
LIETUVOS SAUGUMO TARNYBAI 
IR KARINEI ŽVALGYBAI - 95 METAI 


rieš devyniasdešimt penkerius metus susikūrusi pirmoji Lietuvos slaptoji 
p tarnyba gana greitai įgijo bendrinį pavadinimą, kuriuo ji buvo vadinama 
beveik visą pirmąjį savo egzistavimo laikotarpį. 1918-1940 metais ne kartą kei- 
tėsi slaptos tarnybos pavadinimai, tačiau institucija, atsakinga už valstybės sau- 
gumą, buvo vadinama Žvalgyba. Šiam Lietuvos karinės bei civilinės žvalgybos 
istorijos laikotarpiui ir skiriama ši knyga. 

Knygoje stengtasi apžvelgti ne tik Žvalgybos kūrimosi ypatybes, pirmuo- 
sius žvalgybos ir kontržvalgybos darbus, bet ir nevienareikšmiškus slaptosios 
tarnybos santykius su tuometine visuomene, spauda ir politikais. „Gi padarys 
Žvalgyba kurią nors kratą, ar kurį nors bolševikėlį čiups, nutai „Socialdemo- 
krate“ aukščiausia pareiga išplūsti, išbarti, girdi areštuoja visiems gerai žinomus 
žmones, dėl to be abejonės nekaltus, o kaip kada net socialdem. partijos narius, 
žvalgyba atsibaladoja nakty ir t. t., - guodėsi 1923 metais rašyto straipsnio apie 
Žvalgybos skyrių autorius. Ironijos kupinos autoriaus pastabos (anot jo, „berei- 
kėtų (žvalgybai) pridurti pageidavimą, kad ne tik dieną atvažiuotų, bet kad ir 
iš anksto perspėtų apie savo atvažiavimą“) ir mėginimas ginti Žvalgybos sky- 
riaus tarnautojus nuo šmeižimo („Žvalgybos skyriaus tarnautojus plėšikais ir kt. 
pravardžiuoja...“), pirštu baksnojo į spaudos etiką ir demokratines pretenzijas 
bei kvietė žvalgybos darbuotojus „protestuoti prieš viešą mumis kiršinimą ir 
šmeižimą'. Iš tiesų Lietuvos žvalgybos istorija buvo kupina įdomių puslapių, 
pasižymėjo labai intensyviomis dvikovomis su kaimyninių valstybių slaptosio- 
mis tarnybomis, sėkmingomis ir nesėkmingomis slaptomis operacijomis. Šioje 
istorijoje negalima pamiršti ir nevienareikšmiškos politinių sąlygų įtakos slap- 
tųjų tarnybų veikimui, ir paskutiniųjų vadovų tragiško likimo. 


1993 m. pasirodžiusi knyga „Lietuvos slaptosios tarnybos 1918-1940 metais“ 
buvo ne tik mano pirmoji savarankiškai išleista knyga, bet ir pirmasis leidinys, 
kuriame nagrinėjama Baltijos regiono valstybių slaptųjų tarnybų atsiradimo is- 
torija. Po kurio laiko Lenkijoje taip pat buvo išleista A. Peplonskio monografija, 
kurioje pirmą kartą papasakota apie prieškarinės lenkų žvalgybos veiklą Sovie- 
tų Sąjungoje, Lietuvoje bei kitose Baltijos šalyse. 1996-1997 m. pasirodė Rusijos 
užsienio žvalgybos tarnybos parengto šešiatomio veikalo „Rusijos užsienio Žval- 
gybos istorijos apybraižos“ 2-asis ir 3-iasis tomai, kuriuose nušviesta žvalgybos 
istorija 1917-1941 m. Čia taip pat pirmą kartą nemažai rašoma apie sovietinės 
žvalgybos veiklą Baltijos šalyse. Be abejonės, šiame Rusijos užsienio žvalgybos 
tarnybos parengtame darbe neapsieita be nutylėjimų ir pagražinimų, bet tai jau 
didelis žingsnis, palyginus su visiško nutylėjimo politika, kurios laikytasi kal- 
bant ir rašant apie sovietinės žvalgybos veiklą Baltijos šalyse prieškario laikotar- 
piu. Atkreiptinas dėmesys, kad šiame Rusijos leidinyje buvo visiškai atsiribota 
nuo nelegaliai kaimyninėse valstybėse veikusių, pogrindinių komunistų partijų 
veiklos, kuri buvo itin persipynusi su slaptomis žvalgybinėmis operacijomis ir 
sudarydavo sąlygas ne tik papildyti sovietinės žvalgybos gaunamą informaciją, 
bet ir paruošti dirvą pavienių pareigūnų ar valdininkų verbavimui. Tačiau jau 
dabar galime susipažinti su tyrimais apie Kominterno veiklą, kurie patvirtino 
sovietinių slaptųjų tarnybų ir komunistinių organizacijų itin tamprius ryšius. 

Per pastaruosius 15-20 metų tyrinėtojams tapo prieinama ne mažai anksčiau 
nežinomų dokumentinių fondų kaimyninių šalių archyvuose. Rusijoje pavyko 
susipažinti su vieno pirmųjų Lietuvos karo žvalgybos karininko P. Kirlio bau- 
džiamąja byla, iš kurios paaiškėjo kai kurios lietuvių karo žvalgybos operacijos, 
tarptautinio bendradarbiavimo mastai. Rusijos užsienio politikos archyve per- 
chyve radus Rusijos Talino rezidentūros dokumentus (perimtus iš buvusio KGB 
archyvo), pavyko nustatyti kai kuriuos sovietinės žvalgybos rezidentūros Kaune 
veiklos aspektus. Pasirodžius naujiems tyrinėjimams Lietuvoje, Latvijoje, Len- 
kijoje ir Rusijoje, pasinaudota lietuvių istorikų A. Kasparavičiaus, V. Bukaitės, 
I. Jakubavičienės, latvių istoriko E. Jekabsonso, lenkų istorikų R. Czarneckos, 
W. Skora, R. Mackievičiaus, S. Steckievičiaus, K. Buchovskio ir A. Misiuko, rusų 
istorikų V.Usovo ir E.Firsovo tyrimais bei kitais darbais (pvz.: W. Skėra apie 
lenkų karinės žvalgybos rezidentūrą Karaliaučiaus krašte, R. Czarneckos apie 
Lenkijos Generalinio štabo II skyriaus organizaciją ir kt.)?, naujomis spalvomis 
pasipildė ir lietuvių žvalgybos istorijos puslapiai. Prieš keletą metų pavyko pir- 


majam iš Lietuvos istorikų apsilankyti Lenkijos karo archyve, kuriame atverstos 
3-4 dešimtmečių lenkų karinės žvalgybos operacijų bylos, peržvelgtos rezidentų 
ir agentų ataskaitos. Pagaliau ir buvusių slaptųjų tarnybų darbuotojų prisimini- 
mai (šių dienų sulaukė vos vienas kitas), jų artimųjų pasakojimai (pavyko pa- 
kalbinti Australijoje ir JAV gyvenusius vieno žvalgybos vadovo P. Kirlio dukrą 
ir saugumo departamento direktoriaus A. Povilaičio sūnų, buvusių žvalgybos 
agentų artimuosius) pagyvino pasakojamas istorijas ir suteikė galimybę autoriui 
peržvelgti anksčiau parašytus tekstus. Istoriją papildė ir 1940 metų VSD agen- 
tų sąrašo analizė, rasti 1923 metų „Žvalgybininko atsiminimai“ ir nauja gausi 
vaizdinė medžiaga, kurioje galima atsekti buvusių Sovietų Sąjungos žvalgybos 
agentų (ir VSD demaskuotų antivalstybinių nusikaltėlių) kelią į komunistinio 
režimo Lietuvoje viršūnes. 

Tikiuosi, skaitytojui bus įdomu versti slaptosios istorijos puslapius, įvertinti 
tuo metu neviešintų žvalgybos bei kontržvalgybos operacijų ypatumus bei žmo- 
nių, kurie tapo Lietuvos karinės žvalgybos ir saugumo tarnybos pirmeiviais, 
istorijas. 

IVADAS 


| Biosiės slaptųjų tarnybų ir jų darbo - žvalgybos, kontržvalgybos, politinio 
sekimo - moksliniams tyrimams iki šiol nebuvo skiriamas gilus dėmesys. 
Viena priežasčių - nevienareikšmiškas buvusių santvarkų visuomenės dalies (ir 
politinio, ir intelektualinio elito) požiūris, kuriam darė įtaką politinio režimo 
permainos, autoritarinio valdymo stilius. Pažvelgus nuodugniau, šios tarnybos 
yra labai svarbus valstybės institucinės sąrangos elementas ir valstybės interesų 
apsaugos instrumentas. 

1918-1940 m. Lietuvoje veikusios slaptosios tarnybos - tai ir Krašto apsaugos 
ministerijos Žinių dalis, Generalinio štabo Žvalgybos skyrius, vėliau III, I sky- 
rius, Informacijų, II skyrius (karinėse struktūrose), Vidaus reikalų ministeri- 
jos Kriminalinis skyrius „B“, Politinės policijos skyrius, Kriminalinės policijos 
valdybos skyrius „A“ arba I, Valstybės saugumo policija (vidaus reikalų įstaigų 
sistemoje). Skirtingi pavadinimai, skyrėsi veiklos tikslai ir veikimo metai, tačiau 
visas šias tarnybas siejo panašūs veiklos principai ir metodai. Siejo ir tai, kad 
antivalstybinių organizacijų nariai ir užsienio slaptųjų tarnybų darbuotojai lie- 
tuviškas slaptąsias tarnybas visada vadino bendru pavadinimu - Žvalgyba. 

Pirmą kartą Lietuvos žvalgybos sukūrimas ir veikla trumpai apibūdinta 
1928 m. leidinyje „Karo archyvas. Tai bene vienintelis mėginimas iki 1940 
metų rašyti slaptosios tarnybos istoriją, remiantis archyvine medžiaga. Tuo 
metu dar daug faktų teko nutylėti, dauguma dokumentų tebebuvo slapti, tad 
nenuostabu, kad tarpukario laikotarpiu vos keletas Lietuvos slaptųjų tarnybų 
darbuotojų parašė atsiminimus. Archyvuose rasti nežinomo autoriaus 1923 
metais rašyti „Žvalgybininko atsiminimai“, kuriuose nedrąsiais štrichais mė- 
ginta fragmentiškai nušviesti pirmąsias operacijas, atskleisti pirmųjų darbuo- 


tojų pasišventimą. 1930-1931 m. buvę Žvalgybos skyriaus viršininkai J. Žilins- 
kas, L. Gira ir M. Lipčius5 glaustuose atsiminimuose daugiausia dėmesio skyrė 
karinės žvalgybos sukūrimui. Karinėje spaudoje buvo paskelbtas vienas kitas 
straipsnis ir apie kai kuriuos Lietuvos kontržvalgybos veiklos epizodus“. Iki 
1940 metų žvalgybos ir saugumo istorijos esminės detalės liko šešėlyje. Nors 
tuometinio valstybės saugumo departamento darbuotojai minėdavo lietuviškos 
žvalgybos atsiradimo dieną, tačiau, esant komplikuotoms politinėms sąlygoms, 
atsižvelgiant į iššūkius, kurių sulaukdavo lietuviška valdžia vidaus gyvenime 
ir užsienio politikoje, tokį atsargumą galima suprasti. Autoritarinis valdymas 
reikalavo skirti didesnes pastangas kovai su antivalstybinėmis grupėmis, o taip 
pat ir valstybei lojalių politinių oponentų sekimui, jų veiksmų kontrolei, todėl 
santykiai su dalimi visuomenės buvo gana komplikuoti. 

1967 m. Bostone išleisti J. Budrio memuarai jau išsiskyrė faktų gausumu, 
nors juose aprašoma tik 1921 m. Žvalgybos skyriaus veikla, tačiau autorius 
neatviravo apie vadovavimą saugumo tarnybai 1927 metais. Atsivėrę Lenkijos 
karo žvalgybos fondai suteikia galimybes įvertinti politinio sekimo veiksmus 
radikaliosios politinės opozicijos atžvilgiu bei pačios Lenkijos pusės nubrėžtas 
ribas, panaudojant lietuviškas radikaliąsias politines grupes, darant spaudimą 
Lietuvos vyriausybei. 1937-1940 m. karinės žvalgybos veiksmai ir II skyriaus 
likvidavimas aprašomas 1956 m. „Karyje“ publikuotame R. Gintauto (Aukštai- 
čio) straipsnyje ir 1985 m. Čikagoje išleistuose B. Aušroto atsiminimuose?. Deja, 
pastarasis autorius nutylėjo dalį reikšmingų faktų, pasakodamas apie save ir 
jam žinomą Lietuvos žvalgybos veiklą. 

Kai kurie slaptųjų tarnybų veiksmai minimi K. Žuko, R. Skipičio, K. Škir- 
pos, S. Raštikio atsiminimuose bei O. Aleksos* publicistinėje knygoje. Pastaro- 
joje aiškios ideologinės orientacijos knygoje, remiantis negausiais archyviniais 
šaltiniais, apibūdinamas slaptųjų tarnybų vykdytas politinis sekimas. Nemaža 
informacijos pateikta apžvalginėje knygoje „Lietuvos policija 1919-1928 m.“ ir 
žurnale „Policija“. Nors minėtuose memuaruose ir straipsniuose gausu duome- 
nų apie Lietuvos slaptąsias tarnybas, bet juose aprašomi tik slaptųjų tarnybų 
veiklos epizodai. Tuo metu šie įvykiai dar buvo nepraradę savo aktualumo, tad 
pačios įdomiausios aplinkybės, veikiantieji asmenys buvo nutylimi. Iki šiol nėra 
žinoma daug su minėtų tarnybų veikla susijusių įvykių, nes žvalgybos darbuo- 
tojai kadaise pasirūpino, kad svarbiausi dokumentai būtų sunaikinti. Lietuvos 
karinė žvalgyba slaptus dokumentus naikino 1940 m. birželio 7-15 d., prieš pat 
okupaciją, o valstybės saugumas dalį savo archyvų naikino net keletą kartų - 


1938 m. kovą, 1939 m. kovą ir rugsėjį, 1940 m. birželio mėnesį. Daugelį žvalgybos 
veiklos epizodų teko atkūrinėti po kruopelytę, ne vienerius metus. 

Knygos „Lietuvos žvalgyba 1918-1940“ autorius daugiausia dėmesio skiria 
žvalgybos atsiradimo laikotarpiui, kai buvo sukurtos Lietuvos karo žvalgybos ir 
kontržvalgybos bei įvairiai vertinamo, bet tuo laikotarpiu neišvengiamo - poli- 
tinio sekimo sistemos. Tiriant slaptųjų tarnybų veikimą, atskleidžiama jų raida, 
metodų kaita, aprašomos įdomesnės operacijos, apibūdinta Lenkijos, Sovietų 
Sąjungos, Prancūzijos, Vokietijos ir Didžiosios Britanijos analogiškų tarnybų 
veikla Baltijos valstybėse. 

Lietuvos žvalgybos istorija nagrinėjama remiantis išlikusiais, anksčiau buvu- 
siais slaptais Krašto apsaugos ministerijos ir Valstybės saugumo departamento 
dokumentais, Kariuomenės teismo bylomis (išsaugotomis Lietuvos centriniame 
valstybės archyve). Naudotasi kai kuriais rankraščiais iš Lietuvių literatūros ins- 
tituto rankraštyno. Vertingų duomenų rasta KGB bylose, kurios saugomos Lie- 
tuvos ypatingajame archyve. Tai A. Povilaičio, P. Lašo-Spiridonovo, K. Dulks- 
nio ir kitų žvalgybos bei saugumo darbuotojų tardymo medžiaga, kurioje gausu 
faktų apie slaptųjų tarnybų veiklą dvidešimto amžiaus ketvirtąjį dešimtmetį. 
Teko susipažinti su Lietuvos žvalgybą liečiančiais dokumentais Rusijos, Esti- 
jos, Latvijos, Lenkijos ir Vokietijos archyvuose, tai padėjo atskleisti kai kuriuos 
žvalgybų slaptų dvikovų ir operacijų epizodus. 

Knyga sudomins norinčius daugiau ir giliau pažinti dvidešimto amžiaus Lie- 
tuvos istoriją ir jos raidą, padės suvokti ir objektyviai įvertinti Lietuvos slaptųjų 
tarnybų vaidmenį karinio bei valstybinio mechanizmo veikloje. 


PIRMIEJI BANDYMAI - FEMINISTINE 
AR GUDIŠKA ZVALGYBA 


ovodami už Lietuvos nepriklausomybę, dabar pergyvename nepaprastai 
33 K rimtą ir pavojingą mūsų nepriklausomybei valandą. Tik sujung- 
tomis pajėgomis, tik viso kieno pasiryžime mes galime laimėti kovą - tapti 
nepriklausomais. Nesakysiu, kad šioj kovoj visų svarbiausias dabar yra mūsų 
darbas — bet kad jis yra labai svarbus, kad tankiausiai nuo žvalgybos darbuotės 
priklauso tie ar kiti valstybės gyvenimo įvykiai ir jų kryptis - apie tai abejo- 
ti neprisieina, tą užtektinai parodė ne tik kitų valstybių, bet ir mūsų jaunos 
valstybės praktika. Kiekvienas supranta, kad jei gerai žinoti, kas aplink deda- 
si, žinoti priešą, tai lengviausia išvengti pavojų, su mažesnėm pajėgom galima 
nugalėti priešą. Mes esam valstybės akys ir ausys. Mūsų pareiga, kad tos akys 
būtų vertos to aukšto pašaukimo, kad niekas, kas gali jai šiaip ar taip užkenkti, 
neliktų mūsų nepastebėtas. Tos prievolės yra labai sunkios. Čia visai neužtenka 
paviršutinio nustatyto pareigų ėjimo, bet reikia pasišventimo, tikro noro, mo- 
kėjimo, sąžiningumo. 

Kiekvienas žvalgybos bendradarbis nei sekundės neturi užmiršti, kokį atsako- 
mingą darbą jis dirba, kokią garbingą pareigą valstybė jam yra teikus. Mūsų ne- 
daug, mes dar pirmutiniai darbininkai šioj srity, esam nepratę ir neprityrę, bet pa- 
sišventimas ir pasiryžimas padėti kovojančiai Tėvynei - duos mums galią pasiekti 
mūsų užduotį. Mes neprivalom žiūrėti nustatytų darbo valandų, bet dirbti kartu ir 
kiek reikalauja valstybės gerovė. Mes turim būt pavyzdžiu kitiems <...>, 

Taip Lietuvos žvalgybos viršininkas M. Lipčius rašė 1920 m., kai jau buvo 
nueitas nelengvas slaptosios tarnybos kūrimo kelias. 

Besikurianti Lietuvos valstybė 1918 metais pergyveno sudėtingą laikotarpį, 
kai nepriklausomybės atkūrimas vyko faktinės vokiečių okupacijos sąlygomis, 


o revoliucijos vertė anksčiau nepajudinamas monarchijas. Valstybės Tarybos 
valdžia Vilniuje daugiau rėmėsi tikėjimu, jog valstybė būtina. Realios jėgos, ka- 
rinių pajėgų ji dar neturėjo. Buvo nemaža priešiškai nusiteikusių jėgų, siekiančių 
trukdyti Lietuvos valdžios veiklą. Todėl kitų šalių pavyzdžiu pamažu subrendo 
idėja skubiai sukurti tarnybą, kuri stebėtų organizuotų grupių antivalstybinę 
veiklą, o svarbiausia - kovotų su organizacijomis, siekusiomis prievarta pakeisti 
valdžią bei talkintų besikuriančiai Lietuvos kariuomenei žvalgybine informacija 
apie bolševikų, lenkų ir vokiečių karinius pasirengimus. 

Jau 1918 metų rudenį pradėta rūpintis tokios tarnybos organizavimu. De- 
šimtmečiu vėliau išleistoje Lietuvos policijos istorijoje buvo rašoma: „Lietuvos 
valstybės atgimimo pradžioje, kada lietuviams teko ginklu paremti savo pa- 
stangas būti laisviems, tokios svarbios pareigos kitiems apsaugoti teko pildyti 
kariuomenei. O kariuomenei kelią rodė, priešo klastas aiškino ir nuo užpuoli- 
mo iš pasalų saugojo žvalgai. Žvalgai, žvalgyba buvo mūsų kariuomenės gudru- 
mo priemonė prieš Lietuvos priešų klastas. Kadangi anuomet priešas stengėsi 
pakenkti Lietuvai tiek atviroj kovoj, tiek ir iš vidaus valstybę sprogdindamas, 
tad lietuvių žvalgybai teko ypatingą dėmesį kreipti ir į vidaus dalykus, budėti 
ir viduje, ne vien kariuomenės priešakyje ar priešo stovykloje“'?. Taigi Lietu- 
vos žvalgyba atsirado kaip karinė žvalgyba, kuri pirmiausia turėjo pasirūpinti 
valstybės nacionaliniu saugumu. Tuometinių karinių, išorės ir vidaus grėsmių 
sąlygomis tai buvo visiškai logiškas kelias. 

Giros informatorės. Slaptojo sekimo organizavimo reikalu pirmieji 1918 m. 
vasarą kalbėjosi L. Gira, buvęs 1915 m. rusams traukiantis suformuotos Vil- 
niaus civilinės milicijos inspektorius, IX nuovados panuovadžio viršininkas, ir 
K. Škirpa, neseniai grįžęs iš Rusijos ir gavęs darbo Valstybės Taryboje. „Vieną 
kartą karininkas K. Škirpa, - rašo atsiminimuose L. Gira, - sustabdęs mane 
Šv. Jurgio prospekte, ties pirmaisiais Valstybės Tarybos rūmais, paklausė manęs, 
bene galėčiau imtis organizuoti vadinamąją kontržvalgybą ar bent surasti jam 
keletą tam tinkančių žmonių. Būdamas toje srityje visiškai nemokėlis, žinoma, 
turėjau atsisakyti pasiimti pačiam bent ką organizuoti. Pasakiau ir pažadėjau 
karininkui Škirpai tik tiek, jog pasistengsiu, kiek galėsiu, nors vieną kitą jam 
reikiamą žmogų surasti“. Netrukus L. Gira sužinojo, jog „jo pažįstamas, bu- 
vęs rusų karininkas Pil...nis, kilęs iš aplenkėjusios lietuvių šeimos, ieško sau 
kokios nors tarnybos“. Susitikęs su šiuo kariškiu, L. Gira papasakojo jam apie 
galimą tarnybą ir pasiūlė pasikalbėti su K. Škirpa. Neaišku, kas buvo vėliau, 
bet K. Škirpa tuo reikalu su L. Gira daugiau nesikalbėjo. Tuomet buvo svarbu 

tik suvokti žvalgybos būtinumą, o šiai idėjai įgyvendinti reikėjo nemažai juodo 
darbo. 1918 m. spalio mėn. L. Gira, nors netarnavęs kariuomenėje, bet beveik 
trejus metus dirbęs Vilniaus civilinės milicijos vadovybėje, Lietuvos Valstybės 
Tarybos buvo paskirtas į Lietuvos piliečių milicijos organizavimo komisiją, o 
vėliau pakviestas ir į Apsaugos komisiją. Kaip šios komisijos narys, be to, Vil- 
niuje turintis daug ryšių ir pažinčių bei gerai susipažinęs su vietos sąlygomis, 
L. Gira ėmėsi konkrečių veiksmų žvalgybai organizuoti. 

Besiformuojančiai Vilniuje aukščiausiajai Lietuvos valdžiai ir besikuriančiai 
kariuomenei reikėjo gerai žinoti tuometinę padėtį. Tuo metu, be lietuvių, Vil- 
niuje energingai telkėsi lenkai, kurie taip pat kūrė savo ginkluotas formuotes. 
Apsaugos komisija pavedė L. Girai organizuoti „slapto lenkų ginklavimosi ir 
iš viso Vilniaus lenkų ūpo bei aspiracijų sekimą“. Toks buvo pirmas informa- 
cijos rinkimo uždavinys dar nesusikūrusiai Lietuvos žvalgybai. Besikurianti 
Lietuvos valdžia pinigų neturėjo, todėl beliko kreiptis „į gerą patriotiškai nu- 
siteikusios visuomenės valią, ieškoti josios tarpe tam darbui savanorių“. Tuo- 
metinėmis aplinkybėmis tai buvo vienintelė išeitis. Bet L. Gira pasirenka labai 
įdomų būdą - žvalgybinį-informacinį tinklą 
imasi organizuoti vien tik iš lietuvių moterų 
(seserų zitiečių, tarnaičių...). Kaip jis pats pri- 
simena, „jos, atrodė, pirmos ir geriausiai gali 
patirti visokius miesto gandus <...>, be to, jos 
atrodė mums didžiausios idealistės, kurios 
tikrai dirbs nuoširdžiai ir neatlyginamos, o 
vien iš idėjos <...>“. Kitaip ir negalėjo būti — 
žvalgybai nebuvo skirta jokių lėšų. Atskirti, 
kas yra kas, irgi nebuvo lengva - dar nebuvo 
karinių uniformų ir karinių laipsnių. O vokie- 
čių okupacinė kariuomenė iki 1919 m. sausio 
vis dar draudė nešiotis šaunamuosius ginklus. 
Tokiomis sąlygomis pirmieji Žingsniai neatro- 
dė labai neįprasti - tiesiog jie buvo padiktuoti 
patriotinio nusiteikimo ir finansinio skurdo. 


Lietuvos žvalgybos steigimo iniciatoriai 
K. Škirpa ir L. Gira (iš kairės) 

Sudaręs per dvidešimties sekimo darbui numatytų moterų ir merginų sąrašą, 
L. Gira visoms išsiuntinėjo kvietimus ir nurodė savo butą Bonifratrų gatvėje, 
Korablikovienės namo antrame aukšte (kertiniai namai prie Odininkų gatvės, 
priešais Bonifratrų bažnyčią ir buvusį generalgubernatoriaus sodą). L. Gira pri- 
siminė, kad į šį pirmą „agenčių susirinkimą „iš pakviestųjų atėjo bemaž visos, 
taip, kad gana didelė mano užimamo buto svetainė atrodė viešnių visai tirštai 
nusėsta. Posėdyje, be manęs, dalyvavo dar mano pakviestas tiesiogiai prižiūrė- 
ti šio naujo darbo ir toliau jį vesti buvęs rusų armijos karininkas dailininkas 
Vilius Jomantas. Pradėjau posėdį supažindindamas susirinkusias su norimais 
pavesti joms uždaviniais ir radau iš karto kuo didžiausią visų pritarimą, susido- 
mėjimą ir pasižadėjimą padaryti viską, kas tik bus joms pavesta <...>. Pasvarstę 
kiek bendrais bruožais darbo planą (susirinkimas užtruko porą valandų), iš- 
siskirstėm pakelta nuotaika. Žinių koncentravimo vieta buvo paskirtas mano 
butas. Karininkas V. Jomantas turėjo būti tų žinių tvarkytojas instruktorius". 
Bet geri norai taip ir liko tik norais, nors kitų šalių žvalgybose irgi buvo nau- 
dojamasi moterų žvalgių paslaugomis. Štai 1914-1916 m. vokiečiams dirbo Pary- 
Žiuje sušaudyta Mata Hari, o sąjungininkams apie vokiečių kariuomenę žinias 
reguliariai teikė Šarlota - Mari Leoni Vanut ir Alisa - Luiza de Betinji. Pastaroji 
netgi buvo pavadinta „slaptojo karo Žana d'Ark“. Ar Lietuvoje pasirengimas 
kurti išimtinai feministinį žvalgybos tinklą davė kokių rezultatų - nėra žino- 
ma. Nors Lietuvos policijos istorijoje ir rašoma, kad „Liudas Gira tuojau ėmėsi 
naudotis mieste turėtais ryšiais ir pažintimis ir be jokių lėšų sudarė tuomet 
galimą informacijos tinklą“!*, pats L. Gira tai įvertino objektyviai: „Pirmosios 
mūsų „agentės“, pasirodė, nepajėgė taip mielai sau pasiimtų uždavinių vykdy- 
ti. Viena tik jaunutė inteligentė panelė M...tė (vėliau ištekėjusi ir persikėlusi į 
Kauną) pasirodė sumanesnė šioje visai nepriprastoje srityje“. Kaip prisipažino 
pats slaptosios tarnybos organizatorius, „ir aš pats, to darbo organizatorius ir 
kaip vyriausias inspektorius, negalėjau pateikti savo agentėms savanorėms nei 
tikslių nurodymų, nei bet kokios sistemos, ką ir kaip daryti. Juk ir aš pats apie 
slaptojo sekimo organizavimą ir darbą nieko iki tol nežinojau <...>“. Kas buvo 
ta paslaptinga „panelė M'? Ar tai vėliau pagarsėjusi Marcelė Kubiliūtė, ar ne 
ji, nėra žinoma. Nors apie vieną pirmųjų lietuvaitę žvalgę užsimenama ir 1923 
metais parašytuose „Žvalgybininko atsiminimuose“". 

Spalio 27-oji. Netrukus po minėto susirinkimo Apsaugos komisijos pirmi- 
ninkas plk. J. Kubilius gavo žinių iš Suvalkų Kalvarijos „apie ten pasireiškusį 
gabų ir energingą buv. rusų armijos karininką Joną Žilinską“*. Jis tada išgarsėjo, 

kai savarankiškai, niekieno neprašytas, suorganizavo ginkluotų lietuvių būrį 
Kalvarijos apylinkėje5. Apsaugos komisijos posėdyje plk. J. Kubilius pranešė 
L. Girai apie J. Žilinską ir nurodė, kad jis labiausiai tiktų Lietuvos priešų suma- 
nymų bei planų slaptam sekimui organizuoti. Gavęs J. Žilinsko adresą L. Gira, 
išsikvietė jį į Vilnių ir liepė tučtuojau pradėti organizuoti „tik bendrais apma- 
tais žymėtą darbą <...>, būti nuolatiniu, jau apmokamu Vyriausios Karo Tary- 
bos valdininku“. J. Žilinsko paskyrimo data - 1918 m. spalio 27 d. - ir laikoma 
slaptosios tarnybos, arba žvalgybos, darbo pradžia. Anot paties pirmojo vadovo: 
„L. Gira, kaip senas vilnietis, davė man kelis patikimus vietos asmenis, su ku- 
riais ir teko pradėti darbą 7. Aplankęs visus Vilniaus knygynus ieškodamas šios 
srities literatūros, J. Žilinskas nieko tinkamo nerado. 

Netrukus, 1918 m. lapkričio 11 d., buvo sudaryta pirmoji A. Voldemaro vado- 
vaujama vyriausybė. Prieš panaikinant Apsaugos komisiją, L. Gira su J. Zilins- 
ku nuėjo pas A. Voldemarą ir referavo jam apie J. Žilinsko paskyrimą. Čia pat 
J. Žilinskas gavo naują paskyrimą - į Apsaugos ministeriją ypatingųjų reikalų 
valdininku. Šis ypatingųjų reikalų valdininkas ir buvo pirmas tikrasis bei fak- 
tiškasis slaptosios policijos viršininkas, kuris pradėjo teikti surinktą informaciją 
vyriausybės vadovui. 


Jonas Žilinskas (1888-1956) gimė Marijampolės aps. Smalininkų kaime. Gimna- 
ziją baigė Peterburge ir pradėjo teisės studijas. Mobilizuotas į rusų kariuomenę. 
1918 m. grįžo į Lietuvą, organizavo savanorius. Buvo Žinių dalies viršininkas, 
vėliau ypatingųjų reikalų karininkas Vyriausiajame štabe, vyr. cenzorius, 7-ojo 
pėstininkų pulko karininkas. Vadovavo kuopai Širvintų-Giedraičių operacijoje, 
1922 m. demobilizuotas. Dirbo Lietuvos banke. 1926 m. gruodžio 17 d. paskirtas 
Geležinkelių policijos viršininku. Nuo 1929 m. notaras Kaune. 1944 m. pasitraukė 
į Vokietiją, vėliau apsigyveno JAV. 


Be J. Žilinsko žvalgybos, 1918 m. gruodžio pabaigoje Vilniuje 
veikė ir karininko V. Sizycho vadovaujama žvalgybos struktūra. 
V. Sizycho padėjėjas buvo rusų armijos rotmistras Richteris. Ši 
struktūra teikė pranešimus tik krašto apsaugos viceministrui gen. K. Kondra- 
tovičiui. Šis 1918 m. gruodžio 22 d. įsakė V. Sizychui persikelti į Gardiną. Ten 
Gudų (baltarusių) reikalų ministerijoje V. Sizychas įsteigė Informacijos skyrių, 
kuris ėmėsi žvalgybos funkcijų. Gautos žinios buvo apdorojamos ir jų santrau- 
kos pateikiamos gudų reikalų ministrui Voronko ir gudų pulko vadui. Be to, 
V. Sizychas užmezgė ryšius su vokiečių karine žvalgyba ir kartu su ja išaiškino 

rengiamą bolševikų sukilimą Gardine. Lietuvos vyriausybė apie šią žvalgybos 
struktūrą sužinojo tik 1919 m. sausio pabaigoje. Ministras pirmininkas M. Sle- 
ževičius įsakė Informacijos skyriaus darbuotojams persikelti į Kauną ir įsilieti į 
Žinių dalį. Tai ir buvo padaryta 1919 m. kovo mėn.!š 


ĮVAIRIATAUTĖ, DAUGIAKALBĖ, PATRIOTIŠKA 


K? ministras pirmininkas A. Voldemaras suvokė Lietuvos saugumo ga- 
rantiją karinėmis priemonėmis (vadinasi, panaudojant ir karinę žvalgybą), 
parodė jo deklaracija. 1918 m. lapkričio 14 d. jis pareiškė, kad „karo mes su nie- 
kuo nevedame ir nei vienas iš mūsų kaimynų - vokiečių, lenkų, ukrainų, rusų 
ir latvių - neturi pamato ant mūsų užsipuldinėti. Taigi didelių spėkų rubežiams 
sergėti ir nereikalinga, kad valstybėn neįsibrautų vogčia tas, kas neturi teisės 
mūsų kraštan atvykti *?. Bet buvo kaip tik priešingai. Lietuvos valstybingumui 
pavojų nemažėjo. J. Žilinskas tuoj pat ėmėsi organizuoti sistemingą žvalgybos 
darbą. Bet, kaip ir L. Girai, jam teko remtis ne specialistų, o patriotiškai nu- 
siteikusių lietuvių paslaugomis: „Nieko neapmokami tokie žmonės važinėjo į 
provinciją, tyrinėdavo lenkų ir bolševikų organizavimąsi ir tuo būdu savo su- 
rinktomis žiniomis padėdavo Lietuvos vyriausybei geriau orientuotis to meto 
painioj aplinkoj *?. Toks informacijos rinkimas, kurį tik sąlygiškai galima va- 
dinti žvalgyba, truko iki 1918 m. pabaigos. Nesusisteminta informacija buvo 
teikiama pačiam ministrui pirmininkui A. Voldemarui. 

Be J. Žilinsko žvalgybos, Kariuomenės (apsaugos) štabas buvo sudaręs ka- 
rininko K. Škirpos vadovaujamą žvalgybos struktūrą Rikiuotės skyriuje. Apie 
gruodžio 24 d. naujasis krašto apsaugos ministras M. Velykis įsakė panaikinti 
šią struktūrą ir viską perduoti J. Žilinskui (jo padėjėju kurį laiką buvo baronas 
Taubė)?:. 

Žinių dalis. 1919 m. sausio pradžioje, pradėjus organizuoti Lietuvos kariuo- 
menę, puolant Raudonajai armijai, iš Vilniaus paskui vyriausybę pasitraukė ir 
pirmieji žvalgybos darbuotojai. Jie kartu su savimi į Kauną persigabeno „keletą 
vežimų vokiškų Lietuvos karo žemėlapių, kuriuos vokiečiai buvo Vilniuje palikę 
nežinia kam **. Kaune, Vyriausiojo kariuomenės štabo Rikiuotės skyriuje, buvo 
įkurta Žinių dalis, kuri ir tapo pirmąja organizuotos žvalgybos įstaiga. Bet iš 
pradžių, nuo 1919 m. sausio iki kovo, žvalgybos srityje bent jau formaliai dirbo 


20 


pirmieji slaptieji darbuotojai - J. Žilinskas, P. Tamašiūnas3, J. Pranckevičius ir 
raštininkas P. Senkus. O štai vasario 15 d. šioje dalyje pasirodė poeto Maironio 
giminaitis Mykolas Lipčius, būsimasis ilgametis Žvalgybos skyriaus viršininkas. 
M. Lipčius, grįžęs į Lietuvą ir 1918 m. gruodžio 30 d. įstojęs savanoriu į 2-ąjį 
pėstininkų pulką, paties pulko vado V. Grigaliūno-Glovackio liudijimu: „bė- 
gyje savo tarnystės pulke savanoriu žymiai prisidėjo prie savanorių skaičiaus 
augimo, dirbo nenuilstamai dienomis ir naktimis Nepriklausomos Tėvynės ir 
jos atgimstančios kariuomenės labui, nebodamas labai didelio pavojaus savo 
gyvybei iš vidinių priešų pusės **. M. Lipčius vasario 15 d. paskiriamas ypatin- 
gųjų reikalų valdininku į Tiekimų skyrių“, bet tuo pat metu organizavo kon- 
tržvalgybą ir Žinių dalyje. Kadangi Žinių dalis neturėjo galios savarankiškai 
veikti, tai nuolat būdavo pasitelkiami kitų skyrių darbuotojai areštams, kratoms 
ir pan. darbams. M. Lipčius irgi buvo vienas iš tokių darbuotojų. Vasario 23 d. 
M. Lipčiui buvo išduotas toks J. Žilinsko pasirašytas leidimas: „padavėjas šio 
turi teisę daryti areštus ir todėl juo suareštuotus žmones prašau priimti kalėji- 


man ir laikyti mano žinioje“?“. 


Mykolas Lipčius (1894-1941) gimė Raseinių aps. Betygalos vlsč., Bernotų vienkie- 
myje. Baigęs Kauno gimnaziją Rygos politechnikos institute, 0 1916-1918 m. - Mas- 
kvos Petrovsko-Razumovo akademijoje. Nuo 1918 m. gruodžio 30 d. savanoris, 
1919-1923 m. Žvalgybos skyriaus viršininkas. 1924-1927 m. mokėsi Paryžiaus „Ecole 
Libre des sciences politigues“, dirbo Finansų ministerijoje. Apdovanotas Vyčio 
kryžiaus 2-0s rūšies 1-ojo laipsnio ordinu. Okupantų suimtas 1940 rugpjūčio 1 d. ir 
išvežtas į Vitegorlagą (Komijoje), kur žuvo 1941 m. gruodžio 24 d. 


Tuo metu pirmieji savanorių daliniai jau siųsdavo į Žinių dalį 
sulaikytus įtariamus asmenis. Tokių žmonių buvo atsiunčiama 


nemažai, nes jokių kontrolės punktų pasienyje dar nebuvo. Ži- 

nių dalis kiek pajėgdavo, tiek jų ir patikrindavo. Be to, kadangi 

vyko karas su Sovietų Rusija, tai pradėta kontroliuoti ir spaudą. Antai, „Laisvės“ 
redakcijai 1919 m. kovo 11 d. nusiųstas raštas, kuriuo įsakoma „visą medžiagą, 
liečiančią mūsų kariuomenę, svetimų valstybių misijas ir vokiečius, spausdinant 
prisiųsti dėl peržiūrėjimo'*7. Kontržvalgyba buvo dar tik pradėjusi kurtis ir šį 
darbą dirbo vienas M. Lipčius. Žvalgybos darbą organizavo pats J. Žilinskas. Jo 
sudarytos santraukos, pateikiamos krašto apsaugos ministrui, buvo įvardytos 
kaip „Kariškos žvalgybos žinios ; jose pagal svarbą išskiriamos žinios apie bol- 
ševikus, vokiečius ir lenkus: „1919 m. vasario 19 d. <...>. Apie bolševikus <...> 

vasario 15 d. į Vilnių atvežti 3 aeroplanai ir kulkosvaidžiai <...>. Apie lenkus. 
Lenkai vis dar nesustoja svajoję apie prisijungimą Lietuvos prie Lenkijos <...>, 
Ten kažkokiems tikslams tveria taip vadinamą „Litevsko-Bieloruska“ diviziją 
iš 4 pulkų - Suvalkų, Gardino, Lomžos, Ostrovo'*ė. Tai pirmosios žinios apie 
konkrečius lenkų planus, kurie buvo įgyvendinti kiek vėliau. 

1919 m. sausio-kovo mėn. Raudonajai armijai pulti sutrukdė prastai organi- 
zuota žvalgyba, kuri nesugebėjo patikrinti gautų žinių apie tariamai gausią lietu- 
vių kariuomenę. Tuo tarpu lietuviai rinko informaciją ne tik apie priešininkų pla- 
nus, kariuomenių judėjimą, bet ir apie jų moralinę būseną. „Kareiviai raudonojoje 
armijoje beveik visi mobilizuoti ir kariauti visai nenori, tik užnugaryje stovintieji 
komunistų būriai ginklu verčia kovoti, tai yra nenorinčius sunkiai baudžia, daž- 
nai net sušaudo“??, - rašė savo pranešimuose Žinių dalis 1919 m. balandžio 17 d. 
Tokios žinios irgi padėdavo kovoti su Raudonąja armija, prie kurios pralaimėjimų 
prisidėdavo patys rusų karininkai, nenorintys kariauti su Lietuva. Jie pereidavo į 
Lietuvos kariuomenės pusę, o Žinių dalis juos ištardydavo ir gaudavo reikalingų 
žinių. Jų žinios padėjo lietuvių savanoriams pulti. Kai kurie rusų karininkai, dar 
prieš pereidami į lietuvių pusę, mėgindavo užmegzti slaptus ryšius su Lietuvos 
kariškiais ir pasiduoti ištisais daliniais, bet ne visada tai pasisekdavo. Žinių dalis 
gavo informaciją, kad 1919 m. gegužės mėn. Zarasuose buvo sušaudytas rusų kari- 
ninkas F. Deglau, nenorėjęs kariauti su lietuviais ir agitavęs Raudonosios armijos 
1-0jo pulko kareivius mesti ginklus. Gegužės mėn. jau 23 perbėgėliai karininkai 
suteikė Žinių apie Raudonąją armiją ir norėjo gauti leidimą išvykti kariauti į Es- 
tijoje buriamą Šiaurės Vakarų rusų savanorių armiją. 

Darbuotojai lietuviai - instruktoriai baltarusiai. 1919 m. sausio-gegu- 
žės mėn. visi leidimai Žinių dalyje dar buvo rašomi lietuvių ir vokiečių kal- 
bomis, nes Lietuvoje kovojo ir vokiečių savanoriai. Žinių dalies darbuotojai 
turėjo tarnybos liudijimą, kurį pateikusiam „<...> visos valdiškos įstaigos ir 


< 


kariškiai turi duoti reikalingą pagalbą'“?. Be to, buvo duodami leidimai ne- 
šioti ginklą. Bet tokios įvairiatautės, menkai ginkluotos žvalgybos tarnybos 
darbuotojai, kaip ir visi Lietuvos kariškiai, tuo metu vertėsi sunkiai, vietoj 
pinigų dažnai gaudavo tik maisto davinius. J. Žilinskas ir P. Senkus vasario 
26 d. prašė išduoti kiekvienam 165 kilogramus produktų: ruginių miltų, bul- 
vių, kvietinių miltų, lašinių, kiaulienos, cukraus, marmelado, sviesto, druskos 
ir kruopų. Toks maisto davinys galėjo padėti išsilaikyti kelis mėnesius, kol 
buvo pradėtos mokėti algos (iš Vokietijos suteiktos paskolos). Žinių dalyje 
vienintelė technikos priemonė buvo nuolat gendantis motociklas3'. Žvalgybos 

darbui organizuoti nebuvo ir tinkamų patalpų. Kaip prisimena tuomet tarna- 
vęs raštininkas: „<...> įspūdis nejaukus. Ankšta, nešvaru, nei stalų, nei kėdžių, 
visur dulkės, purvas, popieriai išblaškyti, nuolat švaistosi keli raštininkai-ka- 
reiviai su praplyšusiomis alkūnėmis, laikas nuo laiko sukdami bankrutkas 
iš gulinčių čia pat krūvoj raštų nuorašų, kariuomenės įsakymų <...>“3*. Visa 
Žinių dalis (kol kas tik keli darbuotojai) buvo įsikūrusi Kaune, Girinės ir Liu- 
dendorfo gatvių 13 name, 5 bute ir vadinosi Žinių dalies biuru. Šis biuras buvo 
visiškai neįrengtas, todėl 1919 m. kovo 28 d. paprašyta dviem kambariams 
pagaminti paprasčiausius baldus: rašomuosius stalus, kėdes, lovas ir spintas, 
o balandžio 4 d. - įvesti du telefonus33. Taip pamažu, pačiomis nepalankiau- 
siomis sąlygomis organizuojama Žinių dalis. 

Kiti Krašto apsaugos ministerijos (toliau - KAM) skyriai turėjo teikti Ži- 
nių daliai visą įmanomą pagalbą. J. Žilinskas iš Rikiuotės skyriaus viršininko 
gaudavo fahrscheiny, t. y. bilietų, arba važiavimo leidimų, savo reikalams, o iš 
Susisiekimo dalies apsirūpindavo visų Lietuvos apskričių vokiškais žemėlapiais. 
Žinių dalies poreikiai buvo visos KAM rūpestis, nes savo jėgomis ji mažai ką 
galėjo nuveikti. Tik 1919 m. balandžio mėn. buvo paprašyta Žinių dalies biuro 
sargybai skirti keturis žandarmerijos bataliono kareivius, kurie prireikus, vado- 
vaujami karininko, galėtų atlikti areštus ir kratas. 

Žinių dalis neturėjo ne tik darbuotojų, bet ir jokių žvalgybos ar kontr- 
žvalgybos organizavimo instrukcijų. Be abejo, tai trukdė sistemingai ir kruopš- 
čiai rinkti žinias apie priešininkus bei likviduoti besiburiančias antivalstybines 
organizacijas. 

1919 m. kovo 20 d. Žinių dalyje instruktoriumi už 1600 auksinų pradėjo 
dirbti Rusijos armijos papulkininkis V. Sizychas, kuris turėjo žvalgybinio ir 
kontržvalgybinio darbo patirties ir ją jau buvo pritaikęs Gardine vadovauda- 
mas Gudų (baltarusių) reikalų ministerijos informacijos padaliniui. Jam atėjus, 
žvalgyba įgavo labiau organizuotas formas, nors kokybiškai dar neatrodė stipri. 
Kartu su juo iš Baltarusių reikalų ministerijos buvo perkelti ka- 
rininkai L. Prušakevičius?*, T. Šepfas ir S. Onuškievič-Jacina. 


Vladimiras Sizychas gimė 1879 m. Brest Litovske. Nuo 1900 m. tarnavo kariuo- 
menėje, nuo 1909 - papulkininkis. 1917 m. dirbo Žvalgybos ir kontržvalgybos 
skyriuje, vadovavo 63-ajam Sibiro šaulių pulkui. Apdovanotas Šv. Stanislovo, 
Šv. Vladimiro ir Šv. Anos ordinais. Lietuvos žvalgyboje 1919-1920 m. rugpjūčio 

1 d. Vėliau dirbo prancūzų kontržvalgybai Klaipėdos krašte, prancūzų rezidentu 
Rygoje, vadovavo Lenkijos karinės žvalgybos punktui „Wiera“ (Rygoje). 

Kovo 31 d. Žinių dalies reikalų vedėju (sekretoriumi) buvo paskirtas karo 
valdininkas A. Chmieliauskas, kurio laukė tragiškas likimas. Vos po kelių mė- 
nesių jis tapo pirmąja lietuviškos žvalgybos netektimi. Balandžio 9 d. į Žinių 
dalį priimtas ir karininkas V. Jomantas, buvęs L. Giros padėjėjas mėginant or- 
ganizuoti žvalgybą 1918 m. Tuo metu Žinių dalis jau galėjo organizuoti siste- 
mingą žvalgybos darbą, bet vis tiek „negalėjo išplėsti savo darbuotės kaip rei- 
kiant dėlei stokos prityrusių tarnautojų, susipažinusių su žvalgyba ir sekimu, 
kadangi jiems prisieidavo kartu dirbti skyriuje ir susipažinti su visai svetimu 
jiems darbu“. Dėl nepakankamos darbuotojų atrankos (žmonių visur trūko) pa- 
sitaikydavo tokių, kurie piktnaudžiaudavo Žinių dalies vardu ir tuo darydavo 
žalą įstaigos prestižui. Antai agentas K. Gutauskas buvo apkaltintas savavališko- 
mis kratomis ir 1919 m. gegužės 9 d. suimtas (po dviejų dienų pabėgo iš Kauno 
areštinės). Tai buvo pirmieji žvalgybos darbuotojų nusikaltimai, kurie vėliau 
suteikdavo pretekstą aršiems užsipuolimams prieš žvalgybos darbuotojus ir jų 
taikytus metodus. 

Nors buvo priimta naujų tarnautojų, numatomam Žinių dalies reorganiza- 
vimui žmonių trūko. 1919 m. balandžio 13 d. J. Žilinskas kreipėsi į Rikiuotės 
skyriaus viršininką, prašydamas visus mobilizuojamus karininkus pirmiausia 
siųsti į Žinių dalį, kad būtų galima atsirinkti penkis profesionalius karinin- 
kus. Po šio prašymo Žinių dalyje pasirodė iš Vitebsko gubernijos kilęs rusų 
kriminalinės policijos valdininkas, buvęs Panevėžio apskrities policijos pa- 
reigūnas, kriminalinės policijos viršininkas Liepojoje ir Rygoje 1909-1915 m. 
Zacharijus Kublickis (1859-1933), kuris turėjo didesnę nusikaltėlių sekimo ir jų 
registravimo darbo patirtį (Kontržvalgų dalies viršininko padėjėju ir V žval- 
gų punkto viršininku dirbo iki 1921 m. lapkričio 1 d., vėliau buvo kriminalinės 
policijos instruktorius daktiloskopijos reikalais). Bent jau buvo viliamasi, kad 
jis su jaunaisiais darbuotojais pasidalins daktiloskopijos žiniomis (tik po kelių 
metų kriminalinės policijos viršininkas R. Kučinskas parašė giržtą vertinimą: 
„jokios naudos kriminalinės policijos darbuotėje nepadarė, jo srity darbas yra 
užleistas, nė vieno Kauno kriminalinės policijos punkto valdininko išvesti 
daktiloskopijos formulės jisai neišmokino... aišku, kad iš jo jokios naudos ne- 
buvo ir nebus'5). 

Plėsdama žvalgybos darbą, Žinių dalis 1919 m. balandžio mėn. iš karo 
komendantų pareikalavo kiekvieną savaitę siųsti kuo smulkesnę informaciją 
apie vokiečių kariuomenę (saksų savanorių Pietų Lietuvos brigadą): kokios 
dalys, jų pavadinimai, skaičius, ginkluotė ir t. t3* Šias žinias reikėjo surinkti 

visiškai slaptai, vokiečiai neturėjo suvokti, kad jie yra sekami savo sąjun- 
gininkų, su kuriais iki birželio dalyvavo mūšiuose prieš Raudonąją armiją, 
žvalgybos. 


TARNYBOS ZVALGYBOJE YPATUMAI 
IR SUNKUMAI. 1919 METAI 


T, meto Lietuvoje trūko žmonių, pasirengusių žvalgybos darbui, todėl kuriant 
slaptąją tarnybą nebuvo atsisakoma buvusios carinės Rusijos žandarmerijos, 
karinės kontržvalgybos ir teisėtvarkos darbuotojų paslaugų. Jie turėjo padėti 
reorganizuoti Žinių dalį, organizuoti žvalgybos ir kontržvalgybos struktūras, 
sudaryti statutus, instrukcijas, parengti šiam sunkiam darbui jaunus Lietuvos 
žvalgybos ir kontržvalgybos pareigūnus. 

Kalbant apie pirmuosius žvalgybos darbuotojus, reikėtų paminėti, jog prieš 
įsteigiant Žvalgybos skyrių, Žinių dalyje dirbo J. Žilinskas (laikinasis viršinin- 
kas), M. Lipčius (viršininko padėjėjas), ypatingųjų reikalų karininkai V. Joman- 
tas ir J. Vėgelis, ypatingųjų reikalų valdininkai S. Onuškevič-Jacina ir A. Chmie- 
liauskas, Z. Bakanauskas, K. Kerpauskis (raštvedys buhalteris), A. Kniukšta 
(raštinės valdininkas registratorius), K. Urbanavičius (vertėjas). Be to, buvo 
keturi karininkai-instruktoriai: V. Sizychas, L. Prušakevičius, T. Šepfas, K. Re- 
miševskis bei seklių viršininkas ir 17 agentų. Steigiant Žvalgybos skyrių (1919 m. 
gegužės 12 d.), buvusios Žinių dalies viršininkas J. Žilinskas dėl ligos jau ne- 
dalyvavo. Svarbiausias Žvalgybos skyriaus įsteigimo iniciatorius buvo Rusijos 
armijos pulkininkas leitenantas V. Sizychas, jam padėjo J. Žilinską pavadavęs 
M. Lipčius. Nors J. Žilinskas ir sirgo, vis dėlto krašto apsaugos ministro įsaky- 
mu Nr. 2 buvo patvirtintas laikinuoju skyriaus viršininku3?, 

Žvalgybos skyriuje buvo įkurti šie padaliniai: Juridinė dalis (tardymas ir 
bylų vedimas), vadovaujama 36 metų amžiaus Kazanės universiteto absolvento, 
Varšuvos apygardos prokuroro padėjėjo, I pasaulinio karo veterano pabuvojusio 
ir vokiečių nelaisvėje, Šv. Stanislovo ir Šv. Anos ordinų kavalieriaus, savanorio 
nuo 1918 m. gruodžio mėn. Leontijaus Prušakevičiaus (po tarnybos kariuome- 
nėje nuo 1924 m. dirbo Teisingumo ministerijoje, 1928 m. jam suteiktas atsar- 
gos pulkininko leitenanto laipsnis ir kūrėjo savanorio medalis), Cenzūros ir 
spaudos, arba Presos dalis, vadovaujama T. Šepfo (jis netrukus buvo pašalintas 

iš pareigų ir dalis darbą atnaujino tik 1921 m.). Žvalgybos skyriaus viršininko 
padėjėju tapo karininkas K. Remiševskis; jo vadovaujami V. Jomantas (Žval- 
gų dalies viršininko padėjėjas) ir J. Vėgelis turėjo sekti frontą ir užfrontę, su- 
darinėti kitų valstybių kariuomenės dislokacijos schemas. Kontržvalgų dalies 
viršininku paskirtas M. Lipčius, jo padėjėju - karo valdininkas Z. Kublickis, 
kontržvalgybos inspektoriumi - V. Sizychas. Jų vadovaujami ypatingųjų reikalų 
karo valdininkai S. Onuškevič-Jacina, Z. Bakanauskas (tik iki gegužės 19 d.) ir 
J. Pranckevičius turėjo sustiprinti kontržvalgybos darbą. Kariniu ir politiniu at- 
žvilgiu svarbesniuose Lietuvos miestuose pradėta steigti žvalgų punktus. 1919 m. 
gegužės-birželio mėn. įkurti trys žvalgų punktai. 

Pirmosios instrukcijos „sandarbininkams“. Patvirtinus skyriaus etatus, 
vyriausiasis kariuomenės vadas gen. S. Žukauskas 1919 m. gegužės 19-23 d. pa- 
tvirtino ir pirmąsias instrukcijas. Jas parengė V. Sizychas, kaip labiausiai pa- 
tyręs skyriaus darbuotojas. Instrukcijoje „Apie išviršinį tėmijimą priešžvalgų 
skyriaus“ (1919 m. gegužės 19 d.) buvo numatyta, kad „išviršinis tėmijimas turi 
tikslą išdirbti ir patikrinti agentūros žinias, gaunamas slaptos agentūros, išaiš- 
kina asmeninius ryšius įtariamos ypatos“. Sekimo darbuotojams iškelti nemaži 
reikalavimai: jie turėjo būti „geros sveikatos, turėti geras akis ir stiprias kojas. 
Jie privalo turėti gerą atmintį, būti blaiviais ir ištikimais žmonėmis, o taipgi 
neprigulėti prie jokių partijų, organizacijų <...>“. Agentų viršininkas kartu su 
raštininku turėjo sudaryti sekamų vietų, namų ir asmenų sąrašą ir nurody- 
ti, kokiu tikslu jie sekami. Agentai turėjo pasirašyti pasižadėjimą, kad tarnaus 
ne mažiau kaip metus. Kadangi jie buvo slapti žvalgybos bendradarbiai, tai už 
drausmės pažeidimus numatyta bausti net ketvirtadalio mėnesio algos dydžio 
bauda. Patys agentai suskirstyti į jaunesniuosius ir vyresniuosius; pastarieji tu- 
rėjo mokėti verbuoti slaptą agentūrą. Agentams verbuoti buvo parengta kita 
instrukcija - „Gavimo ir vedimo slaptos agentūros“. 

1919 m. gegužės 23 d. patvirtinta „Instrukcija rinkimo žinių apie priešą“. 
Numatytas ir karinės žvalgybos tikslas - nustatyti „priešo jėgų didumą, jų 
panaudojimą, medžiaginį aprūpinimą, taipogi apie užnugario susisiekimo 
pasirengimą“. Karinė žvalgyba informaciją turėjo gauti iš žvalgų priešo užnu- 
garyje, kariuomenės dalių, tardydama belaisvius, perbėgėlius ir demarkacijos 
liniją pereinančius žmones, iš oro žvalgybos, radijo, telegrafo ir karo cenzūros. 
Visos šios žinios turėjo būti registruojamos Žvalgų dalyje ir iš jų sudaromos 
savaitės karinės žvalgybos žinių santraukos, kurias reikėjo siųsti Kariuome- 
nės štabui ir veikiantiems kariuomenės daliniams. Iš žvalgų pirmiausia buvo 

reikalaujama karinio išsilavinimo: pažinti priešo ginkluotę, žinoti priešo ka- 
riuomenės organizaciją, suprasti žemėlapius bei mokėti slaptais, sutartiniais 
ženklais užrašinėti žinias. 

Slaptos agentūros „Gavimo ir vedimo instrukcija“ patvirtinta 1919 m. gegu- 
žės 19 d. Agentai tuo metu vadinti „slaptais sandarbininkais“. Kontržvalgybos 
agentūra turėjo sekti „slaptą priešo špionažą ir tas valstybines organizacijas, 
kurios veda kovą prieš dabartinį valstybinį sutvarkymą“. Žvalgybos skyriaus 
įstaigos turėjo stengtis, progai pasitaikius, gausinti slaptą agentūrą. Kaip ver- 
buoti ir kaip išgauti reikalingas žinias, konkrečių būdų nebuvo nurodoma, nes 
manyta, kad „duoti instrukcijų kokiu būdu išgauti žinias - negalima, nes tai 
priguli iš vienos pusės nuo individualių vadovaujančio agentūrai asmens ypaty- 
bių, iš kitos gi - nuo paskirto slaptu sandarbininku“. Be pagrindinės agentūros, 
numatyta. turėti ir pagalbinę agentūrą iš žmonių, kurie nepriklausytų netei- 
sėtoms organizacijoms, bet dėl savo profesijos galėtų būti naudingi žvalgybai. 
Tai —- viešbučių tarnaitės, prostitutės ir kiti asmenys, gyvenantys ten, „kur lan- 
kosi daug publikos ir įvairaus plauko įtartini elementai 3, 

Daug dėmesio skirta žvalgybos darbo konspiracijai. Agentų registracijos la- 
peliai su pavarde, vardu, parašu ir slapyvardžiu turėjo būti saugomi slaptose 
vietose, kad kilus pavojui juos būtų galima sudeginti. Tikrąją agento pavardę 
galėjo žinoti tik du asmenys - ryšį su agentu palaikantis žvalgybos darbuoto- 
jas ir Agentūros skyriaus viršininkas. Visa ši instrukcija tebuvo žvalgybos dar- 
bo abėcėlė, kuria reikėjo protingai pasinaudoti. Svarbiausias uždavinys - rasti 
agentų, nes be jų nebuvo įmanoma gauti jokios žvalgybinės ar kontržvalgybinės 
informacijos. Dėl ypatingo antivalstybinių organizacijų veiklos slaptumo vie- 
nintelis būdas įgyti agentą buvo užverbuoti jį iš tų organizacijų narių. Tai buvo 
svarbu ir todėl, kad bolševikų ir lenkų organizacijos buvo ne tik įrankis priešo 
rankose, bet ir ryšių kanalas, kuriuo permetant į Lietuvą buvo permetami Len- 
kijos ir Sovietų Rusijos (Vakarų fronto) žvalgai. Tiek antivalstybinė organizacija, 
tiek priešiška žvalgyba kilo iš priešiškumo Lietuvos nepriklausomybei: „Priešo 
žvalgyba rišasi su politiška agitacija, ir dėl to pravesti ribą, kur baigiasi žvalgyba 
ir prasideda agitacija, yra sunku ir visiškai negalimu“. 

Parengtose kontržvalgybos instrukcijose buvo netgi numatyta, sukaupus 
kontržvalgybinės informacijos, agentus infiltruoti nurodant, „su kuo ir kur jis 
turi užmegzti pažintį ir ryšių, ir gudriu būdu nuvesti jį iki organizacijos cen- 
tro'3?, Bet tai buvo tolesnės ateities dalykas, nes tokio lygio kontržvalgybos dar- 
bui Žvalgybos skyrius 1919 m. viduryje dar neturėjo nei jėgų, nei patyrimo. 

Karinė žvalgyba turėjo pateikti ne tik savaitės santraukas, bet ir priešininko 
kariuomenės išsidėstymo savaitės schemas. Sekdama neteisėtas organizacijas, 
kontržvalgyba turėjo sudarinėti grafines agentūrinio sekimo schemas, o prieš 
tų organizacijų likvidavimą privalėjo tas schemas suderinti su išorinio sekimo 
grafinėmis schemomis. Be to, Žvalgybos skyriaus Kontržvalgybos dalis turėjo 
sudarinėti ir kas mėnesį išsiuntinėti ieškomų asmenų sąrašus arba skubiu atve- 
ju - „paieškomus lapelius“. 

Žvalgybos skyrius tuo metu buvo menkas, todėl negalėjo įvykdyti Lietuvos 
nacionaliniam saugumui svarbių užduočių. „Dabartiniame sunkiame Lietu- 
vos valstybės tvėrimosi laike priešo žvalgų ir priešvalstybinių propagandistų 
veikimas sunkiai žeidžia valstybinį tvėrimąsi“, - konstatavo Generalinio štabo 
viršininko pareigas ėjęs karininkas Vaitiekūnas ir įsakė visuose pulkuose ir ko- 
mendantūrose sudaryti specialias komendantūrų kuopas, taip pat leido „visus 
įtariamus priešvalstybinės propagandos vedime sulaikyti ir apieškoti “. Vykstant 
karui buvo naudojamos ir tokios karinės priemonės kovai su šnipinėjimu arba 
antivalstybine veikla. 

1919 m. birželio 16 d. Generalinio štabo Žvalgybos skyriuje dirbo 23 žmo- 
nės. Prie pirmųjų skyriaus darbuotojų prisidėjo ypatingųjų reikalų karininkas 
A. Kubilius, sekimo - „išviršinio tėmijimo“ vedėjas P. Žukovas. Pusė visų ope- 
ratyvinių darbuotojų buvo lietuviai, o kiti - baltarusiai arba vokiečiai. 

Auksinai agentūrai. Tuo metu buvo laikomasi nuostatos, jog Generalinio 
štabo Žvalgybos skyrius tik organizuoja darbą, o jį atlieka - karo komendantai 
(jei toje apylinkėje nėra žvalgybos punkto). Pažymėtina, kad III žvalgų punktas 
Kaišiadoryse, o vėliau IV - Alytuje buvo įsteigti šių miestelių komendantū- 
rose*?. Birželį jose buvo steigiamos kuopos, kurios, be kitų funkcijų, turėjo ir 
suiminėti, ir daryti kratas. Dar 1919 m. gegužės 28 d. komendantūroms buvo 
išsiųstos instrukcijos, kuriomis vadovaujantis reikėjo surasti slaptų agentų. Lie- 
pos 18 d. paskirta ir pinigų jiems išlaikyti: „Matant dabartinį Lietuvos stovį 
ir turėdamas omenyje reikalingumą paraližuoti varomą Lietuvoje bolševikų ir 
lenkų agitaciją, skaitau reikalinga išduoti komendantams kas mėnesį po 1000 
auksinų užlaikymui ir vedimui slaptosios agentūros. Kauno miesto komendan- 
tui tam tikslui bus išduodama 2000 auksinų <...>“. 

Žinoma, tiek pinigų nepakako būtinoms slaptoms agentūros išlaidoms, todėl 
numatyta, kad komendantai gali turėti ir nemokamų agentų, o pinigus panau- 
doti tik labiausiai pasižymėjusiems agentams premijuoti. Kiekvieną mėnesį (ne 
vėliau kaip 3 d.) komendantai turėjo atsiųsti išleistų pinigų ataskaitą kartu su 

agentų slapyvardžiais pasirašytais kvitais, kurie užklijuotuose vokuose turėjo 
būti pridėti prie ataskaitos*'. Nors pinigai buvo menki, bet už juos atsiskaityti 
reikalauta labai griežtai. 

Komendantų laikinas vadovavimas žvalgybos punktams („einant pareigas 
<...> vadovautis komendanto nurodymais ir Žvalgybos skyriaus duotais nuro- 
dymais“) nebuvo itin vaisingas. Komendantams nelabai sekėsi ir verbavimas, 
nes jie dažniausiai menkai išmanė žvalgybos darbą (kaip ir daugelis Žvalgybos 
skyriaus darbuotojų), turėjo aibes kitų pareigų. Vėliau, pradėjus steigti naujus 
žvalgybos punktus, ši komendantų prievolė atkrito. 

Agentai irgi neturėjo reikiamos patirties. Iš lenkų fronto, Lazdijų ir Seinų 
apylinkių, žinias siuntė agentai Sosnovskis ir Grikas (būdinga tai, kad visi pra- 
nešimai buvo rašomi rusų kalba), bet jų pranešimai atspindėdavo tik vietos 
gyventojų nuotaikas. Dauguma tokių agentų dirbdavo trumpai - jų paslaugų 
nesunkiai buvo atsisakoma. Prireikus Generalinio štabo viršininkas įsakydavo 
Žvalgybos skyriaus darbuotojams, vadovaujamiems M. Lipčiaus, vykti į žvalgy- 
bą. Antai 1919 m. birželio 30 d. įsakyta vykti į „Pilviškius, Suvalkus ir Augusta- 
vą išpildymui slaptų pareigų **. Toks žvalgybos darbuotojų siuntinėjimas rodė, 
kad karinė vadovybė Žvalgybos skyrių kol kas suprato kaip fronto žvalgybą. 
Tebebuvo ieškoma optimalaus ryšio su fronte veikiančiais kariniais junginiais. 
1919 m. liepos mėnesį karininkas S. Nastopka pasiūlė brigados štabe įkurti Žval- 
gybos skyrių, kuris organizuotų ir kontržvalgybą. Be to, ir patys kariniai dali- 
niai turėjo užfrontėje savo žvalgų. „Apie lenkų kariuomenės išdėstymą ir visus 
pasikeitimus buvau gerai informuotas, - rašė K. Žukas savo atsiminimuose, — 
nes jų pusėje turėjau nepaprastai naudingą agentą. Tai buvo apie 70 metų senis 
Senkevičius, kuris ėjo elgetaudamas nuo Varėnos iki Vištyčio ir ypatingu, kaž- 
kokiu stebėtinu būdu, bene kasdien atsiųsdavo visas informacijas ir naują lenkų 
spaudą <...>. Algos jis gaudavo 700 markių mėnesiui <...>, 

POW likvidavimas. Kadangi trūko patyrusių darbuotojų, skyrius buvo 
nuolat papildomas rusų karininkais ir valdininkais, tarnavusiais rusų ir vokie- 
čių kariuomenėse. Žvalgybos skyriaus Žvalgų dalies viršininko pareigas nuo 
1919 m. laikinai ėjo karininkas Daugirdas, o instruktoriais liepos 18 d. pradėjo 
dirbti 46-14 metų amžiaus baltarusių papulkininkis Mitrofanas Zareckis (1920- 
1921 m. dirbo III, VII žvalgų punktų, Gardino kontržvalgų dalies organizacijų 
dalies vedėju, apdovanotas Lietuvos kariuomenės kūrėjo savanorio medaliu) ir 
kapitonas F. Dunajevas**. Liepos 8 d. priimtas į tarnybą buvęs vokiečių kareivis, 
vos devyniolika metų sulaukęs Julijonas fon der Lėjus iš karto buvo nusiųs- 

tas steigti ir vadovauti III žvalgų punktui. Vėliau priimti plk. Oržechovskis, 
A. Veingardas, S. Lazarevas, Lukaševičius, Pivorovičius ir kiti. J. Žilinskas po 
ligos į Žvalgybos skyrių nebesugrįžo“. 1919 m. rugpjūčio 23 d. sunkiai susirgo 
ir M. Lipčius*?. Jo vietą laikinai užėmė buvęs Vilniaus komendantas, vienas 
žvalgybos organizavimo entuziastų, karo valdininkas Liudas Gira. Jis apie tai 
savo atsiminimuose parašė: „Kada <...> teko man vėl būti Krašto Apsaugos 
ministerio pulk. M. Velykio pašauktam, sunkiai ir ilgesniam laikui susirgus buv. 
ligi manęs Žvalgybos skyriaus viršininkui M. Lipčiui, eiti jau žinomas viršinin- 
ko pareigas, kad ir palikau tą žinybą toli gražu ne tokią, kokia ji vėliau išaugo 
ir susitvarkė, vis dėlto radau ją tikra to žodžio prasme esant didele valstybine 
įstaiga *?. 

Ne viskas buvo lengvai pasiekiama, ypač kai reikėjo pagerinti darbo sąlygas. 
Dar 1919 m. liepos 9 d. Susisiekimo dalies viršininkas prašė sujungti Žvalgybos 
skyriaus kanceliarijos (tada jau Miško g. 13), skyriaus viršininko M. Lipčiaus 
ir skyriaus instruktoriaus V. Sizycho butų telefonus su Kauno miesto telefonų 
stotimi, bet, kaip vėliau prisiminė buvęs tarnautojas B. Vėžys (1919 m. rugpjūčio 
1 d. paskirtas ūkvedžiu buhalteriu), pačiame Žvalgybos skyriuje tebuvo vienas 
telefonas. B. Vėžys rašė: „<...> pamenu, man labai rūpėdavo sužinoti, kas ten 
yra, kur parašyta „įeiti griežtai draudžiama“. Mat ten buvo Žvalgybos skyriaus 
žvalgų dalis, kurią sudarė viršininkas karininkas Daugirdas ir kartografas vo- 
kietis Vazelis. Gretimame kambaryje, su tokiu pat užrašu ant durų, sėdėjo aukš- 
tas, storas, rusiškai kalbąs pulkininkas. Tai buvo Sizychas, Žvalgybos skyriaus 
instruktorius. Kitame kambaryje sėdėjo Drelingas, senukas rusas Kublickis, ru- 
sas Žukovas ir pora raštininkų, kurie sudarė vadinamąją kontržvalgybos dalį. 
Teisinei daliai vadovavo rusas Prušakevičius, senas rusų prokuroras, turintis 
aukštąjį išsilavinimą. Bendroje raštinėje buvo sekretorius, registratorius, vertė- 
jas ir visame skyriuje viena mašininkė. Telefono aparatas tada buvo tik vienas, 
raštinėje, ir tas pats įjungiamas skyriaus viršininko kabinete. Skyriaus apsauga - 
trys karo lauko milicijos kareiviai bei vienas viršila ir vienas šoferis-motociklis- 
tas, kuris visą laiką remontuodavo motociklą. Vienintelė susisiekimo priemonė 
tada buvo vienas dviratis, kuriuo važinėdavo tik skyriaus viršininkas“š. Matyti, 
kad skyrius sunkiai vertėsi, bet darbas po truputį judėjo. 

J. Budrys savo memuaruose „Kontržvalgyba Lietuvoje“ rašė, kad L. Gira „ne- 
pripažino jokių patarėjų. Apie jį buvo pasakojama, kad prie jo kabineto durų 
ištisą parą budėjo kelių karių sargyba su kulkosvaidžiu. Jis nepriimdavo kabi- 
nete net savo bendradarbių, jei šie prieš tai jam nepranešdavo telefonu“?. Nors 

J. Budrys su pašaipa pasakojo apie L. Giros veiklą žvalgyboje (pats J. Budrys į 
Žvalgybos skyrių pateko tik po dvejų metų ir jo atsiminimai apie L. Girą rėmėsi 
kitų darbuotojų pasakojimais), bet kaip tik tuo metu buvo demaskuotas lenkų 
karinės organizacijos POW (Polska Organizacja Wojskowa) sąmokslas. 


POW teismas 1920 metais 


1919 m. kovo 21 d.-balandžio 12 d. Kaune veikęs Lenkijos generalinio štabo 
emisaras paporučikis Sekunda (slapyvardis) pradėjo organizuoti Pakraščių gy- 
nimo vadovybės Kauno paapygardį (Dowodztwo Obrony Kresow - DOK). Ta- 
čiau rimtų konspiracinių struktūrų sukūrimas siejamas su leitenanto Rajmundo 
Kavalco (R.Kawalc slapyvardžiu Adamas Južvikas) atvykimu į Kauną 1919 m. 
balandžio mėn5? Besikurianti lietuvių kontržvalgyba 1919 m. gegužės pradžio- 
je pastebėjo lenkų slaptą telkimąsi ir pradėjo paapygardžio žvalgybos skyriaus 
komendanto J. Nekrašo namus. Bet lietuvių kontržvalgybininkams dar trūko 
tikslesnės informacijos. Birželio 16 d. Lietuvoje lenkų žvalgybą pradėjo koor- 
dinuoti bendra vadovybė (iš Vilniaus) - DOK Kauno paapygardis tapo POW 
Kauno apygarda. POW tikslas buvo ne vien karinis-politinis šnipinėjimas, bet 

ir pasirengimas prolenkiškam sukilimui. POW Kauno apygarda 1919 m. rug- 
pjūčio mėn. turėjo 435 narius. POW veikė nesivaržydama, nes lietuviams apie 
slaptų sukarintų organizacijų veiklą nebuvo žinoma. Komendantūrų kuopoms 
buvo suteikta teisė sulaikyti kiekvieną įtariamąjį asmenį, o visos įstaigos tu- 
rėjo „apie asmenis, įtariamus neteisėtame ar špionažo veikime, pranešti Kon- 
tržvalgybos skyriui <...>“!. Tik POW planuoto sukilimo ir naujos valdžios su 
Stanislovu Narutavičiumi premjero poste paskelbimo naktį 1919 m. rugpjūčio 
28-29 d. Žvalgybos skyrius pradėjo suiminėti įtartinus asmenis (suimta apie 
200 lenkų, tarp jų 15 karininkų) ir tai sutrikdė POW pasirengimą sukilimui. 
Kaune, J. Nekrašo name ir sode padarius kratą, rasti POW narių šifruoti są- 
raša?. Nors ten pat buvo surastas ir šifro raktas, tačiau 369 POW narių ir 122 
simpatizuojančių lietuvių sąrašų iššifravimas užtruko. Tuo metu buvo atlikta ir 
kita sėkminga kontržvalgybos operacija, kurioje sėkmingai dalyvavo laikraščių 
„Nepriklausoma Lietuva“ ir „Vilniaus garsas“ ekspeditorė ir nuo 1919 m. lietuvių 
karo žvalgybos rezidentė Vilniuje Marcelė Kubiliūtės3. 

Rezidentė Elza ir karinė žvalgyba. M. Kubiliūtės žvalgybiniam darbui 
Vilniuje 1919-1922 m. vadovavo ltn. Juozas Matusaitis (sušaudytas 1941 m. Mas- 
kvoje). Jis jai davė Elzos slapyvardį. Palikta Vilniuje savarankiškai tęsti žvalgy- 
binį darbą (nustatinėti karinių ešelonų kiekį, lenkų kariuomenės dalinių dis- 
lokacijos vietas, kareivių ir karininkų skaičių, parūpinti lenkų karinę spaudą), 
surinktas žinias siuntė per užverbuotą ryšininkę Oną Mikolauskaitę. 1919 m. 
rudenį dirbdama laikraščio „Nepriklausoma Lietuva“ ekspeditore M. Kubiliūtė 
susipažino su lenkų kariuomenėje tarnavusiu cenzoriumi Petru Vrublevskiu. Šis 
užsiminė, kad jam žinomi visi lenkų kariniai planai Lie- 
tuvos atžvilgiu ir jeigu jam padės, jis gali nuvykti į Kauną 
pas ministrą pirmininką M. Sleževičių ir už atitinkamą 
atlyginimą perduoti tuos planus. M. Kubiliūtė per O. Mi- 
kolauskaitę perdavė M. Sleževičiui laišką apie numatomą 
lenkų kariškio vizitą. Netrukus Iš POW Vilniaus apygar- 
dos archyvo išvogtas 66 Panemunės šaulių organizacijos — 
OSN (lenk. Organizacja Strzelcow Nadniemenskich) narių 
sąrašas atsidūrė Kaune. 


Marcelė Kubiliūtė (1898-1963), kilusi iš Rokiškio aps. Panemunėlio 
vlsč. Tindžiulių kaimo. 1915-1918 m. mokėsi Nechoroševos gimnazijoje 
Petrograde. 1919-1922 m. buvo karinės žvalgybos rezidente Vilniuje. Nuo 


1923 m. dirbo Lietuvos užsienio reikalų ministerijoje. Buvo apdovanota 

Vyčio kryžiumi, Gedimino ir Vytauto ordinais, Šaulių žvaigžde. 1943-1944 m. dalyvavo savo sukurto 
pogrindinio antinacinio lietuvių moterų komiteto veikloje. 1944 m. rugpjūčio 17 d. suimta ir 1945 m. 
liepos 7 d. nuteista penkeriems metams tremties (Kazachijos Akmolinsko srities Atbasarsko rajone). 
Iki gyvenimo pabaigos buvo sekama ir persekiojama KGB. 


Pagal P. Vrublevskio išvogtus sąrašus įvykdomi nauji suėmimai. L. Gira, 
rengdamasis sąmokslininkų areštui, pats apsiginklavo dviem revolveriais3*. Pa- 
galiau 1919 m. rugsėjo 23 d. suėmus apygardos vadą R. Kavalcą, slapta antivals- 
tvbinė organizacija buvo galutinai likviduota ir konspiracinė veikla sužlugdyta. 
Tuomet išsiaiškinta, kad POW pastangomis Lenkijos kariuomenės vadovybė 
turėjo „smulkių smulkiausių žinių apie Lietuvos padėtį <...>, apie kariuomenės 
organizavimąsi <...> ir apskritai apie kiekvieną, kad ir menkiausią Lietuvos 
valstybinio gyvenimo apsireiškimą“5. Taigi minėta Žvalgybos skyriaus opera- 
cija padėjo galutinai likviduoti POW Kauno apygardą ir išvengti užnugaryje 
galimo ginkluoto sukilimo. Tuo metu rezidentė M. Kubiliūtė - Elza Vilniuje 
dirbo iki 1922 m., kol prisidengusi Elžbietos Bonevič dokumentais turėjo pasi- 
traukti į Kauną. 

Generaliniam štabui ir krašto apsaugos ministrui Žvalgybos skyrius toliau 
teikė savaitės karinės žvalgybos žinių santraukas (bolševikų frontas, lenkai, ber- 
montininkai - iki 1919 m. pabaigos), politines-operatyvines spaudos santraukas, 
agentūrinių žinių santraukas. Pradėta kaupti duomenis apie lenkų aukštesniąją 
karininkiją, nors jų prireikė vėliau. Vienas pirmųjų į akiratį pateko generolas 
L. Želigovskis. „Tarnavo rusų armijoje, dalyvavo rusų-japonų kare, - buvo ra- 
šoma Žvalgybos skyriaus parengtoje jo „vizitinėje kortelėje“, - <...> karo pra- 
4žioje įstojo kariuomenėn <...> ir po revoliucijos vedė dalis II lauko korpuso 
<...>59, Kiekviena Žymesnė pavardė, patekusi į pranešimus, buvo įrašoma į 
Žvalgybos skyriaus kartoteką. Taip tikėtasi turėti išsamų kaimyninių valstybių 
aukščiausios karinės-politinės vadovybės sąrašą, susidaryti nuomonę apie jų 
asmenines savybes. Visa tai buvo ypač svarbu prognozuojant ar atskleidžiant 
ivairius pakitimus artimiausių valstybių politinėse ir karinėse sferose. Pana- 
šiai Lietuvos kontržvalgyba tvarkė ir priešo žvalgybos agentų kartoteką: „<...> 
kiekviena pavardė minima agentūroje turi būti patikrinta skyriaus archyve ir 
ieigu ta pavardė jau buvo kartą užregistruota, tai sąrašuose turi būti pažymėta 
trumpa žinutė apie tą asmenį <...>“. 

1919 m. Žvalgybos skyrius užmezgė ryšius su Lietuvos karo atstovais užsie- 
nvje, bet jų bendradarbiavimas jokiu statutu nebuvo nustatytas ir todėl buvo 

epizodiškas. Tik 1920 m. vasario 22 d. Žvalgybos skyriaus viršininkas paprašė 
Generalinio štabo viršininką išleisti įsakymą, jog visa iš karinių atstovų gau- 
nama informacija apie kaimyninių valstybių kariuomenę ir karinę padėtį būtų 
siunčiama į Žvalgybos skyrių, kad šis galėtų pasitikslinti turimas žinias??. 

Puolant bermontininkams, Žvalgybos skyrius palaikė ryšius su Lietuvos 
valstybės KAM atstovu Latvijoje ir Estijoje (Įgauniuose), o per jį —- su Latvi- 
jos kariuomenės vadovybe bei latvių žvalgyba. Žvalgybos skyrius šiam karo 
atstovui siuntė fronto su bolševikais ir lenkais schemas ir prašė iš latvių gauti 
„Kolčiako (bermontininkų - aut. past.) kariuomenės išsidėstymo Mintaujos (Jel- 
gavos. - aut. past.), Joniškio ir Rygos rajonuose“ schemą?* (1919 m. spalio 3 d.). 
Žvalgybos skyrius su latviais ne tik keitėsi informacija. Viena skyriaus kontrž- 
valgybos funkcijų buvo belaisvių ir pabėgėlių tardymas, t. y. „filtracija. Tuo 
buvo siekiama ne tik nustatyti priešininko žvalgus, bet ir susirasti kadrų savo 
žvalgybai. Visi belaisviai ir pabėgėliai vienaip ar kitaip pereidavo per Žvalgybos 
skyriaus ir jo punktų „filtrą“. Perbėgėliai iš bermontininkų kariuomenės, norėję 
stoti į N. Judeničiaus kariuomenę, buvo siunčiami per Rokiškio I žvalgų punktą 
į Latviją, o tie rusai, kurie norėjo grįžti į Ukrainą ir Baltarusiją (t. y. į Lenkijos 
užimtas teritorijas), turėjo peržengti Žvalgybos skyriaus Kaune slenkstį>?. Tuo 
ypač rūpinosi karininko Daugirdo vadovaujama dalis, žvalgiusi užfrontę. Bet 
1919 m. karinė žvalgyba didesnio masto dar nepasiekė. 

1919 m. antrojoje pusėje buvo žvalgomi Raudonosios armijos daliniai ties 
Daugpiliu ir Latgaloje, tačiau skyriaus darbuotojai dažniau buvo siunčiami 
žvalgyti lenkų arba bermontininkų kariuomenės. L. Gira 1919 m. spalio pra- 
džioje į žvalgybą išsiuntė net skyriaus ūkvedį buhalterį B. Vėžį: „Liepė rašyti 
kvitą, kad esu gavęs 500 auksinų pinigų. Aš nustebau ir paklausiau, kam tiek 
daug. Į tai viršininkas atsakė, kad gal surasiu rezidentą ir jam esą reikėsią ap- 
mokėti. Aš nedrįsau paklausti, kas tai rezidentas, ir sužinojau tai tik grįžęs iš 
komandiruotės““. B. Vėžys, švarko apykaklėje įsisiuvęs Žvalgybos skyriaus liu- 
dijimą, apkeliavo dalį Žemaitijos, apie bermontininkus klausinėdamas tik kle- 
bonų, vargonininkų arba viršaičių. Bet ne visiems sėkmingai baigdavosi tokios 
„komandiruotės“. III žvalgų punkto tarnautojas P. Dedelis, L. Giros išsiųstas į 
Raseinių apskritį („užfrontinei žvalgybai“), pakliuvo bermontininkams į ran- 
kas, iš jo buvo atimtas revolveris, pinigai, o jis pats sumuštas. Bet iki 1919 m. 
lapkričio 19 d. lietuvių žvalgyba jau turėjo smulkių žinių apie bermontininkų 
pajėgas. Po dviejų dienų Lietuvos kariuomenė pradėjo puolimą 

1919 m. įvyko ir pirmoji žinoma Žvalgybos skyriaus darbuotojo kelionė į 
užsienį. L. Gira išsiuntė į Vokietiją jauną III žvalgų punkto viršininką J. fon 
der Lėjų „žvalgybos skyriaus reikalais“!. Ką nepatyręs devyniolikmetis galėjo 
nuveikti Vokietijoje, dokumentuose nenurodyta. Tačiau nuo 1920 m. iki 1923 m. 
kovo 1 d. jis tarnauja Žvalgybos skyriuje (VII žvalgų punkto viršininku, Gardi- 
no kontržvalgų dalies valdininku, Kontržvalgų dalies organizacijų bylų vedėju, 
vyr. žvalgu, vertėju) pakeitęs pavardę į Duonelaičio. Tik gavęs Vokietijos piliečio 
pasą Julijonas don der Lėjus-Duonelaitis buvo atleistas iš tarnybos. 

Ką gi nuveikė Žvalgybos skyrius 1919 metais? Lietuvos kontržvalgyba suė- 
mė buvusį Sovietų Rusijos vicekonsulą Berlyne A. Mejerovičių (su M. Fišerio 
suklastotais dokumentais), Vakarų fronto komisarą F. Norvydą, lenkų šnipus — 
J. Vrubliauską (Daukantą), kuris tarnavo žvalgyboje, ir jo padėjėją Skanauską 
(Madjarą). Kontržvalgų dalies viršininko padėjėjas Z. Kublickis nurodo: „Pir- 
maisiais mano tarnybos metais <...> Kaune buvo surasti užkasti 6 bolševikų 
ginklų sandėliai <...>, susekta ir sulaikyta bolševikų vadų - propagandistų 
Z. Aleksos-Angariečio mandatais: sulig pirmo sąrašo 64, antro - 48 ir sulig 
trečio — 36. Visi šie žymūs bolševikai vėliau buvo pakeisti į tokį pat skaičių 
kalinamų „Če-ka“ kalėjimuose Lietuvos piliečių“. 

Pagal karo meto įstatymus! Lietuvos kontržvalgybos darbuotojai kartais 
išgarsėdavo ir „efektingo heroizmo žygiais“ (taip buvo pasakojama bene pir- 
muosiuose Lietuvos žvalgybos darbuotojo atsiminimuose, parašytuose prieš 90 
metų). 1919 m. spalio 16 d. prie Obelių nusileido ir I žvalgų punkto darbuoto- 
ių buvo sulaikytas lėktuvas „Annelieze“ (priklausęs firmai „Junkers-Werke“), 
kuriuo skrido ltn. H. Hesė, mechanikas P. Maruščikas, du turkai (Nikola ir 
Nemetas, o iš tikrųjų Enveris paša ir Kemalis paša) ir A. Frenkelis. Pastarasis 
vežėsi 8 tūkst. vokiečių markių ir 18 tūkst. caro rublių. Vyriausiojo tribunolo 
narys A. Janulaitis pareiškė nuomonę, kad A. Frenkelis turi būti kaltinamas 
šnipinėjimu. Iš jo dienyno matyti, kad jie buvo apsistoję pas fon der Golcą ir 
ketino skristi į Rusiją?3. Ir su bermontininkais, ir su Sovietų Rusija Lietuva tada 
kariavo. Iškračius lėktuvo keleivius, Žvalgybos skyriaus darbuotojas E. Duna- 
ievas, nenorėdamas lėktuvo gabenti traukiniu, bet norėdamas jį kuo greičiau 
parodyti Kaunui, „paėmęs žemėlapį, kompasą ir revolverį““* įsakė lėktuvo la- 
kūnui H. Hess'ei skristi su juo drauge. Lakūnui pagrasino: jei mėgins sukti iš 
kelio - gaus kulką. Skrydis į Kauną buvo sėkmingas. 

To meto Žvalgybos skyriaus darbo specifiką lėmė paskelbta karo padėtis, ko- 
vos dėl Lietuvos nepriklausomybės su bolševikais, lenkais ir bermontininkais. 

Todėl su demaskuotais šnipais buvo elgiamasi pagal „karo meto įstatymus“. An- 
tai bolševikų žvalgų dalies narys J. Opanskis į Lietuvos kariuomenės užfrontę 
išsiuntė agentą P. Meilų, davęs jam Morkūno asmens liudijimą. Bet šis buvo 
sulaikytas ir prisipažino atsiųstas „in Lietuvą dėl suteikimo jam (Opanskiui. — 
aut. past.) žinių“““. P. Meilus mėgino pabėgti iš kalėjimo, todėl I žvalgų punkto 
viršininkas paprašė imtis priemonių. Ir buvo imtasi - „<...> sulig atsinešimo 
Generalinio štabo Žvalgybos skyriaus I punkto viršininko ir atsižvelgiant į tai, 
kad anksčiau minėtas šnipas norėjo pabėgti iš kalėjimo, taigi buvo pavojus nu- 
stoti tokio svarbaus nusikaltėlio <...> karo lauko teismas 1919 m. liepos 5 d. 
<...>, remdamasis tuo, kad prasikaltėlis teisme prisipažino, kad jis tikrai buvo ir 
yra ant tarnystės raudonosios armijos žvalgyboje <...> nutarė pasmerkti Meilų 
mirtimi“. O po kelių savaičių Kupiškio komendantas V. Prostka buvo atleistas 
iš pareigų už P. Meilaus sušaudymą (viršijo savo įgaliojimus). 

Žvalgybos skyrius sulaikytus šnipus reikalavo būtinai atgabenti į Kauną, ten 
juos galėjo labiau kvalifikuotai ištardyti ir jų žiniomis pasinaudoti. Vis dėlto 
pafrontėje veikė sava tvarka ir Žvalgybos skyriaus reikalavimų kariškiai ne vi- 
sada paisė. Antai 1919 m. liepos 14 d. karininko K. Škirpos (būsimas Lietuvos 
karinės žvalgybos viršininkas) vadovaujamo bataliono (šiame batalione 1919 m. 
karininkai buvo A. Jakštas ir S. Raštikis, kurie įvairiu laiku taip pat vadovavo 
Lietuvos karinei žvalgybai) kareivis sulaikė civiliškai apsirengusį asmenį, kuris 
„<...> tardant, kuomet nagaika gerai užliejo, prisipažino: esąs legionų kareivis 
Rudžius Jonas <...>, pasamdytas savo viršininko ėjo į mūsų pusę surinkti Ži- 
nias ir pranešti savo viršininkui, už ką kiekvieną kartą gaudavo po 100 rublių 
<...>*9, Daugiau žinių, net apie lenkų kariuomenę, neišgauta. 

Tarnybos valstybei ypatumai. Lietuvos žvalgybos padėtis 1919 m. rudenį 
buvo sunki. Iždas buvo tuščias ir iki 1920 metų sausio algų visai nemokėjo. 
„Slaptiems reikalams pagal tam tikrą orderį keletą šimtų auksinų atgabenda- 
vo iš provincijos valdžios iždo, - prisiminė žvalgybos darbuotojas B. Vėžys. — 
Kritiškais momentais apsukresni valdininkai ir raštininkai gyvybei palaikyti 
gaudavo keletą auksinų avanso. Kiti parsigabendavo maistą iš namų, kiti prisi- 
taikydavo prie etapo skirstymo punkto ir kitų kariuomenės dalių katilo <...>, 
o kitiems tekdavo ir pabadauti“. Tokia padėtis buvo ir kitose valdžios įstaigose. 
Algų negaudavo ir valdininkai, ir mokytojai. Bet, kaip rašė B. Vėžys, „<...> nuo- 
taika geriausia, dvasia ir ūpas nenugalimi. Pas visus lietuvius jaučiamas didelis 
pasiryžimas dirbti ir galutinai išvaduoti Lietuvą. Apie bet kokį partiškumą, sro- 
viškumą, ne tik galvoti, bet ir sapnuoti nieks nesapnavo“?. Žinoma, sunkumai 

labai trukdė Žvalgybos skyriaus darbą, kuriam reikėjo didesnio nuoseklumo 
ir tikslumo. Buvo stengiamasi kuo greičiau su rusų ir baltarusių karininkų pa- 
galba parengti lietuvių specialistų. 1919 m. parengta pirmoji „Kovos su šnipais 
mokymo programa“ (projektas). Mokymas pagal šią programą turėjo trukti 13 
valandų, programa buvo suskirstyta į keturias dalis: pirmos valandos skirtos 
bendram pasikalbėjimui apie valstybės saugumą ir šnipinėjimą, kelios valan- 
dos - studijuoti temoms „Šnipai“, „Šnipų įtraukimas į darbą“, „Paslapčių išlai- 
kymas“, „Kova su šnipais“ ir „Kaip elgtis patekus į svetimą valstybę““?. Ši mo- 
kymo programa buvo paprasta ir skirta daugiau susipažinti su specifine darbo 
sritimi negu ko nors išmokyti. Tai buvo pirmasis žingsnis. 

M. Lipčius po ligos gavo du mėnesius atostogų, bet turėjo jas nutraukti. 1919 m. 
lapkričio 9 d. Generalinio štabo viršininkas gen. ltn. S. Nastopka įsakymu Nr. 3174 
M. Lipčių vėl paskyrė Žvalgybos skyriaus viršininku. Šis lapkričio 11 d. L. Girą 
paskyrė savo pagalbininku (pavaduotoju)“?, o lapkričio 25 d. buvo įsakyta išfor- 
muoti Žvalgybos skyriuje veikusią inteligentų kuopą (ją sudarė buvę studentai 
arba baigusieji 4—6 gimnazijos klases), kurią labai mėgo L. Gira. L. Gira Žvalgy- 
bos skyriuje tarnavo iki 1920 m. sausio 15 d., kol buvo galutinai paliko tarnybą, 
kaip atsargos karo valdininkas, Vyčio kryžiaus 2-ojo laipsnio ordino kavalierius. 
L. Giros vadovavimo periodas paliko žymę Žvalgybos skyriaus istorijoje. 

1919 m. rugsėjo-spalio mėn. įsteigti IV ir V žvalgų punktai. Žvalgų punk- 
tai kiek pajėgdami dirbo ir kontržvalgybos darbą. Net ir su minimaliais re- 
sursais. Kiek 1919 m. Žvalgybos skyrius išleido pinigų, tiksliai nežinoma, nes 
dalis dokumentų neišliko. Tik iš vieno išlaidų punkto matyti, kad žvalgybos 
reikalams 1919 m. išleista 532 tūkst. auksinų??. O kad jie buvo išleisti ne vel- 
tui, rodo šie veiklos epizodai: I žvalgų punktas (1919 m. rugsėjo 1 d. įsikūręs 
Rokiškyje) spalio mėnesį susekė bolševikų organizacijų 9 asmenis, surado 
laiškus V. Leninui ir N. Bucharinui; rugsėjo 23 d. suėmė lenkų šnipus B. Ne- 
dzielskį ir J. Levandauskį, o už šnipinėjimą bolševikams - dar keturis asmenis. 
III žvalgų punktas rugsėjo mėn. suėmė „Strelcy Nadniemenskie“ 42 narius 
Kaišiadorių apskrityje?" ir t. t. 

Tačiau provincijų žvalgų punktuose buvo daugiausia ir tarnybinių nusi- 
kaltimų. Tai - kyšių ėmimas, naudojimasis tarnybine padėtimi ir t. t. 1919 m. 
rugpjūčio 16 d. buvo atleistas iš tarnybos ir suimtas už nusikaltimą tarnyboje 
Žvalgybos skyriaus ypatingųjų reikalų valdininkas??, vos tris mėnesius atitarna- 
vęs B. Prekeris (vėliau, 1920 m. rugpjūčio mėnesį, Vilniaus karo komendantui 
iis pasisiūlė už 80 tūkst. auksinų likviduoti V. Kapsuką, bet gen. S. Nastopka jį 

ištrėmė iš Vilniaus). Su nusikaltusiais darbuotojais buvo nedelsiant išsiskiriama 
(bet nebūtinai visam laikui). Kai M. Lipčių pasiekė žinios, jog žvalgų punktų 
viršininkai ir agentai eidami tarnybines pareigas dažnai elgiasi šiurkščiai ir Žiau- 
riai, buvo išleistas įsakymas, kuriuo primenama „visiems punktų viršininkams 
ir agentams, kad, tarnaujant Valstybės reikalams, ne tiktai nepasiliuosuojama 
nuo pareigų mandagiai elgtis su piliečiais, bet priešingai, dar labiau reikalingas 
mandagumas, nes kitaip elgiantis diskredituojami valstybės organai ir maži- 
namas pasitikėjimas valdžia <...>. Su areštuotais, tardomais ir kratomais elgtis 
ramiai ir energingai, neleidžiant iš savo pusės bereikalingų kalbų. Nepildantieji 
šio įsakymo bus kuo smarkiausiai baudžiami, net atidavimu teismui 73. 


ŽVALGYBŲ VORATINKLIS - KAUNAS IR MASKVA, 
VARŠUVA IR VILNIUS. 1920 METAI 


r 1920 m. rūpinantis Lietuvos gynyba bei saugumu svarbus vaidmuo teko 

Žvalgybos skyriui. 1920 m. sausio 1 d. skyriuje pradeda dirbti daugiau dar- 
buotojų, patobulinama struktūra. Įsteigiama atskira Ūkio dalis, kuriai kovo 
5 d. pradeda vadovauti I. Černius. Pirmiausia susirūpinta sutvarkyti raštvedybą, 
etatus, tarnybos lapus, finansus ir ūkio dalykus. Pradėta mokėti neišmokėtas 
1919 m. algas. Kuriami nauji žvalgų punktai: sausio 18 d. - 6-asis, sausio 30 d. - 
7-asis"*, Darbui kviečiama vis daugiau lietuvių karininkų. „Kadangi yra rei- 
kalinga padidinti Gen. štabo Žvalgybos skyriaus etatus, pavedu <...> pasiūlyti 
visiems karininkams, kad tie iš jų, kurie nori darbuotis žvalgybos ir priešžval- 
gybos srity, tuojau apie tai pranešti“, - raginama 1920 m. sausio 20 d5 rašte 
Vilkaviškio komendantui. 

1920 m. pradžioje buvo parengtos naujos Žvalgybos skyriaus darbo instruk- 
cijos bei patobulintos 1919 m. gegužės mėn. sudarytos pirmosios instrukcijos. 
Taip pat parengtas Žvalgybos skyriaus statutas, suformuluoti darbo tikslai: 

„1) Duoti tikslias Žinias apie priešo kariuomenę. 

2) Neleisti skverbtis į Lietuvą priešo žvalgams, trukdyti ir sekti veiklą jau 

esančių Lietuvos valstybės ribose agentų. 

3) Rinkti žinias apie politišką nusistatymą piliečių <...>. Taip pat Žinoti nuo- 

taikas ir politines pažiūras, vyraujančias kaimyninėse valstybėse“. 

Žvalgų punktus numatyta steigti „vietose, labiausiai svarbiose kariniu ir po- 
litiniu atžvilgiu . Jų tikslas: „Priešininko pusės žvalgyba, kontržvalgyba, pra- 
važiuojančių privačių asmenų per demarkacinę liniją stebėjimas <...>“. Prie 
karinių junginių buvo numatyta steigti žvalgų punktus, turinčius tokius pat 
tikslus, bet galinčius greičiau informuoti karinę vadovybę (fronte). Šie punk- 
tai turėjo būti pavaldūs brigadų (divizijų) štabų viršininkams, iš jų gaudavo 
užduotis, o ūkiniais, metodiniais (instrukcijos darbui) ir kitais reikalais turėjo 
rūpintis Žvalgybos skyriaus viršininkas. Žvalgų punktai turėjo veikti divizijos 
išsidėstymo rajone, į kurį įeitų ir tos užnugario vietovės, kuriose yra šią dalį 
aptarnaujančių įstaigų?“. 

Žvalgybininkai ir jų agentai. 1920 m. vasario 6 d. vyriausiasis kariuomenės 
vadas gen. ltn. P. Liatukas ir Generalinio štabo viršininkas gen. ltn. S. Nastopka 
patvirtino naujus Žvalgybos skyriaus etatus. Žvalgybos skyriuje, be viršininko 
padėjėjo, numatyta turėti 13 darbuotojų kanceliarijoje, karininką ir jo padėjė- 
ją tardymams, 14 darbuotojų Žvalgų dalyje, 7 - Kontržvalgų, 4 - Cenzūros ir 
Pressos dalyje bei 7 pagalbinius darbuotojus. Aštuoniuose žvalgų punktuose 
turėjo dirbti po 9—11 darbuotojus. Žvalgybos organizacijai finansuoti numatyta 
skirti 2 954 400 auksinų, kiekvienam žvalgų punktui skiriant po 140-157 tūkst. 
auksinų. Žvalgų punktai vien agentūrai išlaikyti galėjo išleisti 480 tūkst. auksi- 
nų (po 60 tūkst. auksinų kiekvienas punktas)77. 

Nors 1920 m. vasario mėn. Žvalgybos skyriuje buvo numatyti 133 etatai, bet 
kovo 15 d. tebebuvo tik 105 darbuotojai: 7 karininkai, 5 valdininkai, 37 laisvai 
samdomi, 30 rikiuotės ir 26 ne rikiuotės kariškiai. 1920 m. kovo 11 d. į Žval- 
gybos skyrių eiti tas pačias „išviršinio tėmijimo“ - sekimo viršininko pareigas 
vėl priimtas L. Giros atleistas P. Žukovas?š. Iki tol jo pareigos buvo patikėtos 
visiškai nepatyrusiam, 24 metų amžiaus Alfonsui Vitulskiui, kuris trumpai 
buvo agentas ypatingiesiems reikalams „Fabrikosas“. Žvalgų dalis buvo papil- 
dyta gabesniais, jaunais lietuvių karininkais. Žvalgyboje pradėjo dirbti ir vienas 
vėliau pasižymėjusių karo žvalgybos vadovų, tuo metu dar jaunas leitenantas 
J. Matusaitis. 1920 m. balandžio 20 d. Žvalgų dalies naujuoju viršininku paskir- 
tas 2-ojo atsargos bataliono kpt. A. Užupis??, su kurio atėjimu siejama maždaug 
reguliaraus žvalgybos darbo pradžia. 

Atsisakyta kai kurių papildomų funkcijų. Žvalgybos skyrius liovėsi spaus- 
dinti atsišaukimus ir trumpai leistą laikraštį „Przyjaciel Ludu“, skirtą skleisti 
propagandai už Lietuvos ribų ar prie demarkacinės linijos su lenkais, ir būsimo 
keliautojo Mato Šalčiaus vadovaujamą Propagandos dalį su 23 darbuotojais (11 

instruktorių lenkų pafrontėje, 6 - bermontininkų pafrontėje ir užfrontėje, 4 
ypatingi instruktoriai)š? atskyrė nuo Žvalgybos skyriaus ir perdavė KAM Lite- 
ratūros daliai. „Žmonių ūpas ir jų nusistatymas link Lietuvos valdžios“, nebe- 
buvo vien tik žvalgybos rūpesčiu. 


Matas Šalčius (1890-1940) 1914 m. ištremtas iš Lietuvos emigravo į JAV. ELTOS 
direktorius, Šaulių sąjungos steigėjas, Žvalgybos skyriaus Propagandos dalies 
viršininkas 1919-1920 m. Garsus keliautojas. Mirė Bolivijoje, Guajaramerino mieste. 


Iki 1920 m. žvalgybos darbą labai trikdė telefonų ir susisiekimo 
priemonių stoka, nors Žvalgų dalis vis vien turėdavo gauti „tiks- 
lias žinias apie priešo kariuomenę ir kaimyninių valstybių kariuo- 
menių organizavimą, apsiginklavimą ir aprūpinimą . Devyniems 
Žvalgų dalies darbuotojams 1920 m. pradžioje teko nemažas dar- 


bo krūvis. Jiems rūpėjo sekti ne tik kitų valstybių kariuomenės 
pergrupavimą, judėjimą, bet ir priešiškas žvalgybas už Lietuvos 
ribų. Tokius duomenis teikdavo negausi žvalgų punktų agentūra. Pavyzdžiui IV 
žvalgų punktas iki 1920 m. vasario 4 d. turėjo tik 5 slaptus agentus: A. Ambra- 
zevičių-Vanagą Simno valsčiuje (1919 m. rugsėjo 13 d. - gruodžio 13 d.), J. Ge- 
cucevičių-Žvirblį Perlojoje (karinės žvalgybos agentas nuo 1920 m. vasario 1 d.), 
pirklį K. Rezniką-K (nuo 1920 m. kovo 1 d.)*! ir kt. 

Po 1920 m. vasario mėn. vykusio Kauno įgulos kareivių sukilimo sustiprin- 
ta Kontržvalgų dalis, kuri turėjo užtikrinti jog tokie įvykiai nepasikartos, ir 
imtis prevencinių priemonių kariuomenėje. Kontržvalgyba išaugo iki 47 dar- 
buotojų, tačiau dėl patyrimo stokos ir nelengvo darbo darbuotojai palyginti 
dažnai keitėsi. Iš 137 Žvalgybos skyriaus darbuotojų 1920 m. birželį 52 dir- 
bo provincijų žvalgų punktuose, tačiau vis trūko žmonių. Priklausomai nuo 
punktų veiklos apimamos teritorijos dydžio (pavyzdžiui, VII Šiaulių punktas 
apėmė 7 apskritis) juose buvo nuo 2 iki 9 darbuotojų, vadovaujamų jaunes- 
niųjų ir vyresniųjų žvalgų. 

Mykolo Lipčiaus slaptas pranešimas. Ar turima kontržvalgybos organi- 
zacija galėjo garantuoti Lietuvos nacionalinį saugumą? Į šį klausimą pamėgino 
atsakyti pats Žvalgybos skyriaus viršininkas M. Lipčius pirmą kartą parengta- 
me slaptame apžvalginiame pranešime krašto apsaugos ministrui 1920 m. kovo 
19 d. (pranešimo turinys turėjo įeiti į ministro pirmininko pranešimą apie Lie- 
tuvos vidaus sutvarkymą): „Dabartiniu metu matosi vyriausybės ir jos organų 

veikloje nebuvimas vieningos valdžios <...>. Šis pavojus paaštrėjo dėl Lietuvos 
izoliuotos padėties <...>. Tuo metu, kada reikalingas visų sveikų elementų su- 
sivienijimas <...> tarp partijų ir atskirų asmenybių, nelaimei, aiškiai pasireiškė 
nesutarimas <...>. Šis priešiškumas gal neturėtų ypatingai kenksmingų pada- 
rinių <...>, bet partinis nepakantumas, specialistų trūkumas valstybiniame 
darbe ir palyginti neaukštas valdininkų kultūrinis lygis žymiai sunkina padėtį 
<...>. Būtina dabar tiksliai nustatyti, kokias partijas, organizacijas reikia pri- 
pažinti šalies politiniam gyvenimui kenksmingomis, ir kovoti su jomis viso- 
mis leistinomis teisėtomis priemonėmis <...>. Kas ir kaip turi būti pripažintas 
„kenksmingomis organizacijomis“, žvalgybos viršininkas nedetalizavo. Visi ir 
taip suprato, kad tos organizacijos, kurios nepripažįsta Lietuvos valstybingu- 
mo ir valdžios legitimumo, galėjo būti ir buvo pripažįstamos antivalstybinėmis. 
1920 m. vasario 25 d. Baudžiamajame statute numatyta bausmė už ginkluoto 
sukilimo rengimą - nuo 4 mėn. iki gyvos galvos kalėti. 

„Lietuvos Respublikoje veikiantys Teismų statutai perėjo jai iš buvusios Rusi- 
ios imperijos ir buvo sukurti taikos metu, tuomet, kai dabar anarchijos banga iš 
rvtų gali apimti visas kaimynines valstybes, kada Lietuvai grasina kaimyninės 
stipresnės valstybės, o pačioje Lietuvoje yra daugybė elementų, siekiančių nu- 
versti egzistuojančią valstybinę santvarką, šie įstatymai, persismelkę humaniš- 
kumo ir liberalumo dvasia, neatitinka šio momento, - polemizavo M. Lipčius“š* 
1r siūlė išleisti laikinus įstatymus, kurie numatytų griežtesnes bausmes už kri- 
minalinius ir karinius nusikaltimus, laikinai leisti Žvalgybos skyriui išduoti 
patikimumo liudijimus tarnautojams, priimamiems į valstybines įstaigas, kad į 
atsakingas pareigas nepatektų susikompromitavusių asmenų. 

1920 m. kovo 23 d. minėtas pranešimas papildomas raportu krašto apsaugos 
ministrui, kuriame apibūdinamas Žvalgybos skyriaus darbas. Tuo metu tam 
tikruose visuomenės sluoksniuose jau dažnai girdėjosi priekaištų Žvalgybos 
skyriui dėl nepakankamų priemonių prieš buvusius sovietų valdžios veikėjus. 
Vykstant Steigiamojo Seimo rinkimų kampanijai, tokių priekaištų ypač pa- 
daugėjo. Buvo panaikinti visi ypatingi įstatymai, neliko jokių administracinio 
poveikio priemonių politiniams nusikaltėliams. Iš Žvalgybos skyriaus buvo 
reikalaujama nusikaltėlį suimti tik tada, kai jis sulaikytas nusikaltimo vietoje 
arba pas jį rasta daiktinių nusikalstamos veiklos įrodymų, arba turimi liudytojų 
parodymai. 

Žvalgybos skyriaus viršininkas savo raporte konstatuoja, kad tokia tvarka 
apsunkina antivalstybinių organizacijų likvidavimą: „Nė vienas politinis nu- 


41 


sikaltėlis demaskuojamų dalykų nelaiko, ir liudijimų gavimui reikia iškonspi- 
ruoti savo agentūrą, kas gresia agentūros netekimu ateičiai <...>. Nuo 1919 m. 
balandžio mėn. <...> tik Kaune aptikta 6 bolševikiniai ginklų sandėliai <...>. 
Šiauliuose ir Rokiškyje žvalgybos skyrius likvidavo tarptautinę komunistinę or- 
ganizaciją, turėjusią ryšių su Berlynu, Bernu, Viena, Libava (Liepoja - aut. past.), 
Ryga, Stokholmu, Petrogradu ir Maskva <...>. Visi 1919 m. sulaikyti bolševikai- 
komunistai buvo išvardyti tarybų valdžios reikalavimuose vykdant įkaitų ap- 
keitimą tarp Lietuvos ir Sovietų Rusijos, kas gali būti atestacija skyriaus veiklai“. 
Vis dėlto pripažįstama, kad Žvalgybos skyriaus darbas dar nėra pakankamo lygio. 
Kitose valstybėse karine žvalgyba užsiiminėjo Generalinio štabo karininkai, tu- 
rintys specialių žinių - išmanantys strategiją, statistinę geografiją ir pan. Tokių 
specialistų Žvalgybos skyriuje nebuvo, todėl žvalgyba buvo frontinio pobūdžio, 
o priešo užnugario žvalgyba ir Žinios apie pasirengimą didesnėms operacijoms 
grynai atsitiktinės. Kontržvalgybos darbuotojai buvo jauni, nepatyrę: „Vieni iš 
jų, daugiausia jauni žmonės <...> pažeidžia tarnybos reikalavimus ir pradeda 
imti kyšius, vykdyti kitus tarnybinius nusikaltimus, dėl ko skyrius perkrautas 
šių nusikaltimų bylomis <...>, kiti asmenys, susižavėję patriotišku jausmu ir 
manydami bylų vedimo būdus, kurie suteikti įstatymais, esant nepakankamais 
<...> viršija valdžią, vykdo savavališkas rekvizicijas, kartais, net be savanaudiškų 
tikslų, muša tardomuosius, siekdami gauti atvirus parodymus. Tokie veiksmai 
negali sukelti gyventojų simpatijų, o vien tik priekaištus <...>. Ypač šitai stipri- 
nama tuo, kad asmenys, užimantys aukštus postus ir žinomi savo patriotizmu, 
lieka beveik nebaudžiami nežiūrint nusikaltimo <...>“83, 

Žvalgybos skyriaus viršininkas ne kartą prašė atsiųsti į skyrių intelektu- 
aliausius karininkus ir valdininkus, kurie per trumpą laiką galėtų išmok- 
ti žvalgybos darbo, bet šie prašymai nebuvo patenkinami. Priešingai, nors 
Žvalgybos skyrius įėjo į Lietuvos kariuomenės sudėtį, bet paramos negaudavo 
(kitaip negu 1919 m. pradžioje). Daugumos kariškių požiūris į skyrių buvo 
priešiškas. M. Lipčiui pačiam teko ieškoti lietuvių kilmės specialistų užsieny- 
je. Tokių buvo ir lietuvių kilmės. Vienu tokių buvo Kazimieras Pilėnas, kuris 
dirbo Londone policijos teisme vertėju, 1918 metais kelis mėnesius - Didžio- 
sios Britanijos laivyno žvalgyboje, karo ministerijos Žvalgybos ir kontržvalgy- 
bos skyriuje, 0 1918-1919 m. tarnavo JAV karo žinybos (Military Intelligence) 
Kontrpropagandos skyriuje tyrėju. M. Lipčius 1920 m. vasario mėn. sužinojęs, 
kad Anglijoje gyvena „žvalgybos specialistas“ K. Pilėnas, iš karto per Lietuvos 
atstovybę jį pakvietė atvykti „į pagalbą besikuriančiai tėvynei, nes žmonių 

specialistų, kurie galėtų žvalgybai vadovauti, pas mus nėra“. Gavęs 5000 auk- 
sinų kelionės išlaidoms K. Pilėnas už 2000 auksinų 1920 m. gegužės-liepos 
mėn. tarnavo Žvalgybos skyriaus instruktoriumi. Nors jis gyrėsi tarnybos 
žvalgyboje patirtimi, tačiau atvežti dokumentai jokio vadovaujančio darbo 
patirties nepatvirtino ir greitai K. Pilėnas perėjo dirbti į VRM Piliečių ap- 
saugos departamentą. Padaręs nusikaltimų ir jis pabėgo į Angliją, paskui - į 
JAV. Ten dirbo sekliu, kol 1933 m. Niujorke atidarė privatų sekimo biurą ir 
lietuviškoje spaudoje neigiamai atsiliepdavo apie savo patirtį Lietuvoje. 


Kazimieras Pilėnas (1972-1956) 1896-1911 m. dirbo Didžiosios Britanijos polici- 
joje, I Pasaulinio karo metu - Didžiosios Britanijos karo ministerijos Žvalgybos 
ir kontržvalgybos skyriuje, 0 1918 spalio 7 d. tarnavo JAV karinės žvalgybos 
Kontrpropagandos skyriuje tyrėju. 1920 m. gegužės-liepos mėn. tarnavo 
Žvalgybos skyriaus instruktoriumi. 1926-1933 m. tarnavo sekliu Holmes Electric 
protective Co, vėliau - Niujorke turėjo private sekimo biurą. 


Kitose valstybėse žvalgyba areštus vykdė padedama viešo- 
sios policijos, žandarmerijos ar karinės policijos, o tuometinė 
Lietuvos milicija (vėliau pavadinta policija) buvo labai neorga- 


nizuota ir sudaryta iš atsitiktinių asmenų, todėl panaudoti ją 

minėtiems tikslams buvo neįmanoma. Taigi Žvalgybos skyrius 

su 7 žvalgų punktais 1920 m. pavasarį (ir vėliau), be tiesioginių savo pareigų, 
vykdė Karo lauko policijos ir Viešosios policijos funkcijas, buvo apkrautas dide- 
liu susirašinėjimo ir registracijos darbu (išduodavo visokiausių rūšių leidimus - 
zinklui laikyti, į užsienį važiuoti ir kt.). 

Svetimi tarp savų. Į Žvalgybos skyrių kartais prasiskverbdavo ir kitų 
valstybių agentai. 1919 m. vasarą čekistai J. Olskis ir J. Opanskis iš Daugpi- 
lio į Lietuvą atsiuntė V. Griganavičių, kuris, sėkmingai susiklosčius aplinky- 
bėms, sugebėjo tapti Žvalgybos skyriaus darbuotoju. Pirmiausia jis pateko į 
inteligentų kuopą, o jau iš ten L. Giros vadovavimo laikais (1919 m. rugsėjo 
20 d.) - į III žvalgų punktą. 1920 m. vasario 19 d. Žvalgybos skyriaus viršinin- 
ko įsakymu V. Griganavičius paskirtas III žvalgų punkto ypatingųjų reikalų 
valdininku (1920 m. vasario 1 d.). Netrukus jis tapo Kontržvalgų dalies ypa- 
tingųjų reikalų valdininku ir 1920 m. gegužės 23 d. iš A. Veingardo perėmė 
II žvalgų punktą, o birželio 3 d. - iš pplk. M. Zareckio ir III žvalgų punktą 
(dviem savaitėms). 

Vincas Griganavičius (1900-1938) nuo 1917 m. Rusijos bolševikų partijos narys, 
Sovietų Rusijos ČK agentas Lietuvoje 1919-1920 m. Vėliau iki 1937 m. dirbo sovie- 
tiniame saugume. Suimtas ir sušaudytas 1938 m. birželio 14 d. Maskvoje. 


Tik 1920 m. liepos 25 d. V. Griganavičius, daugiau kaip me- 
tus ištarnavęs žvalgyboje, buvo demaskuotas ir pabėgo į Vilnių. 
Raudonoji armija miesto dar nebuvo palikusi, todėl V. Grigana- 
vičius buvo priimtas dirbti į Ypatingąjį skyrių. Tai vienintelis 
žinomas atvejis, kai komunistas, Sovietų Rusijos agentas buvo 
įsiskverbęs į žvalgybos gretas** (vėliau agentų buvo ieškoma jau 


tarp dirbančių slaptosiose tarnybose). Lietuvos žvalgyboje taip 
pat buvo demaskuotas vienas kitas Lenkijos agentas. 

Tačiau keli priešo agentai negalėjo sužlugdyti Žvalgybos skyriaus darbo. 
Stengdamasis tobulinti savo darbą, Žvalgybos skyrius 1920 m. pavasarį paren- 
gė instrukcijas dėl komendantūrų ir milicijos tarnautojų bendradarbiavimo su 
Žvalgybos skyriaus valdininkais, dėl traukiniais važinėjančių keleivių tikrinimo. 
Buvo nustatytos taip pat demarkacijos linijos perėjimo taisyklės, duoti nurody- 
mai dalių vadams prižiūrėti jiems paskirtus kareivius. Stiprindamas nacionalinį 
saugumą, Žvalgybos skyrius nustatė Vidaus reikalų ministerijos (toliau - VRM) 
sekimo įstaigos etatus, sudarė ministerijoms taisykles, pagal kurias reikėjo pa- 
tikrinti asmenis, stojančius į tarnybą tose ministerijose. Taip pat parūpino, kad 
būtų aiškios KAM ir VRM kompetencijos ribos, sudarė planą, kaip išvengti 
riaušių ir sukilimų Kaune, ir t. t. 

Žvalgybos skyrius kartu su punktais Rokiškyje, Utenoje, Kaišiadoryse, Vir- 
balyje, Raseiniuose ir Šiauliuose iki 1920 m. gegužės 1 d. atliko didžiulį darbą — 
išaiškino provincijoje įvairiausias antivalstybines grupes ir šnipus. Per metus 
sulaikė 1570 Žmonių, iš kurių Kontržvalgų daliai teko 665. Iš suimtųjų sudė- 
ties galima spręsti, kas labiausiai priešinosi nepriklausomai Lietuvos valstybei 
ir su kuo kovojo Žvalgybos skyrius. Iš 665 Kontržvalgų dalies suimtų asmenų 
270 buvo įtariami bolševizmu, 120 priklausė įvairioms politinėms organizacijos, 
132 - be dokumentų, 143 suimti dėl kitų priežasčių (šnipai). 

Lietuvos žvalgybos skyrius slaptai nekontroliavo savo darbuotojų, nors šie 
nepasižymėjo dideliu profesionalumu. 1920 m. liepos 11 d. buvo suimtas IV 
žvalgų punkto viršininkas J. Marcinkevičius ir jo padėjėjas J. Ščesnulevičius; 
jie buvo kaltinami tuo, kad 1919 m. lapkričio 18 d.-1920 m. kovo 11 d., ieškoda- 
mi lenkų šnipų, be teisėto pagrindo darę kratas, apkaltinę ryšiais su lenkais ir 


suėmę brolius Volungevičius, iš kurių dar išreikalavę 2 tūkst. auksinų“. Tokie 
darbuotojai buvo griežtai baudžiami (laisvės atėmimu). 

Lenino bendražygio sulaikymas. Viena įdomiausių bylų buvo sulaikyto 
lėktuvo „Breget“ keleivių byla. 1920 m. kovo 9 d. dėl gedimo netoli Kauno, prie 
Linkuvos kaimo (už VIII forto), nusileido lėktuvas „Breget“, kuriuo buvo skrai- 
dinamas šveicarų socialdemokratas Fritzas Platenas. Visi buvo tuoj pat sulaikyti 
ir pristatyti į Žvalgybos skyrių. Skyriaus instruktorius F. Dunajevas juos iškratė 
ir rado ne tik daug pinigų (tuo metu Kominternas antivalstybines organizacijas 
įvairiose šalyse finansavo per kurjerius siųsdami aukso bei sidabro dirbinius, 
briliantus*“), bet ir Sovietų Rusijos aukščiausiosios valdžios dokumentų, iš kurių 
paaiškėjo, kad F. Platenas įgaliojamas Sovietų Rusijos vardu Šveicarijoje vykdyti 
įvairius sandėrius. Taip dviems mėnesiams į lietuvių žvalgybos rankas pateko 
vienas garsiausių V. Lenino bendražygių E. Platenas, kuris 1917 m. V. Leninui 
padėjo išvykti iš Šveicarijos ir užplombuotame vagone per Vokietijos teritoriją 
pasiekti Švediją bei paskui patekti į Rusiją. 


Fritzas Platenas (Fritz Platten) (1883-1942) Šveica- 
rijos socialdemokratų ir komunistų partijų lyderis, 
1918-1920 m. buvo suimtas Vokietijoje, Lietuvoje, 
Ukrainoje, Suomijoje ir Rumunijoje, 1923 m. galuti- 
nai emigravo į Sovietų Sąjungą, dirbo Komunisti- 
niame internacionale. 1937 m. buvo suimtas ir žuvo 
lageryje. 


Vokiečių firmai „Deutsche Luft-Ree- 
derai“ priklausantis lėktuvas Lietuvos te- 
ritoriją perskrido dar 1920 m. sausio 19 d., 
skrisdamas iš Karaliaučiaus į Maskvą, 
(vežė „Centrosojuz“ atstovą Krasinskį ir 


s00 kg medikamentų). Per slaptą agen- 
tūrą Žvalgybos skyrius sužinojo, kad dar 
esant vokiečiams, prieš 8-9 mėnesius, E. Platenas vyko per Kauną į Rusiją ir 
Kaune buvo apsistojęs pas L. Soloveičiką, žydų reikalų ministro brolį. Suimtu 
V. Lenino bendražygiu iškart susidomėjo ne tik Žvalgybos skyrius. Gen. ltn. 
S. Nastopka įsakė sužinoti, kokio pobūdžio yra surasti dokumentai, ir „jeigu 
dokumentai turi kokios nors politinės reikšmės, tai tučtuojau <...> pranešti šif- 
ruotai generolui Turneriui į Rygą <...>. Bet ypatingos reikšmės dokumentų ne- 

rasta. Tik krašto apsaugos ministro padėjėjas A. Merkys gavo iš Žvalgybos sky- 
riaus vieną iš F. Plateno turėtų svarų sterlingų banknotą ir nusiuntė Didžiosios 
Britanijos komisijos Baltijos provincijoms (Britisch kommission for the Baltic 
Nors Šveicarijos valdžia neoficialiai siūlė F. Plateną išsiųsti į Rusiją, Lietuvos val- 
džia, pradėdama taikos derybas su Sovietų Rusija, jo paleidimą panaudojo savo 
tikslams - santykiams pagerinti. Žvalgybos skyriaus karininkas ltn. F. Senkus 
1920 m. gegužės 12 d. paėmė F. Plateną ir nulydėjo iki Eitkūnųė“. 

Pirmi milijonai darbui ir plėtrai. Kad Žvalgybos skyriaus darbas buvo sė- 
kmingas, galėjo rodyti ir tai, jog buvo sulaikomi asmenys, turėję daug pinigų. 
1920 m. birželio 21 d., kasą perėmęs I. Černius, rado 14 sulaikytų asmenų pinigus 
užantspauduotuose vokuose: 9860 carinių rublių, po keletą tūkstančių oberosto 
auksinų, sovietinių rublių, kerenkų, vokiškų markių, švediškų ir daniškų kronų, 
šveicariškų frankų, svarų sterlingų, ukrainietiškų karbovancų, bermontininkų 
auksinų, čekų kronų*?. Dauguma šių pinigų galiausiai atitekdavo Lietuvos vals- 
tybės iždui. Iki 1920 m. gegužės 1 d. (per keturis mėnesius) Žvalgybos skyrius 
buvo išleidęs 1 586 626 auksinus, o nuo 1919 m. balandžio iki 1920 m. gegužės 
1 d. - 2117 626 auksinus““. 

Darbuotojų atlyginimai nebuvo didesni negu kitose žinybose. Žvalgybos 
skyriaus viršininkas M. Lipčius gaudavo didžiausią atlyginimą - 1800 auksinų, 
žvalgų punktų viršininkai - 1200, o mažiausi atlyginimai buvo žvalgų punktų 
jaunesniųjų agentų - 600 auksinų?'. Su agentų atlyginimais susijusi tuometinio 
krašto apsaugos ministro K. Žuko papasakota įdomi istorija. 1921 m. balandžio 
mėn. pasitraukdamas iš krašto apsaugos ministro pareigų, jis turėjo patvirtinti 
Žvalgybos skyriaus išlaidas, kurių buvo daug milijonų auksinų. „Paėmiau atsi- 
tiktinai pasitaikiusias kelias pozicijas, - pasakojo K. Žukas. - Iš kartotekos iš- 
traukiau tarp kitų ir „žvalgą Agurką“. Kas jis toks? Žvalgybos skyriaus viršinin- 
kas Lipčius išėmė iš seifo agentų knygą, surado joje „žvalgą Agurką , ir štai ką 
aš ten pamačiau: „Raja Nochimson. Miško g-vė Nr. 15“. Bjauru man pasidarė, ir 
aš net nepanorėjau paklausti Lipčiaus ką ji apie mane pranešinėjo <...>9*. Mat 
K. Žukas, kaip ką tik išrinktas Steigiamojo Seimo deputatas, tuo adresu gyveno 
1920 m. gegužės mėnesį. Vargu ar M. Lipčius šioje istorijoje (jeigu ji neišgalvota) 
rodė iniciatyvą. Gal K. Žukas buvo sekamas (o gal saugomas?) A. Merkio ini- 
ciatyva; A. Merkys 1920 m. pavasarį buvo krašto apsaugos ministras ir taip pat 
galėjo naudotis agentūrai skirtu slaptu pinigų fondu. 

Žvalgybos skyriaus viršininkas M. Lipčius iki 1920 m. gegužės 21 d. net ne- 
turėjo karo valdininko laipsnio. Tik artėjant Steigiamojo Seimo susirinkimui, 
skyriaus instruktorius V. Sizychas pasirūpino, kad jam būtų suteiktas karo val- 
dininko laipsnis. 

Bet ne visi sulaukė paaukštinimo ir skyriaus metinių. Vienas pirmųjų žval- 
gvbos darbuotojų P. Tamošiūnas, buvęs II žvalgų punkto viršininkas (Ukmer- 
gėje), 1919 m. lapkričio 17 d. pateko į bolševikų nelaisvę ir Maskvoje buvo sušau- 
dytas?3. Tai pirmoji, bet, deja, ne paskutinė Lietuvos žvalgų auka. 

Gresiant Lenkijos karinės invazijos pavojui, Žvalgybos skyrių reikėjo stiprin- 
ti. 1920 m. birželio 11 d. Generalinio štabo viršininkas gen. ltn. S. Nastopka 
patvirtino naujus Žvalgybos skyriaus etatus. Numatyta, kad Žvalgybos skyriaus 
centre dirbs 156 darbuotojai (20 karo valdininkų, 25 karininkai, 9 laisvai samdo- 
mi ir kt.), iš kurių Žvalgų dalyje - 10, Kontržvalgų - 19. Darbuotojai turėjo kelis 
motociklus ir pora automobilių, tačiau daugiausia naudojosi arkliais ir vežimais. 
Planuota turėti 10 žvalgų punktų su vienodu darbuotojų skaičiumi - punkto 
viršininku, ypatingųjų reikalų valdininku, raštvedžiu, 7 vyresniaisiais žvalgais 
bei 12 karo milicininkų (ir 1 kareivį su vežimu). Iš viso žvalgų punktuose turė- 
jo dirbti 270 žmonių, o skyriaus viršininko pareigos prilygintos brigados vado 
(generolo) pareigoms. 

Ketinta įsteigti 3 žvalgų punktus (iš viršininko, 6 vyr. žvalgų, raštvedžio, 12 
karo lauko milicininkų, 1 kareivio su vežimu kiekviename punkte) prie divizijų. 
Tokius punktus steigti manyta dar 1920 m. pradžioje. 

Iš viso Žvalgybos skyriuje numatyta turėti 489 darbuotojus (tarp jų 38 ka- 
rininkus, 131 karo valdininką, 9 laisvai samdomus). Žvalgybos darbuotojų gin- 
Kluotę turėjo sudaryti 1 kulkosvaidis, 121 šautuvas (punktų viršininkams, vyr. 
žvalgams, „išviršinio tėmijimo“ darbuotojams), 133 revolveriai (tarnautojams, 
„išviršinio tėmijimo“ darbuotojams). Be to, Žvalgybos skyrius galėjo turėti 138 
telefono aparatus?*, kurių trūkumas 1919 m. labai trukdė žvalgybos darbo ope- 
ratyvumą. 

Sekimo agentų („išviršinio tėmijimo ) etatai nebuvo planuoti, bet numatyta 
turėti 86 ginkluotus sekimo agentus. Žvalgybos darbas turėjo būti tobulina- 
mas ir plačiau naudojant šifrą. Paprastas šifras jau buvo naudojamas 1919 m., 
o 1920 m. balandžio mėnesį vienam žvalgybos darbuotojui pametus šifrą, ne- 
delsiant visiems žvalgų punktų viršininkams buvo išsiųstas naujas šifras. Be 
to, punktų viršininkams nurodyta slaptam susirašinėjimui su žvalgybos rajonų 
viršininkais sudaryti savo šifrą. 

Lietuviai su latviais - latviai su lenkais. 1920 m. birželio 16 d. Lietuvos 
karo atstovas iš Rygos atsiuntė Latvijos „Vidujinės žvalgybos skyriaus statutą . 
Latvių kontržvalgybos tikslas buvo „susekti priešo šnipus, jų organizacijas ir 
darbuotojus, taipgi ypatas, kurios savo darbuote padeda ir palaiko priešo - karo 
ir kitokią priešingą Latvijai ir jos sąjungininkams veiklą“. Matyti, kad latvių 
kontržvalgyba atkreipė dėmesį į sąjungininkų interesų gynimą Latvijos terito- 
rijoje. Kitokia negu Lietuvos buvo ir organizacija - visose apskrityse numatyta 
įsteigti apskričių skyrius, kurie didesniuose miestuose ir kariuomenės dalyse 
sukurtų atskirus žvalgybos punktus. Vidinė skyriaus struktūra taip pat savita. 
Viskas dalijama į tris dalis: raštinę ir ūkio dalį, agentūrą, žvalgybos skyrių. Lie- 
tuvos Žvalgybos skyriaus dalys - Žvalgų, Kontržvalgų, Spaudos - turėjo pačios 
sudarinėti pranešimų santraukas ir apžvalgas, o latviai visą šį darbą numatė 
pavesti bendrai raštinei. Jų agentūros dalis turėjo kartografijos, vidaus priežiū- 
ros, pašto siuntinių, laikraščių kontrolės ir telefonų kontrolės poskyrius. Kar- 
tografijos poskyris registravo visus asmenis, palaikiusius ryšį su kontržvalgyba, 
taip pat registravo komunistus ir kitų šalių agentus bei šnipus. Vidaus priežiū- 
ros poskyris turėjo prižiūrėti skyriaus rajonų ir punktų darbuotojus. Žvalgybos 
darbuotojų darbo priežiūra buvo aktuali ir Lietuvoje, bet čia specialus poskyris 
nebuvo kuriamas. 

Latvijoje kontržvalgyba pašto siuntinius ir laikraščius kontroliavo šį darbą 
lauko paštą, sekė visus laikraščių pranešimus bei įtartinus skelbimus. 

Lietuvai buvo naujiena slapta klausytis telefono pokalbių. Žvalgybos sky- 
rius tai pradėjo daryti tik 1921 m. pradžioje. Latvių kontržvalgybos agentai 
buvo suskirstyti į slaptus agentus ir agentus, kurie turėjo dar kartą patikrinti 
atsiunčiamas žinias apie „prasikaltusius elementus“, stebėti stotis ir uostus, 
keleivius ir kitų šalių kariškius, dalyvauti svarbiuose susirinkimuose ir t. t. 
Latvijos kontržvalgybininkai, kaip ir jų kolegos Lietuvoje, turėjo panašias tei- 
ses: viršininkas, jo padėjėjai ir ypatingųjų reikalų karininkai (valdininkai) 
galėjo iškratyti ir suimti kiekvieną įtariamąjį, sugautą vykdant nusikalstamą 
darbą, arba „tuojau po to liudininkų į tą asmenį nurodžius . Suimtuosius rei- 
kėjo per 24 val. ištardyti ir padaryti „motyvuotą nutarimą apie paliuosavimą 
ar palikimą kalėti “5, o po to galėjo laikyti ne ilgiau kaip dvi savaites (su vy- 
riausiojo vado leidimu iki 3 mėn.). Palyginti su Lietuva, latvių kontržvalgybos 
darbuotojų teises labiau varžė terminai. 

Ryšiai su Latvijos žvalgybos ir kontržvalgybos darbuotojais Lietuvai buvo 
naudingi. Latvijoje dirbo kur kas daugiau senųjų specialistų iš carinės Rusijos 
laikų, tad jų patirtis praversdavo. Antai, 1928 m. Lietuvos valstybės saugumo 
tarnyba vis dėlto pasirinko latvišką pavyzdį organizuodama savo struktūras 
provincijoje: rajonai padalyti į punktus (iki tol punktai buvo dalijami į rajo- 
nus). 1920 m. birželio-liepos mėn. imtasi registruoti visus asmenis, palaikiusius 
ryšius su Žvalgybos skyriumi (pirmiausia buvusius ir esančius žvalgų punk- 
tų agentus). Punktams išsiuntinėtos anketos, kuriose reikėjo surašyti išsamius 
duomenis apie agentus - be bendrų duomenų, įrašyti žinias apie agento turtą, 
šeimyninius ryšius, ką agentas sekė ir pan. (iš viso - 20 klausimų)". 

Lietuvos žvalgybai dar nebuvo žinoma apie intensyvų Latvijos ir Lenkijos 
žvalgybų bendradarbiavimą. Vienas buvusių lenkų II skyriaus vadovų Alek- 
sandras Myškovskis (Myszkowski), tapęs pirmuoju Lenkijos kariniu atašė La- 
tvijoje 1919-1920 metų sandūroje, ir vėliau palaikė ryšius su latvių žvalgyba ir 
keitėsi žvalgybine informacija apie Sovietų Rusiją ir Lietuvą??. Būtent per Rygoje 
A. Myškovskio organizuotą agentų tinklą „Dor“ pavyko Lenkiją informuoti apie 
planuojamas Raudonosios armijos atakų kryptis 1920 m. rugpjūčio pradžioje. 
Lenkijos žvalgyba 1921 m. įkūrė įstaigą „Rok“, vadovaujamą karo atstovo padė- 
iėjo A. Klotzo, kuri stebėjo žvalgybos postus „Moskwa“ („Maskva'), „Kowno“ 
„Kaunas“ vadovaujamas F. Jagielskio) ir „Dyneburg“ („Daugpilis“). Informacija 
apie Lietuvą ateidąvo iš Latvijos užsienio žvalgybos karininkų A. Rušmanio ir 
Berzinio, bei Latvijos politinės policijos agento Trapeznikovo. Lenkijos koman- 
doras leitenantas B. Jarocinskis buvęs karo atstovu Latvijoje 1921-1926 m. netgi 
gavo teisę gauti savo agentams Latvijos užsienio pasus (1922 m. rudenį)?Š. Tokia 
padėtis konflikto su Lenkija kontekste kėlė lietuvių žvalgybai ne mažus pavojus, 
apie kuriuos dar turėta per mažai žinių. 

Nesusektas sukilimas ir prarastas Vilnius. 1920 m. vasarą ir rudenį 
Lietuvos valstybei vėl iškilo dideli pavojai ir iš Sovietinės Rusijos, ir iš Len- 
kijos. Tą dieną, kai buvo pasirašyta Lietuvos ir Sovietų Rusijos taikos sutar- 
tis, Kaune likviduota karinė komunistų organizacija, suimti 23 žmonės??. Bet 
bolševikai, pasinaudoję kariuomenės sunkumais, ypač suaktyvino agitaciją. 
1920 m. liepos 23 d. A. Stulginskiui teko vėl paskelbti karo padėtį ir įvesti 
mirties bausmę. Tik metų pabaigoje buvo surinktos visos žinios ir paaiškė- 
io, kad bolševikų partija nuo birželio mėn. pabaigos rengė sukilimą (1920 m. 
rugpjūčio 29 d.). Griežtos priemonės buvo savalaikės, bet ne viskas nuo jų 

priklausė. Levo Trockio-Bronšteino ir M. Tuchačevskio parengtas Lietuvos 
užėmimo planas jau gulėjo ant stalo!““, 

LBKP (b) (tuomet - Lietuvos-Baltarusijos komunistų partija) buvo paren- 
gusi sukilimą daug geriau negu prieš metus lenkų POW. 1920 m. birželio mėn. 
LBKP (b) susirinkime Kaune nutarta prašyti atsiųsti į Lietuvą ginklų, patyru- 
sių specialistų, CK darbuotojų, paskirti sukilimui rengti 14 mln. ostmarkių““' 
ir pan. Naudojantis tuo, kad į Lietuvą tuo metu grįžo dešimtys tūkstančių 
karo pabėgėlių, su padirbtais dokumentais atsiųsti 827 raudonarmiečiai ir 51 
karininkas (vien į Kauną atsiųsta 600 kariškių, vadovaujamų kažkokio caro 
laikų papulkininkio Matvejevo). Atskirai buvo gabenami ginklai. Lietuvos 
žvalgybos surinktomis žiniomis, atgabenta apie 970 šautuvų, 870 revolverių, 
1070 granatų, 16 pūdų sprogmenų. Visa tai plaukė iš Vilniaus (kuriame Rau- 
donoji armija tik laikinai svečiavosi) į valstybę, su kuria Sovietų Rusija tik 
prieš kelias savaites buvo sudariusi taikos sutartį. Jau vėliau buvo nustatyta, 
kad 19 žmonių buvo pavesta organizuoti CK Lietuvoje, o komisaru Kaune 
paskirtas Karolis Požėla!“*. Jie turėjo sudaryti būrius, kurie sukilimo metu be 
jokio pasigailėjimo sušaudytų visus įtariamus „kontrrevoliucionierius“. Siek- 
dami tikslo, bolševikai pinigų nesigailėjo. Kontrabandininkams buvo dosniai 
mokama už ginklų pervežimą, o partijos nariai tuo metu beveik visi gaudavo 
atlyginimą. 

Žvalgybos skyriaus darbuotojams toks sukilimas galėjo kainuoti brangiau- 
siai — juos numatyta šaudyti vietoje. Tik dėl to, kad Raudonoji armija buvo 
sutriuškinta Lenkijoje ir nebegalėjo padėti „liaudies ginkluotam sukilimui“, 
LBKP(b) CK atšaukė sukilimo rengimą. Kai kurie nusivylę bolševikai ėmėsi in- 
dividualaus teroro: atsiųstas instruktorius S. Vaupšas su vietos pogrindininkais 
1920 m. lapkričio 13 d. surengė pasikėsinimą į plk. P. Plechavičių. 

Pasinaudoję tuo, kad per Lietuvos teritoriją iš Rytprūsių evakavosi internuo- 
tas Gajaus korpusas, sukilimo organizatoriai kariniais ešelonais išvyko atgal į 
Sovietų Rusiją. 

Dėl silpnos agentūros apie rengiamą sukilimą Žvalgybos skyrius sužinojo tik 
1920 m. pabaigoje ir tik 1921-1923 m., tardant bolševikus, nustatytos to sukilimo 
organizavimo smulkmenos. 

Vos 1-osios divizijos I žvalgų punkto viršininkas kpt. Jakubėnas pranešė, kad 
1920 m. rugpjūčio 26 d. iš Vilniaus pasitraukė paskutinės Raudonosios armi- 
jos dalys'93, Žvalgybos skyriui teko kuo aktyviausiai informuoti apie Lenkijos 
kariuomenės judėjimą. Agentai, sekę Raudonąją armiją, pradėjo sekti ir lenkų 

kariuomenę. Iš siunčiamų į lenkų užfrontę žvalgų sužinota, kad lenkų kariuo- 
menėje agituojama prieš lietuvius. Kita vertus Lietuva buvo laikoma Sovietų 
Rusijos pagalbininke, nors šalių Taikos sutarties slaptasis priedas, leidžiantis 
Raudonajai armijai karo prieš Lenkiją metu naudotis Lietuvos teritorija (Rytų 
Lietuvos) buvo slepiamas. Vis dėlto apie lenkų kariuomenės koncentravimąsi 
Augustavo-Suvalkų rajonuose žvalgyba laiku nesužinojo. Šią žvalgybinę partiją 
lietuviai pralošė. 1920 m. rugsėjo 22 d. prasidėjęs lenkų puolimas buvo visiš- 
kai netikėtas. Maždaug 2 tūkst. lietuvių kareivių ir karininkų pateko į nelais- 
vę. Žvalgų dalies agentai rugsėjo 24 d. pranešė, kad lietuvių-baltarusių divizija 
permesta Lydos link, bet šios divizijos tikslų nežinojo. Po kelių dienų B. Balutis 
pranešė krašto apsaugos ministrui K. Žukui, jog „iš vieno savo žvalgo, idėji- 
nės lietuvaitės studentės, turįs žinių, kad po Suvalkų konferencijos priedanga 
Pilsudskis ruošiąs kažkokį puolimą'“'?*. Spalio 2 d. apie tai pranešė ir prelatas 
K. Olšauskas. Tuo pat metu Žvalgų dalies viršininkas kpt. A. Užupis informa- 
vo, kad minėtoje divizijoje yra „kareivių iš Lietuvos teritorijos ir karininkų, ir 
Lietuvos dvarininkų, tai ir ūpas pas juos yra linkęs prie kariavimo su Lietuva. 
Tuomi paaiškinami ir gandai apie lenkų norėjimą užpulti Vilnių“. Spalio 4 d. 
sužinota, kad lenkų kareiviai kurstomi pulti Vilnių iš Lydos pusės, bet konkre- 
čių lenkų planų žvalgai taip ir neišsiaiškino. Kontržvalgų dalis tik patikrino 
žinią apie Šv. Dvasios vienuolyne pasislėpusius vienuolius, kurie esą atsiųsti or- 
ganizuoti Vilniuje sukilimą. M. Lipčiui vadovaujant vienuolynas iškrėstas, bet 
iokių besislapstančių vienuolių nerasta. Buvo rengiamasi perkelti į Vilnių visą 
Žvalgybos skyrių, bet kol kas, 1920 m. rugpjūčio 25 d., į Vilnių įsakyta persikelti 
tik kontržvalgų dalies viršininkui A. Veingardui (paskirtas 1920 m. liepos 1 d.) 
su visais tarnautojais. Tuo tikslu M. Lipčius Vilnių aplankė rugpjūčio 25-30 d. 
ir rugsėjo 16-18 d. Nuo rugsėjo 21 d. visi Žvalgybos skyriaus įsakymai buvo 
leidžiami Vilniuje. Prieš pat L. Želigovskio antpuolį, spalio pradžioje, Alytaus 
apylinkėse buvo susekta ir likviduota „Strzelcy Nadniemienskie“ organizacija, 
kuri šnipinėjo lenkų naudai. Už šios organizacijos likvidavimą IV punkto vir- 
šininkas S. Lazarevas gavo Generalinio štabo viršininko padėką“. Tuo pat metu 
Vilniuje susekta ir likviduota komunistinė organizacija - suimti 74 Žmonės!“5, 
Sėkmingo kontržvalgybos darbo neparėmė Žvalgų dalis, ir 1920 m. spalio 8 d. 
teko skubiai evakuotis iš Vilniaus. 

Kontržvalgybos stiprinimas. Mėginant sustiprinti kontržvalgybą, 1920 m. 
liepos 20 d. sudaryta F. Dunajevo vadovaujama atskira Kauno kontržvalgų da- 
lis, o spalio 1 d. - A. Veingardo vadovaujama Vilniaus'““ ir Gardino kontržvalgų 

dalys. Toks pasidalijimas turėjo prasmę, kol dalys buvo įvairiose vietovėse, bet 
po L. Želigovskio puolimo padėtis pasikeitė ir visos dalys vėl buvo Kaune ar 
netoli jo. Nors Vilniaus kontržvalgų dalyje vėl buvo numatyti 34 etatai, bet tik 
penkios vietos tebuvo užimtos. Darbuotojų trūko tiesiog katastrofiškai. Netgi 
Vilniaus kontržvalgų dalies viršininkas A. Veingardas buvo Vokietijos valdi- 
nys (Lietuvos valdžia jį laikė savo piliečiu), o jo darbuotojas, ypatingųjų reika- 
lų valdininkas G. Kadikas - Latvijos valdinys. Kai darbuotojai buvo atsidavę 
savo darbui, tai netrukdė kovoti su priešiškomis Lietuvai organizacijomis. Per 
1920 m. antrąją pusę Žvalgybos skyrius ir jo punktai suėmė 2554 žmones (vėliau 
pusei iš jų - 1269 žmonėms - bylos nutrauktos dėl įrodymų stokos), iš kurių 517 
buvo įtariami komunistine veikla, 610 - veikla lenkų naudai, 1427 - belaisviai, 
sulaikyti be dokumentų ir t. t. Reikia pasakyti, kad kaip veikimas „lenkų nau- 
dai“ buvo įvertinamas ir tarnavimas Lenkijos valstybės tarnyboje, kariuome- 
nėje ir pan. Todėl tokie suėmimai daugiau buvo profilaktinio pobūdžio, skirti 
išsiaiškinti įtartinų asmenų biografijas, buvimo Lietuvoje tikslus. 

1920 m. rugsėjo 1 d. sekliams buvo padidintas atlyginimas iki 1000 auksi- 
nų, bet ir ši alga, pasak M. Lipčiaus, „nepakankamai sulyginama su jų darbo 
svarbumu ir pavojumi“. Iš tikrųjų šis darbas buvo labai pavojingas ir sekliai 
buvo gerai apginkluojami. Ne mažiau pavojingas buvo ir agentų darbas. Jie per 
1920 m. antrąją pusę atsiuntė 1484 pranešimus, iš kurių 707 - apie komunistus, 
9 - apie komunistus kariuomenėje, 528 - apie lenkus, 78 - apie šnipus, 72 - apie 
įvairias organizacijas. Remiantis šiais pranešimais, Žvalgybos skyriaus kartote- 
koje užregistruoti 2035 žmonės, iš kurių 1015 - įtariamų komunistų, 9 - kariai 
komunistai, 557 — įtariami veikę lenkų naudai, 48 - šnipinėjimu, 406 - veikę 
įvairių antivalstybinių organizacijų naudai!'“?. Tokios kartotekos turėjo padėti 
tirti gautą informaciją apie įtariamuosius, kaupti apie juos informaciją. 

Kol nebuvo tinkamai sutvarkyti Žvalgybos skyriaus statutai, nei algų padi- 
dinimas (esant didelei infliacijai), nei kvietimas prie „didelio pasišventimo, tik- 

ro noro, mokėjimo, sąžiningumo <...>“?š nesulaikydavo į žvalgybą patekusių 
atsitiktinių žmonių nuo piktnaudžiavimo ir išdavysčių. 1920 m. rugpjūčio 1 d. 
dezertyravo V žvalgų punkto vyr. žvalgas A. Vaivodas, rugsėjo mėn. pabėgo iš- 
orinio sekimo agentas A. Vaidelauskas-Bulota, spalio 13 d. pašalinti iš tarnybos 
Kaišiadorių III žvalgų punkto valdininkas Jotkus ir trys agentai, kurie kratos 
metu pasisavino pinigų““? ir t. t. 1920 m. rugpjūčio 1 d. skyrių paliko vienas iš 
jo steigėjų plk. ltn. V. Sizychas. Jo žinios buvo labai vertingos steigiant Žvalgy- 


bos skyrių, o jo kompetenciją įvertino ir prancūzai, kurie 1921 m. jį priėmė į 

tarnybą Klaipėdoje (vėliau Rygoje). Kartu su V. Sizychu iš skyriaus išėjo ir kitas 
instruktorius — K. Pilėnas. 

Vykstant karui su Lenkija, Žvalgybos skyriuje darbuotojų pagausėjo nuo 137 
1920 m. liepos mėn.) iki 239 (1920 m. spalio mėn.). 1920 m. lapkričio 15 d. jau 
buvo 263, o gruodžio 31 d. - 283 darbuotojai"“, Bet žvalgų punktuose ir toliau 
dirbo vos po 4-6 operatyvinius darbuotojus, kurie dažnai keitėsi. 

1920 m. rugsėjo mėn. buvo patikslintos žvalgų punktų rajonų ribos: I žvalgų 
punktas Rokiškyje turėjo keturis rajonus: Braslavo (Breslaujos), Ežerėnų, Ka- 
majų, Pandėlio; II žvalgų punktas Ukmergėje turėjo vieną rajoną: Utenos; IV 
žvalgų punktas Raseiniuose turėjo tris rajonus: Tauragės, Raseinių, Jurbarko; 
VII žvalgų punktas Šiauliuose turėjo penkis rajonus: Šiaulių, Kuršėnų, Mažei- 
kių, Kėdainių; VIII žvalgų punktas Telšiuose turėjo du rajonus: Telšių ir Kretin- 
gos. Bet viskas greitai keitėsi. Puolant lenkų kariuomenei, III žvalgų punktas, iš 
Kaišiadorių persikėlęs į Švenčionis, turėjo pasitraukti į Panevėžį, kur jo žinioje 
sudaryti 4 rajonai: Švenčionių, Molėtų, Utenos, Kupiškio!". 

Žvalgyba prieš L. Želigovskį ir informacijos dalybos. Vienintelė dalis, 
kuri beveik nedidėjo, buvo kpt. A. Užupio vadovaujama Žvalgų dalis. 1920 m. 
birželio mėnesį joje dirbo 9, o lapkričio mėnesį - 10 darbuotojų. Jos darbe viską 
lemdavo ne kiekybė, o darbo kokybė. 

Jau netekus Vilniaus, Žvalgų dalis, remdamasi fronto ir užfrontės sekimo 
medžiaga, sudarė „Istoriją atsiradimo taip vadinamos centralinės Lietuvos“*!*, 
Tokia apibendrinta informacija padėdavo žvalgybos darbuotojams suvokti pa- 
dėtį. Tik po to, kai buvo užimtas Vilnius, Žvalgų dalis nustatė gen. L. Želi- 
govskio kariuomenės sudėtį. Tai dar kartą patvirtina teiginį, kad lietuvių karo 
žvalgybos lygis buvo daugmaž fronto žvalgybos. Savo nepasitenkinimą išreiš- 
kė ir Generalinio štabo viršininkas K. Kleščinskis, atsiuntęs Žvalgybos skyriui 
isakymą: „Įsakau susipažinti su „Nastavlienije po organizacii razviedyvatelnoj 
služby“ („Žvalgybos organizavimo nuostatai“), pritaikyti prie mūsų gyvenimo 
ir per 4 dienas pristatyti 8, 

Nors ir pavėluotai, bet dar iki lemiamų mūšių ties Širvintomis ir Giedrai- 
žiais buvo surinktos tikslios žinios apie L. Želigovskio kariuomenę. Žvalgų 
dalis informaciją rinko iš perbėgėlių, belaisvių ir agentų. Bendra karinė-poli- 
tinė situacija buvo nustatoma remiantis spaudos analize ir agentų pranešimais. 
Žvalgų dalis sužinojo, kad Lenkijos vyriausybė, tik užėmus Vilnių, pradėjo 
skleisti melagingas žinias apie tariamą vokiečių puolimą ir tuo pretekstu kon- 
centravo savo divizijas tie demarkacine linija. Tuo buvo paralyžiuotas Lietu- 

vos kariuomenės veikimas Suvalkijoje ir leista L. Želigovskiui nekliudomai 
pulti rytų Lietuvoje. Bet taip manyta neturint visos informacijos apie Sovietų 
Rusijos ir Lenkijos derybas dėl preliminarios taikos sutarties pirmomis spa- 
lio mėnesio dienomis. Tuo metu Rusija nusileido lenkų reikalavimui atiduoti 
„koridorių“, apjuosiantį Lietuvą iš rytų ir atskiriantį ją nuo Rusijos"*. Taigi, ne 
tariami gandai apie vokiečių pasirengimus, o realūs derybų rezultatai leido 
L. Želigovskiui pasinaudoti J. Pilsudskio sankcija užimti Vilnių ir sukurti du 
dešimtmečius trukusį konfliktą. 

Informaciją apie L. Želigovskio kariuomenės užnugarį Žvalgų dalis gauda- 
vo iš agento Gardine Vanago (anksčiau jis pranešinėjo apie Raudonąją armiją), 
taip pat iš agentų, sekusių karinių ešelonų judėjimą Vilniaus-Lydos-Gardi- 
no"5 ruožu. Tačiau lietuvių žvalgybos veiklą sunkino tai, kad L. Želigovskio 
kariuomenės dislokacijos rajoną („Vidinę Lietuvą“) saugojo geriausios lenkų 
kariuomenės dalys, lauko žandarmerija ir kontržvalgyba. Prieš Lietuvą veikė 
(1920 m. gruodžio mėn.) ir L. Želigovskio organizuota karinė žvalgyba, vado- 
vaujama štabo viršininko mjr. Mariano Koscialkovskio (M. Koscialkowski-Zyn- 
dram)"“. Ši žvalgyba taip pat buvo pafrontinė. Tai patvirtina ir M. Riomeris 
savo atsiminimuose apie kelionę iš Suvalkų į Kauną: „<...> užėjau į vadinamąją 
„defenzyvą , karinę-politinę slaptosios tarnybos įstaigą (1920 m. lapkričio 12 d. 
Suvalkuose — aut. past). <...> Čia ėmė mane įkalbinėti, kad sutikčiau būti jų 
politiniu agentu ir teikčiau jiems politinių žinių iš Kauno. Blogai pataikė <...>. 
Bet charakteringa, kad tokie pasiūlymai daromi lenkų keleiviams, vykstantiems 
iš Suvalkų į Lietuvą <...>“, Dėl karo stovio abi konfliktuojančios šalys perkasė 
kelius, išmontavo geležinkelius, uždraudė pašto ir telefoninį ryšį. Tad žvalgybi- 
nės informacijos perdavimui reikėjo ieškoti aplinkinių kelių. 

Lietuvos žvalgybos skyrius per Latvijos karo atstovą Kaune 1920 m. lapkričio 
19 d. visiškai slaptai gavo Latvijos karinės žvalgybos žinių apie L. Želigovskio 
kariuomenę. Tose žiniose smulkiai nurodyta L. Želigovskio kariuomenės dislo- 
kacija ir jo ryšiai su buvusiu Judeničiaus kariuomenės generolu majoru S. N. Bu- 


uš. Kodėl lietuvių ir 


lak Balachovičiumi, iki tol veikusiu tik prieš Sovietų Rusiją 
latvių žvalgybos taip glaudžiai bendradarbiavo, matyti iš Žvalgų dalies 1920 m. 
lapkričio-gruodžio mėn. pranešimų, kurių turinys, ko gero, buvo atskleistas 
ir latviams: „<...> paskutinę savaitę sustiprinta mūsų žvalgyba nušvietė gan 
įdomų momentą <...>. Čia Lietuvos ir Latvijos laukuose turėjo arba turės įvyk- 
ti paskutinis kovos epizodas tarp Prancūzijos ir Vokietijos - dviejų istorinių 


pusių. Gerai apmąstyti kovos būdų planai rodo Prancūzijos pastangas atskirti 

neapkenčiamą jai Vokietiją nuo Rusijos sunaikinant mažesnes valstybes, kaip 
Lietuva ir Latvija, ir jų vietoje turėti savo vasalą Lenkiją. Prancūzų strategai, ap- 
svaiginti abejotinais vokiečių pergalėjimais, matyt, užmiršo tą faktą, kad istorija 
nedovanoja vienos tautos pavergimo kita, kad nesveikų genijų sutverti Balkanai 
bus visokių vaidų priežastimi ir gali būti jei ne visos Antantės, tai bent šali- 
ninkų ir pasekėjų žlugimo priežastimi. Tokiais pavyzdžiais gali būti Kolčakas, 
Vrangelis, Petliūra ir kiti. Dabar Lenkijos eilė <...>. Lenkija, sutvėrusi Lietuvoje 
Želigovskį, Silezijoje rengia generolą Rojį ir nežinia ką Latvijoje <...>“. Žiniomis 
apie Lietuvos-Lenkijos fronte pasirodžiusius „latgalių pulkus nedelsiant buvo 
pasidalyta su kolegomis Latvijoje. Žinoma, oficialūs Lietuvos ir Latvijos santy- 
kiai atrodė kiek kitaip negu neoficialūs kontaktai (žvalgybų lygiu). 

Išlieka atviras klausimas ir apie tai, kiek ir kokios karinės žvalgybos surink- 
tos informacijos per Lietuvos karinę vadovybę patekdavo į sovietinių diplomatų 
rankas. Ar sovietinis atstovas Kaune A. Akselrodas pagrįstai gyrėsi, kad jų karo 
atašė pulkininkas Koliankovskis reguliariai gauna karinės žvalgybos žinių su- 
vestines"9? Manytina, kad informacija apie žinomą Lenkijos kariuomenės judė- 
timą iš tiesų buvo teikiama ir tam pagrindo duoda buvęs gana aktyvus lietuvių 
politikų bendradarbiavimas su sovietiniais diplomatais. 

Nuo Gruzijos iki Berlyno. 1920 m. pabaigoje Žvalgų dalis ėmė labiau domė- 
tis žiniomis ne tik iš pafrontės, bet ir iš tolimesnių šalių. Antai 1920 m. gruodžio 
21 d. buvo parengtas pranešimas apie Gruziją: „<...> Gruzijos tautinės gvardijos 
operatyvinės dalies viršininkas <...> yra Lietuvos pilietis gen. štabo pulkininkas 
M. Varanavičius. Jis yra pravoslavas, bet mokąs lietuviškai, mažųjų tautų nepri- 
klausomybės šalininkas <...>. Gruzinai kovoja su bolševikais kaip įmanydami. 
Kontržvalgyba pas juos pastatyta labai gerai. Taip pavyzdžiui: Gruzijoje foto- 
grafuojami visi lankantieji Sovietų Rusijos atstovybę. Į Lietuvą gruzinai žiūri la- 
bai palankiai. Jie priėmė Lietuvos atstovus, kuomet mūsų Taryba buvo Vilniuje 
1918 m. ir nebuvo kieno nors pripažinta <...>. Iš trijų Užkaukazės valstybių lieka 
tik viena Gruzija pasiryžusi iki galo kovoti dėl savo nepriklausomybės <...> 129, 
Dėmesys tokiai tolimai valstybei neatsitiktinis - ir Gruzijos, ir Lietuvos likimai 
1918-1920 m. buvo labai panašūs, panašių veiksmų prieš šias valstybes ėmėsi ir 
Sovietų Rusija: ji rėmė antivalstybines organizacijas, priverstinai sudarė taikos 
sutartį ir tuo pat metu slaptai rėmė bolševikų sukilimą. 

1920 m. pabaigoje Žvalgų dalis turėjo agentų didžiausiuose Europos mies- 
tuose. Gruodžio mėn. Berlyne darbavosi užverbuoti agentai Iljinas, Lipinas, 
D. Kleinas (vėliau paaiškėjo, kad pastarasis - vokiečių žvalgybos darbuotojas), 

Orlovskis, Pavlenka, Henrikovas, Dmitrijevas ir kiti. Kiekvienč mėnesį jiems 
buvo mokama nuo 1000 iki 2500 markių ir dar beveik tiek pat įvairioms išlai- 
doms. Daugiausia įsigudrino gauti dvigubas agentas Kleinas - 2500 markių. Ši 
agentūra pirmiausia buvo nukreipta prieš Lenkiją ir Sovietų Rusiją. Už gautus 
pinigus agentai turėjo gerai padirbėti. Štai praporščikas Bavkūnas iš Berlyno į 
Maskvą nusiuntė du agentus. Vienas jų turėjo nuolat gyventi Maskvoje, o ki- 
tas po 5-6 savaičių privalėjo grįžti į Berlyną su gauta informacija. Vėliau likęs 
agentas turėjo kas savaitę siųsti pranešimus į Lietuvos žvalgybos skyrių. Už 
tokį darbą agentas gaudavo 1500 markių, o praporščikas Bavkūnas už verbavi- 
mą - 2000 markių. Kitas Lietuvos žvalgybos agentas (taip pat Berlyne) - poru- 
čikas Karcevas - už verbavimo darbą gaudavo tokį pat atlyginimą, o įvairioms 
išlaidoms - 1500 markių. Poručiką Karcevą 1920 m. gruodžio mėn. iš Berlyno 
iškvietė į Kauną, ten jis gavo instrukcijas ir užduotį „siųsti patikimus agentus 
į su mumis sutartą valstybę žvalgybai“, o gautą informaciją siųsti į Kauną. Tik 
per dvi paskutines 1920 m. savaites žvalgybai Berlyne buvo išleistos 12 605 mar- 
kės. Iš viso organizuoti žvalgybai Sovietų Rusijoje ir Lenkijoje buvo išleidžiama 
23 tūkst. markių per mėnesį!?!, 

Žvalgų dalis per 1920 m. antrąją pusę gavo daugiau kaip 700 pranešimų 
apie kitų šalių kariuomenės sudėtį ir dislokaciją. Vilniaus netekimas paskati- 
no sustiprinti žvalgybą. Buvo nustatyta Lenkijos kariuomenės organizacija ir 
pasiskirstymas fronte bei tolimoje užfrontėje. Apie lenkų kariuomenę buvo pa- 
rengtos 4 mėnesio santraukos, 20 savaitės santraukų su schemomis, 107 dienos 
pranešimai. Kol Sovietų Rusijos kariuomenė buvo Lietuvos teritorijoje, ji taip 
pat buvo aktyviai sekama. Žvalgyba apie Raudonąją armiją pateikė 11 santrau- 
kų su schemomis ir 6 pranešimus. Be to, buvo išaiškinta latvių kariuomenės 
organizacija ir judėjimas frontuose bei Latvijos teritorijoje, prancūzų kariuo- 
menės Klaipėdos krašte sudėtis ir paskirstymas, Čekoslovakijos kariuomenės 
organizacija. Kaip jau minėta, be agentų pranešimų, buvo naudojamasi belais- 
vių ir perbėgėlių (tokių per pusmetį atsirado 911) tardymo medžiaga. Žvalgų 
dalies parengtos santraukos ir pranešimai buvo siunčiami valstybės prezidentui, 
ministrui pirmininkui, krašto apsaugos ministrui, vyriausiajam kariuomenės 
vadui, Generalinio štabo Operatyvinės dalies viršininkui, visų divizijų vadams 
ir visiems žvalgų punktų viršininkams*?*, 

Sovietinės misijos šešėlis. Ir pati Lietuva buvo Sovietų Rusijos ir Len- 
kijos žvalgybos bei antivalstybinio veikimo arena. Sovietų Rusijai tai buvo 
kur kas paprasčiau, nes ji ne tik laikė už „pavadėlio“ komunistų partiją, bet 


56 


ir nesivaržydama naudojosi visais carinės Rusijos saugumo policijos archy- 
vais. 1917 m. paskelbus dalį tų archyvų išaiškėjo kai kurių lietuvių veikėjų 
ryšiai su carine saugumo policija - ochranka. Bet dauguma slaptų dokumentų 
liko neskelbti ir Sovietų Rusija įgijo papildomų galimybių verbuoti agentus. 
Šantažuojant buvusios ochrankos slaptus bendradarbius buvo galima išgauti 
reikalingą informaciją. Taip pat išliko galimybė sukompromituoti nepaklus- 
niuosius. 1920 m. spalio mėn. Sovietų Rusijos pasiuntinys Akselrodas Lietu- 
vos krašto apsaugos ministrui K. Žukui užsiminė apie du vyriausybės na- 
rius: gudų reikalų ministrą D. Siemašką ir ministrą „A“ (matyt, žemės ūkio 
ministrą J. Aleksą), tariamai „senus caro ochrankos agentus“. Jau vėliau 
K. Žuko atsiminimuose „gudų reikalų ministras Sm“ pavadintas senu rusų 
saugumo agentu, kurio tarnybai pridengti jis buvo paskirtas Vilniaus gaisri- 
ninkų brandmeisteriu, o kitas ministras „A“ - už 25 rb tarnavęs rusų saugume 
slapyvardžiu Muma. Tačiau panašu, kad sovietiniai diplomatai manipuliavo 
krašto apsaugos ministru, kuris nestokojo entuziazmo dėl tariamos Sovietinės 
Rusijos paramos prieš Lenkiją. 

Bet 1920 m. Sovietų Rusija daugiau dėmesio skyrė komunistams. Per pasku- 
tinius 1920 m. mėnesius Žvalgybos skyrius sistemingai gaudavo žinių, kad Kau- 
ne esanti Sovietų Rusijos atstovybė aktyviai stiprina Lietuvos ir Baltarusijos ko- 
munistų partijos antivalstybinę veiklą. Kontržvalgų dalis išsiaiškino, kad „visi 
vietiniai bolševikų veikėjai <...> ir konspiratyviniai butai yra pilnam kontakte 
su Akselrodu - Sovietų pasiuntinybe '***, iš kurios gauna pinigines pašalpas. 
Sovietų Rusijos atstovybės darbas nenuėjo vėjais. Žvalgybos skyrius konstata- 
vo, kad 1920 m. pabaigoje „<...> nesikišimas į mūsų valstybės vidaus reikalus 
vra tik taikos sutarties fikcija, yra tuo hipnozu, kuriuo Sovietų Misija stengiasi 
nukreipti mūsų vyriausybės domę ir, naudodamiesi mūsų tautos pasitikėjimu, 
nori suardyti mūsų valstybės tvarką ir įtraukti Lietuvos liaudį į begalinį vargą. 
Lenkų okupacijos jungas ir kruvinos tarybų diktatūros šmėkla yra mums ly- 
giai negeistinos, todėl mes savo laiku turime įtempti visas pajėgas, kad atremti 
pavojų mūsų vidujinio gyvenimo tvarkai, nuo gresiančio bolševizmo ir dalinai 
nuo Sovietų Misijos intrigų“. Per šią atstovybę į Berlyną vykdavo Kominterno 
kurjeriai, kurie veždavo komunistinę literatūrą. Buvo galima retesniais atvejais 
naudotis ir diplomatinių kurjerių pagalba, tačiau pagal Sovietų Rusijos ir Vo- 
kietijos susitarimą kurjeris galėjo vežti iki 15 kg diplomatinį paštą. Vokietijos 
vidaus reikalų ministras teigė, kad Sovietų Rusijos diplomatinio pašto maišuose 
bus agitacinė medžiaga. Ir jis buvo teisus. Vieną tokį kurjerį - O. Kacą, išėjusį iš 

Rusijos atstovybės ir turėjusį padirbtą pasą, 1920 m. lapkričio 16 d. 
sulaikė kontržvalgybos darbuotojai'5. 


Ovsėjus Kacas - Sovietų Rusijos pasiuntinybės slaptas kurjeris 1921 m. 


Pas O. Kacą rasti net 108 paketai, kurie turėjo patekti į Vengriją, 
Daniją, Vokietiją, Švediją, Austriją, Ameriką, Norvegiją ir Angliją. 
Taip pat paaiškėjo, kad tarp Kauno ir Rygos sovietinių misijų vyko 
aktyvus „diplomatinis susirašinėjimas“, o diplomatiniu paštu vie- 


ni kitiems siuntinėdavo dideles pinigų sumas. Susekti kiekvieną 
šių misijų žingsnį, visus kurjerius buvo tiesiog neįmanoma. Vien 
per Estijos teritoriją nuo 1920 m. balandžio 16 d. iki gruodžio 31 d. pervažiavo 
į Europą 1620 „diplomatinių kurjerių“, o grįžo tik 587'*9. Vakarų Europoje, Ko- 
minterno Vakarų biure buvo sukurtas „N-Aparatas“, kuris nuo 1923 m. gamino 
padirbtus pasus (apie šimtą kiekvienais metais) nelegaliam darbui. 

Praktika parodė, kad bolševikų antivalstybinės organizacijos 1919-1920 m. 
palaikė glaudžius ryšius su Sovietų Rusijos karine žvalgyba, nes Žvalgybos 
skyrius „sekdamas šnipų organizacija, volens-nolens (noromis nenoromis) su- 
sidurdavo su grynai partine komunistų darbuote <...>“. Įsikūrus Sovietų Rusi- 
jos atstovybei, ryšius su vietos komunistais užmezgė ir diplomatai. Jie ieškojo 
sau darbuotojų ir tarp nekomunistų, o radę naudodami juos kaip agentus arba 
siųsdavo kurjeriais į kaimynines šalis. Žvalgybos skyrius gavo tikslių žinių, 
kad Sovietų Rusijos atstovybė padidino laisvai samdomų tarnautojų skaičių iki 
80 žmonių, kurie gyveno įvairiose Lietuvos vietovėse. Tai labai apsunkino kon- 
tržvalgybos darbą, nes misija tuos žmones prilygino akredituotiems diplomati- 
niams atstovams ir kliudė juos suiminėti už neteisėtą veiklą. Buvo konstatuota, 
kad „gyvenančių Lietuvoje Sovietinės Misijos narių priešvalstybinė darbuotė 
plati, rimta, energinga ir visapusiška <...>. Lietuva dabartiniu metu aptraukta 
tankiu voratinkliu komunistų „jačeikų“, o pats voras sėdi Sovietų Misijos rū- 
muose“. Net iš Vokietijos gauta žinia, kad „Rusų Sovietų valdžia yra pasiryžusi 
visomis išgalėmis slaptai ruošti visose pakraščio valstybėse vidujinį sukilimą 
bolševikų dvasioje“. Kauno ir Raseinių komunistai svarstė klausimą dėl teroro 
naudojimo prieš provokatorius, kai kuriuos vyriausybės narius ir Žvalgybos 
skyriaus tarnautojus. To jau nebuvo galima nepaisyti, nes teroras buvo vykdo- 
mas Latvijoje ir Lenkijoje. Žvalgybos skyriuje į tą žinią buvo atkreiptas dėme- 
sys. Siekdami labiau konspiruoti savo bendradarbiavimą Kominterno, VČK ir 


58 


sovietinės Žvalgybos valdybos (karinės žvalgybos) atstovai 1921 m. rugpjūčio 
8 d. parengė projektą kaip užsienyje turi bendradarbiauti Kominterno skyriai 
ir VCK bei Žvalgybos valdybos atstovai: „Žvalgybos valdybos ir VČK atstovai 
jokiu būdu neturi teisės finansuoti užsienyje partijas ar grupes. Šią teisę turi tik 
Kominterno Vykdomasis komitetas; Žvalgybos valdybos ir VCK atstovai negali 
kreiptis į užsienio partijas ir grupes siūlydami bendradarbiauti Žvalgybos val- 
dybos ir VČK naudai; Žvalgybos valdyba ir VČK gali komunistų partijų pra- 
šyti pagalbos tik per Kominterno atstovus; Kominterno atstovas privalo teikti 

VČK ir Žvalgybos valdybai ir jų atstovams visokeriopą pagalbą“?7. Labiausiai 
įslaptintas ir slaptas Kominterno tarptautinių ryšių skyrius tapo jungiamąja 
grandimi tarp Kominterno ir VČK bei karinės žvalgybos. Jo veikla visiškai 
kopijavo bet kurią žvalgybos tarnybą - turėjo legalius ir nelegalius darbuotojus, 
kurjerius, šifruotojus, radistus, priedangos dokumentų gaminimo tarnybą. Bū- 
tent per šį skyrių buvo finansuojama ir visa antivalstybinė Lietuvos komunistų 
partijos veikla. Dažnai per Kominterno tarptautinių ryšių skyriaus punktus 
buvo perduodami „kaimynų“ (GPU ir karinės žvalgybos) dokumentai, šifro- 
gramos ir pinigai. 

Be to, Rusijos misija savo oficialiems ir slaptiems bendradarbiams mokėjo 
daugiau negu galėjo sumokėti Lietuvos žvalgybos skyrius. Žvalgybos skyriaus 
viršininkas, matydamas, kad skyrius materialiai ir organizuotumu atsilieka nuo 
atitinkamų Sovietų Rusijos ir Lenkijos tarnybų, iškėlė reikalavimus: „Žvalgybos 
skyrius, kovojantis su špionažu ir savo darbuotėje susidurdamas su priešvalsty- 
binėmis organizacijomis, labai reikalauja inteligentinių pajėgų. Dauguma nesu- 
pranta Žvalgybos skyriaus uždavinių, skaito darbą jame nepriderančiu doram 
piliečiui ir todėl vengia jo. Žvalgybos skyrius neturi plačios paramos valdžios 
sferose, tuomet kai jos yra „akys ir ausys“ tos pat vyriausybės. Pildydamas be 
galo atsakomingą valstybinį darbą, Žvalgybos skyrius reikalingas atsidavusių ir 
teisingų darbininkų, todėl jo tarnautojai turi būti pakankamai aprūpinti. Pas- 
taruoju laiku Žvalgybos skyriaus tarnautojams gresia pavojus tapti teroristinio 
akto auka, todėl daugelis iš jų rengiasi pakeisti savo tarnystę. Reikėtų skubiai 
ivesti gyvasties draudimą tarp įstaigos tarnautojų, pildančių politinės polici- 
*os funkcijas, kaip yra Vakarų Europoje <...>. Įvykdžius minėtas sąlygas, visi 
aetobulumai, klaidos ir net Žvalgybos skyriaus tarnautojų nusikaltimai patys 
savaime išnyktų **ė. Reikalavimas „inteligentinių pajėgų“ 1920 m. gruodžio mėn. 
>uvo toks pat aktualus kaip ir 1919 m. gegužės mėn. Valdžia savo parama nele- 
pino. Priešingai, net vykstant karui su Lenkija kai kurios kariuomenės dalys ne 

tik neteikdavo pagalbos Žvalgybos skyriaus tarnautojams, bet netgi juos perse- 
kiodavo (tokių atvejų pasitaikydavo ir 1919 m.). 

Siekiant sustiprinti kovą su antivalstybine veikla, o gal norint pagaliau atskir- 
ti žvalgybą ir kontržvalgybą nuo politinio sekimo (politinės policijos), 1920 m. 
pabaigoje buvo sudarytas „Lietuvos Respublikos politinės policijos įsteigimo“ 
projektas, kuriam, deja, nebuvo pritarta ir jis nebuvo pritaikytas. Tuo metu an- 
tivalstybinis veikimas ir šnipinėjimas dažnai susikirsdavo, todėl ir Žvalgybos 
skyrių išskaidyti sąlygos nebuvo subrendusios. 

1920 m. antrojoje pusėje tuometinis Žvalgybos skyriaus viršininkas M. Lip- 
čius rašė: „Nežiūrint į daugybę trūkumų ir netobulumų, svarbiuose mūsų tė- 
vynei momentuose: Sovietų Rusijos-Lenkų karo metu, Želigovskiui sulaužius 
sutartį ir užėmus Vilnių, kuomet Lietuvon plaukte plaukė įvairūs bolševikų 
„rojaus“ pranašai, norėdami įvesti sovietų valdžią Lietuvoje ir tokiu būdu pa- 
dėti rusams „pratiesti“ ranką Vokietijos proletariatui, kuomet Lietuvoje suko 
sau lizdus įvairios priešvalstybinės bolševikų ir lenkų organizacijos, norėda- 
mos praryti Lietuvą drauge su jos nepriklausomybe, Žvalgybos skyriui įtem- 
pus visas savo pajėgas, visgi pavyko užkirsti kelią daugelio minėtų organizaci- 
jų darbuotei ir tokiu būdu išgelbėti Lietuvą nuo ne kartą jos nepriklausomybei 
grėsusių pavojų *'?9, 

Žinoma, Lietuvos nepriklausomybės išsaugojimas 1920 m. buvo ne vien Žval- 
gybos skyriaus nuopelnas, bet kaip krašto apsaugos sudedamoji dalis Žvalgybos 
skyrius prie to irgi prisidėjo. 


NELIKTI CARO ZANDARAIS 
IR ŠVENTAI LAIKYTI PASLAPTIS 


19 21 m. kovo 30 d. laikinasis žvalgybos skyriaus viršininkas M. Lip- 

čius pagaliau buvo patvirtintas savo pareigose. Mėginant tobulinti 
Žvalgybos skyriaus struktūrą, pamažu pradėjo ryškėti būtinybė suvienodinti 
struktūras provincijoje, vėl sutelkti kontržvalgybą viename centre. 1921 m. kovo 
mėnesį jau veikė 8 žvalgų punktai ir 3 kontržvalgų dalys. Todėl 1921 m. liepos 
1 d. kontržvalgų dalys performuotos į žvalgų punktus: Kauno kontržvalgų dalis 
į IX žvalgų punktą, Panevėžio - į X, Vilniaus - XI Kaišiadoryse, Gardino kon- 

tržvalgų dalis į trumpai veikusį XIII žvalgų punktą (nerasta dokumentų apie 
XII punkto dislokacijos vietą). Vienuolika žvalgų punktų turėjo 36 teritorijos 
dydžiu ir gyventojų skaičiumi labai netolygius žvalgybos rajonus. Kiekvienas 
jų buvo apkrautas ir didelės apimties popieriniu darbu: turėjo po 12 nuolat pa- 
pildomų raštų bylų (gaunamųjų ir siunčiamųjų slaptų raštų, pinigų apskaitos, 
telefonogramų, inventoriaus, ginklų ir kt.), 26 slaptų bylų (slaptų įsakymų, ins- 
trukcijų apie ieškomus žmones, apie slaptai sekamus asmenis, įvairių įvykių, su- 
sijusių su perbėgėliais, belaisviais ir pabėgėliais, slaptų darbuotojų asmens bylos 
ir t. t), 9 neslaptų bylų (Žvalgybos skyriaus, Lietuvos kariuomenės įsakymų ir 
kt.)5?. Punktai jau buvo geriau aprūpinti: turėjo savo šapirografus (dokumentų 
dauginimui), telefonus, apylinkių žemėlapius. Žvalgybininkai, kurie savo darbe 
dažnai susidurdavo su ginkluotais antivalstybinių organizacijų dalyviais ir te- 
roristais, buvo apginkluoti revolveriais ir granatomis. 

Už stiprią valstybinę kontrolę. Žvalgybos skyriaus darbui aptarti pradėta 
rengti dalių ir punktų viršininkų pasitarimus. Pirmas toks pasitarimas įvyko 
1921 m. birželio 1 d., kai buvo svarstomos įvairios žvalgybos ir kontržvalgybos 
darbo problemos. Viename posėdžių Žvalgų dalies viršininkas kpt. A. Užupis 
pasiūlė žvalgų punktų darbą labiau orientuoti trimis kryptimis: karo žvalgy- 
bos, kontržvalgybos ir ūkinių bylų nagrinėjimo. Bet tuo metu dėl Žvalgybos 
skyriui primestų papildomų funkcijų tai padaryti buvo nerealu. Rugsėjo 30 d. 
posėdyje išsiaiškinus, kad žvalgybos rajonus reikia steigti sekamų organizacijų 
centruose (tuos rajonus, kurie duoda mažai naudos, numatyta panaikinti)“!, jau 
kitą dieną buvo paskelbtas įsakymas nustatantis žvalgybos rajonus. Tačiau ne 
viskas priklausė nuo Žvalgybos skyriaus darbuotojų. Objektyvios sąlygos lėmė, 
kad 1921-1922 m. skyrius toliau atliko darbą „tokių valstybinių įstaigų, kurių 
Lietuvoje dar visiškai nėra, o taip pat ir tų, kurios gyvuoja, bet jų funkcijos 
glaudžiai siejasi su Žvalgybos skyriaus funkcijomis“. 1921 m. pradėta rimčiau 
svarstyti karinio Žvalgybos skyriaus reorganizavimą, kuris padėtų atsikra- 
tyti politinio sekimo ir kitų kariškiams nebūdingų funkcijų. Balandžio 19 d. 
M. Lipčius įsakė Gardino kontržvalgų dalies viršininkui, buvusiam Tverės ka- 
valerijos karo mokyklos absolventui ir rusų kontržvalgybos darbuotojui An- 
drejui Povaravičiui parengti „Lietuvos valstybės apsaugos milicijos“ projektą. 
„Apsaugos milicija“ turėjo dirbti tai, ką iš dalies vykdė Žvalgybos skyrius, karo 
komendantai ir Piliečių apsaugos departamentas. Tai — kova su antivalstybi- 
ne veikla, valstybės sienų, pereinamųjų pasienio punktų, geležinkelių, vandens 
kelių ir plentų apsauga bei Kriminalinės policijos funkcijos (tik prie karinių 

dalinių). Bet ši „apsaugos milicija“ liko tik projekte. Ir toliau, be žvalgybos ir 
kontržvalgybos, skyriui priklausė asmenų be dokumentų bylų nagrinėjimas, iš 
Sovietų Rusijos grįžtančių žmonių kontrolė (tremtinių punktuose), geležinkelių 
kontrolė, dezertyrų ir valstybinių įstaigų tarnautojų nusikaltimų nagrinėjimas. 
Nors Žvalgybos skyriaus viršininkas M. Lipčius rašė, kad nėra „reikalingų ir 
galutinai sutvarkytų įstaigų kitose valstybės aparato srityse ir griežto jų darbo 
paskirstymo, kas verčia Žvalgybos skyrių atlikti įvairias smulkmenas ir tokiu 
būdu neduoda tinkamai atlikti svarbesnius dalykus, arba verčia moraliai ken- 
tėti tuos sąžiningus ir pasišventusius darbuotojus, kurie fiziškai jau nepajėgia 
atlikti darbo dėl ne nuo jų priklausančių priežasčių“, bet, antra vertus, jis buvo 
už stiprų, viską apimantį Žvalgybos skyrių. Tai aiškino tuo, kad „bolševikai ir 
lenkai plačiai išnaudoja visus jiems prieinamus kelius, kad tik suteikus mūsų 
nepriklausomybei mirtiną smūgį. Todėl paėmimas visų šių kelių stiprion vals- 
tybinėn kontrolėn bus geriausia garantija esančios Lietuvoje valstybinės tvarkos. 
Kaip tik šias garantijas ir saugojo iki šio laiko kiek galėdamas Generalinio Štabo 
Žvalgybos skyrius“32, Žvalgybos skyrius iš tiesų 1921-1922 m. dėl gausybės jam 
primestų funkcijų padarė tiek, kiek galėjo, o ne kiek reikėjo padaryti. 

Šventai laikyti paslaptis... Žvalgybos skyriuje dirbo pačių įvairiausių žmo- 
nių, kai kurie net nemokėjo lietuviškai. 1919-1920 m. dalis tarnybinių raštų buvo 
rašoma rusų kalba, todėl buvo pradėtos lietuvių kalbos pamokos, kurias įsakyta 
lankyti 41 darbuotojui (ir mažiau išsilavinusiems lietuviams taip pat). Nors dalis 
taip ir neišmoko lietuvių kalbos, bet jų gabumais ir patirtimi buvo palyginti sė- 
kmingai pasinaudota. Nelietuvių darbuotojų skaičius, palyginti su 1919-1920 m., 
gerokai sumažėjo. 1922 m. lietuviai skyriuje sudarė 91 proc. darbuotojų“3, vokie- 
čiai - 4,5 proc., rusai - 3 proc., žydai - 1 proc., baltarusiai - 0,5 proc. Dėl karo 
stovio su Lenkija ir išplitusio nepasitikėjimo lenkais, pastarieji nebuvo priima- 
mi į tarnybą. Visų tautybių laisvai samdomieji darbuotojai privalėjo pasirašyti 
pasižadėjimus: 

„Aš, žemiau pasirašęs <...>, pasižadu ištarnauti ne mažiau 6 mėn. <...>. Sto- 
jant tarnystėn man paskelbta, kad nusikaltęs tarnystėj būsiu baudžiamas teismu. 
Pasiliuosavęs ar paliuosuotas, pasižadu viską, kas man tarnaujant sužinota slap- 
to, slėpti, už paslapčių išdavimą būsiu traukiamas atsakomybėn arba išsiunčia- 
mas iš Lietuvos Valstybės“. 

Išsiuntimas iš Lietuvos pirmiausia grėsė Lietuvos pilietybės neturintiems 
darbuotojams. Po dviejų metų pasižadėjimo turinys buvo šiek tiek pakeistas, 
suvienodinant visų tarnaujančiųjų skyriuje teises ir pareigas: „<...> pasižadu ta 

pačia tvarka, kaip ir kariai, eiti vyriausybei man uždėtas tarnybos pareigas, tar- 
nyboje pasiduoti karinei drausmei, už tarnybos nusikaltimus atsakyti prieš karo 
teismą, šventai laikyti kariuomenės paslaptis ir nepriklausyti prie kariuomenėje 
draudžiamų organizacijų...“ 

Nelietuvių žvalgybos darbuotojų veikla už Žvalgybos skyriaus ribų kar- 
tais pakliūdavo į Kontržvalgų dalies slaptos agentūros akiratį. Matyt, buvu- 
siais carinės Rusijos kariškiais (nelietuviais) nebuvo visiškai pasitikima. Dalis 
jų buvo susijusi su rusų karininkų organizacijomis veikusiomis Vokietijoje, 
Prancūzijoje ir Jugoslavijoje. 1922 m. iš agento „B-37 sužinota, kad rusų mo- 
narchistinės organizacijos iš Berlyno palaiko ryšius su kai kuriais Kauno val- 
dininkais“4. Kaip tik po Berlyne 1922 m. kovo 28 d. monarchistų įvykdyto 
pasikėsinimo prieš žinomą rusų politiką, istoriką ir publicistą, konstitucinės- 
demokratų partijos lyderį P. N. Miliukovą, slapta agentūra informavo, kad 
monarchistinės karininkų organizacijos Berlyne pirmininko pavaduotojas 
plk. Kučinskis susirašinėja su Baltarusių reikalų ministerijos kanceliarijos vir- 
šininku T. Šepfu. Manyta, kad Kauno monarchistų grupei priklauso T. Šepfas, 
Žvalgybos skyriaus Juridinės dalies vedėjas L. Prušakevičius ir pulko vadas 
plk. Itn. Kostas Remiševskis. Visus juos siejo tai, kad dar 1919 m. balandžio 
mėn. jie tapo Žinių dalies, o vėliau Žvalgybos skyriaus karininkais instruk- 
toriais. Be to, T. Šepfas ir L. Prušakevičius nenutraukė ryšių su pulkininku 
V. Sizychu, kuris, 1920 m. išvykęs iš Lietuvos, tarnavo prancūzų kontržvalgy- 
bai Klaipėdoje. Bet ar visi šie žmonės buvo įsitikinę monarchistai, siekę Ru- 
sijos atkūrimo prieškarinėmis sienomis, ar tik baltarusiai, siekę atkurti Bal- 
tarusijos Respubliką, taip ir neišaiškinta. Labiau laikytasi pastarosios versijos, 
nors toliau buvo fiksuojami monarchistų ryšiai5. 

Kadangi Žvalgybos skyrius buvo veikiančiojo fronto kariuomenės dalis, 
žvalgybą tuo metu pakliūdavo ir pačių įvairiausių Žmonių, tarp kurių pakliū- 
davo ir nusikaltę karininkai. Taip į Žvalgybos skyrių keliems mėnesiams pateko 
kpt. J. Mikuckis, buvęs Kauno komendantas, nuteistas 4 metams sunkiųjų dar- 
bų kalėjimo už nužudymą. Tačiau bausmė J. Mikuckiui buvo atidėta iki karo 
pabaigos, ir jis atsiųstas eiliniu kareiviu į veikiančiojo fronto kariuomenės dalį. 
Kas žino, gal šie įvykiai lėmė tai, kad 1940 m., būdamas kalėjime, jis neatsispy- 
rė NKVD tardytojų verbavimui ir tapo jų agentu „Tuvimo“ slapyvardžiu (po 
mirties išleisti memuarai „Šioje ir anoje pusėje“ apie šnipinėjimą KGB naudai 
1945-1969 metais). O 1921 m. rugpjūčio 11 d. jis buvo paskirtas XI žvalgų punk- 
to vyr. žvalgu ir 1922 m. sausio 6 d. atsidūrė Šaulių sąjungos Konspiraciniame 

skyriuje (vadovavo neutralios zonos milicijai), kuris taip pat buvo susijęs su 
žvalgyba. Kaip tik tuo metu, 1921 m. spalio mėn., galutinai sutvarkyti Žvalgybos 
skyriaus santykiai su Šaulių sąjunga žvalgybos srityje. 

Nelikti caro žandarais! Nors ne dažnai, bet pasitaikė Žvalgybos skyriaus 
tarnautojų savivaliavimo ir kyšininkavimo atvejų, kurie menkino žvalgybos 
autoritetą. 1921 m. rugsėjo 30 d. žvalgų punktų viršininkų posėdyje VII žvalgų 
punkto viršininkas pranešė, kad Šiaulių stoties komendantas „kreivai žiūri į 
žvalgybą ir jos nekenčia. Jis net tris kartus buvo sulaikęs savo pareigas einančius 
agentus ir be jokio pagrindo kaltinimui - patalpinęs daboklėn'. Visuomenėje 
tebebuvo gajūs carinės Rusijos ochrankos suformuoti stereotipai apie slaptosios 
tarnybos darbuotojus ir jų darbo pobūdį, o kai kurie skyriaus darbuotojų veiks- 
mai netgi skatino neigiamą požiūrį į žvalgybą. I žvalgų punkto (Zarasuose) 
viršininkas kalbėjo, kad „žmonės blogos nuomonės apie žvalgybos skyriaus tar- 
nautojus <...>, o kontržvalgybos viršininkas J. Polovinskas (Budrys) reikalavo 
naujų žmonių, kurie „kovodami su šalies priešu neturėtų likti caro žandarais, 
bet dirbtų tautiškai pasišventę <...>“. 

Skyriaus darbuotojai pageidavo, kad spaudoje apie jų darbą būtų daugiau 
rašoma ir „laikraščiai mielu noru spausdintų tokias žinias <...>“39. Žinoma, 
Žvalgybos skyriaus veikla ir iki tol lietuviškoje spaudoje nebuvo tylomis ap- 
einama, bet dažniausiai buvo rašoma apie skyriaus darbuotojų savivaliavimą. 
Žvalgybos vadovas M. Lipčius mėgino pats asmeniškai oponuoti: „<...> jei se- 
niau Rusų žvalgybos organai tarnavo valstybei ir valdžiai, kuri turėjo paver- 
gus tautas, mynė po kojomis kiekvieną šviesesnę demokratinę mintį, tai dabar 
mes - žvalgyba esam tų idealų sargyboje, kuriuos mūsų probočiai metų me- 
tais auklėjo, apie kuriuos jie tik svajojo ir kurie dabar jau įgyvendinami. Mes 
saugojam demokratinę tvarką ir principus, dėl kurių kovoja viso pasaulio dar- 
bo žmonės“3?, Bet štai socialdemokratų partijos laikraštis „Socialdemokratas“ 
akcentavo pirmiausia konkrečius arba išgalvotus trūkumus, metančius šešėlį 
viso skyriaus darbui: „<...> aš spėju, kad p. Lipčius truputį „slezu podpuskajet. 
<...> Svarstant socialdemokratų interpeliaciją Seime, neatsimenu kuris tėvynės 
priešas savo kalboje užsiminė, kad dabar žvalgybos agentai taip išmokę mušti, 
kad žmogų gali beveik pasliką padaryti ir vis tik joks daktaras net per akinius 
neįžiūrės mušimo ženklų. Jei tuose žodžiuose būtų teisybės, tai suprantama, 
kad cenzas stojant žvalgybon būtų labai aukštas <...>. Ar nesiteikia p. Lipčius 
pranešti mūsų visuomenei, kaipgi galų gale pasibaigė žvalgybos sunkūs darbai 
Utenoje, Marijampolėje ir Rokiškyje, tardant darbininką A. Raišį <...>“. So- 

cialdemokratai Steigiamajame Seime 1921 m. netgi pasiūlė rezoliuciją - „žvalgy- 
bos agentų darbai <...> nesutaikomi su jokia tikrai demokratine tvarka <...>58, 
bet 48 balsais prieš 31 ji nebuvo priimta. Žvalgybos skyrius domėjosi spauda 
ir dėl kitų priežasčių. Kai kada karo komendantų buvo prašoma vieną ar kitą 
laikraštį uždrausti (sustabdyti leidimą) dėl antivalstybinių straipsnių publika- 
vimo. Politinei policijai parengus 1920-1923 m. ėjusių leidinių sąrašą paaiškėjo, 
kad iš 154 laikraščių 45 savaime nustojo eiti, 6 nespausdinti dėl kitų priežasčių 
ir tik 10 laikraščių buvo uždrausta: 1920 m. uždrausti „Unser Zait“ (balandžio 
19 d.), „Gazeta Kowienska“ (spalio 27 d.), 1921 m. „Laisvės žodis“ (sausio 5 d.), 
„Darbininkų žodis“ (sausio 12 d.), „Naujas laikas“ (balandžio 11 d.), „Mūsų žodis“ 
(balandžio 11 d.), 1922 m. sustabdytas „Draugas“ ir „Naujoji Lietuva“ (spalio 3 d.) 
bei „Mūsų kelias“ (spalio 16 d.). Paskutiniais Žvalgybos skyriaus veiklos metais 
uždrausta „Naujoji gadynė“ (1923 m. vasario 19 d.)3?. Visus šiuos suvaržymus 
lėmė karo padėties sąlygos. 

Iš liaudies mokyklų į žvalgybą. Stengiantis pakelti skyriaus darbuotojų 
išsilavinimo lygį, 1921 m. vasario 28 d. buvo suorganizuoti Žvalgybos skyriaus 
valdininkų kursai, kuriems vadovavo M. Lipčiaus padėjėjas kpt. Nasvytis. Ju- 
ridinės dalies viršininkas kpt. L. Prušakevičius turėjo supažindinti su Lie- 
tuvos Respublikos įstatymais, tardymo metodika; Žvalgų dalies viršininkas 
kpt. A. Užupis — su žvalgyba; vyr. leitenantas Žukauskas - su legalių ir nele- 
galių Lietuvos politinių partijų ir grupių programomis, Lietuvos istorija; kari- 
ninkas F. Dunajevas — su įvairiomis kratų rūšimis ir jų atlikimu, raštvedyba, 
registracija, fotografija; karo valdininkas M. Kublickis - su antropometrija ir 
daktiloskopija; valdininkas A. Povaravičius — su slapta agentūra, geležinkelių 
kontrole, pasienio pereinamųjų punktų kontrole, išoriniu sekimu. Tobulinosi 
46 žvalgybos tarnautojai (buvo priimami ir nelietuviai), kurie vėliau Valstybės 
saugumo departamente (toliau - VSD) arba II skyriuje užėmė vadovaujančias 
pareigas (P. Vitulskis, A. Jakštas ir kt.). 

1922 m. buvusiems studentams, tarnaujantiems kariuomenėje, leista baig- 
ti aukštąsias mokyklas. Pats skyriaus viršininkas M. Lipčius pradėjo lanky- 
ti Kauno universitetą, toliau kibo į mokslus ir Žvalgų dalies viršininkas kpt. 
A. Užupis“4?. Bet Žvalgybos skyriaus tarnautojų išsilavinimas ir toliau liko ne 
itin aukštas. 1922 m. aukštąjį mokslą buvo baigę vos 0,5 proc. visų darbuotojų, 
studentų - 2 proc., baigusių spec. mokyklas - 2 proc., gimnazijas - 10,5 proc., 0 
be mokslo ir baigusių liaudies mokyklas buvo 24 proc.!*', 

Žvalgybos skyriaus išlaidos 1921-1922 m. jau sudarė ne vieną milijoną auk- 
sinų. Skyriaus biudžetą kontroliavo krašto apsaugos ministras. Valstybės kon- 
trolė negalėjo nustatyti šių išlaidų reikalingumo ar tikslingumo. Bet KAM, 
siekdama kuo efektyviau naudoti pinigus, nuolat atlikdavo finansines revi- 
zijas. Ministro paskirtas revizorius pirmiausia tikrindavo „užfrontės žvalgy- 
bos“ išlaidas, nors šią darbo sritį buvo gana sunku kontroliuoti. Žvalgų dalis 
1922 m. sausio mėn. žvalgybai išleido 46 722 auksinus, vasario mėn. - 50 194. 
Mažiausia lėšų buvo skiriama kartografijai (1922 m. vasario mėn. - 880 auks.), 
per Vokietiją gaunamai lenkų spaudai įsigyti (2964 auks.), o iš kitų pinigų 
buvo mokami atlyginimai slaptiesiems agentams, taip pat atlyginama už atlik- 
tus ypatingos svarbos darbus. Pvz., 1922 m. vasario mėn. vienam agentui buvo 
duotas uždavinys gauti Lenkijos kariuomenės įsakymus ir už tai išmokėta 
avanso - 10 tūkst. auksinų'4*, 

Uosto byla. Žvalgybai skiriami pinigai nenuėjo veltui. Surinkta informacija 
buvo naudinga užsienio politikos akcijoms vykdyti. Viena iš svarbiausių tokių 
akcijų, prie kurios sėkmingos baigties prisidėjo Žvalgybos skyrius - Klaipėdos 
krašto prijungimas prie Lietuvos. 

Apie padėtį Klaipėdos krašte, prancūzų okupacinę kariuomenę Žvalgybos 
skyriuje 1920-1922 m. buvo surinkta išsami ir tiksli informacija. Buvo sekama 
prancūzų prefektūra, uostas, lenkų konsulatas. Žvalgybinė informacija buvo 
gaunama iš VII (Šiaulių) ir VIII (Telšių) žvalgų punktų. Ministrui pirmininkui 
E. Galvanauskui pritarus Klaipėdos krašto sukilimo idėjai, Žvalgybos skyriaus 
viršininkas M. Lipčius 1922 m. rudenį į Klaipėdą nusiuntė Kontržvalgų dalies 
viršininką J. Polovinską, kad jis vietoje ištirtų sukilimo galimybes ir gyventojų 
nuotaikas. Nuvykęs į Klaipėdą, J. Polovinskas sukilimo organizavimą aptarė su 
E. Simonaičiu ir J. Žiliumi'4. Netgi numatyta galimybė (jei nepavyktų gauti pi- 
nigų iš kitų šaltinių) finansuoti šią akciją iš Žvalgybos skyriaus slapto fondo'4*. 
Žinoma, rengiant sukilimą Žvalgybos skyrius suvaidino ne pagrindinį vaidme- 
nį, bet daug kuo prie jo prisidėjo. Kontržvalgų dalies viršininkas J. Polovinskas 
(pasivadinęs Jonu Budriu) tapo vyriausiuoju Klaipėdos krašto sukilėlių vadu 
(tuo pat metu liko ir Kontržvalgų dalies viršininku). Prasidėjus sukilimui, Žval- 
gybos skyriaus užduotis buvo rinkti informaciją. Apie sukilimo eigą kasdien į 
skyrių buvo siunčiamos telefonogramos. Kai 1923 m. sausio 15 d. sukilėlių vadas 
J. Budrys pranešė Lietuvos Respublikos prezidentui apie Klaipėdos užėmimą, 
tai jau buvo žinoma iš Žvalgybos skyriaus informacijų'4. Klaipėdos kraštą pri- 
jungus prie Lietuvos, į Klaipėdą perkeltas XII žvalgų punktas ir pradėtas nuo- 

latinis Klaipėdos uosto stebėjimas fiksuojant 
užsienio laivų ir jūreivių judėjimą (byla „Uos- 
tas'): „ant jūros matomas vienas didis karo 
laivas, kuris guli nuo kranto 7 varstas <...> 
15 v. francūzai gabena savo baldus ir pakuoja į 
dėžes“ (iš 1923 m. sausio 30 d. paranešimo)'“*, 
Atskirai buvo sekama ir Klaipėdos prefentūra, 
kol prancūzai galutinai neišsikraustė'*. Len- 
kijos žvalgybos veikla buvo gerokai suvaržyta, 
nes jų konsulas turėjo palikti Klaipėdą'4ė. 


Klaipėdos uosto sekimo byla „Uostas“ (1923 m.) 
1923 m. balandžio 9 d. (oficialiai - kovo 


25 d.) Vyčio kryžiaus kavalierius ir savanoris 
Mykolas Lipčius paliko Žvalgybos skyriaus 


viršininko postą, kuriame dirbo net ketverius 
metus. Jis buvo paskirtas vidaus reikalų vice- 
ministru (tame poste išbuvo iki 1923 m. gruodžio 15 d.)'*?, o vėliau vėl pasinėrė į 
mokslus Prancūzijoje ir tapo ilgamečiu finansų ministerijos darbuotoju ir Vals- 
tybės teatro reikalų globėju. Naujuoju skyriaus viršininku tapo kpt. P. Kirlys. 

Reformų išvakarėse. 1923 m. jau pradėtas svarstyti Žvalgybos skyriaus 
reorganizavimas. Per ketverius metus Žvalgybos skyriaus darbuotojų skaičius 
padidėjo kelis kartus. 1919 m. buvusį darbuotojų skaičių prilyginus vienetui, 
1920 m. darbuotojų buvo 3,62, 1921 m. — 4,77, 1922 M. - 4,29, 1923 M. — 3,62. 
Skaičiais tai atrodytų taip: Žinių dalyje 1919 m. gegužės 7 d. dirbo 17 darbuoto- 
jų, Žvalgybos skyriuje 1919 m. birželio 16 d. dirbo 23 darbuotojai, 1920 m. kovo 
15 d. - 105 (etatų - 133), 1920 m. birželio 20 d. - 137 (etatų - 310, be karo lauko 
milicininkų), 1920 m. spalio mėn. - 239, 1920 m. gruodžio 31 d. - 283 darbuo- 
tojai. 1921 m. skyriuje darbuotojų buvo daugiausia - beveik 400 žmonių““, bet 
pasibaigus aktyviems karo veiksmams jų šiek tiek sumažėjo. 

Žvalgybos skyrius su savo labai plačiomis funkcijomis jau ne visai atitiko to 
meto reikalavimus. 1922 m. Lietuvos valstybė įgijo visišką tarptautinį pripaži- 
nimą, stabilizavosi padėtis Rytų Europoje. Tiesioginio karinio pavojaus Lietu- 
vos nepriklausomybei kol kas nebebuvo. Dabar reikėjo rūpintis Lietuvos vidaus 
politiniu stabilumu ir žvalgyba bei kontržvalgyba, jei kiltų karinis konfliktas 

(pirmiausia su Lenkija). Ta linkme ir vyko Žvalgybos skyriaus reorganizavimas. 
1923 m. rugpjūčio 13 d. vidaus politinis sekimas kariuomenės vado rugpjūčio 1 d. 
įsakymu Nr. 115! perduotas Vidaus reikalų ministerijai ir sukurta nauja įstai- 
ga - VRM Piliečių apsaugos departamento Kriminalinis skyrius „B'5*. Karinė 
žvalgyba liko Generalinio štabo žinioje kaip III skyrius. 

1919 m. gegužės 12 d. - 1923 m. rugpjūčio 1 d. gyvavęs Žvalgybos skyrius atliko 
labai reikšmingą darbą gindamas Lietuvos nepriklausomybę. „<...> Visuome- 
nė niekuomet nejautė ir negali jausti gresiančių valstybei pavojų ir gyvena tuo, 
ką mato, todėl ne kartą prisieina padėti daug energijos ir triūso, kad įrodžius, 
kiek artimas yra pavojus, kiek reiks dar mums pergyventi, kad atsikračius tų 
pragaištingų idėjų, kiek laiko dar prisieis kovoti, kad nebūtume vergais, kad 
jėga ir dvasia atsispirti visiems, kurie griauna mūsų Nepriklausomybės pamatus 
<...>53, - rašė M. Lipčius. Nepaisant sunkiausių kliūčių, šmeižtų, neteisingų 
darbo įvertinimų ir klaidų (pirmiausia priimant tarnybon kai kuriuos žmones, 
kurie vėliau pasirodė neverti pasitikėjimo), buvo stengiamasi kuo geriau orga- 
nizuoti Žvalgybos skyriaus darbą. 


Andrius Chmieliauskas - vienas pirmųjų Žvalgybos skyriaus darbuotojų, 
nužudytas 1920 m. spalio 21 d. 


Tai buvo ne tik pirmojo žvalgybos organizatoriaus 
J. Žilinsko nuopelnas, bet ir taip pat M. Lipčiaus, A. Užu- 
pio, baltarusio kapitono L. Prušakevičiaus ir kitų Žval- 
gybos darbuotojų, tarp jų ir žuvusių - 1919 m. lapkričio 
mėn. Maskvoje sušaudyto II žvalgų punkto viršininko 
P. Tamošiūno, 1920 m. spalio 21 d. patekusio į nelaisvę ir 
lenkų kareivių žiauriai nužudyto VI žvalgų punkto vir- 
šininko A. Chmieliausko, 1922 m. sausio 2 d. Maskvoje 
nužudyto Lietuvos karo atašė padėjėjo kpt. K. Avižienio. 


Pirmuosiuose nežinomo žvalgybininko atsiminimuose 

prisimenant nužudytą Andrių Chmieliauską, buvo rašo- 
ma: „Gi jo tėvas net žemės neturi teisės gauti, mat Andrius laisvai samdomu 
buvo<...>. Rašau tai ne tam, kad piktintis, tik tam, kad parodyti, jog Žval- 
gyboj garbės, pelno ar padėkos trokštantiems nėra ko eiti. Čia to nerasi. Čia 
tik skaisčios nepriklausomybės, tautos, žmonių gerovės idėjos vadinami eina 
ir pasišvenčia **, 


68 


KONTRZVALGYBA: AGENTAI IR ŠNIPAI 


anoma, kad žvalgybos skyriaus darbas yra tik suimti <...>, ir viskas, 

33 bet kol prieinama iki likvidacijos, jau atlikta 3/4 darbo <...>“, - rašė 
savo ataskaitoje M. Lipčius. To „3/4 darbo“ viena pagrindinių sudedamųjų 
dalių buvo tinkamų agentų suradimas. Ši problema tikrai buvo opi ir tai rodo 
kiekviename 1921 m. vykusiame žvalgų punktų viršininkų posėdyje svarstyti 
agentų verbavimo sunkumai. Rasti agentų tarp Lietuvos-Baltarusijos komu- 
nistų partijos narių ir surinkti informaciją apie ją buvo lengviau negu len- 
kų organizacijose, kuriose dauguma narių buvo inteligentai. Be to, ir patys 
žvalgų punktai „nesirūpino surinkti žinių apie lenkus, gal manydami, kad tai 
ne taip svarbu'55, Dėl menkos agentūros nebuvo žinomas prolenkiško judė- 
jimo mastas. Kontržvalgyba stengėsi kuo geriau pasirengti visokiems netikė- 
tumams, antivalstybiniams išpuoliams. Užverbuoti agentai 1921 m. atsiuntė 
3445 „agentūrinius pranešimus“, iš kurių 1969 - apie bolševikus, 821 - apie 
lenkiškų organizacijų narius ir lenkų naudai veikiančius asmenis, 168 - apie 
komunistus kariuomenėje, 297 - apie šnipus, 187 - apie kitas antivalstybines 
organizacijas. Remiantis šiomis agentų žiniomis, Kontržvalgų dalies karto- 
tekoje užregistruota 2870 komunistų, 1252 lenkų veikėjai, 254 komunistai ka- 
riuomenėje, 292 šnipai, 758 kiti įtariamieji5?. Iš viso buvo užregistruoti 5426 
asmenys. Matyti, kad kontržvalgyba dirbo stabiliai visus 1921 m., šiek tiek 
sustiprinta agentūra ir lenkų organizacijose. Bet 1921 m. rugsėjo 30 d. žval- 
gų punktų viršininkų posėdyje Juridinės dalies viršininkas L. Prušakevičius 
pareiškė, jog „priešvalstybinių organizacijų sekimas ir likvidacijų ruošimas 
davė pakankamai medžiagos ir įrodymų, kad ruošiant priešvalstybinių or- 
ganizacijų likvidacijas užmirštama apie slaptų sandarbininkų likimą ir jie 
atsiduria keblioje padėtyje. Punktų viršininkai dažnai nežino, ką daryti su 
slaptais sandarbininkais; yra atsitikimų, kaip pavyzdžiui Ukmergėje, kur 
lenkų šnipų byloje sandarbininkas teisme buvo liudininku...“. Tokią padėtį 
vis dėlto lėmė žvalgų punktų viršininkų menka patirtis. Kontržvalgų dalies 
viršininkas pasiūlė atsisakyti verbuoti asmenis, antivalstybinėse organizaci- 
jose einančius svarbiausias pareigas, nes tokie agentai „bijosi iššifravimo ir 
todėl drovisi dirbti“, o ateityje darbą su agentais numatyta taip sutvarky- 
ti, kad „sandarbininkai organizacijoje turėtų ne pirmaeilę, o antraeilę vietą. 
Be to, likviduojant organizaciją ir areštuojant jos darbuotojus, kartu reikėtų 

areštuoti ir jos sandarbininkus, kad <...> būtų galima juos užmaskuoti, o 
paskui duoti jiems progos pabėgti“. IX žvalgų punkto viršininkas pasiūlė, 
kad „sandarbininkas prieš pat likvidaciją kokiu nors būdu galėtų iš organiza- 
cijos pasišalinti...“ Galiausiai nutarta, kad prieš antivalstybinės organizacijos 
likvidavimą, ypač jei toje organizacijoje agentas eina svarbias pareigas, turė- 
tų būti tariamasi su Žvalgybos skyriaus kompetentingų žmonių kolegija. Bet 
ir turima Žvalgybos skyriaus agentūra dar nepateisino šiam darbui skiriamų 
lėšų. Todėl numatyta sutvarkyti slaptųjų agentų asmens bylas taip, kad prie 
jų teikiamų žinių būtų pridėti piniginių išmokų lapai“? - tada būtų lengvai 
nustatomas agento naudingumas. 

Kontržvalgų dalis savo agentų turėjo ir už Lietuvos ribų - Vilniaus krašte 
ir Klaipėdos krašte, nes dalis antivalstybinių organizacijų ir šnipinėjimo kelių 
ėjo per Vilnių ir Klaipėdą. Lietuvos kontržvalgyba iš agentų pranešimų mėgino 
sužinoti apie lenkų sukarintų organizacijų ir pasienio zonos partizanų apsigin- 
klavimą. Patikimas agentas iš Klaipėdos pranešė, kad „Klaipėdoje vienas lenkų 
karininkas <...> derėjosi su vienos Šveicarijos firmos atstovu dėl nupirkimo 
300 000 rusiškų šautuvų, kurie buvo senos rusų valdžios užsakyti Šveicarijoje ir 
dabar šmugelio [kontrabandos - A. A.) keliu turėjo būti pergabenti Sov. Rusijon. 
Kiek sužinota, pirkimas įvyko padedant prancūzų kapitalui - šautuvas drau- 
ge su 1800 šovinių bus įkainuotas po 17 dol. Šautuvai supakuoti jūrų kelionei 
gulėjo Roterdame ir dabar per Dancigą eis į Lenkiją '5*. Nėra žinoma, ar tokia 
operacija iš tikrųjų buvo įgyvendinta, tačiau ir per Lietuvą ėjo tarptautiniai 
kontrabandininkų keliai. 

Agentai padėdavo patvirtinti ir kitu būdu gautus kontržvalgybinius duome- 
nis. 1922 m. liepos mėn. Kontržvalgų dalies viršininkas sužinojo, kad Kauno 
klausančios radijo stoties tarnautojas V. Vezbergas turi ryšių su Sovietų Rusi- 
jos atstovybe Kaune. Kaip tik tuo metu kontržvalgybos viršininkas per savo 
agentą išgavo iš sovietų karo atašė 1921 m. algų mokėjimo lapo nuorašą, kuria- 
me nurodytas V. Vezbergui išmokėtas atlyginimas už radijo telegramas - 1500 
auksinų5?. Kadangi nuolat sekti radijo pranešimus ir priiminėti radiogramas 
galėjo tik nuolat šį darbą atliekantys žmonės, tai Sovietų atstovybė užverbavo 
V. Vezbergą ir dar kelis radijo stoties darbuotojus, kurie turėjo informaciją siųs- 
ti atstovybės biurui ROSTA (Rusijos telegramų agentūra). Už šį darbą mokėjo 
nuo 1000 iki 2000 auksinų per mėnesį. O juk visą tą informaciją turėjo gauti 
tik URM Informacijos departamento direktorius, Generalinio štabo Operatyvi- 
nio skyriaus ir Žvalgybos skyriaus viršininkai. Tik kontržvalgybos pastangomis 

nutrūko kanalas, kuriuo Sovietų atstovybė gaudavo informaciją ir galėjo opera- 
tyviau reaguoti į tarptautinės politikos niuansus. 

Budrio kontržvalgyba. Prireikus atlikti gerai koordinuotą operaciją, 
Kontržvalgų ir Žvalgų dalys keisdavosi agentų informacija, pvz., apie dvigu- 
bus agentus, šnipus ir pan. Tačiau kontržvalgybos darbuotojai ne visada pasi- 
naudodavo ta informacija. Daug kas priklausė nuo kontržvalgybos viršininkų, 
kurie iki 1921 m. vidurio pasikeitė 7 kartus. Pirmasis kontržvalgybos viršinin- 
kas M. Lipčius greitai tapo viso Žvalgybos skyriaus viršininku, o kiti dažniau- 
siai neišsilaikydavo šitame atsakingame kontržvalgybos viršininko poste ir 
buvo perkeliami kitur. 1921 m. pavasarį Kontržvalgų dalies viršininkas, buvęs 
carinės Rusijos pulkininkas Pivorovičius pateko į kalėjimą, o tas pareigas lai- 
kinai ėjęs 26 metų amžiaus, vos pusmečio darbo žvalgyboje patyrimą turėjęs 
buvęs kavaleristas Vincas Čėpla nutarė pasitraukti iš tarnybos ir tęsti mokslą. 
Itin trūko patyrusių kontržvalgybos darbuotojų, kurie galėtų užimti tokias 
pareigas. Kaip tik tuo metu, 1921 m. birželio mėn., į Lietuvą grįžo kapitonas 
Jonas Polovinskas (nuo 1923 m. sausio mėn. - J. Budrys), turėjęs tam tikrą 
kontržvalgybinio darbo patirtį. 1914 m. baigęs kontržvalgybos kursus, jis iki 
1917 m. tarnavo rusų karinėje kontržvalgyboje — pradėjo 5-osios 
armijos 19-ojo korpuso kontržvalgybos viršininku ir baigė Amū- 
ro karo apygardos kontržvalgybos viršininku. 


Jonas Polovinskas-Budrys (1889-1964) 1915-1917 m. tarnavo rusų karinėje kontrž- 
valgyboje, 1918-1920 m. - adm. Kolčiako armijos kontržvalgyboje. 1920-1921 m. 
studijavo Vladivostoko Rytų kalbų institute. Generalinio štabo Kontržvalgų dalies 
viršininkas nuo 1921 m. spalio 10 d. iki 1923 m. kovo 28 d. 1923 m. - Klaipėdos 
krašto sukilėlių vadas, Klaipėdos krašto Lietuvos įgaliotinio padėjėjas, įgaliotinis, 
Klaipėdos gubernatorius, 1927 m. - VRM patarėjas, Kriminalinės policijos valdybos 
direktorius. Nuo 1928 m. - Lietuvos konsulas Karaliaučiuje, o nuo 1936 m. - Lietu- 


vos generalinis konsulas JAV. Vyčio kryžiaus kavalierius. 


M. Lipčius ir L. Prušakevičius įkalbėjo kpt. J. Polovinską stoti į tarnybą 
Žvalgybos skyriuje. Susipažindamas su vietos sąlygomis, jis kelis mėnesius 
dirbo IX žvalgų punkto Kaune viršininku, kol pagaliau 1921 m. spalio 10 d. 
buvo patvirtintas Kontržvalgų dalies viršininku. Tada dalis turėjo daugiau 
kaip 200 darbuotojų, kurie dirbo 16 sekcijų ir 11 žvalgų punktų!“?. Visame 
Žvalgybos skyriuje buvo 279 darbuotojai (21 karininkas, 16 karo valdininkų, 
125 laisvai samdomi tarnautojai, 117 kareivių) ir skyriaus komanda - 74 ka- 

reiviai, vadovaujami karininko. Pagal etatus turėjo būti 44 karininkai ir 100 
karo valdininkų, bet, kaip anksčiau minėta, labai trūko išsilavinusių žmonių, 
kurie galėtų užimti tokias pareigas. 

Kiekviena Kontržvalgų dalies sekcija turėjo savo veiklos sritį: išorinio seki- 
mo, spaudos, vokiečių, bolševikų-komunistų, tremtinių, pašto tarnautojų bylų 
ir t. t. Tačiau kontržvalgyba siekė kontroliuoti daugelį Lietuvos gyvenimo sričių, 
kuriose buvo galima tikėtis antivalstybinės veiklos apraiškų. Bet toks išsiskai- 
dymas nebuvo naudingas, nes valstybė, nors ir skyrė nemažai lėšų Žvalgybos 
skyriui, nepajėgė išlaikyti tokios didelės karo metui pritaikytos struktūros. Pa- 
mažu Kontržvalgų dalį imta mažinti. Naujasis, aštuntas iš eilės Kontržvalgų 
dalies viršininkas J. Polovinskas ėmė siaurinti kontržvalgybos darbuotojų funk- 
cijas, mažinti įvairių popierių, leidimų srautą (1921 m. Žvalgybos skyriuje gauti 
42 167 bendri ir 15 491 slaptas raštai, o išsiųsti 40 087 bendri ir 13 851 slaptas 
raštai). Jau 1921 m. gruodžio mėn. popierizmo sumažėjo ketvirtadaliu. Kontrž- 
valgyba turėjo užsiimti vien slaptu informacijos rinkimu ir teikti informaciją 
tik apie asmenis, prašančius tarnybos valdžios įstaigose, ypač krašto apsaugos 
ar vidaus reikalų žinybose. Pats Kontržvalgų dalies viršininkas turėjo du kartus 
per savaitę pateikti raportą Lietuvos kariuomenės Vyriausiojo štabo viršininko 


Vadovaujant J. Budriui, buvo sutvarkytos ir papildytos Kontržvalgų dalies 
funkcijos. Tai - grįžtančių iš Sovietų Rusijos tremtinių ir iš Amerikos emi- 
grantų kontrolė, dokumentų tikrinimas traukiniuose ir geležinkelio stotyse, 
pasienyje ir prie demarkacijos linijų bei prašymų vykti už demarkacijos li- 
nijos tikrinimas. Grįžtantieji iš Sovietų Rusijos buvo tikrinami Obelių „ka- 
rantine“. Jame patikrinti net 6684 tremtiniai!*!. Tremtinių sekcijai, turinčiai 
12-15 darbuotojų, vadovavęs rusų plk. Oržechovskis. Jį naujasis kontržval- 
gybos viršininkas sučiupo imantį kyšius iš turtingų žydų, kurie, įtakingos 
žydų bendruomenės ir valdininkų kyšininkų padedami, naudojosi Lietuvos 
teritorija tik išvažiuoti iš Sovietų Rusijos į Vakarus. Plk. Oržechovskis buvo 
priverstas bėgti į Vokietiją, o Tremtinių sekcija netrukus buvo panaikinta, jos 
funkcijos perduotos Juridinei daliai. Be to, demarkacijos liniją pereinančių 
asmenų dokumentams tikrinti įsteigtos keturios žvalgybos kontrolės stotys. 
Tokia kontrolė buvo laikina, iki bus suformuota pasienio kontrolės tarnyba. 
Tuo metu tokios kontržvalgybos priemonės - „karantinas“ ir dokumentų 

tikrinimas - padėjo bent kiek sulaikyti nepageidaujamų asmenų atvykimą 
į Lietuvą arba bent laikinai apsunkinti užsienio žvalgybų ir antivalstybinių 
organizacijų veiklą. Antai 1921 m. suimti net 3783 Žmonės, iš jų 1004 įtaria- 
mi bolševikai komunistai, 568 veikusieji lenkų naudai, 513 be dokumentų, 71 
belaisvis, 25 kriminaliniai nusikaltėliai ir 1602 kontrabandininkai, kyšinin- 
kai bei įtariami padarę kitus nusikaltimus. Bet tik 504 bylos perduotos teis- 
mo įstaigoms, 0. 1318 bylų nutraukta!“* (likusiems paskirtos administracinės 
nuobaudos). Toks santykis anaiptol nereiškė, kad kontržvalgybos veikla buvo 
bevaisė. Kaip jau minėta, įstatymai reikalavo daiktinių įrodymų arba liudy- 
tojų parodymų, o patyrusiems pogrindininkams komunistams arba užsienio 
žvalgybų agentams apkaltinti dažniausiai neturėta nei vieno, nei kito. Kon- 
tržvalgyba negalėjo teisme atskleisti visų turimų įrodymų, savo informacijos 
šaltinių. Tačiau tokia kontržvalgybos veikla labai kenkė bolševikinio pogrin- 
džio ar priešiškų žvalgybos veiklai, nes suimtų ir paleistų patikimumą reikėjo 
patikrinti. Teisingumo organai iš kontržvalgybos 1921 m. gavo 33 likviduotų 
komunistinių organizacijų ar suimtų komunistų veikėjų bylas, 3 bylas apie 
Amerikos komunistų veiklą Lietuvoje, 13 bylų apie lenkų šnipų veiklą. Be to, 
susekti 4 dideli komunistinės literatūros sandėliai ir spaustuvė!“. Agentūra 
padėjo į kontržvalgybos sandėlius surinkti ir komunistinę literatūrą, gauna- 
mą iš Sovietų Rusijos. Ir štai 1921 m. gegužės mėn. LKP(b) Centro biuro ir 
Kauno komiteto vardu buvo išleistas atsišaukimas, kuriame raginama imtis 
individualaus teroro prieš valdžios atstovus: „Susidoroti su žvalgybininkais 
budeliais, fiziškai naikinant juos pagal principą: „akis už akį, dantis už dan- 
tį 194. Kontržvalgybai buvo sunku, kaip ir 1919-1920 m., komunistinę veiklą 
atskirti nuo šnipinėjimo, nes viena neteisėta veikla buvo galima pridengti 
kitą neteisėtą veiklą (nors tai nebuvo masiškas reiškinys). LKP(b) ryšininkai- 
kurjeriai gerai išmanė pogrindžio darbą, konspiracijos taisykles. Net ne visi 
aukštesnieji komunistų veikėjai žinojo šiuos asmenis ir jų slaptus kelius. Kol 
pasiekdavo Lietuvą, jie buvo pervedami per kelių valstybių sienas, o vietos 
pogrindis juos turėjo aprūpinti vidaus pasais ir kitais dokumentais bei saugiai 
apgyvendinti. Gauti dokumentus buvo nelengva, bet įmanoma. Kova su do- 
kumentų padirbinėjimu buvo dar viena kontržvalgybos darbo sritis. Kasmet 
buvo susekami keli pasų padirbinėtojai (1921 m. - 4 bylos), kurių paslaugomis 
naudodavosi ir komunistinis pogrindis. Antai, 1921 m. sausio mėn. likvidavus 
LKP(b) Centro biurą, greta 15 pūdų komunistinės literatūros rasta ir 30 švarių 
vidaus pasų lapų. 

Didysis šnipų likvidavimas. Kova su šnipinėjimu tuomet atrodė neatski- 
riama nuo kovos su Lenkija. Labiau patyrę lenkų žvalgybininkai turėjo nemažai 
pranašumų palyginti su Lietuvos žvalgyba. Bet ir jų agentai kartais patirdavo 
nesėkmių. Štai 1921 m. gegužės mėn. Marijampolės apskrityje buvo sulaikytas 
lenkų šnipas Vinkleris ir jo 8 pagalbininkai'“, rugsėjo 13 d. Ukmergėje susek- 
ta lenkų karinė šnipų organizacija, veikusi L. Želigovskio naudai - poručikas 
I. Uščevskis, komendantūros raštininkas A. Ivanauskas, A. Gudavičius su žmo- 
na'??, 6 spalio mėn. likviduota didžiausia J. Levgaudo šnipinėjimo organizacija. 


Patraukti atsakomybėn 7 asmenys ir dar 14 buvo ieškoma!“?, 


Aleksas Gudavičius (g. 1893) Lenkijos agentas, nuteistas kalėti iki gyvos galvos. Bausmė pakeista 12 
metų laisvės atėmimo bausme. Išlaisvintas 1933 m. 


Dar 1920 m. sausio mėn. iš Lenkijos į Lietuvą su lenkų kontržvalgybos pa- 
dirbtu Lietuvos vidaus pasu buvo atsiųstas J. Levgaudas Kėdainių apskrityje 
pradėjo organizuoti šnipinėjimo darbą. Gegužės mėn. atvykęs į Vilkaviškį, kur 
stovėjo 5-asis pėstininkų pulkas, jis susipažino su lenkiškai kalbančiais karei- 
viais P. Markausku ir J. Meškiu. Pasikvietęs juos į viešbutį, J. Levgaudas pradėjo 
pasakoti apie Lenkijos kariuomenę, apipylė pažadais ir atsisveikindamas davė 
po 50 auksinų. Apie dosnų poną ir jo pasiūlymus kareiviai papasakojo būrinin- 
kui A. Jasiulevičiui ir viršilai J. Marcinkevičiui. Šie sutiko bendradarbiauti su 
lenkų karinės žvalgybos agentu (nors A. Jasiulevičius jokių karinių paslapčių 
taip ir neišdavė) ir netrukus visa ką tik iškeptų agentų kompanija nuvyko pas 
J. Levgaudą į Daukių dvarą (Kėdainių aps.), suteikė jam žinių apie 5-ojo pėsti- 
ninkų pulko karininkų ir kareivių skaičių, ginklų rūšį, kulkosvaidžių skaičių, 
dislokavimo vietas ir t. t. Už šią informaciją iš J. Levgaudo gavo 850 auksinų. 
Po šio susitikimo J. Marcinkevičius (gavęs 500 auksinų) išvyko į Lenkiją, iš kur 

dar keletą kartų buvo grįžęs į Lietuvą rinkti reikalingos karinės 
informacijos. J. Levgaudas lenkų karo žvalgybai 1920 m. perdavė 
7 pranešimus apie Lietuvos kariuomenę. Ir visa tai vyko tada, kai 
Lietuvos ir Lenkijos santykiai buvo itin įtempti. 


Jonas Levgaudas, gimė 1896 m. Kursko gubernijoje. Baigęs 4 gimnazijos klases, 


tarnavo lenkų karo žvalgyboje, paporučikis, 1921 m. spalio mėn. suimtas ir nuteis- 
tas. 1936 m. vasario 8 d. išėjo iš kalėjimo. 


1921 m. J. Levgaudas, padedamas savo agento-verbuotojo 


M. Ciborauskio, sudarė kitą šnipų grupę. Buvo užverbuotas dve- 
jus metus lietuvos kariuomenėje tarnavęs I raitelių divizijos šta- 
bo motociklininkas dvidešimt penkerių metų amžiaus Pranas Stavčikas, kuris, 
važinėdamas su divizijos štabo paštu iš Anykščių į Kauną, galėjo nekliudomas 
palaikyti ryšius su informatoriais, surinkti jų pranešimus. Pats dar užverbavęs 
šarvuočių rinktinės kareivį P. Kiškį, kartu su juo rinko žinias apie artileriją 
ir šarvuotus automobilius. O minėtas M. Ciborauskis prikalbino savo pažįsta- 
mą Žvalgybos skyriaus slaptąjį agentą Richardą Serafinavičių perduoti skyriaus 
darbuotojų sąrašą, pažadėjęs už tai 12 000 auksinų. Ši šnipų organizacija vis 
labiau plėtė savo tinklą ir darėsi vis pavojingesnė Lietuvos saugumui. Ji tikė- 
josi lengvai apgauti net Lietuvos kontržvalgybą (tai darė iki tol ne kartą). Tuo 
tikslu 1921 m. rugsėjo 19 d. J. Levgaudas atsiuntė į Žvalgybos skyrių savo brolį 
prašyti tarnybos. Bet J. Budrio vadovaujama kontržvalgyba jau turėjo žinių apie 
sėkmingai veikiantį lenkų agentą ir ėjo jo pėdomis, nors J. Levgaudas vis dar 
sugebėdavo pasprukti. 

J. Levgaudas rinko Lietuvos kariuomenės pulkų įsakymus, karininkų sąra- 
šus ir jų charakteristikas, o tam reikėjo vis naujų informacijos šaltinių. Tačiau 
platus informacijos tinklas visada kelia tam tikrą pavojų. Klaidos verbuojant in- 
formatorius galėjo viską sužlugdyti. Taip ir atsitiko, kai P. Stavčikas ir P. Kiškis 
nesėkmingai mėgino užverbuoti I raitelių divizijos štabe dirbantį Z. Požerskį. 
Netrukus, 1921 m. spalio mėn., sulaikytas paporučikis J. Levgaudas iš karto iš- 
davė visą savo žvalgybinę organizaciją. Šios organizacijos padedama, Lenkijos 
karinė žvalgyba apie Lietuvos kariuomenę žinojo tikrai daug. 1921 m. iš paties 
J. Levgaudo lenkų žvalgyba gavo 3 pranešimus, iš jo agento, Kauno valstybinės 
spaustuvės darbuotojo, gaudavo visų valdžios įstaigų spausdinamų dokumentų 
pavyzdžius, o iš kito agento, Biržų komendantūros raštininko, gaudavo pasus. 

Šiuos dokumentus Vilniuje esantis Lenkijos karinės žvalgybos skyrius duodavo 
į Lietuvą siunčiamiems agentams. 

Lietuvos kontržvalgybai nepavyko visų šnipų sulaikyti, bet 8 buvo suimti ir 
karo teismo nuteisti. Vyriausias šioje šnipų organizacijoje buvo P. Stavčikas - 26 
metų, o jauniausias — P. Kiškis - 18 metų. J. Marcinkevičius ir J. Meškis netgi 
buvo Lietuvos kariuomenės savanoriai. Nuo mirties bausmės juos išgelbėjo tik 
1922 m. amnestija. J. Levgaudas buvo nubaustas kalėti iki gyvos galvos, J. Mar- 
cinkevičius, P. Stavčikas - po 15 (pastarasis nuteistas mirties bausme, bet bausmė 
sušvelninta), P. Kiškis - 12 metų ir t. t. R. Serafinavičius kaltas neprisipažino, bet 
už savo tarnybinių pareigų nevykdymą (nepranešimą) buvo nubaustas vienerius 
metus kalėti'“3 (tačiau neužilgo atsidūrė Vilniuje. Čia jis buvo vertinamas kaip 
vienas geriausių gitaristų, kuris palaikė artimus ryšius su II skyriaus ekspozitū- 
ra ir verbavo agentus darbui Lietuvoje ir SSRS)'*?. Svarbiausias šios bylos veikė- 
jas J. Levgaudas iš kalėjimo išėjo tik 1936 m. (sumažinus bausmę), o P. Stavčikas 
1933 m. ištremtas iš Lietuvos į Lenkiją ir vėliau apsigyveno JAV. 


Pranas Stavčikas (g. 1895) Lenkijos agentas. Nuteistas mirties bausme, bet pakeista 12 metų laivės 
atėmimo bausme. Paleistas 1933 m. birželio mėn. 


Nuo „išorinio sekimo“ telefonų kontrolės link. Dauguma Lietuvos 
kontržvalgybos 1921-1923 m. demaskuotų užsienio žvalgybos agentų įkliūda- 
vo arba dėl savo neapdairumo, arba dėl verbuojamų asmenų nesukalbamu- 
mo. Lyginant kontržvalgybos organizuotą kovą su komunistiniu pogrindžiu 
ir kovą su šnipinėjimu, matyti, kad prieš komunistinį pogrindį buvo veikiama 
kur kas išradingiau. Mat infiltruoti į antivalstybinį pogrindį savo agentą ar 
susirasti informatorių buvo daug lengviau, be to, ne visi pogrindininkai buvo 

gerai pasirengę darbui. Todėl gausi agentūrinė informacija būdavo panaudo- 
jama rezultatyviau. 

Lietuvos kontržvalgybos darbo metodai tuomet buvo elementarūs — iš agen- 
tų arba dokumentų gaunama informacija apie kurį nors asmenį, jis sekamas ir 
parinkus tinkamiausią momentą suimamas. Tardant buvo stengiamasi išgauti 
kuo daugiau informacijos apie antivalstybine veikla užsiimančius bendrininkus, 
kai kuriuos suimtuosius mėginama verbuoti ir vėl, gavus iš jų agentūrinius pra- 
nešimus, buvo kartojamas tas pats darbo ciklas. 

Akivaizdu, kad Žvalgybos skyriaus Kontržvalgų dalis daugiausia dėmesio 
skyrė kovai su antivalstybinėmis organizacijomis, todėl jos veiklą būtų galima 
pavadinti politiniu sekimu. Tačiau tai nebuvo vien politinis sekimas, nes tuo 
metu dar buvo sunku atskirti, kur baigiasi nevieša antivalstybinė veikla ir kur 
prasideda politinė-karinė žvalgyba kitos valstybės naudai. Kontržvalgybai 
reikėjo suregistruoti veikiančius lenkų naudai, nes tai buvo ne tik nelegalių 
politikuojančių grupių nariai, bet ir asmenys, tarnavę Lenkijos kariuomenėje, 
kovoję su lietuviais lenkų partizanų būriuose, padedantys Lenkijos karinės 
žvalgybos agentams įsigyti dokumentus arba legalizuotis ir pan., t. y. visi tie, 
kurie karo su Lenkija metu galėtų kelti pavojų Lietuvos kariuomenės užnuga- 
ryje. Už minėtą veiklą retas pakliūdavo į kalėjimą. Štai 1921 m. kontržvalgy- 
bos kartotekoje užregistruoti 1252 asmenys, įtariami veikimu lenkų naudai, o 
sulaikyti - 568, iš kurių tik kas septintas pateko į teisiamųjų suolą (tarp nu- 
teistųjų daugiausia atsidūrė tie, kurių veikla buvo įvertinta kaip šnipinėjimas 
arba talkinimas šnipinėjimui). 

Tarp kontržvalgybos išaiškinamų kitų valstybių agentų absoliuti dauguma 
buvo lenkų karinės žvalgybos informatoriai. Antai 1922 m. gegužės mėn. su- 
laikyta 14 lenkų agentų ir tik 3 žmonės, įtariami žvalgyba Latvijos, Vokietijos 
ir Sovietų Rusijos naudai. Tų pačių metų spalio mėn. iš 15 įtariamų žvalgybine 
veikla 13 dirbo Lenkijai, 1 - Sovietų Rusijai ir 1 —- Vokietijai'?, nors dažniausiai 
buvo kaltinami nelegaliu sienos kirtimu ar padirbtų dokumentų naudojimu. 
Panašiai buvo ir 1922 m., kai kontržvalgyba kas mėnesį sulaikydavo apie 100 
žmonių, neteisėtai perėjusių sieną. Kontržvalgyba turėjo išsiaiškinti, kokiu tiks- 
lu jie nelegaliai ėjo per sieną, nes ir kontrabanda būdavo šnipinėjimo priedanga. 
Kad tokia kontržvalgybos veikla buvo efektyvi, rodo ir toks pavyzdys. 1922 m. 
birželio 22 d. atsitiktinai buvo sulaikytas A. Vardas, o tų pačių metų spalio mėn. 
ties demarkacijos linija suimta N. Brigadzė, prisidengusi netikrais Raugevičie- 
nės dokumentais"'. Per tardymą paaiškėjo, kad N. Raugevičienė, o iš tikrųjų 

N. Vrubliauskaitė, atvyko iš Vilniaus norėdama padėti išsilaisvinti „labai rei- 
kalingam asmeniui“ - skulptoriui A. Slugockiui, t. y. minėtam A. Vardui, kuris 
Vilniuje gavo 3000 markių atlikti specialiai misijai, jo žodžiais tariant, sužino- 
ti, kur kalinamas kažkoks Svachovičius. Tokia „legenda“ labai suabejota, nes 


N.Vrubliauskaitė, pareikalavusi ją paguldyti į Tauragės psichiatrijos ligoninę, iš 
ten pabėgo į Vokietiją. Pats A. Slugockis, kaip Prancūzijos pilietis, išteisintas ir 
išlaisvintas 1924 m. 


Nelli Brigadzė-Rauge- 
vičienė-Vrubliauskai- 

tė - Lenkijos agentė 
(1922 m.). Pabėgusi, 
buvo restorano savinin- 


ke Gardine. 


Bolševikine veikla įtariami asmenys kas mėnesį sudarydavo nuo 15 iki 
33 proc. visų suimtųjų, įtariami veikimu lenkų naudai - nuo 7 iki 30 proc., o 
įtariami šnipinėjimu — 5-8 proc. visų suimtųjų. Šių trijų kategorijų įtariamieji 
sudarydavo 30-50 proc. visų suimtųjų skaičiaus, bet kaip tik juos susekti ir 
sulaikyti buvo svarbiausias kontržvalgybos darbas. 

Iš kitų kontržvalgybos darbų paminėtinos kratos, tačiau 1921 m. jos nebu- 
vo labai efektyvios. Per metus padarius 336 kratas, surasta viena komunistinė 
spaustuvė ir 4 dideli komunistinės literatūros sandėliai'?*, 

Tardant suimtuosius buvo siekiama išgauti tai, ko nesugebėta rasti ar sužino- 
ti kitais būdais. 1922 m. kas mėnesį L. Prušakevičiaus vadovaujama Juridinė da- 
lis ir žvalgų punktai atlikdavo nuo 140 iki 348 tardymų. Tardant buvo griežtai 
reikalaujama laikytis įstatymų, bet kai kurie darbuotojai nevengdavo panaudoti 
ir jėgą. Tokie įstatymo pažeidėjai buvo griežtai baudžiami. J. Budrys prisimena, 
kad jo pirmtakas laikinas kontržvalgybos viršininkas V. Čėpla „dažnai praras- 
davo pusiausvyrą ir tuo žemindavo savo aukštą vietą“. Pats J. Budrys už fizinės 
jėgos panaudojimą atleido ne vieną kontržvalgybos darbuotoją, nes anot jo pa- 
ties „dėl sėkmingo darbo tenka valdyti jausmus ir laikytis griežtos sitemos“!3, 
Tardymai neleistinomis priemonėmis nieko gero neduodavo, tik nuvesdavo 
kontržvalgybą klaidinga linkme. Tikrų šnipų buvo suimama nedaug. Pvz., lik- 
vidavus minėtą J. Levgaudo šnipinėjimo organizaciją, į kalėjimą už šnipinėjimą 
pasodintų žmonių 1921 m. lapkričio mėn. padaugėjo iki 18. 1922 m. tarp di- 
desnių kontržvalgybos laimėjimų buvo lenkų šnipo J. Lechovičiaus, palaikiusio 
ryšius su vėliau sušaudytu lenkų šnipu Nedzelskiu, sulaikymas. Gegužės mėn. 
sulaikytas lenkų šnipas T. Bakanauskas, kuris rinko žinias apie lietuvių kariuo- 
menę ir šaulius, liepos 19 d. sulaikyti už šnipinėjimą J. Nikitinas ir L. Jelaginas, 
rugsėjo 13 d. - P. Okinčesas ir Suvalkų žvalgybos darbuotojas K. Ruzgis"* ir 
t. t. Tik vienas kitas sulaikytas šnipas buvo kadrinis kitos valstybės žvalgybos 
darbuotojas. Dažniausiai su įkalčiais įkliūdavo jų užverbuoti Lietuvos piliečiai. 

Realizuoti agentų teikiamą informaciją padėdavo Kontržvalgų dalies „išorinio 
sekimo“ sekcija, turėjusi daugiau kaip 40 sekimo agentų. Šiai sekcijai vadovavo 
P. Žukovas (kilęs iš Raseinių apskrities rusas, su kuriuo nuo 1920 m. spalio 1 d. 
Kontržvalgų dalies fotografu dirbo ir jo brolis A. Žukovas)“, jis buvo tarnavęs 
ir Rusijos karinėje kontržvalgyboje. Buvo sekama „pėdiniu“ arba „paraleliniu“ 
būdu, naudojant tradicinius metodus, t. y. prisitaikiusius prie aplinkos seklius, 
kurie atlikdavo „girtuoklių“, „įsimylėjėlių“ arba „praeivių“ vaidmenis. Sekimas 
buvo svarbus kontržvalgybos darbo metodas ir net Žvalgybos skyriaus dalių 
ir žvalgų punktų viršininkų suvažiavimuose buvo nagrinėjama sekimo meto- 
dika. Nors efektyviai sekti buvo įmanoma tik didžiuosiuose miestuose, buvo 
numatyta sekti turgaus dienomis ir nedideliuose miesteliuose. Kontržvalgybos 
viršininkas J. Polovinskas-Budrys iš sekimo agentų reikalavo „darbą mėgti, būti 
nešališkiems, mokėti išlaikyti paslaptį, jų sužinotą ar kitų patikėtą“?*, 

Sekimas buvo ne vienintelis agentų suteiktų žinių realizavimo metodas, 
bet tuo metu pats svarbiausias. Iš naujesnių metodų paminėtinas telefoninių 
pokalbių klausymasis, kuris latvių „Vidinės žvalgybos skyriaus statute“ buvo 

numatytas dar 1920 m. birželio mėn. (kaip „telefonų kontrolė ')'?7. Pirmiausia 
buvo klausomasi telefoninių pokalbių su užsienio valstybių piliečiais. Tokių 
pokalbių tuo metu buvo nedaug, ir šis metodas plačiau pradėtas naudoti tik 
kitame dešimtmetyje. Iškilo ir susirašinėjimo slaptumo problema. Štai I žvalgų 
punkto Ežerėnų (Zarasų) žvalgybos rajono vedėjas S. Oželis-Kazlauskas (tikroji 
pavardė - E. Hincas) 1921 m. sausio 7 d. išsirašė sau liudijimą, suteikiantį „teisę 
kontroliuoti visą privatinę korespondenciją Ežerėnų pašte“. Tačiau Generalinis 
štabas griežtai uždraudė Žvalgybos skyriaus agentams peržiūrėti privačią kores- 
pondenciją, nors galiojusi karo padėtis leido kariškių laiškus liustruoti. 

Visus minėtus kontržvalgybos metodus naudojo ir kaimyninių valstybių 
kontržvalgybos darbuotojai. Pasibaigus kovoms dėl nepriklausomybės, 1922 m. 
pabaigoje galutinai pasiekus Lietuvos tarptautinį pripažinimą, kontržvalgybai 
darbo šiek tiek sumažėjo, bet tai nebuvo tikroji ramybė. Kiekvieną Lietuvos 
vidaus ir užsienio politikos žingsnį lydėjo užsienio žvalgybų suaktyvėjimas. 
Tokie žvalgybos ir kontržvalgybos aktyvumo pakilimo ar sumažėjimo perio- 
dai buvo visą tolesnį Lietuvos specialiųjų tarnybų gyvavimo laikotarpį, iki pat 
1940 metų. 

Kontržvalgybos viršininkui J. Polovinskui-Budriui (Kontržvalgų dalį perda- 
vė vyr. ltn. S. Raštikiui tik 1923 m. kovo 28 d.) prisidėjus prie Kaipėdos sukilimo 
organizavimo ir vykdymo, kontržvalgybai darbo vėl padaugėjo. Atgavus Klai- 
pėdos kraštą ir įsteigus Klaipėdoje XII žvalgų punktą, teko susidurti ne tik su 
sovietinės atstovybės Kaune koordinuojama LKP(b) veikla, bet ir su sovietinės 
atsovybės Berlyne remiama LKP(b) veikla Klaipėdos krašte. Iš slaptojo agento 
Diplomato gauta žinių, jog RSFSR atstovybė iš Berlyno finansuoja LKP(b) veiklą 
Klaipėdos krašte ir per LKP(b) atsiuntė svetimomis pavardėmis prisidengusius 
E. Tikačinskį ir L. Jefroimskį. Beje, pastarasis palaikė glaudžius ryšius ir su So- 
vietų Rusijos atstovybe Kaune. Dar iki „komandiruotės“ į Klaipėdą, 1923 m. jis 
buvo sulaikytas Kybartuose su padirbtu užsienio pasu (po dvejų metų spaudoje 
šmėkštelėjo žinutė, kad Amerikoje buvęs komunistas žurnalistas Gordon-Novo- 
mirskis demonstravo pasą, padirbtą Maskvos „Liukso“ viešbutyje, kur tuo metu 
buvo Kominterno pasų dirbtuvės). L. Jefroimskis vežėsi sovietinėje atstovybėje 
gautus du lagaminus, prigrūstus komunistinės literatūros. Ši siunta buvo skirta 
komunistinėms organizacijoms Berlyne, Vienoje, Stokholme, Paryžiuje, Londo- 
ne, Niujorke, Ženevoje ir kituose miestuose. Bet sugautas kurjeris išsisuko — už 
300 markių papirkęs nuovados viršininką Akstiną, jis pabėgo į Vokietiją. Į Klai- 
pėdą iš Vilniaus apie 1923 m. kovo 10 d. atvyko ir trys lenkų žvalgai"š, kurie ti- 

kėjosi geriau įsitvirtinti Klaipėdos krašte. Uostamiestyje iš tikrųjų buvo kur kas 
lengviau rinkti ir siųsti informaciją, verbuoti agentus ir t. t. Tebeveikė ir pran- 
cūzų žvalgybos tinklas susijęs su jų karine misija Baltijos šalyse. Prancūzija po 
lietuvių vyriausybės organizuoto Klaipėdos sukilimo itin jautriai 1923-1925 m. 
reaguodavo į bet kokius gandus apie Lietuvos ketinimus jėga atsiimti Vilniaus 
kraštą. Po Klaipėdos sukilimo Prancūzijos URM manyta, kad ne tik lenkų, bet 
ir lietuvių karininkija yra linkusi į avantiūrizmą, tad užsitikrinusi Vokietijos ar 
SSRS paramą, gali pulti Lenkiją??. 

Lietuvos kontržvalgyba iki to laiko buvo gana sustiprėjusi, ji jau galėjo stoti 
į dvikovą su kitų valstybių žvalgybomis. Bet kaip tik 1923 m. pradėtas Žvalgybos 
skyriaus reorganizavimas iš esmės pakeitė Lietuvos žvalgybos ir kontržvalgy- 
bos tarnybas. 


SLAPTOSE DVIKOVOSE (1921-1923) 


M 4 


72 dvikovos pradžia. 1921-1923 m. Žvalgų dalis labiausiai domėjosi 
Vilniaus krašto reikalais. Remdama kovą dėl Vilniaus, pirmiausia ji turėjo 
atskleisti Lenkijos karinius planus, politinių projektų užkulisius. Lietuva, net 
turėdama gausų būrį šalininkų tarp lietuvių inteligentijos Vilniaus krašte, vengė 
dažniau naudotis jų paslaugomis žvalgyboje. Inteligentija pirmiausia turėjo pa- 
laikyti lietuvybę Lenkijos kontroliuojamoje Rytų Lietuvoje, bet lietuviai agentai 
Lenkijoje ir Vilniaus krašte ir toliau veikė teikdami karinę-politinę informaciją 
žvalgybai. Pafrontės žvalgybai daugiausia talkino šauliai. 

L. Želigovskio sukurtos kvazivalstybės „Vidinės Lietuvos“ žvalgyba ir kon- 
tržvalgyba, su kuria lietuvių žvalgybai pirmiausia teko susidurti, buvo per- 
tvarkytos. Buvo sudaryta Pakraščių gynimo vadovybė (DOK), kurios štabo II 
skyrius dalijosi į 6 sekcijas: organizacinę, diplomatinę-politinę, propagandos, 
cenzūros, žvalgybos (ofenzyvos) ir kontržvalgybos (defenzyvos). Šiam skyriui 
iki 1922 m. vadovavo Rokiškyje gimęs, buvęs POW diversijos skyrių vadovas, 
būsimasis Lenkijos premjeras mjr. Marianas Koscialkovskis-Zyndramas, o jo 
padėjėju buvo kpt. Duninas-Vonsovičius. Šie žmonės buvo pagrindiniai opo- 
nentai slaptoje žvalgybų dvikovoje, vykusioje dėl Vilniaus krašto. Juk Vilniuje 
įsikūrusiam plebiscito biurui irgi vadovavo pats žvalgybos vadovas M. Kos- 
cialkovskis, po 1926 m. gegužės perversmo priklausęs „politikų munduruose“ 

grupei. 1929-1935 m. šios grupės atstovai, priklausę specialiosioms tarnyboms 
ir artimiausiai J. Pilsudskio aplinkai, užėmė daug svarbių postų Lenkijos vals- 
tybės aparate!““, 


Marianas Koscialkovskis-Zyndramas (1892-1946) POW diversijos 
skyrių vadovas 1915 m., Lenkijos kariuomenės vyriausio štabo 
žvalgybos skyriaus darbuotojas nuo 1919 m., dirbo Vilniuje, 
dalyvavo Želigovskio „maište“, Vidinės Lietuvos kariuomenės II 
skyriaus vadovas 1920-1922 m. Lenkijos Seimo deputatas nuo 
Vilniaus 1922-1939 m., Balstogės vaivada 1930-1934 m., vidaus rei- 
kalų ministras 1934-1935, ministras pirmininkas 1935-1936, Darbo 
ir socialinės gerovės ministras 1936-1939, masonas. 


Slapta dvikova vyko su permaininga sėkme 
Lietuvai. Nuo 1921 m. Žvalgų dalies žinios, kurias 
ji gaudavo iš Lenkijos kontroliuojamos Lietuvos, 
buvo gana tikslios ir išsamios - kasdieninius pra- 
nešimus apibendrindavo savaitiniai su schemomis. 


Be agentų pranešimų, ši medžiaga buvo gaunama 
ištardžius šimtus belaisvių ir perbėgėlių“*“!. Kar- 
tu reikėjo kovoti (ir išgaunant žvalgybinę informaciją) su neutralioje zonoje 
(tarp Lietuvos ir Lenkijos ji buvo 1920 m. gruodžio 17 d. - 1923 m. gegužės 
22 d.) ir jos prieigose veikusiais lenkų partizanais arba sukarintomis organi- 
zacijomis. Viena iš tokių organizacijų buvo Milicja ludowa pasu neutralnego 
(Neutralios zonos milicija), su kurios pagalba Lenkija mėgino kontroliuoti 
neutraliąją zoną. Pradėta kaupti duomenis ir apie lenkų žvalgybos agentūrą 
Klaipėdos krašte, kur 1921 m. vasario 10 d. įsteigtas Lenkijos konsulatas koor- 
dinavo slaptus veiksmus Lietuvoje. Lenkijos žvalgybos centru tapo ir konsu- 
latas Karaliaučiuje, kuriame dirbo „senos mokyklos“ žvalgybos darbuotojai. Į 
šį konsulatą plaukė žinios iš visos Lietuvos, jo Spaudos skyrius gaudavo visus 
legalius ir nelegalius Lietuvos leidinius. Taip susiformavo stipri prieš Lietu- 
vą nukreipta žvalgybos sistema. Pagrindinis žvalgybos centras, iš kurio buvo 
galima legaliai gauti informacijos iš Lietuvos, kaip minėta, buvo Karaliaučius, 
o periferiniai centrai - Klaipėda ir Ryga. Nelegalūs žvalgybinės informacijos 
perdavimo kanalai ėjo per Vilnių ir Gardiną. 
Lietuvos žvalgyba ir Sovietų Rusija. Žinias apie kitas valstybes žvalgai 
gaudavo iš agentų bei karo atašė pranešimų. Antra valstybė, kuriai Žvalgų 

dalis skyrė daug dėmesio buvo Sovietų Rusija. Ši šalis ir toliau palaikė anti- 
valstybines organizacijas, pirmiausia slapta veikusią komunistų partiją. Žval- 
gų dalies informacijos galėjo tik padėti diplomatams suprasti Sovietų Rusijos 
poziciją, kuri viešai beveik nebuvo analizuojama. Antai 1921 m. gegužės 21 d. 
slaptoje G. Čičerino direktyvoje buvo teigiama, kad bolševikų diplomatija turi 
patenkinti visų valstybių norus, todėl „reikalinga žadėti kiekvienam ko tik jis 
panorės. Jeigu vokiečiai reikalauja moralinės paspirties, tai mes jiems duosi- 
me. Jeigu reikalauja užtikrinti ir užlaikyti savo rytų sienas, tai mes jiems pa- 
žadėsime. Jeigu prancūzams maloni mintis, kad mes greitai žlugsime, tai mes 
turime tą jų nuomonę stiprinti. Jeigu anglai nori mus eksploatuoti, tai mes 
jiems mandagiai duosime galimybę tai atlikti ““$2. Taip pat buvo surinkta žinių 
apie baltagvardiečių generolus ir atamanus, antisovietinius sukilimus. Pasi- 
domėta netgi atamano Semionovo (veikusio Tolimuosiuose Rytuose) pažiūra 
į Lietuvą („žiūri kaipo į valstybę, surištą federaciniais ryšiais su Rusija...“)183, 
Vrangelio armijos likimu, sukilimais Tambovo gubernijoje ir Kronštate. An- 
tikomunistinių sąjūdžių politinės nuostatos buvo svarbios formuluojant poli- 
tines pozicijas jų atžvilgiu. 

Sovietų Rusijos karinė-politinė žvalgyba pirmiausia buvo vykdoma iš jos 
atstovybės Kaune (Laivės al. 6), kuri informaciją rinkdavo iš aukščiausios Lie- 
tuvos valdžios aplinkos. Krašto apsaugos ministras K. Žukas (šias pareigas užė- 
męs 1920 m. birželio 19 d. - 1921 m. balandžio 7 d.) prisiminė, jog „būnant pas 
Akselrodą [pirmasis Sovietinės Rusijos įgaliotasis atstovas Kaune 1920 rugpjūčio 
26 d. - 1921 kovo 1 d. - A. A.], aš su juo nesutikau kažkokiu klausimu. Jis man 
tuomet pradėjo prikaišioti, kodėl aš tuo klausimu ministerių kabinete visai prie- 
šingai kalbėjau. Aš tai užginčijau. Tuomet jis ištraukė iš savo stalčiaus popierių 
ir pradėjo man skaityti beveik pažodžiui <...> ką kalbėjau <...>. Vadinasi, vis- 
kas, ką mes ministerių kabineto posėdyje kalbame, Akselrodui iki smulkmenų 
žinoma. Tuojau pranešiau apie tai dr. Griniui. Ar bolševikai turi mūsų posėdžių 
kambaryje įtaisytą kažkokį klausymosi aparatą, arba vienas iš trijų „prochvos- 
tų“, kuriuos Akselrodas man Vilniaus stotyje išvardijo (J. Purickis, D. Siemaška 
ir J. Aleksa (?), jį taip tiksliai informuoja. Buvo pavesta kanceliarijos viršininkui 
T. Petkevičiui ištirti, ar nėra įtaisytų kažkokių prietaisų. Jis nuodugniai ištyrė, 
bet niekur ir nieko nerado“**. Taip pirmą kartą buvo neoficialiai patikrintos 
sovietinės rezidentūros techninės galimybės, kurios tuo metu buvo pervertintos. 
Bet, reikia pasakyti, kad pats krašto apsaugos ministras K. Žukas buvo itin ge- 

ranoriškas sovietinio pasiuntinio ir karo atašė atžvilgiu bei palaikė draugiškus 
asmeninius kontaktus!. 

Sovietų Rusijos atstovybė plačiai naudojosi ir LKP ryšiais. 1920 m. gruodžio 
mėn., susikūrus sovietinei užsienio žvalgybos tarnybai, į Lietuvą buvo siun- 
čiami Vakarų fronto ypatingojo skyriaus žvalgai. Juos, kaip ir savo kurjerius, 
LKP(b) Užsienio biuras (Smolenske) aprūpindavo suklastotais dokumentais, 
nurodydavo konspiracinius butus, „ryšius“ Lietuvoje. Bet iš tikrųjų sovietinėje 
atstovybėje žvalgybinę veiklą organizavo tik vienas žmogus - oficialiomis par- 
eigomis prisidengęs rezidentas. 

Sovietinė rezidentūra ir jos agentai. Nors Rusija neturėjo tiesioginės 
sienos su Lietuva, bet plėtodama ardomąją ir žvalgybinę veiklą Rytų ir Vidu- 
rio Europoje, 1921 m. vasario mėn. VČK Kaune įsteigė rezidentūrą, kuri veikė 
diplomatinės atstovybės priedangoje. Ir sovietų pasiuntinys, ir pasiuntinybės 
pirmasis sekretorius ne tik turėjo vykdyti savo tiesiogines funkcijas, susijusias 
su diplomatine veikla, bet ir koordinuoti žvalgybos darbą arba, kaip reikalavo 
Maskva, - „pažinti ir valdyti tos šalies, kurioje esi akredituotas, visuomenę taip 
gerai, kaip puikus muzikantas savąjį instrumentą“. Tai nereiškia, kad Rusijos, 
o vėliau Sovietų Sąjungos pasiuntinybės aukščiausieji pareigūnai būtinai buvo 
ir žvalgybos rezidentais. Bet oficialias pareigas, kaip antai: pasiuntinybės pir- 
mojo sekretoriaus, pasiuntinio asmeninio sekretoriaus, spaudos atašė, konsuli- 
nio skyriaus vedėjo ir pan., jie būtinai užimdavo. 1920 m. balandžio mėn. VČK 
Ypatingojo skyriaus viduje sukurtam Užsienio skyriui parengtose instrukcijose 
nurodyta prie kiekvienos Sovietų Rusijos prekybinės ir diplomatinės misijos 
sukurti rezidentūrą, kuriai vadovaujantis rezidentas turėtų oficialias pareigas 
ir kaip žvalgas būtų žinomas tik misijos vadovui. Rezidentas agentūriniu būdu 
turėjo įsiskverbti į įstaigas, partijas, organizacijas ir kt. „Kiekvienas rezidentas 
siunčia duomenis į Centrą ne rečiau kaip kartą per savaitę, - nurodoma ins- 
trukcijoje. „Rezidentas, - rašė VCK Užsienio skyriaus vadovas Michailas Tri- 
liseris, - turi visada padėti įgaliotajam atstovui jo darbuose. Kartu rezidentas 
turi teisę reikalauti tokios pat paramos savo darbe, ypač siekiant konspiracijos, 
naudojant ryšio priemones ir perduodant iš GPU Užsienio skyriaus gaunamas 
lėšas'*$9. Oficialūs ryšiai su Kaune akredituotais kitų šalių diplomatais, lietuvių 
politikais, pramonininkais, kultūros ir mokslo veikėjais, vietiniais bei užsienio 
žurnalistais padėdavo ne tik gauti naujausią informaciją, bet ir pasitikrinti agen- 
tūros pranešimus. 

Sovietinės atstovybės darbuotojų sekimo ir registra- 
vimo byla (1923 m.). 


Sovietinės žvalgybos rezidentūra buvo 
įpareigota surasti agentų, kurie rinktų 
informaciją apie Lietuvos santykius su 
kaimyninėmis ir Vakarų Europos valsty- 
bėmis, apie kitų šalių diplomatinių atsto- 
vybių ir žvalgybų veikimą Lietuvoje, apie 


Lietuvos saugumo tarnybų žvalgybinę 
ir kontržvalgybinę veiklą ir per kuriuos 
būtų galima padėti Kominterno filialui - vietinei pogrindinei komunistinei or- 
ganizacijai. 

Ne visus šiuos uždavinius pavyko rezidentūrai įvykdyti iš karto. Per pir- 
muosius metus rezidentai keisdavosi po du tris kartus ir nedaug ką nuveikda- 
vo. Be to, pirmieji rezidentai vykdydavo ir karinės žvalgybos užduotis. Pirmąjį 
rezidentą Ivanovą 1921 m. gruodžio mėn. pakeitė Ikonikovas (Ikonnikov). Už 
savo darbą rezidentūroje per mėnesį gaudavo 10 000 markių vien tik iš ka- 
rinės žvalgybos (rezidentūros dokumentuose vadinamos „kaimynais“, „PRO“). 
1922 m. sausio mėn. sovietinė rezidentūra turėjo šiuos agentus: Aimerį (Nr. 1), 
Morisą (Nr. 2), Sergejevą (Nr. 3), Gedminą (Nr. 4), Grigorjevą (Nr. 6), Ginsburgą 
(Nr. 7) ir agentą Nr. 5 (žr.: Rezidento Olchovičiaus 1922 m. sausio 29 d. laiškas 
Nr. 5, LYA, f. K-1, ap. 49, b. 8222, L. 381). 1922 m. spalio mėn. rezidentūra turėjo 
7 agentus: Aimerį (Nr. 1), Morisą (Nr 2), Gedminą (Nr. 3), Pavlovskį (Nr. 4), 
Ginsburgą (Nr. 5), Koną (Nr. 6), Perliną (Nr. 7), agentą Nr. 14 (Žr.: Ibid., 1. 361). 
Vėliau užverbavo agentus „K“, Nr. 12, Nr. 13 (informavo apie politinės policijos 
agentūrą), „I-10“ (teikė informaciją apie Lietuvos vidaus padėtį), Nr. 131 (teikė 
informaciją apie padėtį Klaipėdoje), „K-i“ (teikė informaciją apie politinę poli- 
ciją), „K-2“ (informavo apie užsienio atstovybes), „K-5“ (informavo apie URM 
aplinką)'*7, 

Visa agentūra buvo gausiai apmokama. Pritrūkus lėšų Maskva buvo „bom- 
barduojama“ rezidento telegramomis: „pranešame, kad 200 000 markių išsiųsta, 
bet mes jų negavome“, „prašome greitai persiųsti, nes mes kaimynams skolingi 
150 000 markių ir per juos dabar pinigų taip pat nėra“*š. Rezidentas Ikonikovas 
rašė, kad „siekdami pakelti suinteresuotumą, mes pasiūlėme dirbti pagal tvirtas 
kainas, kaip tai daro kaimynai . Tokiam darbo apmokėjimui iš tikrųjų reikėjo 

didelių pinigų. Juo labiau, kad atvažiavus Mirovičiui, rezidento žinion perėjo ir 
karo žvalgybos agentūra, Klaipėdos krašte nutarta sukurti rezidentūros filia- 
1ą'8?, Jau po trijų mėnesių (1922 m. kovo mėn.) Ikonikovą galutinai pakeitė jo 
padėjėjas Mirovičius (Mirovič) (žinomas kaip rezidentas „M“ iki 1922 m. rug- 
sėjo mėn.). Po mėnesio iš Mirovičiaus reikalus perėmė jau ketvirtas rezidentas 
Bencas. Išaiškinus du agentus jau po dviejų mėnesių jis turėjo palikti Lietuvą. 
Kaip rašė į Maskvą rezidentas: „mano išvykimo skubotumas sąlygotas to, kad 
dėl kai kurių žlugimų čia išsilaikyti man darosi sunku...“*9?. Žinoma, rezidentų 
pavardės ir slapyvardžiai mažai ką sako. Tiek pat mažai žinomi ir jų užverbuo- 
ti pirmieji septyni agentai - Nr. 1 Aimeris (dirbęs milicijos departamente, jau 
1922 m. turėjęs bėgti į Klaipėdą), Morisas (dirbęs diplomatiniu kurjeriu Varšu- 
voje, Prancūzijos pasiuntinybėje), Nr. 7 Ginsburgas (teikęs informaciją iš Kaune 
buvusios Prancūzijos pasiuntinybės), Gedminas (teikęs informaciją apie rusų 
monarchistus), Nr. 3 Sergejevas (teikęs informaciją iš lietuviškos žvalgybos)?! ir 
kt. Aišku tik tiek, kad tarp šių agentų nebuvo lietuvių. Rezidentai dar nemokėjo 
lietuvių kalbos ir dirbdavo pasitelkę vertėjus. 

1922 m. spalio 2 d. atvyko penktasis rezidentas Olchovičius (Olchovič) (sla- 
pyvardžiu Eridrichas)?*, paskirtas pasiuntinio J. Davtiano asmeniniu sekreto- 
riumi. Iki tol veikusią agentūrą pripažino nepakankama. Su savo pavaduotoju, 
konsulinio skyriaus, vėliau — prekybos atstovybės „Vneštorgo“ (Vytauto g. 12) 
sekretoriumi Afanasijum N. Žilko?3 (slap. Jak) (palaikė ryšį ir su pogrindinę 
LKP), palaikydami glaudžius ryšius su karinės žvalgybos rezidentu, stengėsi 
išplėtoti agentūrinį darbą. Užverbuotas buvęs rusų armijos pulkininkas Šel- 
bergas (Šelberg) pasiųstas į Vilnių sekti Savinkovo agentus, rezidentas Britovas 
(Britov) - į Brest-Litovską (informuoti apie baltarusių partizanų judėjimą), su 
milicijos departamentu ir Prancūzijos misija susijusiam agentui Nr. 6 Konui 
(Kon) duota 10 tūkst. markių priedangos įmonei - dirbtuvėms steigti?*, o su 
prancūzų misijoje dirbusio diplomatinio kurjerio agento Nr. 7 (Nr. 5) Ginsbur- 
go pagalba imta atplėšinėti prancūzų diplomatinio pašto paketus (paskui jų 
antspaudai buvo atkuriami). Visą technologiją pateikė šios srities patirtį turinti 
karinės žvalgybos valdyba. Pagaliau ir pats pasiuntinys 33 metų amžiaus J. Dav- 
tianas buvo pirmasis VČK Užsienio skyriaus vadovas. Į diplomatinį darbą buvo 
pervestas su sąlyga, kad ir toliau vykdys E. Dzeržinskio pavedimus. J. Davtianas 
į Lietuvą atvyko iš Estijos ir iki 1921 m. lapkričio 18 d. buvo Dzeržinskio neofi- 
cialiu patikėtiniu. Tai buvo tik pradžia“, 

Jakovas Davtianas (1888-1938) Rusijos socialdemokratų-bolševikų partijoje nuo 
1905 m., gyveno Belgijoje nuo 1908 m. Pirmasis VČK Užsienio skyriaus vadovas 
1920 m. lapkričio 30 d. - 1921 m. rugpjūčio. Dirbo užsienio reikalų liaudies komisa- 
riate. Dirbo Lietuvoje (1922 vasaris - rugsėjo 15 d.), Kinijoje, Tuvoje, Prancūzijoje, 
Irane, Graikijoje, Lenkijoje. Sušaudytas 1938 m. 


Žvalgybos geografija ir karo atstovai. Lietuvos žvalgyba 
nuolat papildydavo žinias apie Latvijos, Čekoslovakijos karinę-po- 


litinę padėtį bei Prančūzijos kariuomenę Klaipėdos krašte. 1921 m. 
pirmojoje pusėje karinės žvalgybos geografiją išplečia žvalgybinė 
informacija, gaunama iš Estijos, Suomijos ir Vokietijos. Šių valsty- 
bių kariuomenėmis buvo domimasi pirmiausia praktiniais sumetimais - siekia- 
ma panaudoti jų patirtį organizuojant Lietuvos ginkluotąsias pajėgas, taip pat 
norint sužinoti jų gynybinį potencialą, galimą elgesį Lenkijos aktyvių diploma- 
tinių (ir karinių) veiksmų atveju. Bet šių šalių žvalgymas buvo paviršutiniškas 
palyginti su Lenkijos ar net Sovietų Rusijos žvalgymu. 

1921 m. antrojoje pusėje Lietuvos karinės žvalgybos aktyvumas nuslūgo. 
Buvo gauta pranešimų iš visų minėtų šalių. Skiriama daugiau dėmesio Lenki- 
jos, Sovietų Rusijos ir Vokietijos karinių struktūrų tikslesniam pavaizdavimui 
įvairiose schemose, kuriomis kariškiai pasinaudodavo praktikoje (nustatydami 
Lietuvos kariuomenės dislokaciją ir pan.). Iš viso 1921 m. apie Lenkiją buvo pa- 
rengta 55 dienos pranešimai, 15 savaitės ar dviejų savaičių santraukų, 12 mėnesio 
santraukų, įvairios schemos apie Sovietų Rusiją, Latviją, apie Vokietiją ir t. t. Per 
metus Žvalgų dalis ištardė 753 belaisvius ir perbėgėlius, iš kurių išgauta vertinga 
informacija papildė agentūros pranešimus. 

Taigi Lietuvos karinės žvalgybos dėmesį pirmiausia traukė Lenkija ir Sovie- 
tų Rusija. Per pusę metų lietuvių žvalgybai pavyko visiškai atskleisti Vilniaus 
ir Gardino DOK ir ZBK (Związek Bezpieczenstwa Kraju - Krašto saugumo 
sąjunga) organizaciją ir sudėtį, buvo perfotografuotos Sovietų Rusijos misijos 15 
tarnautojų fotografijos (1921 m. gruodžio mėn.). 

1921 m. pabaigoje Žvalgų dalyje susiklostė tam tikra informacijos gavimo iš 
įvairių šaltinių sistema: 1) agentūriniai pranešimai (iki 2 pranešimų kasdien); 
2) žvalgų punktų pranešimai (punktai turėjo savo agentūrą ir siuntė 30-40 pra- 
nešimų per mėnesį); 3) spaudos sekimas (iš spaudos gaunama informacija buvo 
teikiama ir Kontržvalgų daliai); 4) belaisvių ir perbėgėlių apklausos medžiaga 
(bet šis šaltinis jau seko: per 1920 m. antrąją pusę buvo ištardyta 911 belaisvių 

ir perbėgėlių, per 1921 m. pirmąją pusę - 563, 0 tų pačių metų antrąją pusę - 
tik 190799); 5) karo atstovų užsienyje informacijos (jie ne tik savais kanalais iš- 
gaudavo žvalgybinių žinių, bet ir gaudavo užsienyje leidžiamą karinę spaudą, 
naujausią karinę literatūrą ir pan.). Iki 1922 m. balandžio mėn. Žvalgų dalis 
išaiškino lenkų kariuomenės organizaciją bei jos pasiskirstymą visoje Lenkijos 
teritorijoje'97 ir nuo tol galėjo lengviau sekti pasirengimą karinėms akcijoms 
prieš Lietuvą. Visa tai rodė ir išaugusį Lietuvos žvalgybos lygį, ir stabilesnę 
padėtį kaimyninėse valstybėse. 

Kaip minėta, vienas iš informacijos rinkimo šaltinių buvo karo atstovų 
užsienyje informacijos. Sunkiausiomis ir nesaugiausiomis sąlygomis dirbo 
Lietuvos karo atstovas Sovietų Rusijoje: „darbavimosi sąlygos, ypač mano 
uždavinių vykdyme, - rašė savo pranešime karo atstovas kpt. K. Svilas, - 
nepaprastai sunkios ir nė kiek nepakenčiamos. Taigi kiekvienas, ypač karo 
atstovybės žingsnis įžiūrimas ir sistemingai sekamas. Tuo būdu, dabartinė- 
se sąlygose dirbant, be galo sunku ką nors didesnio nuveikti arba sudaryti 
agentūrą. Juk kas girdėjo, kad „draugingos valstybės“ atstovybė [t. y. Lietuvos 
atstovybė Maskvoje. - A. A.] tilptų ir darbuotųsi „črezvyčaikoj“ [Ypatingoji 
komisija. - A. A.|. Jei mūs rankose nėra teisių gauti atskirą būstą Maskvoje, 
būtinai reikėtų atimti šitas teises rusų atstovybei Kaune, būtent - patalpinti 
ją „Žvalgybos skyriun“, o anaiptol nepaskirti į rusų atstovybės būstą vieną 
kitą mūsų žvalgybos skyriaus bendradarbį. Tai <...> neatitiktų „vzaimnosti“ 
[pariteto. - A. A.|, nes „Kniažyj Dvor“ su visais „Narkomindelo“ [Užsienio 
reikalų liaudies komisariato - A. A.] darbuotojais — tai „čekistų lizdas“. Čia 
nei kiek neperdedu <...>. Lietuvos Atstovybė - žaislo ar pašiepimo objektas 
<...>. Galiausiai, jei mano reikalavimas liktų be pasekmių, 
tai prašau tarpininkavimo pasodinti bent keletą Žvalgybos 
skyriaus žmonių į rusų atstovybės būstą, o prie durų išsta- 
tyti sargybą'9* . 


Kazys Svilas (1892-1943) Nepriklausomybės kovų dalyvis, pirmasis Lietuvos 
karo atstovas Sovietų Rusijoje 1920-1923 m. Piliečių apsaugos departamento 
direktorius nuo 1930 m., nuo 1935 m. - Vidaus reikalų ministerijos Policijos 
departamento direktorius. Okupantų suimtas 1940 m. ir 1943 m. rugpjūtį 
sušaudytas Maskvoje, Butyrkų kalėjime. 


Karo atstovas kpt. K. Svilas nė kiek netirštino spalvų 


reikalaudamas paritetinių veikimo sąlygų Maskvoje (tokių, 

kokias turėjo sovietinė atstovybė Kaune). Latvijos ir Estijos atstovybės turėjo 
atskirus pastatus, o Lietuvos atstovybė buvo įkurta viešbutyje „Kniažyj dvor“ 
(Maloznamenskio skg.). Kiekvieną iš jos išeinantį į gatvę Žmogų registravo če- 
kistas, o toliau stovinti sargyba sulaikydavo ir klausinėdavo, kur eini, kokiu 
reikalu ir t. t. Aplink kpt. K. Svilo kambarį buvo apgyvendinti čekistai, kurie 
kibdavo prie kiekvieno ateinančio pas karo atstovą. Po to, kai 1921 m. gegužės 
24 d. karo atstovas kpt. K. Svilas su pažįstamu ėjo į atstovybę ir juos sulaikė 
sargyba, Lietuvos atstovas Maskvoje J. Baltrušaitis parašė notą Sovietų Rusijos 
vyriausybei, reikalaudamas nepažeidinėti eksteritorialumo. Bet ne visada viskas 
baigdavosi notomis. 

Tų pačių metų pabaigoje (1921 m. gruodžio 6 d.) Lietuvos karo atstovo Mas- 
kvoje padėjėjas kpt. K. Avižienis, kuris buvo vertinamas kaip gerai išmanantis 
savo tarnybą ir narsus karininkas, atsiuntė į Žvalgybos skyrių gautus asmens 
dokumentus, kurių nuotraukoje atpažino vieną Sovietų Rusijos ČK darbuotoją, 
pasivadinusią M. Butkiene-Zablockaite. Ji mokėjo lietuviškai ir lenkiškai, o in- 
formaciją turėjo rinkti apie Lietuvos kariuomenę. Paaiškėjo, kad jos dokumen- 
tai tikri, nes komunistinis pogrindis per savo kurjerius į Sovietų Rusiją gabeno 
visų dokumentų ir antspaudų pavyzdžius. Netrukus (1922 m. sau- 
sio 2 d.) kpt. K. Avižienis atstovybės bute buvo nužudytas. 


Kostas Avižienis (1894-1922) gimė Vilkaviškio aps. Keturvalakių vlsč. Skardupių k. 
Baigęs gimnaziją, 1913-1916 m. mokėsi Maskvos universiteto Fizikos-Matematikos 
fakultete. 1917 m. baigė Vladimiro karo mokyklą. Turėjo paporučiko laipsnį. Nuo 
1919 m. rugpjūčio 12 d. tarnavo Lietuvos kariuomenės artilerijos pulke. 1920 m. 
buvo apdovanotas Vyčio kryžiaus 1-0s rūšies ordinu, kapitonas. 1921 m. spalio 1 d. 
paskirtas Lietuvos karo atstovo Maskvoje padėjėju. Nužudytas Maskvoje. 


Žudikas Želudkovas-Pavlovas buvo sulaikytas ir 1922 m. kovo 


20 d. teisiamas Maskvos revoliuciniame tribunole, įsikūrusiame 

garsiojoje Lubiankoje. Nebuvo išaiškinta, ar tai buvo banditizmo 

aktas, ar kruopščiai suplanuota žmogžudystė. Bet pastaroji versija realesnė, nes 
žuvęs Lietuvos karininkas net po mirties nepaliktas ramybėje. CK darbuoto- 
jai, nežinia ko ieškodami, Sovietų Rusijos pasienyje Sebežo stotyje neteisėtai 
atidarė ir pertikrino karstą. Sovietinė atstovybė dėl neteisėtos kratos nesiteikė 
atsiprašyti, o tik pažadėjo išsiaiškinti ir surasti kaltininkus“?. Tuo pačiu metu 
garsios „Sacharino bylos“ vieno aktyvių dalyvių (iš Kauno sacharino ir kitų 
prekių kontrabandą kurjeriai diplomatiniais paketais gabendavo į Maskvą, iš 


89 


ten gaudavo meno vertybių ir brangenybių, o tai išaiškėjo 1921 m., kai Vokieti- 
joje nupirktą 10 tonų sacharino ir 4 kilogramų kokaino siuntą pasienyje sulai- 
kė Lietuvos kontržvalgybininkai)?*““, Lietuvos atstovybės pirmojo sekretoriaus 
Juozo Avižonio buvo apšmeižtas jau žuvęs karininkas, į Maskvą išsiunčiant jo 
vardu ir tuo pačiu metu sulaikant kokaino siuntinį (tai paaiškėjo tik po 80 metų 
radus asmeninį J. Avižonio susirašinėjimą)*“!. Tik dabar išaiškėjo, kad sulaiky- 
tą kontrabandą palaiminęs sovietų Rusijos atstovas Kaune Semionas Aralovas 
buvo aukšto rango sovietinės žvalgybos atstovas. Kad ir kokiomis sąlygomis 
dirbo, karo atstovui kpt. K. Svilui teko būti svarbiausiu Lietuvos karo atstovu. 
Iš jo buvo gaunama daug žinių apie padėtį Rusijoje, jis atgabeno visą komplektą 
kariuomenės įsakymų, statutų?“?, 

Kitas Lietuvos karo atstovas Maskvoje kpt. Krikščiūnas jau dirbo lengvesnė- 
mis sąlygomis (atstovybė gavo atskirą pastatą Vorovskio g. (dabar Povarskaja g.). 
Kad jis geriau orientuotųsi ir tiksliau planuotų savo darbą, iš Lietuvos buvo 
siunčiamos Raudonosios armijos dislokacijos schemos, mėnesio žinių santrau- 
kos. „Jos man būtinai reikalingos, - rašė kpt. Krikščiūnas, - nes kiek sėkmingai 
man nepavyktų pastatyti darbuotės, visai pilno vaizdo apie Rusiją niekuomet 
neturėsiu, nes esu vienas ir pilnos registracijos vesti negaliu *93, 

Be žvalgybinės informacijos, karo atstovas turėjo parūpinti Žvalgų daliai 
visus karinius žurnalus, leidžiamus Sovietų Rusijoje („Vojennyj zarubežnik“, 
„Bronevoje delo“, „Vojennyj vestnik“, „Vojenno-istoričeskij sbornik“ ir kt.). Kai 
karo atstovas Žvalgų daliai norėdavo perduoti vertingesnę informaciją, jis iš 
anksto pranešdavo ir į Maskvą nuvykdavo patikimiausias kurjeris. Pinigus (po 
20-40 dolerių) Žvalgų dalis karo atstovui siųsdavo per Užsienio reikalų minis- 
terijos kurjerius. 

Visai kitomis sąlygomis dirbo Lietuvos karo atstovas Latvijoje kpt. Murnikas. 
Jis teikė informaciją apie Rusiją, Lenkiją ir Latviją. Iš latvių žvalgybos nuolat 
buvo gaunamos žinios apie Raudonosios armijos dislokaciją, Sovietų Rusijos 
slaptų įstatymų nuorašai??*. Kpt. Murnikas turėjo teikti visą informaciją apie 
lenkų karo atstovų (1921 m. jais buvo mjr. A. Myškovskis (Aleksander Myszkows- 
ki), komandoras B. Jarocinskis (Bohdan Jarocinski)?“5 veiklą, rūpintis, kad jų 
užverbuoti asmenys nepastebėti neatvyktų į Lietuvą. Tokiems asmenims vizos 
buvo išduodamos, bet apie tai Žvalgybos skyrius jau žinodavo ir laiku pasireng- 
davo. Lietuva besidominčių lenkų žvalgybos agentų Latvijoje tuo metu buvo 
keli: B. Jurgensonas, Majevskis ir kt. Be abejonės, tik dabar galima pasakyti, kad 
Lenkija prieš Lietuvą buvo nukreipusi stiprias žvalgybines pajėgas. 1921-1922 m. 

Rygoje veikęs ir informaciją apie Sovietų Rusiją rinkęs lenkų Generalinio štabo 
II skyriaus žvalgybos punktas „Gorin“, organizavo žvalgybą Lietuvoje per savo 
skyrius Daugpilyje („Niedžwiecki') ir Kaune („Jagielski“). Lenkų karo žvalgyba 
labai glaudžiai bendradarbiavusi su latvių karine žvalgyba. Iš jos gaudavo infor- 
macijos apie Lietuvos generalinio štabo veiklą. Punkto „Gorin“ agentas slapy- 
vardžiu Mužejkinas teikdavo informaciją iš Kauno, Rygos ir Maskvos. 1922 m. 
pabaigoje karo atstovas Latvijoje komandoras B. Jarocinskis pradėjo vadovauti 
žvalgybai Rygoje, žvalgybos punktas buvo pavadintas „0-5“. Vėliau šiam punk- 
tui (pavadintam „Wiera“)2*? pradėjo vadovauti pplk. V. Sizychas, anksčiau buvęs 
vienas pagrindinių lietuvių karo žvalgybos konsultantų. Lietuvių karo žvalgy- 
bos žiniomis V. Sizychas tapo prancūzų žvalgybos rezidentu, palaikiusiu ryšius 
su prancūzų karo atstovu Rygoje plk. Aršenu (Archen). Net sovietinė žvalgyba 

V. Sizychą vadino „labai gabiu ir gudriu, šaltakraujišku'*??, Ir galima tik spėti, 
kad V. Sizycas dirbdamas dviem žvalgybom vienu metu galėjo dalinai teikti 
gaunamą informaciją ir lietuvių karo žvalgybai. Tai kažkiek patvirtina ir jo ko- 
legos, buvusio žandarmerijos pulkininko, buvusio rusų armijos Dvinsko rajono 
žvalgybos ir kontržvalgybos viršininko Moro (Mor) istorija. Plk. Moras atėjo 
pas lietuvių žvalgybininką P. Kirlį su J. Polovinsko-Budrio rekomendacija ir pa- 
siūlė savo paslaugas, teikiant žvalgybinę informaciją apie Sovietų Sąjungą. Nuo 
tol jis Rygoje žvalgybinį darbą prieš SSRS organizuodavo kartu su V. Sizychu. 
Teikė žinias apie politinę-ekonominę būklę, Raudonosios armijos ginkluotę ir 
išsidėstymą. Visą informaciją Moras asmeniškai atveždavo į Kauną ir iš P. Kir- 
lio gaudavo atlyginimą (ryšiai buvo nutraukti 1932 m.)**ė. Vėliau Latvijoje veikė 
kapitonų F. Tomčuko (Franciszk Tomczuk) ir S. Paprockio (Stanistaw Paprocki) 
vadovaujamas žvalgybos punktas „Nord“ („P-1'), kurie žvalgybos punktų išlai- 
kymui iš Lenkijos generalinio štabo gaudavo 500-750 dolerių?“?. 

Lietuvos karo atstovas Latvijoje kpt. Murnikas taip pat turėjo užverbavęs 
agentų, kurių žinomi tik slapyvardžiai: W. Iksas arba „W“ (1921 m.), Latvis 
(1923 m.)?!“. Pastarasis agentas teikė Lietuvos žvalgybai politinę informaciją iš 
Latvijos vyriausybinių sluoksnių. Daugiau duomenų apie juos neišliko. Pati Lie- 
tuva ir oficialiai keitėsi informacija au kitomis šalimis. Taip 1923 m. sovietinė- 
je atstovybėje dirbusių asmenų sąrašas buvo perduotas Suomijos kriminalinei 
policijai*", kuri tuo metu kaupė kitų šalių patirtį organizuodama savo politinę 
policiją (suomių politinės policijos viršininkas Esko Rekki ir jo pavaduotojas 
Hugo Pentilla tuo pat metu lankėsi ir Lenkijoje, kur domėjosi lenkų kontržval- 

gybos patirtimi)**. Matyt dėl infor- 


macijos mainų buvo sutarta metais 

Č + aksčiau vykusio M. Lipčiaus vizito 
;  CMGKROĖ Nom | 


metu. 


P. Kirlio ir S. Raštikio Suomijos kriminalinei 

Pats Žvalgybos skyriaus viršinin- 

vykdavo gana dažnai ir, galima ma- 
nyti, taip pat keisdavosi žvalgybine 
informacija. 1921 m. jis buvo išvykęs į 


Karaliaučių, Berlyną, į Rygą, 1922 m. — 
į Latviją, Estiją, Suomiją, Vokietiją ir 
t. t. Dėl šių kontaktų lenkų konsulas Karaliaučiuje 1921 m. lapkričio 19 d. infor- 
mavo Užsienio reikalų ministeriją apie antilenkišką susitarimą tarp vokiečių ir 
lietuvių žvalgybų, o M. Lipčių įvardijo kaip vokiečių kontržvalgybos viršininko 
Rytprūsiuose kpt. Štundo agentą?. Tačiau šių tarnybinių komandiruočių tikslai 
buvo platesni. Jei 1920 m. jam pačiam teko rūpintis agentūros įgijimu, tai 1921— 
1922 m. kelionėse M. Lipčius susitikdavo su kitų valstybių oficialiais valdžios 
atstovais, žvalgybų vadovais. Be to, mėginant derinti įvairių žinybų veiksmus 
užsienio politikos srityje, 1922 m. Užsienio reikalų ministerijoje sukurta tarpži- 
nybinė komisija. Į šią komisiją birželio 20 d. paskirtas ir kpt. P. Klimaitis kaip 
nuolatinis Žvalgybos skyriaus atstovas*4. Po to P. Klimaitis buvo perkeltas į 
Žvalgų dalį, kurios veikla buvo glaudžiai susijusi su užsienio politika. Tarpži- 
nybinė komisija, matyt, nebuvo veikli, nes jos tolesnė veikla yra nežinoma. Tik 
Klaipėdos krašte rengiant sukilimą įvyko įvairių žinybų ir organizacijų vadovų 
pasitarimas, kuriame dalyvavo ir Žvalgybos skyriaus viršininkas M. Lipčius?5, 

„Žaidimas“ su prancūzais. Sėkmingai susiklosčius aplinkybėms, Lietuvos 
karinė žvalgyba savo agentą Nr. 2 (M. Razvadovskį) „pakišo“ Prancūzijos kari- 
nei žvalgybai. Tai įvyko Lietuvai sudėtingu laikotarpiu, kuomet 1921 m. vasario 
19 d. Prancūzija su J. Pilsudskiu pasirašė politinės sąjungos sutartį, o po dvie- 
jų dienų dar ir slaptą karinės sąjungos sutartį?!?. Prancūzija talkino Lenkijai 
įteisinant susiklosčiusią situaciją, susijusią su Vilniaus kraštu. 1921 m. vasario 
23 d., kai M. Razvadovskį pakvietė prancūzų laikinasis atstovas, jokio specia- 

laus diplomatinio darbo praktikos neturėjęs ir tik mėnesį ėjęs laikinojo atsto- 
vo pareigas, dvidešimt septynerių metų amžiaus iš Korsikos kilęs ir lietuviškai 
pramokęs Gabriel Padovani (1893-1952). Konsulate su juo kalbėjo ir Prancūzi- 
jos misijos kontržvalgybos viršininkas kpt. Žankjeras. M. Razvadovskis sutiko 
teikti visą jam prieinamą informaciją, „nes norėjo visomis jėgomis kovoti su 
bolševikais'*!. Prancūzai ne iš karto priėmė rusų karininko monarchisto pas- 
laugas, nes norėjo jį patikrinti. Tik nuo 1921 m. liepos mėn. pradėjo reguliariai 
susitikinėti sutartose vietose Kaune: Nemuno krantinėje (tarp Maironio ir Mic- 
kevičiaus gatvių), ant laiptų prie Ukmergės plento, stačiatikių kapinėse arba 
ekstremaliais atvejais - Prancūzijos misijoje. 

Į slaptus susitikimus Prancūzijos misijos karinės misijos Baltijos šalyse Žval- 
gybos vadovas „Kapitonas“ (karinės misijos atstovas Lietuvoje kpt. Louis Abra- 
hamas arba kpt. Rosselis) vykdavo labai atsargiai: turėjo kišenėje revolverį, buvo 
saugomas adjutanto (šis „mažai pažįstamas su žvalgybos technika“), kuris įspė- 
davo apie kiekvieną praeivį. M. Razvadovskis Kapitoną apibūdino kaip „rimtą 
priešininką, labai nepatiklų, nepaprastai darbingą (dirbo iki 5 val. ryto), gyve- 
nusį labai kukliai“. Prancūzų žvalgybos (Lietuvoje) viršininkas į Lietuvą „žiūri 
kaip į vokiškai-bolševikinį vasalą, stengiasi diegti mintį, kad Lietuva daugiau 
bijo reakcinės Rusijos su lozungu „Didžioji, vieninga ir nedaloma, negu bolše- 
vikinės Rusijos'*Š, - pažymėjo savo pranešime agentas Nr. 2. Kas savaitę pran- 
cūzų žvalgybos viršininkas važiuodavo į Klaipėdą su ataskaita gen. Le-Rindui, 
o M. Razvadovskis po kiekvieno susitikimo siųsdavo ataskaitas Žvalgų dalies 
viršininkui. P. Abrahamas per trumpą laiką atkūrė agentūrą, kuri buvo sutriuš- 
kinta kai jai vadovavo kpt. Žankjeras, įgijo agentų sovietinėje misijoje (agen- 
tas — prekių žinovas Muleras), Lietuvos Žvalgybos skyriuje (turėjo kai kurių 
žvalgybos agentų sąrašą), Generaliniame štabe (žinojo apie visus pasikeitimus 
Lietuvos kariuomenės vadovybėje), Susisiekimo ministerijoje (žinojo apie ka- 
rinių ešelonų judėjimą). Taip pat turėjo keletą agentų tarpininkų, palaikančių 
ryšius su tais informatoriais, kurie nesiryždavo eiti į slaptus susitikimus (pvz., 
karininkai). 

1921 m. liepos 15 d. slaptame susitikime M. Razvadovskiui buvo pareikšta, 
kad jo teikiama informacija nusivilta ir susitikimai nebetenka prasmės. Bet Lie- 
tuvos karinė žvalgyba padėjo jam atgauti prancūzų pasitikėjimą. Įprastiniame 
susitikime 1921 m. liepos 19 d. M. Razvadovskis prancūzams pranešė, kad „galės 
dabar daugiau duoti karinių žinių, nes pavyko tapti neoficialiu karo žvalgy- 
bos darbuotoju“ (kpt. F. Dunajevo neoficialiu darbuotoju, renkančiu duomenis 

apie bolševikų, lenkų ir baltarusių-lenkų orientacijos antivalstybinę agitaciją 
kariuomenėje). Iš karto agento Nr. 2 paprašyta pateikti žinių apie svarbiausius 
Generalinio štabo ir karo žvalgybos darbuotojus (su biografijomis ir trumpo- 
mis charakteristikomis), Vokietijos misijos slaptus darbuotojus, kariuomenės 
judėjimą ir pan. Prancūzijos misiją taip pat domino sovietinių diplomatų ir jų 
kurjerių judėjimas, politinė-kriminalinė kronika, ekonominis gyvenimas, netgi 
komunistinė spauda. Matyti, kad prancūzų žvalgybos interesai buvo įvairiapu- 
siai. Bet jie norėjo dar daugiau ir siūlė M. Razvadovskiui stengtis tapti tik ka- 
rinės žvalgybos darbuotoju, nes „karinio pobūdžio žinios juos domino daugiau 
negu politika“. M. Razvadovskis pažadėjo po 2-3 mėn. darbo pas F. Dunajevą 
surinkti reikalingas charakteristikas ir mėginti tapti Žvalgų dalies darbuotoju. 

„Žaidimas“ su prancūzais lietuvių karinei žvalgybai atvėrė naujas galimybes. 
Kadangi prancūzai domėjosi vokiečių žvalgybos agentais, buvo numatyta gali- 
mybė „sukompromituoti prancūzų akyse bet kurį žmogų *? (nežinoma, ar šia 
galimybe buvo pasinaudota). Prancūzams buvo teikiamos specialiai atrinktos 
žinios apie Lietuvos karinius pasirengimus prieš Lenkiją (tai turėjo daugiau de- 
monstruoti Lietuvos karines galimybes, negu realius planus atnaujinti karinius 
planus Tautų lygos tarybai, tuo metu raginant abi konfliktuojančias valstybes 
pradėti derybas). Bet prancūzų žvalgybininkai netrukus pastebėjo, kad M. Raz- 
vadovskio žinios daugeliu atžvilgių skiriasi nuo kitais būdais gaunamų žinių??“, 
Aišku, Lietuvių žvalgyba nedisponavo platesne politine žvalgybine informacija, 
palyginti su prancūzų žvalgyba. Dėl to, matyt, ir su M. Razvadovskiu pradėta 
susitikinėti rečiau (dažniausiai pusiau oficialiai pačioje Prancūzijos misijoje iki 
1922 m. vasario 8 d.). 

Nauji informacijos šaltiniai - ukrainiečiai ir šauliai. Ieškota naujų būdų 
gauti žvalgybinės informacijos iš kitų šalių, pirmiausia iš Lenkijos. 1922 m. ne- 
tikėtai atsivėrė naujos galimybės —- panaudoti žvalgybai Lenkijoje internuotus 
petliūrininkus, t. y. Ukrainos Liaudies Respublikos kariuomenės kariškius. 
Lenkijoje 1920 m. lapkričio mėn. buvo internuota 18 tūkst. ukrainiečių kariškių. 
1922 m. jų beliko 6-7 tūkst., nes dauguma pabėgo į Čekoslovakiją ir Vokietiją, 
gelbėdamiesi nuo bado ir blogų gyvenimo sąlygų. Liepos mėn. lenkų valdžia 
kai kuriems internuotiesiems sutiko duoti darbo ir iš Ščalkovo (Poznanės apy- 
linkėse) internuotųjų stovyklos 300 ukrainiečių atgabeno į neutralią zoną (ties 
Kapčiamiesčiu) miško darbams. 

Atsidūrę prie Lietuvos sienų, ukrainiečiai sumanė bėgti į Lietuvą, manyda- 
mi, kad juos ten priims į kariuomenę arba duos kokio nors darbo. Kasdien 

atbėgdavo po keletą žmonių. Nors po tardymo kai kurie iš Lietuvos vėl buvo 
grąžinami į neutralią zoną, bet jie vis bėgo. Taip Lietuvoje atsidūrė poručikas 
plk. L. P. Baranevičius, kpt. N. A. Marinas ir kt. Tarp pabėgėlių buvo net vie- 
nas lietuvis - A. M. Puišys, kuris tarnavo ukrainiečių kariuomenėje. Dvidešimt 
du perbėgėliai buvo ištardyti ir iš karto išsiųsti į Kauną, į Žvalgų dalį. Reikėjo 
nedelsiant išsiaiškinti, kuriuos iš jų galima grąžinti į Lenkiją jau kaip slaptus 
Lietuvos žvalgybos agentus. Pagal jų parodymus buvo sudarytos „žinios apie in- 
ternuotą Ukrainos liaudies respublikos atamano Petliūros kariuomenę“??!. Kas 
buvo užverbuotas ir pasiųstas į Lenkiją - neaišku, bet ši palanki proga tikrai 
nebuvo praleista. Palaipsniui užsimezgė ryšiai su ukrainiečių organizacijomis 
ir jų vadovais, kurie tapo aktyviausiais Lenkijos oponentais. Politikams pra- 
dėjus bendradarbiauti su ukrainiečių išsivadavimo organizacijų atstovais, kai 
kuriems iš jų buvo suteikiama pilietybė bei parama pinigais. Ukrainiečių ka- 
rinės organizacijos vadovas Jevgenijus Konovalecas (Jevhen Konovalec) beveik 
dešimtmetį (iki 1937 m.) gaudavo finansinę paramą Ukrainiečių 
nacionalistų organizacijos veiklai, buvo sekamas ir Lenkijos, ir 
Sovietų Sąjungos rezidentūrų, o Lietuvos pasu naudojosi iki pat 
mirties 1938 metais (kuomet buvo nužudytas NKVD organizuoto 
teroro akto metu). 


Jevhen Konovalec (1891-1938) - Ukrainos Liaudies Respublikos kariuomenės 
pulkininkas 1918-1919 m., gyvendamas Čekoslovakijoje, Vokietijoje, Šveicarijoje 
ir Italijoje vadovavo ukrainiečių karinei organizacijai, Ukrainiečių nacionalistų 
organizacijos (OUN) vadovas nuo 1929 m., NKVD nužudytas Roterdame (Olandija) 
1938 m. gegužės 23 d. 


1921-1923 m. Žvalgų dalis pradėjo plačiau naudotis Lietuvos šaulių sąjungos 
(toliau - LŠS) paslaugomis išgaunant karinę informaciją iš Lnekijos užimtos 
Rytų Lietuvos, taip pat permetant žvalgus ir žvalgybos kurjerius į Lenkijos 
teritoriją. Iki tol Žvalgybos skyriuje buvo nelabai pasitikima Šaulių sąjunga, 
nes į ją patekdavo daug atsitiktinių asmenų. Kol nebuvo įstatymo, nustatan- 
čio baudžiamąją atsakomybę šauliams, pažeidusiems ginklo priesaiką ar iš- 
kilmingą pasižadėjimą (tokia atsakomybė nustatyta 1924 m. liepos 16 d.), kai 
kurie šauliai pereidavo į priešininko pusę. Tokie perėjimai labai pakenkdavo 
žvalgybai. Antai 1922 m. pabaigoje baltarusių bataliono kareivis V. Bartnikas, 
tarnavęs šauliu Merkinėje, perbėgo į Lenkiją ir lenkų kontržvalgybai nurodė 
buvusius užfrontėje Lietuvos šaulius???. Bet likimo ironija išdavikas atsidūrė 

Gardino kalėjime ir 1925 m. Raudonajam Kryžiui organizavus kalinių pasikei- 
timą vėl pateko į Lietuvą. 

Žvalgų dalis palaikė ryšius su Lietuvos šaulių sąjungos Konspiraciniu skyriu- 
mi, kuris taip pat rinko žvalgybinę informaciją (vietinio pobūdžio, apie lenkų 
šaulius). Į šį skyrių buvo perkeliami kai kurie Žvalgybos skyriaus darbuotojai 
(ne visada geriausi). 1922 m. rugsėjo mėn. iš Žvalgybos skyriaus į Konspiracinį 
skyrių komandiruoti instruktoriais du baltarusių karininkai - P. Jurkevičius- 
Privalovas ir P. Gajevskis-Ugriumovas. Po dviejų mėnesių J. Mikuckis (taip pat 
dirbęs LŠS Konspiraciniame skyriuje) įtarė P. Jurkevičių šnipinėjimu lenkų nau- 
dai. Tai atsitiko po to, kai J. Mikuckis asmeniškai P. Jurkevičiui perdavė slaptas 
LŠS veiklos žinias ir tą patį mėnesį tos žinios buvo paskelbtos „Dziennik Wi- 
lenski“. Tik po dvejų metų išaiškinta, kad iš tikrųjų P. Jurkevičius ir P. Gajevs- 
kis teikė žinias lenkų šnipui P. Maidačevskiui (už tai 1924 m. jie buvo nuteisti 
atitinkamai 4 ir 2 metus kalėti)?3, 

Nors Žvalgų dalies ir Šaulių sąjungos bendradarbiavimas klostėsi nelen- 
gvai, bet būtent po tarnybos Žvalgų dalyje (arba Žvalgybos skyriuje) į LŠS at- 
vyko J. Mikuckis, P. Klimaitis. Pastarasis 1922 m. spalio 12 d. - lapkričio 16 d. 
netgi buvo Žvalgų dalies viršininko padėjėjas (norėta jį paskirti ir šios dalies 
viršininku) ir LŠS viršininkas??*. Žvalgų dalies viršininkas jį apibūdino kaip 
„giliai prityrusį šioje srityje karininką“, tačiau po devynių metų Kriminalinę 
policiją pasiekė nepatikrinta agento „Astra“ informacija. Agentas informavo 
jog 1922 m. Vilniaus ekspozitūros poručikas S. Zacvilikovskis per 
savo agentą Stasį Drelingą P. Klimaičiui siūlė net 2 mln. markių už 
kažkokius dokumentus. Tačiau šias žinias teikė už šnipinėjimą jau 
nuteisti ir kalintys S. Drelingas ir S. Rekštys?*5. 


Pranas Klimaitis (1885-1940) baigė Maskvos Aleksejaus karo mokyklą, 1920 m. spalio 
16 d. - 1921 m. balandžio 21 d. dirbo Šaulių sąjungoje, nuo 1921 m. birželio 8 d. - Ge- 
neralinio štabo Žvalgybos skyriuje. Nuo 1922 m. rugsėjo 9 d. - Žvalgų dalies virši- 

ninko padėjėjas, 0 1922 m. spalio 12 d. - 1925 m. rugsėjo 12 d. LŠS viršininkas. Paskui 


dirbo žurnalistu. 
Taigi 1921-1923 m. Žvalgų dalis žengė dar vieną žingsnį tikrai profesionalios 


Lietuvos karinės žvalgybos link, nors šis judėjimas iš kiekybės į kokybę buvo 
labai sunkus, netgi dramatiškas. 

L IETUVOS-LENKIJOS KARINIŲ ŽVALGYBŲ 
NAUJOJI AKISTATA (1923-1926) | 


| B ikiaoninjėss Žvalgybos skyrių į du savarankiškus padalinius, Krašto 
apsaugos ministerijoje liko labiausiai patyrę buvusio Žvalgybos skyriaus 
darbuotojai. Nuo 1923 m. rugpjūčio 1 d. žvalgyba buvo sukoncentruota Ge- 
neralinio štabo III skyriuje, kurio viršininku tapo mjr. P. Kirlys (nuo 1923 m. 
balandžio 9 d. vadovavęs Žvalgybos skyriui). Žvalgų dalies viršininkas mjr. 
A. Užupis taip pat perėjo į III skyrių, užėmė I dalies viršininko pareigas. Žval- 
gų dalis, tapusi štabo III skyriaus I dalimi, toliau teikė žvalgybines karinės 
ir politinės informacijos santraukas Generalinio štabo viršininkui ir krašto 
apsaugos ministrui. 

Beveik visas darbas buvo nukreiptas į Lenkiją, kuri žvalgybinės informaci- 
jos santraukose buvo nušviečiama visapusiškai. Rūpėjo viskas - bendra šalies 
padėtis, kariuomenės dislokacija, pasikeitimai valdžios viršūnėje, aukščiau- 
sios lenkų karinės vadovybės organizacija ir kt. Mjr. A. Užupis su II sekci- 
jos vedėju mjr. Antanu Jakštu (iki reorganizacijos buvo Žvalgų dalies II pa- 
sekcijos vedėjas) ir kartografu vyr. ltn. Ignu Podgaiskiu rengė santraukas ir 
apie kitas valstybes - Bulgariją, Čekoslovakiją ir t. t. Gerokai sumažėjusiame 
Informacijų skyriuje tebedirbo vienas pirmųjų žvalgybos darbuotojų plk.ltn. 
L. Prušakevičius, vyr.leitenantai Petras Linkevičius, Stasys Raštikis, Juozas 
Matusaitis, Pranas Lubickas ir ltn. Tomas Sereika. Karo cenzoriaus pareigas 
ėjo labai kontraversiškai vertinamas kpt. Juozas Tomkus, kuris vėliau tapo 
B. Musolinio gerbėju, aktyviu gruodžio 17-osios perversmo dalyviu, F. Toy- 
hy „Špionažo paslaptys Didžiojo karo metu 1914-1918 m.“ vertėju ir garsiosios 
„pašto ženklų“ bylos iniciatorius 1933 metais. 


Juozas Tomkus (1896-1940) 1916 m. baigė Vilniaus karo mokyklą. Šv. Stanislovo 3-iojo laipsnio ir 
Šv. Anos ordinų kavalierius, paporučikas. 1921 m. grįžo iš Rusijos, nuo 1922 m. spalio 18 d. tarna- 
vo Žvalgybos skyriuje Žvalgų dalies viršininko padėjėju. Klaipėdos sukilime vadovavo rinkti- 
nės štabui. Nuo 1923 m. rugpjūčio 1 d. - III skyriaus I dalies viršininko padėjėjas. 1924-1925 m. 
tarnavo Informacijų skyriuje karo cenzoriumi, 1926 m. - Karo mokslo valdyboje. Trumpai buvo 
laikraščio „Tautos valia“ redaktoriumi, suteiktas majoro laipsnis. Nuo 1934 m. - Valstybės Tary- 
bos referentas. 1940 m. liepos 11 d. suimtas, liepos 13 d. nužudytas Kauno kalėjime. 

Nuotraukoje Klaipėdos sukili- 
mo vadovybė 1923 m. Iš deši- 
nės J. Tomkus ir J. Budrys. 


Tas pats buvo daroma 
anksčiau Žvalgų dalyje. 
Informacijos šaltiniai taip 
pat išliko nepakitę: Lietu- 
vos karo atstovų informa- 
cijos, skyriaus doleriais 
apmokėta karinė literatū- 
ra bei spauda iš kitų vals- 


tybių (vien 1923 m. spalio 
mėn. karo atstovas Rusijo- 
je už 24 žurnalus sumokėjo 195 litus), agentų pranešimai. Taigi, žinių rinkimo 
sistema, palyginti su 1922-1923 m. Žvalgų dalies darbu, itin nesikeitė. Gal tiktai 
Lietuvos karo atstovams pradėti kelti kur kas didesni uždaviniai. Štai 1924 m. 
vasario mėn. karo atstovui Maskvoje nurodyta sužinoti apie naujokų šaukimą; 
kuo paaiškinti 1923 m. jūrų laivyno rudens manevrus, kurių metu buvo moko- 
masi į krantą iškelti desantą; išsiaiškinti Baltijos karo jūrų laivyno, oro laivyno 
padėtį; ar yra išpuolių prieš žydus; kas žinoma apie sukilimą Chivoje; kaip Žiū- 
rima į Klaipėdos klausimo sprendimą ir t. t. Buvo stengiamasi aprėpti svarbiau- 
sias šalies gyvenimo sritis, ypač tai, kas tiesiogiai ar netiesiogiai susiję su karine 
politika. Paprastai kariniai atstovai gaudavo užduotis tuomet, kai Lietuva jau 
turėjo iš kitų šaltinių ar kitų šalių gautų žvalgybinių duomenų. 
1924 m. sausio 1 d. Generalinio štabo III skyrius buvo pavadintas I arba Infor- 
macijų skyriumi. Pasikeitė ir skyriaus viršininkas: P. Kirlys 1924 m. 
sausio 23 d. savo pareigas užleido mjr. A. Užupiui. 


Petras Kirlys (1891-1941) gimė Rokiškio aps. Kamajų vlsč. Prūdiškio vienkiemyje. 
1913-1915 m. studijavo Maskvos universitete. 1915 m. baigė Maskvos I karo mokyklą. 
1921 m. liepos 21 d. mobilizuotas į Žvalgybos skyriaus Juridinę dalį. 1921 m. gruodžio 
1 d. paskirtas XII žvalgų punkto viršininku, o 1922 m. sausio 1 d. - Žvalgybos skyriaus 
viršininko padėjėju. 1932-1940 m. buvo II skyriaus viršininko pavaduotoju. Baigė 
Kauno universiteto Teisės fakultetą. 1940 m. liepos 18 d. suimtas, išvežtas į Maskvą 
ir 1941 m. liepos 28 d. sušaudytas Lefortovo kalėjime. 

Generalinio štabo skyrių bendravimas tapo dar glaudesnis. Žvalgybos tarnyba 
prarado 1919-1923 m. turėtą savarankiškumą. Dabar Generalinio štabo Operacijų 
skyrius perduodavo Informacijų skyriui visai konkrečius įsakymus (dažniausiai 
vyr. štabo viršininko įsakymus) - kur ir ką sužinoti. 1924 m. Operacijų skyriaus 
viršininkas mjr. K. Skučas, be bendro pobūdžio žinių, pavyzdžiui, „<...> kreipti 
ypatingą dėmesį į lenkų-čekoslovakų santykius ir bendrai rinkti davinius ir žinias 
apie karo galimybę. Taip pat svarbu nuolatos sekti ir turėti davinių apie čekų su 
lenkais ginčijamas sienas <...>*229, įsakydavo išgauti labai konkrečių žinių apie 
apsiginklavimą, ginklų sistemas, ginklų gamybą??? ir pan. 

Dalį žinių buvo galima surinkti analizuojant įvairių šalių karinę literatūrą, 
bet kitą dalį reikėjo išgauti (ir patikrinti) padedant agentams. Todėl buvo būtina 
stiprinti agentūrą už Lietuvos ribų. Bet stipri lenkų kontržvalgyba trukdė Infor- 
macijų skyriui aktyviai veikti. O ir pats skyriaus viršininkas K. Škirpos buvo 
įvertintas kaip „skyriaus viršininko darbui neparuoštas. Sistemingų žinių tam 
reikalui neturi, bet praktikos keliu jau daug ko pasiekęs'22ė. 

Lietuvių rezidento žlugimas. 1924 m. antrojoje pusėje S. Starčinskiui buvo 
pasiūlyta atlikti žvalgybinę užduotį Lietuvos naudai. Tada dar nebuvo žinoma, 
kad Informacijų skyrius per savo agentą verbuodamas S. Starčinskį, pateko į 
Lenkijos kontržvalgybos paspęstas pinkles. Jis buvo slaptas Lenkijos generali- 
nio štabo II skyriaus Vilniaus ekspozitūros bendradarbis. „Užsiverbavęs“ lenkų 
agentas slaptai atvyko į Lietuvą ir susitiko su Generalinio štabo Informacijų 
skyriaus darbuotoju mjr. A. Jakštu. Šis naująjį agentą išsamiai instruktuoja, ko- 
kią karinę informaciją reikia gauti Vilniaus krašte, kokie slaptažodžiai ir kur 
bus susitinkama su kurjeriu iš Lietuvos. 

Po to S. Starčinskis per demarkacijos liniją slapta grįžta į Lenkiją. Jis (ir 
Lenkijos karinė žvalgyba) jau žinojo, kad iš jo paimti žvalgybinės informacijos 
bus atsiųstas vienas talentingiausių (Lenkijos žvalgybos apibūdinimu) Lietuvos 
žvalgybos kurjerių. 

Netrukus (1924 m. rugsėjo 25 d.) naujasis lietuvių agentas buvo pakviestas į 
susitikimą. Sutartą valandą Suvalkuose jis susitiko su žvalgybos kurjeriu. Juo 
pasirodė esąs Seinų gyventojas J. Savickis. Susitikę jie pirmiausia turėjo parinkti 
vietą vadinamajai „pašto dėžutei“, kurioje būtų galima saugoti ir bet kada į ją 
įdėti ar iš jos išimti mjr. A. Jakšto instrukcijas bei išgautą žvalgybinę informaci- 
ją. Beieškodamas vietos slėptuvei, J. Savickis vietos policininkų atsitiktinai buvo 
suimtas. Jiems pasirodė įtartinas kapinėse klydinėjantis žmogus. S. Starčinskis 
puolė gelbėti įkliuvusio kurjerio. Kai jį paleido, „žaidimas“ buvo tęsiamas. 

Lietuvos žvalgų pasitikėjimas S. Starčinskiu dar labiau sustiprėjo. Jis prista- 
tomas Lietuvos žvalgybos vietiniam rezidentui J. Vazneliui. Šis rezidentas kon- 
troliavo vieną svarbiausių Informacijų skyriaus agentūros tinklų. Pas jį suplauk- 
davo pranešimai iš Vilniaus, Gardino, Lydos, Suvalkų, kuriuos jis perduodavo 
į Lietuvą. 

Rezidentas S. Starčinskiui įsakė gauti kavalerijos reorganizavimo, kariuome- 
nės mobilizavimo manevrams planus, karo apygardos vadovybės (DOK) įsaky- 
mus bei lenkų kariuomenės manevrų, kurie vyko 1924 m. prie Vilniaus, ataskai- 
tas. Kad Lietuvos žvalgyba turi gauti šiuos itin svarbius dokumentus, tuoj pat 
sužinojo Lenkijos generalinio štabo II skyriaus Vilniaus ekspozitūra. Lenkijos 
karo žvalgybos centras Varšuvoje turėjo spręsti, ką perduoti Lietuvai, kad ne- 
būtų demaskuotas dvigubas agentas ir nepakenktų Lenkijos gynybiniams in- 
teresams. Nutarta Lietuvos žvalgybai perduoti tikrus antraeilius dokumentus, 
kuriuos ji galėjo gauti ir kitais būdais. 

S. Starčinskis 1924 m. gruodžio mėn. iš I ekspozitūros gautus dokumentus, 
tarp jų ir „Ordre de bataile“ („Kovos tvarka“), perdavė J. Vazneliui. Po tokios „sė- 
kmės“ rezidentas atvežė iš mjr. A. Jakšto gautą fotoaparatą slaptiems kariniams 
dokumentams fotografuoti. Be to, buvo numatyta dar labiau išplėsti rezidento 
agentūrą. Lenkijos kontržvalgyba, dar ne visai kontroliavusi J. Vaznelio agen- 
tūrą, nusprendė pasinaudoti minėta aplinkybe. Tarpininkaujant S. Starčinskiui, 
rezidentui „pakišti“ dar du slapti kontržvalgybos darbuotojai - A. Liubeckis 
(slap. Rubinšteinas) ir V. Trachimas. Pastarajam rezidentas nurodė savo kurje- 
rį A. Vyganauską, kuriam turėjo perduoti gautus karinius dokumentus. Po to 
supažindino su savo agentu J. Staškevičiumi. Susitikime su šiuo žvalgu naujas 
dvigubas agentas V. Trachimas perdavė „perfiltruotas“ žinias apie lenkų šaulių 
organizaciją ir Suvalkuose dislokuotus pulkus. Už suteiktą žodinę informaciją 
agentams per mėnesį buvo mokama 200 zlotų, o už gautą dokumentą - 250 
zlotų. J. Staškevičius, sumokėjęs V. Trachimui 10 dolerių, išvažiavo į Lietuvą. 
Ar turėjo ši informacija kokią nors vertę Lietuvos karinei žvalgybai? Lietuvos 
žvalgų darbas nebuvo beprasmis. Mat lenkų kontržvalgyba, norėdama išaiškin- 
ti visą J. Vaznelio agentūrą, turėjo teikti nors ir antraeilę, bet tikrą informaciją. 
Taip J. Vaznelio agentūra savo likimo kaina gaudavo informaciją, kurios kiti 
Lietuvos žvalgai gal ir nebūtų gavę. 

Tuo tarpu rezidentas J. Vaznelis nurodė A.Liubeckiui-Rubinšteinui savo brolį, 
Vilniaus seminaristą, aštuoniolikmetį J. Staškevičių. Šis buvo tarpininkas per- 
duodant gautus slaptus laiškus iš Lietuvos Respublikos. Rezidentas vengė per- 

nelyg dažnai susitikinėti su tais pačiais žmonėmis, todėl gaudavo slaptus laiškus 
su instrukcijomis iš įvairių tarpininkų (kurjerių). 1925 m. kovo 2 d. seminaristas 
įteikė Rubinšteinui laišką, kurį šis turėjo perduoti rezidentui Suvalkuose. Ru- 
binšteinas su šiuo laišku užėjo į I ekspozitūrą (ten buvo susipažinta su laiško 
turiniu), gavo parinktą slaptą DOK III įsakymą Nr. 17 ir tik tada išvažiavo į 
Suvalkus. Už šį „darbą“ J. Vaznelis jam sumokėjo 20 dolerių, o po kelių dienų 
Vilniuje - dar 140 zlotų. 

Kaip tik tuo metu (nežinia kodėl) Lenkijos karo žvalgyba nutarė nutraukti 
šį žvalgybinį žaidimą. Galbūt manyta, kad J. Vaznelio žvalgybos organizacija, 
nors ir pakankamai išaiškinta, tampa pavojinga Lenkijos saugumui? Kad ir kaip 
ten būtų buvę, 1925 m. balandžio mėn. šią organizaciją nutarta likviduoti. Rezi- 
dentą numatyta suimti su įkalčiais, todėl A. Liubeckis-Rubinšteinas į susitikimą 
turėjo atnešti ir jam perduoti slaptus dokumentus. 

Sutarta susitikti Gardine. 1925 m. balandžio 7 d. Rubinšteinas susitiko su 
J. Vazneliu, kurį jau lydėjo V. Trachimas. Lydimas dviejų ekspozitūros agentų, 
J. Vaznelis atėjo į „Metropolio“ viešbutį, kuriame gavo slaptus Lenkijos kariuo- 
menės įsakymus. Rubinšteinas už šią žvalgybinę informaciją gavo 100 litų ir 40 
zlotų, o V. Trachimui įsakyta viską pervežti į Suvalkus. Bet čia pat J. Vaznelis 
kartu su dvigubais agentais buvo suimtas. Tuo metu būtent lenkų konržvalgy- 
bos struktūros Gardine buvo vertinamos kaip pačios geriausios Lenkijoje??9, 

Nors lenkų karo žvalgyba buvo infiltravusi į J. Vaznelio žvalgybos tinklą 
net tris agentus, tardymas užtruko pusę metų. Visi agentūros ryšiai taip ir 
nebuvo atskleisti. 1925 m. gruodžio 20 d. paskelbtas kaltinamasis aktas: „<...> 
šnipinėjimo akcijos vadovas ir kaimyninės valstybės žvalgybos rezidentas, 
ekspertų nuomone, buvo J. Vaznelis. Jis sukūrė platų šnipinėjimo aparatą iš 
savo artimųjų - J. Savickio, J. Kereišio, Jurgio ir Jono Staškevičių. Vilniuje 
rinko žinias apie karinių dalinių dislokaciją, o A. Vyganauskas buvo kurje- 
riu į Lietuvą ir atgal <...>. 1924 m. antrojoje pusėje ir 1925 m. pirmoje pusėje 
Suvalkų, Vilniaus ir Gardino miestuose rinko informaciją apie lenkų karines 
organizacijas <...>“. 

Lenkų kontržvalgyba nenorėjo ar nesugebėjo išsaugoti dvigubų agentų „in- 
kognito“. Matyt, trūkstant įkalčių teko remtis savų agentų parodymais. Vienin- 
telis prisipažino J. Vaznelis. Visi kiti tvirtino tik vykdę draugiškus vienas kito 
prašymus ir apie šnipinėjimą neturį jokio supratimo. 

Lietuva į kalėjimus pakliuvusiems savo žvalgams mažai kuo galėjo padėti, 
bet, kadangi minėti žmonės dirbo Lietuvos karo žvalgybos pavedimu, Gene- 

ralinio štabo Informacijų skyriaus tuometinis viršininkas K. Škirpa per URM 
departamento direktorių J. Jonyną nusiuntė į Gardiną 100 dolerių, kad būtų 
pasamdytas advokatas ginti J. Vaznelį ir kitus. 

Koks buvo lietuvių žvalgybos aktyvumas Lenkijoje galima spręsti iš lenkų 
karo žvalgybos parengtų statistinių apžvalgų. Vien 1924 m. per pirmuosius 
dešimt mėnesių Lenkijoje buvo išaiškinti 544 šnipinėjimu įtariami asmenys, 
iš kurių 389 (71 proc.) dirbo Sovietų Sąjungai, 30 (5,6 proc.) - Vokietijai, 14 
(2,5 proc.) - Lietuvai*3*. 1925 m. apie 5 proc. Lenkijos kontržvalgybos išaiškintų 
agentų dirbo Lietuvai (palyginimui - 2-3 proc. išaiškintų agentų dirbo Čekos- 
lovakijos žvalgybai)??!. Lietuvos žvalgyba informaciją gaudavo iš naujų šaltinių, 
nors Lenkijos kalėjimuose vis daugėjo kalinamų jos žvalgų. 1926 m. rugsėjo 
24 d. Lenkijoje kalėjo šie Informacijų skyriui dirbę žvalgai: I. Bernatavičius, 
J. Bencevičius, A. Didžiulis, P. Matulis, S. Gabriukevičius, V. Druskius, J. Vaz- 
nelis, J. Staškevičius, J. Kereišis“3?. Lietuvos žvalgyba, nors ir patyrusi nesėkmių, 
stiprino savo veiklą. Iš kitos pusės Lenkija stiprino savo konržvalgybą, nes tuo 
laikotarpiu buvo manoma, jog gerai veikianti kontržvalgyva sugeba likviduoti 
tik apie penktadalį užsienio žvalgybos rezidentūrų?33. 

Lenkijos žvalgyba ir jos rezidentai. Kaip tuo metu lietuvių karo žval- 
gybos žiniomis atrodė pagrindinis Informacijų skyriaus oponentas - Lenkijos 
generalinio štabo II skyrius? 

Lenkų žvalgybos instrukcijoje buvo sakoma, kad „savo uždaviniui - vals- 
tybę apginti - Generalinis štabas privalo turėti tiksliausių ir pilniausių žinių 
apie svetimųjų valstybių gyvenimą, kurios kariniu atžvilgiu turi reikšmės 
<...>*234, Šį uždavinį turėjo atlikti Lenkijos generalinio štabo II skyrius, kurį 
sudarė trys dalys: 

I. Organizacinė dalis. Rinko žinias apie kitų valstybių kariuomenių statisti- 
ką, organizaciją bei apginklavimą. Sudarė kariuomenių kartogramas bei dislo- 
kacijos schemas. 

II. Evidencijos (t. y. žvalgybos) dalis. Siuntė į kitas valstybes agentus, o visą 
gautą informaciją apdorodavo ir perduodavo I daliai. Turėjo Rytų ir Vakarų 
žvalgybos sekcijas, palaikiusias ryšius su lenkų karo atstovais. Į šios dalies su- 
dėtį įėjo šifravimo ir dešifravimo sekcija, kurioje dirbo apie 50 karininkų. 

III. Žvalgų (kontržvalgybos) dalis. Vykdė kontržvalgybą valstybės viduje, 
nes, „atsižvelgiant į tai, kad savos valstybės politinio ir ekonominio gyvenimo 
įvykiai, vidinė padėtis turi įtakos kariniams pasirengimams, karo vadovybė pri- 
valėjo <...> būti gerai informuota“. 

Lietuvos karo žvalgybos duomenimis II skyriaus vir- 
šininku nuo 1921 m. buvo plk. I. Matuševskis (Ignacy 
Matuszewski). 


Ignacijus Matuševskis (Ignacy Matuszewski) (1891-1946), pulkininkas, 
diplomatas, politikas. II skyriaus viršininkas 1920-1923 m. Nuo 1924 m. 
karo atašė Romoje, Lenkijos URM administracinio departamento 
direktorius, 1928-1929 m. Lenkijos pasiuntinys Vengrijoje. 1929-1931 m. 
Lenkijos finansų ministras. 1939 m. Lenkijos 75 tonų aukso atsargų 
evakuacijos organizatorius. 


Iš tikrųjų 1923-1926 m. viršininkai keitėsi ir juo buvo 
plk. M. Bajeris (Michal Bajer). 1924 m. karinė žvalgyba 
jau žinojo apie 1921-1923 m. žvalgybą ir kontržvalgybą 
Lietuvoje organizavusius kpt. M. Bratkovskį (iš tikrųjų 
III dalies „B“ referato pagrindinės agentūros viršininkas poručikas Mieczystaw 
Bratkowski), kpt. Rudzinskį (iš tikrųjų III dalies referato „C“ kontržvalgybos 
viršininkas kpt. Julian Grudzinski)?5. Tokie netikslumai buvo neišvengiami, 
nes abi šalys itin slėpė karinės žvalgybos karininkų tapatybes. Be to, buvo ži- 
noma, kad Generalinio štabo II skyriui priklausė DOK (Dowodstwo Okręgu 
korpusowego - Karo apygardos vadovybės) štabų informacijos rinkimo dalys. 
Lietuvių karinė žvalgyba buvo identifikavusi visas Generalinio štabo II skyrius 
ekspozitūras karo apygardose: Vilniuje, Gdanske, Poznanėje, Krokuvoje, Lvove 
ir Breste (trečiajame dešimtmetyje informaciją apie Lietuvą daugiausia rinko II 
skyriaus II A sekcijos „Referat Wschdd“, ekspozitūra Nr. 1 Vilniuje, KOP žval- 
gybos punktai Nr. 2 ir Nr. 1 Vilniuje ir Suvalkuose, o gautą informaciją apdoro- 
davo II skyriaus Studijų sektoriaus „Šiaurės“ („Pėlnocna“) grupė)33*. Per Vilnių 
Lenkijos žvalgyba veikė Estijoje, Latvijoje, Lietuvoje, SSRS (vien SSRS 1929 m. 
turėjo 115 agentų)??, per Lvovą ir Liubliną - SSRS, per Dancigą - Rytprūsiuose, 
Skandinavijoje ir Lietuvoje, per Katovicus - Silezijoje ir Bavarijoje, per Tešiną - 
Čekoslovakijoje ir Austrijoje, per Poznanę - Vokietijoje. Bet Lenkijos žvalgyba 
daugiausia buvo nukreipta prieš SSRS ir Vokietiją. Tuo metu Lenkijos II sky- 
riaus darbas rėmėsi informacine-agentūrine žvalgyba per rezidentų sukurtas 
užkonspiruotas agentų ir informatorių grupes. Pavienių agentų veikimas buvo 
retenybė*3*, 


1924 m. buvo galutinai suderintas Lenkijos generalinio štabo II skyriaus ben- 
dradarbiavimas su Vidaus reikalų ir Finansų ministerijomis. Nustatyta, kad po- 

licijos, muitinės valdininkai ir pasienio sargybos turėjo vykdyti II skyriaus bei 
jo padalinių prašymus žvalgybos srityje (savo valstybės viduje). Taip pat turėjo 
„pranešti apie šnipus, šalies išdavikus, priešišką ir valstybei kenksmingą agita- 
ciją ir pan. Policininkams ir muitininkams, gavusiems ekspozitūros viršininko 
žodinius pasiūlymus aktyviai dalyvauti žvalgybos darbe, „leidžiama dirbti toje 
srityje tiek, kiek nekenkia jų tiesioginei tarnybai“. Lietuvoje šie veiksmai dar 
nebuvo suderinti. 

Apie SSRS surinktos žinios buvo perduodamos Italijai, Anglijai, Prancūzijai, 
Japonijai ir Rumunijai. Lietuvos žvalgybos žiniomis Prancūzija iki 1924 m. davė 
Lenkijos žvalgybai 50 mln. frankų, kad teiktų žvalgybinę informaciją apie SSRS. 
Kad tokia informacija turėjo pagrindą liudijo ir 1921 m. vasario 19 d. Paryžiu- 
je pasirašytas šalių karinio ir politinio bendradarbiavimo susitarimas, kuriuo 
Prancūzija Lenkijai suteikė ir 400 mln. frankų kreditą karinėms reikmėms, ku- 
ris ir buvo gaunamas iki 1925 metų?3?, 

Tokia būtų Lenkijos generalinio štabo II skyriaus apžvalga, tuo metu pa- 
rengta Lietuvos Informacijų skyriuje. Reikia pasakyti, kad nepaisant kai kurių 
netikslumų, informacija pakankamai gerai atspindėjo lenkų karo žvalgybos 
struktūrą ir veiklos kryptis. Tuomet dar nedaug buvo žinoma apie lenkų pa- 
stangas kooperuotis žvalgybos srityje su Estija ir Latvija. Jau 1925 m. kovo 30 — 
balandžio 3 d. Rygoje įvyko žvalgybos tarnybų atstovų pasitarimas. Oficialiai 
tai buvo nusiginklavimo ekspertų susitikimas. Kalbėtasi apie žvalgybos organi- 
zavimą prieš Sovietų Sąjungą. Sutarta, kad kiekviena su Sovietų Sąjunga besiri- 
bojanti šalis savo pastangas sutelks tam tikruose sektoriuose: Estija - tarp linijų 
Talinas-Beloostrovas ir Talinas-Pskovas, Latvija - tarp linijų Ryga-Pskovas ir 
Ryga-Smolenskas, Lenkija - tarp Vilniaus-Polocko ir Lvovo-Odesos linijų, Ru- 
munija — piečiau linijos Černovcai-Kijevas. Karo žvalgybos atstovų susitikimai 
turėjo vykti du kartus per metus. Anot lenkų žvalgybininkų, geriausiai sekėsi 
bendradarbiauti su estais iki 1928 m. gegužės mėn.?*? Su kitomis Baltijos regio- 
no valstybėmis (išskyrus Lietuvą) bendradarbiavimo intensyvumas skirtingais 
laikotarpiais buvo įvairus. 

Detali informacija apie Lenkijos karo žvalgybos darbuotojus ir agentus buvo 
gaunama iš užverbuotų ukrainiečių ir rusų karininkų. Buvo žinomos ir II sky- 
riaus vadovaujančiųjų darbuotojų charakteristikos, adresai. Pvz., 1924 m. vasa- 
rio mėn. iš agento gauta informacija apie aštuonis lenkų II skyriaus tarnautojus 
ir devynis slaptuosius agentus: „Bek-Mamžijevas - buvęs Rusijos štabsrotmis- 
tras. Varšuvos universiteto studentas, atstovauja prekybos firmai „Zbyševsky ir 

K-o“ <...>, kuri iš tikrųjų yra slapta žvalgybinė įstaiga rytiniams pakraščiams. 
Gruzinas, protingas, vikrus, įdomus <...>*'. Surinkta informacija ir apie len- 
kų karo atstovų agentus: Estijoje - A. N. Surovas-Sinycinas, Čekoslovakijoje — 
G. Grišinas ir t. t. Iš užverbuoto (ar perverbuoto) ukrainiečio karininko sužino- 
tas net ir Lenkijos generalinio štabo II skyriaus III dalies patalpų planas. Visa 
Informacijų skyriaus sukaupta kontržvalgybinė informacija rodė, kaip toli siekė 
Lietuvos žvalgybos „ausys ir akys“ ir kiek ji turėjo galimybių tą informaciją 
panaudoti savo tikslams. 

Štai tik vienas pavyzdys, kuris buvo pasakojamas visiems lietuviškos karo 
žvalgybos naujokams: 1924 m. sužinota, kad Vilniuje vienas lenkų karo žvalgy- 
bos pareigūnas mėgsta išgerti ir paūžti su moterimis. Vieną dieną Vilniuje, tose 
kavinėse ir restoranuose, kur mėgo lankytis šis kontržvalgybininkas, pasirodė 
jauna, graži ir elegantiškai apsirengusi moteris. Žvalgybos pareigūnas iš karto 
atkreipė į ją dėmesį ir surado progą arčiau susipažinti. Greitai užsimezgė mei- 
lės romanas. Juodu pradėjo vis dažniau susitikinėti. Ši mergina restoranuose 
net apmokėdavo žvalgybininko sąskaitas. Kartą ji paskambino iš viešbučio ir 
pasiūlė trumpai pasimatyti jo darbovietėje. Tokie pasimatymai lenkų žvalgy- 
bos patalpose vis kartojosi, kol sykį (1925 m. balandžio mėn.) žvalgybininkas 
neatsispyrė pagundai ir nusprendė ten pat su mergina paūžti. Ši, nutaikiusi mo- 
mentą, įpylė jam į stiklinę migdomųjų (panašu, kad tokie metodai lietuvių karo 
žvalgybai buvo chrestomatiniai, nes 1920-1921 m. Vilniuje savarankiškai, kaip 
J. Matusaičio agentė dirbusi M. Kubiliūtė įvykdė tokią pat operaciją. 


Marcelė Kubiliūtė - rezidentė Elza. Lietuviškos žvalgybos legenda 
tapo dėl savo darbo pries Lenkijos žvalgybą 1919-1922 m. 


Ji teigė: „Tarnaudama lietuvių žvalgyboje, pasinau- 
dojau lenkų majoro Antono Jankovskio asistavimu. Jis 
užėmė kažkokias pareigas lenkų kariuomenės štabe ir 
juo domėjosi Lietuvos kariuomenės generalinio štabo 
2-asis skyrius. Su šio skyriaus užduotimi aš ilgai bu- 
vau intymiuose ryšiuose su mjr. A. Jankovskiu ir tuo 
pat metu gaudavau iš jo lietuvių žvalgybai būtinus 
duomenis apie lenkų kariuomenę *?**. Pabudęs žval- 
gybininkas pamatė, kad išvogtos agentų asmens by- 
los. Apgautam lenkų karo žvalgybos darbuotojui grėsė 

sušaudymas, todėl jis nė kiek nedvejodamas perbėgo į Lietuvą ir išdavė visus 
savo agentus, už tai jam buvo sudarytos sąlygos emigruoti į Argentiną*3. Tai 
buvo lenkų žvalgybos karininkas, Vilniaus ekspozitūros Nr. 1 kontržvalgybos 
vadovas Gržybovskis (Grzybowski)***. Iš jo sužinota ir apie kai kurių pareigūnų 
slaptus ryšius su lenkų karo žvalgyba. Paaiškėjo, kad 1924 m. gruodžio mėn. 
Vilniaus ekspozitūros antrasis referentas poručikas S. Zacvilichovskis vedė de- 
rybas su V. Razumavičium, tuo metu buvusiu Prahoje. Anksčiau jis darbavosi 
Šaulių sąjungos Konspiraciniame skyriuje ir šį tą žinojo apie Lietuvos slaptųjų 
tarnybų veiklą. V. Razumavičius už 30 dolerių pardavė LŠS instrukciją, kurioje 
buvo nurodyta, kaip reikėtų organizuoti partizanų būrius okupuotoje Lietuvoje. 
Prieš šį sandėrį, 1924 m. spalio mėn., V. Razumavičius kitą dokumentą (LŠS 
vyr. instruktoriaus mjr. S. Zaskevičiaus pasirašytą instrukciją Nr. 89/sl., kuria 
remiantis partizanų būriams siunčiamas strichninas lenkų kariams ir arkliams 
nuodyti) pasiūlė grąžinti Lietuvai mainais į užsienio pasą ir 1000 dolerių. Bet 
šis sandėris nepavyko, nes 1926 m. spalio mėn. Lietuvoje jis buvo suimtas kaip 
lenkų šnipas?4, 

Varšuvoje tuo metu buvo ir glaudžiai su lenkų žvalgyba bendradarbiavusios 
prancūzų žvalgybos centras. Lietuvių žvalgybos manymu Prancūzijos karinė 
misijos, kuriai 1921-1926 m. vadovavo gen. Šarlis Dupontas (Charles Dupont), 
Varšuvoje buvo išimtinai karinės žvalgybos organas, kurio I skyriaus viršinin- 
kas mjr. Larošas (*) vadovavo žvalgybai Lietuvoje, Latvijoje, Estijoje ir Sovietų 
Sąjungoje. Be to, šio skyriaus poskyris Torunėje (viršininkas kpt. Ševileras) (?) 
palaikė glaudžius ryšius su prancūzų-lenkų žvalgybos darbuotojais „laisvajame 
mieste — Gdanske (Dancige), taip pat vykdė žvalgybą Baltijos valstybėse. Iš tie- 
sų prancūzų karinė misija Baltijos šalyse Rygoje nuo 1920 m. rugpjūčio vado- 
vaujama pplk. Kristijanas Aršenas (Christian Archen) ir jos atstovo Lietuvoje 
Luji Abrahamas (Louis Abraham) veikė kaip žvalgybos Sovietų Rusijoje prie- 
monė ir baigė darbą 1924 m. pradžioje?*“. Prancūzams prieinamais šaltiniais 
gaunama žvalgybinė informacija neišvengiamai patekdavo lenkų žvalgybai. Ka- 
dangi prancūzų politikų sprendimai Vilniaus klausimu skatino Lietuvos viešąją 
nuomonę bei politinius sluoksnius tapatinti Prancūzijos ir Lenkijos interesus?*?, 
nuo tokios situacijos negalėjo atsiriboti ir kariškiai analizavę surinktos žvalgy- 
binės informacijos sklaidą. 

Lietuvos žvalgybos Informacijų skyriui į tai reikėjo būtinai atsižvelgti. O 
informacijos išgavimo ir persiuntimo grandinė, apraizgiusi Lietuvą, nebuvo to- 
kia paprasta: lietuvių karinės žvalgybos žiniomis, prancūzų karinė žvalgyba, 

turėdama savo slaptą agentūrą Gdanske (Dancige), ten palaikė ryšius su lenkų 
žvalgybos Gdanske vedėju rotmistru K. Dubičiu (Karol Dubicz-Penther). Pasta- 
rasis vertinamas kaip viena įdomiausių asmenybių lenkų žvalgyboje ir užsienio 
reikalų ministerijoje. 


Karolis Dubičius (Karol Dubicz-Penther) (1892-1945) nuo 1915 jis tarnavęs lenkų 
legionuose, 1919 m. Lenkijos karinis atašė Berne, žvalgybos darbuotojas nuo 
1919 m. spalio. Įkūrėjas ir vadovavo Gdansko ekspozitūrai (1920-1926). Nuo 
1928 m. Užsienio reikalų ministerijoje, Lenkijos diplomatinėse misijose Tehera- 
ne ir Ankaroje bei 1937-1944 m. ambasadorius Lisabonoje 


Su juo buvo susijusios visos lenkų-prancūzų žvalgybos gijos. 
Gdanske jis palaikė ryšius su lenkų politinės policijos agentūra 
ir su lenkų konsulato Karaliaučiuje darbuotoju M. Pogoržels- 
kiu (Mieczystaw Pogorzelski). Pastarasis vadovavo politinei ir 
ekonominei žvalgybai Lietuvoje ir palaikė šioje srityje glau- 


džius santykius su Vokietijos nusiginklavimą stebėjusia sa- 
jungininkų komisija Karaliaučiuje (veikusia iki 1927 m.)?48. Iš 
tikrųjų M. Pogorželskis Lenkijos karinei žvalgybai informaciją rinko nuo 1921 
metų, o vėliau iki 1923 m. gegužės mėn. konsulate dirbo II skyriaus reziden- 
tu (1924-1926 m. rezidentu buvo poručikas Marianas Skorupa, slp. „Roman“ ir 
„O/6“, 1927-1930 m. kpt. B. J. Kviecinskis (Bohdan Jozef Kwiecinski slp. „PO 5“), 
mjr. E.Schuleris (Emil Schuller) nuo 1936 m.). Rezidentai vidutiniškai turėjo po 
penkis ar daugiau agentų, kurie teikė žinias apie paramilitarines vokiečių orga- 
nizacijas ir gaudavo po 50-80 dolerių (bendras rezidentų biudžetas išaugo nuo 
500 dol 1924 m. iki 1200 dol 1929 m. Vienas agentų „Sowa“ (spėjama, kad Pawel 
Sowa) teikė informaciją apie vokiečių-lietuvių bendradarbiavimą bei ukrainie- 
čių organizacijų Kaune susirašinėjimą su Berlynu?*?. „Sowa“ teikė informaciją 
apie ir apie vieno iš ukrainiečių nacionalistų vadovo Eugeno Konovaleco veiklą 
bei korespondenciją. 

Visą šią sudėtingą, prieš Lietuvą nukreiptos žvalgybos sistemą išaiškinti pa- 
dėjo Informacijų skyriaus agentai Karaliaučiuje, Rygoje, Gdanske ir Varšuvoje 
(bet visą šią informaciją agentas „Nr. 13“ 1925 m. liepos 4 d. perdavė sovietinei 
rezidentūrai)*“. Antai Talino rusų laikraščio „Poslednije izvestija“ („Paskutinės 
žinios“) korespondentas Družilovskis-Rulovas pats pasisiūlė (per Lietuvos atsto- 
vybę Berlyne) teikti žinių apie lenkų karinių įstaigų organizaciją, perduoti Len- 
kijos URM susirašinėjimo su prancūzais nuorašus (dėl Klaipėdos), informuoti 

apie Raudonosios armijos dislokaciją (Berlyno rusų monarchistų žiniomis)“*. 
Po patikrinimo tokie agentai informatoriai galutinai patekdavo į Informacijų 
skyriaus kartotekas. 

Informacijų skyriui talkino ne tik karo atstovai, bet ir Užsienio reikalų mi- 
nisterija. Įvairiais būdais Lietuvos pasiuntinių ar URM darbuotojų surinkta 
svarbi informacija buvo perduodama KAM Generalinio štabo Informacijų sky- 
riui. Aktyviausiai talkino B. Balutis, P. Klimas, V. Čarneckis. 

Žvalgybos šefas K. Škirpa. Dvejus metus buvęs karinės žvalgybos vadovu 
mjr. A. Užupis 1926 m. sausio 1 d. Informacijų skyriaus viršininko vietą užlei- 
do plk. ltn. K. Škirpai, pirmajam Lietuvos kariuomenės savanoriui, Gedimino 
pilies bokšte 1919 m. sausio 1 d. iškėlusiam trispalvę ir ką tik baigusiam karo 
akademiją Briuselyje. 


Antanas Užupis (1981-1963) gimė Šakių aps. Griškabūdžio vlsč. Vidu- 
girių k. 1916 m. baigė Vilniaus karo mokyklą. 1917 m. dalyvavo mū- 
šiuose Šiaurės fronte, poručikas. Nuo 1919 m. sausio 24 d. Lietuvos 
kariuomenės 2-ajame pėstininkų pulke. Nuo 1920 m. balandžio 19 d. 
Žvalgybos dalies viršininkas. 1923 m. balandžio 14 d. vėl Žvalgybos 
skyriuje. Nuo 1923 m. rugpjūčio 1 d. - III skyriaus I dalies viršininkas. 
1924-1925 m. Informacijų skyriaus viršininkas. Vėliau dirbo Mobi- 
lizacijos skyriuje, 1931 m. demobilizavosi turėdamas pulkininko 
leitenanto laipsnį. 


Jis iš karto susirūpino skyriaus patalpomis. Skyrius 


buvo įsikūręs labai apleistuose septyniuose kambariuo- 
se. Skyriaus viršininko, I ir III sekcijų bei agentūros 
kambariai buvo pertverti tik plonyčių lentų sienomis, už kurių viskas girdėjosi. 
„Negalima išlaikyti jokios konspiracijos“, - piktinosi K. Škirpa. Iš tikrųjų, apie ko- 
kią konspiraciją buvo galima kalbėti, kai šalia Informacijų skyriaus buvo patalpos, 
kuriomis naudojosi ir kitų skyrių darbuotojai. Bet reikalavimas pakeisti patalpas 
buvo atmestas — pasiūlyta jas susiremontuoti, nors, pasak K. Škirpos, „reikėjo 
nuolat bendrauti su svetimšaliais, o esant tokiai padėčiai, ne tik pastarųjų priėmi- 
mas, bet ir tolimesnis buvimas panašiuose kambariuose yra neįmanomas '**, 
Taigi teko toliau dirbti tokiomis sąlygomis, kokios buvo. Tik jauna Lietuvos 
žvalgyba galėjo taip dirbdama šį tą nuveikti. Septintus metus veikusioje Lie- 
tuvos žvalgyboje dirbo jauni, 21-30 metų amžiaus, karininkai: mjr. A. Jakštas 
(1926 m. rugsėjo 20 d. perkeltas į aviaciją), mjr. P. Linkevičius, kpt. S. Raštikis, 

vyr. ltn. T. Sereika (Agentūros vedėjas), vyr. ltn. J. Matusaitis, vyr. ltn. A. Urbe- 
lis Itn. J. Maželis, ltn. V. Šleinys, karo valdininkas V. Baktys ir kt.53, 

Tapęs Informacijų skyriaus viršininku, K. Škirpa pamatė, kad trūksta žval- 
gybos darbą ir bendradarbiavimą su kitomis žinybomis reglamentuojančių 
dokumentų. Todėl pirmiausia imtasi sudarinėti žvalgybos darbo instrukcijas. 
Numatyta parengti šiuos žvalgybos darbui reikalingus dokumentus: skyriaus, 
divizijų informacijos dalių statutus, bendradarbiavimo su Pasienio policija, 
Politine policija, Viešąja policija, Geležinkelio žandarmerija, Šaulių sąjunga 
instrukcijas, slaptosios agentūros, belaisvių apklausos, surastų pas priešininką 
dokumentų tvarkymo ir naudojimo, radijo, telefoninių pokalbių klausymosi, 
santraukų, schemų, pranešimų sudarymo, slaptų archyvų tvarkymo instrukci- 
jas bei instrukciją dėl santykių su karo atstovais*. 

Iki tol Informacijų skyriaus santykiai su šauliais, karo atstovais, pasieniečiais 
ir policija rėmėsi pavieniais krašto apsaugos ministro potvarkiais. Tačiau ne vi- 
sos numatytos instrukcijos buvo parengtos. 1926 m. pabaigoje Vyriausiojo štabo 
viršininkas prašė Šaulių sąjungos pirmininko „parėdymo visą gaunamą <...> 
medžiagą per Šaulių Sąjungos Ypatingąjį skyrių teikti Gen. štabo Informacijų 
skyriaus viršininkui <...> dukart per savaitę <...>. Be to, savaime suprantama, 
kad LŠS Ypatingas skyrius privalo teikti tuo pat metu visas karines bei politi- 
nes <...> žinias, gaunamas Šaulių Sąjungos priemonėmis ne tik iš demarkacinės 
linijos, betgi ir iš lenkų užfrontės bei Klaipėdos <...> 55, 

K. Škirpa, vadovaudamas Informacijų skyriui, pats mokėsi žvalgybos darbo 
studijuodamas įvairių šalių žvalgybininkų patirtį. Jo nurodymu buvo užsako- 
mos knygos (per karo atstovus) apie žvalgybos darbą rusų, vokiečių, lenkų ir 
prancūzų kalbomis. Buvo gautos naujausios knygos, tokios kaip I. Feduniči- 
no „Karo žvalgyba“ (lenkų k.), rusų kontržvalgybos karininko S. M. Ustinovo 
„Kontržvalgybos viršininko užrašai (Belgradas, 1922), žandarmerijos generolo 
P. P. Zavarzino „Slaptos policijos darbas“ (Paryžius, 1924), buvusio GPU agen- 
to Čekoslovakijoje N. Bespalovo (Borodinas) „GPU agento išpažintis“ (Praha, 
1925) ir kt. Tokia savišvieta turėjo padėti įsigilinti į Informacijų skyriaus dar- 
bą. Juk tikras žvalgybos organizatorius turėjo būti labai apsišvietęs, suvokti 
visas šio darbo subtilybes. Viena iš tokių subtilybių buvo ta, kad dirbti reikėjo 
neskaičiuojant darbo valandų. K. Škirpa reikalavo, kad „pranešimus, teikian- 
čius žinių apie Lietuvos kaimynines valstybes, pirmiausia Lenkiją, ypač apie 
konfliktus demarkacijos linijoje““?, jam perduotų nedelsiant, o ne tarnybos 
valandomis ir į jo butą. 

Tam laikotarpui būdinga ir tai, kad Lietuva dėl konflikto su Lenkija nega- 
lėjo dalyvauti regiono karinių žvalgybų bendradarbiavime kaip aktyvi dalyvė. 
1925 m. Rygoje vyko Baltijos valstybių (be Lietuvos) ir Lenkijos žvalgybų at- 
stovų derybos dėl informacinių mainų taisyklių, bendro kontržvalgybo darbo 
ir kitais klausimais. Vėliau beveik kiekvienais metais vyko Suomijos, Estijos 
ir Latvijos kariuomenės žvalgybos skyrių viršininkų konferencijos“?, bet Lie- 
tuva jose nedalyvaudavo dėl politinių priežasčių. Šio bendradarbiavimo ke- 
lio neatrado ir K. Škirpa. Bendradarbiavimas pasisuko labiau į rytus. Taip 
vykstant Lietuvos ir SSRS deryboms dėl nepuolimo sutarties 1926 m. vasarą 
ir rudenį, sovietiniai diplomatai Lietuvos politikams itin aktyviai piršo min- 
tį, kad Lenkija ruošiasi užkariauti Lietuvą, koncentruoja kariuomenę prie jos 
sienų. Pagaliau tokia mintis buvo palaikoma ir ne mažos dalies kariškių bei 
politikų. Sovietinis atstovas S. Aleksandrovskis jau raportavo į Maskvą, kad 
Generalinio štabo viršininkas K. Škirpa SSRS karo atstovui Baltijos šalyse 
I. Kločko išdėstė visą Lietuvos generalinio štabo parengtą gynybos nuo Len- 
kijos planą“*, o po nepuolimo sutarties sudarymo planavo stengtis gauti kuo 
tikslesnių žinių apie lietuvių planus ir toliau keistis žvalgybos ži- 
niomis apie Lenkiją*5?. 


Kazimieras Škirpa (1895-1979) 1916 m. baigė Peterhofo karo mokyklą, Lietuvos 
kariuomenės savanoris, dalyvavo nepriklausomybės kare. 1920-1921 m. buvo 
Steigiamojo Seimo nariu. 1925 m. baigė Belgijos karo akademiją ir 1926 m. sausio- 
birželio mėn. buvo Generalinio štabo Informacijų skyriaus viršininku. Iki perversmo 
buvo Generalinio štabo viršininku, paskui - diplomatinėje tarnyboje. 1928-1940 m. 
Lietuvos karo atstovas Vokietijoje, Lietuvos pasiuntinys prie Tautų Lygos, Lenkijoje 
ir Vokietijoje. Lietuvių aktyvistų fronto organizatorius 1940-1941 m. Nuo 1949 m. 
gyveno JAV, dirbo Kongreso bibliotekoje. 


K. Škirpa, daugiausia rūpinosi Informacijų skyriaus darbo sutvarkymu ir 
žvalgybai vadovavo iki 1926 m. birželio 22 d., kol gen. K. Ladyga jam perdavė 
Generalinį štabą. Naujuoju Informacijų skyriaus viršininku trumpai vėl tapo 
P. Kirlys (1923 m. vadovavęs šiam skyriui, paskui tarnavęs ypatingųjų reikalų 
karininku prie krašto apsaugos ministro), kol tų pačių metų spalio 4 d. jį pa- 
keitė plk. ltn. S. Zaskevičius. 


Stasys Zaskevičius (1892-1971) baigęs Suvalkų gimnaziją, mokėsi Peterburgo universiteto 
Fizikos-Matematikos fakultete. 1915 m. baigė Vilniaus karo mokyklą, kapitonas. Buvo KAM vice- 
ministru (1918-1919 m.), konsulu Petrograde (1922-1923 m.), Karo mokyklos lektoriumi. Baigęs 

Prahos generalinio štabo akademiją, paskirtas Generalinio štabo II skyriaus 
viršininku. Paskui Karo mokyklos lektorius. 1939 m. rugsėjo mėn. - 1940 m. ge- 
gužės mėn. buvo Lietuvos karo atstovas Maskvoje. Generalinio štabo pulkinin- 
kas. Po okupacijos, jam suteiktas generolo laipsnis. Vokiečių okupacijos metu 
slapstėsi. Ištremtas į Sibirą 8 metams. Jo sūnus A. Zaskevičius (Tautvaiša, Šalna) 
buvo partizanu, perverbuotas MGB agentu-smogiku. 


Karinė žvalgyba ir gruodžio 17-oji. Lietuvos karinė žvalgyba, 
neturėdama savo veiklai daug lėšų, slaptus dokumentus dažniausiai 


pirkdavo. Tai buvo daroma Lietuvos pasiuntinybėse. Antai 1926 m. 
gegužės mėn. Prancūzijoje buvo pasiūlyta nusipirkti už 1000 litų 
dešimt lenkų karinės žvalgybos dokumentų - slaptų įsakymų, 
pranešimų ir pan.?*? Dokumentai ir informacija dažniausiai buvo perkama iš 
eksžvalgybininkų. 1926 m. pabaigoje sužinojęs, kad Varšuvos kriminalinės po- 
licijos tardymo skyriaus pavaduotojas Liudvikas Kurnatovskis (Ludwik Kurna- 
towski) pabėgo į Italiją (1926 m. lapkričio mėn.), Informacijų skyrius pasistengė 
gauti iš jo žinių apie lenkų agentūrą Lietuvoje?“'. Lengvesnis žvalgybinės infor- 
macijos gavimo būdas buvo Lietuvos karininkų, besistažuojančių kitų valstybių 
karo mokyklose, panaudojimas. Tokias paslaugas teikdavo ne visi karininkai, 
bet iš jų daug ir nebuvo reikalaujama. Dažniausiai reikėjo gauti tai, ką Lietuvos 
kariuomenė galėjo pritaikyti sau arba iš ko galėjo pasimokyti. Antai 1926 m. 
iš Belgijoje besimokančių karininkų norėta gauti atsargos kariškių apskaitos 
taisykles, mobilizacijos planus ir pan. 

1926 m. antrojoje pusėje Informacijų skyriaus veiklai iškilo sunkumų, pir- 
miausia dėl slaptos karinės informacijos išsaugojimo. Tai, ką Informacijų sky- 
rius saugojo nuo kitų šalių žvalgybų, buvo išplepėta spaudoje straipsniuose apie 
Lietuvos kariuomenės pertvarkymą. Lenkijos žvalgyba galėjo tik dėkoti už tokią 
informaciją, kaip „<...> dalinai pakeista mūsų kariuomenės taikos meto dislo- 
kacija suderinant ją su krašto gynyba <...>. Ačiū Dievui, - rašė žvalgybos virši- 
ninkas,- kad lenkai mūsų nepuolė, nes jei būtų puolę, tai arba nebūtume visai 
suspėję įvykdyti mūsų jėgų mobilizacijos, arba toji mobilizacija, kaip iš anksto 
neparuošta, būtų pasiuntusi į chaosą <...>292, 

Gresiantis štabų darbuotojų sumažinimas 30 proc. turėjo atsiliepti ir Infor- 
macijų skyriui. Jau tada gana sunku buvo gauti lėšų būtinajai žvalgybai. Kai 
Klaipėdos krašto gubernatorius paprašė žinių apie vokiečių organizacijas, In- 
formacijų skyrius šiai informacijai surinkti neturėjo lėšų. Klaipėdos guberna- 
toriaus prašė 1000 litų, už kuriuos „Informacijų skyrius galėtų tas žinias gauti 

ir jas apdirbęs suteiktų p. Gubernatoriui. Jei minėtų žinių Informacijų skyriui 
nepasisektų gauti, 1000 litų p. Gubernatoriui būtų grąžinta“*3. Palyginimui ga- 
lima paminėti, kad lenkų KOP 2-os brigados (KOP žvalgybos punktas Nr. 2) 
žvalgybos karininkai užsienio agentams turėjo specialų fondą iš kurio kas 
mėnesį kiekvienas karininkas galėjo pasiimti 50 dolerių ir 200 zlotų. Tai buvo 
žemiausia žvalgybos grandis. Rygoje veikęs žvalgybos punktas „Gorin“ turėjo 
1000 dolerių biudžetą, iš kurių 100 dolerių teko karo atstovo veiklai ir 900 dole- 
rių - žvalgybos organizavimui. Karo apygardų žvalgybos skyriai savo biudžetus 
skaičiavo dešimtimis tūkstančių (pavyzdžiui, Gardino - 154 tūkst. zlotų), o ben- 
dras II skyriaus biudžetas buvo peržengęs milijono zlotų ribą. Be to, negalima 
užmiršti ir Generalinio štabo viršininko fondo, kurio 8 mlj. zlotų daugiausia 
buvo išskirstomi per II skyrių?**. 

Politinė policija, būdama civilinė įstaiga, domėjosi politinėmis nuotaikomis 
kariuomenėje ir informuodavo Vyriausiąjį štabą. K. Škirpa pažymėjo, kad „<...> 
slaptas karininkų sekimas vis dėlto dažnai esti reikalingas ir geriausia, kai jis 
vykdomas iš šalies - bendrojo jo valstybės saugumo organo. Panašiai tas reika- 
las buvo sutvarkytas ir pas mus, bent iki gruodžio 17 d. karininkų pučo'?95. 

Likus dviem savaitėms iki 1926 m. gruodžio 17 d. perversmo, pasirodė Vy- 
riausiojo štabo aplinkraštis Nr. 26, kuriuo dalių vadai buvo įpareigojami „įspėti 
visus karininkus, kad, kaip ir anksčiau, draudžiama dalyvauti politinio, parti- 
nio ar korporacinio pobūdžio organizacijose ar sueigose'?*?. Bet tai jau nesu- 
stabdė perversmo organizatorių. Informacijų skyrius, kaupęs kontržvalgybinę 
medžiagą, šį kartą liko pasyviu stebėtoju. 

Lenkija taip pat įdėmiai slapta sekė ir perversmo eigą, ir vėlesnius politikų 
bei kariuomenės veiksmus. Iš Lenkijos karinės žvalgybos archyvų paaiškėjo, 
kad Lenkijos kariuomenės Generalinio štabo II skyriaus pirmoji Ekspozitūra 
iš Vilniaus sekė padėtį Lietuvoje, apie perversmą sužinojo gerokai išvakarėse — 
prieš dvi savaites, tik supainiojo tikslią datą - tikėjosi ne gruodį, o vasarį arba 
kovą?*?. Zvalgybai Lietuvoje ekspozitūra kas mėnesį išleisdavo 350 dolerių, tai 
yra ketvirtadalį viso biudžeto. Duomenis iš Lietuvos Lenkijos karinė žvalgyba 
gaudavo per penkis savo agentus Kaune ir dar dvi rezidentūras už Lietuvos 
ribų, Rygoje. Papildoma informacija plaukė iš pasienio apsaugos korpuso bei 
rezidentūros „Nord“, tai yra žvalgybos punkto Rygoje, kuris dubliavo vie- 
ną Ekspozitūros funkcijų - rinko slaptus duomenis iš pagrindinių Lietuvos 
institucijų. Įvykus perversmui, Lietuvai stebėti įkurtas dar vienas žvalgybos 
punktas Daugpilyje. Tačiau Lenkijos karinės žvalgybos darbui Lietuvoje trū- 

ko pajėgų. Jį koordinavo tik vienas karininkas**š. Iškart po perversmo baisiai 
nesisekė. | 

Perversmo dieną 1926 m. gruodžio 17, į Lietuvą išsiųstas lenkų žvalgybos 
agentas po savaitės grįžo į Vilnių nušalęs ausis. O rezidentūros Kaune kurjeris 
buvo sulaikytas Vievio stotyje, bet vežamas į Kaišiadoris pabėgo. Kadangi spru- 
ko be palto ir kepurės, ir jis į Vilnių parėjo nušalęs ausis bei kojas?*?. Lenkai per 
vėlai gavo duomenų apie padėtį Kaune ir pasienyje, tad pasinaudoti perversmu 
negalėjo. Oficialioji Varšuva į perversmą Kaune reagavo pabrėžtinai santūriai. 
Ji paskubėjo pareikšti sutarimo viltis, bet jas atsiėmė paaiškėjus, kad Lietuva 
neatsisakys pretenzijų į Vilniaus kraštą. Visgi užsienio reikalų ministras pareiš- 
kė, kad Lenkija į Lietuvos vidaus reikalus nesikiš. Tačiau, be Lenkijos, Lietuvą 
akylai stebėjo ir kitos šalys. Vedamos savų interesų, jos taip pat mėgino daryti 
įtaką ir diplomatiniais, ir žvalgybos metodais. 


Lenkijos karinės žvalgybos II skyriaus pranešimas apie tikėtiną perversmo datą 

POLITINIS SEKIMAS: REZIDENTAI IR AGENTAI 
(1923-1926) 


V lgybos skyrius dirbo sunkiausiu Lietuvos Respublikai metu. Kovojant su 
Sovietų Rusijos revoliucijos ir Lenkijos „demokratijos ant durtuvų ekspor- 
tu, pavyko sukurti žvalgybos ir kontržvalgybos struktūras, kurios prisidėjo prie 
Lietuvos nepriklausomybės išsaugojimo. 

Pasibaigus ginkluotajai kovai dėl Lietuvos nepriklausomybės, didžiulis Žval- 
gybos skyrius nebeatitiko taikos meto reikalavimų. Buvo nutarta jį padalinti 
atsižvelgiant į pagrindines vykdomas funkcijas - žvalgybą ir kontržvalgybą. 
Žvalgyba palikta Krašto apsaugos ministerijos žinioje, o kontržvalgyba perduo- 
ta Vidaus reikalų ministerijai politinės policijos funkcijoms atlikti. Dar iki tol 
buvo mėginama organizuoti politinį sekimą, pavaldų VRM Piliečių apsaugos 
departamentui, bet visi tie mėginimai buvo nesėkmingi, nes trūko žmonių, tu- 
rinčių bent šiokį tokį patyrimą (vieną tokį mėginimą minėjo ir J. Budrys). Tuo 
metu kontržvalgyba pasivadinusi „politine policija“ pritaikė to meto tarptautinę 
patirtį (Lenkijoje analogiškai Vidaus reikalu ministerijos struktūrai „politinės 
policijos“ pavadinimas buvo naudojamas 1924-1926 m.)?7? ir savo pastangas 
pirmiausia skyrė demokratinės valstybės konstitucinių pagrindų gynybai nuo 
užsienio šalių nelegalios įtakos. 

Kriminalinio skyriaus „B“ darbas ir jo kompromitavimas. Atlikta 
reorganizacija atitiko realų kontržvalgybos darbo pobūdį. Dauguma kon- 
tržvalgybos sekamųjų ir suimamųjų buvo įtariami antivalstybiniu veikimu, 
t. y. priklausymu nelegalioms organizacijoms, kovojančioms prieš Lietuvos 
nepriklausomybę ar esamą politinę santvarką. Iš kariuomenės perimtas vi- 
daus politinis sekimas buvo perduotas VRM Piliečių apsaugos departamento 
Kriminaliniam skyriui „B'?7! (nuo 1923 m. rugpjūčio 1 d.). Pirmuoju viršinin- 
ku tapo I žvalgų punkto Utenoje viršininkas Antanas Račys. Jis, kpt. P. Kir- 
lio nuomone, „pasižymėjo darbštumu, gabumu, sumanumu, visur reikšdavo 
savo iniciatyvą“. A. Račio pavaduotoju tapo Žvalgybos skyriaus kanceliarijos 
vedėjas A. Survila. 

Nors kriminalinio skyriaus branduolį sudarė buvusio Žvalgybos skyriaus 
Kontržvalgų dalies darbuotojai, bet ne patys kvalifikuočiausi iš jų perėjo dirbti į 
naują įstaigą, „kaip į civilinę ir politinę įstaigą . Dėl šios priežasties politinis se- 
kimas iš karto susidūrė su nemažais sunkumais. Vos trečdalis darbuotojų turėjo 
šiokį tokį kontržvalgybos patyrimą, o visi kiti buvo naujokai. Apie Žvalgybos 
skyriaus darbą spaudoje pasirodydavo nemalonių žinių, dažnai besiremiančių 
iškraipyta informacija, todėl apie politinio sekimo prestižą neverta nė kalbėti. 
Tokiomis aplinkybėmis surinkti politinio sekimo darbui reikalingus žmones 
buvo labai sunku. Dar 1922 m. išspausdintuose „Žvalgybininko atsiminimuose“ 
rašoma, jog „lenkai, komunistai ir visi kiti Lietuvos žlugimu suinteresuotieji ko 
tik nedaro, kad atbaidytų nuo tarnybos Žvalgybos skyriuje. Ir geruoju kviečia 
mesti žvalgybą, ir graso teroru, ir galop įvedė nuolatinį Žvalgybos skyriaus tar- 
nautojų sąrašo skelbimą, smulkiai nurodydami net gyvenamąjį butą. Supranta- 
ma, kad visos aukščiau minėtos aplinkybės negali neatsiliepti nors ir geležinės 
valios žmoguje <...>'?72, 

Dauguma labiau išsilavinusių Žvalgybos skyriaus darbuotojų liko karinėse 
struktūrose, o Kriminalinio skyriaus „B“ sudėtis visai suprastėjo. Žvalgybos 
skyriuje 1922 m. buvo 5 savamoksliai darbuotojai, o naujoje politinio sekimo 
įstaigoje savamoksliai sudarė penktadalį (1923 m.). Čia nebeliko nė vieno bai- 
gusiojo aukštąjį mokslą ar studento, o baigusiųjų gimnazijas - vos keturi dar- 
buotojai (palyginimui galima pasakyti, kad tuometinėje SSRS GPU savamokslių 
dalis buvo tris kartus gausesnė - trys penktadaliai, tačiau baigusių vidurinį ar 
aukštąjį mokslą buvo kelis kartus daugiau??3). Pats dvidešimt aštuonerių metų 
amžiaus A. Račys buvo baigęs 4 klases „miesto mokykloje“ ir tik tuo metu 
privačiai rengėsi gauti brandos atestatą. Padaugėjo tiktai specialųjį išsilavinimą 
turinčių darbuotojų, nes nuo 1922 m. kontržvalgybos darbuotojus rengė ir Po- 
licijos mokykla??*. 

A. Račiui teko įdėti nemažai pastangų atkuriant kontržvalgybinį darbą. Pa- 
lyginti su kitomis valstybinėmis įstaigomis, Kriminalinis skyrius „B“ savo dar- 
bui gavo ne per daugiausia lėšų, nors jų tada dar pakako. Buvo planuojama, kad 
1923 m. rugpjūčio-gruodžio mėn. skyriaus ir jo punktų agentūrai bus skiriama 
73 775 litai (14 755 litai per mėnesį). Septynių kriminalinių punktų agentūrai 
išlaikyti turėjo būti skirta 5 tūkst. litų per mėnesį, o sekimo, arba „išorinio 
tėmijimo“, agentams - 5755 Lt. Beveik trečdalis visų agentūrinių išlaidų buvo 
skirta Kriminalinio skyriaus „B“ centro agentūrai išlaikyti. Buvusios Kontrž- 
valgų dalies pavyzdžiu numatyta „užfrontėje“ išlaikyti du agentus (visai centro 

agentūrai skiriant 4 tūkst. litų per mėnesį). Per metus 
agentūrai buvo planuojama skirti 177 tūkst. litų. 


Antanas Račys (1895-1931) gimė Panevėžio aps. Krekenavos vlsč. 
Bulvinavos vienkiemyje. 1915 m. mobilizuotas į rusų kariuomenę. 
Pateko į nelaisvę. Nuo 1919 m. lapkričio 1 d. - Žvalgybos skyriuje. 
1921-1923 M. III, I ir X žvalgų punktų viršininkas. Nuo 1923 m. rugpjū- 
čio 1 d. - VRM Piliečių apsaugos departamento Kriminalinio skyriaus 
„B“, 1924 m. sausio 1 d. - 1926 m. liepos 15 d.-Politinės policijos virši- 
ninkas. 1926 m. gruodžio 21 d. - 1927 m. sausio 3 d. laikinas Politinės 
policijos vadovas. Vėliau - Panevėžio apygardos teismo antstolis 


Pasvalyje. 


Pačių Politinės policijos darbuotojų atlyginimai numatyti nedideli (paly- 
ginti su karininkų atlyginimais). Pirmą mėnesį tarnaujančiam jaun. agentui 
buvo skiriama 130 litų atlyginimas, o vyr. agentui - 250 litų. Tačiau atlygini- 
mas didėjo pagal ištarnautą laiką. Pvz., jaun. agentams, ištarnavusiems 2-6 
mėn., — iki 180 litų, 7-12 mėn. - 200 litų, daugiau kaip metus - 250 litų??5. 
Žinant Lenkijos ir Sovietų Sąjungos remiamo Komunistinio internacionalo 
galimybes, tai buvo tik būtinosios išlaidos, be kurių žinoti ir kontroliuoti situ- 
aciją tuometinėje Lietuvoje būtų buvę labai sunku. Tam buvo išleistos agentų 
verbavimo instrukcijos, pagal kurias slaptoji agentūra buvo skirstoma į vidinę 
(iš sekamų organizacijų ar grupių narių), pagalbinę (pagalbinei informacijai 
palaikant ryšius su sekamos organizacijos nariais), informacinę (bendroms ži- 
nioms apie visuomenės nuomonę), oficialią (parnešimai asmenų, kurie prašo 
išlaikyti jų anonimiškumą) ir išorinę (slaptos agentūros patikrinimui sekant 
ir nustatant agento ryšius). „Verbuojant visada reikia elgtis mandagiai ir švel- 
niai“, - patarinėjo verbavimo instrukcijos autorius 1924 metais, - „prievartos 
ar smurto keliu niekad nepasiseks užverbuoti, o jei pasiseks, tai dažniausiai 
teiks melagingas (provokacines) žinias'?7*, Politinės policijos viršininkas siūlė 
savo darbuotojams kiekviename pasienio valsčiuje turėti 3-4 neapmokamus 
agentus, kiekviename kariuomenės pulke ne mažiau 3 agentus, „kad žinoti 
kas iš ko pragyvena, su kuo ryšius palaiko, veda susirašinėjimą, ar gali asmuo 
iš gaunamų pajamų taip pragyventi, kaip gyvena“.?77 

Agentų verbavimo instrukcija (1924 metai) 


Kriminalinio skyriaus „B“ atlieka- 
mas kontržvalgybinis darbas, palyginti 
su Kontržvalgų dalies darbu, gerokai 
smuktelėjo. 1923 m. antrojoje pusėje buvo 
sulaikyti tik du lenkų šnipai - V. Stra- 
beirus (lenkų užverbuotas perbėgėlis) ir 
K. Tumaitė (lenkų žvalgybos darbuotoja). 
Nebuvo itin didelių laimėjimų ir demas- 
kuojant komunistinį pogrindį - suimta 
keliasdešimt komunistų ir komjaunuo- 
lių. Didžiausias laimėjimas buvo LKP(b) 
Rokiškio apskrities organizacijos likvi- 
davimas 1923 m. spalio-lapkričio mėn. 
Buvo suimta 19 pogrindininkų ir iš jų 
konfiskuoti 6 šautuvai su šoviniais??“, 
Dalis suimtųjų buvo SSRS parengti pro- 
fesionalai pogrindininkai, todėl šis dar 
tik besikuriančios Politinės policijos 
laimėjimas buvo itin svarbus. Bet tuo 
naudojosi ir tie, kurie siekė diskredituo- 
ti Kriminalinio skyriaus „B“ veiklą an- 
tivalstybinių organizacijų sekimo srityje. 
Prasidėjo politinio sekimo darbuotojų 
kaltinimo kampanija, palaikoma kai 


S bendradarbis turi“ būti 06. rgAMSZE0i jos nariu, kad 


i Visujači gerai žinotų tos Srganieoei jos veikimą 
| Eavimas, palaikant ryšius su organizacijus nariai 
"visuomenės skonrminę ir politinę mataiką, Čia tu 
168, koperatyvai, įstaisų tarnautojai 4 , Beložinko 
"lių darbininkai, „Viešvučių, restoranų, ir kitos 


| savmenės grupės. 


| šimai | ių asmenų, kurie Drauešė ni pi 


duotis 


M patikrinimas tėmijino pa 


santykių nustatymas. temi janojo. 


7 agentūrą 2E, kaipo ją ty 


S Vadovaujandio | asmens dndis 


Ž „Slaptoji agentūrė | kit 


. Pagelbinė agentūra | = r netiesivginis, žinių iš 

. Informacinė Apontūra yra bendrus žiniua špie 
mą galvoje įvairių dirbtuvių darbininkai, bondar = 
"Oficiali arba pripuolamoji 222 


: Išorinė ageniūra. yra slaptosios ag ontūr 


Kiekvienas valdininkas privalo palyoti 


kurių socialdemokratų. Tas pats buvo ir 1920-1922 m., kai tie „<...> asmenys, ar 


ta visuomenės dalis, kurios partijos asmens draugus, neretai gimines, žvalgyba 


sugavo, kaip mūsų valstybei nusikaltusius - tuojau pasirūpino visais legaliais ir 


nelegaliais būdais šiuos vyriausybės žygius, padarytus jos organo - žvalgybos 


skyriaus, išprovokuoti, apmeluoti; esą areštuoti niekuo nekalti žmonės, nėra jo- 


kių įrodymų, kad tai daugiausia asmens kerštas ir t. t.“ 


A. Račys 1923 m. spalio 17 d. pats buvo nuvykęs į Rokiškį pažiūrėti, kaip 


vyksta bolševikų-komunistų tardymas, ir, kilus prieš politinį sekimą nukreip- 


tai kampanijai, parašė apie tai Kauno apygardos teismui: „<...> iš tardomų Ro- 


kiškyje politinių kalinių bei esančių kalėjime nė vienas man nesiskundė, kad 

jie būtų mušami. Dėl socialdemokratų paleistų gandų, kad tardant sulaikyti 
politiniai nusikaltėliai buvo kankinami, vedžiau tyrinėjimą ir įsitikinau, kad 
nieko panašaus nebuvo. Valdininkai vesdami kvotą elgėsi kuo mandagiausiai. 
Rokiškio kvotoje tardomi asmenys <...> inspiruojami LKP CK, palaikomi kai 
kurių socialdemokratų, kaip Purėnienė, kad išvengus už savo priešvalstybinę 
darbuotę teismo bausmės, sumanė skųstis lyg tai jie buvo mušami <...>. Kaip 
visuomet bolševikų-komunistų organizacija vartoja visokias provokacijas <...>, 
kurių tikslas <...> sukompromituoti politinės policijos valdininkus visuomenės 
ir teismo akyse ?79. 

Taip jau atsitiko, kad iš pradžių kontržvalgybą, o vėliau - Politinę policiją daž- 
niau prisimindavo rinkimų kampanijų metu, kai krikščionių demokratų opo- 
nentams būdavo proga gausinti savų 
rėmėjų gretas. Juk ilgametis Žvalgy- 
bos skyriaus viršininkas M. Lipčius 
buvo laikomas krikdemams artimu 
asmeniu?“ ir iki 1923 m. gruodžio vi- 
durio ėjo VRM viceministro pareigas. 
Būtent kontržvalgyba tarp kandidatų 


į Seimą išaiškindavo savo ryšius su 


Mia a B aalio na antivalstybine LKP (b) nuslėpusius 


I 144 7 į. 


Mainas viki Tea L 2 
I i 


asmenis. 


Žvalgų punkto viršininko prašymas patraukti 
atsakomybėn kandidatus į Seimą darbininkų 


kuopų sąrašuose (1923 m.) 


Politinio sekimo planai. 1924 m. sausio 1 d. Kriminalinį skyrių „B“ pava- 
dinus VRM Politinės policijos skyriumi, viršininku vėl patvirtintas A. Račys**!, 
Balandžio 15 d. patvirtinti ir nauji etatai. Tarp 117 darbuotojų turėjo būti ne 
mažiau kaip 83 žvalgybos darbuotojai (palyginimui, tarp Kriminalinės polici- 
jos 68 darbuotojų - 46 kriminalinės žvalgybos darbuotojų)***. Netrukus buvo 
patvirtintos ir „Politinių nusikaltėlių sekimo taisyklės“. Pats A. Račys rašė, kad 
„sukiršinti visuomenę kratomis, areštais labai lengva ir kiekviena krata be re- 
zultatų kompromituoja Politinę policiją <...>. Kratas, areštus, kvotas stengtis 
atlikti, kad neiššaukus visuomenėje ir spaudoje šmeižtų bei užsipuldinėjimų“. 
Siekiant viso to išvengti, sekimo taisyklėse buvo numatyta, „gavus žinias apie 

priešvalstybinį kokio nors asmens veikimą, būtinai nustatyti, ar dalyvauja tas 
asmuo kokioje nors legalioje organizacijoje, jo ryšius su visuomenės veikėjais, jo 
gimines <...>, kad geriau numačius kratų ir tardymo pasekmes <...>“233, 
Oficialios valdžios politikos kursas buvo pažymėtas nelengvais santykiais 
su lenkų tautine mažuma (iki žemės reformos valdžiusia du trečdalius dvarų ir 
žemės naudmenų) ir konfliktu su Lenkija dėl Vilniaus. Ir Lietuvos, ir Lenkijos 
(vėliau ir Vokietijos) vyriausybėms tautinės mažumos buvo svarbus įrankis, kurį 
stengtasi slapta stiprinti finansiškai (iki ketvirtojo dešimtmečio vidurio subsidi- 
jos iš Varšuvos kasmet sudarydavo 140-160 tūkst. dolerių)?3* ir taip paremti jų 
organizavimąsi. Todėl siekiant susekti tuos ryšius stengtasi gauti informacijos 
apie tautinių mažumų organizacijų veiklą ir planuota Politinės policijos agentū- 
rą turėti legaliose lenkų organizacijose - nuo 1924 m. pabaigos veikusioje Lenkų 
kultūros ir švietimo draugijoje „Pochodnia“ (Polskie Towarzystwo Kulturalno 
Oswiatowe „Pochodnia“), kooperatinėje darugijoje „Solidarnost“, nuo 1920 m. 
veikusioje Kauno žemės ūkio gamintojų sąjungoje „Prodrol“ (Kowienski Zwią- 
zek Producentėw Rolnych), lenkų laikraščių redakcijose (vieninteliame dien- 
raštyje „Dzien Polski“, savaitraštyje „Chata Rodzinna“), Seimo lenkų frakcijos 
aparate. Taip pat Politinė policija agentūrą planavo įgyti ir Sovietų Sąjungos 
politinėje bei prekybos atstovybėse aktyviai vykdžiusiose agentūrinę žvalgybą, 
Prancūzijos (pastarosios pasiuntinybė aktyviai kišosi į žemės reformos reikalus, 
proteguodama dvarų savininkus) ir Vokietijos atstovybėse, ir tarp karo atstovų 
bendradarbių, „Litauische Rundschau“ redakcijoje, klubuose, kariuomenės daly- 
se, kairiosiose profsąjungose ir draugijose, policijoje, tarp žydų vežikų, geležin- 
kelio prekių stotyse, spaustuvėse, įmonėse, universitete ir Lietuvos socialistinės 
moksleivijos aušrininkų organizacijos kuopelėse. Žinoma, ne visi planai buvo 
įgyvendinti, nes darbui su agentūra reikėjo žinių ir sumanumo, be to, agentai 
turėjo būti griežtai kontroliuojami ir gerai apmokyti. Dalis agentų pranešimus 
rašė iš keršto arba nesiorientuodami, kurios organizacijos yra legalios, o kurios 
nelegalios, todėl buvo numatyta nepriiminėti žinių, kuriose bus nekonkretūs 
kaltinimai - „veda komunistinę propagandą ar agitaciją“, „įtariamas veikime 
lenkų naudai“ ir pan. Tokio pobūdžio agentūrinių pranešimų ypač dažnai buvo 
gaunama Žvalgybos skyriaus gyvavimo metais. Politinė policija nutarė rinkti 
žinias tik apie tuos asmenis, kurių „antivalstybinis nusistatymas neabejotinas“, 
o apie įtariamuosius jokių agentūrinių žinių nerašyti. Šiuo atžvilgiu Politinė 
policija veikė efektyviau negu žvalgybos skyrius, kuriame, remiantis agentų 
pranešimais, kasmet sudarydavo ir sukaupdavo kelių tūkstančių įtariamųjų 

kartoteką, nors tie duomenys ir nepasitvirtindavo (prieš reorganizaciją buvo 
užregistruota 2400 lenkų organizacijų narių biografijų lapų)?“5. 

Minėtos sekimo taisyklės numatė kruopščią „neabejotinų“ bolševikų sekimo 
sistemą. Turėjo būti sekama net pavienių LKP(b) narių veikla visose legalio- 
se organizacijose, todėl A.Račys kėlė griežtus reikalavimus savo darbuotojams: 
„<...> kiekvienas nusiskundimas Politinės policijos valdininkais, dėl <...> kratų 
ir tardymų nėra be pagrindo, ir tai rodo valdininkų netinkamumą <...>. Politi- 
nės policijos valdininkų darbe kiekvienas žingsnis turi būti sumaniai apgalvo- 
tas, remiamas įstatymų“. 

Svarbiausias politinio sekimo darbas buvo kovoti su prievartinio valdžios 
nuvertimo šalininkais. Politinės policijos vadovybė rimtai žiūrėjo į antivalsty- 
binio pučo galimybę, nes imta atidžiai nagrinėti, kaip LKP(b) 1920 m. rengė 
sukilimą. 1921 m. lapkričio 28 d. parengus „Atsiminimus apie LKP rengimąsi 
sukilti prieš Lietuvos valdžią 1920 m. liepos mėn.“, iš karto pradėtas rengti pla- 
nas „sukilimams (pučams) malšinti'**. Kaip pranešė Kauno įgulos viršininkas, 
remdamiesi šiuo planu, kariuomenės daliniai galės suteikti paramą valdžios 
struktūroms per 10-30 minučių??? (netgi Prancūzija, užmezgusi diplomatinius 
santykius su SSRS, buvo priversta tuo metu stiprinti politinį sekimą, suteikda- 
ma VRM Kriminalinės policijos bendrųjų žinių tarnybai („politinei brigadai ') 
autonomines teises)293, 

Mirties bausmė už šnipinėjimą. 1924 m. gegužės mėn. Politinei policijai 
pagaliau nusišypsojo sėkmė. Buvo suimtas Vilniaus III karo apygardos štabo 
II skyriaus (DOK III, II odzial) šnipas-kurjeris S. Rekštys, kuris vežė Lietuvos 
kariuomenės karo apygardų įsakymus ir kitą slaptą informaciją?*?. Vilniaus eks- 
pozitūra, vadovaujama būsimo Lenkijos premjero 
sekretoriaus, o tuo metu karinės žvalgybos poruči- 
ko Stanislavo Zacvilichovskio, buvo suorganizavusi 
gausų būrį žvalgų, kurie teikė smulkias karines-po- 
litines žinias iš visos Lietuvos. 

Stanislavas Zacvilichovskis (Stanistaw Začwilichowski) (1902— 
1930) Lenkijos Generalinio štabo II skyriaus karininkas, Lenkijos 


promjero Kazimiero Bartlo (1926-1929) sekretorius, žuvo autoa- 
varijoje. 


Lenkų žvalgybos agentai buvo Alytaus komen- 


dantūros raštininkas K. Slavinskas, Marijampolės 

9-ojo pėstininkų pulko raštininkas L. Jurkevičius, pasienio brigados intendan- 
to Alytuje raštininkas V. Mankevičius (vėliau perkeltas į 4-ąjį pulką Panevėžy- 
je), Seimo kanceliarijos mašininkė M. Zdanavičaitė, o jų ryšiams su poručiku 
S. Zacvilichovskiu tarpininkavo kurjeris verbuotojas B. Šakelis, vėliau S. Rekštys. 
Šios šnipinėjimo veiklos organizavimas tapo pavyzdžiu 
Politinės policijos kontržvalgybiniam darbui. Kurjeriai 
surinktą žvalgybinę informaciją slapta gabendavo į Vil- 
nių, pereidami demarkacijos liniją Musninkų-Kernavės 
ruože. Už šį darbą jie kas mėnesį gaudavo 30 dolerių 
(300 litų), o agentams buvo mokama tik už suteiktas ži- 
nias. K. Slavinskas, perdavęs KAM ir III apygardos įsa- 
kymus, pirmą kartą gavo 10 dolerių, o antrą kartą - jau 
20. Iš viso byloje buvo įsivėlę net 23 asmenys, bet suimti 
tik 6 aktyviausi šnipai???. Jie ir buvo griežtai nubausti 
už nacionalinio saugumo interesų išdavimą. 


Stasys Rekštys (g.1900) Lenkijos karinės žvalgybos agentas, suimtas 


1924 M. Nuteistas kalėti iki gyvos galvos. 


Tuo metu Vilniaus krašte žvalgybos darbą dirbo viena iš septynių Lenkijos 
žvalgybos ir kontržvalgybos teritorinių struktūrų - Lenkijos III karo apygardos 
II skyriaus (įsikūrusio Vilniuje, A. Mickevičiaus (dabar Gedimino pr. - A.A.) 
g. Nr. 26) I ekspozitūra (Vilniuje, A. Mickevičiaus g. (Gedimino pr. - A.A.) 
Nr. 7). Jos vykdoma žvalgybinė veikla pirmiausia buvo nukreipta prieš Lietuvą, 
Latviją ir Sovietų Sąjungą. I ekspozitūra siuntė į Lietuvą II skyriaus kursuose 
apmokytus agentus ir verbavo rezidentus pačioje Lietuvoje. Be to, Vilniuje buvo 
Vidaus reikalų ministerijos Informacijos tarnybos skyrius (Odzial Informacyj- 
ny), kuris sekė politinius nusikaltėlius tiek savo šalyje, tiek už jos ribų, rin- 
ko informaciją apie lietuvių, baltarusių, ukrainiečių ir žydų tautinių mažumų 
organizacijų veikimą. Šis skyrius bendradarbiavo su II skyriumi, bet Lietuvos 
gilumoje nešnipinėjo, o tik tuomet vadintoje „pafrontėje“, t. y. prie demarkacijos 
linijos iki 20 km ruože. Kiekvienoje pasienio apskrityje buvo lenkų Informa- 
cijų skyriaus poskyriai. Tų poskyrių struktūra šiek tiek buvo panaši į Lietuvos 
politinės policijos punktų struktūrą: agentūros viršininkas ir referentas vado- 
vavo 5-7 žvalgams bei samdomiems slaptiems agentams. Pastarieji turėjo savo 
informatorių, gaunančiais algą kiekvieną mėnesį ir atlyginamais už kiekvieną 

atskirą pranešimą ??!. Tokios Politinės policijos turimos žinios apie priešiškos 
žvalgybos ir kontržvalgybos organizavimą padėdavo pasiekti gerų rezultatų 
kontržvalgyboje. Lietuvos žvalgybos organizavimosi pradžioje ir vienas iš jos 
pareigūnų pažymėjo, kad „žvalgybos darbas be galo vingiuotas ir reikalauja 
stiprios valios. Kiek čia visokių grasymų, masinimų, nuolatinių kyšių siūlymų ir 
<...> tokių, iš kurių visą savo gyvenimą aprūpintum. Tad ir nenuostabu, kad kai 
kas ir pasiduoda <...>2, Taip įkliuvo ir vienas kitas Lietuvos slaptųjų tarnybų 
darbuotojas. 1924 m. pabaigoje iš agentūros buvo gauta žinių, kad tuo metu 
Politinėje policijoje tarnavęs B. Zablauskas yra lenkų šnipų organizacijos narys. 
Jis dar 1923 m. balandžio mėn. susipažino su rusų karininku P. Maidačevskiu 
ir perdavinėjo karines žinias bei kariuomenės įsakymus tiesiai iš Generalinio 
štabo. Kad šią informaciją lenkai itin vertino, rodė B. Zablauskui per P. Maida- 
čevskį mokami honorarai - nuo 150 iki 200 litų. 

Neįrodžius įtarimo šnipinėjimu, 1923 m. liepos 1 d. B. Zablauskas buvo at- 
leistas iš tarnybos. Lenkų šnipas-kurjeris S. Rekštys jį įkalbėjo vykti į Vilnių 
pas I ekspozitūros viršininką poručiką S. Zacvilichovskį. Čia B. Zablauskas 
buvo „pakeltas“ iš informatoriaus į agentus-rezidentus ir gavo Jakučio slapy- 
vardį. Kaip vėliau savo paskaitoje aiškino II skyriaus darbuotojas kpt. Gudaitis, 
„agentai-rezidentai sudaro lyg griaučius viso agentų tinklo <...> 793, 

Grįžęs iš Vilniaus ir turėdamas geras atestacijas iš Lietuvos Generalinio šta- 
bo, Jakutis, vykdydamas lenkų žvalgybos nurodymus, 1923 m. rugsėjo 1 d. stojo 
į Politinės policijos tarnybą (tuomet dar Kriminalinį skyrių „B“). 

Politinės policijos viršininkui A. Račiui pasirodė įtartinas B. Zablausko 
smalsumas, jo daromos išlaidos, bet jokių įkalčių nebuvo. Net suimtas S. Rekš- 
tys neišdavė B. Zablausko. Tuo tarpu Jakutis per P. Maidačevskį lenkų žvalgybai 
toliau perdavinėjo žinias apie Lietuvos kariuomenę ir politinį sekimą. P. Mai- 
dačevskis vykdė agento-ryšininko pareigas ir, dažnai važinėdamas į Lenkiją, 
viešai skelbėsi esąs Lietuvos Generalinio štabo I skyriaus (žvalgybos) agentas. 
B. Zablauskas vis dėlto buvo 
atleistas iš Politinės policijos 
kaip įtariamas „veikimu len- 
kų naudai“. 


Bernardas Zablauskas (g. 1905) Len- 
kijos žvalgybos gentas 1923-1925 m. 
Bausmė sušvelninta iki 10 metų. . 

Tuo metu, nuo 1919 m. žvalgyboje tarnavęs, gana jaunas (vos 26 metų am- 
žiaus) Politinės policijos agentūros vedėjas B. Vėžys (buvo itin nemėgiamas kai- 
riųjų politikų, 1926 m. liepos mėn. atleistas iš tarnybos ir 1926 m. rugsėjo 23 d. 
suimtas, 1926 m. gruodžio 17-21 d. laikinai ėjo Politinės policijos viršininko 
pareigas; vėliau buvo agentūros skyriaus viršininku, VSD inspektoriumi) tikrai 
neblogai dirbo. Sukūręs gerą agentūrą, 1925 m. pradžioje jis gavo žinių apie 
Kaune veikiančią lenkų šnipų organizaciją. Tos organizacijos nariais pasirodė 
esą B. Zablauskas, M. Karpenka (II apygardos štabo viršila), M. Noreika (buvęs 
Aviacijos štabo raštininkas, vėliau valstybinės spaustuvės darbininkas), P. Jur- 
kevičius-Privalovas (rusų karininkas, tarnavęs Šaulių sąjungos Konspiracinio 
skyriaus instruktoriumi, vėliau Susisiekimo ministerijoje braižytoju), P. Ga- 
jevskis-Ugriumovas (rusų karininkas, tarnavęs Šaulių sąjungos Konspiracinio 
skyriaus instruktoriumi), P. Maidačevskis. Iš šių Lenkijos žvalgybos agentų net 
trys — buvę rusų karininkai. Poručikas S. Zacvilichovskis gerai žinojo, ką ver- 
buoti. P. Jurkevičius-Privalovas jam teikė žinių apie naujus projektuojamus gele- 
žinkelius ir kur, kilus karui, nu- 
matoma pastatyti platformas; 
M. Karpenka gaudavo kariuome- 
nės dalių įsakymus ir t. t. 


Petras Jurkevičius-Privalovas (g. 1895) 

Lenkijos žvalgybos agentas 1923-1925 m., 
rusų karininkas, tarnavęs Šaulių sąjungos 
Konspiracinio skyriaus instruktoriumi, vė- 


liau Susisiekimo ministerijoje braižytoju. 


Šiuos šnipus pradėta atsargiai sekti. P. Maidačevskio susekti nepavyko, nes 
jis jau buvo ištremtas iš Lietuvos kaip ne jos pilietis. Vietoj ištremto agento- 
ryšininko į susitikimą su B. Zablausku ir P. Jurkevičium į Kauną atvyko kitas, 
nežinomas lenkų žvalgybos kurjeris. 1925 m. vasario 22 d. Jakučio susitikimo 
su kurjeriu metu norėta juos suimti, tačiau sekimo agentas atsitiktinai išgirdo, 
kad kitą dieną apie 11 val. jie dar susitiks vienoje užeigoje Vytauto prospekte 
(priešais prekių stotį). 

Kitą dieną minėtoje užeigoje jų jau laukė Politinės policijos agentai. Bet at- 
ėjęs B. Zablauskas kai kuriuos agentus pažino ir mėgino pabėgti. Nieko kita 
neliko, kaip suimti šį lenkų šnipą nesulaukus atvykstančio kurjerio. Pas B. Za- 
blauską-Jakutį rastas raštelis, kuriame jis mini, kad iš „E.Š. gavo 20 dolerių ir 


123 


kad gautą užduotį - išžvalgyti karo aviaciją ir II apygardą - įvykdys iki 1925 m. 
vasario 28 d. 

Tą pačią dieną suimti ir visi kiti šnipinėjimo organizacijos nariai. P. Jurke- 
vičius-Privalovas ir P. Gajevskis-Ugriumovas kalti neprisipažino, ir, nesurinkus 
pakankamai įkalčių, jie buvo nubausti švelniausiomis bausmėmis. M. Noreika ir 
M. Karpenka nuteisti mirties bausme (M. Noreikai mirties bausmė pakeista ka- 
lėjimu iki gyvos galvos, 0 1930 m. sumažinta iki 12 metų kalėjimo). B. Zablauskui 
1930 m. bausmė sumažinta iki 10 metų. Prieš įvykdant mirties bausmę (1925 m. 
balandžio 3 d.), M. Karpenka savo priešmirtiniame laiške parašė: „<...> jaučiu 
save mažai kaltu. Mirštu linkėdamas kuo blogiausios kloties Lietuvai ?94. 

Diplomatinė priedanga Kremliaus žvalgybai. Savo veiklai Lietuvoje 
plėsti dolerių nešykštėjo ir SSRS atstovybė. 1923 m. sovietinių atstovybių vei- 
klos svorio centras perkeltas iš diplomatinių atstovybių į prekybos atstovybes. 
Diplomatinės atstovybės turėjo būti visiškai „švarios“ visuomenės akyse (jose 
liko tik rezidentai ryšiams su svarbiausia agentūra), o dėl prekybos atstovybės 
darbuotojų, kurie būtų apkaltinti slapta antivalstybine veikla, nekiltų painių 
diplomatinių konfliktų. Be to, prekybos atstovybės dėl savo veiklos pobūdžio 
turėjo daug geresnes galimybes plačiai bendrauti. 

Į Politinės policijos rankas 1924 m. gegužės mėn. pakliuvo M. Bucharino 
komisijos prieš pusę metų parengta instrukcija prekybos atstovybėms. Joje nu- 
matyta slapta skirti dideles sumas ir socialistinės, ir dešiniosios pakraipos lai- 
kraščiams, kurie „šiokiu ar tokiu būdu gali būti mums naudingi <...> pamažu 
stengiantis pravesti jame mums naudingus straipsnius ir korespondencijas <...>“. 
Turėjo būti subsidijuojami ir „vargstantys ekonominį skurdą“. 

Kad ši instrukcija vykdoma, buvo požymių ir Lietuvoje. Kadangi „<...> palai- 
kydama komunistų partijas <...> prekybos atstovybė turi būti ypatingai energinga 
<..>295, tai LKP(b) CK nurodymu SSRS atstovybė besimokantiems Čekoslovaki- 
joje ir Vokietijoje Lietuvos piliečiams pradėjo mokėti po 30 dolerių šalpos?“ (o 
pinigų atstovybė turėjo: Politinės policijos duomenimis, 1925 m. gegužės mėn. iš 
Maskvos atstovybė gavo 100 tūkst. dolerių, o bendras Kominterno užsienio or- 
ganizacijų subsidijavimo biudžetas buvo net 4,18 mln. aukso rublių arba 20 mln. 
Lt)?9?. Pati LKP (b) ėmėsi agitacijos prieš Lietuvos karines struktūras, pirmiausia 
prieš Šaulių sąjungą, kaip „Lietuvos fašistus, išlaikomus ir esančius Karo ministe- 
rijos žinioje. Bet, kaip tiksliai buvo pažymėta minėtoje N. Bucharino instrukcijo- 
je, „mūsų idėjai skelbti <...> mūsų pačių komunistiniai ir užmaskuoti laikraščiai 
jokios rolės nevaidina. Tie laikraščiai tinka tik savo jau seniems šalininkams '?*š. 

Šias instrukcijas pakankamai nuosekliai Lietuvoje įgyvendino sovietinė pasiunti- 
nybė, pasinaudodama tuometine Lietuvos politine situacija ir diplomatinio darbo 
teikiamais pranašumais. Bendraudami su Lietuvos politiniu elitu sovietiniai diplo- 
matai susidūrė su įvairių pakraipų spaudos leidėjais: žydų sionistais, lietuvių tau- 
tininkais, liaudininkais ir kt. 1922-1926 m. visų pakraipų opozicinė spauda gauda- 
vo tam tikrą laikiną finansinę paramą iš Sovietų Sąjungos pasiuntinio. Antai, jau 
1922 m. Sovietų Rusijos įgaliotasis atstovas J. Davtianas pranešime Maskvai rašė: 
„Žydai Lietuvoje sa mumis noriai bendradarbiauja. Jų spauda visada mus palaiko, 
netgi klerikališkas „Idiše-Štime“ niekada neatsisako spausdinti mūsų pranešimus 
ar inspiruotas žinutes'*9?. Laiške, adresuotame savo vyriausybei, 1926 m. pabaigo- 
je įgaliotasis atstovas S. Aleksandrovskis priminė: „Maskvoje yra visa serija sko- 
los raštelių už trejus metus, kuriais kai kas iš atėjusiųjų į valdžią turi būti labai 
susidomėjęs. Suprantu, kad tai ir mus kompromituotų, todėl nesiruošiu siūlyti 
publikuoti šių raštelių. Galvoju, kad galėčiau šantažuoti publikavimo grėsme '3*9 
(galvoje turėti tautininkų vadovai, nors, kaip paaiškėjo, minimi skolos rašteliai 
buvo pasirašyti ne A. Smetonos ar A. Voldemaro, o oficialaus Tautininkų partijos 
valdybos pirmininko, būsimo 1940 m. okupantų suburtos „Liaudies vyriausybės“ 
vadovo Vinco Krėvės-Mickevičiaus). 

Pinigai buvo duodami apmokėti straipsniams (neatmestina ir galimybė, kad 
toks apmokėjimas buvo paverčiamas „skolos rašteliais', tik atgaline data ir tik 
atsiskaitant Maskvai, nes kitur tai vadinama „ypatingų išlaidų sąskaitomis“), 
kurie buvo spausdinami opozicinėje spaudoje, o už jų spausdinimą valdžia 
skirdavo baudas. Užsakomoji žurnalistika tuo metu nebuvo ypač smerktinas 
dalykas —- tokia praktika buvo paplitusi Anglijoje, Vokietijoje, Lenkijoje ir kt. 
Tą patį darė ir Lietuvos diplomatai, dėję daug pastangų, kad Lietuvai palan- 
kūs straipsniai pasirodytų užsienio spaudoje. Spauda dažnai naudojama kaip 
įrankis politiniams tikslams pasiekti. Su nelietuviška spauda sovietiniai diplo- 
matai bendravo ir kitais būdais. Antai SSRS pasiuntinybės pirmasis sekreto- 
rius D. Skalovas 1926 m. kovo 14 d. davė nurodymą (pateikiamas taip kaip jį 
atpasakojo savo užrašuose pats Skalovas) žydų laikraščio „Di Idische Stimme“ 
(liet. Žydų balsas) redaktoriui Ruvimui Rubinšteinui (1941 m. žuvusiam lageryje 
Komijoje): „Turėdamas galvoje paskutiniuoju metu nepakankamai lojalų toną 
SSRS atžvilgiu, aš nurodžiau Rubinšteinui būtinybę laikytis <...> lojalaus tono, 
nes laikraštis atspindi demokratinių žydų sluoksnių nuotaikas 3?! 

Lietuvos (ir ne tik jos) politiniai veikėjai, eidami susitikti su sovietinės pa- 
siuntinybės aukštaisiais pareigūnais, negalėjo Žinoti apie pasiuntinybės pirmojo 

sekretoriaus D. Skalovo užkulisinę veiklą. O jis buvo Sovietų Sąjungos OGPU 
(Jungtinės valstybinės politinės valdybos) rezidentas Lietuvoje. Tuo pat metu kaip 
diplomatas turėjo praktiškai neribotas oficialių susitikimų ir pokalbių galimybes. 
Pavyzdžiui, 1926 m. kovo 26-27 d. susitiko su A. Smetona, URM darbuotojais 
Blaževičiumi ir Broniumi Balučiu, Latvijos atstovu Janiu Balodžiu, rugpjūčio 
6 d. - su I. Didžiuliu ir A. Smetona, rugpjūčio 18 d. - su Vilniaus laikinojo lie- 
tuvių komiteto nariu dr. Jurgiu Šlapeliu ir t. t. Kiti Sovietų Sąjungos tuometinės 
pasiuntinybės darbuotojai taip pat buvo slapti NKVD darbuotojai. Ir Konsulinio 
skyriaus vedėjas Korabliovas, ir „TASS“ korespondentas Dneprovas dirbo agen- 
tūrinį darbą. Tai nenuostabu. Sovietiniai diplomatai Lietuvą laikė itin svarbiu 
„placdarmu“ kovoje su Vakarais. Kaip rašė D. Skalovas, „tiek „taikioje“ diploma- 
tinėje kovoje, tiek ir karinio susidūrimo atveju tarp Sovietų Rusijos ir jos priešų, 
istoriškai susiklosčiusiomis Pabaltijo (įskaitant ir Lenkiją) sąlygomis, nulemtas 
specifinis tokio politinio placdarmo vaidmuo, kurį užvaldžius vienai ar kitai 
pusei - reiškia žymia dalimi savo naudai nulemti kovos baigtį <...>. Politinis 
Lietuvos užvaldymas kiekvienai pusei lems kovos už hegemoniją Pabaltijyje baig- 
tį 302. Pavyzdžiui, iki perversmo pradžios likus dviem savaitėms A. Voldemaras 
lankėsi pas Sovietų Sąjungos pasiuntinį S. Aleksandrovskį. A. Voldemaras žinojo 
apie Lietuvos karininkų rengiamą perversmą, ir abu pašnekovai svarstė galimą 
įvykių raidą. S. Aleksandrovskis Voldemarą įtikinėjo, kad bet koks perversmas 
iš dešinės, nesvarbu kas jį įvykdytų, masių bus įvertintas kaip fašistinis, suskal- 
dys Lietuvos kariuomenę. Abi pusės - ir Sovietų Sąjungos pasiuntinys, ir dažnai 
pasiuntinybėje lankęsi A. Smetona bei A. Voldemaras - prieš gruodžio įvykius 
tarsi tyrė vieni kitus, mėgindami išsiaiškinti galimą reakciją į būsimą perversmą 
ir jo padarinius. Voldemarą domino Sovietų Sąjungos pozici- 
ja (ypač Lenkijos galimos invazijos atveju), S. Aleksandrovkis 
savo ruožtu teigė, kad būsimas perversmas bus nenaudingas 
Lietuvai. Galima sutikti sa nuomone, kad nuo pirmojo Sovietų 
Rusijos pasiuntinio laikų susiklostė tradicija, kad su rusų di- 
plomatais nuolat ir artimai bendraudavo, diskutuodavo ar net 
konsultuodavosi vyriausybės ir Seimo nariai, partijų ir kultū- 
ros veikėjai, kariškiai ar žurnalistai393, 


Sergejus Aleksandrovskis (1889-1945) bolševikas nuo 1906 m., kalintas 
1908-1910 m., emigravo į Vokietiją 1913 m., internuotas 1914-1918 m., o 
vėliau kalintas Vokietijoje iki 1920 m. sausio mėn. Dirbo diplomatu Lietuvoje 
1925-1927 M. 

LKP (b) savo propagandai plėtoti tuo metu neturėjo jėgų, o Politinė policija 
jos veikimą irgi trukdė. Be SSRS ir Kominterno paramos LKP (b) veikimas Poli- 
tinei policijai nebūtų kėlęs jokių rūpesčių. LKP (b) buvo palaikoma ir kaip gran- 
dis, jungusi Maskvą su Vokietijos ir Čekijos komunistais. SSRS atstovas Kaune 
S. Aleksandrovskis Kominterno sferose taip pat buvo laikomas labai svarbiu 
asmeniu, kurio veikla daugiausia buvo išplėsta Vokietijoje (išėjęs iš Moabito 
kalėjimo 1920-1923 m. vykdė Kominterno užduotis) ir Čekoslovakijoje. Lietu- 
vos Politinės policijos žiniomis, visi nelegalūs Kominterno agentai į Vokietiją ir 
Čekiją 1924-1936 m. „vyksta ir vyks per Lietuvą“??* (Rygos-Tilžės-Karaliaučiaus 
ir Daugpilio-Kauno-Karaliaučiaus maršrutais). Tokiam plačiam Kominterno 
veikimui atremti netgi įsikūrė Tarptautinė sąjunga kovai su III Internacionalu 
(įsteigta Ženevoje, nuo 1938 m. žinoma kaip International Anticommunist En- 
tente - EIA - Tarptautinė Antikomunistinė Sąjunga)3“5. Vidaus reikalų minis- 
teriją pasiekė šios organizacijos 1924 m. spalio 29 d. laiškas, pasirašytas šveicarų 
advokato Teodoro Auberto (Theodore Aubert), kuris gynė Šveicarijoje nužu- 
dyto sovietinio diplomato Vaclavo Vorovskio žudiko talkininką kpt. Arkadi- 
jų Poluniną. Advokatas T. Aubertas išgarsėjo šiame teismo procese, kuriame 
diplomato nužudymas buvo pavadintas teisingumo aktu už bolševizmo nusi- 
kaltimus, žudikas Morisas Konradi ir jo talkininkas A. Poluninas išteisinti, o 
Sovietų Sąjungos ir Šveicarijos diplomatiniai santykiai buvo nutraukti iki 1946 
metų. Tarptautinė sąjunga kovai su III Internacionalu steigėjas T. Aubertas Lie- 
tuvą pakvietė bendradarbiauti, kadangi „sąjungos tikslas yra sujungti į bendrą 
darbą visas tautines organizacijas tuose kraštuose, kuriems gresia pavojus dėl 
III Internacionalo pragaištingo veikimo“*“*. Nežinoma, kaipgi susiklostė ryšiai 
su šia organizacija, tačiau jos veikloje 4-ajame dešimtmetyje dalyvavo atstovai 
iš dvidešimties valstybių. 

Kadangi tuo metu reikėjo nuolat reaguoti į SSRS remiamos Komunistų par- 
tijos pokyčius, turima informacija buvo keičiamasi su Latvijos politine policija, 
nes ten SSRS šnipinėjimas buvo dar labiau išplitęs. 1925 m. sausio 22-23 d. Ry- 
gos laikraštis „Segodnia večerom“ („Šiandien vakare“) išspausdino pabėgusio iš 
SSRS buvusio karininko interviu „Kaip bolševikai norėjo padaryti mane šnipu', 
kuriame jis papasakojo būsimiems šnipams į galvas kalamą instrukciją. „<...> 
Jūs turite visus įtikinti savo nesutaikomu antibolševizmu <...>. Pasitikėti niekuo 
negalima, jūsų darbas už draugystės, giminystės ribų ir nesivadovauja jausmais. 
Jūs užsienio valstybės armijos agentai priešo užnugaryje <...>. Jūsų draugais gali 
būti tik mūsų nurodyti komunistai <...>. Dirbdami priešo užnugaryje, atmin- 

kite, kad jūsų demaskavimas pražudys ir jus. Mūsų pagalbos nesitikėkite <...>, 
Diplomatinėse misijose yra mūsų rezidentai ir mes jums suteiksime galimybę 
susisiekti su jais <...>397, 

Šeštasis rezidentas. 1923 metų pabaigoje atvykęs šeštasis sovietinės Žval- 
gybos rezidentas V. Sokolovas (Sokolov) pradėjo kurti naują agentūros tinklą, 
kuris iš esmės išsilaikė iki pat 1940 metų. Iki tol veikusią agentūrą naujasis rezi- 
dentas įvertino kaip silpną: „Aš labai nepatenkintas palikimu, - rašė rezidentas 
į Maskvą, - beveik visi šaltiniai buvo smulkūs. Reikalingas visiškai naujas tin- 
klas, nes nėra prasmės paskęsti smulkmenose“3*š. Su rezidentūros darbuotojais 
A. Žilko ir Beregovskiu (Beregovski) buvo numatyta sukurti stiprią agentūrą 
ir įsiskverbti į Prancūzijos pasiuntinybę, Lietuvos užsienio reikalų ministeriją, 
Generalinį štabą ir kontržvalgybą (Politinę policiją). Bet Lietuvos sąlygomis - 
mažame mieste, esant ribotam numatytų agentūriniam įsiskverbimui įstaigų 
darbuotojų skaičiui - tai buvo sunkiai įgyvendinamas uždavinys. Todėl pir- 
miausia pradėta ieškoti nepatenkintų Lietuvos valdžia ir sunkiai besiverčiančių 
valdininkų. Svarbiausiu argumentu turėjo tapti ir tapo pinigai. Rezidentūros 
mėnesinės išlaidos visada viršydavo dešimt tūkstančių litų, o metinės išlaidos 
beveik prilygo Lietuvos politinės policijos agentūros išlaikymui skiriamoms 
lėšoms. Rezidentūros agentams buvo mokami keliagubai didesni atlyginimai, 
negu Lietuvos slaptosios tarnybos galėdavo pasiūlyti savo agentams. Štai gene- 
rolui K. Kleščinskiui, kurį rezidentas, praėjus mėnesiui po jo paleidimo į atsargą, 
jau vadino „pusiau užverbuotu“ ir tikėjosi gauti „viską, ko reikia <...> apie Lie- 
tuvos vidaus ir užsienio politiką, karines sferas'399, mokėjo 500 litų. Numaty- 
tam 1923 m. užverbuoti buvusiam Lietuvos užsienio reikalų viceministrui, žydų 
reikalų ministrui S. Rozenbaumui (rezidento žodžiais tariant, tai „senas diplo- 
matas, dalyvavęs Lietuvos pusėje daugelyje taikos derybų ir pasirašęs taikos 
sutartį su mumis <...> Yra pagrindo manyti, kad jį bus galima paimti. Jis turi 
kai kurių turtinių interesų Maskvoje“) norėjo skirti 1500-2000 litų per mėnesį. 
Sovietinis pasiuntinys I. Lorencas 1923 m. spalio 20 d. savo dienoraštyje užra- 
šė: „Rozenbaumas prašo atiduoti jo asmeninius 20 000 rublių iš Rusijos banko, 
savo - jam asmeniškai labai reikia. Reikėtų padėti...'**?, Bet S.Rozenbaumas jau 
kitais metais (1924 m.) išvyko į Palestiną ir rezidento planas žlugo. 

Rezidentas V. Sokolovas išties buvo nepaprastai aktyvus: 1923 m. spalio 6 d., 
praėjus vos trim savaitėms po atvykimo, jis jau pranešinėjo „Maskvos centrui“: 
„greitai būsime žvalgyboje“, nes ten „infiltravome savo žmogų“. Tai karinėje 
intendantūroje tarnavęs buvęs aktorius Balmontas, rezidento įvertintas kaip 

„dalykiškas ir sumanus, užverbavo informatorių lietuvių žvalgyboje. Matyt, jo 
dėka 1923 m. lapkričio 27 d. sovietinė žvalgyba turėjo savo rankose dokumentus 
apie nusiųstus į Peterburgą ir Maskvą Lietuvos žvalgybos agentus, jų sąrašus ir 
slaptažodžius. Dar po kelių dienų gauti ir visų žvalgybos darbuotojų sąrašai, jų 
nuotraukos, įvairių įsakymų originalai. Toks sovietinės žvalgybos aktyvumas 
Politinės policijos darbuotoją, lietuviai jam „pakišo“ savo agentą Kanuolį, ku- 
ris išsiaiškino žvalgybinius Beregovskio interesus. Lietuvių nuostabai, sovieti- 
nę rezidentūrą domino ne tik slaptų ir etatinių slaptosios tarnybos darbuotojų 
sąrašai, bet ir jų biografijos, slapyvardžiai, charakteristikos (nurodant ydas ir 
materialinę padėtį). 

Vertingiausias šaltinis K-3. Bet užkirsti kelią sovietinės rezidentūros žval- 
gybiniam skverbimuisi nepavyko. 1924 m. pradžioje atvyko septintasis reziden- 
tas I. K. Lebedinskis (Vorobjovas). Lietuvoje jis dirbo dvejus metus legalioje 
diplomatinėje priedangoje (1924-1926 m.) ir buvo laikomas vienu geresnių Žval- 
gų (tiesa, neišvengęs „didžiojo valymo“ 1937-1938 m., bet išlikęs gyvas). Vėliau 
dirbo Vokietijoje ir Austrijoje, kol 1931 m. pabaigoje buvo austrų policijai jo ta- 
patybę (kaip rezidento padėjėjo) išdavė pirmasis garsus perbėgėlis, buvęs OGPU 
rezidentas Irane ir Turkijoje Georgijus Agabekovas. Pradėjęs darbą, po kelerių 
mėnesių I. K. Lebedinskis rašė: „Lietuvos užsienio reikalų ministerijos ir kitų 
šalių misijų tyrimui aš turiu gana plačias galimybes. Turiu ryšius su prancūzų, 
estų ir latvių misijomis <...>. Be abejonės, apie Žvalgybos veiklą mes žinosime 
daugiau. Ryšius su MVD turiu...3". I. K. Lebedinskis įgijo vertingų informaci- 
jos šaltinių. Vasilijus trejus metus dirbo Prancūzijos karo atašė aparate ir buvo 
laikomas visiškai patikimu agentu. Iš jo sovietinė žvalgyba gaudavo slapto su- 
sirašinėjimo su Paryžiumi juodraščius, tai padėjo išsiaiškinti prancūziškus šif- 
rus?'*. Panašiai atsitiko Estijos ir Latvijos pasiuntinybėms. 

1925 metų pradžioje I. K. Lebedinskio vadovaujama rezidentūra įgijo vieną 
vertingiausių agentų, kuris veikė iki pat 1940 metų. Agentas Nr. 13 (K-3, rezi- 
dentūra konspiracijos sumetimais savo agentams suteikdavo numerius. Vėliau 
pradėta vartoti slapyvardžius) tapo vienu iš vadovaujančių lietuviškos Politinės 
policijos vadovų ir naudojosi jos slapčiausia informacija, kuri nenutrūkstamu 
srautu pradėjo tekėti sovietinei žvalgybai. Užimdamas svarbias pareigas polici- 
joje apie Politinės policijos veiklą jis žinojo beveik viską. Jis išdavė dešimtis sau- 
gumo agentų (1926 m. gegužės mėn. perdavė originalias slaptų agentų anketas. 
Iš viso 121 vnt.), tarp jų ir tuos, kurie pasisamdydavo į Sovietų Sąjungos įstaigas 

Lietuvoje33. Jis policijos kartotekose tikrino žmones, kuriais domėjosi sovieti- 
nė žvalgyba, rinko duomenis apie vietinius politikus ir užsienio agentus. Su jo 
pagalba rezidentas sustiprino agentūrinį aparatą, kuriame buvo URM valdinin- 
kai, prezidento A. Smetonos aplinkos tarnautojai, žurnalistai. Anot sovietinės 
žvalgybos, agentas K-3 netikėjo, kad Lietuva išlaikys nepriklausomybę, ir todėl 
dirbo nekompleksuodamas ir neatsisakydamas pinigų?'*. Buvo net toks įdomus 
atvejis, kai 1925 m. gruodžio 23 d. atvykus į Kauną Sovietų Sąjungos užsienio 
reikalų komisarui G. Čičerinui, Politinės policijos viršininkas, pats to nežinoda- 
mas, paskyrė apsaugai vadovauti šį slaptą sovietinį agentą. „Mano agentas Nr. 13 
vadovavo Čičerino apsaugai politinėje policijoje“, - gyrėsi sovietinis rezidentas. 
Agentas, vykdydamas rezidentūros nurodymus, net sulaikė vieną teroristiniais 
ketinimais įtariamą monarchistą A. Šapovalovą35. Matyt įkvėpta sėkmės so- 
vietinė žvalgyba atsiuntė ir antrą legalioje diplomatinėje priedangoje dirbusį 
rezidentą Pavelą Žuravliovą 

1926 metais išvykus I. K. Lebedinskiui, vykstant Seimo rinkimams, sovieti- 
nė rezidentūra (vadovaujama naujojo rezidento, pasiuntinybės pirmojo sekreto- 
riaus D. Skalovo) su agento pagalba į juos radikaliai įsikišo. Politinės policijos 
viršininko A. Račio slapčiausių dokumentų (apie planuojamas kurti fiktyvias 
kairiosios pakraipos rinkimines kuopas) fotokopijos atsidūrė kai kurių politi- 
kų rankose. Tuometinis opozicionierius A. Smetona šiuos dokumentus taip pat 
gavo. Slapti dokumentai pateko į laikraščių puslapius ir taip galutinai sukom- 
promitavo politinės policijos viršininką A. Račį, vyriausybę. Savo ataskaitoje 
tuometinis Sovietų Sąjungos pasiuntinys Lietuvoje S. Aleksandrovskis rašė: 
„<...> Su manimi čia labai skaitosi, teikia didelę reikšmę ir net tiesiog bijo. Bijo 
dešinieji, kurie laiko mane savo žlugimo praėjusiuose Seimo rinkimuose kalti- 
ninku . Po daugelio metų šios kompromitavimo operacijos kaltininkas agentas 
K-3 buvo pavadintas GPU-NKVD operacijų Baltijos šalyse veteranu. Jam teko 
bendradarbiauti su visais rezidentais, kurie dirbo Lietuvoje““. 

Visa rezidentūros gaunama informacija pasiekdavo OGPU (Vyriausioji po- 
litinė valdyba - dar viena KGB pirmtakė) užsienio žvalgybos skyriaus virši- 
ninkus M. Triliserį (1921-1929 m.) ir A. Artūzovą (1921-1929 m. Kontržvalgy- 
bos skyriaus viršininkas; 1929-1934) bei karinės žvalgybos viršininką J. Berzinį 
(1924-1935 m.) ir Kominterno tarptautinių ryšių skyriaus viršininkus J. Piatnickį 
(1921-1922), P. A. Vompe (1922-1925), A. E. Abramovičių (1925-1926), A. L. Abra- 
movą-Mirovą (1926-) ir kt. 

Negalima nepaminėti ir rezidentūros paramos Lietuvoje veikusiam komu- 
nistiniam pogrindžiui. Vietos komunistai rezidento švelniai vadinami „zemlia- 
ki“ („žemiečiai“), per metus gaudavę po pustrečio milijono rublių (1921 m.) savo 
veiklai palaikyti, iš rezidentūros gaudavo ir informaciją apie lietuvių Politinės 
policijos (vėliau Saugumo policijos) agentus, kuriuos retkarčiais fiziškai sunai- 
kindavo (pirmą kartą - 1923 m.). Taip pat vietos komunistai buvo įspėjami apie 
gresiančias kratas, suėmimus. 

Apakinta politinė policija ar „nematomas“ perversmas? Viskas pasikei- 
čia 1926 m. krikščionims demokratams pralaimėjus rinkimus. Po 1926 m. liepos 
14 d. amnestijos iš kalėjimų paleidžiami komunistai, o liepos 16 d. 
liaudininkų ir socialdemokratų vyriausybė naujuoju Politinės po- 
licijos viršininku paskiria I. Paškevičių. 


Ignas Paškevičius gimė 1884 m. birželio 11 d. Telšiuose. Tarnavo įvairiose teismo 
įstaigose. 1919-1920 m. buvo Joniškio muitinės viršininku. 1920-1926 m. tarnavo 
Teisingumo ministerijoje, ėjo įvairias pareigas. Politinės policijos viršininkas 
1926 m. liepos 16 d. - gruodžio 16 d. 


Po kelių dienų buvęs Politinės policijos viršininkas A. Ra- 


čys bei jo padėjėjas B. Vėžys buvo atleisti iš tarnybos. Naujam 
agentūros vedėjui V. Labanauskui (iki 1926 m. spalio 2 d.) buvo 
pasakyta, kad „<...> prie dabartinės socialistų vyriausybės nuo 
bolševikų-komunistų Lietuvai jokio pavojaus negresia, o pati bolševikų-komu- 
nistų partija bus legalizuota <...>“. Po šito A. Račys nieko nelaukdamas išvyko į 
Berlyną (paskui į Paryžių). Ten policeiprezidiume buvo išklausinėtas ir apie savo 
išvykimo priežastį pasakė, kad, „kaip priklausęs krikščionių demokratų partijai, 
socialistams paėmus valdžią turėjo bėgti iš Lietuvos“. Bet jo artimiausias padė- 
jėjas B. Vėžys juo nepasekė. Naujasis viršininkas I. Paškevičius mėgino B. Vėžį 
padaryti savo „slaptu agentu“ - už informaciją apie buvusiam viršininkui pa- 
lankius Politinės policijos valdininkus pasiūlė 400 litų kas mėnesį. „Užverbuoti“ 
nepavyko, nors pabėgus A. Račiui vėl pamėginta pasinaudoti B. Vėžio paslau- 
gomis. Tai B. Vėžys papasakojo jau po perversmo per tarnybinį patikrinimą: 
„<...> Paškevičius vėl mane išsišaukė <...>. Pasirodė, kad jis manimi pasitikėjo 
ir visai slaptai užduoda klausimą: ar aš galėsiu vieną labai ir labai svarbų da- 
lyką atlikti ir, žinoma, kad tai būtų paslaptyje <...>. Aš atsakiau, kad jei ponas 
viršininkas tikit man ir jaučiat, kad galėsiu padaryti, tai visuomet išpildysiu 

<...>. Paškevičius pasiūlė 5000 litų, jei pristatysiu p. Račį ir teiksiu Žinias apie 
tautininkus, karininkus ir „fašistus“ <...>. Matydamas, kad mane Paškevičius 
nori išnaudoti, einant prieš mano nusistatymą - atsisakiau, rimtai pabrėždamas, 
kad panašių provokacinių žinių teikti negalėsiu ir užteks juokus krėsti <...>“. Po 
savaitės, 1926 m. rugsėjo 23 d. B. Vėžys suimamas. Jis taip ir neperdavė naujajam 
viršininkui visų savo slaptųjų agentų. Pagaliau šito I. Paškevičiui ir nereikėjo. 
Pogrindinė LKP(b) veikla nebuvo sekama, o visas darbas, pasak B. Vėžio, buvo 
„nukreiptas prieš taip vadinamus „fašistus“, tautininkus, karininkus, studentus 
ir visą tautiškai nusistačiusią visuomenę <...>“. Netgi lenkų agentūros sekimui 
nebuvo skiriama pakankamai lėšų?". Lenkijos žvalgyba beveik nekliudoma 
veikė Lietuvoje, nes įkliūdavo tik smulkūs agentai. Politinės policijos kontrž- 
valgybinis darbas buvo nukreiptas kita linkme. Ypač buvo sekami karininkai. 
K. Škirpa (iki perversmo Vyriausiojo štabo viršininkas) savo atsiminimuose tai 
aiškino taip: „Gali kilti klausimas, kodėl apie šių karininkų konspiraciją nesu- 
žinojo karinė vadovybė <...>. Karininkų drausmė tautiškai sveikoje visuomenėje 
yra pagrįsta ne vienas antro šnipinėjimu, bet pasitikėjimu, giliu patriotizmu, 
priesaika, karininko garbės principu ir griežta subordinacija <...>. Jei minėtas 
drausmės pagrindas susvyruoja <...>, karinei vadovybei nebelieka kitos išeities, 
kaip įvesti slaptą karininkų sekimą, aplenkiant karinę vadovybę'?!ė. Netiesa, 
kad K. Škirpa nieko nesužinojo apie karininkų konspiraciją. 1920 metais Žval- 
gybos skyriuje dirbęs, Kauno komendantūros iždininkas ir „Kardo“ redakto- 
rius vyr. ltn. P. Biržys teikė žinias apie karininkus tautininkus. Buvo sekamas 
gen. K. Ladyga, plk. V. Grigaliūnas-Glovackis, mjr. J. Tomkus ir A. Merkys. Visi 
šie karininkai vienaip ar kitaip prisidėjo prie karinio perversmo organizavimo. 
K. Škirpos sudarytame aktyviai politikuojančių karininkų sąraše buvo 200 pa- 
vardžių?*?. Pasak A. Merkelio, „lapkričio mėn. pabaigoje ruošiamas perversmas 
jau buvo vieša paslaptis, apie kurią kalbėjo ir dešinieji, ir komunistai'3*9, O 
pasak tuometinio Vyriausiojo štabo viršininko K. Škirpos, „Vyriausias štabas 
neturėjo konkretesnių duomenų apie konspiratorius, o vadovautis gandais juk 
negalima <...>“. 

Pačioje Politinėje policijoje buvo pakankamai žmonių, kurie nejautė jokių 
simpatijų „socialistų vyriausybei“, ir galima spėti, kad perversmo organizato- 
riai buvo įspėjami apie Politinės policijos viršininko I. Paškevičiaus žingsnius. 
Kad ir kaip ten būtų buvę, Politinė policija buvo ta valstybinė institucija, kuri 
turėjo saugoti konstitucinę valdžią nuo visokių pasikėsinimų, bet ši funkcija 
nebuvo vykdoma. Pasirengimas perversmui liko nematomas. Taip atsitiko ir 


132 


dėl Politinės policijos darbuotojų neigiamo požiūrio į prioritetų pakeitimą se- 
kimo sferoje, ir dėl menko finansavimo. „M. Sleževičiaus vyriausybė, siekdama 
visur nepaprasto taupumo, - rašė atsiminimuose K. Škirpa, - nubraukė Vidaus 
reikalų ministerijai kreditus, skiriamus politinio sekimo reikalams, laikydama 
tai nedemokratiniu dalyku. Šių kreditų nubraukimu vyriausybė, galima sakyti, 
lyg ir apsiaklino. Kai ši klaida paaiškėjo, buvo griebtasi atitinkamų priemonių. 
Tačiau tai jau buvo pavėluotas dalykas: konspiratoriai jau buvo susiorganizavę 
ir galėjo savo planą įvykdyti prieš juos išaiškinant'3'. Politinė policija 1925 m. 
gavo 652 550 litų, 0 1926 m. naujoji vyriausybė išlaidas sumažino iki 634 699 
litų. Labai pavojingas buvo nusikaltėlių sekimo išlaidų (jas skirdavo visai VRM) 
sumažinimas. 1925 m. VRM nusikaltėliams sekti gavo 100 tūkst. litų, 0 1926 m. 
liepos 21 d. VRM biudžetą sumažinus 228 tūkst. litų, labiausiai sumažėjo mi- 
nėta išlaidų dalis. Bet didžiausias siurprizas laukė ateinančiais metais. 1926 m. 
Politinei ir Kriminalinei policijoms skirta iš viso 1 mln. litų, 0 1927 m., sujungus 
abi šias atšakas, numatyti tik 642 962 litai3??. 

Kaip Politinė policija atrodė iki 1926 m. gruodžio 16 d.? M. Sleževičiaus vy- 
riausybė penktadaliu sumažino Politinės policijos tarnautojų skaičių ir ji pasi- 
darė mažesnė negu buvo 1923 m. rugsėjo 1 d. Tai buvo beveik visiškai lietuviška 
įstaiga, nors nebuvo užvertos durys ir kitų tautybių profesionalams. Neliko rusų 
tautybės darbuotojų (palyginti 1926 m. ir 1923 m.), o vokiečių sumažėjo nuo 
4 iki 1, žydų ir baltarusių beveik visą laiką dirbo tiek pat - atitinkamai 1 ir 3 
darbuotojai. 

Kaip ir įsteigimo metu, taip ir 1926 m. apie pusę Politinės policijos darbuoto- 
jų buvo baigę ne daugiau kaip 4 klases. Tiesa, visiškų savamokslių 1923-1926 m. 
sumažėjo iki 13 ir atsirado baigęs aukštąjį mokslą darbuotojas. I. Paškevičiaus 
vadovaujamoje Politinėje policijoje buvo įdarbinta nemažai studentų - kas de- 
vintas darbuotojas buvo studentas. Tokia Politinė policija buvo 1926 m. pabai- 
goje - dezorientuota daromų reformų ir sumažėjusiomis galimybėmis. 

1923-1926 m. Politinė policija didelių laimėjimų nepasiekė, nors keliasdešimt 
Lenkijos žvalgybos agentų buvo demaskuoti. Daugiausia teko sekti komunistus, 
studijuoti jų taktiką, veikimo metodus ir įstatymais nurodytomis teisėmis už- 
kirsti kelią pragaištingam jų veikimui. Svarbiausią to meto Politinės policijos 
tikslą ir laimėjimą būtų galima įvardyti taip: agentūra ir dar kartą agentūra. 

BUDRIO SUGRĮŽIMAS IR UŽVERBUOTI 
GENEROLAI 


vykus kariniam perversmui, VRM Politinės policijos skyrių iš I. Paškevičiaus 
i m. gruodžio 17 d. perėmė išleistas iš kalėjimo buvęs A. Račio pavaduo- 
tojas B. Vėžys3?*. Politinės policijos darbas iškart buvo orientuotas iki 1926 m. 
liepos mėn. vyravusia linkme - sekti komunistinį pogrindį ir lenkų galimą an- 
tivalstybinę veiklą. Suimti komunistai Panevėžyje (13 žmonių), Kupiškyje (7), 
Utenoje (8), Rokiškyje (4)325 ir kitur. Jie buvo apkaltinti komunistinio perversmo 
rengimu, nors komunistų partijos galimybės ir realios grėsmės buvo gerokai 
pervertintos. Politinė policija atliko tai, ko iš jos ir buvo tikimasi (visa kita — 
karo lauko teismai). 

Gruodžio 21 d. vidaus reikalų ministras I. Musteikis Politinės policijos vir- 
šininku paskyrė A. Račį, kuris beveik keturis mėnesius gyveno Paryžiuje. Bet 
A. Račys nebuvo populiarus nei tarp kariškių, nei visuomenėje, todėl 1927 m. 
sausio 3 d. vadovauti Politinei policijai pakviestas buvo Klaipėdos sukilėlių va- 
das ir Klaipėdos krašto gubernatorius J. Budrys, kuris buvo ir Žvalgybos sky- 
riaus kontržvalgybos vadovas. Jis taip pat ėjo VRM patarėjo pareigas ir, matyt, 
buvo vienas iš Politinės policijos reformos iniciatorių. Pati reforma sumanyta 
daugiau kaip VRM, o ne Politinės policijos struktūrų reforma. Numatyta su- 
kurti bendrą Kriminalinę policiją, nes dalį Politinės policijos sekamų asmenų 
nusikaltimų buvo sunku pavadinti politiniais (dokumentų padirbinėjimas, ne- 
legalus sienos perėjimas, kyšininkavimas ir t. t.). 1927 m. vasario 12 d. buvo pa- 
tvirtinti nauji bendros Kriminalinės policijos etatai. M. Sleževičiaus vyriausybė 
buvo numačiusi 1927 m. turėti vos 82 darbuotojus bendroje Kriminalinėje po- 
licijoje. Tačiau įtemta vidaus politinė padėtis dare įtaką etatų didinimui. Metų 
pradžioje turėti 103 pareigūnai (20 - Kriminalinės policijos centre, 39 - skyriuje 
„A“ ir 44 - skyriuje „B“), bet iki metų pabaigos šis skaičius padvigubėjo. Kovo 
18 d. galutinai įteisintas (formaliai - nuo sausio 1 d.) pradėtas Kriminalinės 
ir Politinės policijos sujungimas į vieną įstaigą. Buvę Politinės policijos sky- 
riai Šiauliuose, Panevėžyje, Marijampolėje ir Ukmergėje pavadinti Kriminali- 
nės policijos punktais „A“, o prie Kriminalinės policijos punktų pavadinimo 
pridedama „B“ raidė. Bendros įstaigos viršininku paskirtas J. Budrys (1927 m. 
balandžio 7 d.). Abi policijos atšakos galutinai sujungtos 1927 m. gegužės 1 d. 
(ir punktai sujungti). Kriminalinės policijos centras perkeltas į buvusį Politi- 


134 


nės policijos centrą Miškų g-vėje Nr. 13. Nuo tol ten buvo Operatyvinė sekcija 
(4 darbuotojai), kanceliarija (14), Žinių sekcija (7), Tardymų sekcija (5), Užsie- 
nio cenzūra, sekretoriatas (5) ir kt. Perskirstyti ir provincijos punktų rajonai. 
Bet tuo pasikeitimai nesibaigė. 1927 m. spalio 1 d. VRM Kriminalinės policijos 
punktai pavadinti Kriminalinės policijos rajonais. Šiaulių, Panevėžio, Marijam- 
polės, Ukmergės, Kretingos punktai pavadinti I, II, III, IV, V kriminalinės po- 
licijos rajonais (atitinkamai juose buvo 23, 18, 22, 10, 8 darbuotojai). Tik Kaune 
išliko atskiri politinio ir kriminalinio punktų pagrindu sudaryti VI (politinis) 
ir VII (kriminalinis) rajonai (atitinkamai 29 ir 13 darbuotojų)??*. Lietuvių tarp 
darbuotojų padaugėjo, nes buvo tik po vieną žydą, rusą, vokietį bei 4 baltaru- 
siai (1932 m. liko trys žydų, rusų ir baltarusių tautybės darbuotojai). Nelietuviai 
buvo tik labiausiai reikalingi specialistai - vertėjai, sekliai profesionalai ir pan. 
Iš viso dirbo 210 darbuotojų (1927 m. spalio 1 d.), iš jų 86 - „B“ ir 124 - „A“ sky- 
riuje (be to, dar buvo 43 slaptieji sekimo agentai)3?7. 

Visos šios reorganizacijos pirmiausia turėjo stiprinti politinį sekimą. Iki 
1926 m. gruodžio 17 d. kokių nors ginkluotų akcijų (sukilimų, pučų, tero- 
ro aktų) buvo tikimasi tik iš komunistinio pogrindžio, lenkų ar Klaipėdos 
vokiečių, 0 1927 m. šį sąrašą papildė kitos politinės (ne tautinės) grupuotės. 
Vyriausybei, atėjusiai į valdžią su kariškių pagalba, iškilo grėsmė būti taip 
pat prievarta nušalintai. Todėl Kriminalinės policijos skyriaus „A“ reikšmė 
dar labiau padidėjo. Su jo pagalba 1927 m. kovo-balandžio mėn. likviduota 
valstiečių liaudininkų Seimo frakcijos nario J. Pajaujo vadovaujama sąmoks- 
lininkų grupė. Kovo mėn. Politinės policijos viršininkas J. Budrys pranešė, 
kad „<...> ryšiai tarp Seimo narių ir perversmo vykdomojo komiteto, tiek ir 
posėdžiai buvo gerai užslėpti nuo bet kokio sekimo, nes Politinės policijos 
žinioje esančios lėšos neleidžia jai turėti daugiau apmokamų agentų, kurie 
galėtų įeiti ir į Seimo narių tarpą <...>328, 

K. Kleščinskis - agentas „Ivanov 12“. Nestabilia politine padėtimi nau- 
dojosi Lenkijos ir SSRS žvalgybos (veikė taip, kaip Lietuvos žvalgyba 1926 m. 
gegužės mėn. įvykus perversmui Lenkijoje), nors lietuvių kontržvalgybininkai 
mėgino tam užkirsti kelią. Reikšmingiausia 1927 m. Kriminalinės policijos kon- 
tržvalgybinė akcija buvo SSRS šnipo generolo K. Kleščinskio sulaikymas. 

1927 m. pradžioje OGPU Užsienio skyrius rezidentūrai nurodė „rimtai ir 
skubiai išsiaiškinti kiek K. žinomas ir kur jį būtų galima nusiųsti, jei būtų ne- 
įmanoma toliau panaudoti Lietuvoje. Savo ruožtu mes vesime derybas dėl jo 
panaudojimo kaip karinio specialisto Sovietų Sąjungoje '3??. Bet šios galimybės 

taip ir liko nerealizuotos. 1927 m. pradžioje Kriminalinė polici- 
ja gavo žinių, kad SSRS atstovybės agentūros vedėjo padėjėjas 
I. Sokolovas (spėjama, kad tai buvo rezidentas P. M. Žuravliovas) 
palaiko ryšius su kai kuriais Lietuvos piliečiais, tarp jų ir su ge- 
nerolu K. Kleščinskiu. 


Pavelas Žuravliovas (1898-1956), ČK nuo 1918 m., dirbo GPU Kryme 1922 m., OGPU 
užsienio žvalgybos rezidentas Kaune 1925-1927 m., vėliau rezidentas Čekoslovaki- 


joje 1928-1929 m., Turkijoje 1931-1932 m., Italijoje 1937-1938 m., Irane 1942-1944 m., 
Egipte 1944-1947 m. Dirbo URM Informacijos komiteto (užsienio žvalgybos) pirmininko pavaduoto- 
ju, generolas majoras. 


Įtarimus didino tai, kad apsilankęs pas A. Merkį, K. Kleščinskis domėjosi 
Kauno įgulos planu perversmo atveju33“?. Ir I. Sokolovą, ir K. Kleščinskį pra- 
dėta sekti. Buvo nustatyta, kad atstovybės agentūros vedėjo pavaduotojas kas 
savaitę susitinka su generolu ir apie kažką kalbasi. Tai buvo pranešta vidaus 
reikalų ministrui. Nutarta, generolui susitikus su I. Sokolovu arba su SSRS at- 
stovybės agentūros vedėju Dneprovu, juos suimti. Bet po poros dienų vidaus ir 
užsienio reikalų ministrai I. Musteikis ir A. Voldemaras įsakė SSRS atstovybės 
tarnautojų nesuimti, o tik konstatuoti jų pasimatymo su gen. K. Kleščinskiu 
faktą. Buvo numatyta, kad, suėmus SSRS atstovybės darbuotoją, GPU Maskvoje 
sulaikytų kurį nors Lietuvos atstovybės darbuotoją ir apkaltintų jį šnipinėji- 
mu3?'. Komplikuoti santykių su SSRS nenorėta. 1927 m. gegužės 19 d. 21 val. 
Kriminalinės policijos viršininkui sekimo agentai pranešė, kad I. Sokolovas įėjo 
į K. Kleščinskio butą. J. Budrys tuoj pat nuvyko į generolo butą Aukštaičių ga- 
tvėje Nr. 20. Įsiveržus į butą, aptiktas jau pasirengęs išeiti I.Sokolovas. Pamatęs 
policijos valdininkus I. Sokolovas išmetė K. Kleščinskio jam perduotą rašytinį 
pranešimą. Patikrinus dokumentus (J. Budrys memuaruose klaidingai mini, 
kad dokumentai buvo ne I. Sokolovo, o S. Sinycino vardu)?3?, I. Sokolovas buvo 
paleistas. Čia pat pradėtas tardyti generolas K. Kleščinskis prisipažino, kad nuo 
1926 m. liepos mėn. informuoja SSRS atstovybę apie politinius Lietuvos partijų 
santykius. Už tai jam moka 500 litų kas mėnesį, bet pinigus gauna jo motina ir 
teta, gyvenančios SSRS. 

Toje vietoje, kur stovėjo I. Sokolovas, buvo rastas 7 puslapių informacinis 
pranešimas rusų kalba, pasirašytas „Ivanov 12“. K. Kleščinskis, arba „Ivanov 
12', rašė: „<...> 6) Tomkus ginklų nesudėjo ir laukia savo veiklai geresnių laikų. 
Savo fašistinį darbą dirba labai atsargiai <...> pagrindinis negausios fašistinės 

krypties darbo tikslas — pasinaudoti krikdemų opozicinėmis nuotaikomis ir 
su jais suartėti <...>. Fašistų darbą Lietuvoje galima laikyti lygų nuliui <...>. 7) 
Ladyga perkeltas į Šiaulius ir paskirtas 3-ios karinės apygardos viršininku, to- 
dėl neturi galimybės daryti įtaką Kauno įgulai <...> Taip atrodė sutrumpintas 
pranešimo turinys. Atrodytų, jog nieko ypatingo tame pranešime nėra. Bet pa- 
skutiniu pranešimo punktu generolas pasirašė sau mirties nuosprendį: „<...> 12) 
1-0s apygardos vadas pulk. Tomaševskis, štabo viršininkas pulk. leit. Gerulaitis, 
1-as pėstininkų pulkas - Ukmergėje, 4-as pėstininkų pulkas - Panevėžyje <...>“. 
Ir toliau generolas vardija visų apygardų vadovybę ir dalinių dislokacijos vietas. 
Jokia valstybė negalėtų pakęsti net, atrodytų, nekalčiausios informacijos apie 
savas ginkluotąsias pajėgas „nuotėkio“. O šią informaciją raštu ir žodžiu teikia 
tikras žinovas, tuo sudarantis galimybę kitos valstybės vadovy- 
bei patikrinti ir kitais būdais gautas Žinias. 


Konstantinas Kleščinskis (1879-1927) gimęs 1879 m. Jelizavetopolyje (Užkaukazė- 
je), pasirinko kariškio profesiją ir baigė Maskvos karo mokyklą. 1915 m. rugpjūčio 
mėn. pateko į nelaisvę. Lietuvos kariuomenėje išsitarnavo nuo 2-osios pėstininkų 
brigados vado (1919 m. spalio 7 d.), nuo kapitono iki pulkininko (1919 m. spalio 

25 d.), nuo brigados vado iki taikos delegacijos Maskvoje eksperto, nuo Generali- 
nio štabo viršininko padėjėjo iki Generalinio štabo viršininko (1920 m. rugpjūčio 
24 d.). Atleistas iš tarnybos 1923 m. Tuo metu buvo užverbuotas GPU rezidento 
kaip agentas „Ivanov-12“. 1927 m. birželio 1 d. karo lauko teismo sprendimu 


sušaudytas. 


Kaipgi generolas K. Kleščinskis įsivėlė į SSRS žvalgybos pinkles? Jis kaip ka- 
drinis karininkas 1904-1905 m., kariaudamas Mandžiūrijoje su japonais, buvo 
apdovanotas Šv. Anos 4-ojo laipsnio ordinu su užrašu „Už narsą“, Šv. Stanislovo 
3-iojo laipsnio ordinu. Baigęs Generalinio štabo akademiją, 1914-1915 m. kariavo 
su vokiečiais ir už tai buvo apdovanotas Šv. Vladimiro 4-ojo laipsnio ordinu, 
kol pateko į nelaisvę. Tik pasibaigus karui, galėjo vėl grįžti prie karybos. 

Buvęs belaisvis karininkas K. Kleščinskis pasiūlė savo paslaugas Lenkijos ka- 
riuomenei ir buvo paskirtas į karininkų rezervą. Pats K. Kleščinskis aiškina taip: 
„<...> man buvo nurodytos kareivinės, kuriose aš turėjau apsigyventi, bet aš ten 
neapsigyvenau, nes man nepatiko'33. Pasiūlius jam tapti gen. Liotovskio štabo an- 
truoju viršininku, vėl atsisako. Gal sutrukdė ambicijos arba gavo kitų pasiūlymų, 
bet po kurio laiko nutarė važiuoti pas Judeničių į Helsingsforsą. Bet pakeliui su- 
stojęs Kaune A. Merkio buvo įkalbėtas pasilikti Lietuvoje kariniu instruktoriumi. 

Gal patraukė tėvo gimtinė (tėvas buvo gimęs Vilniaus gubernijoje) ar buvusios 
kovų vietos (su vokiečiais teko kariauti ir Pietų Lietuvoje), o gal karinės šlovės 
troškimas tegul ir mažytėje Lietuvos valstybėje. Baigusieji Generalinio štabo aka- 
demiją kariniai specialistai Lietuvoje iš tikrųjų buvo reti svečiai. 

K. Kleščinskio karinė žvaigždė ėmė kilti būtent Lietuvoje: nuo instrukto- 
riaus iki 2-osios pėstininkų brigados vado, nuo kapitono iki pulkininko, nuo 
brigados vado iki taikos delegacijos Maskvoje eksperto, nuo Generalinio štabo 
viršininko padėjėjo iki Generalinio štabo viršininko. Už kovas su bolševikais 
1919 m. gegužės 27 d. - lapkričio 12 d. jis buvo apdovanotas Vyčio 1-ojo laipsnio 
kryžiumi „Už tėvynę“. Bet pasibaigus aktyviems karo veiksmams su lenkais, ge- 
nerolo žvaigždė pamažėl ima blėsti. Nuo Generalinio štabo viršininko smukteli 
iki Generalinio štabo viršininko pirmojo padėjėjo (1921 m. gegužės 30 d.), pas- 
kui - iki 1-osios divizijos vado?3*. 1923 m. spalio mėn. pradžioje jis užsitraukia 
kariuomenės vado nemalonę. Kaltinamas tuo, kad pulkų vadų vakarienės metu 
kritikavo valdžią ir pats pakėlė taurę už diktatūrą ir už A. Smetoną. Generolas 
K. Kleščinskis viską paneigia ir motyvuoja tuo, kad „<...> man <...> priesaika ir 
garbė buvo ir yra tas stimulas, kuris vadovavo mano gyvenimui, ir per visą savo 
tarnybą <...> nesu sulaužęs priesaikos <...>335. Bet tai jam nepadėjo. 44 metų ge- 
nerolas tapo pensininku. Veikliam generolui nebuvo ką veikti. 1924 m. gruodžio 
mėn., kaip fiktyvus prancūzų firmos „Comtoir francais de Baltigue“ (prancūzų 
filialas Pabaltijyje; tai firmai vadovavo jo pažįstamas Poletas) atstovas, jis gavo 
SSRS vizą ir pagaliau galėjo Maskvoje pasimatyti su sunkiai sergančia žmona, 
sūnumi Borisu3*?. Prieš išvykdamas į Maskvą jis kalbėjosi su J. Budriu, kuris 
apie šį pokalbį pranešė Politinei policijai. K. Kleščinskis po to buvo sekamas 
porą mėnesių, bet jokių įkalčių prieš jį nerasta3??. Beje, ir Prancūzijos karo atsto- 
vai - Lietuvoje Sabonijė ir Latvijoje plk. Aršenas - buvo susidomėję jo kelione 
į Maskvą, bet, surinkę apie atsargos generolą daugiau žinių, jokių pasiūlymų 
jam nepateikė. 

1925 m. kovo mėn. mirė K. Kleščinskio žmona. Maskvoje pas tetą liko 10 
metų sūnus. Nei Maskvoje gyvenanti teta, nei Petrograde gyvenantys motina ir 
brolis Lietuvos generolo sūnaus išlaikyti negalėjo. K. Kleščinskis ėmė rūpintis, 
kad būtų leista sūnui atvažiuoti į Lietuvą. Štai tokia sunkia jo padėtimi ir pasi- 
naudojo GPU. Generolas K. Kleščinskis apie tuos įvykius tardymo metu pasa- 
koja taip: „<...> su Sovietų atstovybės sekretoriumi Dneprovu [jis ir atstovybės 
agentūros vedėjas. - A. A.] pirmą kartą kalbėjau 1926 m. liepos mėn. pradžioje. 
Dneprovas pasiūlė užeiti dar kartą po savaitės“. Matyt, reikėjo laiko susisiekti 

su Maskva, gauti leidimą verbuoti K. Kleščinskį. Susitikus antrą kartą, Dne- 
provas pasakė, kad „<...> galįs išleisti sūnų ir pagerins mano motinos ir mano 
padėtį, jeigu aš sutiksiu pristatinėti Sovietų atstovybei informaciją apie politinių 
partijų santykius, ir už tai žadėjo man duoti po 500 litų per mėnesį. Jokios 
instrukcijos man nedavė, bet aš turėjau jiems atsakyti į klausimus. Turėjau sa- 
kyti viską, ką aš Žinau <...>338. Taip šantažuodama SSRS atstovybė verbavo sau 
agentus. Tik keistas K. Kleščinskio paaiškinimas, kad jį, žymų Lietuvos kari- 
nių reikalų žinovą, prašė informuoti apie „politinių partijų santykius“. Tarsi jis 
būtų buvęs profesionalus politikas. Nors K. Kleščinskis jau 1923 m. pabaigoje 
pradėjo bendrauti su sovietine rezidentūra („šis generolas mums gali duoti labai 
daug“, - džiaugėsi 1923 m. sovietinis rezidentas V. Sokolovas33?), bet į lietuvių 
politinės policijos akiratį pateko gerokai vėliau. Išliko seklio A. Norvaišo, kuris 
1925 m. sekė SSRS atstovybės 2-ajį sekretorių I. Vorobjovą (iš tikrųjų rezidentas 
I. K. Lebedinskis), pareiškimas: „1925 m. rugsėjo 8 d. Vorobjovas išėjo iš savo 
buto permainęs rūbus <...> nuėjo ant Uosto kranto gatvės, kur susitiko atsargos 
generolą Kleščinskį, patamsyje su juo vaikščiojo 30 min. ir kažką labai rimtai 
pasakojo. Vaikščiodamas Vorobjovas įdavė Kleščinskiui ar pinigus, ar kokius 
dokumentus <...>'3*9. Lietuvių kontržvalgybininaki taip ir nesužinojo, ką tuo- 
met pranešinėjo K. Kleščinskis. Šis generolas, turintis pažįstamų aukščiausio- 
se Lietuvos ir Latvijos valdžios sferose, SSRS žvalgybai buvo tikras atradimas. 
1925-1926 m., naudodamasis pažintimis, jis galėjo prieiti ir prie Politinės poli- 
cijos dokumentų. „Ivanov 12“ įdomesnę informaciją perdavinėjo GPU. 1925 m. 
lapkričio 27 d. jis pranešė: „Politinė policija Kaune užverbavo Kauno LKP rajo- 
no komiteto sekretorių Jankelevičių, kuris neseniai buvo areštuotas, bet dabar 
vėl paleistas į laisvę'3*!. Tas J. Jankelevičius buvo užverbuotas 1924 m. birželio 
mėn. ir jam duotas Angariečio slapyvardis. Iš GPU „Ivanov 12“ pranešimo nuo- 
rašas pateko į Kominterno Vykdomojo Komiteto kadrų skyrių. Tai patvirtino 
GPU ir Kominterno glaudaus bendradarbiavimo faktą. 

Po I. Vorobjovo (I. K. Lebedinskio) su K. Kleščinskiu ryšius pradėjo palaikyti 
I. Sokolovas (spėjama, kad rezidentas P. M. Žuravliovas). Per mėnesį susitikdavo 
tris kartus. Tardomas K. Kleščinskis pasakojo, kad užverbuotas turėjo atsakyti 
į visus klausimus, išskyrus karinio pobūdžio: „Sokolovas mane klausinėjo ir 
apie kariuomenės mobilizaciją, apie mobilizacijos planą, kariuomenės skaičių, 
bet aš jau į šitus klausimus neatsakydavau <...>“. Bet faktai rodė kitką, juo la- 
biau kad generolas prisipažino: „Iš pasikalbėjimų su Sokolovu man buvo aišku, 
kad Sovietų atstovybė Kaune turi visas žinias, bent daug žinių, apie Lietuvą ir 

jos politinių partijų veikimą, apie kariuomenę <...>3**. Jo ranka rašytame pra- 
nešime, kurį I.Sokolovas spėjo išmesti, buvo žinių apie kariuomenę, nors pats 
K. Kleščinskis teigė, kad tai „ne slaptos žinios“. 

Vyriausiojo štabo viršininkas plk. Daukantas „už žinių teikimą Sovietinei 
atstovybei apie 1) Vyriausybės ūpą, slaptą veikimą ir sroves; 2) Kariuomenės ūpą, 
skaičių, dislokaciją, viršininkų ir štabų sudėtį, jų darbuotę ir buveinę, aukštųjų 
karininkų politines aspiracijas ir jų vadovavimo gabumų įvertinimą; 3) Visuo- 
menės veikėjų ir grupių nusistatymą vidaus ir užsienio politikos klausimais 
ir jų slaptą veikimą <...>33 atiduoda K. Kleščinskį karo lauko teismui pagal 
Baudžiamojo Statuto 111 str. 

1927 m. gegužės 31 d. Karo lauko teisme K. Kleščinskis pareiškė, jog jam 
„gėda prisipažinti, kad tarnavo SSRS atstovybei Kaune, teikė jai žinias už at- 
lyginimą, bet materialinės padėties buvo verčiamas tai daryti <...>3**. Po pu- 
santros valandos trukusio teismo K. Kleščinskis pripažintas kaltu dėl to, kad 
jis „<...> nuo 1925 m. rugsėjo mėn. iki 1927 m. gegužės 19 d., karo stoviui esant, 
teikė SSSR atstovui Lietuvoje slaptas žinias <...>. Todėl <...> nusprendė: atėmus 
karininko laipsnį, ordinus ir pensiją, Kostui Kleščinskiui paskirti mirties baus- 
mę - sušaudyti 35. Buvusio generolo malonės prašymą: „Prašau atsižvelgti į 
mano padėtį ir į tai, kad aš sunkią Lietuvai valandą kovojau už Lietuvos laisvę 
ir Nepriklausomybę <...>349 prezidentas A. Smetona atmetė. 

Kitą naktį nuteistasis „Kostas Kleščinskis paimtas iš Karo kalėjimo ir 2 val. 
20 min. atvežtas į sušaudymo vietą. 2 val. 21 min. nusmerktajam pagarsintas 
galutinis sprendimas. 2 val. 25 min. nusmerktajam pasiūlyta pareikšti savo pa- 
skutinius norus ir prašymus. 2 val. 27 min. leitenanto Saliko ženklu karo poli- 
cijos mokyklos kareiviai šovė į nusmerktojo Kosto Kleščinskio galvą ir širdį 377, 
Taip tragiškai baigėsi ši istorija. I. Sokolovas (rezidentas P. M. Žuravliovas) 
1927 m. gegužės 20 d. buvo išsiųstas į Maskvą, o birželio 1 d. Kauną paliko ir 
SSRS pasiuntinys S. Aleksandrovskis34š. Nors sovietinė žvalgyba 
K. Kleščinskį vadino vienu vertingiausių agentų, jokių konfliktų 
dėl sovietinio agento sušaudymo nekilo. 


Sergejus Aleksandrovskis (1889-1945) išvykęs iš Lietuvos dirbo Suomijoje 
1927-1929 m., Vokietijoje 1931-1933 m., Čekoslovakijoje 1933-1939 m. ir spėjama 
buvo susijęs su falsifikuotų dokumentų apie Tuchačevskį perdavimu per Čekoslo- 
vakijos prezidentą Benešą. Vėliau - advokatas. Karo belaisvių lageryje 1941-1943, 
pabėgęs iš lagerio pateko į partizanų būrį, suimtas NKVD 1943 m. spalio 19 d., 
sušaudytas 1945 m. rugpjūčio 17 d. 

Užverbuoti generolai, ministrai ir... nelegalai. Generolo K. Kleš- 
činskio užverbavimas nebuvo vienintelė sovietinio saugumo sėkmė buvusių 
carinių karininkų terpėje. 1924 m. kovo mėn. Paryžiuje užverbuotas buvęs 
Rusijos karo atašė Londone, Prancūzijos garbės legiono ordino kavalierius 
generolas majoras Pavelas Djakonovas (1878-1943)3*?, kuris asmeniškai daly- 
vavo Rusijos bendros karinės organizacijos (ROVS - „Rossijskij Obšče-Voins- 
kij sojuz“) vadovo gen. A. P. Kutepovo pagrobimo ir nužudymo operacijoje 
1930 m. Sovietų Rusijai 1931-1937 m. dirbo ROVS vienas vadovų generolas 
majoras N. V. Skoblinas „Fermeris“ (1893-1938) ir jo žmona, žinoma dai- 
nininkė Nadežda Plevickaja (suimta prancūzų kontržvalgybos ir mirė ka- 
lėjime 1940 m.)350, Gen. N. V. Skoblinas 1937 rugsėjo mėn. dalyvavo ROVS 
pirmininko Jevgenijaus Milerio (E. Miler) pagrobime, tačiau ir pats buvo 
nužudytas NKVD agentų pervežimo metu. Kitaip negu Lietuvoje, Latvijo- 
je ir Estijoje veikė gausios rusų emigrantų organizacijos (Rusų emigrantų 
draugija, Rusų klubas, Rusų inžinierių sąjunga ir kt.). Estijoje GPU taip pat 
užverbavo pasaulinio karo didvyrį, patį jauniau- 
sią Rusijos armijos kazokų generolą leitenantą 
Olegą Vasilkovskį (varžėsi dėl lyderio pozicijos 
tarp Estijoje buvusių rusų karininkų). Būtent po 
1934 m. Narvoje įvykusio gen. N. Skoblino ir gen. 
O. Vasilkovskio susitikimo, pastarasis susitikęs 
Prancūzijoje ROVS vadovą gen. J. Milerį pasiūlė 
atsisakyti tolimesnės kovos su SSRS3! (jo pro- 
vokuojantys pareiškimai įtakos neturėjo, o pats 
O. Vasilkovskis 1940 m. buvo suimtas ir 1941 m. 
nuteistas mirties bausme). 


Estijoje gyvenęs GPU užverbuotas rusų generolas Olegas Vasil- 


kovskis. 1941 m. sušaudytas NKVD. 


Bet ne visos sovietinės rezidentūros žvalgybinės aferos baigdavosi agen- 
tams taip liūdnai kaip Lietuvoje. 1926 m. vasarą kilęs skandalas Estijoje bai- 
gėsi kitaip. Estijos ambasadorius Sovietų Sąjungoje Ado Birkas (Ado Birk), 
paskelbus jo pasirašytus laiškus „Izvestijose“, apkaltintas tarnavimu Maskvai 
ir atstatydintas liko Maskvoje. A. Birkas teigė, kad jis kovoja už santykių su 
Sovietų Sąjunga gerinimą“*. Tik dabar tapo žinoma, kad A. Birkas iš tikrųjų 


141 


buvo užverbuotas sovietinio saugumo. Su sovietiniu saugumu 
jis bendradarbiavo 1922-1927 m. Su jo pagalba buvo vykdoma 
operacija „Trestas“, jis perduodavo liustravimui Lenkijos karo 
atašė kpt. Viktoro Drimerio (Wiktor Tomir Drymmer, lenkų 
rezidentūros „Vitteg“ Taline vadovas 1921 m333, ir žvalgybos 
punkto Taline vadovas 1923-1929 m.) korespondenciją?*. Ta- 
čiau 1927 m. jis paprašė prieglobsčio Norvegijos ambasadoje 
Maskvoje ir vėliau buvo teisiamas Estijoje (išteisintas). 

Ado Birk (1883-1942) Estijos politikas ir diplomatas, 1919-1920 m. užsienio reikalų 


ministras, tris dienas - Estijos ministras pirmininkas. Estijos ambasadorius Mas- 
kvoje 1922-1926 m. NKVD suimtas 1941 m. birželį ir nuteistas mirties bausme. 


Be legalioje priedangoje veikusių rezidentų, buvo ir sovietiniai nelegalūs re- 
zidentai, kuriuos susekti buvo žymiai sunkiau. 1927 m. Bertoldas Ilkas (Bejeris, 
Maksas Vaineris) sovietinės žvalgybos buvo įpareigotas sukurti pirmąją sovieti- 
nės žvalgybos nelegalią rezidentūrą, kuri vykdytų žvalgybą Balkanuose, Baltijos 
šalyse ir Vakarų valstybėse. 1929 m. pabaigoje jau turėjo apie 40 agentų. Rezi- 
dento B. Ilko padėjėjas Bartas Rygoje vadovavo agentams, veikusiems Baltijos 
šalyse. Vertingu agentu buvo AA-31, vieno įtakingo Rygos žurnalo darbuotojas. 
1929 m. buvo užverbuotas Latvijos pasiuntinybės Estijoje antrasis sekretorius 
P. Pakaltenas (AA-41), 1931 m. užverbuotas buvęs Estijos Poli- 
tinės policijos vadovas, dirbęs Paidės kriminalinėje policijoje, 
Vemas35. 1930 m. Lenkijos ir Baltijos šalyse veikusi nelegalios 
rezidentūros dalis išskirta į savarankišką nelegalią organizaciją, 
kuriai vadovauti paskirtas kadrinis Užsienio skyriaus darbuoto- 
jas I. Kaminskis5“. Jo vadovaujami agentai veikė ir Lietuvoje. 


Ivanas Kaminskis (1896-1944), slapyvardžiu Mond, 1922-1925 rezidento padėjėjas 
Lenkijoje ir Čekoslovakijoje, 1925-1927 m. dirbo rezidentu Latvijoje, 1927 m. - 
Italijoje, 1929-1930 m. - Suomijoje. Nelegaliai rezidentūrai iš Vokietijos vadovavo 1930-1933 m. 
Nelegalios rezidentūros vadovas Prancūzijoje 1934-1936 m. NKVD suimtas 1938-1941 m. Išsiųstas į 
Vakarų Ukrainą 1944 m., nusižudė Žitomire, vokiečių abverui mėginant suimti. 

SĄMOKSLAI, SUKILIMAI IR TERORO GRESME 


Np, Sąjunga, kontroliavusi neskaitlingą, bet aktyvią nepriklausomos vals- 
tybės priešę - pogrindinę komunistų partiją, tuo metu atrodė potencialiai 
mažesnė grėsmė negu Lenkija. Lietuvių kontržvalgybininkai daugiau buvo 
susirūpinę Lenkijos slaptųjų tarnybų veikla. Ir šioje kovoje Lietuvos žvalgybai 
(Generalinio štabo Informacijų skyriui) ir kontržvalgybai (VRM Kriminalinės 
policijos skyriui „A“) teko glaudžiai bendradarbiauti, derinti savo pastangas. 
Tuo metu Lenkijoje, Jugoslavijoje, Bulgarijoje ir kitose šalyse jau plito politi- 
nis terorizmas, kuomet politiniai priešininkai buvo ir sprogdinami, ir šaudomi, 
ir grobiami... Tad slaptųjų tarnybų sąveikos reikėjo kaip niekada anksčiau. Po 
perversmo praėjus vos keliems mėnesiams į kontrperversmo rengimą įsipainio- 
jo ir Seimo nariai. Teisme, kai teisėjai suteikė paskutinį žodį, vienas pagrin- 
dinių kaltinamųjų - Seimo narys Juozas Pajaujis tarė: „Po gruodžio 17 buvo 
skelbiama, esą jei nebūtų dešinieji padarę perversmo, tai valdžią netrukus būtų 
užgrobę bolševikai. Jei tai būtų teisybė, jei būtų bent kokių įrodymų, tai aš 
ne tik pateisinčiau tą perversmą, bet ir būčiau dėkingas tiems, kurie jį vyk- 
dė. Tačiau aš gerai žinau, kad tokių įrodymų nėra, kad teiginys apie bolševikų 
sukilimo galimybę tėra vien apgaulinga priedanga ir manau, kad gruodžio 17 
perversmas - Lietuvos valstybei padaryta piktenybė.“ Mirties bausmė jam buvo 
pakeista kalėjimu iki gyvos galvos, po poros metų paskelbta amnestija. Tačiau 
J. Pajaujis buvo teisus: perversmas paskatino politinius marginalus labiau pasi- 
kliauti smurtu, o ne demokratija. Ir po gruodžio perversmo Lietuvoje pasipylė 
slapti suokalbiai ir ginkluoti sukilimai, persekiojimai ir teroro aktai... J. Pajau- 
jo sąmokslas buvo susektas ir ne tik lengvai užgniaužtas, bet netgi išnaudotas 
A. Smetonos valdžiai sustiprinti. Kadangi pagrindinis organizatorius - parla- 
mentaras Juozas Pajaujis - buvo suimtas be Seimo sutikimo, Seimo dauguma 
pareiškė protestą ir nepasitikėjimą A. Voldemaro vyriausybe. Tuo pasinaudojęs 
prezidentas A. Smetona kaip mat paleido Seimą. O krašto apsaugos ministras: 
dar sugriežtino kontrolę kariuomenėje ir sudavė smūgį opozicijai, be jokio pa- 
grindo apkaltindamas perversmo organizatorius ryšiais su komunistais ir net 
lenkų agentais. A. Merkelis tiksliai nurodo, kad „gruodžio 17-0s perversmas 
buvo ne koks avantiūrinis, bet greičiau revoliucinis žygis <...> ir po perversmo 
jo vadovybė buvo budri ir negailestinga. Mėginimai versti gruodžio 17 d. Vy- 
riausybę dar labiau ją stiprino, aktualindami tvirtos valdžios būtinumą 57, 

Sukilimas (slapta operacija?). Tačiau tuomet kairieji ėmė bruzdėti pro- 
vincijoje, ir prasidėjo kur kas platesnio masto žaidimas. Alytaus apskrityje gin- 
kluotus būrius telkė buvę Seimo socialdemokratai Juozas Paplauskas ir Juozas 
Kedys. Aplink Vilkaviškį - taip pat socialdemokratas Jeronimas Plečkaitis. Kri- 
minalinės policijos agentai jau turėjo preliminarią informaciją apie sąmoksli- 
ninkų grupeles. Neramumai Tauragėje ir Alytuje pratrūko netikėtai, ne laiku 
ir, panašiai kaip nepavykęs Pajaujo perversmas, galiausiai tik pasitarnavo re- 
žimui, kurį turėjo nuversti. Tačiau spėjimams, kad sukilimai buvo specialiai 
inspiruojami Kriminalinės policijos vadovo J. Budrio yra tik netiesioginiai įro- 
dymai. Kažkas perversmo agitatoriams perdavinėjo gerokai pagražintas Žinias 
apie būsimą kariuomenės ir Latvijos šaulių paramą, o taip pat - apie didžiulius 
sukilėlių būrius. Provincijoje į kovą pakilę sąmokslininkai net kurį laiką tvirtai 
tikėjo, jog Kaunas yra jau užimtas ir pergalė yra jų rankose. Iš tiesų neramumai 
Kauno nė nepasiekė, o provincijose maištininkus kaipmat išvaikė ir. išgaudė 
saugumo tarnybos. Nors Kriminalinės policijos skyriaus „A“ pagrindinės jėgos 
buvo sutelktos Kaune tačiau abejotina ar mėginimai sukilti provincijoje buvo 
netikėti. Alytaus kriminalinė policija per agentus iššniukštinėjo sukilėlių pla- 
nus ir išvakarėse staiga pradėjo kratas. Maištininkų vadeivos - Juozas Paplaus- 
kas ir Juozas Kedys rugsėjo 9-osios rytą skubiai spruko į Lenkiją. 

Tik Tauragėje 1927 m. rugsėjo 9-ąją sukilimas prasidėjo. Per dvi valandas 
sukilėliai užėmė visas Tauragės įstaigas, suėmė apie trisdešimt pareigūnų, tarp 
jų ir vietos kriminalinės policijos valdininką, vykdžiusį politinį sekimą. Nors 
sukilėlių įsakymai buvo skelbiami kpt. Antano Majaus (ištremto į kaimą už da- 
lyvavimą nepavykusiame Pajaujo perversme) vardu, tačiau Tauragėje jis nepa- 
sirodė. Tikėtina, kad Majus tyčia nusišalino nuo sukilimo, nes dirbo saugumo 
ar žvalgybos tarnyboms. Tačiau patikrinti šios prielaidos galimybės nėra. Tą 
pačią dieną valdžia susigrąžino Tauragės kontrolę. Miestelio gyventojai, keršy- 
dami už plėšikavimus, padėjo kariams persekioti sukilėlius. Tauragėje, Alytuje, 
Raseiniuose ir Kėdainiuose suimta net 324 žmonės3*, tarp jų įkliuvo ir niekuo 
dėtų piliečių. Į Tauragę atvyko pats kriminalinės policijos šefas J. Budrys. Čia 
daugiau nei pusė suimtųjų buvo perduoti karo lauko teismui. Procesas buvo 
greitas ir griežtas. Net 22 Tauragės sukilėliai buvo nuteisti sušaudyti, dar 22 - 
kalėti iki gyvos galvos, aštuoni gavo 15-20 metų sunkiųjų darbų. Jau po savaitės 
Tauragėje buvo sušaudyti aštuoni žmonės. Kai užsienyje kilo nepasitenkinimas 
dėl represijų, Vyriausybė mirties bausmių vykdymą įsakė nutraukti. Dauguma 
nuteistųjų vėliau buvo amnestuoti>5?, 

Nors slaptame įsakyme vidaus reikalų ministras liejo ašaras dėl mūsų vidaus 
saugumo aparato silpnumo, nemokėjimo ar nenoro susitvarkyti, tačiau buvo nu- 
baustas 8 mėnesiams tvirtovės kalėjimo ir Tauragės komendantas sukilimo iš- 
vakarėse reikalavęs palikti mieste daugiau kareivių ir geriau apginkluoti policiją. 
Tuo tarpu Tauragės politinės policijos valdininkas Juozas Šavinis tegavo griežtą 
papeikimą?““. Praėjus savaitei po sukilimo, rugsėjo 16-ąją naujasis Tauragės ko- 
mendantas raporte su apmaudu konstatuoja, kad prie suimtų sukilėlių „trūksta 
tik Saltono, Majaus ir dar kelių asmenų, kuriuos tuo tarpu ponas Budrys ne- 
nori areštuoti ir siųsti Tauragėn . Veikiausiai pareigūnai tyčia leido sukilėliams 
trumpai pasiautėti Tauragėje, kad būtų diskredituotos opozicinės politinės jė- 
gos — valstiečiai liaudininkai bei socialdemokratai. Tokiu būdu valdžios kova 
su opozicija buvo ne tik palengvinta, bet ir pateisinta. Tikėtina, kad J. Budrys, 
turėdamas žinių apie rengiamą sukilimą, įvykdė slaptą operaciją jam sužlug- 
dyti, o paskui buvo su pagarba išlydėtas toliau nuo Kauno - paskirtas konsulu 
Karaliaučiuje. Tačiau nebuvo įvertinti visi tarptautiniai padariniai. Žvalgyba ir 
kontržvalgyba turėjo dar daugiau rūpesčių. Mat išvaikius sukilėlius Lietuvoje, 
užsienyje susitelkė naujos, dar pavojingesnės politinių emigrantų pajėgos. Rygo- 
je 1927 m. lapkritį įvyko lietuvių emigrantų kongresas, kuriame priimtas naivus 
ir pavojingas sprendimas: demokratiją Lietuvoje atkurti susidėjus su Lenkija. 
Lenkija ir Lietuva tuo metu balansavo ties ginkluoto konflikto riba. 

Garbės žodis lenkų karininkui. Ateityje daug žalos padariusi idėja, kad 
tautininkų režimą Lietuvoje reikia versti padedant Lenkijai, priklausė Jeroni- 
mui Plečkaičiui. Iškėlus šią idėją Rygos kongrese, socialdemokratai nuo J. Pleč- 
kaičio griežtai atsiribojo, teigdami, kad tai - pavojinga avantiūra. J. Plečkaičio 
pasekėjus pradėta vadinti „plečkaitininkais“. Lenkijos žvalgybinės organizacijos 
nuo 1927 m. pradžios mėgino pasinaudoti antismetoninės opozicijos akcijomis. 
Nauji archyvų duomenys patvirtina, kad čia politiniais pabėgėliais iškart su- 
sidomėjo Lenkijos karinės žvalgybos Vilniuje vadovas. Ekspozitūros įsakymu 
pasienio apsaugos brigados žvalgybos karininkas susitiko su jais ir gavo tokią 
informaciją - esą rugsėjo 8-9 įvykiai kilo spontaniškai, dėl valdžios terorizuo- 
jamos opozicijos, perversmui dar nebuvo pasirengta. Atvykęs J. Paplauskas 
mano Vilniuje sutelkti visus opozicijos atstovus, kuriuos valdžios teroras išgujo 
iš šalies. J. Paplauskas atskleidė savo planus: vykdyti agitaciją, leisti laikraštį, 
sukurti komitetą?*!. Iš lenkų karinės žvalgybos karininko Szymczynskio užrašų 
sužinojome, kad Paplauskas buvo davęs garbės žodį nevykdyti teroro aktų iš 
Lenkijos teritorijos. Bet tas pats žvalgybininkas teigė, kad jis vis tiek tai daro iš 

Vokietijos ir Latvijos teritorijų. Atsižvelgdamas į tai, lenkų žvalgybininkas prašė 
valdžios leisti jam išduoti ginklus, nes tai sutvirtintų jo ištikimybęs“*. Lenkijos 
karinės žvalgybos karininkas Šimanskis iš to teigia supratęs, kad į „šlapią darbą“ 
Lietuvoje lietuviai bus siunčiami per Vokietiją ir Latviją. Taigi Lenkijos karinė 
žvalgyba žinojo apie plečkaitininkų užmačias. Tačiau ar jas rėmė? Lenkų isto- 
rikai abejoja. 

Lenkijos užsienio reikalų ministerija nurodė politiniams lietuvių emigran- 
tams teikti paramą, jei tik jie užimtų prolenkiškas pozicijas. Priešingu atveju 
siūlė apsiriboti politinės opozicijos prieš Voldemarą stiprinimu. Į Lenkiją pabė- 
gę pučistai buvo materialiai paremti, aprūpinami dokumentais ir leidimais ap- 
sigyventi, nes jų rankomis tikėtasi parengti dirvą Lenkijos karinei akcijai prieš 
Lietuvą. Iš opozicionierių emigrantų 1927 m. Lydoje pradėta formuoti sukarinta 
dalis, kuriai vadovavo J. Plečkaitis. 


Jeronimas Plečkaitis (1887-1963) socialdemokratas nuo 1905 m., Steigiamojo Seimo ir I-II! Seimų 
narys 1920-1927 m. LSDP CK pirmininko pavaduotojas 1923-1926 m. Po nesėkmingo sukilimo Tau- 
ragėje emigravo, leido laikraštį „Pirmyn“. 1929-1932 m. kalintas Vokietijoje. Kalintas 1940-1941 m. 
Dirbo vertėju Vilniaus savivaldybėje 1941-1944 m. Ištremtas į Sibirą 1945-1956 m. 


146 


Nuo tada Lietuvos žvalgybos ir kontržvalgybos struktūrų „antiplečkaitinius“ 
veiksmus sunku atskirti, nes kontržvalgybos veiksmus lėmė žvalgybos laimėji- 
mai, ir priešingai. Šaltiniai Lietuvoje byloja, kad lankydamasis Vilniuje 1927 m. 
lapkričio 24 d., J. Pilsudskis leido lietuvių emigrantams teikti ne tik politinę, bet 
ir karinę pagalbą. Plečkaitis ir Paplauskas paprašė audiencijos pas maršalą Pil- 
sudskį. Maršalas juos priėmė Belvederyje, prezidento rūmuose Varšuvoje. Var- 
šuvoje rasti dokumentai iš dalies patvirtina, kad lenkai su lietuvių emigrantais 
bendradarbiavo aukščiausiu lygiu, bet slapta. Finansinė parama buvo teikiama 
netiesiogiai - per PPS centrą ir Raudonąjį Kryžių. 

Taip remiamas J. Plečkaitis tikėjosi surinkti 500 vyrų ir traukti į Lietuvą, 
užimti kokį nors pasienio miestelį ir laikytis tol, kol prasidės sukilimas kitose 
Lietuvos vietose. Numatyta sukilimo metu sušaudyti plk. P. Plechavičių, vidaus 
reikalų ministrą I. Musteikį, A. Voldemarą, A. Merkį, kelių apskričių komen- 
dantus. Užėmus Kauną, tuojau turėjo būti puolama žvalgyba (t. y. Kriminalinės 
policijos skyrius „A“) ir vietoje sušaudomi B. Vėžys, J. Barniškis ir kiti, kurie, jų 
nuomone, kankino kalinius?“. Padedami Lenkijos generalinio štabo II skyriaus, 
J. Plečkaitis ir J. Paplauskas įsteigė slaptas kovos grandis okupuotoje Lietuvo- 
je - Varėnoje, Matuizose, Suvalkuose, Seiniuose; Latvijoje - Daugpilyje, Rygoje, 
Liepojoje; Vokietijoje - Tilžėje, Eitkūnuose. Šie punktai daugiausia platino pleč- 
kaitininkų laikraštį „Pirmyn“ (leido Vilniuje 1927 m. lapkričio 20 d. - 1930 m. 
lapkričio 1 d.). 

Žinios apie plečkaitininkų ryšius su Varšuva ir galimą jų sandėrį prieš Lie- 
tuvos valdžią Kauną tiesiog sukrėtė. 1927 m. lapkritį Lietuvos karinė žvalgyba 
informavo vyriausybę, kad lenkų vadovybė svarsto Lietuvos puolimo planus ir 
numato panaudoti specialų karinį dalinį „lietuvių legioną . Nerimą kėlė lietu- 
vių žvalgybos duomenys, esą ginkluoti antivalstybininkai dislokuoti Lenkijos 
kariniame dalinyje — būtent tame, kuriam vadovauja pulkininkas Tadeušas 
Kaspšickis, artimas maršalo Juzefo Pilsudskio bičiulis. Pulkininkas Tadeušas 
Kaspšickis buvo artimas maršalui Pilsudskiui asmuo, vadovavęs pirmajam ka- 
riuomenės korpusui, nuo kurio 1914 metais prasidėjo Lenkijos kariuomenės at- 
gimimas. O tuo metu jis buvo Lydoje dislokuotos divizijos vadas. 

Sustiprinta nelegalaus judėjimo per Lietuvos sieną kontrolė. 1926 m. su- 
laikyti 322 nelegaliai ėję per sieną Žmonės (199 - per administracinę liniją), 
1927 m. - 1090 (744 ėję per administracinę liniją, 188 - per Latvijos, 158 - per 
Vokietijos sieną), 0 1928 m. sulaikytas net 1861 žmogus (1386 ėję per adminis- 
tracinę liniją, 252 - per Vokietijos, 223 - per Latvijos sieną)***. Visas adminis- 

tracinė siena pasižymėjo labia intensyviu kontrabandininkų judėjimu ir abe- 
jose pusėse sulaikomų nelegaliai sieną kirtusių žmonių skaičius visada buvo 
labia didelis. Sustiprintas Kriminalinės policijos „A“ (I) skyriaus veiksmų ko- 
ordinavimas su kitomis VRM grandimis. Kadangi vidaus reikalų ministras 
pats turėjo didelių įgaliojimų operatyviai spręsti valstybės saugumo klausi- 
mus, todėl nutarta atsisakyti tarpinės grandies tarp ministro ir Kriminalinės 
policijos viršininko. VRM Piliečių apsaugos departamento direktoriaus žinio- 
je buvusi Kriminalinė policija 1928 m. vasario 15 d. perduota tiesiogei vidaus 
reikalų ministro dispozicijai395. 

Plečkaitininkų korta. Gavusi patikimų žvalgybos duomenų, vadinamąja 
plečkaitininkų korta naudojosi ir Lietuva. Žinios apie politinių emigrantų le- 
gioną Lydoje pasklido Lietuvos cenzūruojamoje spaudoje. Lietuvoje spauda kai 
kurias žinias apie Pilsudskio grasinimus noriai perspausdindavo, pernelyg nesi- 
aiškindama, ar šaltiniai patikimi. Taip pat elgėsi ir užsienio spauda: kuo toliau, 
tuo garsiau skelbė neaiškios kilmės pranešimus apie kovai rengiamus lietuvius 
lenkų daliniuose. Kai vyko garsusis Tautų Sąjungos tarybos posėdis, 1927 m. 
gruodį „Izvestijos“ Maskvoje parašė, kad Lietuvos pasienyje sutelkti Jeronimo 
Plečkaičio partizanai pasirengę pulti Kalvariją ir Vilkaviškį. Rygoje laikraštis 
vokiečių kalba „Rigasche Rundschau“ pranešė, kad Lydoje tarp Lenkijos kariuo- 
menės 77-ojo pulko karių net 60 yra plečkaitininkai, 22 - latvių tautybės. 


Lietuvos kriminalinės policijos sulaikyti plečkaitininkai (Juozas Sabeckis ir kt.). 

Kai 1927 m. gruodį Lietuvos ir Lenkijos vyriausybių vadovai - profesorius 
Augustinas Voldemaras ir maršalas Juzefas Pilsudskis - rengėsi vykti į Tautų Są- 
jungos tarybos posėdį Ženevoje, buvo susiklosčiusi tokia nepalanki padėtis, kad 
sprendimas dėl Lietuvos ir Lenkijos santykių sureguliavimo galėjo būti priimtas 
neatsižvelgiant į Lietuvos interesus ir net jai nedalyvaujant. Plečkaitininkai kėlė 
ne įsivaizduojamą ar spekuliatyvią, o tikrą grėsmę, nes juos buvo galima iš- 
naudoti politiniam spaudimui ar net provokacijai. Įvertindami Pilsudskio būdą 
bei Lenkijos interesus, provokacijos galimybės neatmetė ne tik sovietai, bet ir 
vokiečiai bei britai. Naudodamasi padėtimi, Lenkija bandė Lietuvą kaltinti ne- 
santaikos kurstymu. 1927 gruodį Lietuvos ministras pirmininkas Augustinas 
Voldemaras Tautų sąjungos sesijoje iškėlė klausimą dėl Lenkijos vyriausybės 
atsakomybės už ginkluotų diversinių gaujų telkimą. Iš kitos pusės Lenkijos 
karinės žvalgybos žemėlapiai, kuriuose pagal agentų ir pasienio apsaugos kor- 
puso pranešimus pavaizduotas menamas Lietuvos kariuomenės dalinių dislo- 
kavimas pasienyje, sudaryti tebevykstant posėdžiui Ženevoje. Agentai skleidė 
dezinformaciją, esą Lietuvos „kariuomenės judėjimas vyksta visais keliais../399, 
Žvalgybos vadovas ją toliau plačiai skelbė, pavyzdžiui, pranešė britų karo atašė 
Varšuvoje. Dezinformuodama apie Lietuvos karinį pasirengimą, Lenkija siekė 
jai naudingo taikos gynėjos įvaizdžio. 

Tuo tarpu Lietuva neslėpė, kad su Lenkija yra karo padėtis. Anot Lietuvos 
diplomato Petro Klimo, tokia lietuvių pozicija erzino vadinamuosius taikos 
apaštalus ir jie rengėsi į kryžiaus karą. Reikėjo kaip nors juos apmalšinti. Kaune 
reziduojantys britų, prancūzų ir italų karo atstovai apsilankė pasienyje ir pra- 
nešė nieko neįprasto ar įtartino nepastebėję. „Viskas ramu, gandai nepasitvir- 
tino“, - rašė jie savo pranešimuose. Britų diplomatas savo užrašuose pažymėjo: 
„Varšuvoje sukurpta istorija apie Lietuvos karinius pasirengimus sugalvota tam, 
kad esant reikalui būtų galima pateisinti mobilizaciją Lenkijoje, kurios planą 
Pilsudskis, būdamas Ženevoje, laikė savo kišenėje.“ Lenkijos karinės žvalgybos 
agentas Aniczkowa 1927 m. gruodžio 7 d. rašė, kad Lietuvos valstybės būse- 
na tokia: „Visi laukia Ženevos rezultatų“3*?. Lietuva kaip ir Lenkija darė viską, 
kad užsitikrintų kuo geresnes pozicijas, bet jai teko atlaikyti didesnį spaudimą. 
Didžiosios valstybės Ženevoje buvo pasiruošusios kelti klausimą, kurio viešai 
nesvarstė, bet turėjo galvoje: ar Lietuva turi teisę į nepriklausomą egzistenciją? 

Gruodžio 10 d. abiem šalims pritarus Ženevoje priimta rezoliucija, kad karo 
padėtis tarp šalių nesutaikoma su dvasia ir „raide pakto, kurį abi jos yra pasira- 
šiusios; Lietuva nelaiko esanti karo stovy su Lenkija, taigi tarp abiejų kraštų yra 

taika“. Lenkija deklaravo, kad gerbs Lietuvos politinę nepriklausomybę ir terito- 
rinį vientisumą. Tautų Sąjungos tarybos pirmininkas įpareigotas tirti dvišalius 
incidentus. Komisijai pavesta ištirti lietuvių padėtį Vilniaus krašte. Tačiau Lie- 
tuvos pietryčių žemių klausimą rezoliucijoje kelti atsisakyta. Įtakingos Europos 
valstybės Lietuvos politinių siekių neparėmė. Lietuva po Ženevos rezoliucijos 
atsikratė didelės naštos - karo grėsmės. 

Iškart po Tautų Sąjungos tarybos sprendimo Lietuvoje gauta duomenų iš 
prieštaringai vertinamo plečkaitininko, kuris netikėtai perbėgo Lietuvos tarnybų 
pusėn. Apie Lietuvai naudingą dvigubą žaidimą liudija vieno perversmininko is- 
torija. Kapitonas Antanas Majus keistai nusišalinęs nuo Tauragės sukilimo, Lietu- 
vos kriminalinės policijos viršininko Juozo Budrio nesuimtas, ir Majus paspruko 
pas plečkaitininkus į Lenkiją. Kpt. A. Majus plečkaitininkų veikloje dalyvavo apie 
mėnesį - pakankamai ilgai, kad surinktų nemažai informacijos. Po to A. Majus 
iš Lenkijos perbėgo į Vokietiją ir čia išklojo Lietuvos diplomatams viską, ką su- 
žinojo apie plečkaitininkus. Yra duomenų, kad 1927 m. gruodžio 17 d. kapitonas 
A. Majus, atėjęs į Lietuvos atstovybę Berlyne, pareiškė, esą jis niekada nepritarė 
Plečkaičio veiklai ir neketino tapti savo šalies išdaviku, tik laikinai prisidėjo prie 
plečkaitininkų Lenkijoje - kad išsiaiškintų jų kėslus. Kapitonas Majus pareiškė 
sužinojęs, kad „didieji ūsai“, tai yra maršalas Pilsudskis, plečkaitininkams nieko 
negailės: duos kareivinių, ginklų ir laisvę veikti. Anot Majaus, Lenkijos užsienio 
reikalų ministerijos Rytų skyriaus vedėjas Tadeušas Holuwko pasakė, kad jie tie- 
siogiai priklausys nuo Pilsudskio atstovo - divizijos vado plk. Kaspšickio. Majus 
net sakė pats kalbėjęs su Pilsudskiu ir gavęs siūlymą sutelkti bei kariškai išmokyti 
300 vyrų. Bet, užuot tai daręs, Majus pabėgo į Vokietiją. Iš Lenkijos užsienio 
reikalų ministerijos archyvo paaiškėjo, kad iš buvusio karinės žvalgybos vadovo, 
tuo metu dirbusio Berlyne K. Škirpos, gavo 50 markių. Taip pat iš Lenkijos vi- 
cekonsulo kaulijo 150 dolerių kelionei į Braziliją. Jis šantažavo bendražygius, rei- 
kalaudamas 1000 markių vizai į Ameriką. Majus Lenkijos vicekonsului pareiškė, 
kad netiki Plečkaičio akcijos sėkme3“š, Iš tikrųjų kiekvienas gandas apie Lietuvos 
ir Lenkijos derybas ardė plečkaitininkų gretas. Tokie dvigubi kapitono Majaus 
žaidimai Berlyne buvo plačiai paviešinti Lietuvos spaudoje kaip tik tuo metu, kai, 
Ženevos rezoliucijos įpareigota, Lietuva ir Lenkija ruošėsi dvišalėms deryboms. 

Lietuvos Informacijų skyrius per Zarasus į Vilnių nusiuntė agentą, jam buvo 
įsakyta nustatyti, kokia yra Lietuvos emigrantų politinė veikla okupuotoje Lietu- 
voje, ir sužinoti, kur yra J. Plečkaitis, J. Paplauskas ir kiti. Agentas rado patikimą 
lietuvį inteligentą, kuris gavo visas reikalingas žinias. Sužinota, kad J. Plečkaitis 

teturi 50 žmoniųs“?. Lenkų toks skaičius nepatenkino, todėl 1928 m. pradžioje 
nutarta plečkaitininkų gretas papildyti buvusiais S. N. Bulak-Balachovičiaus da- 
linių (veikusių prieš Sovietų Rusiją) kariškiais. Tačiau 1928 m. pradžioje Lietuvos 
žvalgyba jau veikė nepriekaištingai —- buvo žinomi slapčiausi plečkaitininkų pla- 
nai. Vasario 23 d. iš lenkų pusės atvyko trys J. Plečkaičio agentai, bet pakeliui 
į Merkinę juos užklupo Lietuvos pasienio apsauga. Susišaudžius du iš jų buvo 
nukauti. Vienas iš nukautųjų pasirodė esąs B. Nadzeika, jis visą laiką tarnavo 
Lenkijos KOP (Korpus Ochrony Pogranicza — Pasienio apsaugos) 23-iojo bata- 
liono Druskininkų ekspozitūroje. Ten jis buvo vyriausiasis agentas ir, kaip gerai 
žinantis pasienio rajonus, pervesdavo per demarkacijos liniją šnipus. 

Likus dviem dienoms iki derybų pranešta, kad su Lydoje J. Plečkaičio vado- 
vaujama „Lietuvos Respublikos politinių emigrantų gynimo gvardija“ daugiau 
vilčių nebesiejama ir 1928 m. kovo 28 d. ji likviduojama??“. Plečkaitininkų veikla 
Lenkijoje pamažu ėmė trikti, bet jie dar maždaug metus gaudavo ir finansinę 
paramą, ir ginklų. Gabendami propagandinę spaudą Lietuvos pasienyje net ke- 
liolika kartų susišaudė su Lietuvos pareigūnais. Nuo 1927 m. iki 1939 m. rugsėjo 
čia žuvo 7, buvo sužeista 13 ir pagrobti (ar sulaikyti kirtę administracinę sieną) 
22 Lietuvos pasienio policininkai??', 

Slaptos operacijos. Lietuvos slaptųjų tarnybų dėmesys plečkaitininkams 
nesumažėjo. Lietuvos kriminalinė policija gana įžūliai žlugdė plečkaitininkus: 
verbavo, papirkinėjo, infiltravo savo agentų. Kai emigrantai buvo pasiųsti prie 
Lietuvos pasienio organizuoti partizanų būrių, lietuvių kontržvalgybininkai 
ėmėsi aktyvių akcijų prieš plečkaitininkus. Lietuvos pareigūnai Vilnijos krašte 
pagrobė ir ištardė vieną iš vadeivų - Juozą Kedį. 

Birželio 18 d. į okupuotą Lietuvą buvo nusiųsta Kriminalinės policijos I sky- 
riaus grupė: Kriminalinės policijos agentas Žalgiris, Viešosios policijos polici- 
ninkas P. Umbrasas (tuo metu atostogavęs) ir šaulys J. Bikuličius. Jankaučiz- 
nos kaime jie sučiupo vieną iš J. Plečkaičio pagalbininkų - buvusį Seimo narį 
J. Kedį - ir slapta atsivedė jį į Lietuvą???. 


Juozas Kedys (g. 1897) - so- 
cialdemokratas, III Seimo 

narys, plečkaitininkas, slapta 
išvežtas iš Lenkijos teritorijos 
1928 m. birželio 18 d. ir Lietuvos 
kriminalinės policijos suimtas 
birželio 26 d. Nuteistas 7,5 metų 
laisvės atėmimo bausme. 

Tai buvo didelė sėkmė. J. Kedys viską papasakojo apie J. Plečkaičio santy- 
kius su lenkais, jo planus. Sužinota, kad jau 1928 m. kovo mėn. buvo svarstomas 
A. Voldemaro, A. Smetonos ir plk. P. Plechavičiaus nužudymo klausimas. Gautos 
žinios labai pravertė organizuojant atkirtį J. Plečkaičio ir lenkų valdžios slaptoms 
akcijoms. Be to, 1928 m. rugpjūčio 23 d. iš perbėgusio į Lietuvą Lenkijos genera- 
linio štabo II skyriaus karininko A. Petkevičiaus buvo sužinota apie J. Plečkai- 
čio ir maršalo J. Pilsudskio susitikimą. Tame susitikime dalyvavo S. Kirtiklis ir 
pulkininkas M. Koscialkovskis. Pastarasis vėl norėjo pritaikyti savo 1919-1920 m. 
patirtį, kai jis Lietuvoje organizavo slaptas organizacijas (POW, OSN). Po šio susi- 
tikimo buvusių „gvardiečių“ veiklai sustiprinti Lenkijos generalinio štabo II sky- 
rius per Vilniaus ekspozitūrą perdavė dešimt tūkstančių dolerių. Į pagalbą pleč- 
kaitininkams pradėta telkti vis daugiau kadrinių žvalgybos darbuotojų. Rygoje 
dirbęs lenkų žurnalistas (kartu ir Lenkijos II skyriaus agentas) buvo J. Plečkaičio 
rezidentas, jis redagavo visus atsišaukimus ir siuntė juos į Kauną. 

Sustiprėjus lenkų žvalgybos slaptoms akcijoms prieš Lietuvą, sustiprinta ir 
lietuvių žvalgybos veikla Lenkijoje. Kontržvalgybai buvo lengviau veikti žinant 
tikrąją padėtį ne tik Lietuvoje, bet ir už jos ribų. 

Agentas B. I. R. iš Varšuvos 1928 m. spalio 9 d. pranešė, kad Lenkijos ka- 
rinė vadovybė numatė „lietuviškai opozicijai palaikyti skirti 3-ią korpusą. Šis 
korpusas į Lietuvą įžengtų tik tada, jei J. Plečkaičiui pavyktų užimti nedidelę 
Lietuvos teritorijos dalį 373. Tai buvo kažkas panašaus į „želigovskiadą“ 1920 me- 
tais. Agentas O. E. iš Vilniaus pranešė, kad į J. Pilsudskio pradėtą politinį žaidi- 
mą įsitraukė ir Prancūzijos karinė misija Varšuvoje??*. Dėl jos įtakos pakeistas 
„lietuviškos akcijos“ planas. Užuot organizavus Lenkijos karinį įsikišimą, visas 
dėmesys skiriamas antismetoniškų organizacijų veiklai Lietuvoje. Šiai veiklai 
finansuoti kpt. Burgardtas 1928 m. rugsėjo mėn. perdavė J. Plečkaičiui apie 
25 tūkst. dolerių. Įkvėptas dolerių, J. Plečkaitis jau „matė“ konkrečias sukilimo 
Lietuvoje datas - tai 1928 m. lapkričio 1 d., tai iki 1928 m. Kalėdų... Bet joks 
sukilimas taip ir neįvyko. Laiku gauti žvalgybos pranešimai padėjo lietuvių 
kontržvalgybai sėkmingai kovoti su plečkaitininkais. 

Tokia padėtis sukėlė Lenkijos generalinio štabo nepasitenkinimą J. Plečkaičio 
ir J. Paplausko organizaciniais sugebėjimais. Todėl buvusiam rusų karininkui, 
patyrusiam lenkų žvalgybos darbuotojui M. Jakovlevui (iki tol veikė prieš SSRS) 
buvo pavesta organizuoti J. Plečkaičio partizanų dalinius. Penki M. Jakovlevo 
verbuotojai (tarp jų - buvę rusų karininkai A. Šeptinskis, Golubas, Maidojevs- 
kis), iš karto pradėjo agituoti buvusius Vrangelio, Permykino ir Bulak-Balacho- 

vičiaus armijų kariškius (internuotus Lenkijoje) tapti J. Plečkaičio savanoriais375. 
1929 m. pradžioje S. Bulak-Balachovičiaus kariuomenės likučiai iš SSRS pasienio 
perkelti į Vilniaus kraštą. Dabar plečkaitininkai planavo sudaryti du būrius, 
kurie kartu su rusų kariškių būriais37? pavasarį užpultų Marijampolės kalėjimą 
ir Lietuvos banko Lazdijų skyrių. Bet šie planai taip ir liko planais. Lietuvos 
generalinio štabo II skyrius ir Kriminalinės policijos I skyrius padėtį pakan- 
kamai gerai kontroliavo. Net lenkų šnipų (pavyzdžiui, B. Šalkausko) nepuldavo 
sulaikyti, o tik sekdavo jų veiklą Lietuvoje, taip sužinodami jų ryšius???. Emi- 
grantai iš Lietuvos buvo naudojami ne vien politinėms akcijoms, bet ir visiškai 
konkretiems tikslams. Pirmiausia buvo liepiama atlikti žvalgybines užduotis, 
nes antraip buvo prigrasinta juos visus išduoti Lietuvos valdžiai. Jau 1928 m. pa- 
baigoje Lietuvos žvalgybos agentūra pranešė, kad „plečkaitininkų organizacija 
yra pakrikusi <...>, veikimas perkeltas į Eitkūnus, Klaipėdą ir Latvijos pasienį. 
Jų agentai dirba kartu su lenkų šnipais“. Bet sunkiausia buvo kovoti su teroru, 
kurio ėmėsi dalis plečkaitininkų. 

Po Kedžio pagrobimo, Jeronimas Plečkaitis buvo sukompromituotas kaip 
Lietuvos žvalgybos slaptasis agentas provokatorius, neteko bendražygių pasiti- 
kėjimo ir buvo nušalintas nuo vadovų (tačiau ir vėliau lietuvių saugumo buvo 
nuolat sekamas, agentas „Petravičius“ žinias apie jo vizitus lenkų pasienio ap- 
saugos KOP 6 brigadoje teikė 1934 m37š, agentas „Klimaitis“ 1935-1938 m379), 
Politinių emigrantų lyderiu tapo Juozas Paplauskas. Lietuvos kontržvalgybinin- 
kams nerimą kėlė tai, kad Paplauskas su pasekėjais imasi kraštutinės priemo- 
nės - terorizmo. Iš vienos pusės, pavieniai teroro aktai buvo mažiau pavojingi 
Lietuvos valstybingumui nei sukilimai. Bet kita vertus, teroro pavojus buvo 
kur kas realesnis. Kai kurie Paplausko vadovaujami plečkaitininkai pirmiausia 
siūlė pasikėsinti į pulkininką Povilą Plechavičių, kad taip būtų demoralizuota 
bent dalis Lietuvos karių. Kiti ragino kėsintis net į eilinius policininkus, nes 
esą taip įbauginta Lietuvos žvalgyba nustos siutusi. Vilniuje, Paneriuose, vyko 
būsimųjų teroristų pratybos. O paskui nuo kalbų pereita prie darbų. Pirmieji 
sprogimai nugriaudėjo 1928 metų lapkričio 17 dieną. Varėnos policijos nuovados 
viršininko padėjėjo bute ir Alytaus pasienio policijos sargybos būstinėje sprogo 
granatos. 1929 m. balandžio 12 d. Seinų-Marijampolės pasienio bare pro langą 
įmestos granatos mirtinai sužeisdė Lietuvos policininką. 

Kontržvalgyba prieš teroristus. 1929 m. gegužės 6 d. Valstybės teatro so- 
delyje nesėkmingai pasikėsinta į premjerą A. Voldemarą, kuris atvyko į Maskvos 
kvarteto koncertą. Teroristų neatgrasė tai, kad kartu su ministru pirmininku 

buvo ne tik karininkai, bet ir žmona su devynmečiu sūnėnu. Pasikėsinimo metu 
nukautas A. Voldemaro adjutantas vyr. leitenantas Pranas Gudynas (1900-1929) 
ir sunkiai sužeistas kpt. Leonas Virbickas. Pasikėsintojai - studentai Aleksan- 
dras Vosylius, Andrius Bulota (1907-1974) ir Martynas Gudelis (1906-1993) pri- 
klausė slaptai socialrevoliucionierių organizacijai, veikusiai prisidengus aušri- 
ninkų vardu. Kriminalinė policija tą pačią dieną sulaikė dar 35 įtariamuosius, 
tarp kurių buvo net Anglijos ir Latvijos piliečių???“. Netrukus buvo sulaikytas 
pasikėsinimo dalyvis A. Vosylius, kuris mėgino pabėgti į Lenkiją ir jau gegužės 
24 d. sušaudytas VI forte. Nors lenkų žvalgyba teroro aktus laikė pavojingais ir 
jų nerėmė, bet sėkmingai iš Lietuvos pasprukusį pasikėsinimo dalyvį M. Gudelį 
priglaudė okupuotame Vilniaus krašte. M. Gudelis apsigyveno Rimšėje ir ėmėsi 
gabenti į Lietuvą plečkaitininkų literatūrą3*'. Agentas O. Dž. Varšuvoje pradė- 
jo tikrinti versiją apie lenkų agentų dalyvavimą pasikėsinime. 1929 m. gegužės 
24 d. jis pranešė, kad nors Kaune „neabejoja lenkų dalyvavimu, bet kartoju, nei 
aš, nei netgi kas nors kitas iš mūsų žmonių negalėjo surasti jokio ženklo, įro- 
dančio jų dalyvavimą'“3š*. Tai buvo tiksli informacija, nes vėliau pasikėsinimo 
dalyviai išvyko į Čekoslovakiją, vėliau jų keliai išsiskyrė. Vienas liko Austrijoje 
(ir sugrįžo į jau okupuotą Lietuvą, kur tapo respektabiliu teisininku), kitas - ap- 
sigyveno Prancūzijoje ir JAV, bet abu dalyvavo Ispanijos pilietiniame kare. 

Lietuvos žvalgyba per konspiracinę lietuvių organizaciją „Geležinis vilkas“ 
ėmėsi atsakomųjų žygių, bet ne visai sėkmingai. 1929 m. liepą Vidaus reikalų 
ministerija Varšuvoje gavo slaptą pranešimą apie gegužę įvykdytą „lietuvių di- 
versiją Lenkijos teritorijoje. Pranešta, kad gegužę Lenkijos sieną Suvalkų rajone 
perėjo grupė, turėjusi nužudyti Vilniuje gyvenantį Juozą Paplauską ir artimiau- 
sius jo pagalbininkus. Per plečkaitininkus Seinuose grupė sužinojo, kada Pa- 
plauskas bus Trakiškių stotyje ir čia surengė pasalą. Paplausko laukiantis pati- 
kimas jo bendražygis nė nepastebėjo, kad šalia jo - ir lietuvių diversantų šešetas. 
Tačiau Paplauskas į susitikimą neatvyko. Apie įtartiną lietuvių grupę sužinojusi 
lenkų pasienio policija Voitkiemio miestelyje juos puolė ginklu. 

Lenkams įkliuvo sužeistas kaunietis Petras Šerys. Jis turėjo suklastotus Jano 
Kozlovskio asmens dokumentus ir patvirtino, kad šešetas iš Kauno atvyko į 
Lenkijos teritoriją per Prienus ir Kalvariją. Iki Trakiškių stoties juos lydėjo 
dar du vyrai. Tarp sąmokslininkų buvo „Geležinio vilko“ organizacijos narių, 
ginkluotų revolveriais ir granatomis. Per susišaudymą jiems pavyko pasprukti. 
Lenkų policijai atiteko tik jų ginklai. Trys tariami ar tikri diversantai sėkmingai 
grįžo į Lietuvą333, 

Kova su plečkaitininkais nesibaigė, tik po pasikėsinimo į A. Voldemarą pleč- 
kaitininkų „reikalais“ daugiau užsiėmė Lietuvos generalinio štabo II skyrius. 
Kriminalinei policijai beliko tik tardyti, nors tai nebuvo lengviausia užduotis. 
1929 m. sausio 4 d. Kriminalinės policijos operatyviniu įsakymu Nr. 1 suformu- 
luoti 22 klausimai, kuriuos reikėjo būtinai užduoti plečkaitininkams tardymo 
metu, stengiantis „klausinėti tokioj dvasioj, kad, apart statistinių davinių bei 
faktų, būtų einama prie pačio tos organizacijos fokuso-židinio, prie pačių di- 
rektyvų <...>394. Kontržvalgyba jau tada žinojo kai kurių plečkaitininkų puo- 
selėjamus teroristinius planus ir domėjosi jais. Kitas Kriminalinei policijai ne 
mažiau aktualus klausimas buvo - kaip klausinėti. „Tenka daug girdėti, yra ir 
faktų, kad Kriminalinės policijos valdininkai, - rašoma 1929 m. sausio 30 d. 
Kriminalinės policijos valdybos direktoriaus įsakyme, - su areštuotais apsieina 
nemandagiai ir net vartoja smurto priemones. Tokie valdininkų pasielgimai že- 
mina mūsų įstaigos autoritetą ir pačią valstybę stato į nekultūringų tautų tarpą 
<...>. Valdininkas privalo iš sulaikyto nusikaltėlio, jei jis tokiu yra, išgaut visus 
reikalingus parodymus ne smurto priemonėmis, bet gudrumu, apsukrumu ir kt. 
būdais. Mes neturim būti žmonių akyse baubais <...>395, Kriminalinės policijos 
politinio sekimo valdininkai, nesilaikydami įstatymo, sudarydavo sąlygas poli- 
tinio sekimo (ir kontržvalgybos) organams pakliūti būtent į A. Survilos įsakyme 
apibūdintą padėtį - „būti žmonių akyse baubais. Viską sunkino tai, kad buvo 
įsiplieskusi gana įspūdinga teroro kampanija, kuri kėlė rimtą pavojų ne mažos 
valstybės stabilumui, bet ir pačių saugumo pareigūnų gyvybėms. 1929 metų ge- 
gužę Kėdainių apskrityje buvo nušauti du slaptieji policijos agentai. Dar vienas 
policininkas itin Žiauriai nužudytas Trakų apskrityje. Birželį granata sprogo 
Utenos saugumo policijos valdininko bute, nužudydama pareigūną?““, 

Lietuvos valdžia skubiai žengė atsakomąjį žingsnį. Po teroro aktų, 1929 m. 
birželio 25 d., buvo išleistas įstatymas, kuriuo leidžiama griežčiau bausti an- 
tivalstybinių organizacijų narius. Šis labai griežtas įstatymas pirmiausia buvo 
nukreiptas prieš plečkaitininkus. Mirties bausmė numatyta už dalyvavimą 
„okupuotoje Lietuvoje ar svetimose valstybėse sudarytose organizacijose, kurių 
tikslas sujungti Lietuvą ar-jos dalį su kita valstybe arba nuversti esamąją valdžią 
<...>. Kas nurodytiems tikslams pasiekti ruošia teroristinį aktą arba kėsinasi jį 
vykdyti <...>“387, Pasienio apskričių gyventojams nurodyta pranešti apie kiekvie- 
ną atvykėlį, neužsiregistravusiems policijoje atėjūnams grėsė areštas. Priėmus 
šį įstatymą, vargu ar sumažėjo kontržvalgybai darbo, bet kai kurių emigran- 
tų įkarštį tikrai nuslopino. Teroro protrūkis buvo užgniaužtas tą pačią vasarą. 

To meto Rytų Europos šalyse politinis terorizmas nebuvo jokia naujiena. Štai 
Lenkijoje, Varšuvos geležinkelio stotyje, buvęs Vilniaus A. Puškino gimnazijos 
moksleivis B. Koverda nušovė SSRS pasiuntinį P. Voikovą. Dar dažniau politi- 
nį terorą okupuotame Vilniaus krašte naudojo Vakarų Baltarusijos komunistų 
partija. VBKP sprendimu 1928 m. kovo 16 d. S. Klincevičius nužudė pagrindinį 
baltarusių „Hromados“ bylos liudytoją M. Huriną (Morozovskį) (prie Toma- 
ševičiaus aludės Jogailos gatvėje jis M. Huriną peršovė, o šiam nukritus, dar 
pribaigė trimis šūviais). Vėliau Vilniuje komunistai nužudė dar kelis lenkų žval- 
gybos agentus: Adamovičių (nužudė J. Levinas), Š. Margolį (1931 m. nušautas), 
J. Strelčiuką (1936 m. sausio 27 d. Vilniaus apygardos teisme S. Pritickis-Arka- 
dijus, šaudydamas dviem pistoletais, peršovė jį, o paskui dviem šūviais pribaigė 
nukritusį)3$š. Iš slaptų archyvų Lenkijoje paaiškėjo, kad 1929 m. birželį Vilniuje 
buvo suimtas Petras Sakavičius, kuris mėgino nužudyti teroro aktų Lietuvoje 
organizatorių J. Paplauską. 1930 m. rugpjūtį mėginta nužudyti kriminalinės po- 
licijos viršininką pulkininką S. Rusteiką. Taigi politinis terorizmas kėlė rūpes- 
čių ir Lietuvoje, ir Lenkijoje. 

Tikėtina, kad J. Paplausko vadovaujami politiniai emigrantai galiausiai įsi- 
vėlė į dvigubą žaidimą ir tapo Lietuvos žvalgybos talkininkais, nes kai kuriuos 
jų (Kostą Markovą, Adolfą Lėlį, Alfonsą Pumputį, Arkadijų Sakavičių, Vincą 
Zalecką, Feliksą Skliutą, Gerdą Skliutaitę, Petrą Butkevičių, Marę Butkevičienę, 
Joną Kapelinską) 1936-aisiais lenkų valdžia apkaltino šnipinėjimu ir uždarė į 
Lukiškių kalėjimą Vilniuje (buvusiam bendražygiui J. Plečkaičiui juos vadinant 
Lietuvos šnipais)3*?. Tiesa, pats J. Paplauskas tąsyk sumėtė pėdas ir nuo lenkų 
bausmės išsisuko. Bet įdomiausia, kad po Vilniaus grąžinimo Lietuvai 1939-ai- 
siais jis taip pat nebuvo nuteistas: nors buvo vienas labiausiai ieškomų asme- 
nų, nėra jokių duomenų, kad būtų bent apklaustas. Atsitiko priešingai: vietoje 
kalėjimo kameros J. Paplauskas iš lietuvių valdžios gavo didelę - 2000 dole- 
rių - premiją. Kitiems surastiems politiniams emigrantams leista toliau gyventi 
Vilniuje. Net J. Plečkaičiui paprašius leidimo grįžti į Lietuvą, jam buvo patarta 
likti Vilniuje3?“. Jis buvo suimtas tik 1940 m. pavasarį. 

ŽVALGYBA DEŠIMTMEČIŲ SANDUROJE 
(192/-1933) 


+ štabo Informacijų skyriaus veiklą iki 1926 m. gruodžio 17 d. per- 
versmo savo memuaruose trumpai apibūdino S. Raštikis: „<...> savo ka- 
riuomenės informacijomis rūpinosi pats skyriaus viršininkas su savo padėjėju. 
Kitų skyriaus karininkų buvo visai kitos pareigos — studijuoti svetimų valstybių 
kariuomenes, tų kariuomenių spaudą ir visas turimas <...> žinias periodinių 
santraukų ir neperiodinių pranešimų forma pateikti savo kariuomenės vadovy- 
bei ir divizijų bei ginklo rūšių štabams <...>“. Kariuomenės vadovybę, be abejo, 
pasiekdavo užsienio politikos žinybos darbuotojų surinkta informacija, bet rei- 
kėjo kur kas tikslesnių žinių apie kitų valstybių kariuomenes. Politikų veiksmus 
paprastai atspindėdavo kariuomenės aktyvumas (judėjimas, manevrai, ginkluo- 
tės tobulinimas...), o šitą aktyvumą ir turėjo stebėti Informacijų skyrius. Tuo 
metu svarbiausia Lietuvos karinė priešininkė buvo Lenkija, todėl Informacijų 
skyrius daugiausia dėmesio skyrė jos kariuomenės žvalgybai. Lietuvos vidaus 
padėties nestabilumas visada keldavo grėsmę valstybingumui. Neatsitiktinai 
po karinio perversmo P. Plechavičius išsikvietė Lenkų kariuomenės sekcijos 
viršininką kpt. S. Raštikį. Šis informavo apie lenkų kariuomenės dislokavimą 
Vilniaus krašte, apie paskutinius įvykius Vilniuje, Gardine ir pačioje Lenkijoje. 
Naujuoju Karinės žvalgybos skyriaus viršininku vietoj plk. ltn. S. Zaskevičiaus 
buvo paskirtas S. Raštikis. 


Stasys Raštikis (1896-1985) Lietuvos kariuomenės savanoris, Nepriklauso- 
mybės karo dalyvis. Kaip karo belaisvis kalintas Tuloje iki 1921 m. Vėliau 
tarnavo 5-ajame pulke, paskirtas II skyriaus viršininku. 1930-1932 m. mokėsi 
Vokietijos Generalinio štabo akademijoje. Lietuvos kariuomenės vadas 
1934-1940 m. Pasitraukė į Vokietiją 1941 m. kovo 19 d. Trumpai buvo Laiki- 
nosios vyriausybės krašto apsaugos ministru. 1944-1949 m. gyveno Vokie- 
tijoje, vėliau - JAV. Dalyvavo lietuviškų organizacijų veikloje, 1955-1968 m. 
buvo JAV kariuomenės aukštosios kalbų mokyklos profesorius. 


Buvusio skyriaus viršininko kabinete stovintis seifas su 


slaptais dokumentais ir pinigais buvo užantspauduotas. Ti- 
kėtasi rasti duomenų apie karininkų sekimą, bet, kaip rašė 
S. Raštikis, „nebuvo rasta nieko sensacingo“. Tai tik paska- 

tino S. Raštikį skyriaus darbą šiek tiek pakeisti, t. y. atsisakyta kariškių sekimo 
(informacijų apie savo kariuomenę). Jau minėta, kad 1927-ųjų ir vėlesniųjų metų 
mėginimams įvykdyti pučus užkirto kelią Politinė, vėliau Kriminalinė policija. 
Apie padėtį kariuomenėje krašto apsaugos ministrą turėjo informuoti pulkų ir 
divizijų vadai, o Informacijų skyrius „tik palaikydavo ryšius su vadais visais 
tais reikalais, bet tų reikalų netvarkė“. S. Raštikis čia įgyvendino labai aiškią 
nuostatą: „Jei kas mėgintų iš šalies kištis į kariuomenę, mėgindamas kelti ne- 
ramumus karių tarpe ar organizuoti <...> naują sukilimą, tai tam buvo bendri 
valstybinio saugumo organai, kurie kontakte su kariuomenės vadovybe turėjo 
užbėgti tokiems mėginimams už akių, o jau pradėtus mėginimus tuoj likviduo- 
ti. Šiam tikslui paskirti II skyriaus karininkai turėjo palaikyti ryšius su kariuo- 
menės dalinių vadais, taip ir su valstybės saugumo įstaigomis <...>39'. Tokia 
tvarka išliko ir S. Raštikiui palikus skyriaus viršininko postą, nors ketvirtojo 
dešimtmečio pabaigoje apie kariuomenės vidaus padėtį II skyriaus informacijų 
kariuomenės vadui (tam pačiam S. Raštikiui) vėl padaugėjo. 

Haraldas apie anglų žvalgybą. Daugiau kaip trejus metus karinei žval- 
gybai vadovavęs S. Raštikis daug nuveikė tobulindamas skyriaus darbą, rink- 
damas informaciją apie kitų šalių žvalgybų veikimą Lietuvoje ir kitose Baltijos 
valstybėse. Iš agento Haraldo Lietuvos žvalgyba 1929 m. gavo išsamią informa- 
ciją apie Anglijos žvalgybos veiklą Estijoje 1920-1929 m. Haraldas, buvęs carinės 
Rusijos karininkas (galbūt tai buvo Estijoje gyvenęs carinės armijos generolas 
Lebedevas, kurį užverbavo ir iki 1927 m. ryšį su juo palaikė mjr. A. Užupis (vė- 
liau - P. Kirlys). Generolas Lebedevas už atlyginimą, kurį Lietuvos Informacijos 
skyrius pervesdavo į Estijos valstybinį banką, organizavo žvalgybinės informa- 
cijos apie SSRS rinkimą??*), pateikė įdomių žinių apie anglų informacijos šal- 
tinius Estijoje. Žinoma, Anglijos pasiuntinybei nebuvo kliūčių gauti oficialios 
informacijos, bet slaptai informacijai patikrinti, slaptai agentūrinei veiklai So- 
vietų Rusijoje organizuoti reikėjo turėti agentų Baltijos valstybėse. Tuo tikslu 
Taline, konsulato pasų skyriuje, suorganizuotas Anglijos slaptosios tarnybos 
centras Baltijos valstybėse. Su didelėm piniginėm lėšom 1920 m. į Taliną at- 
vyko plk. D. Maklėjus, Haraldo apibūdintas kaip „rusofobas ir germanofilas, 
patyręs ir labai lankstus politikas“. Svarbiausias jo veiklos principas - „visiška 
konspiracija“. Karinę žvalgybą ir žvalgybinių pranešimų rašymą kontroliavo 
asmeniškai. Bet didžiausią darbo dalį 1921-1924 m. atliko A. Žitkovas; jis suor- 
ganizavo žvalgybinės informacijos rinkimo bei perdavimo „linijas“ Estijoje ir 
Sovietų Rusijoje (iš Petrogrado ir Maskvos). Anglijos slaptosios tarnybos Talino 

skyrius vien 1922 m. žvalgybai Sovietų Rusijoje išleido 1100, o Estijoje - 450 
svarų sterlingų. Panaudojus buvusius carinės armijos karininkus, buvo sukurti 
anglų slaptosios tarnybos skyriai visose Baltijos šalyse. Tokį pat darbą, kaip 
ir A. Žitkovas, Helsinkyje dirbo plk. N. Butanovas, Rygoje —- karininkas Su- 
dakovas. 1924 m. į A. Žitkovo vietą paskirtas A. Pantelejevas jau nuo 1920 m. 
ieškojo ryšių su bet kuria Antantės šalių slaptąja tarnyba: 1920 m. Taline ben- 
dradarbiavo su prancūzais, 1921 m. anglų žvalgybai teikė žinias apie Vokieti- 
jos ir Sovietų Rusijos ekonominius, politinius bei karinius santykius. 1923 m. į 
Taliną atsiųstas senas anglų žvalgas Boisas-Žilius (jis iki 1928 m. buvo D. Ma- 
klėjaus, vėliau - kpt. Roso (Ross) pavaduotojas). Žilius 1919-1923 m. vadovavo 
anglų žvalgybai Helsinkyje ir pagarsėjo tuo, kad bolševikams išdavė du rusų 
karininkus, kurie buvo įtarti „dvigubu žaidimu“. Kai, padirbęs kelerius metus 
Taline, Boisas 1928 m. nuvažiavo į Londoną ir slaptąją tarnybą informavo apie 
Talino skyriaus veiklą, dalis šio skyriaus lėšų buvo perduota Rygos skyriui (lai- 
komam veiklesniu žvalgybos srityje). Nuo tol anglų žvalgybininkai Estijoje tu- 
rėjo tenkintis 800-875 svarais sterlingų per metus. Lietuvos žvalgybai Haraldas 
dar patikslino, kad anglų žvalgybos užsienio skyriai ir toliau bus mažinami, bet 
didinamos slaptosios tarnybos kolonijose, pirmiausia Indijoje. Estijoje, kaip ir 
kitose Baltijos valstybėse, susidurdavo SSRS ir Anglijos interesai, todėl Lietuvos 
generalinio štabo II skyriaus gaunama informacija apie Anglijos žvalgybą Esti- 
joje padėdavo orientuotis visų Baltijos valstybių situacijoje. Haraldo pranešimai 
rodė, jog jis labai gerai suvokė šią situaciją. 1929 m. pranešime „Apie padėtį Esti- 
joje“ jis pažymėjo, kad vienintelė valstybė - SSRS kišasi į Estijos vidaus reikalus, 
nes palaiko negausią komunistų partiją, ir tuo pat metu mėgina ekonomiškai 
užkariauti Baltijos valstybes (sudomindama sovietiniu tranzitu, sudarydama 
palankesnes sąlygas tų valstybių komersantų veiklai pačioje SSRS)?93. Lietuvos 
žvalgybos agentai pranešinėjo ir apie prancūzų karinės žvalgybos darbuotojus, 
kurie rinko informaciją apie Sovietų Sąjungą, veikdami Gardine. Tuo tarpu II 
skyriaus viršininkas S. Raštikis pirmasis rimčiau susidomėjo Vokietijos karinės 
žvalgybos veikla Lietuvoje. 

Abveras Lietuvoje. Iki tol į Versalio sutarties sukaustytos Vokietijos žval- 
gybos slaptą veiklą buvo žiūrima pro pirštus. Tuo tarpu Lietuva jau nuo 1920 m. 
nebuvo išleidžiama iš vokiečių karinės žvalgybos akiračio. Lietuvos žvalgybos 
surinktomis agentūrinėmis žiniomis, vokiečių žvalgyba Lietuvoje buvo sukon- 
centruota kpt. D. Kleino ir laikraščio „Litauische Rundschau“ redaktoriaus Ša- 
mie rankose. Kpt. D. Kleinas dar iki Pirmojo pasaulinio karo buvo atsiųstas į 

Rusiją žvalgybai. Apsigyvenęs Lietuvoje, netoli Zarasų, ir įsidarbinęs barono 
Felkerzamo dvare prižiūrėtoju, jis tyrinėjo Daugpilio (tada - Dinaburgo) tvir- 
tovės įtvirtinimus ir perkėlas per Dauguvą. 

1922 m. kpt. D. Kleiną vokiečių kariuomenės štabas komandiravo į Lietuvą. 
Oficialiai jis buvo Vokietijos pasiuntinybės pasų skyriaus darbuotojas, o neofi- 
cialiai, kaip Vokietijos I karinės apygardos (Rytprūsiuose) II skyriaus (abvero) 
Gumbinės žvalgų punkto viršininkas, derėjosi su Žvalgybos skyriaus viršinin- 
ku M. Lipčium. Jau iki tol kpt. D. Kleinas buvo įgijęs Lietuvos karinės žvalgybos 
viršininkų (A. Užupio, M. Lipčiaus) pasitikėjimą ir 1921 m. netgi gaudavo po 
1000 markių už surinktas žinias apie lenkus. Jam paprašius mainais už suteikia- 
mas žinias leisti perkelti prieš SSRS veikusią rezidentūrą iš Gumbinės į Kauną, 
M. Lipčius neprieštaravo. Kpt. D. Kleino vadovaujama rezidentūra 1922 m. persi- 
kraustė į Kauną ir pradėjo siųsti agentus per Latviją į SSRS (1927 m. išsiuntė ba- 
roną Firksą (Firks), kuris ties Joniškiu perėjo Latvijos sieną ir mėgino nusigauti į 
Sovietų Sąjungą??*). Lietuvių kontržvalgyba šios rezidentūros antilietuviško vei- 
kimo nepastebėjo net iki 1926 m. Bet kpt. D. Kleinui tapus vyriausiuoju vokiečių 
kareivių kapų prižiūrėtoju ir pradėjus važinėti po visą Lietuvą, imta domėtis 
jo veikla. Lietuvos informacijų skyriaus santykiai su kpt. D. Kleinu pasikeitė. 
Kai 1928 m. buvo sugauti D. Kleino agentai, minėti santykiai tapo visiškai for- 
maliai korektiški395. Nuo tol šis vokiečių rezidentas Lietuvos generalinio štabo 
Informacijų (II) skyrių aplankydavo retai ir tik kartais atnešdavo nieko vertų 
žinių. Tuomet apie D. Kleino veiklą pagal agentūrinius pranešimus parašytame 
ir S. Raštikiui pateiktame pranešime buvo sakoma, jog „Kleinas taip mokėjo 
užmigdyti mjr. Užupį [Informacijų skyriaus viršininką 1924-1925 m. - A. A.), 
kad šis net nepastebėjo, jog Kleinas daug prisidėjo prie 1924 m. sukilimo Klaipė- 
doje. Nustatyta, kad prieš sukilimą Kleinas buvo išvykęs Vokietijon, kur turėjo 
pasimatymą su sukilimo inspiratoriumi Amonu. Šiam tarpininkaujant, Kleinas 
įlindo net į Šaulių sąjungą, prie buvusio viršininko mjr. Klimaičio, per kurį 
gaudavo taipogi nemažai žinių apie lenkus ir apie mūsų Šaulių organizaciją ir jų 
pajėgas“. Matyti, kad D. Kleinas informaciją gaudavo iš vertingų šaltinių, todėl 
jį būtų galima pavadinti vertingiausiu Vokietijos rezidentu Lietuvoje. Dangs- 
tydamasis medžiokle, pasiskolinęs daktaro A. Hagentorno (pas jį D. Kleinas 
gyveno) „Fordą, jis tyrinėjo kelius, tiltus, rinko topografines žinias. Jam ypač 
rūpėjo Kaišiadorių, Prienų ir Alytaus rajonai. Visas gautas žinias ir dokumentus 
D. Kleinas laikė Vokietijos atstovybėje ir kas savaitę su diplomatiniu kurjeriu 
siuntė į Vokietiją. Lietuvos žvalgybininkų nuomone, „kiekvienas vokietis laiko 

savo pareiga pranešti tai, kas, jo nuomone, 
gali būti naudinga vokiečių vadovybei, tai 
esantis valstybinėse įstaigose vokiškas gai- 
valas, susiduriąs su įvairiomis gyvenimo 
sritimis, teikia nemažai vokiečiams apie 
Lietuvą reikalingų žinių. Todėl galima be- 
veik pasakyti, kad kiekvienas susipratęs 
vokietis yra slaptas agentas“. 


Įtariamo šnipinėjimu vokiečiams buhalterio Artūro 
Hiršo šeimos nuotrauka iš Bendrosios šnipinėjimo 
bylos Nr. 10 (1930-1933). 


Svarbiausi D. Kleino informatoriai buvo keli: Hagentornas, Mejus, Ekertas, 
Robackis, Hikentalis, Litas, Vitė, Jeneris, Gesė ir Vagneris. Šis dešimtukas kpt. 
D. Kleinui teikė reikalingas žinias, kuriomis naudodamasis jis galėjo įvairiose 
Lietuvos valdžios sferose jaustis kaip žuvis vandenyje. Chirurgai Hagentor- 
nas ir Mejus išgaudavo žinių kalbėdamiesi su gydomais lietuvių valdininkais. 
Apie kariuomenę žinias teikė inžinierius Litas (apie aviaciją), Aukštųjų kari- 
ninkų kursų lektorius Hikentalis, Karo muziejaus dailininkas vyr. leitenantas 
Jeneris. Įtariami buvo Karo mokyklos dėstytojas mjr. Austas ir mjr. Kathė 
(pastarasis buvo įtariamas ir kaip anglų agentas). D. Kleino informatorius ka- 
pitonas Vitė netgi dirbo firmoje „Progres“, kuri tiekė Lietuvos kariuomenei 
ginklus. Tad galimybių gauti informacijos apie Lietuvos kariuomenę turėta 
labai daug. D. Kleino kurjeriu į Vokietiją važinėjo prekybininkas Gesė, o į 
Latviją - Robackis. Vokiečių agentūra dirbo netgi Lietuvos politinėje policijo- 
je, kur rinko kontržvalgybinę informaciją. 1929 m. pastebėta, kad Kriminali- 
nės policijos mašininkė Vainšnederaitė lankosi Vokietijos atstovybėje, kurios 
darbuotojas Forneris (sovietinės žvalgybos žiniomis, jis vadovavo vokiečių 
žvalgybai Lietuvoje) turėjo rinkti kontržvalgybinę informaciją. Tačiau pusiau 
oficialūs kontaktai nebuvo tokie vertingi, kaip slaptosios agentūros veikla. Štai 
D. Kleino agentas Vagneris (tikroji pavardė - Breitgamas) dirbo Politinės po- 
licijos slaptuoju agentu ir teikdamas žinias vokiečiams dar spėjo prisidėti prie 
lenkų šnipo Galino demaskavimo. 

D. Kleino sfera buvo išimtinai karinė žvalgyba, o „Litauische Rundschau“ 
redaktorius Šamie vykdė ekonominę ir politinę žvalgybą. Tokios veiklos prie- 

danga buvo minėtas laikraštis, kurį pasiūlė leisti „ekonominio Vokietijos ir 
Lietuvos suartėjimo“ dėlei. Šis laikraštis pasirodė 1924 m. vasarą, o redaktoriu- 
mi buvo paskirtas buvęs Karaliaučiaus žvalgybos punkto darbuotojas Šamie. 
Žvalgybinės veiklos priedangai Šamie sukūrė kooperatyvą „Centras“, vokiečių 
smulkaus kredito banką, vokiečių sandėlį. Jo iniciatyva Kaune pastatyta vokie- 
čių gimnazija ir įkurta sporto draugija. Šamie informatoriais buvo Blumenta- 
lis, Brederikas (Brederiks) (anksčiau išsiųstas iš Latvijos) ir firmos „Meichoffer“ 
tarnautojas Beras. Bet, S. Raštikio skyriaus darbuotojų nuomone, „ypatingai 
vaisinga Šamie veikla buvo, kai Kaune gyveno galiciečiai Kupčenka ir Bonda- 
revskis, kurie mokėjo sumaniai išnaudoti buvusį Šaulių sąjungos viršininką 
mjr. P. Klimaitį, kuriam net pastatė namus Žaliajame kalne“?“. Vėliau ukrai- 
nus Kupčenką ir Bondarevskį pakeitė baltarusiai Kapustiakas ir Vorona, kurie 
toliau dirbo vokiečių naudai. Lietuvos II skyriaus turima informacija rodė, kad 
vokiečių žvalgyba Lietuvoje 1929 m. veikė labai intensyviai ir jos veiklai pritarė 
tokie žymūs vokiečių turtuoliai kaip Tilmansas, Ropas, Totlebenas ir kiti. Netgi 
olandų konsulas Šimm fon der Lufas (Loef) ir šveicarų konsulo sekretorius Pe- 
jeris (Peyer), palaikę ryšius su lietuvių kariuomenės karininkais plk. Lavrentije- 
vu, Uspenskiu ir Reingardu, buvo įtariami veikimu vokiečių žvalgybos naudai. 
Tai kėlė didelį Lietuvos žvalgybininkų susirūpinimą. D. Kleinas kelis kartus 
buvo išsiųstas iš Lietuvos, bet vis grįždavo ir veikė Vokietijos ambasados prie- 
dangoje3??. Todėl Lietuvos kariuomenės II skyriaus viršininkams mjr. S. Raš- 
tikiui, plk. J. Lanskoronskiui ir plk. K. Dulksniui teko dėti nemažai pastangų, 
kad šio abvero rezidento nepasiektų informacija apie Lietuvos kariuomenę. Tik 
1935 m., sulaikius agentą, kuris prisipažino gavęs užduotį iš D. Kleino, ilgametis 
vokiečių žvalgybos rezidentas buvo galutinai atšauktas iš Lietuvos. Lietuvių ir 
vokiečių karo žvalgybų bendradarbiavimas nuo trečiojo dešimtmečio pradžios 
visiškai nutrūko. 

Kasdienis žvalgybos darbas. II skyrius rūpinosi ne vien šnipų gaudymu. 
Aorindinė jo užduotis ir toliau buvo informacijos kaupimas ir analizė. Buvo 
svarbu ne tiek demaskuoti susektą kitos valstybės šnipą, kiek viską žinoti apie 
jį. Tada tereikėjo reguliuoti atitinkamos informacijos patekimą į tokio šnipo 
rankas. II skyrius nebuvo visiškai autonominė, absoliučiai uždara organizacija. 
Iš jo buvo teikiama atrinkta informacija Lietuvoje esantiems kitų valstybių karo 
atstovams, 0 iki 1926 m. ypač glaudžiai buvo bendradarbiaujama su Vokietijos 
abveru (kol tas bendradarbiavimas nekenkė Lietuvos interesams). 

Bendras II skyriaus darbas buvo gana proziškas. Be periodinių ataskaitų, 
kaip ir anksčiau, buvo atsakinėjama į Generalinio štabo valdybos viršininko 
paklausimus. Antai suaktyvėjus Lenkijos antilietuviškoms užsienio politikos 
akcijoms, 1929 m. rugpjūčio 3 d. buvo pasiteirauta, „ar nėra žinių, kad lenkai 
savo kariuomenės dalių pergrupavimą vykdo tikslu pradėti kokią nors akciją 
prieš mus: ar nebando lenkų lėktuvai skraidyti šiapus administracinės linijos, 
jei skraido, tai kokiomis kryptimis <...>398, II skyriaus viršininkas, smulkiai 
išdėstydamas lenkų kariuomenės pergrupavimą, Lietuvos oro erdvės pažeidimo 
faktus, konstatavo, kad „<...> kokių nors lenkų pasirengimų prieš Lietuvą tuo 
tarpu nepastebėta ?9?. Visa ši informacija buvo gaunama per pasienyje išdėsty- 
tus Alytaus, Vievio ir kt. žvalgų punktus. Punktams buvo pavesta pasienio ruo- 
žo agentūrinė žvalgyba. Generalinio štabo II skyriaus centras vadovavo karinei 
žvalgybai, duodavo užduotis žvalgų punktams, analizuodavo ir apibendrindavo 
visą informaciją. Be žvalgų punktų agentūros, turėta agentų, kurie vykdė žval- 
gybą būdami tiesiogiai pavaldūs II skyriaus vadovams. Šie agentai buvo įsikūrę 
toli nuo Lietuvos sienų, kitų valstybių sostinėse arba prie pagrindinių komu- 
nikacijų. Slaptasis agentas Oldenburgas pasiųstas į Vilnių kaip rezidentas ir iki 
suėmimo dvejus metus (apie 1930-1933 m.) teikė informaciją. Lenkų kariuome- 
nės karininkas Zverevas ypač ilgai dirbo lietuvių žvalgybai. Jis buvo išaiškin- 
tas, suimtas ir tik 1939 m. išsivadavo iš Vilniaus kalėjimo. Žvalgybos vadovas 
S. Raštikis iš agento Asto 1927 m. ir vėliau gaudavo žinių apie karinius tiekimus 
Lenkijos ginkluotosioms pajėgoms. Astas, veikdamas Dancigo (Gdansko) uos- 
te, teikė vertingą informaciją, kuri padėdavo nustatyti Lenkijos kariuomenės 
ginkluotės pakitimus. Antai 1927 m. kovo 4 d. Astas pranešė, kad vasario mėn. 
per Dancigo uostą Lenkija gavo 91,14 t nitroceliuliozės, 40,32 t piroksilino, 78 
propelerius, 16 šarvuočių, 70 aviavariklių, 45 išmontuotus lėktuvus*““ (beje, ši 
informacija buvo patekusi ir į GPU agento atsargos generolo K. Kleščinskio ran- 
kas). Dar du II skyriaus agentai - baltarusis Dobrovolskis ir V. Druskis - buvo 
priversti pasitraukti į Lietuvą*“'. 

Agentų turėjo susirasti ir Lietuvos karo atstovai. S. Raštikio nuomone, „karo 
atstovų išlaikymas užsienyje gan brangiai kaštuoja, tačiau karo atstovas yra la- 
bai reikalingas ir naudingas nepriklausomai valstybei“. Trečiąjį dešimtmetį ypač 
daug žvalgyboje pasidarbavo Lietuvos karo atstovai Rygoje, Berlyne ir Maskvoje. 
Galima sakyti, kad tai buvo Lietuvos karinės žvalgybos užsienio centrai. Ypač 
daug nuveikė karo atstovai Latvijoje, Estijoje ir Suomijoje. Tai plk. ltn. Murni- 
kas (iki 1925 m.), plk. B. Giedraitis ir plk. Jakutis. Berlyne sėkmingai dirbo bu- 

vęs Informacijų skyriaus vadovas plk. K. Škirpa, kurį S. Raštikis laikė „geriausiu 
ir stipriausiu Lietuvos karo atstovu ***. Maskvoje dirbo K. Svilas (1920-1922 m.), 
mjr. Krikščiūnas, plk. K. Skučas, plk. S. Zaskevičius. 

Visi šie karo atstovai Informacijų skyriui teikė daugiausia informacijos iš 
kitų valstybių. Jie padėdavo surasti reikšmingos karinės spaudos ir literatūros, 
kuri taip pat visą laiką buvo nepakeičiamas informacijos šaltinis. Toks karo 
atstovų veikimas nesilokalizavo vienoje valstybėje. Per karo atstovą Rygoje plk. 
B. Giedraitį buvo gaunami agento P. Karpovo pranešimai apie vokiečių žvalgy- 
bą Lietuvoje ir apie lenkų kariuomenę. Iš Vokietijos buvo gaunama informacija 
apie Lenkiją ir SSRS, iš Maskvos - apie Lenkiją. Žinoma, tokiai agentūrinei 
žvalgybai reikėjo didelių išlaidų. Minėtas agentas P. Karpovas buvo gerai ap- 
mokamas, bet irgi reikalaudavo didinti atlyginimą. „Siųsdamas man žinias apie 
aviacijos pulką Lydoje, - rašė plk. B. Giedraitis, - nurodo, kad žinios išgautos 
ne platonišku būdu, bet jų išgavimas susijęs su išlaidomis, todėl prašo manęs 
iškelti jo atlyginimo padidinimo klausimą <...> “. Lietuvos karinė žvalgyba nie- 
kada neturėjo per daug pinigų, todėl B. Giedraitis pasiūlė padidinti P. Karpovui 
atlyginimą iki 50 dolerių (500 litų) per mėnesį arba visai nedidinti motyvuojant 
tuo, kad šiais metais Lietuvoje... nederlius ir išlaidos apkarpytos. Karo atstovai 
turėjo galimybę gauti patikimą informaciją ir neišleisdami daug pinigų. Kadan- 
gi karo atstovai sudarė atskirą korporaciją, visų diplomatinių misijų šefai juos 
laikė savo artimiausiais bendradarbiais (dažniausiai prilygindavo atstovybės pa- 
tarėjams) ir aprūpindavo tarnybai ir darbui reikalingomis žiniomis. Todėl vien 
bendradarbiaudami tarpusavyje karo atstovai gaudavo daug informacijos. Be to, 
ne visa karinė informacija buvo slepiama. Pvz., Vengrijos karo atstovą domino 
mirties bausmės taikymas už karinius nusikaltimus, o lietuvių karo atstovai 
domėjosi kitų šalių kariniais statutais. 

Tam tikrą informaciją karo atstovai Lietuvoje perduodavo ir savo iniciaty- 
va. Net SSRS karo atstovas Kurdiumovas Lietuvos II skyriui 1929 m. pranešė 
apie Lenkijos karinius pasirengimus prieš Lietuvą. Jo informacijos II skyriuje 
buvo įvertintos kaip išpūstos, kuriose yra tik dalis tiesos*93. Net privatūs žval- 
gybos atstovų pokalbiai buvo vertinami per padidinamąjį stiklą. Kai privačiame 
Lenkijos karo atstovo S. Karos ir Lietuvos karo atašė B. Giedraičio pokalbyje, 
1929 m. spalį pastarasis „apsvaigęs nuo alkoholio“ pasakė Lenkijos atašė: „Nusi- 
ramink ir nesiųsk daugiau moterų į Kauną“, buvo padarytos išvados apie Rygoje 
dirbusios agentės išsikonspiravimą*“*, 

Neoficialios veiklos - agentūrinės žvalgybos - vis vien nebuvo atsisakoma 
net tada, kai kuriam nors karo atstovui tekdavo palikti akreditacijos valstybę 
dėl kokios nors žlugusios šnipinėjimo sferos. Taip Rygoje atsitiko SSRS karo 
atstovui Sudakovui, kurį S. Raštikis apibūdino kaip „politinį komisarą“. „Savo 
elgesiu, būdu, išsilavinimu, pažiūromis ir pasiruošimu, - rašė S. Raštikis, - jis 
buvo pirmiausia politinis komisaras, bet ne karininkas*“. Sudakovas įsipai- 
niojo į Bindžes (Birža) bylą (buvo suimtas pasiuntinybės darbuotojas Langego, 
sovietų agentė ir du latvių karininkai) ir turėjo palikti Latviją““*. Tačiau iš La- 
tvijos Sudakovas atsidūrė Estijoje, o paskui ir Lietuvoje. Čia vėl turėjo tęsti žval- 
gybinį darbą, bet tai daryti apsunkino Latvijoje nuskambėjęs skandalas. Netru- 
kus Lietuvoje jį pakeitė N. Semionovas (1933 m. buvo išsiųstas į Lenkiją), vėliau 
karo atstovo Paryžiuje padėjėjas - Tiagunovas. Pastarasis Lietuvoje ne tik rinko 
politinę ir karinę informaciją apie Lietuvą, bet ir turėjo agentūrą, veikusią prieš 
Lenkiją. Lietuvos II skyriui tai buvo žinoma ir nuo 1935 m. sovietų rezidentui 
Lappo buvo teikiama dezinformacija apie Lietuvos kariuomenę. 

Dvigubi žaidimai. Dezinformaciją perdavinėjo Vievio žvalgybos punkto 
viršininkas V. Adomavičius su pplk. J. Matusaičio sankcija. Vyr. ltn. V. Ado- 
mavičius vėliau prisiminimuose rašė: „<...> Aiškinausi kuo domisi. Kai Lappo 
davė antrą lapą-klausimyną, tai aš jį Matusaičiui perdaviau. Mane ir Matusaitį 
iškvietė Dulksnys ir dalyvaujant Kirliui išėmė dokumentus iš seifo ir sulygi- 
nę šį dokumentą padarė išvadą, kad Lappo renka žinias sovietų karo atstovui 
Tiagunovui *?7. K. Dulksnio pasiūlymu, V. Adomavičius turėjo padaryti taip, 
kad Lappo paimtų žinias apie Lietuvos kariuomenę. Vis dėlto suimti sovietinio 
rezidento nepavyko. Jis nesusidomėjo žiniomis apie Lietuvos kariuomenę. Jo už- 
duotis buvo rinkti žvalgybinę informaciją apie Lenkijos kariuomenę. Kai Lappo 
persikėlė į Rygą, jo sekti į latvijos sostinę buvo išvykęs VSD Ypatingojo skyriaus 
sekimo dalies vedėjas V. Ežerskis. Galima spėti, kad bendradarbiaujant su latvių 
kontržvalgyba sovietinis rezidentas Rygoje buvo suimtas. Lappo teisme dalyva- 
vo ir P. Kirlys, specialiai atvykęs į Latviją. 

Šiek tiek anksčiau, 1931 m. rugpjūčio mėn., II skyriui dirbęs vicekonsulas 
Daugpilyje kpt. V. Steponaitis pradėjo „dvigubą žaidimą“ su sovietine žvalgyba. 
Jis susitiko su sovietiniu konsulu Daugpilyje ir prisipažino, kad yra II skyriaus 
darbuotojas ir veikia prieš Lenkijos žvalgybą. Kaip žvalgybininkas teigė esąs 
nepatenkintas, kad jo pranešimai nesulaukia jokio atgarsio. Vėlesnių susitikimų 
metu jis sutiko teikti politinę informaciją, bet 1931 m. spalio mėn. buvo išsiųs- 
tas į Rygą su lietuvių žvalgybos užduotimi. 1932 m. pabaigoje Rygoje sovietinė 

žvalgyba organizavo su juo susitikimą. Kpt. V. Steponaičiui buvo pabrėžta, kad 
ryšiai su juo bus palaikomi siekiant išaiškinti lenkų žvalgybos veiklą prieš Lie- 
tuvą ir Sovietų Sąjungą. Taip jis tapo agentu Litovec (A. A-100)*“š, kurį įtraukė į 
nelegalios sovietinės rezidentūros Baltijos šalyse „Mond“ tinklą. Kai 1932 m. šio 
tinklo agentas A. A-3 pranešė, kad kpt. Steponaitis skiriamas kontržvalgybos 
vadovu, sovietinės žvalgybos darbuotojas iš Daugpilio atvyko į Kauną. Išsiaiš- 
kinus, kad Steponaitis skiriamas Kriminalinės policijos kontržvalgybos vadovu, 
buvo perduoti 50 dolerių. Bet vėliau jokių konkrečių žinių sovietinei žvalgybai 
kpt. Steponaitis neteikė. Tik 1935 m. rugsėjo mėn. išsiaiškinus, kad apie jo ryšius 
su sovietine žvalgyba žinojo Lietuvos generalinio štabo II skyrius, su juo ryšiai 
buvo nutraukti. 

Buvo ir kitas, saugesnis būdas panaudoti profesionalius žvalgybininkus, ne- 
įpainiojant karo atstovų. Pvz., 1927 m. Lenkija Rygoje turėjo net tris neoficia- 
lius žvalgybininkus*“?, o prireikus iš Lenkijos galėjo atvykti kiti žvalgybininkai, 
prisidengę kokiu nors nekaltu užsiėmimu (prekyba...). Iš viso Lenkija turėjo 
tuo laikotarpiu 66 įvairiu metu veikusias rezidentūras SSRS ir 58 — kitose ša- 
lyse. Tai tiko ir Lietuvai, bet dėl nedidelių resursų patys Lietuvos informacijų 
skyriaus karininkai dažnai neoficialiai lankydavosi kaimyninėse valstybėse (iš- 
skyrus Lenkiją iki 1938 m.) ir ieškodavo naujų kontaktų. Informacijų skyriaus 
viršininkas turėjo galimybių plėsti ir asmeninius ryšius su draugiškų valstybių 
žvalgybos karininkais. Dėl politinių motyvų Lietuvos atstovai nesistengė daly- 
vauti bendruose Suomijos, Latvijos ir Estijos žvalgybų skyrių viršininkų kon- 
ferencijose (tokia konferencija 1927 m. vyko Taline, 1928 m. Helsinkyje, 1929 m. 
Rygoje)*'“, todėl pirmiausia mezgė asmeninius santykius. Pirmiausia tokie santy- 
kiai klostėsi su Latvijos ir Estijos analogiškų tarnybų darbuotojais (vadovaujant 
S. Raštikiui - su Latvijos informacijų skyriaus viršininkais plk. ltn. Aleksandru 
Vinteru (Vinters) ir plk. ltn. G. Kikuliu (Kikuls), su Estijos karo atstovu Lietuvo- 
je plk. Mazingu (Maazing), vėliau tapusiu Estijos generalinio štabo II skyriaus 
viršininku). Visa tai neliko nepastebėta Lenkijos karo žvalgybos. Naujasis latvių 
karo žvalgybos viršininkas plk. ltn. G. Kikulas neinformavo lenkų žvalgybos 
apie 1929 m. rugsėjo 7 d. Rygoje vykusį slaptą Latvijos, Estijos ir Suomijos žval- 
gybos skyrių atstovų susitikimą. Tuomet iš Suomijos buvo atvykęs Valenijus 
(Walenius), Relanderis ir Malmbergas (oficiali jų lankymosi versija - paminklo 
prie Rygos karo metu žuvusiems suomiams atidengimas), iš Estijos - Laurizas. 
Po kelių dienų su neoficialiu vizitu į Rygą atvyko ir lietuvių žvalgybos kari- 
ninkas P. Kirlys. Kokių padarinių turėjo tokie vizitai, sužinota vėliau. Pavyz- 

džiui, latvių kontržvalgybai atskleidus lietuvių agentės (slapyvardis nežinomas) 

„dvigubą žaidimą“ (ilgai bendravo su lenkų karo žvalgybos karininkais mjr. 
E. Tomčuku (Franciszek Tomczuk), vėliau - su kpt. S. Paprochimu (Stanislaw Pa- 
prochim), apie tai lenkams nebuvo pranešta*". Tuo metu su latvių karo žvalgyba 
lietuviai pradėjo keistis kontržvalgybine informacija. Su Estijos karo žvalgyba 
Lietuvos kariuomenės II skyrius informacijos mainų ryšius užmezgė 1928 m. Iš 
plk. Mazingo 1930 m. P. Kirlys gavo ir Estijos generalinio štabo parengtą slaptą 
knygą apie SSRS. Estijos žvalgybą prieš Sovietų Sąjungą lietuviai įvertino kaip 
ypač gerai organizuotą*!*. Iš kitos pusės Latvija tęsė gana reguliarius kontak- 
tus su Lenkijos žvalgyba. Lat- 
vijos kariuomenės štabo in- 
formacinio skyriaus vadovas 
G. Kikulis viešėjo Varšuvoje 
ir 1931 m., ir 1933 m., ir kele- 
tą kartų vėliau. Ir Lenkijos II 
skyriaus tuometinis viršinin- 
kas T. Pelčynskis (Pelczyns- 
ki) viešėjo Rygoje 1933 metais. 
Toks Baltijos valstybių žvalgy- 
bų bendradarbiavimas truko 
iki 1940 m. 


Lenkijos karinės žvalgybos II skyriaus 


gauta lietuvių karo lėktuvo nuotrau- 
ka. 1930 m. 


Ne tik karo atstovai teikė informaciją Generalinio štabo II skyriui. Vertingų 
žinių atsiųsdavo ir Lietuvos diplomatai. 1929 m. jie padėjo nustatyti Lenkijos 
ir Rumunijos santykių reikšmę Lietuvai. S. Raštikis iš patikimų diplomatinių 
šaltinių gavo žinių apie lenkų ir rumunų kariškių derybas bei 1928 m. spalio 1 d. 
pasirašytą protokolą. Jame buvo nurodyta, kad „jeigu Lietuva ima kariauti Len- 
kijai neišprovokavus, Rumunijos vyriausybė sutinka, jeigu tai nuspręstų Len- 
kija, kad visa arba dalis Lietuvos teritorijos būtų Lenkijos aneksuota (str. 5)*3, 
Visa tai buvo taip pat svarbu, kaip ir gaunama informacija apie lenkų kariuo- 
menės manevrus. Tik gretinant užsienio politikos žingsnius ir karinės vado- 
vybės veiksmus, buvo galima realiai suvokti situaciją. Be to, diplomatai turėjo 

daugiau galimybių negu karo atstovai ne tik išgauti dominančią informaciją, bet 
ir nupirkti slaptų dokumentų originalų. Čia svarbiausia - operatyvumas. Lietu- 
vos žvalgybą dominantys dokumentai turėjo didesnę vertę, jei atsidurdavo ant 
Informacijų skyriaus viršininko stalo po kelių mėnesių. Kai 1929 m. gruodžio 
mėn. buvo gautos prancūzų politinės žvalgybos Berlyne „Memoire“ (pranešimo) 
ir Prancūzijos URM rašto „E.O.S.“ fotokopijos, nuo šių dokumentų parašymo 
dienos tebuvo praėję 5 mėnesiai. Šie dokumentai ir užsienio politikų buvo įver- 
tinti „kaip labai svarbūs Lietuvai'*'*. Prancūzų atstovai buvo sekami dėl jų ypa- 
tingų karinių ir politinių ryšių su Lenkija. Saugumo valdininkai fiksuodavo ir 
oficialius, ir neoficialius kontaktus. Pavyzdžiui, 1932 m. spalio 3-6 d. sekdami 
iš Rygos atvykusius prancūzų karo atsto- 
vus užfiksavo jų susitikimus su karinės 
žvalgybos viršininku plk. J. Lanskorons- 
kiu, „Lietuvos aido“ redaktoriumi Valen- 
tinu Gustainiu ir kt.*5 


1932 m. sekamas prancūzų karo atašė „Patašonas“. 


Prancūzijos karo atstovų sekimo santrauka. 1932 m. 
spalio 3-6 d. 

Nauji vadai - seni tikslai. 1929 m. karinė žvalgyba penktą kartą per 10 
metų keitė savo pavadinimą. Sudarius visų Generalinio štabo skyrių statutus, 
pakeistas ir Informacijų skyriaus pavadinimas. Dabar jis buvo pavadintas tie- 
siog II skyriumi. Šio skyriaus taikos meto veiklos statute numatytos konkre- 
čios karinės žvalgybos viršininko pareigos, kurios atspindėjo skyriaus veiklos 
kryptis: 

„1) Sekti ir studijuoti kitų valstybių ginkluotąsias jėgas, karo resursus, karo 
sumanymus, karo galimybes ir tarptautinius karo santykius; 

2) Informuoti minėtais klausimais karo vadovybę; 

3) Teikti reikalingų žinių kitiems Vyr. štabo skyriams, karo įstaigoms ir šta- 
bams; 

4) Sekti užsienio spaudą; 

5) Santykiauti su Lietuvai akredituotais kitų valstybių karo atstovais; 

6) Santykiauti su Lietuvos karo atstovais užsieniuose; 

7) Dešifruoti svetimų valstybių konfidentų darbuotę prieš Lietuvą (kontrž- 
valgyba); 

8) Ruošti žinių tarnybai reikalingą specialų personalą, statutų, vadovėlių ir 
instrukcijų projektus; 

9) Rūpintis kriptografijos (šifravimo - A. A.) dalykais“**, 

Daugiausia neaiškumų kėlė Žinių tarnyba. Žinių karininkai turėjo kariuo- 
menėje išaiškinti šnipinėjimo, išdavysčių, antivalstybinio veikimo atvejus, tokia 
savo veikla konkuruodami su Kriminalinės policijos I skyriumi. Šio skyriaus 
agentų veikla kariškiai buvo labai nepatenkinti, nes jie verbavo kareivius. „<...> 
Jokiu būdu nenorėčiau sutikti su tokia <...> karininkų veikimo kontrolės siste- 
ma, - piktinosi II apygardos viršininkas, - kuri yra tęsiama ir dabar. Ši siste- 
ma demoralizuojančiai veikia kariuomenę, ardo jos drausmę, skleidžia nepasi- 
tikėjimą vadais ir ardo karių tarpusavio santykius <...>*7. Buvo pareikalauta 
neverbuoti valdinių viršininkams sekti, viešai nesekti aukštesniųjų karininkų 
ir bausti karininkų autoritetą žeminančių melagingų žinių autorius. Po šio de- 
maršo sekimas nenutrauktas, 0 1929 m. rugsėjo 1 d. Kriminalinė policija žinias 
apie karininkus pradėjo siųsti ne tik vidaus reikalų ministrui, bet ir suintere- 
suotiems karinių dalinių vadams bei karo apygardų viršininkams. Tokia pa- 
dėtis gal kiek ir provokavo vėliau, 1934 m., subrendusį kariškių pasipriešinimą 
prezidentui A. Smetonai. Todėl ir reikėjo stiprinti Karinę žinių tarnybą, kad 
būtų išvengta Kriminalinės policijos kišimosi. Bet tuo metu viskas išliko taip 
kaip buvo: Žinių tarnybos karininkų veikla buvo orientuota į kontržvalgybą, o 

Kriminalinės policijos veikla tarp kariškių - į politinį sekimą, retsykiais demas- 
kuojant vieną kitą šnipą. 

1930 m. S. Raštikis paliko tarnybą II skyriuje ir išvyko į Vokietijos gene- 
ralinio štabo akademiją, o II skyriaus viršininku tapo plk. ltn. P. Kirlys. Šis 
nepakeičiamas ilgametis visų karinės žvalgybos viršininkų pavaduotojas II sky- 
riaus viršininku išbuvo tik kelis mėnesius, kol buvo paskirtas 
pik. J. Lanskoronskis. 


Juozas Lanskoronskis gimė 1892 m. gruodžio 25 d. Biržų aps. N. Radviliškio 

vlsč. Žąsiškio viensėdyje. 1915 m. baigė Peterburgo Istorijos-Filosofijos institutą, 
1916 m. - Pavlo I karo mokyklą. 1919-1920 m. kariavo su bolševikais, bermonti- 
ninkais ir lenkais. Tarnavo Marijampolės batalione, vėliau - I pėstininkų divizi- 
jos štabo viršininku. 1922 m. baigė Vytauto Didžiojo karininkų kursus, 1923 m. - 
Prancūzijos Saint-Cyro karo mokyklą, 1929 m. - Belgijos generalinio štabo 
akademiją. Generalinio štabo pulkininkas nuo 1929 m. Tarnavo I ir II apygardų 
štabų viršininku, 0 1930-1934 m. buvo II skyriaus viršininku. 1934-1937 m. - 
6-ojo pėstininkų pulko vadas, Klaipėdos įgulos vadas. Nuo 1937 m. lapkričio 


15 d. - karo atstovas Prancūzijoje. 


Apie šio žvalgybos šefo veiklą žinoma mažiausiai. Jis daug laiko praleido 
Ženevoje, Tarptautinėje nusiginklavimo konferencijoje (1932 m. sausio 26 d. — 
liepos 30 d. ir 1933 m. vasario 21 d. - liepos 7 d.), todėl jį pavadavo plk. ltn. 
P. Kirlys. 1930-1933 m. buvo savotiškas atokvėpis prieš naują karinės žvalgybos 
suaktyvėjimą. Lietuvos generalinio štabo II skyrius tęsė jau nusistovėjusią ir 
statutu reglamentuotą savo veiklą. Buvo pastebėtas tik Anglijos ir Lenkijos žval- 
gybų suaktyvėjimas 1930 m. Tai priklausė nuo susiklosčiusių tarptautinių santy- 
kių. Anglijos žvalgyba mėgino per Lietuvą ir Lenkiją rinkti duomenis apie SSRS, 
o Lenkijos žvalgyba intensyviai rinko duomenis apie Lietuvos kelius, perkėlas 
ir kitus kariškiams svarbius objektus. Daugiau kaip trejus metus 
žvalgybai vadovavęs plk. J. Lanskoronskis buvo pakeistas plk. ltn. 
L. Gustaičiu (II skyriaus viršininko pareigas ėjo nuo 1934 m. ba- 
landžio 16 d. iki rugsėjo 7 d.). 


Leonas Gustaitis gimė 1897 m. rugpjūčio 7 d. Marijampolės aps. Šilavoto vlsč. 
Jestraukių k. Baigė Veiverių mokytojų seminariją, Lietuvos karo mokyklos 2-ąją 
laidą, Aukštųjų karininkų kursų 6-ąją laidą, Italijos Generalinio štabo akademiją 
(Turine). 1932-1934 m. - Vyriausiojo štabo II skyriaus ypatingųjų reikalų karinin- 
kas. 1934 m. balandžio 16 d. - rugsėjo 7 d. - II skyriaus viršininkas. Generalinio 


štabo pulkininkas leitenantas. 1933-1935 m. - Karo mokyklos lektorius. 1935- 

1940 m. vasario mėn. - 1-o0jo pėstininkų pulko vadas, 1940 m. vasario-rugsėjo mėn. - I divizijos 
štabo viršininkas, 29-ojo teritorinio korpuso 179-osios šaulių divizijos štabo viršininkas 


Vėliau II skyriaus viršininko pareigos buvo patikėtos mjr. K. Dulksniui (pa- 
skirtas 1934 m. rugpjūčio 22 d., II skyriaus viršininko pareigas perėmė rugsėjo 
7 d.). Prasidėjo lemiamas ir paskutinis ikikarinės žvalgybos veiklos etapas, pa- 
sibaigęs tragiškų 1940-ųjų vasarą. 


POLITINIO SEKIMO TIKSLAS — 
PAŽINTI NUOTAIKAS (1927-1933) 


er keturiolika metų Smetonos autoritarinis valdymas atlaikė virtinę tero- 
p ro aktų ir bent aštuonis pučus, kurių rengėjai buvo suimti ir stojo prieš 
teismą. Vėliau VSD direktorius Augustinas Povilaitis slaptame memorandume 
apibūdino kaip nuolatinę baimės būseną: „Politinių grupių kovos sudaro beveik 
nuolatos besitęsiančią tokią valstybės viduje atmosferą, kad atitinkami valstybės 
organai, dažniausiai krašto apsaugos ir vidaus reikalų ministerijos, yra nuolati- 
nėj baimėj sulaukti sukilimų. Ši sukilimų baimė mūsų valstybiniame gyvenime 
yra virtusi nuolatine“. Tokios grėsmės akivaizdoje turėjo nepriekaištingai dirbti 
šalies saugumo struktūros. Todėl 1928 m. kovo 13 d. Vidaus reikalų ministras 
patvirtintame Kriminalinės policijos statute buvo įvardintas toks pagrindinis 
tikslas: „vadovaujantis Vidaus Reikalų Ministerio nurodymais ir įsakymais, ko- 
voti su priešvalstybinėmis organizacijomis bei asmenimis, sekant jų veikimą 
nuo pat jo pradžios ir užkertant valstybei pavojingam darbui kelią įstatymų 
leistomis ar numatytomis teisėmis bei priemonėmis <...>“. 

Sekti ir stebėti. Šį darbą nuo tol turėjo vykdyti Kriminalinės policijos I 
skyrius (buvęs „A“ skyrius). Kriminalinės policijos valdybos direktoriui buvo 
pavaldūs Operatyvinės žinių ir Išviršinio tėmijimo (išorinio sekimo) sekcijų 
vedėjai, rajonų viršininkai ir I bei II (kovojo su kriminaliniais nusikaltimais) 
skyrių viršininkai. I skyriaus viršininkui buvo pavaldūs tik Kauno politinio 
rajono viršininkas, agentūros vedėjas, Tardymo ir spaudos sekcijų vedėjai. Jis 
turėjo prižiūrėti visą politinio sekimo darbą (ypač Kaune) ir stengtis „įsigy- 
ti slaptų sandarbininkų svarbiausiuose priešvalstybinių gaivalų centruose“. Šį 
darbą, I skyriaus viršininko orientuojamas, turėjo dirbti agentūros vedėjas. 

Agentūrą numatyta turėti (ir turėta!) „visuose priešvalstybinių organizacijų 
centruose, iš kur šnipai ar šiaip priešvalstybiniai gaivalai gauna nurodymų ir 
uždavinių“. Visų šešių (VII rajonas išimtinai kriminalinis) rajonų viršininkai 
turėjo svarbesnę agentūrą perduoti agentūros vedėjui, nes tokia agentų atranka 
ir centralizacija leisdavo juos kuo efektyviau panaudoti. Kriminalinės policijos 
valdybos direktoriaus asmeninis sekretorius dirbo ne mažiau svarbų darbą. Jis 
ne tik prižiūrėdavo visiškai slaptą korespondenciją, šifruodavo ir iššifruodavo 
direktoriaus vardu gaunamas ir siunčiamas telefonogramas, bet ir duodavo pi- 
nigų sekimui. Tikslių duomenų neišliko, kiek kriminalinės policijos agentų tuo 
laikotarpiu buvo užverbuota, tačiau beveik visada agentų buvo daugiau negu 
pusė tūkstančio. 

Kita informacija buvo gaunama tardymo metu (Tardymo sekcijoje) ir iš spau- 
dos (Spaudos sekcijoje). Spaudos sekcija turėjo sekti vidaus ir užsienio spaudą, 
daryti reikalingus vertimus, rengti Kriminalinės policijos valdybos direktoriui 
ir skyrių viršininkams spaudos dienynus ir mėnesio spaudos apžvalgas, kuriose 
turėjo „informuoti apie turinį tų straipsnių, kurie nurodo ką nors apie seka- 
mųjų viduj ir į jas panašių užsieniuose organizacijų gyvenimą, kriminalinius 
nusižengimus arba apie Kriminalinės policijos darbą“. Tokia pradinė analizė 
buvo būtina, norint susigaudyti painiose sekamų organizacijų vidinio gyveni- 
mo peripetijose. 

Visa I skyriaus agentūros iš Tardymo ir Spaudos sekcijų gauta informacija 
patekdavo Operatyvinės žinių sekcijos vedėjui, kuris sudarinėjo „komunistų, 
lenkų įvairių šnipų, socialistų revoliucionierių, rusų monarchistų, nusikaltusių 
valdininkų ir kitų priešvalstybinių žmonių biografijų lapus“, taip pat „vedė at- 
stovybių, atskirų įstaigų ir didesnių įmonių atskiras bylas, į kurias dedami visi 
gauti pranešimai bei agentūrinės žinios apie tų įstaigų ar įmonių tarnautojus. 
Įtariamųjų antivalstybine veikla biografijos lapų ir registracijos kortelių karto- 
tekoje („registracijos biuras“) buvo keli tūkstančiai. Pavyzdžiui, buvo sekamas 
Konstantinas Platen-Zyberk „Grafas“ (g. 1886), siekiant kažkokios papildomos 
informacijos*!š. Be to, Kriminalinės policijos valdybos direktoriaus įsakymu 
vedamos legalių organizacijų bylos, renkamos žinios apie I skyriaus viršininko 
nurodytų politinių grupių gautų balsų skaičius ir išrinktus atstovus savivaldybių 
rinkimuose. Norint turėti išsamų politinio gyvenimo vaizdą, buvo daromos ir 
nelegalių, ir legalių organizacijų schemos, o vyriausybei informuoti rengiamos 
„dienos žinios“ bei Lietuvos vidaus politinio gyvenimo mėnesio apžvalgos. 

Konstantino Platen-Zyberk „Grafo“ sekimo ataskaita 1930 m. vasario 14-18 d. 

Išviršinio tėmijimo (sekimo) sekcija turėjo ne tik sekti (skyrių, rajonų vir- 
šininkų, agentūros vedėjų reikalavimu), bet ir organizuoti „direktoriaus nuro- 
dytų žmonių apsaugą . Pirmiausia tai buvo liudytojų ir Kriminalinės policijos 
kurjerių bei valstybės vadovų apsauga. Tuometinėje sąmokslų ir pasikėsinimų 
pavojaus atmosferoje su valstybės vadovų tinkamu informavimu ir apsauga 
buvo tiesiogiai susijusi slaptosios tarnybos darbo kasdienybė. 

Palyginti su 1927 m., rajonų skaičius nepasikeitė. Kiekvienam rajonui tek- 
davo po 3-5 apskritis. Rajonų viršininkai vadovavo agentams, kvosdavo su- 
laikytuosius ir apie juos pranešdavo direktoriui ir teismo įstaigoms. Taip pat 
neperiodiniais pranešimais informuodavo „apie visų politinių organizacijų bei 
grupių darbus“. Iš rajonų viršininkų informaciją apie politinę padėtį gaudavo ir 
apskričių viršininkai bei karo komendantai. 

Kriminalinės policijos valdininkų hierarchijoje žemiausiai buvo punktų ve- 
dėjai, kurie daugiausia dirbo juodą darbą: verbuodavo „sandarbininkus“ (agen- 
tus), informuodavo rajono viršininką apie politinę padėtį, gyventojų nuotaikas 
ir kt. Be to, punktų vedėjai turėjo dalyvauti visuose politinio pobūdžio susi- 
rinkimuose (vedėjas turėjo būti informuotas apie viską). Tokie kriminalinės 
policijos įgaliojimai turėjo įtakos aktyviausių piliečių nusiteikimui dalyvauti 
politinėje veikloje. Jau po kelių metų Lietuvos visuomenė buvo atribota nuo 
realios įtakos šalies politikoje, demokratiniai valstybės valdymo principai buvo 
atmesti. Lenkijos karinės žvalgybos agentas taip analizavo Lietuvos vidaus po- 
litinę padėtį: „Dabartinio režimo pastangos nuslopinti visuomenėje bet kokį 
domėjimąsi politika jau davė visiškai realių rezultatų ir dauguma tų Lietuvos 
gyventojų, kurie laikomi mąstančiais, nusimanančiais politikoje, skaitančiais 
laikraščius ir retsykiais sau keliančiais kokius nors visuomeninius ar net po- 
litinius klausimus, pavirto į apatiškus, politiniams įvykiams kurčius, visiškai 
vienos idėjos persmelktus Žmones: reikia tikėtis iš vadovybės, kuri atseit viską 
padarys *9, 

I. Musteikio patvirtintą Kriminalinės policijos statutą paskelbė Kriminali- 
nės policijos valdybos direktoriaus poste J. Budrį pakeitęs naujasis vadovas, pa- 
tirties kriminalinės policijos darbe neturėjęs Aleksandras Survila (1928 m. sau- 
sio mėn.). Kodėl buvo būtent toks pasirinkimas, galima spėlioti, bet gali būti, 
jog J. Budrio iki galo nesuvaldyta plečkaitininkų situacija ir nulėmė paskyrimą 
žmogaus iš ministerijos „biurokratinių gelmių“. 

Aleksandras Survila (1896-1958) gimė Švenčionių aps. Višnevos k. 1923 metais 

A. Survila pradėjo vadovo karjerą Lietuvos saugumo tarnyboje - dirbo Generali- 
nio štabo Žvalgybos skyriuje kanceliarijos viršininku. 1923 m. buvo paskirtas Lie- 
tuvos kontržvalgybos - VRM Kriminalinio skyriaus „B“ - viršininko pavaduotoju. 
1927 m. gegužės - lapkričio mėn. vadovavo VRM Kriminalinės policijos skyriui 
„A“. 1928 m. sausio 1 d. - 1929 m. lapkričio 1 d. - Kriminalinės policijos valdybos 
direktorius. Vėliau - VRM Bendrųjų reikalų, administracijos departamento 
direktorius. 1944 m. pasitraukė iš Lietuvos. Gyveno JAV. 1928 m. apdovanotas 
Gedimino 3-iojo laipsnio ordinu. 


Jis ir 1930-1931 m. šį postą užėmęs S. Rusteika kartu su I (po- 
litinio) skyriaus (vėliau valstybės saugumo policija) viršininkais 
J. Statkum (Stacevičium) ir A. Povilaičiu buvo pagrindiniai poli- 


tinio sekimo ir kontržvalgybos (Kriminalinės policijos struktūroje) organizato- 
riai 1928-1933 metais. 

1928 m. gruodžio 18 d. patvirtintos naujos „Politinių nusikaltėlių sekimo tai- 
syklės“ (pirmąsias 1924 m. birželio 12 d. sudarė A. Račys*?“). Politiniam sekimui 
iškelti du pagrindiniai uždaviniai: 

„1) Kad valstybės valdžia būtų tiksliau informuojama „apie politinę padė- 
tį valstybėje, reikalinga, kad politinio sekimo organai žinotų ne tik nelegalių 
partijų veikimą, bet taipogi šiems organams turi būti gerai žinomas veikimas 
ir visų kitų partijų. 

2) <...> Vyriausybė stengiasi pirmon eilėn patenkinti gyventojų daugumos 
interesus. Šiam tikslui vyriausybė turi būti gerai informuota apie šios daugumos 
gyvenamąją būklę, jos pageidavimus vyriausybei, turi žinoti, kaip pergyvenami 
įvairūs politiniai momentai (pvz.: Seimo paleidimas, Konstitucijos paskelbimas, 
Vilniaus klausimas Tautų Sąjungoje ir t. t.)*?!, 

Taigi iškeltas politinio sekimo tikslas - išsamios žinios apie visą šalies vidaus 
gyvenimą, kaip dauguma gyventojų reaguoja į vyriausybės politinius žingsnius. 
Sociologinės apklausos dar neegzistavo, todėl politinio sekimo agentai galėjo 
ir šiekt tiek pakoreguoti informaciją apie gyventojų nuotaikas. Numatyti šeši 
politinio sekimo metodai ir informacijos gavimo būdai: „Partinė (svarbiausioji) 
agentūra, kai slaptais bendradarbiais tampa labiau aktyvūs partijos nariai; Iš- 
orinis sekimas, kai papildomos partinės agentūros teikiamos žinios nustatant 
partijos veikėjų ryšius su kitais asmenimis; Pagalbinės agentūros (informatorių) 
pranešimai, kurie gaunami iš eilinių narių arba iš nepartinių asmenų, kurie 
turi ryšių su partiniais; Slapti tarnybiniai pranešimai, kurie gaunami iš įstaigų 

ar asmenų, bet viešai neskelbiami; Slapti pranešimai, gauti iš įvairių asmenų; 
Legalios ir nelegalios spaudos sekimas . 

Politinio sekimo agentūra. Viso politinio sekimo darbo pagrindas buvo 
„partinė agentūra“, o visais kitais būdais gaunama informacija buvo naudin- 
ga tik tiek, kiek papildydavo „partinės agentūros pranešimus. Su šia agentūra 
slapti pasimatymai turėjo vykti tik konspiraciniuose butuose ir tik didesniuose 
miestuose. Bet kai prireikdavo antivalstybinę organizaciją likviduoti, iškildavo 
daug problemų. Suimtą slaptąjį agentą reikėdavo traukti teismo atsakomybėn, 
nes paliktas laisvėje (jei likviduotoje organizacijoje veikė aktyviai) bus įtartas 
ir demaskuotas. Šį klausimą sprendė dar 1921 m. vykę žvalgų punktų ir dalių 
viršininkų suvažiavimai, bet tada gero sprendimo nerasta. 1928 m. pasiūlyta 
veikti taip: padaromos kokios 25 (ar kitas skaičius) kratos, kurių rezultatais re- 
miantis suimama 15 asmenų, o 10 paliekama laisvėje. Tarp pastarųjų turėjo būti 
ir slaptasis agentas*??, 

Politinio sekimo valdininkams nuolat primenama agentūros svarba. „Viso 
mūsų žinojimo, kriminalinės policijos kompetencijos ribose, pagrindu yra plati, 
tobula ir tiksli agentūra**3, - rašė laikinasis direktorius J. Navakas. Siekiant kuo 
tikslesnės informacijos, 1931 m. numatyta, kad I skyriaus viršininkas turės kon- 
troliuoti bei papildyti visus I skyriaus agentų pranešimus. Tą patį turėjo daryti 
ir rajonų viršininkų asmeninė agentūra: „Per ją jie kontroliuoja punktų vedėjų 
agentūrą, be to, būdami aukštais valdininkais, turėdami atitinkamą autoritetą, 
privalo organizuoti agentūros tinklą tose srityse, kur punktų vedėjams būtų 
sunku prieiti <...>**4. Pvz., 1927 m. birželio 30 d. Kriminalinės policijos valdy- 
bos „A“ skyriaus I punkto (Šiauliuose) darbuotojai turėjo 46 slaptuosius agentus. 
Punkto viršininkas turėjo keturis asmeninius agentus: Kepurę, Kardą, Panamą, 
Ratą. O štai būsimasis VSD direktorius, tuo metu dar tik Šiaulių rajono vedėjas, 
A. Povilaitis turėjo 7 agentus - Ramų, Marksą, Kurjerį, Fašistą, Pušyną, Ka- 
manauską ir Beržyną, jo valdininkas Menėnas — Šaulį, Nemo, Žaltį ir Mešką, 
valdininkas Smuklevičius — Bitą ir Čepą. Mažeikių, Raseinių, Tauragės, Varnių, 
Telšių, Kretingos rajonų vedėjai turėjo po 2-7 agentus**5. Toks agentų gausumas 
leido tikėtis, kad bus gauta palyginti patikima informacija. 

Patiems politinio sekimo valdininkams buvo keliami nemaži reikalavimai: 
turėjo būti politiškai išprusę, žinoti nelegalių ir legalių partijų programas, 
būti susipažinę su legalia ir nelegalia spauda. Numatyti ir slaptojo agento ver- 
bavimo formalumai. Agentas turėjo duoti pasižadėjimą. Jei nesutikdavo, val- 
dininkas apie tai parašydavo atitinkamą raštą, kurį laikydavo kartu su kitais 

pasižadėjimais rajono viršininko seifuose. Tačiau apie atsisakiusį pasižadėti 
agentą neturėjo būti jokių užrašų, kurie išduotų jo asmenybę. Visų kitų tikrą- 
sias pavardes saugojo seifai, o darbe buvo naudojamasi agentų slapyvardžių 
abėcėliniais sąrašais. 

Politinio sekimo taisyklės įteisino kariuomenės ir Šaulių sąjungos sekimą. 
„Kariuomenės sekimui reikalinga dėti didžiausias pastangas“, - buvo reikalau- 
jama minėtose taisyklėse. Pirmiausia domino karių nuotaikos, nepasitenkini- 
mo priežastys, vyraujančios politinės pažiūros (nors kariuomenė oficialiai buvo 
depolitizuota), kokia partija propaguojama ir kokia jos įtaka. Kontržvalgybai 
kariuomenėje vadovavo Informacijų (II) skyrius, todėl politinis sekimas apsi- 
ribojo stebėjimu. Kitaip buvo su Šaulių sąjunga, kurios politinis sekimas de- 
rintas su kontržvalgyba: „<...> Šaulių sąjungon, kaip ginkluoton organizacijon, 
visą laiką skverbėsi ir tebesiskverbia įvairus nepatikimas elementas, reikalinga 
Šaulių sąjungos veikimą pridaboti ir neleisti šio elemento skverbimosi'“*?“. Jau 
vėliau, numalšinus 1934-ųjų kariškių pučą prezidentui A. Smetonai laišką para- 
šęs atsargos generolas Kazys Ladyga pabrėžė, kad nuo pat pirmo perversmo į 
politines kovas įsitraukusi kariuomenė darėsi vis mažiau patikima, todėl reikėjo 
skubiai imtis priemonių tautai ir valstybei apsaugoti. Šalies viduje tvyrant to- 
kiai įtampai, o užsienyje bruzdant politiniams emigrantams, pavojus Lietuvos 
valstybingumui neišnyko niekada. Jis tiesiai išrėžė, kad šalies kariuomenė yra 

Dar politinės policijos direktorius draudė siųsti agentų pranešimus, kurie 
paremti tik įtarimais, o nėra sekamo asmens antivalstybinės veiklos aprašymo. 
Bet ir 1928 m. agentų pranešimuose skaitome: „komunistas“, „veda komunistinę 
propagandą“, „agituoja“, „įtariamas veikimu lenkų naudai“, „dalyvauja nelega- 
liuose susirinkimuose“, „platina literatūrą“ ir pan. Tokios žinios buvo bevertės, 
todėl ir 1924 m., ir 1928 m. reikalaujama, kad pranešimuose būtų atsakyta į 
klausimus: kada, kur, ką ir kam kalbėjo, agitavo ir t. t. Taigi daug kas priklausė 
nuo politinio sekimo valdininkų sumanumo ir gabumų, nes turimų instrukcijų 
dažnai nebuvo laikomasi. 

1931 m. galutinai nustatyta agentūrinių žinių pateikimo forma: šalia agento 
pranešimo rašomas slapyvardis, agento priklausomybė (rajonas, sekcija...) ir 
nuomonė apie žinių tikrumą (tikslios ar abejotinos). Agentų pranešimus pradėta 
užrašinėti standartiniuose lapeliuose, o tai labai pagreitino teikiamos informa- 
cijos apdorojimą. Bet verbuoti agentus reikėjo labai atsargiai. Štai pats Krimina- 
linės policijos valdybos direktorius S. Rusteika, rinkęs informaciją apie „Geleži- 

nio vilko“ organizacijos narius, savo agentui J. Vaitkevičiui-Plaštakiui mokėjo 
net po 100-200 litų, tačiau tai nesutrukdė Plaštakiui pasikėsinti į S. Rusteikos 
gyvybę. Gavęs organizacijos narių nurodymą nužudyti plk. S. Rusteiką ir tuo 
„išpirkti kaltę“, 1930 m. rugpjūčio 19 d. „Kontinento“ viešbutyje J. Vaitkevičus 
mėgino tai padaryti*??. 


Steponas Rusteika (1887-1941) pulkininkas leitenantas, teisininkas. 1914 m. baigė 
Tartu universiteto Teisių skyrių. 1930-1931 m. - Kriminalinės policijos valdybos 
direktorius. Apdovanotas Vyčio Kryžiaus 3-iojo laipsnio ir Vytauto Didžiojo 2-ojo 
laipsnio ordinais. 1931-1935 m. - vidaus reikalų ministras. Vėliau, iki 1940 m., - 
Kauno m. viceburmistras. NKVD suimtas 1940 m. spalio mėn. Karui prasidėjus 
išvežtas į Minsko kalėjimą ir 1941 m. birželio 24 d. ten sušaudytas. 2002 m. Kaune, 
Lelijų g. 2/48 jam atidengta memorialinė lenta. 


Stiprėjant kitų valstybių žvalgybinei veiklai, 1931 m. kovo 10 d. 
išplėstos Agentūros sekcijos funkcijos. Nuo tol sekciją sudarė du 
sektoriai: „vidaus sekimo“ ir „špionažo sekimo“. Vidaus sekimo 


sektorius turėjo sekti vidaus partijų ir organizacijų veikimą, o 

„špionažo sektorius“ turėjo „sekti svetimų valstybių šnipinėjimą 
Lietuvoje“. Politinis sekimas bent jau sąlyginai buvo atskirtas nuo kontržvalgy- 
bos. Iki tol bendras politinio sekimo ir kontržvalgybos darbas buvo reikalingas 
ir dėl to meto pagrindinių antivalstybinių organizacijų veikimo pobūdžio: pleč- 
kaitininkai palaikė ryšius su Lenkijos slaptosiomis tarnybomis, o komunistai - 
su SSRS atitinkamomis struktūromis. Tokia sąveika leisdavo nelegalias organi- 
zacijas išnaudoti kitos valstybės naudai. Antai Kriminalinės policijos valdybos 
direktorius J. Statkus 1929 m. vasario 28 d. įsakyme pažymėjo, kad „<...> LKP 
sulig Centro Komiteto išdirbtų anketų renka žinias apie Lietuvos politinį bei 
ekonominį gyvenimą ir vėliau siunčia į SSSR. Toks žinių rinkimas yra kvali- 
fikuojamas kaip šnipinėjimas svetimos valstybės naudai, todėl pavedu visiems 
rajonų viršininkams ir kvotų sekcijos vedėjui atkreipti dėmesį į perimtus įvai- 
rius susirašinėjimus“. 

Kita vertus apie tuometinį Lietuvos politinio ir karinio elito gyvenimą Sovie- 
tų Sąjungos diplomatai informaciją rinko anaiptol ne iš komunistų ir manipu- 
liavo ne tik komunistine spauda. Sovietiniai diplomatai ir po 1926 m. perversmo 
palaikė puikius ryšius su opozicijos lyderiais S. Kairiu ir M. Sleževičium, palai- 
kė kontaktus su lietuvių aukštosios karininkijos atstovais**ė. | 

Agentų sąrašai - kišenėje. 1931 m. kovo 10 d. Kriminalinės policijos val- 
dybos direktoriaus plk. S. Rusteikos įsakymu sustabdytas „žinių rinkimas apie 
asmenis, norinčius įstoti valdiškon tarnybon arba norinčius gauti ištikimybės 
liudijimą <...>“. Nuo 1931 m reikėjo atsakinėti tik remiantis rajonuose bei centre 
atliekamu sekamų asmenų registravimu ir jei juose žinių nebūdavo, Operatyvi- 
nė-žinių sekcija pranešdavo: „Kriminalinėje policijoje žinių nėra*??. Tai leido 
atsisakyti didelio ir dažniausiai beprasmiško darbo. Žinios apie pretendentus į 
valdininkus, net jei jie nebuvo įtariami antivalstybine veikla, buvo renkamos 
dar nuo 1920 m. Po kelerių metų toks žinių rinkimas susiaurintas - renkamos 
žinios tik apie pretenduojančius dirbti krašto apsaugoje, vidaus reikalų orga- 
nuose, svarbiausiose ministerijose, ir pagaliau 1931 m. to visiškai atsisakyta. 

1931 m. spalio 12 d. šiek tiek pakeistas Kriminalinės policijos statutas: sekci- 
jos pavadinamos dalimis ir atsisakyta pasenusių pavadinimų: „Išorinio tėmiji- 
mo sekcija“ tapo „Ypatingąja dalimi“, „Kanceliarija“ - „Bendrąja dalimi, „Nusi- 
kaltėlių registracijos biuras“ - „Identifikacijos biuru“9“, 

Dar nuo M. Lipčiaus laikų Lietuvos slaptosios tarnybos rūpinosi savo au- 
toritetu visuomenėje, nors gana dažnai jų darbuotojai buvo kaltinami per- 
dėta prievarta. 1929 m. Kariuomenės teisme Tauragės pučo dalyviai Banys ir 
S. Paulauskas paliudijo, kad policijos valdininkas Zdanavičius jiems grasino, o 
kiti - mušė. Kiek čia buvo realių faktų, o kiek nusikaltimais kaltinamų asmenų 
gynybos reikalas, dabar sunku atsakyti. „Visada skaityti save einant tarnybos 
pareigas“, — vėl reikalaujama 1930 m. įsakyme, nes autoriteto ir garbės garanti- 
ja - „platus, tobulas ir tikslus žinojimas to, kas kenkia valstybės gerui, tvarkai 
ir nepriklausomybei <...>*37. Bet pareigų žinojimas dar negarantavo, kad pakils 
autoritetas, todėl 1932 m. vėl susirūpinta, kad Kriminalinės policijos vardas bei 
autoritetas pradėtų kilti visuomenėje ir oficialiuose sluoksniuose, kad „ji <...> 
nebūtų suprantama kaip kažkoks žmonių priešas ar kenkėjas, kaip buvo ilgai 
žmonių manoma“. Tada ir buvo įsteigta Kriminalinės policijos dalis - „supa- 
žindinti visuomenę su įstaiga ir nuolat bendradarbiauti su spauda <...>“. Tačiau 
didesnius politinio pobūdžio susirinkimus lankantys ir apie juose pasisakančius 
pranešimus rašantys kriminalinės policijos valdininkai liudijo apie visai kitą 
realybę, kuri dažnai pasibaigdavo komendantų ir apskričių viršininkų adminis- 
traciniais potvarkiais ką nors nubausti už kalbas. 

Kitas nuolatinis Kriminalinės policijos rūpestis - tai konspiracijos laikyma- 
sis. „<...> Mažiausias ne vietoj neatsargus mūsų poelgis, žodis etc., dėl mūsų 
pačių kaltės, ne tik kad paties pastangas ir fizinę energiją nieku paverčia, bet 

ir valstybei visokeriopų nuostolių padaro“3?, - buvo aiškinama darbuotojams 
1930 m. Bet kai po dvejų metų Kriminalinės policijos valdybos inspektorius 
A. Frėjus aplankė visus apskričių Kriminalinės policijos punktus, vaizdas buvo 
nekoks: „<...> sandarbininkų sąrašai laikomi pas save kišenėj, stalčiuj ar geleži- 
nėje dėželėje <...>. Dabar valdininkai agentūrą skaito lyg savo nuosavu turtu ir 
jie elgiasi kaip jiems patinka arba atrodo <...>“. Turimais agentais nebuvo kaip 
reikiant pasinaudojama, silpnai sekami pavieniai asmenys, pvz., socialdemokra- 
tai, plečkaitininkai ir šnipai. Vienas punkto vedėjas inspektoriui pareiškė, kad 
„jam užteks vieno sandarbininko komunistų partijoj ir daugiau neranda reika- 
lo verbuoti, nes jis esąs valdininkas ir žino, kaip reikia dirbti <...>“. Inspekto- 
rius A. Frėjus pasiūlė komunistų, 
plečkaitininkų, šnipų ir legalių 
organizacijų bylose turėti narių 


g Tisai slkpisi 
4 3 


sąrašus, taip pat kiekviename 
punkte parengtą likvidacijos 
planą, kad prireikus „punktų ve- 
dėjai laiku galėtų izoliuoti reikia- 
mus asmenis'*33. Tokia atskleista 
padėtis liudijo toli gražu ne to- 
bulą sekimo ir agentūrinį darbą. 


AM 4 | Lietuvos saugumo tarnybos agento Anta- 
L | na algos. ar 5ž kiek : no Vaičiūno anketa 1932 m. 


Dėl specifinės veiklos pagrin- 
dinė priemonė (po konspiracijos 
|) | laikymosi) slaptai informacijai 
! apsaugoti buvo šifravimas. Žval- 
gybos skyrius paprastus šifrus 
Hr I IBA naudojo jau 1919 m., 0 1920 m., 
i I vykstant deryboms su Sovietų 
Rusija, buvo naudojami tobules- 
ni šifrai. Šifrai atsirado ir Lie- 
tuvos diplomatinėse atstovybėse, 
o vėliau „šifruotą susižinojimą“ 
pradėta naudoti ir Pasienio po- 

licijoje*3*. Šifruotas informacijos perdavimas buvo ypač svarbus Kriminalinės 
policijos darbe. „<...> jei mūsų organizacijos aparate pasitaiko silpnumų, - rašė 
savo įsakyme 1930 m. J. Navakas, - tai priešas (imant jį plačia prasme: šnipinė- 
jimas, slaptų organizacijų veikimas...) turi galimybę per mumis pačius bet ką 
sužinoti ir išnaudoti mūsų įstaigos ir bendrai - valstybės nenaudai <...>“. O juk 
reikėjo ne tik apsaugoti savo informaciją, bet ir mokėti dešifruoti perimtus šif- 
ruotus pranešimus (šnipų, komunistinio pogrindžio ir pan.). Štai plečkaitinin- 
kai 1929 m. sausio mėn. nutarė susirašinėti tokiu būdu: „<...> rašyti kokį nors 
turinį, visai neliečiant pačio tikslo, bet kai kuriuos žodžius perskirti į dvi ar 
daugiau dalių, sulig reikalo; visų šių atskirų dalių paskutinė raidė reikš sekan- 
čią abėcėlės raidę <...>*35, Pažinti ir išaiškinti tokias gudrybes reikėjo specialių 
žinių, todėl 1931 m. gegužės 16 d. buvo parengtas pirmasis Lietuvoje „Šifravimo 
vadovėlis“3?. Jame populiariai išaiškinti visi šifravimo metodai (raidinis, abė- 
cėlinis, skaitmeninis), daugiarakčio šifro sistemos, knygų šifras ir kt. Lietuvoje 
ketvirtąjį dešimtmetį daugiausia buvo naudojamas skritulinis (vėliau - žvaigž- 
dinis) šifras. Šio šifro lentelė sudaroma iš judančio ir nejudančio diskų, kuriuo- 
se sužymėtos visos raidės ir dviženkliai skaitmenys. Toks šifravimas patogus 
tuo, kad galima greitai keisti šifro raktą. Be to, buvo reikalaujama, dešifravus 
ir susipažinus su turiniu, dešifruotą tekstą sunaikinti ir palikti tik šifruotą do- 
kumentą. Visa tai turėjo garantuoti dar didesnį slaptos informacijos saugumą. 
Bet tai tik dalis Kriminalinės policijos I skyriuje naudotos slaptų informacijos 
apsaugos priemonių. 

Pamažu buvo kaupiama specifinio darbo patirtis, kovoje su antivalstybinė- 
mis organizacijomis ir šnipinėjimu kilo Kriminalinės policijos valdininkų kva- 
lifikacija. Kauno policijos mokykloje veikė Valstybės saugumo ir Kriminalinės 
policijos kursai. Jie buvo tiesiog būtini valdininkams, kurių išsilavinimas baigė- 
si keturiomis gimnazijos klasėmis. Iki 1938 m. tuos kursus baigė 166 žmonės“? 
Tobulėjo ir Kriminalinės policijos I skyriaus darbo metodai. Dar KAM Žvalgy- 
bos skyrius 1921 m. organizavo daktiloskopinį nusikaltėlių registravimą, nors 
šios srities specialistas tarp žvalgybininkų buvo tik Z. Kublickis, kurį kolegos 
vertino ne itin teigiamai. Politinių nusikaltėlių registravimą galutinai sutvarkė 
P. Pamataitis, už tai 1931 m. jis apdovanotas Vytauto Didžiojo ordinu“*. Bet tik 
atsiradus VSD techninėms galimybėms, 1933 m. kovo 27 d. Kriminalinės poli- 
cijos valdybos I (politiniame) skyriuje pradėtas visų suimtų nelegalių politinių 
organizacijų ir grupių narių daktiloskopavimas ir monodaktiloskopavimas*?. 
Pirštų anspaudai padėjo geriau išaiškinti politinius nusikaltėlius, nes LKP (b) 

nariai, keičiantis politiniais kaliniais, patekę į SSRS, po kurio laiko vėl atsidur- 
davo Lietuvoje prisidengę svetimais dokumentais, susikūrę naujas tapatybes. 

Kontržvalgybos akiratyje - perverbuoti pasieniečiai. Tikras atradimas 
kitų šalių žvalgyboms buvo kokio nors korumpuoto valdininko užverbavimas. 
Tai patvirtino ir lenkų žvalgybos agento J. Gudelio-Gudelevičiaus atvejis. Jis 
buvo labai vertingas agentas. Per jo vadovaujamą III pasienio rajoną lenkų šnipai 
galėjo laisvai patekti į Lietuvą. Kai 1932 m. pavasarį sutartu laiku J. Gudelis-Gu- 
delevičius nuvyko į Daugpilį ir viename viešbutyje susitiko su lenkų agentu kur- 
jeriu A. Reingoldu, šis jam patarė įsigyti radijo siųstuvą, kuriuo galėtų susisiekti 
su lenkais (už radijo ryšio palaikymą su valstybe, kuri su Lietuva neturi diplo- 
matinių santykių, grėsė 10 tūkst. litų bauda). Taip pat davė 50 dolerių ir pabrėžė, 
jog tai mažas avansas už Vyriausiojo štabo šifrą, jeigu jis galėtų jį gauti. 

Bet ir Lietuvos kontržvalgyba nesėdėjo sudėjusi rankų. 1932 m. vasarą Lie- 
tuvoje atsidūrė jos agentas A. Mačernis, kuris suteikė vertingų žinių apie lenkų 
žvalgybos agentus. Jis buvo Vilniaus ekspozitūros seržanto M. Bunikio draugas. 
M. Bunikis su juo buvo visiškai atviras, vartydamas bylas parodė A. Reingoldo 
nuotrauką ir pavadino jį „trečios rūšies šnipu, kuris gali tik surinktas žinias 
atnešti“. Pats A. Mačernis taip pat buvo siunčiamas per III pasienio rajoną, o 
jeigu įkliūtų, jam sumanyta „legenda“ — jis, P. Šimkus, pabėgo iš Lenkijos nuo 
persekiojimų už lietuvybę. Po to, 1932 m. liepos 15 d., Trakų pasienio policijos V 
rajone gauta žinių, kad iš Vilniaus lenkų žvalgybos VI brigados į Lietuvą išvy- 
ko lenkų agentas, kuris administracinę liniją pereis ties Vieviu. Kitą dieną čia 
buvo sulaikytas A. Reingoldas, apie kurį jau turėta žinių. Už vieną žygį į Lietuvą 
A. Reingoldas gaudavo 250 litų (25 dol.). Iš Lietuvos jis „gavo“ 5 metus kalėjimo, 


o J. Gudelis-Gudelevičius - 13 metų**“, 


Mykolas Kinderis 
(g. 1897), dailidė iš 
Saldutiškio, įtaria- 
mas lenkų agentas 
sulaikytas 1927 m. 
rugpjūčio 27 d. 


182 


Hmo metai, mėn. ir diena: M 


įmo vieta: (kaimas, piie 


„ įųė 


Makaras Pčiolkinas 
(g. 1897), sentikis, 
Lenkijos agentas 
sulaikytas 1931 m. 

Žinoma, ne visada teismai baigdavosi tokiais nuosprendžiais, bet, padedant 
savanoriams kontržvalgybos padėjėjams, buvo bent jau demaskuojami šnipai. 
Šnipų grupes padėjo demaskuoti Vievio šaulys J. Vasiliauskas (1928 m. rugsėjo 
mėn.), jaun. puskarininkis B. Vyšniauskas (1931 m. vasario mėn.), vyr. puskari- 
ninkis Gruzdas (1930 m. gegužės mėn.)**! ir kt. Lenkijos žvalgyba, neturėdama 
Lietuvoje galimybių dirbti legaliai (per pasiuntinybę, konsulatus, firmas), turėjo 
žvalgybą organizuoti kaimyninėse šalyse. Štai lenkų konsulatas Karaliaučiuje 
gaudavo specialių užduočių iš Generalinio štabo ir buvo tapęs tikru žvalgybos 
centru. Lietuva ėmėsi kontrpriemonių. Pavyzdžiu galėtų būti ir kpt. Vytautas 
Steponaitis (1893-1957). Ketvirtojo dešimtmečio pradžioje jis dirbo Lietuvos 
konsulate Daugpilyje ir veikė prieš lenkų rezidentą „o-II“ S. Kalinovskį (Kali- 
nowski), kuris čia nuo trečiojo dešimtmečio vidurio, su Latvijos sutikimu, or- 
ganizavo žvalgybinę veiklą prieš Lietuvą ir Sovietų Sąjungą**?*. Lenkijos karo 
atašė S. Kara 1931 m. balandį iš latvių žvalgybos gavo slaptos informacijos apie 
lietuvių žvalgybinę veiklą prieš Lenkiją Daugpilyje, bet laikė lietuvių grupės 
atliekamą S. Kalinovskio „sekimą“ nepavojingu. Tačiau pasinaudojus įtampa 
atsiradusia 1931 m. Latvijos ir Lenkijos santykiuose, lietuviškoje spaudoje pa- 
skelbta informacija apie S. Kalinovskio slaptą veiklą Daugpilyje ir lapkričio 24 d. 
S. Kalinovskiui buvo įsakyta išvykti iš Latvijos*3. Vėliau kpt. V. Steponaitis 
(buvo susijęs ir su „dvigubo žaidimo“ istorija, kurioje buvo įsipainiojusi sovie- 
tinė žvalgyba), jau kaip VSD agentas, Rygoje vykdė žvalgybą prieš Lenkiją ir 
turėjo slaptąjį agentą Orlovą (Oksas)*44. 

Prieš Lietuvą daugiausia buvo veikiama iš Lenkijos valdomos Lietuvos teri- 
torijos dalies. Į slaptųjų tarnybų akiratį pirmiausia patekdavo Lietuvos pasienio 
policininkai. Tai patvirtino ir J. Gudelio-Gudelelvičiaus istorija, kuri turėjo sa- 
votišką tęsinį. Mat žlugus šiam agentui Kriminalinės policijos III rajonas gavo 
žinių, kad 1932 m. vasarą lenkų Suvalkų kontržvalgybos rajonas per pasienio 
(KOP) seržantą J. Jablonskį palaiko ryšį su lietuvių pasienio policininku, kurio 
slapyvardžiai - Baravykas, Andrius Vosylius. Matyt, Kriminalinė policija tu- 
rėjo savo rankose kopijas lenkų agentų panešimų, kuriuos jie pasirašinėjo sla- 
pyvardžiais. Ilgą laiką nebuvo įmanoma nustatyti minėto pasienio policininko 
asmenybės. Lenkijos teritorijoje buvo organizuotas net specialus sekimas, kol 
nustatyta, jog tai - pasienio policininkas, ant kurio munduro apykaklės yra 
numeris „151. Dabar paaiškėjo, kad tai buvo P. Balaika. Jį nuo tol pradėta stro- 
piai sekti. Kaip patyręs lenkų šnipas kurjeris, P. Balaika per administracinę li- 
niją perduodavo žinių apie Lietuvos kariuomenę, Pasienio policijos organizaciją, 

Šaulių sąjungą ir kt. Tiesa, vėliau paaiškėjo, kad šios žinios krašto saugumui 
didelės reikšmės neturėjo, bet svarbesnis buvo pats žinių teikimo faktas. Už tai 
lenkai jam mokėjo nuo 3 iki 25 dolerių. Be to, Kriminalinė policija gavo žinių, 
kad Lenkijos naudai dirbo J. Bekas, I. Mulerskis, A. Alksninis, V. Albavičius, 
J. Daugėla, V. Volungevičius ir V. Vilkelis. 

1932 m. spalio 14 d. dingus slaptiems dokumentams, atsirado proga sučiupti 
šnipus. Sulaikytas P. Balaika iš pradžių viską neigė, bet Kriminalinės policijos 
viršininkas išvardijo jo slapyvardžius, papasakojo, kokias žinias jis teikdavęs 
lenkams, kada lenkai jį fotografavo, kaip jis jiems pasižadėjęs dirbti ir ką kal- 
bėjęs. Priremtas nepaneigiamų faktų, P. Balaika prisipažino ir išdavė savo ben- 
drininkus. Paaiškėjo, kad P. Balaika lenkams pradėjo dirbti 1926 m. Jis agentų 
surinktą informaciją perduodavo į Lenkiją seržantui J. Jablonskiui. Bet įkalčių 
prieš P. Balaikos išduotus lenkų šnipus vis dėlto nepakako. Tada iš okupuotos 
Lietuvos buvo atšaukti du lietuvių kontržvalgybos agentai - Pelėda Petras ir Va- 
nagas Andrius. Jie patvirtino, kad pasienio apsaugos rajono viršininkas J. Bekas, 
pasienio policininkas A. Alksninis ir dar keli pasieniečiai slaptai bendradar- 
biavo su lenkais. Pasitvirtino ir įtarimas, kad A. Alksninis šnipinėjo, nes jam 


pradėjus dirbti V pasienio rajono 3-iojoje sargyboje jau po trijų mėnesių, buvo 
demaskuota lietuvių pasienio ir Kriminalinės policijos svarbiausia agentūra*5. 


Petras Balaika (g. 1895), savanoris, pasienio policininkas, buvo apdovanotas Vyčio Kryžiaus 3-iojo 
laipsnio ordinu, Savanorio kūrėjo ir Nepriklausomybės medaliais, Lenkijos žvalgybos agentas su- 
laikytas 1932 m. spalio 18 d. ir nuteistas 9 metams laisvės atėmimo bausme, atimant visus valstybės 
apdovanojimus. 

Visi vienuolika lenkų šnipų buvo suimti ir teisiami. Bet... 1933 m. gegužės 
mėn. vykusiame teisme visi sutartinai atsisakė savo parodymų ir buvo išteisinti, 
išskyrus P. Balaiką. Jis, nors ir buvęs savanoris (apdovanotas Vyčio Kryžiaus 
3-iojo laipsnio ordinu, Savanorio kūrėjo ir Nepriklausomybės medaliais), nutei- 
siamas 9 metus kalėti, o visi apdovanojimai atimami***. Kaip jau minėta, šnipų 
teismai dažnai baigdavosi kaltinamųjų išteisinimu. Svetimos šalies tarnyboms 
dirbantį šnipą pakakdavo „nukenksminti“, t. y. demaskuoti. Kuri žvalgyba po 
to norės turėti reikalų su išaiškintu agentu. 

Lietuvos kriminalinei policijai, kuri per metus sugaudavo 15 šnipų, dirbusių 
Lenkijai, Vokietijai ar Sovietų Sąjungai**7, 1933 m. pavasarį vėl iškilo reorgani- 
zacijos iššūkiai. 


SAUGUMO DVIKOVA SU NACISTAIS 


p“ šešerius metus trukusios kovos su sąmokslais, perversmais ir terorizmo 
pavojais, augant Vokietijos nacionalsocialistų įtakai Klaipėdos krašte, buvo 
nutarta reformuoti valstybės saugumo institucijas. 1933 m. gegužės 29 d. vidaus 
reikalų ministras S. Rusteika pertvarkė Kriminalinės policijos valdybą į Vals- 
tybės saugumo departamentą (šis pertvarkymas įsigaliojo 1933 m. birželio 1 d., 
nuo šios datos minimas Valstybės Saugumo Departamento įkūrimas). Kaip ir 
iki 1927-ųjų, valstybės saugumo tarnyba buvo aiškiai atskirta nuo Kriminali- 
nės policijos, pakeičiant pastarosios statusą. Kriminalinės policijos I (politinis) 
skyrius tapo Valstybės saugumo policija, o II skyrius - Kriminalinė policija. 
Valstybės saugumo policija turėjo „žvalgyti, įspėti ir aiškinti nusikalstamus dar- 
bus valstybės sagumui, rinkti parodymus, įrodymus ir nusikaltėlius perduoti 
teismo organams <...>“. Valstybės saugumo departamente (toliau - VSD) iš- 
liko tie patys Kriminalinės policijos valdybos skyriai (anksčiau vadinęsi dali- 
mis): Bendrasis, Spaudos, Agentūros, Ypatingasis, Žinių, Kvotų, Identifikacijos. 
Pasikeitė ir provincijos saugumo organų statusas: buvę Kriminalinės policijos 
rajonai tapo apygardomis, kurios dalijosi į rajonus. Tik vietoj buvusio Kretin- 
gos kriminalinio rajono buvo sukurta Valstybės saugumo policijos Klaipėdos 
apygarda (apėmė visas tris Klaipėdos krašto apskritis, bet kadangi Konvencijo- 
je dėl Klaipėdos krašto nebuvo straipsnio apie Saugumo policiją, įsteigta VSP 
Klaipėdos apygarda buvo pavaldi karo komendantūrai), o Kretingos apskritis 

perduota Šiaulių apygardai. Pastaroji apygarda nuo tada pasidarė didžiausia ir 
gyventojų, ir apskričių skaičiumi (priklausė šešios apskritys). Daugiau skirtu- 
mų tarp buvusios Kriminalinės policijos valdybos ir VSD struktūrų nebuvo. 
Tik dar kartą pabrėžta, kad „VSD tarnautojas negali būti politinių organizacijų 
nariu“** (žinoma tai neatgrasė pavienių saugumo darbuotojų nuo dalyvavimo 
antismetoniniuose sąmoksluose). Šiek tiek padidėjo VSD darbuotojų skaičius — 
nuo 210 (1928-1932 m.) iki 273**? (numatytos 61 vyr. valdininko, 64 valdininkų, 
19 jaun. valdininkų, 20 valdininkų padėjėjų, 4 kvotų valdininkų, 9 agentūros 
vedėjų ir kitos pareigos). 


Jonas Statkus (Stacevičius) gimė 1904 m. Panevėžio aps. Subačiaus vlsč. Gakūnų k. 
1928-1929 M. - I (politinio) skyriaus viršininkas. 1931-1933 m. - Kriminalinės polici- 
jos valdybos direktorius, iki 1934 m. rugsėjo 1 d. - VSD direktorius. Apdovanotas 
Gedimino 3-iojo laipsnio ordinu. Po darbo Valstybės saugumo departamente 
išvyko 1934-1938 m. į Prancūziją studijuoti teisės mokslų. 1939-1940 m. - Tauti- 
ninkų sąjungos generalinis sekretorius. 1940 m. liepos 6 d. suimtas, liepos 23 d. 
išvežtas į Maskvos Lubiankos kalėjimą, vėliau laikomas Butyrkų kalėjime ir dingo 
be žinios. 1941 m. pradžioje šeimai iš Maskvos buvo pranešta, kad pasiųstų jam 
žieminių rūbų. 


1931 m. balandžio 1 d. buvęs Kriminalinės policijos valdybos 
direktorius J. Statkus patvirtintas VSD direktoriumi, o I skyriaus 
viršininkas A. Povilaitis - Valstybės saugumo policijos (toliau - 
VSP) viršininku. Kriminalinei policijai vadovauti ėmėsi P. Pamataitis (Krimina- 
linei policijai vadovavo 1933-1940 m. ir 1941-1944 m.). Žemiausia VSD grandimi 
tapo provincijos Valstybės saugumo ir kriminalinės policijos rajonai, kuriems 
vėliau, 1934 m. kovo 3 d. įsakymu Nr. 1, numatyta atlikti šešiolika įvairių už- 
duočių: nuo sekimo ir žinių rinkimo iki rajono raštinės bylų tvarkymo. Labai 
išsiplėtė kanceliarinė, arba popierinė, valstybės saugumo veikla. Vien tik rajono 
raštinėje turėjo būti vedamos šešios bylos (įsakymų, įvairių organizacijų sekimo 
ir kt.) ir penkios knygos (raštų, kvotų, suimtųjų, sekamų asmenų abėcėlės, kaltę 
įrodančių daiktų)““. Bet iš tikrųjų, be šių bylų ir knygų, buvo vedamos dar 
20-25 bylos ir apie 10 knygų. Tad kanceliariniais reikalais buvo labai apsikrauta 
ir tai valstybės saugumo darbuotojams atimdavo daug laiko. O jau tada Lietuvai 
buvo iškilęs nacionalsocializmo pavojus. 

Agentai prie „Lizdo“. Iš Lietuvos atsiuntus daugiau kaip tūkstantį persi- 
rengusių lietuvių kariškių ir šaulių, 1923 m. sausio mėn. Klaipėdos krašte buvo 

organizuotas sukilimas. Po dvylikos metų Vokietijos nacių rengiamos jėgos jau 
telkėsi revanšui. Saugumo tarnyba su nacionalsocialistais Klaipėdoje susidū- 
rė 1928 m., kai NSDAP (Nacionalsocialistų darbininkų partijos) skyrių įsteigė 
Kurtas Rebergas (Rehberg), Ernstas Gableris (Gaebler), Jurgis Jesutis ir kt. Jau 
1930 m. Lietuvos kriminalinė policija užverbavo pirmuosius nacistų kuopelių 
narius“! ir perimdama konfidencialius laiškus žinojo nacionalsocialistų planus. 
Lietuvių saugumo agentu tapo Vokiečių nacionalsocialistinės darbininkų par- 
tijos (VNSDP) emisaras Klaipėdoje Theodoras Hertelis (Hertel), nuo 1929 m. 
spalio kaip lietuvių kriminalinės policijos agentas, pasirašinėjęs slapyvardžiu 
„Diplomat“ , vėliau „Ona“? (į Vokietiją pabėgęs 1934 m. vasario mėn., gestapo 
suimtas už šnipinėjimą Lietuvai 1940 m. vasarą). Agentūros vedėjas Aleksan- 
dras Pankratovas liudijo, kad „T. Hertelis kaip agentas buvo tiek vertingas, kad 
mes šiuo klausimu nepaisėme jo veiklos“53. Už informaciją kas mėnesį gauda- 
mas 400-600 Lt (kai tuo metu agentai gaudavo po 50-100 Lt) jis buvo vienu 
naudingiausių ir geriausiai apmokamu agentu Klaipėdos krašte. Jau vėliau ges- 
tapo suskaičiavo, kad jam 1929-1932 m. jam buvo sumokėta net 20 tūkst. litų. 
Tai buvo ko gero brangiausiai apmokamas Lietuvos agentas. 

Taip pat apie pirmąsias nacistų kuopeles informaciją teikė ir vienas pirmųjų jų 
narių — vyriausias krašto policijos inspektorius Hugas Štiolgeris (Hugo Stėllger), 
kuris vėliau demaskuotas kaip dvigubas agentas dirbęs Vokietijos naudai. Para- 
doksas, tačiau slaptieji lietuvių kriminalinės policijos bendradarbiai T. Hertelis ir 
H. Štiolgeris padėjo Vokietijos konsulatui stiprinti įtaką provokiškose organiza- 
cijose. Tačiau Vokietijos konsulatas ir konsulas Klaipėdoje buvo nuolat sekamas 
(išliko 1930-1933 m. apibendrinta sekimo 
byla „Lizdas')“*. Sekimas buvo kasdie- 
ninis, identifikuojant kiekvieną konsu- 
lato darbuotoją ir lankytoją, suteikiant 
sekamo asmens slapyvardį („Tėvas“, 
„Sargas“, „Akiniuotis“, „Aršus“, „Lizdas“, 
„Šuva“ ir kt.)45. Retsykiais buvo fiksuoja- 
mi ir į „Lizdą“ užeinantys lietuvių sau- 
gumui dirbantys agentai. 


Vokietijos konsulato sekimo bylos „Lizdas“ doku- 
mentai 1932 m. 

Sekamo asmens identifikavimo 
anketa byloje „Lizdas“ 1932 m. 


Kriminalinei policijai tai 
nebuvo paslaptis ką veikia 
po diplomatine priedanga 
pasislėpęs „Lizdas“, nes sau 
palankias tautines organi- 
zacijas lietuviai materialiai 
rėmė Lenkijoje, o lenkai ir 
vokiečiai - Lietuvoje. Bet 
šiuo atveju  nesitenkinta 
vien propagandos vedimu 
ar kultūros skleidimu. Jau 
1932 m. pabaigoje Lietuvos 
kriminalinės policijos parei- 
gūnai suėmė vieną pirmųjų 
Klaipėdos nacistų Vernerį 
Sabrovskį (W. Sabrowskį) ir 
34 jo telkto smogikų būrio 
narius. 1933 metų kovą Ka- 
raliaučiuje Klaipėdos nacių 
delegaciją priėmė pats Adol- 


fas Hitleris. Jis pažadėjo, 
kad savo žodį tesės ir Klai- 
pėdos kraštą grąžins Vokietijai. Po šio susitikimo nacių veiklą Klaipėdos krašte 
pradėjo koordinuoti asmeninis Hitlerio sekretorius Rudolfas Hessas. Jau tą patį 
mėnesį buvo likviduota ir „Juodojo Reichvero“ atsargos karininko Hanso Štigle- 
rio kurta Nacionalsocialistinė Klaipėdos krašto darbininkų partija. Iki 1933 m. 
pradžios nacistinės kuopelės buvo traktuojamos, kaip nekeliančios ypatingos 
grėsmės Lietuvos saugumui ir palaikiusios lietuviško saugumo kontroliuojamus 
ryšius su VNSDP emisarais““, 

Klaipėdos krašte naciai veiklą ypatingai pradėjo plėsti 1933 m., kai susikū- 
rė CSA (Christliche Sozialistische Arbeitsgemeinschaft - Krikščionių socialistų 
darbininkų sąjunga) ir SOVOG (Sozialistische Volksgemeinschaft - Socialistinė 
liaudies sąjunga), vadovaujamos pastoriaus T. Zaso (Theodor von Sass) ir vete- 

rinaro K. Noimano (Klauss Neumann). VSP Klaipėdos apygarda juos iš karto 
pradėjo sekti, juo labiau kad jų vadovaujamoms organizacijoms iš Tilžės NSDAP 
komisaras Klaipėdos kraštui dirigavo Hansas Mozeris (Moser), o nuo 1933 m. ir 
Vokietijos generalinio konsulato Klaipėdoje darbuotojai. Vokietijos lėšomis, gau- 
namomis per Berlyne specialiai tam sukurtą bendrovę „Concordia“, buvo finan- 
suojama CSA ir SOVOG spauda. Lietuvos saugumo policija nuo 1933 m. birželio 
infiltravo CSA - nurodė į šią partiją įstoti dvidešimtmečiui M. Šneideraičiui (Max 
Schneidereit), nuo 1932 m. gruodžio užverbuotam kaip agentas „Martin ir už 
100—150 Lt teikusiam informaciją apie ryšius su Vokietijos nacionalsocialistais ir 
nacistines jaunimo grupes Klaipėdos krašte (tardomas gestapo jis prisipažino iš 
viso gavęs 1650 Lt). Su agentų pagalba perimtuose barono fon Ropo (von Ropp) 
laiškuose net sužinota apie pastarojo nuogąstavimus dėl K. Noimano ryšių su 
vietos masonų lože,“7kas nacionalsocialistams kėlė įtarimų. 

CSA ir SOVOG organizacijos palaipsniui subūrė 8244 narius ir iš patikimų 
žmonių sudarė smogiamąsias kolonas (CSA) Klaipėdoje, Šilutėje ir kitur bei te- 
roristines grupes (SOVOG) Klaipėdoje, Užlenkiuose ir kitur. Kai kurie CSA ir 
SOVOG nariai apsirūpino ginklais. Už šios grėsmingos nacių veiklos stovėjo vy- 
riausiasis Vokietijos konsulas Klaipėdoje Reinholdas von Sauckenas - turtingas 
ir labai įtakingas Žmogus. 1935-aisiais Prancūzijos spauda rašė, kad jis vadovauja 
generaliniam štabui iš 2 vicekonsulų ir 40 sekretorių, valdo slaptąją policiją, Ka- 
raliaučiaus radijo stotį, Tilžės laikraščius ir kelių milijonų markių kreditą“*, 

Perėmusi nemažai slaptų dokumentų, turėdama patikimą agentūrą pačiuose 
aukščiausiuose Klaipėdos nacių sluoksniuose, VSD visa tai žinojo. Gerai pasidar- 
bavo Saugumo policijos agentai. Vien saugumo darbuotojas Vilius Augustaitis 
(vėliau dirbęs VSD Marijampolės apygardos viršininko padėjėju) Šilutėje turėjo 
keletą labai svarbių agentų: vokiečių jaunimo organizacijų kūrėją Maksą Šnei- 
deraitį-Martiną, „Kulturferbando“ reikalų vedėją Ene (slap.) ir netgi SOVOG 
raštinės spaudos referentą bei raštvedį Adomą Molinių-Ali (gestapo suimtas 
ir sušaudytas 1941 m.). A. Molinius buvo E. Noimano patikėtinis, rašė slaptus 
raštus ir pats siuntė slaptus SOVOG archyvus Vokietijos konsului Klaipėdoje. 
Tad lietuvių saugumo policijai buvo žinoma daugelis SOVOG paslapčių. 

Lietuvių saugumo policijos agentų veikė ir SA (nuo 1930 m. Priekulės dva- 
rininkas Jozefas Pšibila-Ida, mokytojas Henkelis-Milda), ir kitose vokiečių or- 
ganizacijose (Jonhys-Robenas, K. Bonienas-Veronika, Kilius-Leopoldas...)9?. 
Pagaliau 1934 m. vasario mėn. valstybės saugumo darbuotojai sulaikė CSA narį 
J. Jesutį, kuris vienintelis patvirtino, kad CSA ir SOVOG palaiko slaptus ryšius 

su NSDAP struktūromis Berlyne, apie T. Zaso vizitą pas A.Hitlerio pavaduotoją 
R. Hesą (Hess). Vokietijos vicekonsulas H. Štarkas (Stark) pradėjo planuoti, kaip 
pavogti bylas, kuriose nagrinėjami generalinio konsulato ryšiai su tomis orga- 
nizacijomis. Netgi planuota susprogdinti vieną VSP rajoninių būstinių*??, bet 
nesėkmingai. Tačiau nacistų smogikams 1934 m. kovo 23 d. pavyko nužudyti 
VSD ištardytą J. Jesutį, kurį jie laikė lietuvių saugumo agentu. 

Klaipėdos procesas. Remdamasi 1934 m. vasario 8 d. priimtu „Tautai ir 
valstybei saugoti“ įstatymu, leidusiu bausti visus, kurie niekins ar įžeidinės lie- 
tuvių tautą, vyriausybę, valstybės ženklus, VSP Klaipėdos apygarda pradėjo su- 
ėmimus ir kratas. Klaipėdos krašte apklausti 1237 žmonės, o reaguodama į šiuos 
aktyvius politikų ir saugumo valdininkų žingsnius 1934 m. kovo 14 d. Vokietija 
nutraukė ekonominius santykius su Lietuva““. Dar pries tai Lietuvos preziden- 
tas nurodė karo atstovui Berlyne K. Škirpai susiaurinti bendradarbiavimą su 
Vokietijos kariniais sluoksniais ir 1933 m. pabaigoje į siūlymus bendradarbiauti 
karinėms žvalgyboms atsakė neigiamai*“*, 

Kas dešimtas CSA ar SOVOG narys pasirodė esąs ginkluotas, tačiau teisiamųjų 
suole gruodžio mėn. atsidūrė tik 126 (93 - SOVOG nariai) tuomet jau uždraustų 
organizacijų aktyvistai, iš kurių 10 buvo kaltinami teroristinių veiksmų organiza- 
vimu. Itin pasižymėjęs tardydamas nacistus VSD Kvotų skyrius buvo vadovauja- 
mas patyrusių ir teisiškai išsilavinusių darbuotojų. Pirmuoju skyriaus viršininku 
buvo F. Bortkevičius (vėliau, 1935-1940 m., jis vadovavo Valstybės saugumo poli- 
cijai). Kvotų skyriuje buvo „daromos kvotos, kaip paruošiamasis darbas teismams, 
už nusikaltimus prieš tautos ir valstybės saugumą . Valstybės saugumo policija 
surinko šimtus dėžių įkalčių, kurie liudijo aktyvų Vokietijos vaidmenį nacional- 
socializmo sklaidoje ir sukilimo parengime. Su politikų žinia siekdama išviešinti 
Klaipėdos nacistų ir Vo- 
kietijos ryšius saugumo 
policija birželio mėn. 
užsienio  diplomatams 
pristatė gausią konfis- 
kuotą slaptą propagan- 
dinę medžiagą. 


Vokietijos konsulato Klai- 
pėdoje sekimo byla „Lizdas“ 
1933 metai. 


191 


FAA A NN Ecinbiau 
EEK RNŲY IST LRS E 


192 


Sulaikyti įtariami 
Klaipėdos naciai 
Marinas Budve, 
Hans Sudman, 
Fridrich Hofmann. 


Abu VSP agentai M. Šneideraitis ir A. Molinius taip pat buvo suimti (ofi- 
cialiai paleisti gavus 5000-10000 Lt užstatus iš Vokietijos). 1935 m. kovo 26 d. 
pasibaigus teismo procesui, kuriame pagrindinis liudytojas A. Molinius (Sau- 
gumo policijos saugomas slaptasis agentas Ali nuteistas 4 metams, bet nuo 
bausmės atleistas) liudijo apie ryšius su H. Mozeriu ir E. Noimano bendradar- 
biavimą su Vokietijos konsulatu, už grotų atsidūrė daugiau kaip 80 kaltina- 
mųjų. M. Šneideraitis-Martinas buvo vidiniu VSD agentu tarp kaltinamųjų ir 
iš kalėjimo buvo paleistas 1935 m. rugpjūtį. Su juo bendradarbiavimas nebuvo 
nutrauktas ir VSD agentas 1936-1938 m. mokėsi ir dirbo nacistų partijos už- 
sienio politikos mokymo kursuose. Iš ten buvo paskirtas į nacistų partijos 
užsienio tarnybą (Auslanddienst) Berlyne ir toliau liko ypač vertingu lietuvių 
saugumo policijos agentu, 1938-1939 m. teikusiu informaciją apie nacistinių 
organizacijų steigimą Klaipėdos krašte*“. Jis išliko gestapo nedemaskuotas 
iki 1942 m. kovo mėn., kol dirbdamas generalinio komisaro fon Rentelno 
administracijos kultūros skyriuje buvo Kaune suimtas ir apkaltintas šnipinė- 
jimu Lietuvos naudai***, 

Po Klaipėdos nacių bylos VSD beveik kasmet susekdavo Vokietijos agentus 
ar jų grupes. Taip 1935-1936 m. demaskuotas nacistinių organizacijų narių tin- 
klas, kurie pavadinti „pašto šnipais“. Vokietijos konsulatas su šio tinklo pagalba 
nuolat susipažindavo su lietuviškų valdžios įstaigų korespondencija, už tokią 
paslaugą atsilygindamas 120-180 Lt per mėnesį. Įtarimus pareiškus 22 pašto 
darbuotojams4“, o nubaudus 13 kaltinamųjų, tai netapo paskutine didesne Vo- 
kietijos agentų demaskavimo byla. 


Fricas Babys (Fritz Babies) (g. 1900) Klaipėdos laiškininkas, suimtas kaip Vokietijos agentas 1936 m. 
balandžio 2 d. 

Vilhelmas Russ 

(g. 1900) Klaipė- 
dos magistratūros 
tarnautojas, suim- 
tas kaip Vokietijos 
agentas 1936 m. 
gegužės 30 d. 


Beveik visi šnipų ir antivalstybine veikla kaltinamų asmenų teismų procesai 
vykdavo Kariuomenės teisme, kuris apibendrindavo valstybės saugumo orga- 
nų darbo rezultatus. Tie rezultatai rodė ne tik VSD profesionalumą (gebėjimą 
susekti šnipus, surinkti reikiamus įkalčius, apsaugoti savo agentūrą ir pan.), 
bet ir aukštą Kariuomenės teismo teisinės kultūros lygį. Kariuomenės teismo 
pirmininką generolą leitenantą P. Šniukštą pakeitęs S. Leonas ir prokuroras 
D. Monstavičius (Kariuomenės teismo prokuroru ilgą laiką buvo E. Vymeris) 
kaip tik dėl nacių teismo užsitraukė Vokietijos nemalonę ir okupacijos metu 
buvo persekiojami. 

Trečiąjį dešimtmetį valstybės saugumo tarnybų kova su antivalstybine veikla 
ir šnipinėjimu neįgijo platesnio atgarsio visuomenėje arba tarptautinio rezonan- 
so (išskyrus 1926 m. gruodžio - 1927 m. spalio mėn. procesus). Ketvirtąjį de- 
šimtmetį padėtis pasikeitė. Vidaus ar užsienio politika dažnai paversdavo nie- 
kais valstybės saugumo tarnybų darbo rezultatus. Nors bausmės buvo didelės, 
1931 m. buvo laisvi beveik visi 1927 m. Tauragės pučo dalyviai*““, 1937-1938 m. 
amnestuoti visi 1934 m. įkalinti Klaipėdos naciai. 

1933-1939 m. laikotarpiu teismui perduota 719, o administracijai - 2097 vo- 
kiečiai, daugiausia Klaipėdos krašto nacistinių ar pronacistinių organizacijų 
nariai. VSD dažnai turėjo iš naujo pradėti savo darbą, sekdamas amnestuotų 
asmenų antivalstybinę veiklą, tačiau ir laikinos priemonės stabdė antivalstybi- 
nių organzacijų plėtrą ir veiklą. Todėl jau 1934 m. pamėginta palengvinti valsty- 
bės saugumo tarnybos darbą, dar labiau apribojant policijos priežiūroje esančių 
asmenų veikimą. Pagal ypatingus valstybės apsaugos ir sustiprintos apsaugos 
įstatus karo komendantai ir vidaus reikalų ministras galėjo atiduoti policijos 
priežiūrai asmenis, kurie yra pavojingi visuomenės tvarkai arba kariuomenei 
(tarp tokių asmenų dažnai atsidurdavo ir amnestuotieji). Policijos priežiūroje 
esantiems asmenims buvo draudžiama keletas užsiėmimų (pedagoginis darbas, 

visoks viešas veikimas, dirbti valstybės tarnyboje). Valstybės saugumo policijos 


(BH AL 


pareigūnai galėjo cenzūruoti visą prižiūrimo asmens korespondenciją, bet ku- 

1938 metais Adolfas Hitleris pasirašė slaptą nurodymą, kad Vokietijos pajėgos 
būtų pasirengusios ne tik likviduoti likusią Čekoslovakijos dalį, bet ir okupuoti 
Memelio rajoną. 1938 m. pabaigoje Klaipėdos krašte panaikinus karo padėtį, 
Berlyne Lietuvos diplomatams buvo įteikiami vis nauji reikalavimai. Pasak už- 
sienio reikalų ministro Juozo Urbšio, Lietuva nusileido Vokietijai iki paskutinės 
ribos ir kaip suvereni valstybė daugiau nuolaidžiauti negalėjo. Klaipėdos sukili- 
mo sukaktuvių dieną - 1939 m. sausio 15-ąją - buvo paskelbta, kad krašte ofici- 
aliai steigiamas Vokietijos saugumo skyrius - vokiškai SA, Sicherheitsabteilung. 
O per Hitlerio režimo sukaktuves - sausio 29 d. - Klaipėdoje, teatro aikštėje, 
šalia juoda uniforma vilkinčio žinomo veikėjo Neumanno SA paradą stebėjo 
Vokietijos generalinis konsulas Klaipėdoje von Sauckenas ir Tilžės gestapo šefas 
Graefe**?. Lietuva padėties Klaipėdos krašte nebekontroliavo. 1939 metų vasarį 
Lietuvos vyriausybė dar pareiškė protestą, kad autonominės krašto institucijos 
šiurkščiai pažeidžia valstybės suverenumą: esą, įstaigose nukabintas valstybinis 
Vyčio herbas, jis dingo net iš krašto valdžios dokumentų ir antspaudų. Be to, 
lietuviški gatvių pavadinimai pakeisti vokiškais. Deja, nors slaptos informacijos 
apie nacių veikimą buvo daugiau negu pakankamai, Lietuvos vyriausybė jau 
nebeturėjo vilčių išsaugoti savo valdžią Klaipėdos krašte*“*, 

Kovo viduryje, kuomet Vokietija jau buvo prisijungusi Austriją ir galutinai 
likvidavousi Čekoslovakiją, Valstybės saugumo departamentas pažymėjo, jog 
krašte padidėjo įtampa, juntamas nerimas ir atomazgos laukimas. Dar iki Lie- 
tuvos vyriausybės apsisprendimo priimti Vokietijos ultimatumą, Valstybės sau- 
gumo policija savo oficialios veiklos Klaipėdoje nebevykdė. Tačiau buvo tęsiama 
agentūrinė veikla. 


Sulaikyti įtariami Klaipėdos naciai: Martynas Gudovijus (įtariamas Vokietijos agentas), 

ir Simmat Johan. 


Gestapo rankose. VSD ir karinė žvalgyba išsaugojo bei plėtė savo agen- 
tūrinį tinklą Vokietijoje. Tuo laikotarpiu buvo užverbuota daugiau kaip šimtas 
agentų, kurie ilgiau ar trumpiau slapta bendradarbiavo ir teikė reikalingą in- 
formaciją. Apie 40 jų po okupacijos buvo perverbuota Sovietų Sąjungos, vie- 
nas - Vokietijos**?. Vokietijos kontržvalgyba ir gestapas iki 1940 m. susekė dalį 
lietuvių agentūrinio tinklo: 1935 m. suimtas ir nuteistas 15 metų kalėti Richard 
Lange „Kėnig“ už karinės informacijos teikimą*7“; 1935 m. gegužės 7 d. suim- 
tas Augustas Warschun (g. 1903), už duomenų apie SS ir SD teikimą nuteistas 
10 metų kalėti*7; 1936 m. liepos 10 d. suimtas Otto Datzkow (g. 1890) ir nu- 
teistas kalėti iki gyvos galvos*7*; 1937 m. kovo 12 d. suėmė agentą, dirbusį net 
keturioms (Lenkijos, Lietuvos, Latvijos ir SSRS) žvalgyboms S. Radkę (Stephan 
Radke), kuris P. Kirlio užverbuotas „Petrow“ slapyvardžiu, gavęs 800 Lt ir už- 
duotį įsiskverbti į vokiečių ar lenkų žvalgybų agentų tinklą, 1939 m. vasario 
24 d. nuteistas 15 metų kalėti*"3; Walter Juschka (g. 1906) „Peter“ suimtas 1938 m. 
gruodžio 12 d. už darbą lietuvių žvalgybai 1932-1938 m.*74, 1939 m. kovo 25 d. 
suimtas Richard Pastzel „Morgen“ ir nuteistas 6 metus kalėti už ryšius su lietu- 
vių žvalgyba 1937-1939 m.475 ir kt. 

Theodor Hertel (1918-1943) 
brangiausiai apmokamas 
lietuvių saugumo agentas 
„Diplomat“, „Ona“. 1940 m. buvo 
suimtas už darbą Lietuvos sau- 
gumui 1929-1933 M. ir 1943 m. 
birželio 1 d. sušaudytas. 


Daugumą Lietuvos agentų Vokietijos gestapas suėmė 1940-1941 m., ištardęs 
ir perverbavęs keletą Lietuvos buvusių saugumo darbuotojų. Tarp demaskuotų 
lietuvių karinės žvalgybos ir saugumo agentų buvo Willi Lūderman (g. 1885) 
„Antanas“ (nuteistas 1942 m.), Carl Zimmer (g. 1885) „Milda“ (sušaudytas 1943 m. 
sausio 14 d. už darbą lietuvių žvalgybai 1930-1939 m.)47“; Heinrich Bernhard 
Bartuschies (g. 1904) „Schlūssel“, suimtas 1941 m. ir už darbą 1935-1937 m. lie- 
tuvių žvalgybai nuteistas 6 metams (kartu su juo Karaliaučiuje suimtas ir Willi 
Kurschat)*77; Merkel Heinz Hennig (g. 1918), užverbuotas 1938 m. ir 1942 m. spa- 
lio 27 d. nuteistas mirties bausme ir sušaudytas*7*; Theodor Hertel (1918-1943) 
„Diplomat“, „Ona“ suimtas už darbą Lietuvos saugumui 1929-1933 m. ir 1943 m. 
birželio 1 d. sušaudytas*7?; Josef Prczybilla „Ida“ (1896-1942), gestapo suimtas 
1940 m. liepos 15 ir 1942 m. birželio 6 d. sušaudytas už ryšius su Lietuvos žval- 
gyba 1930-1939 m.**9; Max Schneidereit „Martin“ (1913-1942), 1942 m. kovo mėn. 
apkaltintas darbu lietuvių žvalgybai 1932-1939 m. ir mirė kalėjime 1942 m. lie- 
pos 21 d.4?! ir ir kt. 


SAUGUMAS MĖLYNAME AKSOME 


iekdamas dar tiksliau reglamentuoti VSD veiklą, J. Statkus bendradar- 

biavo su Latvijos ir Estijos atitinkamomis įstaigomis. Tas bendradarbia- 
vimas užsimezgė jau dar anksčiau. J. Statkus netgi buvo apdovanotas estų 
Erelio ordinu, susirašinėjo su Estijos policijos inspektoriumi A. Lytu (Liit). 
Šis, J. Statkaus paprašytas, į rusų kalbą išvertė Estijos kriminalinės policijos 
įstatymą*??. Lietuvos saugumo tarnybos taip pat teikė reikalingą informaciją 
apie asmenis, įtariamus dirbant antivalstybinį darbą Latvijoje ar Estijoje. 

Antai uždraudus Klaipėdos nacistines organizacijas ir suėmus jų aktyvistus, 
VSD viršininkas A. Povilaitis pranešė Latvijos politinės policijos viršininkui, 
kad „aršus hitlerininkas Gertas Ropas [SP žiniomis, prie nacių jis prisidėjo 
dar trečiajame dešimtmetyje - A. A.] susirašinėja su Latvija šiuo adresu: 
„.„Riga. Kuter str. 13483, 

Liūto ženklas kišenėje. 1934 m. pradžioje vidaus reikalų ministras S. Rus- 
teika paskelbė VSD vidaus statutą, o VSD direktorius J. Statkus 1934 m. kovo 
3 d. išleido slaptą įsakymą Nr. 1. Vidaus statute paskelbti bendri reikalavimai 
saugumo darbuotojams: „<...> eidami savo pareigas turi būti ramūs, susivaldę, 
mandagūs, teisingi, humaniški ir objektyvūs <...>, turi gyventi ramiai, padoriai, 
savo gyvenimą tvarkyti pagal ekonominį pajėgumą ir, apskritai, būti pavyz- 
dingu tarnautoju, turinčiu visuomenės pasitikėjimą <...>“. Žinoma, tokio idealo 
buvo tik siekiama, o svarbiausia nustatyta tai, jog, „pildydamas tarnybos parei- 
gas, tarnautojas neturi žiūrėti asmenų visuomeninės padėties, bet turi griežtai 
laikytis įstatymų bei įsakymų nustatytos tvarkos. 1924-1926 m. veikusios Poli- 
tinės policijos viršininkas, priešingai, reikalavo atsižvelgti į sekamo asmens vi- 
suomeninę padėtį, pažintis, gimines, draugus, kad nekiltų prieš politinį sekimą 
nukreiptos kampanijos. 


Ieškomų asmenų fotoalbumas > 


Valstybės saugumo darbuotojai beveik visą savo laiką turėjo skirti tarnybai 
ir net laisvu nuo darbo laiku privalėjo „gavę įsakymą nieko nelaukiant vykti ir 
vykdyti tai, kas jam pavedama“. Asmeninis gyvenimas buvo suvaržytas labiau 
nei bet kurioje kitoje tarnyboje. Iš departamento direktoriaus reikėjo gauti lei- 
dimą vesti (išsiskiriant irgi reikėjo pranešti), tarnautojams ir net jų žmonoms 
draudžiama prasiskolinti. VSD buvo depolizuota įstaiga, o mokslo, sporto, 
kultūros, prekybos, pramonės organizacijose ir draugijose tarnautojams buvo 
galima dalyvauti tik gavus direktoriaus sutikimą. Tokių organizacijų (išskyrus 
prekybos ir pramonės) veikimas leistinas ir pačiame departamente. VSD direk- 
toriui leidus, valstybės saugumo darbuotojas galėjo rašyti straipsnius spaudai, 
bet buvo draudžiama „skelbti rašinius apie valstybės išorės ar vidaus reikalus 
be savo vyresnybės sutikimo“. Tokie buvo bendri reikalavimai visiems VSD dar- 
buotojams. Konkretūs reikalavimai kiekvienam atskirai (pagal pareigas) nusta- 
tyti minėtu VSD direktoriaus įsakymu Nr. 1. 

1934 m. spalio 17 d. pašventinta VSD vėliava. 


Tokiai reorganizacijai buvo rengiamasi nuosek- 
liai. 1931-1933 m. J. Statkui užimant Kriminalinės 
policijos valdybos direktoriaus, o A. Povilaičiui - 
I (politinio) skyriaus viršininko pareigas, jų įs- 
taigos buvo reorganizuotos teisiniu, techniniu ir 
metodiniu atžvilgiu. Pradėta plačiau taikyti kri- 
minologijos mokslo metodus, įrengtos modernios 
patalpos. Naujasis Valstybės saugumo departa- 
mentas, perėmęs visą Kriminalinės policijos val- 
dybos struktūrą, ją patobulino ir dar labiau regla- 
mentavo saugumo darbuotojų veiklą. 

Valstybės saugumo departamento direktoriui, 


kaip ir anksčiau Kriminalinės policijos valdybos 
direktoriui, buvo tiesiogiai pavaldūs penkių apy- 
gardų (išskyrus Kauno) viršininkai, Bendrojo, Ži- 
nių ir Spaudos skyrių viršininkai, asmeninis sekretorius, juriskonsultas ir depar- 
tamento inspektorius, o VSP viršininkui - VSP Kauno apygardos viršininkas, 
Agentūros, Kvotų ir Ypatingojo skyrių viršininkai. Departamento direktoriaus 
teisės buvo didelės - jis savo nuožiūra priimdavo tarnautojus, jam pavaldus 
buvo „valdininkas užsieniui“, kuris slaptai gaudavo įsakymus ir juos vykdydavo 
jam prieinamomis priemonėmis. Direktoriaus nurodymu asmeninis sekretorius 
(pirmuoju asmeniniu sekretoriumi buvo K. Mačiulis) išduodavo pinigus sekimo 
reikalams ir turėjo savo žinioje VSD šifrą49*, kurį keisdavo kiekvienais metais 
(o pametus bent vieną šifro pavyzdžio egzempliorių - buvo keičiamas nedel- 
siant). Tuomet šifravimas buvo įvestas ryšiams tarp VRM vietos įstaigų (apskri- 
čių viršininkų, Geležinkelių policijos viršininko ir Klaipėdos krašto pasienio 
policijos vado) ir VRM. Per šias įstaigas eidavo daug VSD informacijos, kurios 
slaptumą reikėjo išsaugoti. Buvo parengti nauji „Nuostatai šifruotam susižino- 
jimui“*55. Šifras tarp vietos įstaigų ir VRM buvo nustatytas rutulinio šifranto 
pavidalo, kuris pavadintas „Laimės ratu“. Šifravimui supaprastinti ir nelegaliam 
dešifravimui apsunkinti nustatytas originalus šifro raktas — jis turėjo atitikti 
dokumentą pasirašiusio pareigūno pavardės trečią raidę. Taip kiekviena įstaiga 
įsigijo savo šifro raktą, tereikėjo žinoti reikiamų pareigūnų pavardes. Panašiai 
šifravimas organizuotas ir VSD. 


203 


Iki 1934 m. valstybės saugumo tarnybos darbuotojai nenešiojo uniformų, o 
turėjo tik tarnybinį legitimacijos ženklą su užrašu „Kriminalinė policija“. Šis 
ženklas buvo nešiojamas už švarko atlapo ir parodomas tik esant tarnybinei 
būtinybei. Po reorganizacijos, 1934 m. vasario 5 d., vidaus reikalų ministras nu- 
statė vienodą Valstybės saugumo ir Kriminalinės policijos darbuotojų uniformą 
ir naują tarnybinį legitimacijos ženklą. Nutarta Valstybės saugumo policijos ne- 
beišskirti iš kitų policijos rūšių. Nuo tol civilius drabužius buvo galima nešioti 
tik esant tarnybinei būtinybei (sekant, vykdant slaptas tarnybines pareigas ir 
pan.). VSD tarnautojų uniformos pagrindinė spalva buvo tamsiai mėlyna. Tik 
aukščiausių kategorijų tarnautojų apykaklė, rankogaliai, kepurė ir antpečiai tu- 
rėjo būti juodai mėlyno aksomo. Uniforma dar paįvairinta tamsiai raudonos 
spalvos apvadu, o iškilmių metu - baltomis pirštinėmis, pusiau lenktu kardu, 
pentinais, baltais antpečiais ir tautiško audinio sidabro spalvos šilko diržu su 
liūto atvaizdu sagtyje. VSD darbuotojų kategorijoms atskirti prie antpečių buvo 
segamos šešiakampės žvaigždutės, o aukščiausių kategorijų darbuotojų antpe- 
čiuose žvaigždutės apvedamos šešiakampiu rėmeliu 
arba lapeliais. Apygardų viršininkai nešiojo po tris 
šešiakampiu apvestas žvaigždutes, o aukščiausioji 
departamento vadovybė - vieną žvaigždutę, apvestą 
lapeliais. 


Nauja VSD darbuotojų uniforma. 


Nuo 1927 m. rugpjūčio 27 d. nešiotas legitimacijos 
ženklas pakeistas nauju, 45 mm ilgio ženklų (nešioja- 
mu ant rankovės arba kišenėje). Šio ženklo viduryje 
buvo pažymėtas darbuotojo numeris, o numerio kai- 
rėje - Vytis, dešinėje - liūtas. VSP ir Kriminalinės 
policijos ženklai nuo tol jau skyrėsi savo užrašais 
(„Valstybės saugumo policija, „Kriminalinė polici- 
ja *€9). Sukūrus VSD, darbuotojų skaičius jame nuolat 
didėjo. 1933 m. birželio 1 d. dirbo 273 darbuotojai, o 
1935 m. sausio 1 d. - jau 313 (valdininkų padaugėjo nuo 64 iki 69, vyr. Valdinin- 
kų - nuo 61 iki 79, kvotų valdininkų - nuo 4 iki 18, skyriaus viršininko padėjė- 
jų - nuo 1 iki 4)**7. Bet tik maža VRM darbuotojų dalis dirbo VSD, o dauguma 
dirbo Pasienio policijoje (2012) ir Viešojoje policijoje (1559). 

Didžiausias VSD skyrius buvo Bendrasis (pirmasis viršininkas - Nenorta), 
jame dirbo 50 darbuotojų (1935 m. sausio 1 d.). Skyrius turėjo buhalteriją, raštinę, 
ūkio ir budėjimo dalį (pirmųjų dviejų viršininkai buvo vokiečiai J. Kochas ir 
H. P. Reichertas). 

Visas politinio sekimo, informacijos rinkimo, analizės ir kontržvalgybos 
darbas buvo sutelktas kituose šešiuose skyriuose. 

Svarbiausių žinių apdorojimas. Pirmuoju VSD Žinių skyriaus viršininku 
buvo K. Mačiulis. Pats skyrius suskirstytas į tris dalis: Žinių medžiagos apdirbi- 
mo (pirmasis vedėjas - V. Kochas), Žinių teikimo (P. Žvirblis) ir Žinių telkimo 
(J. Šakurskis, o nuo 1939 m. - Davalga*?š). Šiame skyriuje buvo apdorojama visa 
iš kitų skyrių gaunama informacija. Pirmiausia tai agentūrinės žinios (agentų 
pranešimai) apie nelegalias ir legalias organizacijas, jų narius: departamento 
apygardų biuleteniai, mėnesio apžvalgos, nelegalūs atsišaukimai ir kita literatū- 
ra, visa politinio ir organizacinio veikimo struktūrinė bei statistinė medžiaga, 
politinę reikšmę turinčios fotonuotraukos. VSP viršininkas šiam skyriui teik- 
davo žinias apie atvykstančius svetimšalius ir Lietuvos piliečius, kurie lankėsi 
SSRS, okupuotoje Lietuvoje ir Lenkijoje, taip pat VSP Kauno apygardos dieny- 
nus, Spaudos skyriaus dienyną, Kvotų skyriaus žinias, politinių nusikaltėlių ar 
įtariamų asmenų fotonuotraukas, pirštų atspaudus ir pan. 

Remdamasi gauta informacija, Žinių medžiagos apdirbimo dalis parengdavo 
periodiškai leidžiamas departamento žinias bei kas mėnesį sudarytas apžval- 
gas, taip pat organizacijų, departamento veiklos ir kitokių rūšių statistines ir 
struktūrines schemas bei diagramas. Iš šios dalies informacija apie kitas or- 
ganizacijas ar asmenis buvo teikiama organizacijoms, privačioms įstaigoms ir 
pavieniams asmenims (su VSD direktoriaus leidimu). Visas susirašinėjimas su 
kitomis įstaigomis vyko per šią dalį ir net departamento apygardos (išskyrus 
Ypatingąją dalį) negalėjo savo nuožiūra susirašinėti su kitomis įstaigomis. 

Žinių teikimo dalyje buvo tvarkoma kartoteka ir asmens bylos, o Žinių telki- 
mo dalyje visa gaunama informacija skirstoma („telkiama“) į atskiras bylas pagal 
politines pakraipas, įstaigas ar rūšis ir toliau smulkinama į politinių organizaci- 
jų, partijų, grupių, korporacijų ir kitokias bylas. Šioje dalyje buvo kartoteka visų 
asmenų, apie kuriuos VSP turėjo bent kokių nors žinių. Kartotekos registracijos 
kortelėje buvo įrašomos visos apie registruojamąjį asmenį turimos žinios, taip 
pat pažymimas jo fotonuotraukos numeris (fotoalbume), pirštų atspaudų for- 
mulė ir žinių sąrašo eilės ar asmens bylos numeris43?. Į kartoteką pakliūdavo 
įtariamieji antivalstybiniu veikimu, bet jeigu apie vieną asmenį buvo gaunamos 

bent trys naujos žinios, jam buvo pradedama asmens byla. Šioje byloje turėjo 
būti sukaupta visa informacija apie tą žmogų: fotonuotrauka, išaiškinimas (gy- 
venamoji vieta ir pan.), visų apie jį turimų žinių nuorašai. Be minėtos karto- 
tekos, buvo sudaromi politinių nusikaltėlių (turinčių asmens bylas) nuotraukų 
albumai, pirštų atspaudų (daktiloskopinių lapų) kartoteka, literatūros kartoteka 
(pagal pavadinimus ir politines pažiūras sudedama po 20 egz. atsišaukimų, po 
5 egz. kitos literatūros), ieškomų politinių nusikaltėlių knygelės. 


VSD sekamo asmens anketa. 

Žinios apie atvykstančius užsieniečius ir Lietuvos piliečius, kurie lankėsi 
SSRS, okupuotoje Lietuvoje ir Lenkijoje, buvo kaupiamos atskirai nuo politinių 
nusikaltėlių kartotekos. Šiuo atveju buvo sudaromi vien sąrašai, o politinių nu- 
sikaltėlių kartotekoje registruojami tik tie asmenys, apie kuriuos gauta žinių dėl 
jų nelegalios veiklos. Pvz., iš Ypatingojo skyriaus buvo gautos žinios, kad latvis 
A. Sieveras (Sievers) 1935 m. spalio 5 d. „turėjo su Ryga pasikalbėjimų telefonu 
Nr. 28838 <...>. Pas A. Sievers 
spalio 4 d. buvo atvykę du 
svetimšaliai: Vengrijos pilie- 
tis W. Biltz ir Anglijos pilietis 
N. Strauster <...>. Taip pat su 
Sievers turi artimus santykius 
ir anglų žurnalistas R. Krause 
<...>. Atrodo, kad R. Krause 
yra tik prisidengęs žurnalisto 
vardu, o tuo tarpu greičiausiai 
yra šnipas. Tarp svetimšalių 
galėjo pasitaikyti ir Lietuvos 
pasus turinčių „tarptautinių 
šnipų“. SSRS šnipas (Šancha- 
juje, Paryžiuje) Š. Arkus ir jo 
žmona T. Arkus (Rosenštein, 
Linova) turėjo kažkokiu būdu 
gautus lietuviškus dokumen- 
tus. T. Arkus Lietuvos pilie- 
tybę patvirtinantį dokumentą 
gavo tolimoje Kinijoje iš Lie- 
tuvos URM įgaliotinio refe- 
rento J. Radušio (1936 m. vasa- 
rio 8 d.)499 


Ieškomų asmenų fotoalbumas. 

Be visų minėtų darbų žinių telkimo dalies darbuotojai dar turėjo nuolat su- 
darinėti nelegalių ir legalių opozicijos organizacijų aktyvistų, sekamų organiza- 
cijų vadovybių sudėties sąrašus. 

Visą šią nemažą žinių analizę turėjo atlikti 16 skyriaus valdininkų**!. Didžio- 
ji jų darbo dalis tenkino VSP poreikius, o Prezidentas, Ministras pirmininkas 
ir ministrai (KAM, VRM, URM) gaudavo VSP apžvalgas (mėnesio, ketvirčio). 
VSP apžvalgose ir VSD biuleteniuose buvo nurodomi svarbiausi įvykiai, kurie 
galėjo turėti įtakos Lietuvos vidaus padėčiai. Pirmiausia tai komunistų veikla 
(instrukcijos, streikai, susirinkimai), paskui krikščionių demokratų, tautinin- 
kų, lenkų, vokiečių veikla (organizacijos, susirinkimai) ir bendra vidaus padėtis 
(ekonomika, gyventojų aprūpinimas prekėmis, bedarbių aprūpinimas darbu). 

Cenzūra plius informavimas. Pirmuoju Spaudos skyriaus viršininku buvo 
M. Žilinskas. Jam teko vadovauti pačiam mažiausiam departamento skyriui. 
Tik šeši darbuotojai turėjo atlikti visus VSD reikalingus vertimus, sekti vidaus 
ir užsienio spaudą, cenzūruoti įvežamus spaudinius ir gramofonų plokšteles, 
tvarkyti departamento biblioteką ir skaityklą, sekti užsienio radijo stočių pro- 
pagandą apie Lietuvą, išgauti „įtariamą korespondenciją“, informuoti Lietuvos 
spaudą bei visuomenę apie valstybės saugumo darbą bei su valstybės saugumu 
susijusius įvykius. Skyrius buvo padalytas į dvi dalis: Užsienio spaudos cenzū- 
ros (pirmuoju cenzoriumi 1934 m. buvo P. Zundė) ir Bendrąją (V. Kymantas, 
vėliau perėjęs į Agentūros skyrių). 

Sekant vidaus ir užsienio spaudą (pirmiausia - Vokietijos, Lenkijos, SSRS, 
Latvijos ir Estijos), reikėjo ne tik informuoti, kas rašoma apie antivalstybinį, 
antivyriausybinį ir „Lietuvos politiniam režimui žalingą veikimą , bet ir apie 
visuomenės nuotaikas, apie viską, kas rašoma užsienio spaudoje apie Lietuvą. 
Ypač buvo sekama SSRS komunistinė ir Vokietijos nacionalsocialistinė spauda, 
nes joje galėjo pasitaikyti Žinių apie šios krypties inspiruojamų organizacijų vei- 
klą Lietuvoje arba jų veikimo taktiką. Spaudos skyrius domėjosi ir straipsniais, 
kuriuose nagrinėjama Lietuvos užsienio politika bei santykiai „su tais mūsų 
kaimynais, kurių politinė reikšmė bei akcija daro įtakos mūsų valstybei“. Visa 
išanalizuota informacija buvo panaudojama leidžiant VSD „Spaudos dienyną“ 
ir pusės metų „Spaudos apžvalgas“. Šiuose leidiniuose turėjo atsispindėti Lietu- 
vos vidaus gyvenimas (opozicijos politika, politinė taktika, siūlomos reformos, 
valstybės ir Bažnyčios santykiai, tautinių mažumų veikimas, bendra padėtis), 
Klaipėdos krašto reikalai (nacionalistų, vietos vokiečių veikla, santykiai su Di- 
džiąja Lietuva, jų politinių krypčių kova, Klaipėdos lietuvių veikla, ekonomi- 

niai reikalai), Vokietijos politika (Rytų politika, santykiai su Lietuva, politika 
Klaipėdos atžvilgiu, vidaus ir tautinių mažumų politika, santykiai su kitomis 
valstybėmis, o ypač su Lenkija, SSRS ir Prancūzija), okupuotos Lietuvos gyve- 
nimas (lietuvių tautinė ir kultūrinė veikla, tarpusavio politinė kova, Lenkijos 
represijos prieš lietuvius, lenkų administracijos santykiai su kitomis tautinėmis 
mažumomis, Lietuvos emigrantų veikla, Vilniaus lenkų radijo ir spaudos propa- 
ganda prieš Lietuvą), Lenkijos politika (politika Lietuvos ir okupuotos Lietuvos 
atžvilgiu, propaganda prieš Lietuvą, vidaus ir tautinių mažumų politika, san- 
tykiai su kitomis valstybėmis, o ypač su SSRS, Vokietija, Latvija, Estija, Pran- 
cūzija, Mažąja Santarve), Baltijos valstybių reikalai (Latvijos ir Estijos santykiai 
su Lietuva, Lenkija, Vokietija, SSRS, Baltijos ir Skandinavijos valstybių sąjungos 
klausimai, Latvijos vidaus politika, Latvijos ir Estijos tautinių mažumų politika 
(ypač vokiečių atžvilgiu), lietuvių mažumos reikalai Latvijoje), Sovietų Sąjungos 
ir Kominterno veikimas (SSRS vidaus politika, santykiai su Vokietija, Lenkija, 
Baltijos valstybėmis, Komunistų Internacionalo politika ir taktika), nelegalios 
spaudos platinimas. „Spaudos dienynuose“ turėjo atsispindėti ir smulkesni įvy- 
kiai (žinotini vyriausybei, saugumo organams), spaudoje skelbiamos informaci- 
jos patikrinimas, pasiūlymai nubausti už spaudos nuostatų pažeidimus*9*. 

VSD direktorius Spaudos skyriaus parengtus „Spaudos dienynus“ siuntė 
dvylikai adresatų - Prezidentui, premjerui, valstybės kontrolieriui, teisingumo, 
užsienio reikalų, susisiekimo, švietimo, krašto apsaugos, vidaus reikalų ir žemės 
ūkio ministrams, VRM generaliniam sekretoriui, Klaipėdos krašto guberna- 
toriui. Todėl „kiekvieną rytą Kajetonas Lelešius <...> su nedideliais violetinės 
spalvos paketais leisdavosi į kelionę po laikinąją sostinę - į Krašto apsaugos 
ministeriją, Ministrų Tarybą <...>. Lydėjo atskirai keli ginkluoti apsauginin- 
kai <...>,*93 (tai vieno iš paskutiniųjų kurjerių atsiminimai). Spaudos skyriaus 
viršininkas tą pačią informaciją perduodavo ir VRM Piliečių apsaugos depar- 
tamento direktoriui, Kauno komendantui, Tautininkų sąjungos generaliniam 
sekretoriui, „Eltos“ direktoriui, „Lietuvos aido“ redaktoriui, URM spaudos refe- 
rentui, Kriminalinės policijos viršininkui, VSD Agentūros skyriaus viršininkui, 
VSP Klaipėdos apygardos viršininkui, VSD direktoriaus asmeniniam sekreto- 
riui, VSD Žinių skyriaus viršininkui. Galima sakyti, kad šie 24 žmonės turėjo 
išsamiausią informaciją apie Lietuvos vidaus ir užsienio padėtį. 

VSD Spaudos skyriui teko ir nedėkinga cenzoriaus pareiga. Tiesa, VSD teko 
tik mažiausia cenzūros sistemos dalis, kuri buvo skirta iš užsienio gaunamiems 
spaudiniams. Cenzūra buvo atliekama Kauno, Klaipėdos, Šiaulių ir Pagėgių paš- 

te bei muitinėse. Cenzoriai savo pareigas vykdydavo tik dalyvaujant spaudinių 
gavėjams, todėl savavaliavimui buvo užkirstas kelias. Neįleidžiami leidiniai (pa- 
gal atitinkamą sąrašą) buvo antspauduojami „retournon admis“ (grąžinamas- 
neleidžiamas) antspaudu ir išsiunčiami į tą kraštą, iš kurio atsiųsti. Trečiajame 
dešimtmetyje Kriminalinės policijos I skyrius tokius leidinius paprasčiausiai 
konfiskuodavo ir sunaikindavo. Likusią cenzūros dalį kontroliuojant leidžia- 
mus spaudinius atliko karo cenzūra (karo cenzūros komitetas)*?*, 

Į draudžiamų leidinių sąrašą patekdavo komunistinio, revoliucinio bei anar- 
chistinio turinio leidiniai, išspausdinti Lenkijoje arba SSRS (išskyrus moksli- 
nius), propagandiniai, nukreipti prieš Lietuvos teises Klaipėdos krašte, porno- 
grafiniai ir įžeidžiantys tikinčiųjų bei dorovės jausmus, viliojantys emigruoti 
bei kiti „spaudiniai, kuriuos pats VSD direktorius uždrausdavo“ . 

VSD cenzūros galėjo išvengti tik Prezidentas, ministrai ir užsienio valstybių 
atstovai. Be to, buvo cenzūruojami kriminalinio ar politinio pobūdžio kino fil- 
mai, o VSP Klaipėdos apygarda cenzūruodavo visus Klaipėdos krašto vokiečių 
teatrų spektaklius, kad juose nebūtų „aiškiai svetimų politinių arba patriotinių 
motyvų *95, 

Spaudos skyriaus Bendrosios dalies vedėjas tvarkė departamento knygyną 
ir skaityklą, sekė radijo propagandą. Pagal žinomas radijo programas iš anks- 
to buvo nustatoma, kurią stotį ar programą reikia sekti. Pirmiausia, be abejo, 
sekamos lenkų radijo programos. Propagandą prieš Lietuvą iki 1935 m. skleidė 
Lenkijos URM ir Generalinio štabo II skyriaus subsiduojama Vilniaus radijo 
laida CL (Chwilka Litewska - Lietuviška valandėlė) ir Wilbi (Vilniaus informa- 
cijos biuras). CL ir Wilbi vadovavo prof. J. Ostrovskis. Aktyvus šių laidų ben- 
dradarbis buvo II skyriaus darbuotojas J. Jablonskis. Lietuvos saugumo depar- 
tamentui šių įstaigų veikla buvo įdomi ir tuo, kad, be propagandos, jos atliko ir 
analitinį darbą: rinko ir apdorojo informaciją apie Lietuvos ekonominę, karinę, 
politinę padėtį, teikė duomenis apie lenkų padėtį Lietuvoje. Su CL ir Wilbi glau- 
džiai bendradarbiavo Vilniuje veikęs V. Velhorskio vadovaujamas Rytų Europos 
mokslinio tyrimo institutas. Todėl Lietuvos VSD Spaudos skyrius turėjo sekti 
visą šių įstaigų veiklą, jų teikiamą informaciją, nors varžytis buvo labai sunku. 
Nuo 1936 m. CL ir Wilbi buvo įtrauktos į Rytų Europos mokslinio tyrimo ins- 
tituto lietuvių sektorių. Vietoj Wilbi pasirodė „Biuletyn prasowy“ („Spaudos 
biuletenis“), o CL pradėjo leisti „Biuletyn Kowienski“ („Kauno biuletenį“)49*, 
Lenkijos generalinio štabo II skyrius ir toliau kontroliavo CL ir „Biuletyn praso- 
wy“ darbą, teikė informaciją apie Lietuvą. Visa tai rodė, kaip Lenkijoje buvo re- 


213 


miamas II skyriaus informacinis-analitinis darbas. Lietuvoje spaudos analizė ir 
informacija (propaganda) tuo metu buvo sukoncentruota keliose žinybose ir or- 
ganizacijose: VSD Spaudos skyriuje, „Eltoje“, Tautininkų sąjungos Propagandos 
komitete (nacionalinė ir valstybinė propaganda Lietuvos viduje), URM Spaudos 
sekcijoje (valstybinė ir ekonominė propaganda užsienyje). Spaudai, informacijai 
ir propagandai Klaipėdos krašte buvo įkurta speciali spaudos tarnyba“??. Dar 
1932 m. Kriminalinės policijos valdyboje buvo susirūpinta ryšiais su spauda ir 
visuomene, todėl ir susikūrusiam Spaudos skyriui nurodyta ne tik informuoti 
visuomenę apie VSD uždavinius ir atliekamus darbus, bet ir stengtis „pakeisti 
neteisingą visuomenės nuomonę apie policijos tariamai neleistinus ir neteisėtus 
metodus tardant nusikaltėlius“. Bet, kaip jau minėta, nors Lietuvos saugumo 
tarnybos su antivalstybiniu judėjimu kovojo ir nuolat rūpinosi savo prestižu 
visuomenėje, nuomonė apie jų veiklą dažnai būdavo ne pati geriausia. 

„Sekti pavojus visuomenės ramumui“. Pirmuoju Agentūros skyriaus vir- 
šininku buvo B. Vėžys, dirbęs valstybės saugumo tarnyboje nuo 1919 m. rug- 
pjūčio 1 d. ir perėjęs visas tarnybinės karjeros pakopas. Skyriui buvo patikėta 
sekti Lietuvoje visokį veikimą, kuris „sudaro pavojų valstybės saugumui ir vi- 
suomenės ramumui“. Šis skyrius galėjo ir kitose valstybėse sekti (žinoma, slap- 
tai) Lietuvos ir tų valstybių piliečių organizuotą bei individualų „priešvalstybinį, 
kultūrinį ir kitokį veikimą Lietuvos valstybės atžvilgiu, kuris sudaro pavojų 
tautos bei valstybės saugumui ir visuomenės ramumui <...>“. Pavojų „valstybės 
saugumui ir visuomenės ramumui“ turėjo nustatyti patys Agentūros skyriaus 
darbuotojai (orientuojami VSD direktoriaus nurodymų). 

1934 m. pradžioje buvo sudarytos kelios Agentūros skyriaus dalys: Kariš- 
ka dalis (skyriaus viršininko padėjėju ir dalies pirmuoju vedėju buvo P. Bur- 
ba); Komunistinių organizacijų dalis (P. Lašas); Dešiniųjų organizacijų dalis 
(J. Orlingis); Lenkų, šnipų ir politinių emigrantų dalis (V. K. Druskis); Kairiųjų 
organizacijų dalis (Kairiosiomis organizacijomis buvo laikomos Valstiečių liau- 
dininkų, Socialdemokratų ir Socialrevoliucionierių partijos); Tautiškųjų orga- 
nizacijų dalis ir Mažumų dalis. Kiekvienas Agentūros skyriaus darbuotojas (jų 
buvo 9) buvo kurios nors dalies vedėjas. Skyriaus viršininkas taip pat galėjo 
turėti savo agentų antivalstybinių ir legalių organizacijų centruose, privalėjo 
sudarinėti sekamų organizacijų veikimo ir plėtimosi schemas, rengti antivals- 
tybinių organizacijų likvidavimo planus. 

Agentūros vedėjams buvo leidžiama įsigyti slaptųjų bendradarbių, naudo- 
jantis visomis galimomis priemonėmis, kurios „neišeina iš teisingumo, sąži- 

ningumo ir įstatymų ribų . Verbuojant agentą buvo draudžiama naudoti smur- 
tą, o reikalaujama laikytis įstatymų ir „elgtis švelniai, mandagiai, energingai, 
gerai susipažinti su vietos aplinkybėmis ir verbuojamųjų asmenų psichologija“. 
Agentūros vedėjais galėjo tapti tik labiausiai patyrę VSD darbuotojai (pvz., dar 
dirbę Žvalgybos skyriuje P. Lašas, J. Orlingis), nes neatsargumas grėsė slaptojo 
bendradarbio „iššifravimu“, o VSD direktoriaus įsakyme Nr. 1 buvo skelbiama, 
kad „bendradarbio iššifravimas yra lygus valstybės išdavimui, todėl tarnauto- 
jas, per savo kaltę iššifravęs bendradarbį, didžiai nusikalsta, nors neformaliai, 
bet faktiškai“. Žinoma nuo to niekas nebuvo apdraustas, nes tiek Kominternas, 
tiek nacistinės organizacijos turėjo savo seklių grupes, kurios stegėsi išsiaiškinti 
lietuviško saugumo agentus. 

Iš karto reikėjo gauti verbuojamo asmens pasižadėjimą (ar pranešimo ran- 
kraštį) ir paimti jį į savo rankas, kad agentas nešantažuotų, neprovokuotų arba 
nepabėgtų. Paskui reikėjo laikytis kuo griežčiausios konspiracijos, nes „pasima- 
tymų su slaptais bendradarbiais niekas neturėjo matyti, žinoti ar girdėti“. Po 
pasimatymų konspiraciniuose butuose (tokį butą turėjo susirasti pats agentūros 
vedėjas) išgautos žinios kiekvieną rytą buvo perduodamos skyriaus sekretoriui 
(nuo 1934 m. sekretoriumi dirbo A. Nakas). Skyriaus viršininkas pats peržiūrė- 
davo gautas žinias ir svarbesnes pranešdavo VSD direktoriui. 

Visi slaptųjų bendradarbių pasižadėjimai buvo laikomi skyriaus viršininko 
vo“, atsisakydavo dirbti arba buvo atsisakoma jo paslaugų) arba jei atsitikdavo 
„kitas svarbus reikalas, kuris grėstų bendradarbio autoritetui ar sudarytų jo gy- 
vybei pavojų, tai pasižadėjimai bei tarnautojų pareiškimai apie juos naikinami 
(sudeginami)“?š. Tai buvo automatiškas kompromituojančių dokumentų sunai- 
kinimas, jei agentui grėstų pavojus. Iš Agentūros skyriaus į kitus departamento 
skyrius negalėjo patekti nė vieno agento asmens byla, dokumentų fotokopijos ir 
veikiančių agentų rankraščiai. Visa tai turėjo nuolat būti skyriuje, o prireikus 
galėjo būti tik sunaikinama. 

Agentūros vedėjo P. Burbos vadovaujama Kariška dalis 1934 m. labiausiai 
pasižymėjo atskleisdama kariškių pučo galimybę. Dar iki 1934 m. birželio 7 d. 
valstybės saugumo darbuotojai turėjo duomenų apie rengiamą pučą ir per plk. 
K. Skučą įspėjo dėl to A. Smetoną bei Kauno policijos vadovybę*??. Pasitarime 
pas Prezidentą „plk. Skučas nepasakė, iš kur jis Žino apie rengiamą sukilimą, 
nors man buvo susidaręs įspūdis, - rašė S. Raštikis, - kad tas jo informatorius 
turėtų būti vienas iš organizuojamo sukilimo dalyvių <...>. Vyriausiojo štabo 

viršininkas gen. P. Kubiliūnas įtarė VSD aktyviai veikiant kariuomenėje ir netgi 
turėjo sąrašą kariškių, įtariamų bendradarbiavimu su Saugumo policija. Pats 
būdamas vienu iš pučo organizatorių, P. Kubiliūnas teigė, kad „tai yra karinin- 
kų demoralizavimas ir visos kariuomenės ardymas'5“?, Bet VSD laiku suteikta 
informacija nebuvo pasinaudota. Neryžtingumas ir pasyvumas tik pagreitino 
karininkų pučą. 

1934 m. birželio 7 d. kariuomenė apsupo Valstybės saugumo departamentą, 
pučininkus palaikiusio Agentūros skyriaus dalies vedėjo V. K. Druskio (trečia- 
jame dešimtmetyje buvo lietuvių karinės žvalgybos agentu Vilniuje) pastan- 
gomis buvo išjungta automatinė telefonų stotis, iš VSD valdininko Jasinsko 
išreikalautas departamento darbuotojų sąrašas. Pučas nepavyko, bet jis parodė, 
kad ir vienas kitas saugumo darbuotojas įsiveldavo į vidaus politines kovas. Ma- 
tyt, po to iš VSD pareikalauta ryžtingesnių prevencinių veiksmų. Panašiai kaip 
1927 metais, VSD direktorius Jonas Statkus 1934 m. rudenį pasiūlė buvusiam 
A. Voldemaro asmeniniam patikėtiniui Juliui Vaitkevičiui, kalintam už pasikė- 
sinimą prieš S. Rusteiką, organizuoti sukilimo „bandymą“, siekiant „šią idėją 
sukompromituoti ir išprovokuoti '5*!. Kariuomenės teismui paskyrus bausmes ir 
iki 1938 m. aktyviausius „voldemarininkus“ išlaikius kalėjime, buvusiems pučo 
dalyviams leidus lankytis Kaune tik su saugumo policijos apygardos viršininko 
leidimu, realių bandymų organizuoti perversmus nebebuvo. 

Dar 1927-1933 m. daug dėmesio buvo skiriama stipriai agentūrai sudaryti, 
todėl 1934 m. kiekvienoje apygardoje ji jau buvo palyginti gausi. Štai VSP Kau- 
no apygardoje 1934-1935 m. buvo net 341 informatorius. Tada šios apygardos 
Agentūros dalies vedėju buvo A. Pankratovas, savo darbą pradėjęs žvalgybos 
skyriuje (po okupacijos 1940 m. pasitraukęs į Vokietiją buvo sulaikytas ir tar- 
domas išdavė gestapui VSD agentūrą, dirbusią prieš nacistus). Beveik 2/3 agentų 
turėjo sekti nelegalias organizacijas, o visi kiti - legalias. Vertingiausi informa- 
toriai buvo nuolat perduodami VSD Agentūros skyriui; tokių slaptųjų bendra- 
darbių 1934-1935 m. iš VSP Kauno apygardos buvo net 75. Su nevertingais ir 
nedrausmingais informatoriais ryšiai buvo nutraukiami (tuo metu atsisakyta 
tik penkių informatorių paslaugų). Iš 341 informatoriaus 107 sekė komunistus, 
49 - komjaunuolius, 16 - plečkaitininkus, 15 - lenkų šnipus ir plečkaitininkus, 
23 - tik lenkų šnipus, 15 - lenkus, 7 - vokiečius, 1 - žydų organizacijas (infor- 
matorius Rocha), 1 teikė žinias apie Lenkiją. Buvo sekami socialistai revoliucio- 
nieriai (2 agentai), studentai (ateitininkai, varpininkai ir kiti), socialdemokratai 
(8), valstiečiai liaudininkai (5), krikščionys demokratai (8). Informacija plaukė 

ir iš Vilniaus vadovavimo sąjungos (1 informatorius), Katalikų veikimo centro 


(1), ateitininkų (6), pavasarininkų (4), aušrininkų (1), rusų emigrantų (informa- 


torius Feliksas). Prezidento A. Smetonos nuolatinį oponentą A. Voldemarą ir jo 


šalininkus sekė 4 agentai>??. Pats vidaus reikalų ministras S. Rusteika 1933 m. 


gruodį, matyt norėdamas sustiprinti A.Smetonos aršaus konkurento A. Volde- 


maro ištrėmimą į politinį užribį, sovietinį pasiuntinį M. Karskį įtikinėjo, kad 


A. Voldemaras yra „vokiečių agentas“ ir teikė Vokietijos pasiuntiniui „ypatingą 


informaciją““3. Po 1934 m. karininkų pučo, sustiprinus Kauno įgulos sekimą, 


tarp kariškių veikė 18 informatorių (vienas sekė tik karininkus vokiečius), nors 


ir vėl sovietinei pasiuntinybei vidaus reikalų ministras S. Rusteika pasiguodė (ir 


faktiškai suteikė informacijos apie karininkus, kuriais nepasitikima, ir kaip liu- 


dija dokumentai, - jie buvo 
sekami) apie skirtingų poli- 
tinių orientacijų karininkus: 
plk. Kaziui Griniui (krimi- 
nalinės policijos buvo seka- 
mas 1930 m. dėl kontaktų 


slapy- 
„Kumpas'5?4 ir 


su M. Sleževičium, 
vardžiu 
karinės žvalgybos viršinin- 
kui J. Lanskoronskiui įtaką 
daro lenkai, o plk. Oskarui 
Urbonui ir karo atstovui 
Vokietijoje plk. Kaziui Škir- 
pai — vokiečiai5“. Kaip tik 
tuo metu buvo sudarytas 
„įtartinų asmenų“ sąrašas, 
į kurį įrašyta daugybė ži- 
nomų visuomenės atstovų, 
mokslininkų, studentų“? 
Juozas Audickas (varpinin- 
kas, žemės ūkio ministras 


Sekamo plk. Itn K. Griniaus 
kontaktų identifikavimo anketa. 
1930 m. 

Plk. Itn. Kazio Griniaus („Kumpo“) sekimo ataskaita. 1930 m. 

1939-1940 m.), Julius Būtėnas (studentas varpininkas, vėliau žurnalistas ir lite- 
ratūros tyrinėtojas), Leonas Bistras (krikdemas), Petras Cvirka, Sofija Danutė 
Čiurlionytė („Fil. Lthuania“, M. K. Čiurlionio dukra), Mykolas Krupavičius (ku- 
nigas, krikdemas), Mykolas Sleževičius (liaudininkas), Klemensas Brunius (stu- 
dentas jaunalietuvis, būsimasis Lietuvių aktyvistų fronto ir Lietuvių nacionalis- 
tų partijos vadovybės narys, Gulago kalinys), Kipras Bielinis (socialdemokratas), 
Algirdas Sliesoraitis („Geležinis vilkas“, Klaipėdoje 1938 m. įsteigtos Lietuvių 
aktyvistų sąjungos vadovas), Povilas Šilas (studentas ateitininkas, paskui dirbo 
kriminalinėje policijoje, buvo antinacinio Lietuvių fronto vienu vadovų, Gu- 
lago kalinys), Juozas Eretas (šveicarų mokslininkas, ateitininkas), Kazys Pakš- 
tas (ateitininkas, geografijos profesorius), Adolfas Šapoka (ateitininkas, VDU 
istorijos asistentas, 1936 m. išleistos „Lietuvos istorijos“ vienas autorių), Juozas 
Žiugžda (mokytojas), Zigmas Toliušis (advokatas, varpininkas), Eduardas Tu- 
rauskas (daktaras, ateitininkas, krikdemas, nuo 1934 m. nepaprastasis pasiun- 
tinys Čekoslovakijoje, 1939-1940 m. paskutinis URM Politikos departamento 
direktorius), Jonas Štaupas (teisininkas, ateitininkas, Klaipėdoje 1938 m. įsteig- 
tos Lietuvių aktyvistų sąjungos vienas vadovų) ir kt. Iš viso 1386 kauniečiai, 
daugiausia korporantai, buvę ir esami ateitininkai, varpininkai, neolituanai, 
jaunalietuviai. Sąrašas buvo labiau informacinio pobūdžio. Nors sąraše buvo 
keletas voldemarininkų (A. Sliesoraitis ir K. Brunius suimti 1940 m. gegužės 
27 d. už priklausymą slaptai organizacijai, kurios tikslas „ginkluotu sukilimu 
nuversti esamą vyriausybę'“?) bei keliolika kitų asmenų, kurių veikla buvo 
sekama. Pavyzdžiui, prof. K. Pakšto įsteigto „Politinio klubo“ posėdžiai buvo 
sekami VSP Kauno apygardos valdininkų. Matyt rūpėjo ir turinys, ir diskusijų 
dalyviai. Prof. K. Pakšto pasisakymai apie diktatūrą („jei diktatūra turi plates- 
nių ir didesnių užsimojimų ir planų, tai ji gali viską padaryti, net piramides 
pastatyti... Tokia diktatūra yra kraštui ir tautai naudinga ...Aš nurodyta prasme 
pateisinu Stalino, Musolini ir kitų didelių politikų veikimą... jei tautininkams 
ateis liūdnas galas, tai ne iš mūsų, vadinamų krikščionių demokratų, bet iš jų 
pačių...“), apie būsimus Seimo rinkimus („dabartinė konstitucija nėra idealas, 
bet su ja galima pagyventi'“5*š) 

„Įtartinų asmenų alfabetas“. 1934 m. 


1934 m. lapkričio 8 d. Agentūros skyriaus dalių pavadinimai buvo pakeisti 
paprasta numeracija: I dalimi (vedėjas P. Burba) tapo jungtinė komunistų or- 
ganizacijų, socialrevoliucionierių maksimalistų ir tautiškųjų organizacijų dalis; 
II dalimi (vedėjas J. Orlingis) - krikdemų, valstiečių liaudininkų ir socialde- 
mokratų dalis; III dalimi (vedėjas A. Gajauskas) - politinių emigrantų, šnipų 

ir tautinių mažumų dalis; IV dalimi (vedėjas (L. Žukauskas) - kariškoji dalis; 
V dalimi (vedėjas A. Nakas) - skyriaus sekretoriatas. Iš buvusių septynių dalių 
po reorganizacijos liko tik keturios. 1933-1934 m. svarbiausia laikyta Kariškos 
agentūros dalis, todėl jos viršininkas buvo ir skyriaus viršininko pavaduotojas. 
1934 m. pabaigoje tokia tvarka pasikeitė. Skyriaus viršininko pavaduotoju tapo 
I dalies agentūros vedėjas, vadovavęs agentūrai komunistų partijoje ir tautinėse 
organizacijose. Tos pareigos buvo patikėtos P. Burbai, kuris iki tol (iki 1934 m. 
birželio 7 d.) aktyviai veikė sekdamas kariškius. 

Prezidento apsauga ir sekliai. Šio skyriaus darbuotojai dirbo viename 
svarbiausių VSD veiklos barų. Kiekvienais metais buvo demaskuojama viena 
kita grupė, kuri planuodavo pasikėsinimus į politikus ar valdininkus. Viršinin- 
ko pareigas nuo 1934 m. ėjo A. Čiuoderis. Ypatingasis skyrius buvo padalytas į 
tris dalis: 1. Sekimo dalį (vedėjas V. Ežerskis, nuo 1939 m. — Čėsna), kuri vykdė 
„pėdinį sekimą, t. y. nuolat sekė nurodytą asmenį (dalyje buvo vyresnieji ir 
paprasti sekliai, skyriaus instruktorius); 2. Apsaugos dalį (vedėjas M. Adoma- 
vičius), kuri pirmiausia saugojo Prezidentą (tai Respublikos Prezidento palydo- 
vai, vyresnieji ir paprasti apsaugos sekliai, Prezidento apsaugos vairuotojas); 3. 
Bendrąją dalį (vedėjas J. Pronckus), kuri apdorodavo sekimo ir apsaugos dalių 
pateikiamą informaciją (dalyje buvo raštinės tarnautojai, skyriaus išaiškintojai 
ir budėtojai). 

Ypatingojo skyriaus darbuotojai buvo laikomi slaptaisiais departamento dar- 
buotojais, kurie be ypatingo reikalo negalėjo viešai eiti savo pareigų ar dalyvauti 
kratose, t. y. buvo daroma viskas, kad apie juos nežinotų niekas, išskyrus VSP 
viršininką ir VSD direktorių. Šio skyriaus tarnautojai vadinosi slapyvardžiais, 
turėjo teisę nešioti šaunamąjį ginklą, vilkėti visokią (su skyriaus viršininko lei- 
dimu) uniformą. 

Dėl skyriaus veiklos sudėtingumo viršininkui buvo leista nevaržomai pasi- 
rinkti tarnautojus. Pasirinkti reikėjo labai atsargiai, atmetant visas rekomenda- 
cijas ar protekcijas. Neleista priimti tokių, kurie „ieško geresnės duonos“ (be- 
darbių), nebuvo tarnavę Lietuvos kariuomenėje (puskarininkiais). Kiekvienas 
kandidatas į skyriaus darbuotojus turėjo būti kruopščiai ištirtas psichologo ir 
„jei randama neigiamų palinkimų“, iš karto atsisakoma jų paslaugų. Vėliau se- 
kliai buvo specialiai rengiami būsimajam darbui. Apsaugos sekliai turėjo gerai 
žinoti valdžios įstaigas, viešbučius, restoranus, svarbesnių asmenų gyvenamą- 
sias vietas, pažinti žymesnius Lietuvos asmenis, svetimų valstybių diplomatus, 
aukštuosius kariškius. Reikėjo mokėti ir taikliai šaudyti. Be to, apsaugos sekliai 


221 


ir Prezidento palydovai turėjo įtariamųjų asmenų albumėlius, kuriuose buvo 
pažymėti asmenys, galintys pasikėsinti. Lietuvoje pasikėsinimai nebuvo jokia 
retenybė. Kairuoliškos organizacijos, planuodamos antivalstybinius veiksmus 
(pvz., plečkaitininkai), beveik visada numatydavo likviduoti Lietuvos valstybės 
pareigūnus. Pasikėsinimai prieš premjerą A. Voldemarą, Kriminalinės policijos 
valdybos direktorių S. Rusteiką rodė, kad VSD palydovai buvo tiesiog būtini. 
Apsaugos dalis netgi turėjo keturias nuolatines vietas Valstybės teatre (pirmoje 
eilėje), kuriame lankydavosi Prezidentas, ministrai. Už šias vietas VSD kas mė- 
nesį mokėjo 289 litus. 

Ypatingojo skyriaus Sekimo dalis „sekė ir nustatinėjo ryšius visų nelegaliai 
veikiančių organizacijų <...>, taip pat nustato gyvenamąsias vietas atskirų asme- 
nų, priklausančių politiniam, ekonominiam ar kariniam špionažui <...>. Sekti 
reikėjo sugebėti mieste ir užmiestyje, traukinyje ir keliaujant pėsčiomis, o pri- 
reikus buvo galima sekti ir už Lietuvos ribų. Seklių darbas buvo labai sunkus, 
neterminuotas. Jų ataskaitos buvo priimamos kasdien 22 val. (telefonu 727 ir 
586). Sekimo dalies vedėjas turėjo gaunamą informaciją išanalizuoti, kad galėtų 
žinoti, kokių kontrpriemonių griebiasi sekamos organizacijos ar pavieniai as- 
menys, kad apsisaugotų nuo seklių. Todėl kiekvieną kartą reikėjo keisti sekimo 
metodus, panaudoti grimą, slaptai fotografuoti. 

Bendroji dalis Valstybės saugumo policijos viršininkui kasdien, 10 val. ryto, 
turėjo įteikti Ypatingojo skyriaus praėjusios dienos veiklos pranešimą-biuletenį. 
Be to, skyriaus išaiškintojas privalėjo nustatyti (išaiškinti) sekamųjų asmenų 
sutiktus ir seklių aprašytus nepažįstamus žmones (jų pavardes, gyvenamąsias 
vietas), lankymosi vietas. Tai reikėjo atlikti tiksliai, greitai ir „eiti įkandin seki- 
mo'““?. Kiekvienam svarbesniam sekamam asmeniui buvo užvedama byla, joje 
buvo registruojami visi asmenys, su kuriais sekamasis bendravo, taip pat vi- 
sos jo lankomos vietos. Tokia registracija padėdavo susidaryti išsamią sekamų 
asmenų gyvenimo vaizdą. Ypatingasis skyrius darbui palengvinti turėjo savo 
kartoteką, kurioje buvo suregistruoti visi sekami asmenys. Šiame skyriuje dirbo 
tik 29 darbuotojai. 

Ekspertai. Pirmuoju Identifikacijos skyriaus viršininku buvo A. Klemas. Tai 
buvo vienintelis skyrius, priklausęs VSD Kriminalinei policijai. 47 skyriaus dar- 
buotojai tam tikrą darbų dalį atlikdavo ir VSP, nes šiame skyriuje buvo A. Vait- 
kevičiaus vadovaujamos VSD laboratorijos - suklastotų dokumentų ir pinigų ty- 
rimo, daktiloskopinė, fotolaboratorija. Šių laboratorijų darbuotojai pamažu kaupė 
patirtį, didino darbų apimtį. 1933 m. sausio-rugsėjo mėn. laboratorijos atliko tik 

119 ekspertizių, 1934 M. — net 516. 1934 m. spalio 15 d. įvedus mokesčius už eks- 
pertizes (ginklų, kulkų tyrimas - 130-475 litai, stiklo duženų tyrimas - 170-550, 
daktiloskopijos tyrimas - 135 (vieno piršto) - 250 (vienos asmenybės nustatymas), 
cheminis tyrimas - 15-50 litų), laboratorijų paslaugomis galėjo naudotis ir kitos 
VRM struktūros. Kai 1933 m. kovo 27 d. Kriminalinės policijos valdybos I (po- 
litinis) skyrius pradėjo visų suimtų politinių nusikaltėlių daktiloskopavimą ir 
monodaktiloskopavimą, Valstybės saugumo policija ir toliau naudojosi minėtų 
laboratorijų paslaugomis. Iš jų buvo gaunamos politinių nusikaltėlių nuotraukos, 
pirštų atspaudų lapai, monodaktiloskopinės kortelės (jose buvo užrašoma pa- 
vardė, vardas, tėvavardis ir sutrumpintas pirštų pavadinimas). 1934 m. jau buvo 
sukaupta 13 615 visų pirštų atspaudų lapų ir 56 370 pavienių pirštų atspaudų kor- 
telių>'?. Prireikus išaiškinti kurio nors asmens gyvenamąją vietą, VSP naudojosi 
ir Kriminalinei policijai priklausiusio Adresų biuro paslaugomis. 

Portretai nusikaltusių asmenų albumuose (Sniečkus-Masiulis). Visuo- 
se VSD skyriuose 1935 m. sausio 1 d. dirbo 163 darbuotojai, o pačiame Kau- 
ne - daugiau kaip 2/3 visų departamento darbuotojų. Visi kiti dirbo vietinėse 
apygardose. VSD priklausė VSP Kauno ir Klaipėdos apygardos, Kriminalinės 
policijos Kauno apygarda ir keturios bendros Valstybės saugumo ir Kriminali- 
nės policijos apygardos (Šiaulių, Panevėžio, Ukmergės, Marijampolės). Tas pats 
buvo ir buvusioje Kriminalinės policijos valdyboje. Kiekviena apygarda buvo 
suskirstyta į atskirus Valstybės saugumo policijos ir Kriminalinės policijos ra- 
jonus. VSP rajonų buvo kur kas daugiau negu Kriminalinės policijos rajonų. 
Štai VSP Kauno apygarda turėjo 6 rajonus Kauno mieste ir 5 rajonus provinci- 
joje, o Kriminalinės policijos Kauno apygarda - 5 rajonus Kaune ir 3 rajonus 
provincijoje. Panašiai buvo ir kitose apygardose: Šiaulių apygardoje buvo 11 VSP 
rajonų ir 7 Kriminalinės policijos rajonai, Panevėžio apygardoje - atitinkamai 
4 ir 3 rajonai, Marijampolės - 9 ir 4 rajonai; Ukmergės apygardoje buvo tik 5 
VSP rajonai, o Kriminalinė policija visą apygardą aptarnaudavo iš Ukmergės. 
Mažiausia VSP Klaipėdos apygarda turėjo 3 VSP rajonus. Taigi visa vietinė VSD 
sistema turėjo 43 VSP ir 22 Kriminalinės policijos rajonus. 

Kiekviena apygarda vykdė bendrus arba tik tai teritorijai būdingus valstybės 
saugumo palaikymo uždavinius. Štai po nacionalsocialistinių organizacijų už- 
draudimo ir jų aktyvistų teismo proceso Kazlausko vadovaujamai VSP Klaipė- 
dos apygardai teko nelengva užduotis - neleisti vėl išsiplėtoti antivalstybiniam 
judėjimui šiame krašte. Apygardos valstybės saugumo darbuotojai kruopščiai 
registravo įvairių organizacijų narius, šnipus. 1934 m. rugsėjo 14 d. buvo su- 

registruoti 364 Žmonės, iš kurių 72 buvo komunistai (48 žydai, 14 lietuvių, 4 
vokiečiai...), 12 plečkaitininkų, 3 šnipai, 3 lenkai ir 274 vokiečiai. Beveik kas mė- 
nesį į Kauną buvo siunčiami papildymai „politiškai veikiančių bei nusikaltusių 
asmenų albumui“. Iki 1939 m. vasario 1 d. iš VSP Klaipėdos apygardos minė- 
tam albumui buvo atsiųstos 744 žmonių fotonuotraukos, iš jų - 143 bolševikų, 
10 nacionalsocialistų, 68 vokiečių šnipų (beveik visi 1936 m. gruodžio-1937 m. 
liepos mėn. registracijos), 12 plečkaitininkų, 2 lenkų šnipų, 70 žydų ir daugiau 
kaip 400 vokiečių fotonuotraukų?"!. Šis kelerių metų VSP Klaipėdos apygardos 
darbas nenuėjo perniek, nors 1939 m. kovo 22 d. Lietuva neteko Klaipėdos kraš- 
to ir ši apygarda buvo panaikinta. 1934 m. apribojus nacionalsocialistų veiklą, 
kelerius metus VSP Klaipėdos apygarda atlaikė vis didėjančios, Vokietijos re- 
miamos antivalstybinės veiklos spaudimą. 


Ieškomų asmenų fotoalbumas 1937 m. 

Ieškomų asmenų sąrašai 

Vokietijos prekybos embargas 1934 m. dar labiau pablogino Lietuvos ekono- 
minę būklę. Valstybės saugumo tarnybai ekonominis nuosmukis ir jo padariniai 
sukėlė nemažai rūpesčių. „Naudodamiesi ir Lietuvoje pasunkėjusia ekonomine 
būkle, - rašė slaptame įsakyme vidaus reikalų ministras J. Čaplikas, - savo 
politiniams tikslams siekti įvairūs bolševikų, lenkų, vokiečių agentai, šnipai ir 
šiaip asmenys, nustoję atsakingumo jausmo savo valstybei, kelia krašte nerimą, 
kursto ūkininkus streikuoti ir kt. Su šiais gaivalais griežtai kovojama <...>“, 
Bet į ūkininkų streikus VSP nekreipė daug dėmesio. Pagrindinis priešininkas 
kaip ir anksčiau buvo LKP(b), nacistinės organizacijos ir Lenkijos agentūra. VSP 
Kauno apygarda informaciją apie ūkininkų kurstytojus gaudavo vos iš aštuo- 
nių informatorių. Tų kelių agentų ir 10-20 saugumo darbuotojų pakako išaiš- 
kinti ir suimti 870 ūkininkų judėjimo dalyvių>5. O štai kova su profesionalais 
buvo kur kas sudėtingesnė. Pavyzdžiui, nors kas dešimtas LKP(b) narys slaptai 
bendradarbiavo su valstybės saugumo tarnyba, SSRS palaikoma LKP(b) nuolat 
gyvavo. Suimami profesionalūs pogrindininkai dažniausiai buvo iškeičiami į 
SSRS politinius kalinius ir po kelerių metų vėl nelegaliai atsidurdavo Lietuvoje. 
Tuo metu nelegaliai į Lietuvą grįžo ir A. Sniečkus (su padirbtu Prano Masiulio 
pasu), kuriam 1933 m. buvo atimta Lietuvos pilietybė ir jis išsiųstas į SSRS. Pa- 
našiai buvo ir su vokiškų nacistinių organizacijų nariais, kurie po amnestijų vėl 
sugrįždavo į Klaipėdos kraštą tęsti savo ankstesnę veiklą. Esant tokiai padėčiai 
buvo reikalingos nuolatinės valstybės saugumo darbuotojų pastangos, kovojant 
su antivalstybine komunistine veikla. 


Valstybės saugumo policijos legitimacijos ženklas 

Ieškomų 


ir sekamų 


užsienio 
agentų 
albumas 

su LKP(b) 
sekretoriaus 
A. Sniečkaus 
nuotrauka. 


VSD 1936-1939 METAIS: NUO KOMUNISTŲ 
LINK ŠNIPŲ SEKIMO 


B“ tikslinga kiek plačiau panagrinėti antrąjį dešimtmetį įpusėjusios Lietu- 
vos saugumo tarnybos agentūros problemą. Jau minėta, kad kas dešimtas 
komunistų partijos narys buvo apmokamas Saugumo policijos agentas. Remian- 
tis kasmet Saugumo policijos informacija, buvo sudaromos LKP (b) struktūros 
ir sudėties diagramos, iš kurių paaiškėdavo komunistinio veikimo tendencijos. 
Pasinaudodami Lietuvai iškilusiais ekonominiais sunkumais, komunistai 1932— 
1935 m. labai suaktyvino savo veiklą, padidėjo partijos narių skaičius. Be to, iš 
Maskvoje įsikūrusio Kominterno per Paryžių, Niujorką, Stokholmą, Prahą ar 
Bazelį buvo gaunamas ne mažas finansavimas. Štai 1934 metais Lietuvos komu- 
nistų partija kiekvieną mėnesį gaudavo 39 tūkst. frankų arba 21 tūkst. Lt. Tokį 
finansavimą gaudavo ir Ispanijos komunistai, ir net du kartus mažiau - Ven- 
grijos komunistai>'*. Valstybės saugumo policija kovodama prieš komunistinį 
judėjimą, su mokamų agentų pagalba taip pat pasiekė nemažų laimėjimų. Bet 
koks gi buvo tas komunistinis, arba, kaip tada vadino, „palėpinis“, judėjimas, 
jeigu departamento agentūros vedėjams pavykdavo užverbuoti palyginti daug 
komunistų arba jiems prijaučiančių? Tuometinę LKP (b) buvo galima drąsiai 
pavadinti darbininkų ir siuvėjų-batsiuvių partija, nes didžioji partiečių dalis 
buvo būtent šių sluoksnių atstovai. Inteligentijos nedomino radikalūs kairuo- 
liški šūkiai, kurie galėjo pritraukti tik vieną kitą studentą. Tai buvo viena iš 
LKP (b) savybių, labai paranki VSP valdininkų veiklai. Tarp išsilavinusių žmo- 
nių buvo labai sunku verbuoti agentus, kas kita - darbininkų ir amatininkų 
sluoksniuose. Kita VSP agentūriniam darbui paranki aplinkybė buvo ta, kad 
net 86 proc. LKP (b) narių buvo jauno amžiaus (21-35 metų), jie nedalyvavo 
įvedant sovietų valdžią 1919 m. ir neturėjo didelio „palėpinės“ veiklos patyrimo. 
Be to, dauguma šių komunistuojančių jaunuolių neturėjo jokio išsilavinimo (net 
nebaigę pradinės mokyklos). Tautinė LKP (b) sudėtis (1933 m. iš 1038 narių — 
pusė žydų, 44 proc. - lietuvių, 4 proc. - rusų)>5 nekėlė simpatijų visuomenėje 
ir tai leido Saugumo policijai susirasti informatorių tarp nekomunistų. Jie in- 
formuodavo apie komunistų veikimą. Žinoma, kiekvienoje iš 156 komunistinių 
ir 53 komjaunuoliškų kuopelių (1933 m.) agentų nereikėjo verbuoti. Užtekdavo 
turėti vieną agentą arčiau komunistinių centrų (LKP (b) sekretoriato, rajonų ir 
parajonių komitetų). 

Sulaikytas LKP (b) CK narys 
Icikas Meskupas-Adomas (1907- 
1942) kalintas už komunistinę 
veiklą 1927-1931 ir 1938-1939 m. 
Gyveno Vokietijoje 1931-1934. 
Buvo suimtas ir 1934 M. iš- 
siųstas į Lietuvą. LKP CK narys 
1935-1942 m. „Liaudies Seimo“ 
narys. Buvo antras žmogus po 
A. Sniečkaus. 1942 m. atvyko su 
diversine grupe į Lietuvą ir žuvo. 


Sekamų ir ieškomų asmenų 
albume Feliksas Bieliauskas 
(1914-1985) nuo 1932 m. nelega- 
lioje komunistų partijoje, kalin- 
tas už komunistinę veiklą 1934, 
išsiųstas į Maskvą ir grįžęs su- 
imtas bei įkalintas 1936-1940 m. 
1942-1943 M. 16-osios divizijos 
politinio skyriaus viršininkas. 
LKP CK narys 1941-1976 m. 


Tuo metu Kaune buvo susitelkęs net ketvirtadalis komunistų, o VSP Kau- 


no apygardai teko kontroliuoti 2/5 LKP (b) narių veikimą. Kitoms apygardoms 


teko mažiau: Šiaulių ir Marijampolės apygardoms po 1/5 komunistų, Panevė- 


žio - 15 proc., Ukmergės - 9 proc., o VSP Klaipėdos apygarda beveik nejautė 


komunistų veikimo (1933 m. jų buvo tik 19). Saugumo policijos rajonams tek- 


davo turėti reikalų su 16-77 komunistų organizacijomis, nors ir čia buvo išim- 


čių. Saugumo policija neužtiko jokio komunistinio veikimo Tauragės ir Seinų 


(Lazdijų) apskrityse. Taigi, visos minėtos aplinkybės sudarė palankias sąlygas 


VSD agentūros vedėjų darbui. Tereikėjo profesionalumo. 
Sekliai ir agentai. Todėl agentūros vedėjais tapdavo tik labiausiai patyrę, il- 


gus metus saugumo tarnyboje dirbę pareigūnai. Ilgą laiką VSD antikomunistinės 


agentūros vedėju buvo ne- 
pakeičiamas P. Lašas-Spi- 
ridonovas. Tai jo agentas 
Kaliatka 1928-1929 m. tei- 
kė žinias tiesiai iš Lietuvos 
socialistų revoliucionierių 
(maksimalistų) CK, o agentė 
Baltrušaitienė-Daugvardis — 
iš komunistų trockininkų 
sekretoriato. P. Lašas turė- 
jo ir agentą, teikusį žinias 
tiesiai iš LKP(b) sekretoria- 
to?'?. Iki pat 1940-ųjų iš šio 
agento buvo gaunamos vi- 
sos LKP(b) direktyvos, Ko- 
minterno nurodymai. 


Fridžio Krastinio (1908-1986) 
daktiloskopinis lapas. Nuo 1925 m. 
nelegalioje komunistinėje veiklo- 
je, kalintas Lietuvoje 1929-1936 

ir 1939-1940 m. LKP CK narys 
1938-1941 M. Sovietinio teroro 
organizatorius 1940-1945 m. 
Dėstė Žemės ūkio akademijoje 
1959-1979 m. 

Dauguma agentų už teikiamas žinias gaudavo po 50—100 litų, o labiausiai 
pasižymėję - po 150-250 litų. Bet ne viskas taip sklandžiai ėjosi. Po kelerių 
Agentūros vedėjai tokiu atveju nesiimdavo šantažo — „arba tęsi darbą, arba...“. 
Atsisakiusieji bendradarbiauti buvo paprasčiausiai išbraukiami iš agentūros 
sąrašų, kai kada jiems pasiūlydavo darbą Valstybės saugumo policijoje (daž- 
niausiai - sekliais). Dėl tokios agentų kaitos jų gretas reikėjo nuolat papildy- 
ti naujais žmonėmis. Agentūros skyriuje verbavimas buvo atliekamas visiškai 
savarankiškai (be ilgų derinimo procedūrų) ir slaptai, apie tai nežinodavo net 
VSP direktorius. Pasak A. Povilaičio, „verbavimai dažniausiai būdavo atliekami 
po areštų - kvotų skyriuje“'7. Buvo ir kitas būdas - įterpti agentą į LKP(b) gre- 
tas. Tai nebuvo itin populiaru, bet retkarčiais daroma ir taip. Antai saugumo 
darbuotojas S. Tamošauskas į LKP(b) gretas pasiuntė A. Blažį (už 50 litų atlygi- 
nimą), kuris ten dirbo iki 1935 m., kol tapo Agentūros skyriaus sekliu5'ė. 

Be VSD Agentūros skyriaus, kurio vedėjais 1936 m. dirbo P. Lašas-Spirido- 
novas, P. Burba, J. Orlingis, S. Vaičiulis, A. Gajauskas, J. Ženauskas*?, apy- 
gardos turėjo savo agentūrą. Ukmergės apygarda, kuriai iki 1936 m. vadovavo 
Juozas Švoba (g. 1899 m. 1928-1936 m. - VSD Ukmergės apygardos viršininkas, 
1936-1940 m. dirbo VSD Agentūros skyriuje, 1940 m. suimtas NKVD ir 1941 m. 
nuteistas sušaudyti)5*?, turėjo keletą svarbių agentų LKP(b) gretose. Tai J. Rei- 
nys-Marijona, D. Kamenmanas, Segalis-Senis, Suchotskis, Šakalys, Petronis. 
Svarbiausias agentas buvo B. Tamošiūnas-Vanagas (LKP (b) Ukmergės para- 
jonio sekretoriaus), jis iš saugumo gaudavo 150-250 litų. Pasinaudojus Vanago 
teikiamoms žiniomis, Ukmergės komunistinės organizacijos veiklą 1927-1933 m. 
pavyko gerokai susilpninti>?!. Kiti Ukmergės apygardos pareigūnai (agentūros 
vedėjas K. Jaras ir rajonų viršininkai) turėjo mažesnės vertės agentūrą (informa- 
torius). Kai J. Švobą pakeitė S. Žemgulis, agentūrinis darbas prieš komunistus 
susilpnėjo, bet su okupantais atėję komunistai J. Švobos nepamiršo ir nuteisė 
mirties bausme. 

Svarbiausios informacijos srautas į VSD plaukė iš Kauno ir Šiaulių. Tai pa- 
tvirtino ir VSD direktorius A. Povilaitis. „<...> Sprendžiant iš biuletenių, prane- 
šimų - pasakojo A. Povilaitis NKVD tardytojams, - man atrodo, kad geriausia 
agentūra buvo Šiaulių apygardoje, ypač Šiaulių mieste. Labai dažnai iš Šiaulių 
apygardos buvo gaunamos kai kurios žinios iš kompartijos veiklos anksčiau, 
negu kad jos buvo gaunamos iš agentūros skyriaus. Po Šiaulių apygardos savo 
informacija sekė Panevėžio apygarda, po jos Marijampolė. Ir paskutinėje vieto- 

je Ukmergė <...>“?2. Iš tikrųjų Šiaulių apygardoje Valstybės saugumo policijai 
dirbo daugybė veiklių agentų. Kiekvieno VSP rajono viršininkas turėjo po kelis 
agentus. Štai VSD Raseinių rajono viršininkas J. Daniušis 1938-1940 m. turėjo 
9 agentus, o VSP Šiaulių rajone 1937 m. buvo užverbuotas net LKP(b) komiteto 
sekretorius J. Beniulis-Marksas (už 150 litų teikė žinias apie komunistų veiklą 
Žemaitijoje)523, 

LKP (b) sekti Saugumo policija turėjo maždaug 200 agentų. Tardomas NKVD, 
A. Povilaitis nurodė dvigubai mažesnį agentų skaičių: „Šis skaičius negalėjo būti 
didesnis tarp 60 ir 100 narių. Ir <...> visi šie nariai partiniai negalėjo būti, nes 
dalis jų tegalėjo turėti tik ryšių su kompartija arba būti kompartijai simpati- 
zuojančiais“. A. Povilaitis arba nenorėjo NKVD nurodyti tikro agentų skaičiaus, 
arba iš tikrųjų nežinojo, nes niekada netikrino agentūros. Juk vien Kauno apy- 
gardoje prieš LKP(b) veikė daugiau kaip 100 agentų. Skirstant agentūrą pagal 
„politinių nusikaltėlių sekimo taisykles“, svarbiausią partinę VSP agentūrą galėjo 
sudaryti 60-100 aktyvių LKP(b) narių, o pagalbinę agentūrą (iš eilinių LKP(b) 
narių arba iš nepartinių, turinčių ryšių su komunistais) - 100-150 agentų. 

1938 m. šešiasdešimtmetis Pavlas Lašas-Spiridonovas paliko agentūros vedėjo 
postą ir išėjo į pensiją (g.1879 m. Kaune, 1919-1938 m. dirbo valstybės saugumo 
tarnyboje, 1940 m. NKVD buvo suimtas, bet, kilus karui, išsilaisvino. 1945 m. 
vėl suimtas, tardytas ir karo tribunolo nuteistas 8 metus kalėti. 1945 m. gegužės 
8 d. mirė kalėjime)'**. Tokio patyrusio darbuotojo išėjimas iš karto atsiliepė 
VSD Agentūros skyriaus darbui. Nors P. Burba perėmė didesnę dalį P. Lašo 
agentūros, tačiau svarbiausia partinė agentūra susilpnėjo. Tai pastebėjo ir VSD 
direktorius, ant kurio stalo patekdavo to skyriaus sudaryti žinių biuleteniai: 
„[-..] Burbai pradėjus kompartijoj vesti centrinę agentūrą, ji žymiai susilpnė- 
jo“, Bet iki pat 1940 m. (ir pakeitus P. Burbą A. Galecku) tebebuvo gaunama 
informacija iš LKP (b) sekretoriato. 

Agentų teikiamos žinios padėjo užkirsti kelią daugeliui komunistų akcijų, 
surinkti įkalčius aktyviausiems LKP (b) nariams nuteisti. Toks žinių šaltinis pa- 
dėdavo surasti asmenis, kuriems taikytinos tik politinės-administracinės prie- 
monės (neturint daiktinių įkalčių): policijos priežiūra arba išsiuntimas į 1937 m. 
įsteigtą Dimitravo darbo stovyklą. 

Prie VSD Agentūros skyriaus buvo dar viena slapta dalis, kurios visi dar- 
buotojai, panašiai kaip Ypatingajame skyriuje, vadinosi tik slapyvardžiais. Jiems 
vadovavo senas kontržvalgybininkas, pradėjęs dirbti valstybės saugumo tar- 
nyboje (Žvalgybos skyriuje) dar 1919 m. birželio mėn. - P. Žukovas-Petraitis. 

Jo vadovaujami sekliai tikrindavo ir papildydavo agentų pranešimus, nustaty- 
davo įtariamųjų asmenų ryšius. Komunistus sekė keturiolikos seklių brigada. 
Seniausi sekliai J. Kriukelis-Pupelis, K. Gylys-Drąsutis, S. Dolgačius-Beleckas, 
V. Makutanskis-Dirgis, B. Laucė-Bučys ir J. Baltramavičius-Žaibas sekė paty- 
rusius pogrindininkus arba LKP (b) CK narius. Kiti sekliai tik padėdavo sekti 
(Z. Rimkus-Gaurys, S. Bareiša-Jankus, J. Klimavičius-Kalvaitis, A. Banys-Ka- 
telė, S. Tamošauskas-Rugys, R. Sarapinas, B. Bukonas, Ramanauskas-Dainys). 
Tokiais sekliais tapdavo ir buvę agentai, kurie dar buvo jauni ir sveiki. Jų ap- 
mokymas neužtrukdavo. Štai 1935-1937 m. agentu dirbusį K. Sarapiną priėmė į 
Agentūros skyrių ir tik dvi savaites mokė seklio amato. Pirmiausia agentūros 
vedėjas Petraitis (slap.) supažindindavo su instrukcijomis. Po to išsivesdavo į 
Kauno gatves patikrinti kandidato į seklius regėjimo ir pastabumo: porą valan- 
dų paklaidžiojus po Kauną, reikėdavo aprašyti visą maršrutą. Vėliau per ketu- 
rias dienas turėdavo išvaikščioti ir įsidėmėti visas gatves, dar per keturias die- 
nas - pereiti visus Kauno pereinamuosius kiemus (pagal sąrašą), o paskutines 
keturias dienas buvo mokomas sekti. Pats P. Žukovas vaikščiodavo gatvėmis, o 
naujokui reikėjo jį „medžioti“. Paskutinę dieną patikrinus, kaip žino instruk- 
cijas, naujasis seklys buvo priskiriamas prie kurio nors patyrusio seklio semtis 
patirties???, | 

Rusų fašistai Lietuvoje. Valstybės saugumo darbuotojai, kovodami su vi- 
sokia antivalstybine veikla, susidurdavo ir su „egzotiškomis“ politinėmis gru- 
pėmis. Viena tokių išaiškintų grupių buvo rusų fašistai. Pirmą kartą žinios apie 
š marginalinę fašistų 
grupės veiklą pra- 
dėtos rinkti lietuviš- 
koje žvalgyboje dar 
1923 metais???, tačiau 
apie rusų fašistų vei- 
kimą Lietuvoje suži- 
nota tik 1935 m. 


Duomenų rinkimo apie 
fašistus byla 1923 m. 

Tada VSP Kauno apygardos Jonavos rajonas, cenzūruodamas iš užsienio 
atsiųstą literatūrą, aptiko, kad Jonavos gyventojas S. Achundinovas gauna už- 
sienyje rusų kalba spausdintos fašistinės literatūros siuntas. Nustatyta, kad į 
Lietuvą jas siuntė Charbino (Kinijoje) laikraščio „Naš put“ („Mūsų kelias“) re- 
daktorius K. Rodzejevskis. Nustatytas ir kitas adresatas, kuriam buvo siunčia- 
ma tokia literatūra. Antrasis pasirodė esąs to paties Jonavos valsčiaus gyvento- 
jas P. Pozniakovas. Nuo tol VSP jau neišleido šių žmonių iš savo akiračio. Visa 
jiems siunčiama literatūra Kauno pašte buvo cenzūruojama ir nemaža jos dalis 
konfiskuojama. Be to, buvo tikrinami jiems adresuoti laiškai. Iš laiškų ir suži- 
nota apie Rusijos fašistų partijos Lietuvos skyriaus įsteigimą (1936 m. gruodžio 
mėn.). Skyriaus viršininku tapo P. Pozniakovas. Savo veiklą jis maskavo kita 
organizacija - Rusų nacionaline darbo draugija. Lietuvos VSP žiniomis, 1937 m. 
rusų fašistų skyrius turėjo 38 narius. VSP perėmė rusų fašistų vadovybės laišką 
iš Berno, iš kurio paaiškėjo, kad Lietuvos skyrius buvo mažiausias Europoje. 
Be Jonavos grupės, dar viena slapta grupė veikė Kaune (jai priklausė V. A. Jan- 
kauskas, Fiodorovas...)52š. Tokių negausių, silpnų grupių veikla Lietuvos valdžiai 
didelio pavojaus nekėlė, todėl neskubėta ir minėtąją likviduoti. Agentūros sky- 
riaus darbuotojo J. Švobos agentas, rusų fašistų organizacijos narys A. Boguše- 
vičius-Aleksandrovas5?? 1937-1939 m. už 20 litų per mėnesį>3? teikė visą reika- 
lingą informaciją, su jo pagalba VSP visiškai kontroliavo Lietuvos rusų fašistų 
organizacijos veiklą. Sovietų Sąjungos atstovybei šios grupės veikimas Lietuvoje 
taip pat nebuvo paslaptis, nes Lietuvos saugumo policija konfiskuotą spaudą (po 
1 eZ.) per užsienio reikalų ministrą S. Lozoraitį perduodavo SSRS pasiuntiniui 
Karskiui. Sovietinė rezidentūra Lietuvoje taip pat pasiuntė agentą į rusų fašistų 
partijos gretas. Juo tapo 1929 m. užverbuotas jaunas rusų Žurnalistas, slapy- 
vardžiu Vladimiras Aleksandrovičius (tikėtina, kad tai galėjo būti jau minėtas 
V. Jankauskas ar (?) Jankovskis), kuris 1940 m. persiųstas į Berlyną?*!, 

Šnipinėjimo sezonas. Su agentūros pagalba buvo įmanoma gana efek- 
tyviai kontroliuoti antivalstybinę veiklą, bet kovoti su kitų valstybių žvalgy- 
bomis toks metodas mažiau galėjo padėti. Čia reikėjo derinti visų valstybės 
saugumu besirūpinančių tarnybų - VSP, Kariuomenės štabo II skyriaus, Pa- 
sienio policijos veiksmus. 1927-1932 m. šios tarnybos glaudžiai bendradarbia- 
vo kovodamos su Lenkijos palaikomais plečkaitininkais. To paties reikėjo ir 
1935 m. suaktyvėjus užsienio žvalgyboms. Kaip jau minėta ankstesniame sky- 
riuje, Kariuomenės štabo II skyriaus ir Saugumo policijos veiksmai 1935 m. 
pagaliau buvo suderinti. 

Tuo metu Lietuvos pasienį paliko VSP akiratyje nuolat buvęs lenkų pasie- 
nio žvalgybos pareigūnas, KOP VI brigados kpt. Leorentovskis. Su jo vardu 
lietuvių saugumo valdininkai siejo daugybę sėkmingų ir nesėkmingų šnipinė- 
jimo akcijų. 1936 m. rudenį pakeltas į majorus Leorentovskis buvo perkeltas į II 
ekspozitūrą. Tik tada sužinota jo tikroji pavardė - Koscir“3*. Paliko Lietuvą ir 
vokiečių abvero karininkas kpt. D. Kleinas. Bet dėl užsienio žvalgybos tarnybų 
pareigūnų kaitos lietuvių kontržvalgybininkams nepasidarė lengviau. Kaistant 
tarptautinei padėčiai, visų šalių žvalgybos plėtė savo veiksmų geografiją. 

Lenkų žvalgybininkai savo veiklą organizavo ne tik iš Vilniaus, bet ir iš Gar- 
dino. 1937 m. liepos mėn. Buvo sulaikytas lenkų šnipas J. Rakauskas. VSD Mari- 
jampolės apygardos viršininkas S. Čenkus jau iki tol turėjo žinių, kad jis užsiima 
kontrabanda ir vaikšto per demarkacijos liniją į lenkų pusę. 1937 m. kovo 31 d. 
lenkų karo žvalgyba J. Rakauską užverbavo ir davė užduotį - surinkti žinias 
apie Lietuvos kariuomenės Radviliškio įgulą. Po mėnesio šis šnipas už surinktas 
žinias gavo 70 litų. Bet surinktos žinios nepatenkino Gardino žvalgybos punkto 
vedėjo kpt. Bajerlaino ir užsienio žvalgybos viršininko Laskovskio; jie prigra- 
sė „už žinių nesurinkimą ir nesutikimą jiems dirbti perduoti Lietuvos policijai, 
kaip lenkų šnipą 53 ir įsakė surinkti dar smulkesnių žinių apie Radviliškio įgu- 
lą. Tačiau J. Rakauskui nepasisekė „šnipo per prievartą vaidmuo. Stengdama- 
sis užverbuoti Radviliškio įgulos kareivį S. Liukpetrį, jis įkliuvo su įkalčiais ir 
papildė kelių dešimčių kalinčių šnipų gretas. Dažniausiai lenkų žvalgybininkai, 
verbuodami agentus, žadėdavo nuo 100 iki 1000 litų uždarbį, o jau užverbuotam 
agentui mokėdavo 10-70 litų už kiekvieną informaciją. Tuo tarpu nors Lietuvos 
kariuomenės teismas šnipams negailėjo griežtų bausmių, jų gretos pasipildyda- 
vo su stebėtinu reguliarumu: 1938 m. sausio 30 d. sulaikytas Zarasų pasienio 
policininkas Jonas Kelteris, gegužės 29 d. - Kaune sulaikytas Stasys Falkauskas, 
Butrimonyse sulaikyti Enochas ir Dovydas Škliarai, gegužės 30 d. - Trakų apskr. 
Bolius Kasperavičius, rugsėjo 7 d. Kaune - Mykolas Šilauskis, rugsėjo 15 d. - Jo- 
nas Kazakevičius, rugsėjo 16 d. - Juozas Daunoravičius ir t. t. 


Jonas Kelteris - Pasie- 
nio policininkas sulai- 
kytas 1938 m. sausio 
30 d. kaip Lenkijos 
agentas. 

Mykolas Šilauskis — 
1938 m. rugsėjo 19 d. 
sulaikytas Kaune kaip 
Lenkijos agentas. 


Jei VSP nesusekdavo šnipų savo jėgomis, tai atitinkamą informaciją gaudavo 
iš Kariuomenės štabo II skyriaus. Retkarčiais ir II skyrius, ir VSP sekdavo tą patį 
šnipą. Įdomi S. Falkausko istorija. Lenkų žvalgybos ryšininkų Dovydo ir Enocho 
Škliarų įkalbėtas, S. Falkauskas nuvyko į Vilnių ir ten pasiūlė savo paslaugas II 
ekspozitūrai (už 200 zlotų). Bet greitai, kaip ir daugelis tokio lygio agentų, įkliu- 
vo verbuodamas karo mokyklos puskarininkį P. Mickūną. Puskarininkiui proto 
neužtemdė pažadas užsidirbti 2000 litų ir jis viską pranešė Kariuomenės štabo II 
skyriui. Ten buvo numatyta pradėti „žaidimą“, perduodant lenkų agentui netikrą 
informaciją. Po mėnesio J. Falkauskas įkliuvo verbuodamas kitą informatorių — 
B. Svečiulį. Tik šį kartą apie J. Falkausko veiklą sužinojo VSD valdininkas K. Pa- 
kalniškis. Pasitelkęs į pagalbą karo aviacijos puskarininkį P. Marcilionį, saugumo 
tarnybos darbuotojas nesirengė žaisti ilgo „žaidimo“. Per B. Svečiulį lenkų agentas 
buvo supažindintas su P. Marcilioniu. S. Falkauskas naują kandidatą į informa- 
torius ilgai vedžiojo po restoranus, kol pagaliau pasiūlė surinkti informaciją apie 
karo aviaciją. 1938 m. balandžio-gegužės mėn. S. Falkauskui penkis kartus buvo 
perduotos K. Pakalniškio parengtos informacijos apie karo aviaciją. Pagaliau 
1938 m. gegužės 28 d. pasitaikė palanki proga suimti lenkų šnipą. Suėmus ir pa- 
darius smulkią kratą, buvo surinkti visi įkalčiai, net atkurtas suplėšytas ir į krosnį 
įmestas raštelis lenkų žvalgybininkui kapitonui „L“. Nuo griežtos bausmės lenkų 
agentus S. Falkauską, E. Škliarą ir D. Škliarą išgelbėjo tai, kad 1938 m. lapkričio 
1 d. buvo atšauktas valstybės Eyaumio metas (karo padėtis). Visai trijulei atseikėta 
po 6 metus kalėjimos3*, 


Enachas Škliaras (g. 1884) - 
Butrimonių vairuotojas, 
sulaikytas kaip Lenkijos 
agentas 1938 m. gegužės 
30 d. 

Dovydas Škliaras (g. 1896) - 
Butrimonių vairuotojas, sulai- 
kytas kaip Lenkijos agentas 
1938 m. gegužės 30 d. 


1938 m. kovo mėn. su Lenkija užmezgus diplomatinius santykius, valstybės 
saugumo tarnyba turėjo būti itin budri. Juk, be lenkų, savo veiklą nuolat ak- 
tyvino Vokietijos karinė žvalgyba — Abveras. VSP, kariuomenės kontržvalgy- 
bininkų padedama, sekė Lietuvos kariuomenėje tarnavusius vokiečių tautybės 
karininkus, kurie galėjo labiausiai pakenkti valstybės gynybiniam pajėgumui. 
Ypač pasižymėjęs Albinas Čiuoderio vadovaujamas VSD Ypatingasis skyrius 
pasiekė net savotiškų rekordų lietuvių saugumo tarnybų istorijoje, vykdydamas 
prevencinį sekimą. Antai artilerijos dirbtuvių pirotechnikas kpt. O. Šneideris 
buvo sekamas nuo 1934 iki 1940 metų?3, kol buvo atleistas iš kariuomenės. Apie 
vokiečių agentus VSD rinkdavo informaciją ne tik Lietuvoje. Gaudavo žinių ir 
iš Argentinos, JAV*3?, Austrijos. Bet kontržvalgyba tebuvo tik dalis Valstybės 
saugumo departamento veiklos. 

Naujos problemos: Klaipėdos praradimas ir techninis atsilikimas. VSD 
padėdavo atsispirti Vokietijos ir Lenkijos politikai, kuri buvo nukreipta prieš 
Lietuvos vidaus tvarką ir teritorijos integralumą. Nuo 1934 m. vadovaudamasis 
„Tautai ir valstybei saugoti įstatymu“, VSD galėjo sulaikyti ir tardyti asmenis, 
kurie veiksmais įžeisdavo Lietuvos valstybę bei tautą. Pirmieji Europoje nacių 
teismo procesai turėjo tam tikrą stabdomąjį poveikį nacizmo plėtrai Klaipė- 
dos krašte. Buvo užverbuota ir naujų agentų Rytprūsiuose - Herbertas Preusas 
ir Hansas Fryčę (Fritzche)5?*? (abu gestapo suimti 1940 m.), kurie už 200-300 
RM per mėnesį teikė informaciją apie nacistines jaunimo organizacijas ir jų 
narius. Bet, susidūrus su užsienio politikos aktualijomis, VSD galia ne visada 
buvo beribė. 1938 m. lapkričio 1 d. Klaipėdos krašte panaikinus karo padėtį, VSP 
Klaipėdos apygarda faktiškai buvo palikta be darbo (Saugumo policija formaliai 
priklausė karo komendantūrai, o panaikinus karo padėtį karo komendantūra 
neteko daugelio įgaliojimų, kuriuos realizuodavo Saugumo policija). Jos parei- 
gūnai tegalėjo tik konstatuoti antivalstybinių jėgų aktyvėjimą Klaipėdos krašte. 
Pagal Ministrų tarybos nutarimą vidaus reikalų ministras nuo 1939 m. sausio 


238 


1 d. atšaukė Valstybės saugumo policiją. Panaikinta ir pati Saugumo policijos 
apygarda. VSD teko laikinai atleisti iš darbo net 66 darbuotojus'*š, tačiau ir 
toliau buvo palaikomi ryšiai su agentūra ir renkama informacija apie nacisti- 
nių organizacijų SS ir SA grupių veiklą. Kai tik Vokietijos kariuomenė įžengė į 
Prahos gatves, jau kitą dieną iš Klaipėdos buvo išgabentas likęs VSP Klaipėdos 
apygardos archyvas. 1939 m. kovo 21 d. iš Klaipėdos pasitraukė ir paskutiniai 
valstybės saugumo tarnybos darbuotojai. Kai kurie iš jų buvo įrašyti į VRM 
Pasienio policijos etatus, nors ir toliau dirbo ankstesnį darbą (tokių 1939 m. 
rugsėjo mėn. buvo 19). Nacistinė Vokietija kelis metus slėpusi savo ryšius su 
inspiruojamomis vokiečių organizacijomis, plėtusi savo įtaką Klaipėdos krašte, 
galėjo švęsti laikiną pergalę. 

Iš Lietuvos į įvairius kursus Lenkijoje ir Vokietijoje nuolat išvykdavo tauti- 
nių mažumų atstovai. VSD turėjo žinių, kad retkarčiais tuose kursuose buvo 
tiesiog rengiami agentai. Tokią informaciją surinkusi saugumo tarnyba siūlė 
imtis administracinių priemonių - uždrausti kai kurias organizacijas (taip pat 
ir vokiečių „Kulturferbandą'), neleisti įtariamiems šnipinėjimu asmenims lais- 
vai išvažiuoti iš Lietuvos. Bet Užsienio reikalų ministerija su tuo nesutikdavo. 
Nesant galimybių tiesiogiai taikyti administracines priemones, VSD direktorius 
A. Povilaitis pradėjo tartis su kitomis žinybomis. Tuo tikslu 1939 m. sausio 27 d. 
A. Povilaitis pakvietė į pasitarimą departamento rūmuose Kariuomenės štabo 
II skyriaus viršininką, gen. štabo plk. K. Dulksnį, VRM Administracijos depar- 
tamento direktorių A. Survilą ir VRM Policijos departamento atstovą, bendrųjų 
reikalų referentą J. Žukauską. Pasitarime nutarta atsisakyti iki tol sudarinėtų są- 
rašų tų Lietuvos piliečių, kuriems VSD nepageidavo išduoti užsienio pasų arba 
išleisti į užsienį. Tokie sąrašai palikti vien Lietuvos pasiuntinybėse. Jei „vals- 
tybės saugumo sumetimais VSD norėdavo kokiam nors asmeniui sukliudyti 
išvykti į užsienį, apie tokį sprendimą nuo tol reikėjo iš anksto informuoti VRM 
Administracijos departamento direktorių. Pasitarime pasikeista nuomonėmis ir 
dėl kitos VSD veiklos sferos - „ištikimybės liudijimų“ išdavimo. Konstatuo- 
ta: „Ištikimybės liudijimų davimas norintiems gauti tarnybas nėra prasmingas“. 
Mat įvairioms žinyboms suteikiamos slaptos žinios apie vieną ar kitą asmenį 
arba iškildavo viešumon, arba į jas vis vien nebuvo atsižvelgiama. 

Valstybės saugumo departamentui savo veikloje teko atsižvelgti ne tik į tarp- 
tautinę situaciją, bet ir į techninę pažangą. Žvalgyboje pradėti naudoti vis tobu- 
lesni fotoaparatai, o informacijai perduoti - radijo siųstuvai. Sunkiausia buvo 
kontroliuoti radijo siųstuvus. Tam neturėta jokių techninių priemonių, pasi- 


kliauta vien administracinėmis. VSD techniniu atsilikimu pradėjo naudotis net 
LKP. Jau anksčiau buvo skiriamos didžiulės baudos už radijo ryšio palaikymą 
su tomis valstybėmis, kurios neužmezgusios diplomatinių santykių su Lietuva. 
1939 m. pradžioje atsirado dar vienas apribojimas - leidimus naudotis trum- 
pabangiais siųstuvais numatyta duoti „tik visiškai ištikimiems piliečiams, dėl 
kurių VSD neturėtų įtarimų“. Bet tai galėjo užkirsti kelią tik legaliai siųstuvu 
perduoti „svarbias ir negarsinamas žinias'539. 

Šie žingsniai buvo žengti tik po to, kai LKP (b) naujomis technologijomis 
informacijai perduoti jau naudojosi keletą metų. Po to, kai lietuvių kriminali- 
nė policija kovodama su teroro aktus vykdančiais „plečkaitininkais“ sustiprino 
sienų kontrolę, LKP CK prarado ryšius su Kominternu. Informacijai perduoti ir 
gauti Maskvoje buvo įsteigtas Kominterno radijo ryšių skyrius. Į specialią moky- 
klą buvo išsiųstas LKP CK atrinktas Juozas Bulovas. Per Lenkiją, Čekoslovakiją 
ir Vokietiją 1934 m. liepą pasiekęs Kauną J. Bulovas po kelių mėnesių užmezgė 
radijo ryšį su Maskva. LKP radijo ryšių grupę vėliau papildžius Aleksandru 
Jacovskiu ir Liuda Vaineikyte (Rita Ostertag) radijo ryšys su Kominternu buvo 
nuolat palaikomas nuo 1934 m. rugsėjo iki 1938 m. rudens, radiotelegramomis 
pasikeičiant apie 300 kartų?*“. Radijo ryšio punktai taip ir nebuvo atskleisti. Net 
stiprias žvalgybines organizacijas turėjusios valstybės radijo ryšiu informacijai 
perduoti pradėjo naudotis keliais metais vėliau. Lenkija radijo ryšį su rezidentū- 
romis SSRS, Irane, Afganistane ir Čekoslovakijoje organizavo tik 1937 metais**!. 
Tuo metu latviai nuo trečiojo dešimtmečio pabaigos reguliariai per Lenkijos 
karinį atašė keitėsi radijo žvalgybos perimta informacija?**. Lietuvos pasiklio- 
vimas administracine prievarta ir numatytos milžiniškos baudos už nelegalaus 
radijo ryšio palaikymą jokio teigiamo poveikio šalies saugumui nedavė. 

Neįgyvendinti saugumo policijos planai. Suaktyvėjus užsienio žvalgy- 
boms, pradėta ieškoti būdų Lietuvos valstybės saugumo tarnybų darbui sti- 
printi. Kariuomenės štabo II skyrius ir VSP buvo nusistatę savo kompetencijos 
ribas kontržvalgyboje, bet 1939 m. pradžioje Saugumo departamento vadovybė 
pasiūlė išplėsti saugumo tarnybos įgaliojimus. Balandžio 22 d. buvo konstatuo- 
ta, kad „Lietuvoje įvairių valstybių špionažas yra susikūręs lizdus ir kaskart 
vis toliau kuriasi. Specialios įstaigos, kuri tų lizdų aiškinimu rūpintųsi, kaip ir 
nėra. Gen. štabo II skyrius, kuris tą darbą turėtų atlikti, kiek man žinoma, yra 
tiek mažai padaręs, kad vaisių nėra ir po tokio šio klausimo rūpinimo tempo 
vargu ar bus vaisių. Ši nusikaltimo rūšis valstybei, ypač šiais laikais, kada aiš- 
kiai pasisakyta, kad į kiekvieną pasikėsinimą prieš Lietuvos nepriklausomybę ar 

teritorijos neliečiamybę bus pasipriešinta ginklu, ypač pasidaro pavojinga. VSD 
šį darbą irgi atlieka, bet taip pat, kaip ir Gen. štabo II skyrius, dažniausiai atsi- 
tiktinai“. Kaip anksčiau minėta, atsitikdavo, kai abi slaptosios tarnybos sekdavo 
tą patį įtariamąjį vienu metu, tačiau toks dubliavimas dažniausiai išaiškėdavo 
per vėlai. Nepaisant „bendradarbiavimo nuostatų“, šių tarnybų ryšiai nebuvo 
labai glaudūs. Kariškių požiūris į Saugumo policiją nebuvo itin palankus. Bet 
ką gi VSD pasiūlė kontržvalgybai pagerinti? Pirmiausia, „<...> nereikėtų aklai 
laikytis kompetencijos ribų tada, kai aiškiai matosi, kad tas laikymasis daro 
valstybei žalą“. Antra, „<...> jei įstaiga, kuriai tiesiogiai priklausytų špionažo 
sekimo darbas, jį atlikti nepajėgia [t. y. Kariuomenės štabo II skyrius - A. A.), 
reikia, esant galimybėms, imtis įstaigai, kuri tą darbą galėtų atlikti. Konkrečiai 
tariant, VSD turėtų būti įsteigtas padalinys, kurio pagrindine užduotimi būtų 
špionažo sekimas. Tas padalinys turėtų bazuotis Kaune, o provincijoje reikia 
specialiai tam reikalui turėti po vieną žmogų prie kiekvienos apygardos“. Bet 
šie pasiūlymai taip ir liko neįgyvendinti. Tais pačiais metais VSP rajonuose pa- 
mėginta sumažinti kanceliarinių darbų apimtį, kad kuo daugiau liktų „aktyvių“ 
Saugumo policijos darbuotojų. Juk vien Valstybės saugumo ir kriminalinės po- 
licijos Šiaulių apygardoje tebuvo 17 „aktyvių“ VSP darbuotojų, iš kurių 4 dirbo 
Šiauliuose ir 13 — provincijos rajonuose (1939 m. vasario 20 d.). Šiaulių apygarda 
apėmė net trečdalį Lietuvos teritorijos su trečdaliu Lietuvos gyventojų. Iš viso 
keturiose apygardose (be Kauno) - Šiaulių, Panevėžio, Marijampolės ir Ukmer- 
gės - dirbo 106 VSD darbuotojai. Iš jų 24 - apygardų raštinėse ir pagalbinius 
darbus. Operatyvinių VSP darbuotojų buvo 45 (Kriminalinėje policijoje - 37), iš 
jų 28 dirbo provincijų rajonuose. Nors kiekviename rajone dirbo tik po 1-2 po- 
licijos valdininkus, bet kiekvieno rajono viršininkas vedė po 26-31 bylą ir po 15 
knygų (vietoj oficialiai nustatytų 6 bylų ir 5 knygų). Reformuojant departamen- 
tą, VSP rajonuose siūlyta sumažinti kanceliarinį darbą. Kiekvienas VSP rajono 
viršininkas vedė įvairių organizacijų sekimo bylas, bet apibendrinti tokių duo- 
menų nepajėgdavo. Tad vietoj tų bylų patarta sudaryti scheminius organizacijų 
sąrašus, nuolat papildant juos būdingesnio veikimo pastabomis. Be to, vietoj 
antivalstybiniu veikimu „įtariamųjų alfabeto“, kuriuo buvo nepatogu naudotis, 
numatyta sudaryti kartotekas (panašiai kaip VSD Žinių skyriuje). 

1938 m. balandžio mėn. pasiūlyta patobulinti ir VSD apygardų struktūrą. 
Netekus Klaipėdos krašto ir panaikinus VSP Klaipėdos apygardą, atsirado ne- 
mažai laisvų saugumo tarnybos darbuotojų. Todėl pasiūlyta arba Šiaulių apy- 
gardą padalyti į dvi apygardas - Šiaulių ir Kretingos, arba panaikinti Ukmergės 

apygardą, o jos teritoriją paskirstyti tarp Panevėžio ir Kauno apygardų. Taip 
tikėtasi suvienodinti apygardų apimamos teritorijos plotą ir gyventojų skaičių, 
sumažinti Saugumo policijos darbuotojų išlaidas susisiekimo reikalams. Juk 
Šiaulių, Panevėžio, Ukmergės ir Marijampolės apygardose butų nuomai buvo 
išleisti 28 796 litai, o susiekimo reikalams — net 129 105 litai?*4. Tačiau 1939 m. 
tokia reforma taip ir nebuvo atlikta. 


ŽVALGYBA KARO IŠVAKARĖSE: 
PRIEŠ ABVERĄ IR LENKIJOS II SKYRIŲ (1934-1939) 


Ginas Vokietijai ir jos ginkluotosioms pajėgoms, Lietuvoje suaktyvėjo 
Vokietijos ir jos priešininkų žvalgybinė veikla. Užsienio žvalgybas Lietuva 
pirmiausia domino kaip potencialus karo veiksmų teatras (tai rūpėjo Vokieti- 
jai, Lenkijai, SSRS) ir kaip galimų karinių-politinių blokų dalyvė (Prancūzijai, 
Anglijai, SSRS tai buvo itin aktualu). Tam reikėjo gerai žinoti Lietuvos vidaus 
padėtį. Lenkija kaip ir anksčiau šį uždavinį sprendė organizuodama žvalgybą 
per rezidentūras Karaliaučiuje ir Rygoje, per pasienio apsaugą, mėgindama pa- 
naudoti 1934 m. birželio 7 d. pučo ir 1935 m. ūkininkų judėjimo dalyvius. Ver- 
buoti paleistus į atsargą pučistus karininkus nesisekė“, bet ūkininkų judėjimo 
dalyvius kontrabandininkus sekėsi gana lengvai. Už informaciją jiems buvo 
leidžiama laisvai gabenti prekes per sieną3*?. Lietuvių kontržvalgybai tai ne- 
buvo paslaptis. Kur kas daugiau rūpesčių kėlė 1933-1934 m. labai suaktyvėjusi 
Vokietijos karinė žvalgyba. Iki tol Vokietijos emisaras D. Kleinas rinko tik Lie- 
tuvos karinį pajėgumą apibendrinančius duomenis, 0 1935 m., Vokietijos karo 
atstovu Lietuvoje ir SSRS paskyrus gen. Ernstą Kiostringą (Kostring), pradėta 
kaupti labai smulki ir tiksli informacija apie Lietuvos kariuomenę, strateginių 
kelių ir tiltų būklę. Užkirsti kelią tokiai aktyviai Vokietijos karinei žvalgybai 
vien Kariuomenės štabo II skyrius nepajėgė. Lietuvos saugumui garantuoti 
reikėjo glaudaus Kariuomenės štabo II skyriaus ir VRM Saugumo policijos 
bendradarbiavimo. Iki 1935 m. tokio bendradarbiavimo nebuvo vengiama, bet 
tai pasireikšdavo daugiau informacijos apie savų kariškių nuotaikas išgavimu. 
Tuo tarpu situacija buvo tokia, kad reikėjo pradėti derinti konkrečius VSP ir 
II skyriaus veiksmus kontržvalgyboje. 

1935 m. spalio 7 d. buvo sudaryti „Kariuomenės štabo II skyriaus ir VRM 
saugumo policijos bendradarbiavimo pagrindai kontržvalgybos srityje“. II sky- 
rius turėjo „sekti ir aiškinti asmenų ar organizacijų šnipinėjimo veiklą ir nu- 
statyti aplinkybes, kuriomis įtariamus asmenis galima suimti“. Toliau veikti 
II skyriui nepakako nei turimų pajėgų, nei įgaliojimų, todėl „nusikalstamumą 
įrodanti medžiaga persiunčiama saugumo policijai“ kartu su prašymu įtariamą 
asmenį suimti. Valstybės saugumo policija veikė savarankiškai. Apie įtariamo 
asmens suėmimo ar buto kratos dieną ir valandą jie pranešdavo II skyriui, 
kad galėtų dalyvauti ir šio skyriaus atstovas, kuris turėjo prižiūrėti, kad „rasta 
inkriminuojanti medžiaga bei dokumentai būtų tinkamai įvertinti ir prijung- 
ti prie bylos“. Šnipų parengtinį tardymą atlikdavo Saugumo policijos kvotų 
valdininkai taip pat dalyvaujant II skyriaus atstovui. Karinės kontržvalgybos 
prašymu VSP galėjo vykdyti ir „pėdinį“ (išorinį) sekimą, siekiant nustatyti 
šnipo ryšius. Bet ne visada buvo galima greitai surinkti duomenis apie užsienio 
valstybių šnipus ir tinkamai parengti kaltinamąją medžiagą, todėl „ypatingo 
skubotumo ar saugumo atvejais, kada tenka staiga ir netikėtai paraližuoti prie- 
šo žvalgybos darbus, Kariuomenės štabo II skyrius ar jo įgalioti asmenys prašo 
paprašius per saugumo departamento direktorių, kad saugumo organai įtaria- 
mą asmenį suimtų, nors suėmimo aplinkybės atrodytų ir abejotinos įstatymų 
atžvilgiu. Tokių areštų atsakomybė tenka Kariuomenės štabo II skyriui“. Sau- 
gumo policija ypatingomis aplinkybėmis arba iš savo šaltinių sužinojusi apie 
šnipus taip pat galėjo veikti savarankiškai, paskui pranešdavo ir II skyriui. Pa- 
galiau buvo pasidalytos veiklos sferos kariuomenėje. Iki tol valstybės saugumo 
darbuotojų sekimo darbo nesustabdydavo nė kareivinių sienos, o „bendradar- 
biavimo pagrinduose“ numatyta, kad „kariuomenės įgulų rajonuose įtariami 
šnipinėjimu kariai yra sekami kareivinių rajone - kariuomenės štabo II sky- 
riaus ir už kareivinių rajonų ribų - saugumo policijos organų“. Apie įsivėlusius 
į šnipinėjimą kariškius reikėjo nedelsiant pranešti II skyriui arba išimtiniais 
atvejais - dalinio vadui. Bet svarbiausia, kad krašto apsaugos ministro gen. ltn. 
P. Šniukštos, vidaus reikalų ministro J. Čapliko ir VSD direktoriaus A. Povi- 
laičio pasirašyti „bendradarbiavimo pagrindai“ Lietuvos saugumo dėlei griovė 
informacinį-žinybinį uždarumą ir nustatė, jog „II skyrius dirba glaudžiame 
kontakte su saugumo policijos organais, pasikeisdami su pastaraisiais įtariamų 
bei nuteistų už šnipinėjimą asmenų sąrašais sekimo išvadomis, schemomis ir 
panašia medžiaga“. 


II skyrius užmezgė ryšius ir su VRM Policijos departamentu, kuris nuo 
1935 m. gegužės 18 d. įsakė apie visus perbėgėlius iš Vokietijos skubiai infor- 
muoti II skyrių, kad galėtų atvykti jo atstovas ir vietoje apklausti sulaikytąjį 
(prieš grąžinant atgal į Vokietiją)>*7. 

Dvikova su abveru. Toks bendradarbiavimas ir tai, kad 1935 m. rugpjūčio 
1 d. II skyriuje buvo įsteigta Žvalgybos ir kontržvalgybos dalis, labai sustipri- 
no karinę kontržvalgybąs4*. Minėtos dalies viršininkas plk. ltn. P. Kirlys (nuo 
1921 m. dirbęs žvalgyboje, apdovanotas Lietuvos, Latvijos ir Švedijos ordinais), 
skyriaus viršininko gen. štabo plk. ltn. K. Dulksnio nuomone, labiausiai tiko 
žvalgybos ir kontržvalgybos darbui, nes „šioji sritis jam geriausiai pažįstama. 
Šiame darbe turi didelį stažą bei patyrimą. Be to, turi žvalgybininko nujauti- 
mą ?*?. Netrukus išryškėjo pirmieji kontržvalgybos rezultatai. 

II skyriaus dėmesio centre buvo ir negausi grupė asmenų, kurie turėjo pla- 
čių pažinčių tarp Lietuvos aukštųjų pareigūnų bei kariškių ir neviešai buvo 
vadinami germanofilais. Tokių asmenų paslaugomis nevengė naudotis įvairių 
šalių žvalgybininkai, norintys gauti reikalingą politinę informaciją. 1935 m. 
II skyriaus reikalavimu (kartais savo iniciatyva) Saugumo policija pradėjo juos 
sekti. Norint patikrinti jų veiklos pobūdį, kai kada buvo imamasi operatyvinių 
priemonių. Antai 1936 m. lapkričio mėn. Virbalyje sulaikytas ir iškratytas ben- 
drovės „Wagons Lits“ direktorius inžinierius Iljinas, valstybės saugumo agentų 
vadintas „vokiečių šnipu-simpatiku“. Nors buvęs Susisiekimo ministerijos tar- 
nautojas inžinierius Iljinas buvo greitai paleistas ir savo artimiesiems gyrėsi, 
kad ministras Giedraitis davė „velnių“ Kriminalinei policijai, bet jo sekimas 
nebuvo nutrauktas. 

Kasmet buvo sulaikoma net po keletą Vokietijos šnipų, bet daugiausia tai 
buvo smulkūs pasienio žvalgybos agentai. Vokietijos saugumo policija (gesta- 
pas) dažnai nurungdavo Lietuvos žvalgybą, susekdama ir perverbuodama jos 
agentus. Antai 1934 m. per Pasienio policijos Šakių baro viršininką A. Igaunį 
buvo užverbuoti J. Lokys ir E. Kionigas (Kowalatnig) (Vokietijos pilietis, g. 1913), 
bet jau 1935 m. vokiečiai abu žvalgybininkus perverbavo. Tai netrukus pajuto 
Lietuvos kariuomenės II skyrius. Patikrinus E. Kionigo perduotą informaciją 
(apie Gumbinės įgulą) paaiškėjo, kad žinios yra klaidinančios, ir su E. Kionigu 
nutraukti visi ryšiai. 

Tuo metu visoms Vokietijos pasienio tarnyboms ir Kriminalinės policijos 
pareigūnams buvo nurodyta ieškoti asmenų, kurie tiktų rinkti žinias (pasie- 
nio žvalgybai). Tada Eitkūnų pasienio komisaras H. Tyčas (Tietz) ir perverbavo 

E. Kionigą, o kartu su juo ir J. Lokį. E. Kionigas turėjo nustatyti Lietuvos ka- 
riuomenės štabo II skyriaus darbo metodus ir organizaciją, o J. Lokys, gavęs 20 
reichsmarkių, - surinkti informaciją apie statomas naujas Vilkaviškio kareivi- 
nes, kitas kariuomenės dislokacijos vietas. J. Lokys, įsidarbinęs knygų platintoju, 
1935 m. pavasarį apvažiavo visą Lietuvos-Vokietijos pasienį ir surinko informa- 
ciją apie kariuomenės dislokacijos vietas Jurbarke, Smalininkuose, Viešvilėje, 
Pagėgiuose ir Tauragėje. 


Justinas Lokys, 1935 m. sulaiky- 
tas Vokietijos agentas. 


1935 m. birželio 23 d. 
šis šnipas Eitkūnų vieš- 


butyje „Russischen Hof“ 
susitiko su Eitkūnų poli- 
cijos viršininku Šmidtu (Schmidt) ir abvero karininku, hauptmanu (kapitonu) 
Bolcu (Boltz) iš Karaliaučiaus. Po šio susitikimo J. Lokys dar kelis kartus lankėsi 
Rytprūsiuose su žiniomis apie Vilkaviškio įgulą, Naujamiesčio pasienio policiją 
(už kiekvieną informaciją gaudavo po 10 reichsmarkių), kol 1935 m. pabaigoje 
buvo demaskuotas. Kartu sulaikytas ir E. Kionigas. Pastarasis pažadėjo lietuvių 
kontržvalgybai padėti išaiškinti Vokietijos šnipus ir buvo paleistas, tačiau laisve 
džiaugėsi neilgai. Kariuomenės štabo II skyrius ir Saugumo policija netrukus 
sužinojo, kad išsilaisvinęs jis viską papasakojo vokiečių slaptosios policijos pa- 
reigūnams. Nieko neįtariantis E. Kionigas vėl buvo iškviestas į Naujamiestį ir 
1936 m. sausio 8 d. suimtas. 


Evaldas Kionigas (Evald Kėonig) 


(g. 1913), 1936 m. sulaikytas 
Vokietijos agentas. 


Beje, numatytų su- 


imti užsienio žvalgybi- 
ninkų ar šnipų iškvieti- 
mas susitikti (tariamai 
agento kvietimu) savoje teritorijoje buvo plačiai praktikuojamas ir Lietuvos, 
ir Lenkijos, ir Vokietijos slaptųjų tarnybų. Taip įkliuvo ir pasienio Šakių baro 
policininkas J. Norkūnas, verbavęs agentus tarp Lietuvą lankančių Vokietijos 

piliečių. 1935 m. jis buvo iškviestas į Vokietiją, suimtas ir nuteistas 10 metų 
kalėti už šnipinėjimą. 

Vokietijos šnipų E. Kionigo ir J. Lokio veikla buvo elementariausia pasie- 
nio žvalgyba (nors teismas abiem atseikėjo atitinkamai 15 ir 10 metų kalėjimo). 
Žvalgai profesionalai Lietuvoje neužsibūdavo. 1936 m. vasario 17 d. II skyrius 
iš Vienos (per VSD) gavo žinių, kad Vokietijos generalinio štabo įsakymu iš 
Karaliaučiaus į Lietuvą siunčiami du karininkai: buvęs rusų Generalinio štabo 
kapitonas H. fon Osten-Sackenas ir buvęs Rygos karo apygardos kontržvalgybos 
skyriaus karininkas, pulkininkas K. Raiskis. Nuo 1934 m. balandžio mėn. jie 
abu tarnavo vokiečių karinėje žvalgyboje Karaliaučiuje. PIk. K. Raiskis gavo 
500 markių ir per tris savaites turėjo pateikti žinių apie Lietuvos kariuome- 
nės techniką ir aviacijos dalis, apie naujus karo lėktuvus. Žinoma, šių žinių 
jis pats neieškojo. Tereikėjo susitikti su dviem agentais ir iš jų gauti reikiamą 
informaciją. Šie agentai turėjo gauti ir slaptus Lietuvos generalinio štabo žemė- 
lapius. Trečiasis agentas, „Hamburg-America line“ darbuotojas H. fon Udingas, 
turėjo perduoti Lietuvos kariuomenėje tarnaujančių vokiečių karininkų sąrašus. 
Lietuvos kontržvalgybininkai žinojo net vieną K. Raiskio ir agentų susitikimo 
vietą (Kauno „Holivudo“ kino teatre), bet suimti kurį nors vokiečių žvalgybos 
pareigūną, rizikuojant dar labiau pabloginti įtemptus tarpvalstybinius santy- 
kius, nesiryžo. Beliko tik gerai saugoti slaptą informaciją ir persekioti vokiečių 
užverbuotus agentus (Lietuvos piliečius). 

Kariuomenės II skyrius apie vokiečių karinę žvalgybą Lietuvoje žinojo pa- 
kankami daug. Buvo gauta žinių, kad 1935 m. ji Lietuvoje išleido 175 000 mar- 
kių5*? (spėčiau, kad ši informacija galėjo būti gerokai perdėta, nes tuo tarpu 
Lenkija Vokietijoje, turėjusi 24 kadrinius žvalgybininkus su šimtu agentų, 
1938 m. išleido 120 tūkst. zlotų**?), kad 1922-1935 m. čia veikusį vokiečių žvalgy- 
bos vyriausiąjį pareigūną mjr. D. Kleiną iš dalies pakeitė prekybos atašė V. Pico- 
tas. Jis perėmė dalį agentūros, o su kitais agentais Karaliaučiaus abvero skyrius 
ryšius palaikė per kurjerius. Pagrindinis kurjeris buvo kpt. F. Krameris, kuris 
su diplomatiniu pasu galėjo laisvai atvažiuoti į Lietuvą**. Tokie pasikeitimai nė 
kiek nepristabdė vokiečių žvalgybos. Vien 1936 m. sausio-vasario mėn. į Lietuvą 
atsiųsta 11 naujų agentų, kurie buvo aprūpinti naujausia fotoaparatūra. Aktyviai 
veikė ir Vokietijos pasiuntinybė. Per pirmuosius 1936 m. mėnesius vokiečių pa- 
siuntinybė gavo net 17 Lietuvos generalinio štabo žemėlapių, už kuriuos sumo- 
kėta 2000 markių, įsigijo per agentus išgautų svarbiausių Lietuvos kariuomenės 
štabo dokumentų fotokopijas. Visa tai labai kenkė Lietuvos valstybės saugumui, 

bet juk negalėjo kontržvalgybos ir valstybės saugumo pareigūnai vaikytis po 
Lietuvą automobiliais važinėjančių vokiečių diplomatų. Tokių galimybių Lie- 
tuvos slaptųjų tarnybų darbuotojai neturėjo, tačiau pasiremdami savo agentūra 
sugebėdavo sulaikyti abvero ir gestapo agentus. 


Gustavas Kaušas (g. 1915), 
1934 M. tarnavęs 8 pėstinin- 
kų pulke, sulaikytas 1936 m. 
balandžio 2 d. kaip Vokietijos 
agentas. 


1937 m. sulaikytas Klaipėdos 
vokietis. 


Tuo tarpu Vokietija 
pavertė Klaipėdą didžiau- 
siu karo žvalgybos centru. 
Pvz, Kaune, be diplo- 
matų, 1936 m. dirbo trys 
Rytprūsių karo vadovy- 
bės:žvalgybos pareigūnai: 
E. Somersas (Sommers), 
P. Reichertas ir G. Vitker- 
sas, o Klaipėdoje - net 10 


vokiečių žvalgybininkų. 

Lietuvos karinės kontržvalgybos ir valstybės saugumo tarnyboms neliko nieko 
kito, tik glaudžiau bendradarbiauti. Gautą informaciją apie įtariamus asmenis Ka- 
riuomenės štabo II skyrius galėjo patikrinti per VRM Saugumo policiją. Tereikėjo 
pranešti, kad „kariuomenės štabo II skyrius norėtų smulkesnių žinių“, pavyzdžiui, 
„apie Martensą ir Šulcienę“. Po kurio laiko VSP atsiųsdavo išaiškinimą: „Martens 
Karl-August, s. Jono, g. 1903 m. Bremene <...> gyvena pas Šulcienę-Pucharnaitę 
Marę <...>. Šulcienė palaiko ryšius su Dunajevais, kurie gyvena Tvirtovės al. 32. 
Dunajevas Fiognijus, Afinogeno s., rusų tautybės, Lietuvos pilietis, dabar yra kino 
operatorius. Nuo 1919 m. iki 1922 m. buvo kontržvalgybos skyriaus viršininku 553, 

Toks informacijos mainų ir tikrinimo būdas rodė pakankamą karinės žvalgybos 
ir valstybės saugumo tarnybų darbo integraciją. 

Po to, kai 1938 metų kovo 17 dieną Lenkija įteikė savo ultimatumą, kovo 
25 d. Vokietija taip pat pateikė Lietuvai 11 punktų reikalavimus, kuriais ragino 
Klaipėdos krašte garantuoti susirinkimų, organizacijų, spaudos ir kitas laisves, 
nutraukti karo padėtį, panaikinti saugumo policiją ir t. t. Iš pirmo žvilgsnio 
galėjo pasirodyti, kad Vokietija gina demokratines teises ir tautinės mažumos 
interesus. Lietuvos karinė žvalgyba pateikusi informaciją apie lenkijos karinių 
dalinių telkimą Lietuvos pasienyje, konstatavo „Rytprūsiuose šiuo metu visai 


ramų“??4 


„Tik po dešimtmečių paaiškėjo, kad būtent Lenkijos ultimatumo metu 
Vokietija ruošėsi karinei invazijai. Jau kitą dieną Vokietijos karo žvalgybos pajė- 
gų grupuotės vadas rankose laikė ypač slaptą įsakymą. Įsakymas turėjo pradėti 
veikti, pranešus signalinį slaptažodį Flottenparade („Laivyno paradas“). Buvo 
paruoštas karinis planas Flottenparade, kuris numatė Klaipėdos miesto ir Klai- 
pėdos krašto užėmimą. Tam buvo skirtas desantinio korpuso vienas batalionas. 
Jis buvo sudarytas iš trijų kreiserių įgulų, remiamas eskadrinių minininkų. Jie 
turėjo įplaukti į Klaipėdos uosto vartus ir išlaipinti pirmąjį desantą. Antrasis 
batalionas turėjo prisijungti pagal poreikį. Tačiau buvo pabrėžiamas taikus ope- 
racijos pobūdis. Tik pasipriešinimo atveju turėjo įsijungti visa Vokietijos karinė 
mašina. Laivyno parado tąsyk neprireikė, todėl 1938 m. kovo 26 dieną įsaky- 
ta sunaikinti visus duomenis. Vokietijos karo žvalgybos vado vardu Pirmojo 
karo laivyno štabo viršininkas Hermannas Denschas nurodė: „Sunaikinti Ypač 
slaptą įsakymą, persiustą įsakymą operacijai vykdyti bei ypač slapto įsakymo 
priede atsiųstus papildomus nurodymus ir apie tai pranešti“?*?. Lietuvos karinė 
žvalgyba informacijos apie tokį planą neturėjo, nors Vokietijos grėsmė buvo 
suvokiama ir nuolat vertinama. Saugumo agentai tarp nacionalsocialistų viršū- 
nėlių Klaipėdoje taip pat niekuo negalėjo padėti. Tačiau neišliko visa Vokietijos 
konsulato Klaipėdoje („Lizdo“) sekimo medžiaga, kuri gal paliudytų apie neei- 
linį konsulato darbuotojų pasiruošimą evakuacijai. 

Dėl geopolitinės padėties įtakotų politinių sprendimų, lietuvių karinė 
žvalgyba tegalėjo fiksuoti Klaipėdos praradimą: „10:20 atvyko vokiečių kari- 
nis laivynas. Jis susideda iš 31 vieneto. Atvyko šios paskirties laivai: kreiseris 
„Deutschland“, minininkai, torpedininkai, išminuotojai ir trečioji eskadrinių 
minininkų flotilė. Ties švyturiu sustoję 11 eskadrinių minininkų. Esą ir hidro- 
planų. Desanto įgulos daliniai atsivežė lengvas patrankėles ant ratų. Jūrininkai 
ginkluoti karabinais. Jūreiviai Klaipėdoje dominuoja. Yra jūreivių su pėstinin- 

kų Apranga, bet su jūreivių kepurėmis, matyt tai yra desantiniai arba krantų 
apsaugos daliniai “??. 

10 litų už išdavystę. 1938-1939 m. su saugumo policijos (turėjusios agentų 
ir Vokietijos nacistų partijos struktūrose) pagalba Lietuvos kontržvalgyba jau 
galėjo atremti pavienes vokiečių žvalgybos akcijas, demaskuoti vieną kitą Žy- 
mesnį vokiečių agentą. Štai tik du pavyzdžiai. 1937 m. Lietuvos kariuomenės 
štabo II skyrius gavo žinių, jog Kybartų miestelio gyventoja Viera Šachno- 
Dovgaitė Eitkūnuose susitinka su abvero ir gestapo pareigūnais (jau minė- 
tu H. Tyču ir Rudzevskiu, vėliau - su vokiečių žvalgybininku Limanu). Mat 
pasienio zonos gyventojai galėjo laisvai vaikščioti į vieną ir kitą sienos pusę. 
Tokia teise plačiai naudojosi kontrabandininkai bei šnipai. Lietuvos saugumo 
tarnybos sekdavo įtariamus asmenis abiejose sienos pusėse, todėl V. Šachno 
ryšiai su vokiečių žvalgybininkais buvo greitai išaiškinti, nors pakankamai 
įkalčių prieš ją dar trūko. 

1938 m. pradžioje II skyriaus mjr. A. Baniulis sužinojo, kad V. Šachno yra 
pažįstama su VSD tarnautoju K. Mikelioniu. K. Mikelioniui buvo atvirai papa- 
sakota, jog jo pažįstama įtariama šnipinėjimu vokiečių naudai. Po šio pokalbio 
V. Šachno greta savęs jau turėjo nuolatinį palydovą, dirbantį lietuvių kontrž- 
valgybai. Bet šnipė šito nežinojo. Prieš pat 1938 m. šv. Kalėdas ji lyg juokais 
užsiminė K. Mikelioniui, kad šnipinėjant galima užsidirbti. Tai tik sustiprino 
įtarimus, kurie galutinai pasitvirtino 1939 m. gegužės 1 d., kai atėjusi į K. Mi- 
kelionio butą Kybartuose V. Šachno jau visai atvirai pasiūlė šnipinėti Vokietijos 
naudai ir lankytis Eitkūnuose pas vokiečių žvalgybininką Limaną. K. Mike- 
lionis labai „rimtai“ pažadėjo teikti žvalgybinę informaciją, bet eiti į Eikūnus 
atsisakė. Tada V. Šachno pradėjo aiškinti K. Mikelioniui, kokių žinių reikia, 
kaip jas rinkti, slėpti. Pasirodė, kad vokiečiams rūpėjo išsamios žinios, kur ir 
kokios kariuomenės dalys stovi, kaip kariškiai nusiteikę, kur ir kokie valstybės 
saugumo valdininkai, kuo nepatenkinta visuomenė. 

Taip lengvai išgautas K. Mikelionio sutikimas dirbti Reichui šnipei nesu- 
kėlė įtarimo - juk ne pirmas mėnuo pažįstami, o ji dar jauna (tik 32 metų) 
moteris... V. Šachno nuskubėjo į Eitkūnus pas Limaną pasidžiaugti sėkme ir 
gauti naujos užduoties. Limanas, sužinojęs, kad užverbuotas VSD pareigūnas, 
iš karto davė V. Šachno naują užduotį. Per K. Mikelionį reikėjo išgauti ypa- 
tingos svarbos žinias: kiek yra karo aviacijoje lėktuvų, kiek iš jų naudojama 
ir kiek rezerve, kur ir kiek yra tankų, sužinoti Kariuomenės štabo II skyriaus 
karininkų pavardes ir kt. 

Viera Šachno (Schachno-Dowgin) (g. 1906), Vokietijos agentė 1937-1939 m. Nuteista 10 metų laisvės 
atėmimo bausme. Suteikta malonė ir išlaisvinta 1940 m. birželio 12 d. kartu su dar 2 kalėjusiais 
Vokietijos agentais mainais į Vokietijoje kalintus 23 lietuvius. 


1939 m. gegužės 7 d. V. Šachno vėl susirado K. Mikelionį, kuris jau buvo 
naujoje tarnybos vietoje - Kaune. Už surinktą žvalgybinę informaciją jam pa- 
žadėjo labai gerai užmokėti. Apie minėtą užduotį K. Mikelionis pranešė mir. 
A. Baniuliui. Lietuvių kontržvalgybininkai jau buvo pasirengę ir K. Mikelioniui 
buvo perduotos specialiai parengtos dezinformacinės žinios apie Lietuvos ka- 
riuomenę. 

1939 m. gegužės 30 d. K. Mikelionis perdavė V. Šachno dezinformacinę me- 
džiagą ir gavo 10 litų bei naują užduotį: rinkti žinias apie Kariuomenės štabo 
II skyrių, VSD Marijampolės apygardos viršininką S. Čenkų ir t. t. Bet lietuvių 
kontržvalgybininkai nesirengė ilgai tęsti žvalgybų „žaidimo“. Nutarta energingą 
vokiečių agentę suimti, nes jos veikimas jau kėlė didelių rūpesčių. Bet suimti 
reikėjo būtinai su nepaneigiamais įkalčiais. Tai jau buvo ne II skyriaus, o VRM 
Saugumo policijos rūpestis. Buvo nuspręsta paskutinį kartą pasinaudoti K. Mi- 
kelionio paslaugomis. Šnipei turėjo būti suteikta tokia informacija, kurios ji 
negalėtų atsiminti. 

1939 m. liepos 29 d. K. Mikelionis Laisvės alėjos gale susitiko su V. Šachno 
ir užėjo į vieną Žaliakalnio restoraną. Čia ji gavo iš lėktuvo nufotografuotų 
sandėlių ir lietuviško karinio lėktuvo ANBO-IV 52 nuotraukas. Be to, vokiečių 
agentė žaismingai, ant restorano popierinių servetėlių susirašė K. Mikelionio 
padiktuotus duomenis. Jau tą pačią dieną V. Šachno buvo suimta. Nors ji ne- 
prisipažino kalta, bet kratos metu visi įkalčiai buvo surasti. Apie jos paslaugas 
Vokietijos karinei žvalgybai buvo žinoma daugiau, bet ne viską buvo galima 
panaudoti teismo procese. Lapkričio 10 d. Kariuomenės teismas užbaigė šią bylą 
ir nuteisė V. Šachno-Dovgaitę dešimčiai metų sunkiųjų darbų kalėjimo“*?. 

Tačiau ši istorija tuo nesibaigė. Su ja susijusi 1938 m. gruodžio 6 d. šešerius 
metus kalėti nuteisto vokiečių šnipo H. E. Ruso (Russ) byla. Šį šnipą demaskavo 
ne II skyrius, o Valstybės saugumo policija. H. E. Rusas į Lietuvą atvyko 1938 m. 
kovo 22 d. ir juo iš karto susidomėjo valstybės saugumo darbuotojai. Paaiškėjo, 
kad H. E. Rusas buvo iš Sudetų krašto Alt-Hartarto miestelio ir nuo 1929 m. 
keliavo po pasaulį kaip Čekijos vokiškų laikraščių korespondentas. Nors su 
Čekoslovakija Lietuvos santykiai buvo geri, bet Sudetų vokietis sukėlė įtarimą. 
1938 m. balandžio 12 d. VSP Jonavos rajono viršininko S. Tomaševičiaus inici- 
atyva H. E. Rusas buvo sulaikytas nusikaltimo vietoje — fotografavo Jonavos 
geležinkelio tiltą“?. Šnipas nebuvo tardomas ir kratomas vietoje, bet atgabentas 
į VSD. Čia jo visi daiktai atidžiai apžiūrėti, o visas turėtas fotopopierius išryš- 
kintas VSD laboratorijoje. Tada paaiškėjo, kad 27 fotopopieriaus lapai jau buvo 
panaudoti, bet neišryškinti. Jei lietuvių saugumo darbuotojai būtų buvę neryž- 
tingi, tai šnipas galėjo apšviesti fotopopierių ir akimirksniu sunaikinti visus 
įkalčius. Toks įkalčių slėpimo metodas (ant kalkės parašytas tekstas uždedamas 
ant fotopopieriaus lapo, apšviečiamas, bet neišryškinamas) VSD darbuotojams 
jau buvo žinomas. 


Hansas Russas (Hans Russ) 1938 m. sulaikytas Vokietijos agentas, nuteistas 6 metų laisvės atėmimo 


bausme. Suteikta malonė ir išlaisvintas 1940 m. birželio 12 d. kartu su dar 2 kalėjusiais Vokietijos 
agentais mainais į Vokietijoje kalintus 23 lietuvius. 


Išaiškėjo, kad H. E. Rusas taip buvo užrašęs (vokiečių kalba) žinias apie 3-iąjį, 
5-ąjį ir 9-ąjį pėstininkų pulkus, 2-ąjį artilerijos pulką, Radviliškio kareivines, 
radijo siųstuvų stiebus, sargybų vietas, karinius sandėlius, nubraižęs tų vietų 
brėžinius, Kauno aerodromo ir Linkaičių amunicijos fabriko planus, aprašęs 
šių objektų matomumą, geležinkelio linijų pabėgių gruntą ir pan. Tai buvo 

tikro profesionalo atliktas darbas. Per tris savaites jis spėjo aplankyti ne tik 
Kauną, bet ir Šiaulius, Radviliškį, Alytų, Prienus, daugelį miestelių. Kvočiamas 
H. E. Rusas teigė, kad brėžinius darė ne šnipinėjimo tikslu, o savo rengiamai 
knygai apie Pabaltijį. Bet įkalčiai buvo ne „knygos“ naudai. Kariuomenės šta- 
bo II skyriaus kontržvalgybos darbuotojai, susipažinę su šia byla, nustatė, kad 
H. E. Ruso surinktos žinios apie karinius aerodromus, artilerijos dirbtuves, ka- 
reivines bei įvairius kariškus pastatus, geležinkelius ir tiltus Lietuvos saugumui 
buvo ypač svarbios. Šnipas bausmės neišvengė. 

Bendradarbiavimas su prancūzų ir čekoslovakų žvalgybomis. Be kon- 
tržvalgybos, II skyriaus uždaviniai nuo 1929 m. buvo vis tikslinami, ieškant 
būdų žvalgybai ir kontržvalgybai sustiprinti. Imta plačiau bendradarbiauti 
su kitų šalių karinių žvalgybų tarnybomis. Dar 1932 m. nuvykęs į Vokietiją, 
L. Gustaitis susipažino su II skyriaus (abvero) darbu ir užmezgė tiesioginius 
ryšius tarp abiejų šalių žvalgybų, bet vokiečiai šių kontaktų neplėtojo. Jų ne- 
patenkino lietuvių sąlygos keistis informacija apie Lenkiją. Pagaliau ir lietuviai 
dėl padėties Klaipėdos krašte ir santykių su Vokietija pokyčių, 1933 m. pabaigoje 
pati atsisakė siūlomo karinių žvalgybų bendradarbiavimo. Lietuvos preziden- 
tas nurodė karo atstovui Berlyne K. Škirpai susiaurinti bendradarbiavimą su 
Vokietijos kariniais sluoksniais ir 1933 m. pabaigoje vidaus reikalų ministras 
S. Rusteika sovietiniam pasiuntiniui M. Karskiui prasitarė, kad į K. Škirpos 
laiškus su siūlymais bendradarbiauti Lietuvos ir Vokietijos karinėms žvalgy- 
boms atsakyta neigiamai>“?, 

Tik pakitus tarptautinei padėčiai ir pasikeitus Lietuvos ir Vokietijos santykių 
pobūdžiui, II skyriaus darbu susidomėjo Prancūzija. 1935 m. vasario mėn. sovie- 
tinis pasiuntinys M. Karskis pranešė, kad Vasario 16-0sios proga Kauną aplankė 
keturi prancūzų karo atatšė, kurie domėjosi Lietuvos galimybėmis žvalgyti Ryt- 
prūsius*““. 1935 m. pabaigoje iš Rygos atvykęs prancūzų karo atstovo padėjėjas 
P. Abrahamas, Prancūzijos generalinio štabo vardu pasiūlė koordinuoti II skyrių 
žvalgybinį darbą. Kariuomenės vadas S. Raštikis sankcionavo tokius ryšius, bet 
atmetė pasiūlymą finansuoti lietuvių žvalgybininkus. Be to, S. Raštikis įspėjo 
karinės žvalgybos viršininką plk. ltn. K. Dulksnį, jog P. Abrahamą pažįsta nuo 
1919 m. kaip patyrusį prancūzų žvalgą, ir patarė su juo elgtis atsargiai. Taip nuo 
1936 m. ir pradėjo periodiškai važinėti iš Rygos į Kauną P. Abrahamas arba karo 
atstovas Ganivalis (1938 m. juos pakeitė plk. ltn. Openotas (Hoppenot), palaiky- 
dami ryšius su K. Dulksniu arba Agentūrinių duomenų apdorojimo (žinių tvar- 
kymo) poskyrio viršininku plk. ltn. K. Pranckoniu. Šie kontaktai apsiribojo in- 

formacijos mainais —- teikiamos žinios iš Rytprūsių, o gaunamos iš Vokietijos>“". 
Prancūzijos II skyrius lygiagrečiai išplėtė kontaktus ir su lenkų karine žvalgyba, 
kuomet plk. T. Pelčinskis ir plk. M. Gošė keitėsi politine informacijas“, 


P. Abrahamas - Prancūzijos karo atstovas Lietuvoje. 


Reikia pasakyti, kad Vokietijos reicho saugumo vyriausiosios 
valdybos (RSHA) III D referatas (kovojo su Baltijos šalių, Suomijos, 
Sovietų Sąjungos, Kinijos, Japonijos, Turkijos žvalgybomis) lietu- 
vių žvalgybą vertino kaip labai aktyvią, tuo prilygstančią Sovie- 
tų Sąjungos žvalgybai (iki 1939 m. gruodžio mėn.). „Tik Tilžės m. 
valstybinės policijos skyrius veikdamos kartu su III D referatu nuo 
1938 m. spalio iki 1939 m. gruodžio mėn. atskleidė lietuvių žvalgy- 
bos vykdyto šnipinėjimo 45 atvejus, - buvo sakoma III D referato 


vadovo pranešime, - <...> tai rodo ne tik vokiečių kontržvalgybos 

darbštumą, bet ir tai, kokia aktyvi buvo lietuvių žvalgyba vykdydama savo vei- 
klą prieš Vokietiją*“3. Lietuvos žvalgyba iš tikrųjų turėjo pakankamai informa- 
cijos mainams. Prieš dalinę Čekoslovakijos aneksiją 1938 m. informacija pradėta 
keistis ir su čekoslovakų II skyriaus viršininku pplk. F. Moravecu. P. Kirlys ir 
K. Dulksnys susitarė keistis žvalgybine informacija apie Vokietiją. Pplk. Franti- 
šek Moravecas pats atvažiuodavo į Kauną, o į Čekoslovakiją vykdavo K. Dulks- 
nys, P. Kirlys ir K. Pranckonis. Tai vyko kaip tik tuo metu, kai Lietuva nuo 
1936 m. pradėjo aktyvų karinį bendradarbiavimą su Čekoslovakija pirkdama jos 
gaminamą ginkluotę, 0 1937-1938 m. čekų karinės žvalgybos pasiūlytą bendra- 
darbiavimą atmetė Lenkijos II skyriaus viršininkas T. Pelčinskis5“*. 


František Moravec (1895-1966), Pirmojo pasaulinio karo dalyvis, nuo 1934 pa- 
skirtas į čekoslovakų armijos II skyrių, 1937 m. paskirtas II skyriaus viršininko 
pavaduotoju, nuo 1938 rudens faktiškai vadovavo karinei žvalgybai. Prieš 
Čekoslovakijos aneksiją 1939 m. kovo 14 d. su 10 žvalgybos karininkų (vadina- 
masis „Moraveco vienuoliktukas“) išskrido į Londoną. 1940-1945 m. emigra- 
cijoje sukurtos Čekoslovakijos gynybos ministerijos II skyriaus viršininkas. 
Vėliau dirbo JAV armijos konsultantu ir mirė Vašingtone. 


Iki Čekoslovakijos aneksijos informacija pasikeista du kar- 
tus?95, nors pati čekų karinė žvalgyba Vokietijoje turėjo kelis 
šimtus savo agentų?““. Vokietijos reicho saugumo valdybos III 

D referato pastangos buvo nukreiptos į kovą tik su lietuvių ir sovietine žvalgyba. 
Numatyta organizuoti nuolatinius kontržvalgybininkų pasitarimus Karaliau- 
čiuje arba Tilžėje, kuriuose būtų tariamasi, kaip kovoti su lietuvių žvalgyba. 

Lietuva taip pat ėmėsi priemonių stiprinti kontržvalgybą, apsaugoti karines 
paslaptis nuo kitų šalių žvalgybų. 1935 m. buvo dar labiau reglamentuoti san- 
tykiai su kitų valstybių karo atstovais. Iki tol jie vykdavo į karinius dalinius 
savarankiškai (tik informuodavo Kariuomenės štabą) ir kartais, aplenkdami 
Kariuomenės štabą, kreipdavosi dėl kokios nors informacijos tiesiai į karinius 
dalinius ir įstaigas. Kariuomenės vadas S. Raštikis įsakė II skyriaus karinin- 
kams lydėti karo atstovus (1936 m. karo atstovus turėjo 42 valstybės. 1919 m. 
Versalio sutartimi nugalėtos valstybės neteko teisės turėti savo karo atstovus. 
Vokietija šią teisę atgavo 1932 m. gruodžio 11 d. 1938 m. pasaulyje buvo 450 karo, 
jūrų ir oro laivyno atstovų; 50 atstovavo Prancūzijai, 30-38 - Anglijai, JAV ir 
Italijai, 24-25 - Japonijai, Vokietijai ir SSRS) visose jų kelionėse po Lietuvą (ir 
referuoti apie keliones skyriaus viršininkui), o informaciją jie galėjo gauti tik 
per Kariuomenės štabo II skyrių arba su jo leidimu??. S. Raštikis, buvęs karinės 
žvalgybos viršininkas, žinojo, kaip galima pristabdyti informacijos nuotekį. Iš 
kitos pusės karinės žvalgybos vadovai noriai keitėsi reikalinga politine (neretai 
ir politine-žvalgybine informacija) informacija su savo partneriais iš kitų vals- 
tybių. Tai liudijo ir Kaune 1938-1939 m. rezidavęs Lenkijos karo atašė L. Mitkie- 
vičius (Mitkievitcz), kuris nuo 1939 m. pradžios aktyviai keitėsi su Lietuvos II 
skyriaus viršininku K. Dulksniu politine ir karine informacija apie Vokietiją bei 
Sovietų Sąjungą ir jau nuo 1939 m. balandžio buvo K. Dulksnio perspėtas apie 
galimą Vokietijos ir Sovietų Sąjungos paktą'“š. Kartu lietuvių kontržvalgyba, 
matyt žinodama lenkų rezidentūrų darbo principus, įdėmiai sekė pirmąjį Len- 
kijos karo atašė. Kaip liudijo pats L. Mitkievičius: „visi mano veiksmai Lietuvoje 
stebimi atvirai ir labai tiksliai, net kontroliuojami pokalbiai telefonu'“““. 

Pasienio žvalgai. Kariuomenės štabo II skyriaus centriniame aparate dirbo 
tokie gerai parengti karininkai kaip K. Dulksnys, P. Kirlys, A. Baniulis ir kt., 
bet kitose žvalgybos ir kontržvaglybos struktūrose trūko patyrusių kariškių. 
1936 m. manevruose išaiškėjo divizijų štabų II skyrių (juose dirbo po 3 karinin- 
kus ir 1 raštvedį) veiklos trūkumai: žinios buvo menkai sisteminamos, prastai 
tikrinamos, nepakankamai saugomos karinės paslaptys (radijo ryšys dažnai 
buvo palaikomas atviru tekstu), šifravimas ir dešifravimas dažnai klaidingas 
(1-asis husarų pulkas net negalėjo įvykdyti įsakymo, nes nesugebėjo dešifruoti 
atsiųsto pranešimo)??“, 

Provincijos karinės žvalgybos („žinių rinkimo“) punktuose dirbo tik po vie- 
ną karininką. Tai buvo labai menkos jėgos žvalgybai organizuoti. Kai viskas 
priklausė tik nuo vieno žvalgybininko, nebuvo išvengiama ir klaidų. Vievio 
žinių rinkimo punkto veiklą 1937-1940 m. vaizdžiai aprašo B. Aušrotas savo 
memuaruose „Sunkių sprendimų metai“. Pasak B. Aušroto Kariuomenės šta- 
bo II skyriaus Žinių rinkimo ir tvarkymo dalies Vokiečių ir Lenkų sekcijoms 
priklausė po kelis pasienio miesteliuose įsikūrusius žinių rinkimo punktus. Vo- 
kiečių sekcijai priklausė Kybartų (vedėju 1936-1940 m. buvo rusas Leonas Byč- 
kovskis-Gentvila, kuris 1931 m. buvo pakviestas P. Kirlio. Iš pradžių vadovavo 
Klaipėdos krašto žvalgybos punktui, vėliau - Kybartų punktui. Ryšius palai- 
kydavo su J. Matusaičiu)?', Pagėgių (iki 1936 m. vasaros vedėju buvo vyr. ltn. 
Truškauskas, nuo 1936 m. vasaros - buvęs šarvuočių rinktinės kuopos būrio 
vadas, ats. kpt. Jonas Petrūškevičius), Tauragės (1939-1940 m. vedėju buvo ats. 
kpt. J. Petruškevičius) punktai, o Lenkų sekcijai - Alytaus-Merkinės (vedėju 
1937-1939 m. buvo K. Šakys) ir Vievio (vedėju 1936 m. spalio 1 - 1937 m. balan- 
džio 1 d. buvo aviacijos vyr. ltn. Vladislovas Adomavičius, vėliau - ltn. B. Auš- 
rotas), Salako (viršininkas Šiaudinis) ir Lazdijų (viršininkas Sadauskas) punk- 
tai. Lenkų kontržvalgybos duomenimis, 1935 m. II skyrius turėjo tris žvalgybos 
punktus: Vievyje, Širvintose ir Kybartuose. Visi šie punktai vykdė žvalgybą 
Lenkijoje ir Vokietijoje. 


Bronius Aušrotas (1909-1993) 1930 m. baigė Karo mokyklą. Iš 
kariuomenės pašalintas 1933 m. už palankumą voldemarininkams. 
1933-1937 m. dirbo Lietuvos banko Klaipėdos skyriuje. Nuo 1939 m. 
liepos grąžintas į kariuomenę, paskirtas į Kariuomenės štabo II 
skyrių, kapitonas. 1940 m. birželio 24 d. perkeltas į 2-ąjį pėstininkų 
pulką. Pasitraukęs į Vokietiją dirbo abvere (vokiečių karinėje žval- 
gyboje). 1941 rugpjūčio 15-1942 spalio 15 d. Kalėjimų departamento 
direktoriaus pareigas. 1942-1943 m. Abvero darbuotojas Pskove. 
Nuo 1944 m. Vokietijoje, vėliau JAV. 1951-1973 m. dirbo JAV gynybos 
departamente. Parašė knygą apie karinės žvalgybos darbą „Sunkių 
sprendimų metai“ (1985). 


Šių punktų vedėjai buvo laikomi slaptaisiais II sky- 
riaus darbuotojais, nes oficialiai jie buvo priskiriami 
prie kurio nors kariuomenės dalinio. Nepaisant tokio 
slaptumo, punktų vedėjų darbas buvo pakankamai 


kontroliuojamas ir reglamentuojamas. II skyriuje jie 

buvo pasirašę darbo sutartis ir paslapčių išsaugojimo įsipareigojimus, o Kontrž- 
valgybos, Žinių rinkimo dalių ir atitinkamų sekcijų viršininkai kontroliavo vi- 
sus jų veiksmus. Kadangi punktų vedėjai dirbo pavieniui, agentus verbuoti buvo 
patikima Pasienio policijos rajonų ir sargybų viršininkams. Pasienio policijos 
rajonų viršininkai dalyvaudavo ir pervedant per sieną slaptuosius agentus, ku- 
rie apsimesdavo kontrabandininkais (VRM Policijos departamento direktorius 
K. Svilas kartu su II skyriaus darbuotojais parengė slaptųjų agentų permetimo 
į kaimynines valstybes taisykles). Bet ir šiuo atveju kiekvienam naujam agen- 
tui užverbuoti reikėjo Kontržvalgybos ir Žinių rinkimo dalių vedėjų leidimo. 
Nebuvo leidžiama verbuoti lietuviškų organizacijų narių (į tautinių mažumų 
persekiojimą įsivėlusiai lenkų kontržvalgybai atrodė priešingai*?*). Agentūrai už 
atliktą darbą buvo atlyginama iš „avansinių sumų“, kurios operatyviam darbui 
buvo išduodamos kiekvieną mėnesį. Tai buvo menkos lėšos (1937 m. B. Aušro- 
tas agentūrai išlaikyti gaudavo 3000 zlotų per mėnesį). Jų pakakdavo išlaikyti 
1-3 pasienio agentus, kuriems buvo mokama už kiekvieną informaciją atskirai. 
Lenkų kontržvalgybos duomenimis, lietuvių pasienio karinė žvalgyba agentams 
patikėdavo paprastas užduotis (sužinoti karininkų pavardes, surinkti žinias apie 
dalinių apsiginklavimą ir dislokaciją, pasienio sargybos išsidėstymą ir pan.). 
Toks masiškas paprasčiausių užduočių davimas (informacija dažnai buvo priei- 
nama vietiniams gyventojams) ir pačių smulkiausių žinių apie lenkų kariuome- 
nę rinkimas labai apsunkindavo lenkų kontržvalgybos darbą. 1933-1937 m. KOP 
demaskavo 97 Lietuvos naudai dirbusius žmones (19 agentų, 20 informatorių, 8 
verbuotojus, 26 rezidentus, 6 kurjerius, 18 nenustatytų funkcijų). Didėjant tarp- 
tautinei įtampai lietuvių karinė žvalgyba Lenkijoje veikė vis aktyviau. Lenkų 
II skyriaus duomenimis, per paskutinį prieškario dešimtmetį Sovietų Sąjungai 
ir Vokietijai Lenkijoje teko 90 proc. žvalgybinių operacijų, Lietuvai - 5 proc. O 
Lietuvoje tuo metu 75 proc. demaskuotų agentų dirbo Lenkijai ir 25 proc. buvo 


užverbuoti Vokietijos žvalgybos tarnybų. 


Kazimieras 
Švoinickis 
(g. 1900) 
1935 m. 
sausį mėn. 
sulaikytas 
Lenkijos 
agentas. 

Uršulė Streckaitė (g. 1910) 1935 m. liepą sulaikyta Lenkijos agentė. 


o 


Ats i 


Pranė Širmulytė (g. 1907) 1935 m. rugpjūtį sulaikyta Lenkijos agentė. 


Petras Lukoševičius (g. 1910) 1935 m. lapkritį sulaikytas Lenkijos agentas. 

1933 m. lenkų karo žvalgyba pripažino, kad Vilniaus įgulos dislokacija, sudėtis, 
ginkluotė ir karininkai nebuvo paslaptis lietuvių žvalgybai. Surinktą informa- 
ciją punktų vedėjai surašydavo ir specialiuose vokuose, perrišę storais siūlais ir 
užantspaudavę, siųsdavo paštu į Kauną. B. Aušrotas prisimena, kad skubias žŽi- 
nias į II skyrių perduodavo ir telefonu, pasinaudodamas specialiu kodu (tai buvo 
daroma retai). Pats punkto vedėjas gautos informacijos neanalizuodavo. Tiesa, jis 
buvo susipažinęs su žvalgomos valstybės ginkluotųjų pajėgų sekimo būkle, ka- 
riuomenės struktūra, dalinių numeracija ir dislokacija, bet II skyriaus vadovau- 
jantys karininkai žinojo kur kas daugiau. Pasienio įstaigų ryšiai su Žinių rinkimo 
punktų vedėjais buvo grindžiami tarpžinybiniais susitarimais. 

Punktų vedėjai jiems keliamas užduotis turėjo vykdyti naudodamiesi VSD 
rajonų viršininkų, komendantų, Viešosios policijos nuovadų viršininkų, pašto 
viršininkų, Pasienio policijos barų, rajonų ir sargybų viršininkų paslaugomis. 
Taigi daug kas priklausė nuo minėtų įstaigų pareigūnų geranoriškumo. Vie- 
nas pasienio rajono viršininkas B. Aušrotui tiesiai pasakė, kad „pasienio sar- 
gybų viršininkams esama didesnės materialinės naudos iš kontrabandininkų 
sugavimo negu iš bendradarbiavimo su II skyriumi <...>“. Bet šiuos dalykus 
reikėjo suderinti, nes kiekvienas, „kuris verčiasi kontrabanda, eventualiai pa- 
tenka į žvalgybos verbuotojų rankas: arba vienoje, arba antroje sienos pusėje 
<...>574. Tiesa, ši taisyklė galiojo tik Lietuvos-Lenkijos pasienio gyventojams 
(vien 1931 m. sieną iš Lenkijos pusės kirto 95 143 žm.), nes su Vokietija buvo 
visiškai normalūs ryšiai ir pasienio gyventojai, kaip minėta, judėjo į vieną ir 
kitą pusę beveik be apribojimų. 

Pasienio žvalgyba buvo svarbi ir tai rodė 1937 m. vasario mėn. VRM Vals- 
tybės saugumo policijos demaskuota lenkų šnipų grupė. Išaiškinta, kad vienas 
lenkų pasienio žvalgybos agentas sugebėjo organizuoti plačią agentūrą. Ši šnipų 
grupė, vadovaujama V. Giako, veikė nuo 1935 m. vasaros ir lenkams perdavė 
žinių apie 1-ąjį pėstininkų pulką, priešlėktuvinę apsaugą ir 1-ąjį husarų pulką. 
1936 m. spalio 11 d. V. Giakas dar mėgino praplėsti agentūrą užverbuodamas 
1-0jo artilerijos pulko puskarininkį J. Černauską. Bet šis iš karto informavo VSP 
ir gavo leidimą palaikyti ryšius su V. Giaku. 1936 m. lapkričio 21 d. lenkų šnipo 
pamokytas, J. Černauskas perėjo sieną ir atsidūrė lenkų žvalgyboje Vilniuje. Čia 
jis buvo instruktuotas ir gavo 250 litų bei 50 zlotų. Per kelis mėnesius galutinai 
išaiškinus V. Giako agentūrą, visi lenkų šnipai ir jų pagalbininkai buvo suimti. 
Kariuomenės teismas juos nuteisė griežčiausiomis bausmėmis: V. Giaką - mir- 
ties bausme, J. Ryliškį, L. Zvikavičių, A. Ramanauską, J. Paškevičių - kalėti 

iki gyvos galvos, kitus penkis — įvairiam laikui kalėti. Bet V. Giakas nebuvo 
sušaudytas. Netrukus po teismo buvo gautas iš Lenkijos ultimatumas ir S. Raš- 
tikis rekomendavo Prezidentui pakeisti teismo sprendimą: „<...> nors V. Giakas 
valstybės išdavimo darbą dirbo gan ilgai (pusantrų metų) ir į šį darbą įtraukė ir 
kitus <...> kuo labai pakenkė Lietuvos interesams <...>. Tačiau, turint galvoje šio 
momento politinio gyvenimo aplinkybes, V. Giakui mirties bausmę reikėtų pa- 
keisti kalėjimu iki gyvos galvos'575. Politinės aplinkybės, atkurto diplomatiniai 
santykiai su Lenkija, tarptautinė situacija ir anksčiau veikė Lietuvos karinės 
kontržvalgybos ir žvalgybos darbą, bet nuo 1938 m. tai ypač pasidarė akivaizdu. 
Nors buvo užmegsti santykiai tarp abiejų šalių karinių žvalgybų vadovų, tačiau 
kasdieninis žvalgybos duomenų rinkimas nebuvo nutrauktas ar apribotas. Taip 
pat nebuvo keičiamas ir kontržvalgybinis darbas Lenkijos agentūros atžvilgiu 
(ir po to kai 1937 m. iš agentūros sužinota, jog politinių emigrantų veikimo 
Varšuva materialiai neberems)???. Lietuvių kontržvalgybininkams ir žvalgybi- 
ninkams teko dirbti labai sumaniai ir atsargiai. 


KARINE ŽVALGYBA NAUJOMIS SĄLYGOMIS 
(1939-1940) 


19 3 m. kovo mėn. pasikeitė Lenkijos žvalgymo sąlygos. Atvėrus sie- 

nas ir atsiradus legaliam susisiekimui, formaliai palengvėjo naujų 
žvalgybos agentų verbavimas, bet vėl viskas priklausė nuo lietuvių žvalgybinin- 
kų aktyvumo. Štai B. Aušrotas prisimena, kad 1938 m. kovo mėn. užverbavo 
traukinių palydovą J. Žilinską, kuris iki 1939 m. rugsėjo 1 d. suteikė daug vertin- 
gų žinių apie Lenkijos karinius vežiojimus geležinkeliais*77. Atsirado ir legalus 
informacijos rinkimo būdas - per karo atstovą Varšuvoje. Visa tai palengvino 
žvalgybinės informacijos rinkimą ir persiuntimą, nors Lietuvos karo žvalgyba 
jau atliko kur kas menkesnį vaidmenį negu trečiąjį dešimtmetį. Tada karo žval- 
gybos informacija galėjo daryti įtaką politiniams sprendimams, 0 1938-1939 m. 
tokių galimybių nebeliko. Kad ir kokias tikslias žinias žvalgybininkai galėjo 
perduoti apie Lenkijos ir Vokietijos kariuomenes, jų būklę, pasirengimus prieš 
Lietuvą, vis tiek viską nulemdavo politiniai sprendimai, turėję (bent jau taip 
norėta) gerinti Lietuvos padėtį karui besirengiančioje Europoje. 

K. Dulksnio oponentas Lenkijoje, plk. T. Pelčynskio (Tadeusz Petczynski) 
vadovaujamo II skyriaus Žvalgybinės sekcijos (sekcija buvo padalyta į dvi da- 
lis: II a — žvalgybinė ir II b - kontržvalgybinė) vadovas plk. S. Meyeris (Ste- 
fan Mayer) (1895-1981) taip pat įgijo papildomų galimybių organizuoti žvalgybą 
Lietuvoje (pats S. Meyeris 1939 m. dalyvavo pasitarimuose su prancūzų ir britų 
atstovais, sprendžiant vokiečių Enigmos dešifravimo problemą). Žvalgybinės 
sekcijos II a dalis, organizavusi žvalgybą Sovietų Rusijoje, Vokietijoje, Čekoslo- 
vakijoje ir Lietuvoje, tuoj pat pasinaudojo galimybe organizuoti žvalgybinę vei- 
klą per karo atstovą Kaune plk. L. Mitkievičių (Leon Mitkiewicz), būsimą lenkų 
Vyriausiosios karinės vadovybės štabo II skyriaus viršininką Londone 1940 m. 
L. Mitkievičiaus žodžiais tariant, „karo atstovas teoriškai buvo Vyriausio štabo 
viršininko tiesioginiame pavaldume, bet su nedidelėmis išlygomis buvo II sky- 
riaus vadovo pavaldume“3?š. 


Leonas Mitkievičius (Leon Mitkiewitcz-ŽoHtek) (1896-1972) kavalerijos pulkininkas, 
Lenkijos karo atstovas Kaune 1938-1939 m., toliau tarnavo Vyriausio štabo II sky- 
riaus viršininku, 1942 m. paskirtas lenkų atstovu prie sąjungininkų štabo. Po karo 
gyveno JAV, bendradarbiavo su Laisvosios Europos radijo stotimi. 


1939 m. pablogėjo Vokietijos žvalgymo sąlygos. Netekus Klai- 
pėdos krašto, nustojo veikti ir Pagėgių žinių rinkimo punktas, 
nutrūko per Klaipėdą iš Vokietijos ėjęs žvalgybinės informacijos 
srautas. Turėjo įtakos ir tai, kad greitai po Klaipėdos aneksijos 
vokiečiams pavyko užverbuoti lietuvių II skyriaus slaptąjį ben- 
dradarbį Vilių Franką (Vilhelmas Frankas). Iki 1939 m. gruodžio mėn. pradžios, 
kai jam teko bėgti į Vokietiją, būdamas Tauragės pasienio punkto viršininko 
pavaduotoju vokiečių kontržvalgybai išdavė 15 lietuvių pasienio žvalgybos ope- 
racijų?7?. Dėl tokių nuostolių lietuvių žvalgyba turėjo keisti kai kuriuos agentū- 
ros verbavimo metodus. Anksčiau lietuvių žvalgyba draudė verbuoti Lietuvos 


piliečius ir lietuvius - Vokietijos piliečius, 0 1939 m. šio principo atsisakyta. Tai 
buvo tik pati pradžia karinei žvalgybai tekusių išbandymų, kurie vertė keisti 
nusistovėjusias taisykles. 

Vokiečių ir prancūzų slaptos dvikovos. Prasidėjus Antrajam pasauliniam 
karui, Lietuvos karo žvalgybai iškilo nauji, sunkūs uždaviniai. Gerai išžvalgy- 
tos karinės struktūros kaimyninėse šalyse sparčiai kito. Suaktyvėjo užsienio 
žvalgybos. Suintensyvėjo ir vis labiau politizavosi karo atstovų veikla. Prie 

Lietuvos kariuomenės akredituoti užsienio karo atstovai 1939 m. rugsėjo mėn. 
stengėsi daryti įtaką Lietuvos politiniams ir kariniams sprendimams. Ypač ak- 
tyvus buvo Vokietijos karo atstovas Emilis Justas (1885-1947), kuris nuo 1924 m. 
buvo Vokietijos karinės žvalgybos-abvero karininku. Tai pastebėjo ir SSRS karo 
atstovas mjr. J. Korotkichas, kuris taip pat energingai aiškinosi Lietuvos politi- 
nių-karinių sluoksnių nuomonę dėl Vilniaus krašto likimo. Kariuomenės štabo 
II skyriaus viršininkas K. Dulksnys 1939 m. rugsėjo 13 d. turėjo tiesiai pasakyti 
mjr. J. Korotkichui, jog Vilnius nebus puolamas, nes tai reikštų paimti Vilnių 
iš vokiečių rankų, o už tai paskui gali tekti sumokėti visa Lietuva3*“. 45-aisiais 
sulaikytas Vokietijoje. 47-ųjų pradžioje sušaudytas 

Tuomet E. Justas ieškojo naujų informacijos šaltinių, naujų agentų. Būtent 
todėl po karo jis buvo medžiojamas sovietinio saugumo specialiosios grupės 
(sulaikytas Vokietijoje ir sušaudytas Vilniuje 1947 metais). Nors 1945 m. tardo- 
mas NKVD E. Justas teigė, jog „ikikariniu metu abveras neturėjo didelio agen- 
tūrinio tinklo Lietuvoje“?:, iš tikrųjų viskas buvo kiek kitaip. Žinoma, karinio 
pobūdžio žinias, kurios domino Vokietijos generalinį štabą, jis galėjo gauti as- 
meninio stebėjimo ar pokalbių metu, bet agentūros niekada nebuvo atsisakoma. 
1938 m. atvykęs į Lietuvą, E. Justas atnaujino ryšius su senais vokiečių agentais, 
kurie 1939 m. dar labiau suaktyvėjo. Lietuvių kontržvalgybininkai apie tai jau 
turėjo žinių, nes 1939 m. rugsėjo mėn. įkliuvo vokiečių agentas J. Kurbis. No- 
rėdamas gauti Lietuvos topografinių žemėlapių, J. Kurbis susitiko su buvusiu 
Generalinio štabo Topografijos skyriaus darbuotoju K. Kilna ir jį supažindino 
su Vokietijos pasiuntinybės darbuotoju Liuchtu bei karo atstovu E. Justu. Bet 
K. Kilna, viską papasakojo VSD darbuotojui ir gavo „įkalčius“ - 20 žemėlapių. 
Su šiais įkalčiais vokiečių šnipai ir įkliuvo. Liuchtui teko atsisveikinti su Lietuva, 
o J. Kurbis nuteisiamas 12 metų kalėti. Tik po dvejų metų E. Justas, jau būdamas 
okupuotos Lietuvos vyriausiu komendantu, galėjo atsiskaityti su jį išdavusiu 
K. Kilna - 1942 m. sausio mėn. jį suėmė gestapas. 

Vokiečiams nenusileido ir prancūzai. 1939 m. rugsėjo mėn. Paryžius mobili- 
zavo Kaune nuo 1937 m. gyvenusį chemiką G. Pichoną (Gabriel Pichon). Tapęs 
rezervo leitenantu, G. Pichonas tuo pačiu metu tapo ir prancūzų žvalgybos tar- 
nybos atstovu Kaune. Iki tol karinių žvalgybų bendravimas apsiribojo infor- 
macijos apie Vokietiją mainais (trečiojo dešimtmečio antrojoje pusėje prancūzų 
karo žvalgyba „Deuxieme Bureau (Antrasis skyrius) informacija apie Lietuvą 
keitėsi su Lenkija)**?, o ltn. G. Pichonas jau prašė leidimo verbuoti agentus prieš 
Vokietiją Lietuvos teritorijoje. Dar 1931 m. Lietuvos generalinį štabą aplankęs 

prancūzų generalinio štabo atstovas majoras Malraison buvo „maloniai nuste- 
bintas, kad Lietuvos karinė vadovybė puikiai kalba prancūziškai ir puoselėja 
Prancūzijai didžiulį palankumą“*3. Tad Krašto apsaugos ministras I. Musteikis 
ir kariuomenės vadas S. Raštikis neprieštaravo su sąlyga, jog tokia prancūzų 
žvalgybininkų veikla neturėtų kenkti Lietuvos interesams. Ltn. G. Pichonui (ir 
jo pagalbininkams - Fabianui Belė (Belle), Adolfui Servantui (Servant) nebuvo 
sunku surasti agentų, nes buvo perimama buvusi Lenkijos agentūra arba ver- 
buojami buvę lenkų kariškiai ir žvalgybos darbuotojai. Į Lietuvą buvo pasitrau- 
kę II skyriaus Vilniaus ekspozitūros karininkas rotmistras T. Zanas (Tomasz 
Zan) slapyvardžiu Borekas, Olešis, kpt. A. Piorunovskis (Alfons Piorunowski), 
poručikas J. Daškievičius (Jerzy Daszkiewicz), kpt. A. Jakubianecas (Alfons Ja- 
kubianiec). Lietuvių karo žvalgybos žiniomis, net Lenkijos karo atstovo reziden- 
tas L. Hryncevičius (Ludwik Hryncevicz) (Lušis) perėjo G. Pichono žinion. Bet 
iš tikrųjų ryšiai su ltn. G. Pichonu ir britų žvalgybos karininku ltn. Porteriu 
užmegzti karo atstovo L. Mitkievičiaus įsakymu. L. Hryncevičius veikdamas 
Lietuvoje sukūrė žvalgybos tinklą „Wierzba“, kuris rinkdavo informaciją apie 
vokiečių laivyno veiklą Baltijos jūroje (Ščecine, Klaipėdoje), kariuomenės dis- 
lokaciją Rytų Prūsijoje?š4. 1940 m. kovo mėn. gavo vertingos informacijos apie 
vokiečių pasirengimą pulti Norvegiją. Visą informaciją persiųsti lenkų karo 
žvalgybos karininkui Stokholme padėdavo G. Pichonas35 (po karo dirbo kaip 
chemijos mokslų daktaras Prancūzijos pietuose, o G. Pichono sekimo bylą SSRS 
MGB vedė iki 1952 m.)5Š?. Lietuvos karo žvalgybai tai nebuvo paslaptimi. 


Liudvikas Hryncevičius (Hryncevicz) Luš, Itgowski, lenkų II skyriaus rezidentas, 
vadovavęs žvalgybos grupei „Wierzba“. 


Jau 1939 m. pabaigoje prie Vokietijos sienos, ties Liudvinavu, 
prancūzai įsteigė Janickio vadovaujamą žvalgybos punktą. Bet 
1940 m. pradžioje ši rezidentūra žlugo ir, Vokietijos vyriausybei 
pareikalavus, Janickis buvo suimtas. Vokietijoje sulaikytas agen- 
tas pasakė, kas jį siuntė G. Pichonas, kuriam Lietuvos teisme iš- 
kelta byla už eksteritorialumo teisės negerbimą?*?. Tuo metu ltn. 


G. Pichonas ėmė telkti agentūrą ir prieš SSRS. Prancūzijos gene- 

ralinį štabą domino Vokietijos ir SSRS santykiai, padėtis pasie- 
nyje. Čia vėl naudotasi lenkų pabėgėlių paslaugomis, bet lietuvių žvalgybininkai 
jais nelabai pasitikėjo. Neatsargiai veikę prancūzų agentai buvo sulaikomi. 

Butajevo istorijos epizodas. 1939 m. rugsėjo 18 d. Lietuvoje paskelbus da- 
linę mobilizaciją, Kariuomenės štabo II skyrius buvo nedelsiant pertvarkytas 
dirbti karo meto sąlygomis5**. Bet po 1939 m. spalio 6 d. įvykdytos demobiliza- 
cijos viskas vėl grįžo į ankstesnę vagą. Nors karinės žvalgybos viršininkas plk. 
K. Dulksnys stengėsi SSRS karo atstovui mjr. J. Korotkichui sakyti komplimen- 
tus („Vilniaus lietuviai prie sovietų valdžios gyvens kur kas laisviau negu ponų 
Lenkijoje ir Lietuva besiremdama Sov. Sąjungos kaimynyste jausis Žymiai geriau, 


< 


negu pastaruoju metu“*?), Rytų kryptimi vykdyti žvalgybą pasidarė sunkiau. 
Lenkijos ginkluotųjų pajėgų vietą užėmė mažai pažįstama SSRS kariuomenė. 
Vėl reikėjo žvalgybą pradėti beveik iš pradžių: sužinoti Vilniaus krašte dislo- 
kuotų SSRS karinių dalinių numeraciją, buvusią dislokaciją, apsiginklavimą. 
II skyriui teko skubiai keisti darbo stilių. Žvalgyti Lenkiją ir jos ginkluotąsias 
pajėgas buvo jau įprasta, bet visai kas kita žvalgyti SSRS, kur veikė NKVD (Vi- 
daus reikalų liaudies komisariatas) ir gerai organizuota karinė žvalgyba - GRU 
(Vyriausioji žvalgybos valdyba). Dirbti reikėjo kur kas atsargiau. 

Nuo 1939 m. spalio mėn. pabaigos prieš SSRS nukreiptos Lietuvos karinės 
žvalgybos pagrindinės gijos ėjo per Vilnių ir Ignaliną. Čia įsikūrė nauji žinių 
rinkimo punktai. Vilniaus žinių rinkimo punkte 1939 m. lapkričio-gruodžio 
mėn. dirbo II skyriaus ypatingųjų reikalų karininkas plk. ltn. J. Matusaitis, 
Žvalgybos ir kontržvalgybos dalies karininkas kpt. L. Papartis, ltn. B. Aušrotas, 
o Ignalinos punkte - P. Šiaudinis. Šie žmonės organizavo Raudonosios armijos 
dalinių sekimą, patys slapta sekė tų dalinių žygiavimą į Lietuvos teritorijoje 
numatytas karines bazes. B. Aušroto teigimu, „per 3 mėn. II sk. Vilniaus fili- 
ja daugelio agentų sumanumu ir pasiaukojimu surinko apytikrius duomenis 
apie sovietų karines jėgas Vilniuje. Nustatyta jų pulkų numeracija, iš kur jie 
atvykę, organizaciniai požymiai ir kt39? Bet informacijos reikėjo dar daugiau, 
ypač apie sovietų kariuomenės įgulą Naujojoje Vilnioje. Mėginta veikti senais 
metodais - užverbuoti raudonarmietį. Bet ištiko nesėkmė, kuri vėliau įgijo poli- 
tinio skandalo atspalvį. Vilniaus žinių rinkimo punkto viršininkas B. Aušrotas, 
tik 1939 m. lapkričio 23 d. gavęs leitenanto laipsnį, užverbavo sovietų įgulos 
N.Vilnioje kariškį G. Butajevą. B. Aušrotas, II skyriaus viršininko pavaduotojo 
plk. Itn. P. Kirlio charakterizuojamas kaip „reiškiantis iniciatyvą <...> tik kar- 
tais karščiuojasi <...>957', matyt, iš tikrųjų verbuodamas G. Butajevą pasikarš- 
čiavo. II skyriaus viršininkas K. Dulksnys taip pat gerai neišnagrinėjo visų šio 
verbavimo aspektų. O rezultatas - ką tik iškeptas agentas Ivanas po keturių 
susitikimų (1940 m. sausio mėn. - vasario mėn. pradžioje) paprašė padėti de- 

zertyruoti ir pereiti per Vokietijos sieną?*. Tada karinės žvalgybos viršininkas 
K. Dulksnys uždraudė palaikyti bet kokius ryšius su G. Butajevu, kuris 1940 m. 
vasario 4 d. pabėgo iš įgulos>?3ir tapo lengvu taikiniu lenkų pogrindžio žval- 
gybininkams. 

Vilniaus žinių rinkimo punktui, kuriame nuo 1940 m. vasario mėn. dirbo 
ltn. B. Aušrotas, K. Šakys (tikroji pavardė - K. Purvinis) ir raštvedys, nesisekė 
ir mėginimai siųsti agentus į Sovietų Baltarusijos teritoriją. Apie Lietuvos teri- 
torijoje dislokuotą sovietų kariuomenės 16-ąjį ypatingąjį šaulių korpusą dar pa- 
vykdavo surinkti žvalgybinę informaciją, bet būtinos pasienio žvalgybos darbas 
beveik sustojo. Apie padėtį Sovietų Baltarusijos pasienio rajonuose daugiausia 
informuodavo pabėgėliai, kuriuos sulaikydavo Pasienio policija ir apklausdavo 
II skyriaus karininkai. Tačiau „nė vienas iš pabėgėlių nesutikdavo grįžti atgal ir 
dirbti agentu - žvalgo darbą <...>59+4. Dėl lėšų stokos 1939 m. nesėkmingai bai- 
gėsi mėginimas sukurti pasyvios agentūros tinklą (okupacijos atvejui) pačioje 
Lietuvoje?““. 

Kontržvalgybinės prevencijos bandymai. Prasidėjus karui, ne mažiau 
svarbi tampa II skyriaus vykdoma propagandinė veikla. Reikėjo informuoti ka- 
riškius apie valstybės saugumo darbą, kovoti su sparčiai plintančiais gandais 
ir dezinformacija. Tuo užsiėmė Žinių tarnybos karininkai. Dar 1935 m. buvo 
demaskuoti demoralizuojančių kalbų apie Lietuvos kariuomenės ginkluotės 
menkumą skleidėjai. Jų veikla buvo įvardijama kaip „priešvalstybinis veikimas“ 
(dažniausiai tai buvo vokiečių kilmės kareiviai). 1935 m. 1-0jo husaro pulko ei- 
linis Petkunigis už tokį „veikimą“ net nuteistas mirties bausme (pakeista į 12 
metų sunkiųjų darbų kalėjimo)“*. Bet gandai tarp kariškių vis plačiau sklido 
po Čekoslovakijos žlugimo 1938 m. spalio mėn. Tekdavo kariškiams aiškin- 
ti Lietuvos kariuomenės reikšmę ginant Lietuvos nepriklausomybę, atskleisti 
vieną ar kitą Lietuvos santykių su kitomis valstybėmis aspektą???. Tokia veikla 
ypač aktuali tapo 1939-1940 m. 1940 m. vasario mėn. II skyriaus Žvalgybos ir 
kontržvalgybos dalies karininkas kapitonas J. Gudaitis ir ypatingųjų reikalų 
karininkas plk. ltn. J. Matusaitis netgi parašė straipsnius, kuriuose populiariai 
papasakojo apie kovą su šnipinėjimus?š, 

1940 m. pasirodė „Kovos su šnipinėjimu ir priešvalstybiniu veikimu kariuo- 
menės dalyse“ nuostatai. Jie buvo skirti Žinių tarnybai labiau reglamentuoti ir 
stiprinti. Buvo nustatyta, kad „kova su šnipinėjimu ir priešvalstybiniu veikimu — 
neatskiriama kiekvieno viršininko pareigų dalis. Už tinkamą kontržvalgybos 
darbo organizavimą dalyje atsako dalies vadas <...>“, bet „bendrajam kontrž- 

valgybos darbui vykdyti, medžiagai rinkti ir sistematizuoti skiriami žinių ka- 
rininkai 599. Kariuomenės štabo II skyriui priklausė kontržvalgybinio darbo 
priežiūra ir vadovavimas, todėl šio skyriaus viršininkas galėjo duoti užduotis 
ir instrukcijas divizijų II skyrių viršininkams ir žinių karininkams. Pastarieji 
taip pat turėjo stengtis palaikyti kuo glaudesnius ryšius su Kariuomenės šta- 
bo II skyriumi ir vietine Valstybės saugumo policija. II skyrius kontržvalgy- 
bos darbui dar galėjo pasitelkti Viešosios policijos ir savivaldybių pareigūnus, 
šaulius ir kitus patikimus žmones. Kovoje su šnipinėjimu ir antivalstybiniu 
veikimu numatytos ir apsaugos priemonės: į karines dalis, įstaigas ir įmones 
uždrausta priimti nelietuvius, nelojaliai nusiteikusius ir įtariamus antivalsty- 
bine veikla asmenis. Apie numatomus priimti asmenis reikėjo surinkti Žinias 
per Valstybės saugumo policiją. Vis dėlto karinės įstaigos dažnai ignoruodavo 
VSP pateikiamas žinias ir žmones priimdavo vien savo nuožiūra. Antai, 1937 m. 
Kariuomenės štabo Rikiuotės skyriaus viršininkas plk. ltn. I. Musteikis paprašė 
VSP surinkti žinias apie B. Aušroto „valstybinį nusistatymą ir politinę ištiki- 
mybę'“““. Iš VSP atsiųstos F. Bortkevičiaus pasirašytos žinios buvo nepalankios: 
„<...> savo įsitikinimu palankus voldemarininkams, su jais palaiko daugiausia 
asmeninio pobūdžio ryšius ir viešai nevengia pasirodyti jų šalininku““'. Bet 
B. Aušrotas, matyt savo ryšių tarp kariškių dėka, vis dėlto priimamas dirbti į 
karo žvalgybą. 

Karo komendantai ir šaulių rinktinių vadai taip pat buvo įtraukti į kontržval- 
gybinį darbą. Pirmieji vietinei VSP turėjo periodiškai pateikti imamų į kariuo- 
menę naujokų sąrašus, kad prieš jiems atvykstant į karinės prievolės komisiją 
būtų laiko surinkti apie juos žinias (naujokų antivalstybinę veiklą, nusikaltimus 
baudž. įstatymams ir politines pažiūras), ir stengtis „neskirti į specialias dalis 
arba į dalis, kuriose įgyjama specialybė, nelietuvių tautybės arba nelojaliai nu- 
sistačiusių naujokų“. Karo komendantai kartu su šaulių rinktinės vadais turėjo 
rūpintis, kad „šaulių tarpe būtų aiškiai lietuviškai nusistatę asmenys“, taip pat 
stengtis per šaulius stiprinti lietuviškumą pasienyje ir skiepyti „kovos su šni- 
pinėjimu ir priešvalstybiniu veikimu idėją““*. Žinoma, gyvenimas rodė, kad 
patikimumas nepriklausė nuo tautybės, tačiau toks supaprastintas, mechani- 
nis naujokų rūšiavimas turėjo užtikrinti bent sąlyginę ramybę. Tikėjimas, kad 
kontržvalgyba dėl to turės mažiau darbo nepasitvirtino, juo labiau, kad beveik 
visi Lietuvos kaimynai jau buvo įsivėlę į karinius konfliktus ir kontržvalgybą 
nukreipę į karo meto vėžes. 

1940 m. gegužės 7-8 d. Kaune įvyko žinių karininkų suvažiavimas, kuriame 
„Kovos su šnipinėjimu ir priešvalstybiniu veikimu kariuomenėje“ instrukcija dar 
labiau detalizuota. Kariuomenės vadas gen. V. Vitkauskas pažymėjo, kad žinių 
karininkų kontržvalgybinis darbas - tai tik kova su didžiausiais kariniais nu- 
sikaltimais: šnipinėjimu, krašto išdavimu ir antivalstybiniu veikimu naudojant 
priemones, kurios padeda tuos nusikaltimus išaiškinti ar sutrukdyti. Plačiausiai 
komentuojama sąvoka buvo „priešvalstybinis veikimas“. Siekiant žinių tarnybos 
karininkus sulaikyti nuo pernelyg didelio „uolumo“ savo kolegų atžvilgiu, nu- 
statyta, jog „priešvalstybiniu veikimu reikia laikyti srovinius ar grupinius sąjū- 
džius ir su jais surištus įvairius veiksmus, kurie siekia mūsų krašto, jo teritorijos 
dalies užgrobimo arba smurto keliu krašto socialinės santvarkos pakeitimo“?“3, 
Akivaizdžiai šios nuostatos buvo orientuotos į tolimesnę kovą su komunistiniu 
pogrindžiu ir Vilniaus krašto priklausomybės klausimą ginčijusias ar antilietu- 
viškai nusistačiusias lenkų pogrindines grupes. 
Sunaikinti iki birželio 15! 1940 m. pavasarį suaktyvėjo Kariuomenės štabo 
"2 skyriaus ryšiai su kitų valstybių karo atstovais, ypač su latvių karo atstovu 
plk. ltn. Deglaus ir II skyriaus viršininku Generalinio štabo plk. Fricis Celme- 
niu (Celminš) bei estų karo atstovu Generalinio štabo mjr. F. Brede (Breede) ir 
II skyriaus viršininku plk. Saarsenu (Saarsen)“““, 


Fricis Celminš (1896-1940) pulkininkas, Nepriklausomybės karo dalyvis, Latvi- 
jos kariuomenės informacijų (žvalgybos) skyriaus viršininkas 1939-1940. Lač- 

plėsio ordino kavalierius. Neketindamas atskleisti latvių žvalgybos paslapčių 

okupantams, 1940 m. liepos 24 d. nusišovė savo bute Rygoje. 


Villem Leopold Saarsen (1891-1982) 
pulkininkas, 1912 m. baigė Vilniaus karo 
mokyklą, Estijos karo atašė Latvijoje ir 
Lietuvoje 1934-1938 m., nuo 1939 m. spa- 
lio - II skyriaus viršininkas. Už nuopelnus 
apdovanotas Lietuvos III laipsnio Gedi- 
mino ordinu. Bendradarbiavo su Lenkijos 
ir Japonijos žvalgybomis, keisdamasis 
informacija apie SSRS. 1940 m. pasitraukė 
į Vokietiją. 1942 m. Abvero nesėkmingai 
įtikinėtas dirbti prieš lenkus. 6-ajame de- 
šimtmetyje buvo sekamas KGB slp. „Judas“. 
Mirė Stokholme. 

Trijų Baltijos valstybių padėtis buvo vienoda, todėl buvo keičiamasi karinės 
žvalgybos informacija apie SSRS kariuomenės įgulas. Kartu nuolat bendrauja- 
ma su Lietuvoje dislokuotos SSRS kariuomenės vadovybe. Pasiuntinybėse ren- 
giamų priėmimų, pusryčių metu ar kitomis progomis kartais buvo dalijamasi 
konfidencialia informacija. Kai 1940 m. balandžio 22 d. per SSRS pasiuntinybėje 
surengtus pusryčius II skyriaus viršininko pavaduotojas plk. ltn. P. Kirlys pa- 
prašė 16-ojo ypatingojo šaulių korpuso komisaro A. Lykovo nesikišti į riaušes, 
kurių Vilniuje tikėtasi 1940 m. gegužės 1-3 d.?“, II skyrius dar neturėjo duo- 
menų apie SSRS kariuomenės aktyvumą Lietuvos pasienyje. Viskas pasikeitė 
1940 m. gegužės mėn. pradžioje, kai buvo gauti pirmieji pranešimai apie SSRS 
Ignalinos žinių rinkimo punktų gavus pirmuosius duomenis, Žinių tvarkymo 
dalies vedėjas plk. ltn. K. Pranckonis gegužės 10-11 d. Lietuvos rytiniame pa- 
sienyje pats įsitikino gaunamų žinių tikslumu. Vilniaus žinių rinkimo punkto 
vedėjo ltn. B. Aušroto nuomone, gegužės 26 d. SSRS baigė telkti kariuomenę 
prie Lietuvos sienų. Šias žinias patvirtino ir II skyriaus karininkų apklausinė- 
tas perbėgėlis, buvęs Molodečno lenkų žvalgų punkto vedėjas J. Dambrovskis. 
Jis pranešė apie statomus aerodromus Vileikos, Svyrių ir Šemetų apylinkėse, 
pontonus - Kemeliškių-Barvoniškių apylinkėse“““. Tuo tarpu karinės žvalgy- 
bos sekamame Vokietijos pasienyje buvo ramu. Kariuomenės štabo II skyriaus 
duomenimis, visuose Rytprūsiuose tebuvo 3-4 divizijų karinės pajėgos su 80- 
100 kovinių lėktuvų, o artimiausiame Lietuvos pasienyje buvo dislokuoti 3-4 
pėstininkų pulkai, artilerijos pulkas ir kavalerijos pulkas““?. Pagrindinėms vo- 
kiečių karinėms pajėgoms iš Rytprūsių išvykus į Vakarų frontą, iš Vokietijos 
tuo tarpu jokios grėsmės nebuvo. Visa tai lietuvių karinė žvalgyba užfiksavo 
ir..., tik prasidėjus Maskvoje A. Merkio ir V. Molotovo susitikimui, II skyriaus 
viršininkas plk. K. Dulksnys visoms dalims, štabams, žinių karininkams ir II 
skyriaus darbuotojams įsakė sunaikinti „visas Kariuomenės štabo II skyriaus 
išleistas slaptų žinių santraukas, pradedant nuo 1939 m. rugsėjo 17 d.““?8 Ši data 
rodo, kad pasirengta sunaikinti SSRS kariuomenės sekimo pėdsakus. Kariuo- 
menės štabas šiuo atžvilgiu turėjo būti „švarus“. Tikėtasi, kad NKVD nesusekė 
G. Butajevo susitikimų su VSP N. Vilnios rajono vedėju V. Petrusevičium ir II 
skyriaus darbuotoju B. Aušrotu. 

Įdomu, kad II skyriaus viršininkas plk. K. Dulksnys nustatė ir Lietuvos oku- 
pavimo datą - slaptų žinių santraukas įsakė sunaikinti iki 1940 m. birželio 15 d. 
Gali būti, kad karinės žvalgybos karininkams daug geriau negu bet kam buvo 

aišku, jog po Sovietų Sąjungos įvykdytų karinių pasirengimų okupacijos, grės- 
mė buvo akivaizdi. 

1940 m. birželio 15 d. naktį Vilniaus žinių rinkimo punkto viršininkas 
B. Aušrotas dar buvo iškviestas į pasienį, kur Šumsko rajone raudonarmiečiai 
pagrobė pasienio sargybinį ir jį apklausinėję paleido. Ltn. B. Aušrotas nedelsda- 
mas informavo II skyriaus centrą. 

Paskutiniai žingsniai. Priėmus ultimatumą, II skyriaus archyvus pradėta 
naikinti su nauju įkarščiu. B. Aušroto liudijimu, „patalpoje buvo karšta <...> 
tai reiškė, kad ir čia buvo deginama [II skyriaus centre, Kaune - A. A.] visa 
ilgus metus prieš bolševikus rinkta medžiaga <...>“999. Pirmiausia tai buvo 1930- 
1940 m. periodiniai II skyriaus biuleteniai, žinių santraukos, agentų pranešimai 
ir kt. medžiaga, daugiausia susijusi su SSRS. Iki 1930 m. surinkta medžiaga jau 
buvo sunaikinta anksčiau, nes II skyriaus periodiniai biuleteniai buvo saugomi 
tik 10 metų, o agentų pranešimai, piniginės ataskaitos ir panašūs dokumentai 
buvo naikinami kasmet?!“ , 

Prieš pat okupaciją Vokietija susirūpino Lietuvoje kalinčių vertingiausių 
abvero ir gestapo agentų likimu. Savo sulaikytus agentus ji dažnai iškeisdavo į 
kitose valstybėse kalinamus agentus. Taip 1936 m. Vokietija mainais į savo sep- 
tynis Lenkijoje kalintus agentus perdavė suimtą lenkų agentą rotmistrą Ežį Sos- 
novskį?". Iki 1940 m. gegužės mėn. Lietuvos vyriausybė taip pat nuolat prašė 
iš Vokietijos kalėjimų paleisti ir deportuoti į Lietuvą 23 lietuvius, kurie buvo 
nubausti iki 2 metų kalėjimo už Lietuvos radijo klausymąsi ir neleistinus pasi- 
sakymus Vokietijos vyriausybės atžvilgiu. Ir staiga Vokietijos vyriausybė sutiko 
paleisti šiuos žmones, jei iš Lietuvos kalėjimų bus paleisti vokiečiai „Hansas 
Russas, Leopoldas Bormannas ir V. Schachno-Dowgin“ (buvusi V. Šachno-Dov- 
gaitė). Įdomu tai, kad teismo metu V. Šachno-Dovgaitė pasisakė net nežinanti 
savo tautybės. Lietuvos valdžia neturėjo teisės iš V. Šachno ir L. Bormano (kalė- 
jusio nuo 1936 m. gruodžio 11 d.) atimti Lietuvos pilietybės ir ištremti. Galėjo tai 
padaryti tik tada, kai jie patys atsisakys šios pilietybės ir gaus Prezidento pasira- 
šytus bausmės dovanojimo aktus. Visa ši procedūra neužtruko. 1940 m. gegužės 
28 d. Ministrų Tarybos nutarimu V. Šachno ir L. Bormanui atimta pilietybė, o 
birželio 6 d. A. Smetona pasirašė malonės aktus. Iki Lietuvos okupavimo li- 
kus trims dienoms, visi trys šnipai buvo išleisti į laisvę ir ištremti į Vokietiją“!?. 
Prancūzų agentams taip lengvai nesisekė. 1940 m. birželio pradžioje Vilniuje 
buvo sulaikyti trys ltn. Pichono agentai: A. Tiurelis, P. Komaras ir F. Selmano- 
vičius (Selmonowicz)93. Kariuomenės štabo II skyriaus atstovas, vienas iš kon- 

tržvalgybos vadovų kpt. L. Papartis paprašė VSP pareigūnų juos paleisti. Rem- 
damasi žodiniu Lietuvos ir Prancūzijos žvalgybų susitarimu, Saugumo policija 
juos paleido, bet birželio 15 d. šie prancūzų agentai vėl buvo suimti“'4, 

Nuo tol lenkų žvalgų apie Vokietiją ir Sovietų Sąjungą surinktą informaciją 
persiųsti Lenkijos emigracinei vyriausybei ir jos sąjungininkams padėdavo Ja- 
ponijos konsulas Kaune Sempo Sugihara““, jis jau nuo 1939 m. antrosios pusės 
buvo užmezgęs ryšius su lenkų karo žvalgybos Lietuvoje rezidentu L. Hrynce- 
vičium ir keitėsi informacija apie Vokietijos karinius pasirengimus prieš Sovietų 
Sąjungą. Su Sugiharos vardu lenkų karo žvalgyba sieja savo operaciją, kurios 
metu buvo padirbinėjamos japoniškos vizos ir išduodamos nuo okupantų Lie- 
tuvoje prisiglaudusiems Lenkijos piliečiams (daugiausia žydams). Lenkų karo 
žvalgybos karininkas poručikas J. Daškievičius (Jerzy Daszkiewicz) pasisiūlė 
S. Sugiharai padaryti antspaudą vizoms žymėti. S. Sugihara sutiko, tačiau be jo 
žinios buvo padaryti dar du antspaudai. Kaune prasidėjo japonų nekontroliuo- 
jamas vizų išdavimas. S. Sugihara Japonijos URM informavo, kad išdavė 600 
vizų. Bet iš Kauno per Maskvą į Vladivostoką atvyko 2139 žmonės (lenkų istori- 
ko A. Peplonskio nuomone, II skyriaus pagalba pasinaudojo apie 8000 žmonių, 
nes viena viza pasinaudodavo keletas žmonių)“““, 

Lietuvos karinė žvalgyba ir kontržvalgyba iki okupacijos turėjo apie ke- 
turiasdešimt darbuotojų. Kariuomenės štabo II skyriuje 1940 m. birželio 15 d. 
tarnavo 14 karininkų (buvo 17 etatų). Jie buvo pasiskirstę į Žvalgybos ir kon- 
tržvalgybos bei Žinių tvarkymo dalis. Plk. Itn. P. Kirlys vadovavo Žvalgybos ir 
kontržvalgybos daliai (tuo pačiu metu P. Kirlys buvo skyriaus viršininko pir- 
muoju pavaduotoju ir tvarkė skyriaus finansus), kurioje dirbo dar šeši karinin- 
kai: gen. štabo majoras Romualdas Kiaulėnas, kpt. Liudas Papartis (organizavo 
kontržvalgybos darbą), kpt. Vincas Šukys, ltn. Petras Jakutis (tvarkė įtariamųjų 
šnipinėjimu kartoteką), ltn. Ipolitas Savitis (šifravimo karininkas, sudarinėjo 
šifrus). Šioje dalyje P. Kirlio pavaduotoju ir skyriaus kanceliarijos viršininku 
1935-1939 m. dirbęs plk. ltn. Alfonsas Baniulis (jo funkcijos buvo „palaikyti ry- 
šius su Žinių karininkais kariuomenės dalyse, kontaktai su žvalgybos punktų 
viršininkais apie užsienio agentus, kontaktai su politine policija, kurios agen- 
tai buvo naudojami sekti užsienio žvalgybininkus““!7) buvo perkeltas į KAM 
Ypatingąjį skyrių santykiams su Sovietų Sąjungos kariuomene“. Gen. štabo 
plk. ltn. K. Pranckonis vadovavo Žinių tvarkymo daliai, kurioje dirbo ketu- 
ri karininkai: kpt. Valerijonas Beniušis, gen. štabo kpt. Liudas Urniežius, ltn. 
Pranas Nedzinskas, ltn. Vincas Degutis. II skyriaus žvalgybinį darbą kuravo 

ypatingųjų reikalų karininkas plk. ltn. J. Matusaitis, raštvedžiu dirbo J. Bukota. 
II skyriuje dar buvo du provincijos punktų karininkai. Vienas jų, kpt. Juozas 
rašė instrukcijas?"?. 

Pasak B. Aušroto, II skyriaus dalys 1938-1939 m. dar skirstėsi į sekcijas: 
Rusų - (joje dirbo plk. ltn. A. Baniulis (1939 m. perkeltas į KAM Ypatingąjį 
skyrių santykiams su Sovietų Sąjungos kariuomene (atstovas Gaižiūnuose), lie- 
pos 7 d. paleistas į atsargą ir okupantų suimtas 1940 m. rugsėjo 11 d., o kilus 
karui išsivadavo iš Kauno kalėjimo), kpt. L. Papartis, kpt. D. Urniežius; Lenkų — 
plk. ltn. K. Raibikis (po okupacijos pateko į teritorinio korpuso 179 diviziją), 
kpt. V. Šukys, ltn. P. Jakutis (sekcija veikė iki 1939 m. rugsėjo mėn.), Vokie- 
čių - plk. ltn. K. Pranckonis, mjr. R. Gintautas, mjr. Šalkauskis, Vakarų Euro- 
pos - kpt. Juozas Jonaitis, gen. štabo mjr. Henrikas Kazakaitis?“. Visas oficialiu 
ir agentūriniu būdu gaunamas žinias apdorodavo bei sudarinėdavo suvestinės 
apie užsienio kariuomenę gen. štabo plk. ltn. K. Pranckonio vadovaujama Žinių 
tvarkymo dalis. Šioje dalyje kurį laiką po 1934 m. dirbo plk. ltn. B. Ivašauskas ir 
mjr. A. Impulevičius“?!. II skyriaus žinioje dar buvo 6-7 išorinio sekimo agentai 
užsienio žvalgybininkams sekti. Be to, skyriaus darbuotojai naudojosi fotolabo- 
ratorija ir rotatoriumi. 

Kariuomenės štabui dar priklausė karo atstovai, kurie teikė informaciją 
II skyriui: Maskvoje - gen. štabo plk. P. Meškauskas, Paryžiuje - gen. štabo 
plk. J. Lanskoronskis, Berlyne - gen. štabo plk. K. Girnius. Be to, kariuomenėje 
kontržvalgybinį darbą organizavo apie 14 žinių karininkų (kiekvienoje divizi- 
joje - po 3 karininkus ir vieną raštvedį): ltn. V. Pečiūra, ltn. M. Germanavičius, 
Itn. S. Dedonis (2-osios divizijos žinių karininkai), kpt. A. Verksnys, ltn. E. Ja- 
loveckis, ltn. V. Žarauskas (3-osios divizijos žinių karininkai), kpt. V. Žukas, 
kpt. P. Vedeika“?* ir kt. 


SAUGUMAS KARO SĄLYGOMIS 


| be karo grėsmė buvo visiškai akivaizdi. Valstybės saugumo departamen- 
tui teko rūpintis dienos aktualijomis, o reformas atidėti ateičiai. VSP Klai- 
pėdos apygardos atleisti darbuotojai vėl įdarbinami departamente, darbuotojų 
padaugėjo iki 369 (1939 m. rugsėjo 10 d.)?23, 

Pirmiausia pasirūpinta neutralizuoti Vokietijos ir Lenkijos agentūrą, kuri, 
Saugumo policijos nuomone, buvo parengta „[...] politinei, šnipinėjimo ir ki- 
tokiai diversinei veiklai Lietuvoje“. 1939 m. rugpjūčio 10 d. įsakyta apygardų 
viršininkams iki spalio 1 d. apygardų kartotekose užregistruoti, kas iš lenkų ir 
vokiečių tautinių mažumų yra buvę kokiuose nors kursuose Vokietijoje ir Len- 
kijoje. Tokius asmenis įsakyta stropiai sekti. Lietuvai dreifavusiai neutralumo 
politikos farvateryje norėjosi išlaikyti savo pozicijas gresiančio pasaulinio karo 
išvakarėse. Likus vos vienai dienai iki Vokietijos-Lenkijos karo pradžios, ant 
demarkacinės linijos buvo sulaikytas įtariamas Lenkijos agentas, devyniolikme- 
tis darbininkas Mečius Mikalauskas, kuris nuoširdžiai prisipažino gavęs pinigų 


iš lenkų žvalgybos“**. 


Pranešimas apie 1938 m. rugpjūčio 30 d. sulaikytą M. Mikalauską. 

Bet tolimesni įvykiai žaibiškai viską pakeitė. Prasidėjus Vokietijos-Lenkijos 
karui, Saugumo policijai atsirado naujų neatidėliotinų problemų. Jau 1939 m. 
rugsėjo 4 d. susirinkusiems apygardų viršininkams A. Povilaitis sukonkretino 
Saugumo policijos uždavinius: „<...> pastebėta, kad Lietuvoje prasidėjo didesnė 
svetimų valstybių agentų veikla [...]. Šiuo metu nemažai atbėga į Lietuvą kaimy- 
ninių kariaujančių valstybių, ypač Lenkijos, kariuomenės dezertyrų ir asmenų, 
kuriuos paliečia mobilizacija <...> jų tarpe <...> yra tokių, kurie į Lietuvą atbė- 
go dirbti svetimos valstybės naudai <...> reikalinga sustiprinti visų svetimšalių 
sekimą bei kontrolę. Reikia taip sutvarkyti, kad būtų žinomas judėjimas dides- 
niuose viešbučiuose ir šiaip didesniuose užeigų namuose <...>*, Didelis pabė- 
gėlių ir internuotų kariškių skaičius tikrai apsunkino VSP darbą. Bet tai buvo 
tik kylančių problemų pradžia. Lietuvos-SSRS sutartimi atgavus dalį Vilniaus 
krašto, Lietuva pasipildė tūkstančiais, VSP nuomone, nepatikimų gyventojų. 
Tai patvirtino ir pirmieji įvykiai Vilniuje, vos įžengus Lietuvos kariuomenei ir 
įsteigus VSP Vilniaus apygardą. Nors Vilniaus mieste buvo paskelbtas valstybės 
gynimo metas (karo padėtis), jau 1939 m. spalio 31 d. - lapkričio 2 d. įvyko riau- 
šės, žydų pogromai, žuvo Saugumo policijos valdininkas. VSP Vilniaus apygar- 
dai, kuriai vadovauti buvo paskirtas patyręs darbuotojas, buvęs Marijampolės 
apygardos viršininkas S. Čenkus, teko spręsti ypač sunkius uždavinius. 


Stasys Čenkus (1901-1982) Nepriklausomybės kovų savanoris nuo 1918 m. lap- 
kričio 22 d. Nuo 1931 m. tarnavo Žvalgybos skyriaus Vilniaus kontržvalgų dalyje, 
VII žvalgų punkte. 1923 m. tarnavo Generalinio štabo III skyriuje. Nuo 1924 m. 
sausio 1 d. - Politinėje policijoje. 1928 m. birželio 12 d. paskirtas Kriminalinės po- 
licijos Marijampolės rajono, vėliau apygardos viršininku. 1939-1940 m. vadovavo 
VSP Vilniaus apygardai. 1940-1941 m. pasitraukė į Vokietiją ir dirbo vokiečių 
karinėje žvalgyboje (abvere). 1941-1944 m. vokiečių saugumo policijos ir SD V 
skyriui (kriminalinės policijos) pavaldžios Lietuviškos saugumo ir kriminalinės 
policijos viršininkas. 


Mat prieš įžengiant SSRS kariuomenei, Vilniuje į laisvę buvo 
paleista maždaug 2000 kriminalinių nusikaltėlių, į gyventojų 
rankas pateko ginklų arsenalas, pabėgo šimtai internuotų lenkų kariškių. Sie- 
kiant bent šiek tiek lokalizuoti antivalstybinę veiklą atgautose teritorijose, palik- 
ta buvusi administracinė linija, tačiau uždrausta ją peržengti be specialių leidi- 
mų (šis draudimas panaikintas tik 1940 m. gegužės 22 d.)??9. 1939 m. lapkričio 
16 d. visame Vilniaus krašte paskelbta karo padėtis leido dar labiau sustiprinti 

policines ir administracines valstybės saugumo apsaugos priemones. Skubiai iki 
41 darbuotojų padidinti VSD etatai“*7. Policija padidėjo 1251 darbuotoju, Pasie- 
nio policija - 174 pasieniečiais??š, 

Buvusioje Lietuvos teritorijoje pirmiausia patikrinti karo pabėgėliai - ieš- 
kota buvusių lenkų žvalgybininkų ir Lietuvai nepalankių žmonių. Kai kuriems 
iš jų uždrausta pasilikti Lietuvoje. Tarp tokių buvo antilietuviškų akcijų orga- 
nizatoriai generolas M. Osikovskis, S. Kirtiklis, Vilniaus vaivadijos valdybos 
visuomeninio-politinio skyriaus viršininkas M. Bojermanas (Beuerman)9?9 ir 
kt. Bet tai tebuvo retos išimtys. Dauguma karo pabėgėlių liko Lietuvoje ir 
kai kurie jų ėmė telktis į pogrindines organizacijas. Pirmieji pranešimai apie 
lenkų slaptą veikimą gauti jau 1939 m. spalio mėn. Tada Lietuvos Raudonojo 
Kryžiaus darbuotojas I. Šeinius pranešė, kad „pabėgę iš internuotųjų stovy- 
klų lenkų karininkai aprūpinami pasais kažkokios slaptos įstaigos “39, VSP 
daugiausia dėmesio turėjo skirti prioritetinėms valstybės saugumo garantijų 
kryptims - kovai su pogrindinėmis lenkų organizacijomis ir aktyvėjančiu ko- 
munistiniu judėjimu. Toks nusistatymas būtų tikęs ir slapto Ribentropo-Mo- 
lotovo pakto signatarams, tačiau prasidėjusio karo kontekste lietuvių saugumo 
policija negalėjo ignoruoti ir Didžiosios Britanijos, ir Prancūzijos pozicijos bei 
spaudimo lenkų padėties klausimu. 

Prasidėjus karui, stambiausia Lietuvos lenkų organizacija „Pochodnia“ sude- 
gino visus savo archyvus, nes, pasak Agentūros skyriaus viršininko A. Galecko, 
„bijojo būsimų okupantų: vokiečių ar rusų <...> tuo laiku jie buvo įsitikinę, kad 
neliks nepriklausomų Pabaltijo valstybių <...>*3'. Nutrūkus Lenkijos finansinei 
paramai, visos Didžiosios Lietuvos lenkų organizacijos savo veiklą susilpnino, o 
atgautose Vilniaus krašto žemėse, priešingai, slaptas organizuotas lenkų veiki- 
mas stiprėjo. Kadangi daug slapto lenkų veikimo gijų ėjo per viešai veikiančias 
labdaros organizacijas, A. Povilaitis Agentūros skyriui ir VSP Vilniaus apygar- 
dai iškėlė uždavinį: „Turėti agentūrą lenkų labdarybės draugijose!“93*, 

Didžiausias agentūrinio darbo krūvis teko VSP Vilniaus apygardos Agentū- 
ros dalies valdininkams. Geriausiai Vilniuje sekėsi Kairiųjų organizacijų seki- 
mo sekcijai, kuri galėjo pasinaudoti lenkų Politinės policijos agentais. Šių agentų 
bylos prieš įžengiant SSRS kariuomenei buvo sunaikintos, bet lenkų Politinės 
policijos darbuotojai niekur nedingo. Kulautuvos internuotųjų stovykloje buvęs 
valdininkas Gžybkovskis nurodė agentus E. Palčinskaitę-Miną, dr. Markevičių. 
Pastarasis dirbo Vilniaus universitete ir lietuvių saugumo perverbuotas pradėjo 
teikti žinias apie lenkų kultūros draugijų veiklą. Pats Gžybkovskis buvo įdar- 

bintas Kairiųjų organizacijų sekimo sekcijoje (po dviejų mėnesių repatrijavo į 
Varšuvą). Surastas kitas lenkų Politinės policijos darbuotojas - S. Viečinskis — 
perdavė 6 agentus (O. Rozenšteiną-Komarą ir kt.)933. Perėmus kai kuriuos agen- 
tus, geriau buvo sutvarkytas sekcijos darbas, nors tuomet Vilniuje komunistai 
neveikė (Lenkijos komunistų partija 1938 m. buvo paleista). Sunkiau buvo sekti 
slaptų nekomunistinių organizacijų veikimą. Čia tegalėjo padėti ikikariniai Lie- 
tuvos saugumo policijos agentai. Atgavus Vilniaus kraštą, ten veikę VSD agentai 
neišslaptinti, jiems už darbą neįteikta jokių apdovanojimų, tik pareikšta padėka. 
Būtent šie agentai ir padėjo susiorientuoti tarp pogrindinių lenkų organizacijų. 

Dar iki karo pradžios gen. K. Sosnovskis rūpinosi, kaip pasirengti partizani- 
nei diversinei veiklai. Kilus karui, Vilniaus krašte plk. J. Dombrovskis, padeda- 
mas Vilniaus ekspozitūros viršininko mjr. Petrovskio, suorganizavo partizanų 
grupę“3*. Ši žvalgybininkų sudaryta grupė greitai išnyko, bet Lietuvos saugumo 
policijai vėliau vis vien teko susidurti su patyrusių lenkų žvalgybininkų ko- 
ordinuojama pogrindžio veikla. Pirmieji VSP organizuoto agentūrinio darbo 
rezultatai pasirodė 1940 m. pradžioje, kai buvo likviduota du mėnesius veiku- 
si OPW (Organizacja Polski walszącej - Kovojančios Lenkijos organizacija). Ši 
organizacija turėjo „surengti sukilimą ir iš okupantų rankų išvaduoti Lenki- 
ją 5. Saugumo policija 1940 m. sausio mėn. suėmė 168 asmenis, iš kurių tik 13 
aktyvistų atiduota karo lauko teismui (teismas įvyko 1940 m. birželio 24-25 d., 
t. y. po Lietuvos okupavimo)““. Daug suimtųjų išlaisvino ypatingųjų bylų tar- 
sieita be Anglijos ir Prancūzijos diplomatų spaudimo). VSP Vilniaus apygardos 
viršininkas S. Čenkus savo raporte A. Povilaičiui protestavo dėl tokio Saugumo 
policijos darbo nuvertinimo, tačiau tai nieko negalėjo pakeisti. Įkalčių turėta 
kur kas daugiau, bet oficialiai jų pateikti nebuvo galima. Mat reikėjo neišduoti 
Saugumo policijos agentų, kurie ir toliau turėjo sekti slaptas lenkų organiza- 
cijas. 1940 m. kovo mėn. agentas Dutas pateikė išsamią informaciją apie kitą 
organizaciją - ZKOP (Zjednoszony komitet organizacji polskich - Jungtinis 
lenkų organizacijų komitetas), kuri, be Vilniaus, dar veikė Lydoje, Molodečne, 
Ašmenoje, Vileikoje“??. Lenkijos nepriklausomybei atkurti ZKOP numatė rengti 
sukilimą prieš rusus, lietuvius ir vokiečius. Kaip tik tokios organizacijos, ku- 
rių veikla buvo nukreipta prieš Vokietiją ir SSRS, domino Vokietijos gestapą. 
Tai patvirtino A. Povilaičio ir Vokietijos RSHA saugumo tarnybos IV skyriaus 
(gestapo) viršininko Heinricho Miulerio susitikimas 1940 m. vasario 20 d. Tuo- 
met buvo pasikeista informacija apie susektas nelegalias lenkų organizacijas ir 


komunistų veikimą“*š. Vokiečiai tuomet pasiūlė pasirašyti protokolą, kuriame 
būtų užfiksuotas žodinis susitarimas bendradarbiauti „kovoje prieš lenkų naci- 
onalistų slaptą veikimą, kuris reiškiasi Vokietijos okupuotoje dalyje ir Vilniaus 
srityje“ (bendradarbiavimas turėjo apimti informacijos ir dokumentų mainus). 
Šis protokolas taip ir nebuvo pasirašytas. 1940 m. kovo-birželio mėn. A. Po- 
vilaitis tris ar keturis kartus susitiko su Tilžės gestapo komisaru H. Grėfe ir 
perdavė kelių susektų slaptų lenkų organizacijų dokumentus. Bet ir tokį ben- 
dradarbiavimą lėmė Vokietijos spaudimas. Jos nepatenkino tokia padėtis, kai 
Vilnius virto sąmokslininkų centru. Antra vertus, Anglijos ir Prancūzijos spau- 
dimas trukdė Lietuvos valdžiai imtis kitų priemonių (pvz., suėmimų) prieš len- 
kų pogrindžio dalyvius. Juk Saugumo policijai nebuvo paslaptis, kad kai kurie 
slaptų organizacijų dalyviai padeda Prancūzijai rinkti žvalgybinę informaciją 
apie SSRS ir Vokietiją. 

Be agentų pranešimų, kvotų duomenų, apie lenkų slaptą veikimą VSP gauda- 
vo žinių, perimdama Lenkijos emigracinės vyriausybės įgaliotinio prof. A. Žul- 
tovskio pranešimus. Neaišku, kaip Saugumo policijos darbuotojams pavyko 
gauti Lenkijos socialinės globos ministro Stončiko 1940 m. vasario-kovo mėn. 
laiškus A. Žultovskiui ir D. Britanijos pasiuntinybės (Kaune) lenkų sekcijai“?“. 
Juk toks susirašinėjimas vyko diplomatiniu būdu (per D. Britanijos pasiunti- 
nybę). Visa ši Saugumo policijos surinkta informacija padėdavo sužinoti lenkų 
visuomenės nuotaikas, kurios veikė ir Lietuvos vyriausybės vidaus politiką. 

VSP prieš antisemitizmą ir komunizmą. Valstybės saugumo palaikymas 
buvo suprantamas ne tik kaip kova su antivalstybiniu pogrindžiu ar užsienio 
žvalgybų agentais, bet ir kaip kova su neigiamomis visuomenės (ar jos dalies) 
nuostatomis ar nuotaikomis. Viena iš tokių Saugumo policijos veiklos krypčių 
buvo kova su antisemitizmu. Tam nebuvo skiriama ypatingo dėmesio, tačiau 
antisemitizmo destabilizuojantį poveikį Lietuvos politikai ir saugumo darbuo- 
tojai gerai suvokė. Stengtasi išaiškinti visų antisemitinių išpuolių autorius. Tai 
nebuvo itin sunku, nes visi antisemitiniai atsišaukimai, kurie pasirodydavo 
1939-1940 m., teigė vieną idėją: „Nepirkite pas žydus ir neparduokite jiems nie- 
ko“. Kitas dalykas, jei kildavo masinių antisemitinių ekscesų. Į tai jau buvo žiū- 
rima kaip į tiesioginį išpuolį prieš valstybės saugumą. Kai 1939 m. birželio 18 d. 
Leipalingio miestelyje kilusių riaušių metu buvo išdaužyti 22 žydų namų ir si- 
nagogos langai (nuostoliai - 3084 litai), įvykio vietoje 126 asmenis apklausė VSD 
kvotų valdininkas. Jis surado 20 riaušių dalyvius (18 lietuvių ir 2 žydus), o VSP 
viršininkas F. Bortkevičius Seinų apskrities viršininkui pasiūlė juos nubausti 

7-30 dienų areštu“““. Vėliau antisemitinės nuotaikos suaktyvėjo SSRS kariuo- 
menei įžengus į Vilnių ir sudarius Lietuvos-SSRS savitarpio pagalbos sutartį. 

LKP (b), 1939 m. gruodžio mėn. atkūrusi ryšius su Kominternu, pasidarė 
daug pavojingesnė negu buvo iki tol. Saugumo policijos agentai pranešinėjo apie 
naujus LKP (b) vadovybės nurodymus „sukelti darbininkų ir valstiečių revoliu- 
cinį sąjūdį“, kuriam „platesniu mastu pasireiškus Sovietų Sąjungos vyriausybė 
turėsianti pagrindo įsikišti į Lietuvos vidaus santvarką, motyvuodama ir viešai 
paskelbdama, kad fašistinė Lietuvos vyriausybė visiškai nebeturi krašto gyven- 
tojų pasitikėjimo ir nebegalinti išlaikyti viešosios tvarkos, kas sudaro pavojų So- 
vietų Sąjungos sienų saugumui, ir tuo pretekstu galėsianti pareikalauti sudaryti 
sovietų valdžią “*!. Bet VSP buvo gerai informuota apie padėtį LKP (b). Ji turėjo 
apie 200 slaptųjų agentų tarp LKP (b) narių bei prokomunistiškai nusiteikusių 
žmonių (1940 m. pradžioje partijoje buvo 1400 narių). Tai padėjo užkirsti kelią 
visokiems jų organizuojamiems masiniams neramumams. LKP (b) nariai, ku- 
rių go proc. buvo bemoksliai arba vos baigę pradines mokyklas (1941 m. sausio 
1 d. duomenimis)“*?, galėjo agituoti tik tarp bedarbių ir viešųjų darbų darbi- 
ninkų?“. Net tai komunistams ne itin sekėsi. Saugumo policija, 1939 m. spa- 
lio-gruodžio mėn. ir 1940 m. balandžio mėn. suėmusi kelis šimtus aktyviausių 
komunistų, neleido organizuoti komunistinių politinio pobūdžio demonstra- 
cijų ir streikų. Vis dėlto Saugumo policijai ne viskas sklandžiai ėjosi. Atkūrusi 
ryšius su Kominternu, LKP (b) visokiais būdais pradėjo tobulinti savo veiklą, 
keisti taktiką. Siekdama išvengti susidūrimų su VSP, nuolat stebėjo saugumo 
darbuotojų darbo metodus, sekimo būdus ir kt. Be to, VSP darbuotojams darė 
įtaką SSRS kariuomenės buvimas bei santykių su komunistine kaimyne neaiš- 
kumas. Agentūros skyriaus viršininkas A. Galeckas 1940 m. pavasarį pirmas 
pastebėjo, kad sekimo ir agentūros darbuotojų nuotaikos pasikeitė: „Daugelis 
mūsų valdininkų pavestąjį darbą atlieka labai paviršutiniškai, be kiek didesnio 
susikoncentravimo, lyg jis būtų primestas“?4*, 

Kontaktai su kitų šalių slaptosiomis tarnybomis. Tuo metu, kai Lietu- 
vos kariuomenės štabo II skyrius keitėsi žvalgybine informacija (apie Vokietiją) 
su Prancūzijos žvalgybininkais, VSD užmezgė informacinių mainų santykius 
(tik epizodinius) su Vokietija (1940 m. vasario-birželio mėn.). Anksčiau mi- 
nėtame Lietuvos ir Vokietijos saugumo tarnybų vadovų susitikime pažymėta, 
kad „einant karui <...> Lietuvoje pastebimas didesnis prancūzų ir anglų šnipų 
veikimas. A. Povilaitis į šią pastabą atsako, jog „mūsų organai su tuo kovoti 
neturi pakankamai jėgų*“. Iš tikrųjų, ir II skyrius, ir VSP neturėjo priemonių 


276 


plataus masto kontržvalgybai. Juk ir Prancūzijos, ir Vokietijos, iš dalies ir SSRS 
kontržvalgybinės tarnybos buvo nukreiptos į karines vėžes, o Lietuvos saugumo 
tarnybos dirbo kaip taikos meto sąlygomis. Pagaliau SSRS įgulų buvimas nelei- 
do saugumo tarnybai bendradarbiauti su analogiškomis kitų šalių tarnybomis, 
peržengiant informacinių mainų ribas. Kariuomenės štabo II skyrius teturėjo 
žodinį susitarimą dėl informacinių mainų su Prancūzijos karine žvalgyba, o 
VSD - su Vokietijos saugumo tarnyba (SD). Tuo pat metu ir II skyrius, ir VSD 
sekė Prancūzijos ir Vokietijos agentūrą, nes šie agentai galėjo pakenkti ir Lietu- 
vos nacionaliniam saugumui. 

Akivaizdus pavyzdys - G. Butajevo atvejis. 1940 m. balandžio mėn. pabaigoje 
Saugumo policija sulaikė du lenkų pogrindinės organizacijos narius ir prancū- 
zų žvalgybos agentus Petrą Komarą, Adamą Tiurelį (Turovskį) ir Feliksą Sel- 
manovičių. Kvotos metu paaiškėjo, kad jie susitikinėjo su SSRS kariuomenės 
dezertyru G. Butajevu“““. F. Selmanovičius už 10 litų nupirko partinį Butajevo 
bilietą ir gavo kažkokių žinių?“ (VSD žiniomis, Butajevas buvo užverbuotas 
lenkų žvalgų, kurie dirbo G. Pichonui). Kariuomenės štabo II skyriaus atstovo 
prašymu jie 1940 m. gegužės 18 d. buvo paleisti, bet labai greitai (gegužės 31 d. ir 
birželio 5 d.) Saugumo policija juos vėl sulaikė. Ir vėl pirmiausia buvo paisoma 
Lietuvos saugumo interesų. Neatsižvelgta ir į Tilžės gestapo komisaro H. Grefės 
prašymą „pasikalbėti su II skyriumi, kad II skyrius nevestų darbo, nukreipto 
prieš Vokietiją, nes vokiečiai prieš Lietuvą neveiksią ir, be to, kaip kompensatą 
geriau traktuosią Suvalkų trikampio lietuvius““**. Galima spėti, kad vykstančio 
karo sąlygomis vokiečiai ypatingai bijojo, kad informacijos iš Rytprūsių gali pa- 
siekti Prancūziją ir Didžiąją Britaniją. VSD Spaudos skyriaus viršininkas P. Ger- 
mantas-Meškauskas iš tikrųjų tuo klausimu kalbėjosi su II skyriaus karininku 
J. Matusaičiu, bet lietuvių karinė žvalgyba Rytprūsiuose nesusilpnėjo. VSD bei 
II skyrius ir toliau bendradarbiavo, nors ir ne itin glaudžiai, garantuojant naci- 
onalinį saugumą. Nuo 1940 m. pradžios tokius kontaktus papildė informacijos 
apie SSRS kariuomenę ir jos dislokacijos rajonus (Lietuvoje) mainai. Valstybės 
saugumas verbavo moteris, kurios palaikė ryšius su sovietiniais karininkais?4?, 
VSD gautą informaciją teikė ir Užsienio reikalų ministerijai, kuri norėjo žinoti, 
ar nepažeidinėjamos savitarpio pagalbos sutarties sąlygos. 

VSD bendradarbiavimas su kitų valstybių saugumo (ar policijos) tarnybo- 
mis neapsiribojo viena valstybe. Nuo 1924 m. Kriminalinė policija, dalyvau- 
dama Tarptautinės kriminalinės policijos komisijos (toliau —- TKPK) veikloje, 
užmezgė pirmuosius tarptautinius ryšius. 1925 m. susirašinėta su Latvijos, Vo- 


kietijos, Švedijos, Austrijos, Čekoslovakijos ir Danijos policijomis dėl 11 nusi- 
kaltėlių. 1926 m. pradėta bendradarbiauti su Belgija ir Šveicarija. Tais pačiais 
metais susirašinėta dėl 24 nusikaltėlių. Tokie kontaktai didžiausią užmojį įga- 
vo Politinei ir Kriminalinei policijoms susijungus į vieną įstaigą. Juk Lietuvoje 
veikę politiniai nusikaltėliai dažnai pažeisdavo ir kitų šalių įstatymus. 1929 m. 
su kitomis valstybėmis buvo susirašinėjama jau dėl 163 nusikaltusių asmenų. 
Be anksčiau minėtų valstybių, VSD palaikė nereguliarius ryšius (per Užsienio 
reikalų ministeriją) su JAV (informuodavo apie komunistinį judėjimą) ir SSRS 
(informuodavo apie rusų fašistų organizaciją) diplomatais. VSD direktoriai nuo 
1929 m. nuolat važinėdavo į TKPK konferencijas, kuriose skaitė pranešimus, da- 
lijosi nusikaltėlių sekimo patirtimi. Taip pat buvo ieškoma ir dingusių asmenų. 
Taip 1937 m. spalio 22 d. VSP pasiekė prancūzų 
policijos prašymas padėti surasti dingusius be 
žinios (iš tikrųjų NKVD slapta nužudytus) rusų 
generolus N. Skobliną ir J. Milerį, lapkričio 2 d. 
Šveicarijos policija prašė padėti surasti Vrangelio 
armijos karininką. Vadmė Kondratjevą Kanda- 
rakį (įtariamą nužudžius Igną Reiss). 


Ieškomas rusų generolas 
N. Skoblinas 


Ieškomas rusų generolas 


Jevgenijus Mileris 

Ieškomų asmenų albumas su generolų nuotraukomis. 1937 m. 

Šveicarijos prašymu Lietuvoje ieškomas Vadmė Kondratjevas Kandarakis. 

Su Latvijos politine policija nuolat buvo keičiamasi įdomesne informacija 
ir komunistine literatūra, nors A. Povilaitis NKVD tardytojams ir teigė, kad 
„nuolatinio kontakto arba darbo sistemos nebūdavo“. Kai 1939 m. pabaigoje 
Baltijos valstybių padėtis saugumo atžvilgiu tapo vienoda, Lietuvos ir Latvijos 
saugumo policijų kontaktai dar labiau sustiprėjo. 1940 m. gegužės mėn. VSP 
viršininkas F. Bortkevičius, susitikęs su Latvijos politinės policijos viršininku 
Fridrichsonu, mėgino išsiaiškinti labiausiai dominusius klausimus: Latvijos ko- 
munistų ir trockininkų veikimo lygį, ar buvo konfliktų su SSRS kariškiais, ar 
Latvijoje veikė organizacija SSRS tautų kultūrai pažinti ir pan. Nors Latvijoje 
buvo visai kitokia vidaus padėtis, kitokie Politinės policijos rūpesčiai, bet kon- 
taktų užmezgimas ir saugumo tarnybų veiksmų lyginimas visuomet turėdavo 
didelę reikšmę garantuojant nacionalinį saugumą. 

1940 m. patekęs į NKVD tardytojų rankas, A. Povilaitis pareiškė, kad „nei 
į Sovietų Rusiją, nei į Vokietiją Valstybės saugumo departamentas savo agentų 
nesiųsdavo ir jokios užsienio žvalgybos prieš tas valstybes nevesdavo“?. Tai 
buvo tik dalis tiesos. Dėl SSRS galima sutikti - jokio VSD agentų veikimo ten 
nebuvo. Bet likus iki okupacijos dviem savaitėms, VSD Agentūros skyriaus vir- 
šininkas A. Galeckas per Užsienio reikalų ministeriją į Lietuvos konsulatą Ka- 
raliaučiuje O. Polekaičio vardu nusiuntė 616 reichsmarkių „nusikaltėlių sekimo 
reikalams“““!. Neaiški šių pinigų paskirtis, siuntimo periodiškumas, bet galima 
spėti, kad tai buvo VSD ir agentų (kuriuos turėjo užverbavusi Vokietijoje) at- 
lyginimas. 

Vokietijos saugumo tarnyba (SD), berdama pažadus nutraukti savo žvalgybą 
Lietuvoje, tuo pat metu išlaikė stiprų agentų kontingentą. Žymiausi agentai vei- 
kė per „Kulturferbando“ organizaciją. VSP agentų pranešimais, Vokietijai šni- 
pinėjo šios organizacijos pirmininkas Reichartas (Reichardt), vicepirmininkas 
K. Cerpinskis, reikalų vedėjas Ričardas Kosmanas, BND (Vokietijos telegramų 
agentūros) korespondentas Oskaras Hilderbrantas (Hilderbrandt), bet šios ži- 
nios nebuvo visiškai tikslios. Pagrindiniai SD agentai buvo tik Richardas Kos- 
manas ir advokatas Ernstas Lichtenšteinas, o VSP niekaip negalėjo patvirtinti 
savo įtarimų (dirbusio VSD sovietinio agento K-3 žiniomis, SD rezidentu Lietu- 
agento nepatvirtintomis žiniomis, abvero nelegaliu rezidentu dirbo plk. Oska- 
ras Urbonas)“'*. Tuo tarpu Vokietijos saugumo tarnyba, nepasitenkinusi agentų 
surenkama informacija, subūrė seklių grupę. Apie 20 vokiečių buvo išsiųsti į 
Vokietiją ir parengti specialioms gestapo užduotims. Pirmiausia jie turėjo iš- 

aiškinti Prancūzijos agentūrą Lietuvoje. VSP pareigūnai keletą kartų pastebėjo 
vokiečius V. Hasenbeimą ir E. Knopą kažką sekant, bet taip ir nenustatė, ką iš 
tikrųjų jie seka. Tačiau VSD galutinai išaiškino, jog „visi suminėti atsitikimai 
neabejotinai rodo, kad vokiečių žvalgyba Lietuvoje turi ir pėdinį sekimą'93. 

Prancūzijos agentų veikla Lietuvoje buvo atsvara Vokietijos agentūrinei vei- 
klai, bet Anglija nesekė šių valstybių pavyzdžiu ir neturėjo gausesnės agentų 
grupės. VSD buvo žinomi du Anglijos agentai: Viljamsas ir Saksas“*. VSP agen- 
tas Jokūbaitis (slap.) 1940 m. gegužės 24 d. perdavė šiuo atžvilgiu įdomų „Reicho 
įtakingo vokiečio“ vertinimą: „<...> „Versalio“ viešbutyje esąs tikras špionažo 
centras <...> ten apsigyvę prancūzų, anglų ir vokiečių šnipai. Vokiečiams šiame 
viešbutyje ne per geriausia sekėsi, nes prancūzai su anglais spėjo užverbuoti 
viešbučio tarnautojus, kurie klausosi telefoninių pokalbių ir vokiečius seka“““s. 
Tokių žinių apie užsienio žvalgybų veikimą Lietuvoje buvo ir daugiau, bet An- 
glijos ir Prancūzijos agentų (išskyrus lenkų, kurie priklausė slaptoms organiza- 
cijoms) sekimas nebuvo prioritetinė VSP darbo kryptis. 

1940 m. kovo mėn. vėl prisimintas VSD statutas. Šį kartą sudarytas „Kri- 
minalinės policijos, Valstybės saugumo policijos, Valstybės saugumo departa- 
mento įstatymo projektas, kuriame buvo apibrėžtos šių įstaigų kompetencijos 
ribos ir nurodytas pavaldumas. Valstybės saugumo policijai, vykdančiai savo 
uždavinius, numatyta remiantis įstatymais leisti „reikalingus asmenis fotogra- 
fuoti, daktiloskopuoti, rinkti ir imti kitus apie asmenį davinius, naudotis speci- 
aliai dresiruotais šunimis <...>“. Valstybės saugumo departamentas pavadintas 
„vadovaujančia valstybės ir piliečių saugumo institucija tiek, kiek tai siejama su 
valstybės saugumo bei kriminalinės policijos paskirties uždavinių vykdymu“. 
Nors direktorius tiesiogiai priklausė vidaus reikalų ministrui, bet jo skyrimo 
ir atleidimo teisę numatyta perduoti Respublikos Prezidentui. Departamentui 
numatyta 12 funkcijų: nuo žinių rinkimo apie valstybės saugumui pavojingas 
organizacijas, valstybės vadovo ir vyriausybės narių apsaugos iki kultūrinės 
nusikaltimų „prevencijos“ akcijos organizavimo, kriminalinio muziejaus tvar- 
kymo“?. Bet šis projektas taip ir netapo įstatymu. Turėta kur kas didesnių rū- 
pesčių: 1940 m. gegužės mėn. Stalinas, išsikvietęs iš Rygos ir Talino rezidentus, 
apsvarstė situaciją Baltijos valstybėse“?, 

os įsakymas. 1940 m. birželio pradžioje, po SSRS vyriausybės at- 
stovų užsipuolimų dėl „kareivių grobimo“, ypatingas dėmesys atkreiptas į 
padėtį SSRS kariuomenės įgulų dislokavimo rajonuose. Savo direktyvose to pa- 
reikalavo vidaus reikalų ministras K. Skučas. Pirmiausia VSD pasiekė nurody- 
mas, kad „<...> visuomenės ir ypač valdinių įstaigų tarnautojai kuo stropiausiai 
vengtų bet kokių iš savo pusės pasireiškimų, kurie galėtų nors ir mažiausiai 
kenkti tokių santykių palaikymui <...>“, Valstybės saugumo policija kartu su 
Viešąja policija turėjo „neleisti bet Iiriė išsišokimų bei provokacijų prieš SSRS 
ir jos karius <...> sekti slaptą alkoholinių gėrimų pardavinėjimą, paleistuvavi- 
mą, kitus nusikalstamus darbus <...>9*. Tuo tikslu VSD numatė nuo 1940 m. 
liepos 1 d. padidinti departamento etatus 30 naujų darbuotojų. Paskelbus šias 
direktyvas, po dviejų dienų K. Skučas ir A. Povilaitis buvo atleisti iš užimamų 
pareigų. Lietuvos vyriausybė nusileido kelis kartus pakartotiems ultimatyviems 
SSRS vyriausybės reikalavimams: atiduoti teismui K. Skučą ir A. Povilaitį kaip 
provokacinių veiksmų prieš Sovietų Sąjungos įgulas Lietuvoje tiesioginius kal- 
tininkus. Lietuvos vyriausybės vardu parašytas atsakymas pabrėžiant, kad SSRS 
reikalavimai prieštarauja 1939 m. spalio 10 d. sutarčiai, nieko negalėjo pakeisti. 
1940 M. birželio 15 d. gauto 

rausko archyvų (užšifruoti Aa Aka si eeiišia va, adydaimas 
reikalavimai atleisti A. Povi- 2 Llefovda S V Aa fado f Ta, 
laitį ir K. Skučą). ži [eutas L p Žako el 
ša. 
d ai Ino fannklto — fakukila It: 
Al LAMA, mes Leda SDA, 
— £ aaa Ąundėlas — Ua t R Ža 
D eau adi4) AZ 


dandka Nauja - J alauki (Pacers, 


Z 
= AA 44 5 
Ė | lina pametė DU, Pa A LZ 
= 1 Į bijo 2, 
z 1 
bi 
Zžą 
Šų 
EB 
>5į 
Os 
Šią 
tz 
P 
E 
ž92 
EZ5 


283 


Lietuvos vyriausybės originalus atsakymas į ultimatumą pabrėžiant, kad nutarė priimti reikalavi- 
mus, nors „jie prieštarauja 10 spalio sutarčiai“. 


Augustinas Povilaitis (1900-1941), saugumo tarnyboje dirbo nuo 1920 m. 1927- 
1931 m. - Kriminalinės policijos valdybos direktoriaus asmeninis sekretorius. 
1931-1934 m. - I skyriaus, vėliau Valstybės saugumo policijos viršininkas. 1934 m. 
rugsėjo 1 d. - 1940 m. birželio 13 d. - VSD direktorius. Okupantų 1940 m. liepos 
23 d. išvežtas į Lubiankos kalėjimą. 1941 m. birželio 23 d. Sovietų Sąjungos 
Aukščiausiojo teismo karinės kolegijos nuteistas mirties bausme ir sušaudytas 
1941 m. liepos 12 d. Kaune, Perkūno al. 55 jam atidengta memorialinė lenta ir 
Aleksote jo vardu pavadinta gatvė. 


Nušalinus ilgametį departamento direktorių, valstybės sau- 
gumo tarnybos darbuotojams jokių iliuzijų nebeliko. 1940 m. 
birželio 10 d. A. Povilaičio duotas įsakymas - sunaikinti agen- 
tūrines bylas - birželio 14 d. pradėtas vykdyti“““. Bylos buvo 


naikinamos tik Kaune ir apygardų centruose, o Saugumo policijos rajonuose 
sunaikinti agentų pasirašyti atlyginimų lapeliai ir kiti slapti dokumentai. Ka- 
dangi nebuvo tikslesnių direktyvų, archyvų naikinimas nevyko visiškai sklan- 
džiai. Apygardų viršininkams ir agentūros vedėjams kai kuriuos dokumentus 
teko naikinti ir savo nuožiūra, nors vis dėlto dalis agentūrinės medžiagos pate- 
ko į A. Sniečkaus raudonųjų saugumiečių rankas. 

Saugumo departamentas. Ši saugumo institucija jau buvo perėjusi keturis 
formavimosi etapus (Kriminalinis skyrius „B“, Politinė policija, Kriminalinės 
policijos valdyba, VSD), kol pagaliau virto įstaiga, kuri mažai kuo atsiliko nuo 
panašių Vakarų Europos įstaigų. Per pusantro dešimtmečio VSD darbuotojų 
kvalifikacija ir išsilavinimas gerokai ūgtelėjo. Nuo 1928 m. pradėjus reikalauti 
ne mažiau kaip 6 gimnazijos klasių išsimokslinimo, nuolat daugėjo darbuoto- 
jų, turinčių vidurinį išsilavinimą. Lyginant 1928 m. ir 1937 m. darbuotojų iš- 
simokslinimą, nustatyta, kad baigusių gimnazijos VII-VIII klases padaugėjo 
nuo 7,6 iki 12,6 proc., studentų - nuo 2,5 iki 5,8 proc. (1933 m. buvo 13,6 proc.). 
1928-1930 m. tarp saugumo valdininkų visai nebuvo baigusių aukštąjį mokslą, o 
1937 M. jį turėjo net 12,4 96 darbuotojų. Aukštesnioji policijos mokykla pareng- 
davo vis daugiau Kriminalinės ir Saugumo policijos darbuotojų. 

Saugumo valdininkų išsimokslinimui augti padėjo Policijos mokykloje nuo 
1931 m. veikę kursai. Nors tie kursai trukdavo vos 3-4 mėn., bet juose patirtimi 
dalijosi labiausiai patyrę VSD darbuotojai. 1938 m. šiuose kursuose dėstė VSD 
skyrių viršininkai — J. Januševičius (Kvotų sk.), A. Klemas (Identifikacijos sk.), 
A. Galeckas (Agentūros sk.), P. Meškauskas (Spaudos sk.), P. Pamataitis (Krimi- 
nalinės policijos viršininkas). Jie skaitė paskaitas apie kvotų darymo pagrindus, 
agentūrinių žinių priėmimą, surašymą ir tikrinimą, apie suklastotus ir slap- 
tu rašalu rašytus dokumentus, pinigų padirbinėjimą ir kitomis temomis. Iki 
1938 m. į departamentą atėjo 166 šiuose kursuose pasitobulinę darbuotojai. Kar- 
tu su Policijos mokyklą baigusiaisiais jie sudarė net 57,5 proc. VSD darbuotojų 
(1937 m.). O juk 1928 m. tebuvo vos trys Policijos mokyklą baigę valdininkai*“!. 

Kai kurie specialių sričių valdininkai buvo siunčiami į užsienį gilinti žinių. 
Taip į Paryžiaus universiteto Kriminologijos institutą pateko Saugumo policijos 
viršininkas F. Bortkevičius. Jis buvo vienas labiausiai išsimokslinusių departa- 
mento valdininkų. 1934 m. baigė Vytauto Didžiojo universiteto Teisės fakulte- 
tą, 0 1935 m. - ir minėtą Kriminologijos institutą Prancūzijoje“*?. A. Povilaitis, 
dirbdamas saugumo tarnyboje, taip pat baigė Vytauto Didžiojo universiteto 
Teisės fakultetą, o buvęs VSD direktorius J. Statkus išvyko į Prancūziją toliau 
studijuoti teisės mokslų“““. 

Valstybės saugumo tarnybos funkcijos savo pobūdžiu buvo labai plačios, 
todėl jos darbuotojams teko nuolat lavintis savarankiškai. Jie galėjo naudotis 
departamento biblioteka, kurioje buvo sukaupta 5 tūkst. knygų įvairiausiomis 
kalbomis. 1938 m. kovo 31 d. VSD Spaudos skyriuje atkurta (veikusi trečiąjį 
dešimtmetį) periodinės spaudos skaitykla, kurioje buvo visa Lietuvos spauda ir 

daug įvairių periodinių leidinių iš užsienio““*. Ši skaitykla buvo ypač naudinga 
agentūros vedėjams, kurie negalėjo pasitenkinti vien agentų informacijomis. 

VSD darbo rezultatai atsispindėjo departamente veikusiame Kriminalisti- 
kos muziejuje. Šio muziejaus įsteigimo iniciatorius buvo Kriminalinės policijos 
Kauno punkto vedėjas Solovjovas. 1923 m. įkurtame ir 1930 m. pertvarkytame 
muziejuje buvo politinis ir kriminalinis skyriai. Toks neįprastas Valstybės sau- 
gumo ir kriminalinės policijos darbą fiksuojantis muziejus turėjo neabejotiną 
reikšmę mokant saugumo tarnybos naujokus. Išskyrus šį muziejų, daugiau nie- 
kur Lietuvoje sienų nepuošė J. Pilsudskio ir Lenkijos agentų portretai. Ten pat 
buvo eksponuojami lenkų kariuomenės ir policijos uniformų pavyzdžiai, pleč- 
kaitininkų leista nelegali literatūra. Vienas stalas buvo apkrautas antivalstybinio 
pobūdžio atvirukais, įvairiomis brošiūromis, kurios Vokietijos firmų vokuose 
buvo siuntinėjamos Lietuvos firmoms, įstaigoms ir privatiems asmenims. Mu- 
ziejuje buvo didžiulis albumas su rūpestingai suklijuotais lenkų atsišaukimais į 
lietuvių visuomenę, įvairiais piešiniais ir diagramomis, kuriose stengtasi paro- 
dyti Lenkijos galingumą ir Lietuvos menkumą. Čia pat gulėjo iš teroristų kon- 
fiskuoti ginklai, sprogmenys. Muziejaus palubėj buvo iškabintos komunistinės 
vėliavos, plakatai. Buvo ir įvairios komunistinės literatūros, patefono plokštelių 
su komunistų vadų agitacinėmis kalbomis, aktyviausių komunistų nuotraukos 
ir kt. Muziejuje buvo eksponuojamos nuotraukos, kuriose užfiksuoti žymiausi 
teroristiniai aktai: pasikėsinimas į Kriminalinės policijos valdybos direktorių 
plk. S. Rusteiką, E. Galvanauską, prof. A. Voldemarą ir „Tautos kelio“ redakcijos 
išsprogdinimas. Kriminalinių nusikaltimų skyriuje buvo gausu eksponatų apie 
pačius įvairiausius nusikaltimus: pradedant smulkiomis vagystėmis ir baigiant 
stambiais plėšimais ir nužudymais. Kiekviena nusikaltimų sritis buvo plačiai 
apibūdinta ir eksponuota. Čia ir suklastoti dokumentai, padirbtos monetos, 
banknotai, ir įvairiausių nusikaltimų įrankiai. Nusikaltėlių portretai „puošė“ 
garsiausių nusikaltimų aprašymus: Sutkaičio banko apipėšimo bylą, Lietuvos 
banko aferą, aukso aferą „Lietuvos“ viešbutyje, dolerių aferą „Bristolio“ vieš- 
butyje ir kt.“ Departamentui persikėlus į naujas patalpas, šį muziejų aplankė 
A. Smetona. 

Trečiąjį dešimtmetį su nusikaltimais buvo kovojama vien tik represinėmis 
priemonėmis ir administracinėmis nuobaudomis, o ketvirtąjį dešimtmetį pra- 
dėta ieškoti ir visuomenės paramos. Imtasi kultūrinių ir propagandinių priemo- 
nių: 1931 m. pradėta „intensyvios kovos su nusikaltimais“ propaganda ir atšvęsta 
Kriminalinės policijos (vėliau - VSD) diena (spalio 27 d.). Tą dieną visa spauda 

buvo kviečiama spausdinti nusikalstamumo problemoms skirtus straipsnius. 
Departamentas ir pats ėmė leisti įvairius leidinius: „Kovokime su nusikaltimais“ 
(1933 m.), „Kovokime su piktu“ (1935 m.), 0 1936 m. pradėtas leisti A. Povilaičio 
redaguojamas „Kriminalistikos žinynas“. 1936 m. kovos su nusikaltimais propa- 
gandą pradėjo Kauno radiofonas - kas savaitę skaitytos paskaitos apie kovą su 
nusikaltimais*“*. Tačiau kai ateidavo laikas svarbiems politiniams įvykiams, tai 
VSD nuošalyje nepalikdavo. Su VSD pagalba slapta buvo renkamos žinios apie 
prezidento rinkimų sudėtį 1931 ir 1938 m., kas turėjo garantuoti, jog nebus jokių 
siurprizų balsavimo metu. Saugumo vertinimu 1931 m. tarp 116 ypatingų tautos 
atstovų buvo nustatyti du opozicijos atstovai, vienas neaiškus „sulenkėjęs rusas“ 
ir šeši nežinomo nusistatymo Klaipėdos krašto atstovai. 1938 m. priskaičiuoti 


penki neutralūs atstovai, po vieną krikdemą ir liaudininką““?. 


VSD renkamos žinios apie Prezidento rinkikų sudėtį 1938 m. 

Kasmetinės VSD šventės metu kino teatruose buvo rodomi atitinkamo tu- 
rinio filmai, o Mickevičiaus slėnyje (Kaune) departamento tarnautojai daly- 
vaudavo tradicinėse šaudymo varžybose. Vyriausybė šiai saugumo instancijai 
skyrė pakankamai dėmesio. Kasmet ji skirdavo maždaug 800 tūkst. litų nu- 
sikaltėliams sekti arba tiksliau — agentūros atlyginimams. Juk reikėjo atlygin- 
ti keliems šimtams agentų, informatorių ir konspiracinių butų šeimininkams. 
Dauguma sumų valstybės saugumo valdininkams buvo išduodamos avansu, 
t. y. už jas reikėjo atsiskaityti vėliau. Vien 1939 m. sausio mėn. VSD išlaidos 
slaptiems tarnybiniams reikalams buvo 61 868 litai. Daugiausia pinigų gaudavo 
Ypatingojo skyriaus viršininkas A. Čiuoderis — 21 414,3 lito, po jo Agentūros 
skyriaus viršininkas A. Galeckas - 14 932,35, departamento direktorius - 3725, 
Kriminalinės policijos viršininkas P. Pamataitis - 1966,75 lito. Apygardų virši- 
ninkai minėtiems tikslams gaudavo po 2000-4000 litų: Marijampolės apygar- 
dos viršininkas gaudavo — 4273, Šiaulių — 3675, Kauno - 3660, Panevėžio - 2310, 
Ukmergės - 2149 litus. Dar 20 departamento darbuotojų gaudavo pinigų indi- 
vidualioms tarnybinėms išlaidoms: VSP viršininkas F. Bortkevičius konspiraci- 
niam butui išlaikyti gaudavo 100 litų, slaptiems tarnybiniams reikalams - 164, 
be atsiskaitymo - 300 litų. A. Čiuoderis - konspiraciniam butui 50 litų ir be 


atsiskaitymo 150 litų““? ir t. t. Kiekvienas viršininkas gautus pinigus paskirsty- 
davo savo darbuotojams. 


Agento Anupro 
1940 M. sausio 
mėn. atlyginimo 
raštelis. 

500 agentų. Agentūros skyriaus gauti 14 932 litai buvo padalijami šimtas 
penkiasdešimt vienai sąskaitai. 101 skyriaus agentas gaudavo nuo 10 iki 300 
litų atlyginimus. Daugiausia tekdavo Leonui - 300 litų ir Pranuliui - 275 litai. 
13 agentų gaudavo po 200-250 litų, 36 — po 100-160, 50 - po 10-80 litų??. Iš 
viso šie svarbiausi departamento agentai gaudavo kas mėnesį 9945 litus, o 
per metus - 120 tūkst. litų. Be to, Agentūros skyrius mokėjo po 25 litus už 
dvi „pašto dėžutes“ (agentų pranešimams surinkti), po 58-140 litų už septy- 
nis konspiracinius butus. Skyriaus trylikos seklių atlyginimai buvo nuo 200 
iki 365 litų, o smulkioms išlaidoms gaudavo po 10-40 litų. Šiuose sausuose 
skaičiuose atsispindėjo sudėtingas agentūros vedėjų, agentų ir seklių darbas. 
Iš viso departamente 1939 m. dirbo maždaug 500 mokamų agentų ir infor- 
matorių, kuriems kasmet reikėjo išmokėti ketvirtį milijono litų. Bendros iš- 
laidos slaptiems tarnybos reikalams (arba nusikaltėliams sekti) 1939 m. siekė 
0,84 mln. litų“?*. Po metų susigrąžinus Vilnių, įkūrus naują apygardą, išlaidos 
apygardose šiek tiek pasikeitė: 1940 m. sausio mėn. Marijampolės apygardai 
skirti 4168 Lt 137 agentams išlaikyti, Šiaulių - 3953 Lt 59 agentams, Kauno — 
3457 Lt 81 agentui, Panevėžio - 2294 Lt 61 agentui), Ukmergės - 1700 Lt 34 
agentams ir Vilniaus apygardai 6026 Lt 176 agentams. Dar VSD direktorius 
savo šešiems agentams išlaikyti turėjo 3846 Lt agentūrinį biudžetą. Bendros 
išlaidos 554 agentams 1940 m. pradžioje buvo apie 30 tūkst. Lt kiekvieną mė- 
nesį?!. A. Povilaitis savo agentams išmokėdavo didžiausius atlyginimus: Ir- 
meikiui arba Mackui - 500-600 Lt, Margiui - 500 Lt, Mikui ir Sprindžiui — 
po 300 Lt, Daugiui - 250 Lt, Ateičiai - 200 Lt. Jau vėliau, tardomas NKVD 
tardytojų, A. Povilaitis pripažino, jog tai buvo informacinė agentūra atskirose 
politinėse grupėse: valstybės kontrolės tarnautojas Eduardas Sitavičius „Irmei- 
kis“ arba „Mackus“ teikė žinias apie voldemarininkus ir kariškius; Vilniaus 
adresų biuro darbuotojas Miknevičius „Sprindis apie krikdemus, žemės ūkio 
ministerijos darbuotojas Jarašiūnas „Daugis“ - apie valstiečius liaudininkus, 
rašytoja, mažai kam žinomų romanų „Klaikuma“ ir „Šventieji rūmai“ autorė 
Petronėlė Barnikaitė Rūtelionienė - „Ateitis“ (1893-1985)? - teikė kai kurias 
visuomeninio pobūdžio žinias. 

VSD seklio Jono Petrausko 1940 m. VSD seklio Vlado Digrio 1939 m. 


sausio mėn. išlaidų sąskaita. sausio mėn. išlaidų sąskaita. 


Departamento valdininkai taip gaudavo didelius atlyginimus: A. Povilaitis - 
900 litų per mėnesį, VSP viršininkas - 800, Kriminalinės policijos viršinin- 
kas — 700, apygardų viršininkai - po 600, VSD skyrių viršininkai - po 540, jų 
padėjėjai — po 450, agentūros vedėjai ir kvotų valdininkai - po 380, vyresnieji 
valdininkai - po 340 litų?3 ir t. t. Vien darbuotojų atlyginimams per metus 
išmokama apie 1,74 mln. litų (apie 115 tūkst. litų teko Ypatingajam skyriui - Pre- 
zidento apsaugai). Bendros, slaptos ir neslaptos departamento išlaidos siekė apie 
2,6 mln. litų per metus. Tai sudarė 0,76 proc. Lietuvos valstybės biudžeto išlaidų 
1939 m. Visi šie pinigai buvo skirti 472 departamento darbuotojams“"*. VSD, 
1939 m. rugsėjo 10 d. turėjęs 350 darbuotojų (be 19 priskirtų prie Pasienio polici- 
jos), smarkiai išaugo atgavus dalį Vilniaus krašto. Ten įkūrus atskiras Saugumo 
ir Kriminalinės policijos apygardas, 1939 m. gruodžio 7 d. įsakymu patvirtin- 
tos (nuo lapkričio 16 d.) papildomos darbo vietos. Tuo tarpu departamente pa- 
naikintos vienintelės „valdininko užsieniui“ pareigos. Iš Vilniaus savivaldybės 

šo fragmentas. 1940 M. sausio mėn. 


so 


Agentų sąra 

perėmus Adresų biurą, 1940 m. vasario 1 d. VSD darbuotojų skaičius padidėjo 
dar 42 raštvedžiais ir raštininkais?75. Jie priklausė Kriminalinei policijai, kurio- 
je nuo tol dirbo apie 200 departamento darbuotojų. Valstybės saugumo policijai 
ir tiesiogiai departamento direktoriui buvo pavaldūs 272 darbuotojai. Jiems ir 
teko pagrindinis valstybės saugumo garantavimo darbas. 

Nuo 1921 iki 1939 m. Lietuvos žvalgybos (saugumo) tarnybos sulaikė 5998 
žmones (dėl dalyvavimo antivalstybinėse organizacijose, šnipinėjimo, neteisėto 
sienos kirtimo ir kitų priežasčių), iš kurių 302 (42 moterys) buvo apkaltinti 
šnipinėjimu Lenkijos naudai ir 87 (3 moterys) - šnipinėjimu (1933-1939 m.) Vo- 
kietijos naudai (žr.: prieduose pateikiamą sąrašą). Žinoma, kyla klausimas, o 
kur demaskuoti Sovietų Sąjungos agentai? Ar tik vienas K. Kleščinskis? Vis tik 
dėl Sovietų Sąjungos vykdyto slapto antivalstybinės veiklos finansavimo, prie 
jos išlaikomų politinių agentų galima priskirti visus sulaikytus (ir už neteisėtą 
sienos kirtimą, ir už suklastotų dokumentų naudojimo, ir dėl kitų priežasčių) 
pogrindinės, antivalstybinės Kominterno sekcijos (LKP) narius. Pastarųjų buvo 
sulaikyta ir kalinta keturis kartus daugiau negu minėtų kaimyninių valstybių 
žvalgybos tarnybų agentų. 


SOVIETINE REZIDENTŪRA 
OKUPACIJOS IŠVAKARĖSE 


gentūrinė atrama. Ketvirtąjį dešimtmetį sovietinė užsienio žvalgyba pa- 
tyrė ne tik pakilimų, bet ir nuosmukių. Dėl represijų Sovietų Sąjungoje iki 
1938 m. likviduotos visos nelegalios rezidentūros, ryšiai su vertingais agentais 
prarasti. Iki 1939 m. pradžios beveik visi rezidentai buvo atšaukti ir nušalinti nuo 
darbo. Dauguma vėliau suimta ir sušaudyta. 1936 m. užsienio žvalgybai vadova- 
vusį A. Artuzovą pakeitė A. Sluckis. 1938-1939 m. skyriui vadovavę Z. Pasovas ir 
S. Špigelglasas buvo represuoti. 1939 m. pabaigoje vadovauti paskirtas P. Fitinas. 
Nors ir patyrusi didelių nuostolių, sovietinė žvalgyba 1940 m. viduryje turėjo 
40 rezidentūrų su 242 žvalgais, vien tik centriniame aparate 695 darbuotojus??? 
ir tebebuvo „kietas riešutas“ Lietuvos karinei žvalgybai. 
Ypač suaktyvėjusi ketvirtojo dešimtmečio viduryje sovietinė žvalgyba ir to- 
liau gaudavo iš agento K-3 visus VSD darbuotojų ir kai kurių jų agentų sąra- 

šus (taip pat VSD, Politinės policijos Kauno apygardos darbuotojų sąrašus, šios 
apygardos 27 agentų ir Politinės policijos išorinio sekimo agentų, ypatingojo 
skyriaus slaptųjų agentų ir Panevėžio apygardos agentų sąrašus). 1935 m. liepos 
mėn. sovietinei žvalgybai agentas K-3 perdavė VSD organizavimo įsakymų ko- 
pijas, 1936 m. - lietuvių kontržvalgybos vadovų charakteristikas, 1938 m. sausio 
mėn. - duomenis apie lietuvių, latvių ir estų Politinių policijų bendradarbiavimą. 
Todėl išvengta lietuvių saugumo dėmesio ir rengtasi naujoms verbavimo akci- 
joms. Užsimota plačiai. Iki tol veikusi agentūra negalėjo patenkinti augančio 
apetito. 1935 m. SSRS NKVD pradėta byla „Forpost“, kurioje buvo kaupiami ir 
apibendrinami agentų pranešimai apie Lietuvos kariuomenę, karininkus, gin- 
kluotę. Informaciją šiai bylai gaudavo iš „Mond“ nelegalios rezidentūros agento 
A. A-3 (žinios apie padėtį kariniuose sluoksniuose, kariškių komandiruotes į 
kitas šalis), Kozlovo (žinios iš Kauno diplomatinių sluoksnių), L-45 (žinios iš 
Klaipėdos gubernatoriaus aplinkos), K-+1 (žinios apie Šaulių sąjungą, karinius 
sluoksnius)“??. Taip pat pradėtos bylos „Eiliory“ ir „Gedimin“, kuriose kaupta 
informacija apie Saugumo policiją ir Lietuvos vidaus bei užsienio padėtį (agentų 
K-3, Pograničnik, Zemliak pranešimai). Sovietinės rezidentūros Kaune vado- 
vas „spaudos atašė“ Fidgutas (ko gero, jis ir buvo sovietinis rezidentas Teras) 
1938 m. sausio mėn. savo laiške NKVD Valstybės saugumo vyriausios valdybos 
VII skyriui rašė: „<...>mūsų suinteresuotumą grubiai galima apibūdinti tokia 
formule: politiniu, o ypač strateginiu atžvilgiu mes norime, kad Lietuva orien- 
tuotųsi į mus, tai reiškia būtų priešiška mūsų antagonistams. Bet mes nenorime, 
kad tikėdamasi mūsų pagalbos Lietuva veltųsi į rimtus konfliktus ir įtrauktų 
mus <...>. Jau vien dėl tokio visiškai priešingų uždavinių derinimo reikia, kad 
būtent Lietuvoje turėtume kvalifikuočiausius darbuotojus (Pasiuntinybė, preky- 
bos atstovybė, generalinis konsulatas ir t. t.) ir kad būtent „Lietuvos klausimui“ 
Maskvoje būtų skiriama pakankamai dėmesio <...>“. Kokius metodus numatė 
naudoti sovietinis rezidentas? „Mes turime sustiprinti savo ekonomines ir po- 
litines pozicijas Lietuvoje, - rašė jis tame pat memorandume, - panaudodami 
visas mūsų dispozicijoje esančias priemones, ne tik diplomatinių, draugiškų 
santykių palaikymui, bet ir mūsų įtakos skverbimuisi gylyn, Lietuvos fašizavi- 
mo sustabdymui ir vidaus kurso nuolatiniam keitimui į priešingą, t. y. demo- 
kratizavimą. Mes turime reikalauti iš Lietuvos ne Memelio kolonizavimo, bet 
jo autonomijos išlaikymo <...>. Šiems tikslams mes turime pajungti mūsų darbą 
ir Užsienio reikalų liaudies komisariate, ir Vidaus reikalų liaudies komisariate. 
<...> Mobilizavus mūsų galimybes per NKVD (įtakinga agentūra), išplėtus jas ir 

panaudojus mūsų tiesioginius ryšius su Lietuvos vyriausybe per įgaliotą atstovą, 
pasitelkiant (nors ir su pinigų pagalba) atskirus vyriausybės narius [...] mes be 
jokios abejonės sugebėsime Lietuvai padaryti didelę įtaką“?7?. Po šio memoran- 
dumo sovietinis rezidentas be jokių paaiškinimų iš Kauno buvo atšauktas. 

Dėl prasidėjusių stalininių represijų pasikeitus rezidentams nutrauktas ben- 
dradarbiavimas su kai kuriais ketvirtąjį dešimtmetį užverbuotais agentais, ku- 
riais nelabai pasitikėta. Panašiai pasielgta ir su 1934 m. grafu Vladimiru Zubovu. 
Kitados juo labai domėtasi, nes būdamas J. Pilsudskio pusbrolis jis laisvai va- 
žinėjo į Lenkiją ir turėjo Lietuvoje plačius ryšius. Stokodamas pinigų, jis kreip- 
davosi į sovietinę pasiuntinybę Kaune ar konsulatą Klaipėdoje, SSRS konsului 
Klaipėdoje Terleckiui savo iniciatyva davė „vertingos informacijos““??. Gavęs iš 
pasiuntinio 1200 litų „skolon“, V. Zubovas tapo NKVD ir sovietinės karinės 
žvalgybos (rezidento vadinamų „Kaimynų“) verbavimo objektu. 1934 m. liepos 
29 d. laiške į Maskvą rezidentas rašė, kad „jis yra mums įdomiu šaltiniu. Aš ma- 
nau, kad jį reikia iš „šeimininko“ [pasiuntinio - A. A.| paimti ir mums tiesiogiai 
su juo susisiekti““Š*. Pasirašęs skolos raštelį, V. Zubovas Sovietų Sąjungos rezi- 
dento ataskaitose pradėtas vadinti agentu Starik (Senis). Iki 1938 m. gruodžio 
Starik teikė kažkokią informaciją. Vėliau paskalų ir laikraštinių Žinių kupini 
pranešimai jau negalėjo patenkinti vis reiklesnių užsakovų. 1940 m. vasario 
mėn. konstatuota, kad grafas nebeturi įtakos visuomenėje, ir jo byla atiduota į 
archyvą (nors agento Starik slapyvardžiu pasirašomi dokumentai gulė ant rezi- 
dento stalo iki 1940 m. vidurio, nors nežinia kas inspiravo jį taip elgtis). 

Savo paslaugas sovietinei rezidentūrai siūliusių asmenų buvo ir daugiau, tarp 
jų - ir pogrindinės komunistų partijos narių. Nors formali instrukcija drau- 
dė verbuoti vietinius komunistus (jie vykdė slaptas Kominterno užduotis), bet 
praktiškai rezidentūra nevengė naudotis jų paslaugomis. 1934 m. užmegzti ry- 
šiai su Jacovskiu (agentas Zemliak). Jis buvo susijęs su komunistų pogrindžiu ir 
į susitikimus ateidavo savo iniciatyva, kai turėdavo pranešti ką nors svarbaus. 
Kaip Sovietų Sąjungos filmų pirkėjas (turėjo kino teatrą Kaune), Jacovskis galė- 


68: kuri agento pranešimus 


jo be jokių trukdymų susisiekti su sovietine žvalgyba 
vertino kaip visada pasitvirtinančius. 

Kauno rezidentūra ir „specialus sutikimas“. Sovietinės žvalgybos Kauno 
rezidentūroje niekada nedirbo daugiau kaip 1-2 žvalgybos darbuotojai (trečiaja- 
me dešimtmetyje 3-4 darbuotojai). Buvo renkama informacija apie Lenkiją, Vo- 
kietiją ir Skandinavijos šalis. Darbas čia buvo pagalbinio pobūdžio ir teikiama 
informacija retai pranešama Sovietų Sąjungos vadovams. Ypatingas dėmesys 

buvo skiriamas Rygos rezidentūrai (Latvijoje rezidentūra buvo ir Liepojoje), nes 
čia buvo kitų šalių žvalgybų Baltijos šalyse centrai. Rygoje vyko susitikimai su 
agentūra, kuri veikė gretimose šalyse. 1938 m. į Kauną atvykęs naujasis rezi- 
dentas Sergejus Roditelevas (Romanas) (g. 1903 m.) iki tol irgi darbavosi Rygoje 
(1935 m. gegužės - 1937 m. rugpjūčio mėn.) bei Taline (1937-1938 m.). Tai nebuvo 
paslaptis lietuvių slaptosioms tarnyboms. Kaip teigė pats rezidentas, „vietinių 
„trepsėtojų [seklių - A. A.] pagyvėjimą sukėlė mano netolima žvalgybinė praei- 
tis Rygoje ir Revelyje <...>. Matyt, lietuvių policija laiko mane svarbia persona. Ji 
dar nesutiko tokių nenuilstančių gastrolierių po Baltijos šalių sostines“. Kauno 
miesto viceburmistras S. Rusteika tiesiai pasakė tariamam diplomatui: „Jūs ne 
tikras sekretorius, o GPU atstovas. Neprieštaraukite, aš - senas žvirblis ir ma- 
nęs neapgausi““9, S. Roditelevas Kaune rezidentu buvo 1938 m. vasario mėn. — 
1939 m. Jau po kelių mėnesių darbo, 1938 m. gegužės mėn. S. Roditelevas buvo 
iškviestas į Maskvą „konsultacijų“. Jam įsakyta parengti analitinę pažymą apie 
Lietuvos vidaus ir užsienio padėtį. 1938 m. birželio 9 d. rezidentą priėmė pats 
NKVD liaudies komisaras N. Ježovas ir kartu apsvarstė žvalgybinius reikalus. 
1938 m. iš Maskvos įsakmiai nurodyta - verbuoti politiškai aktyvią agentūrą, 
kuri galėtų pakreipti politinius įvykius. Kaip liudija sovietinio rezidento Kaune 
S. Roditelevo 1938 m. rugsėjo mėn. laiškas: „Mes numatėme stambios politi- 
nės agentūros, kuri čia mums darytų reikalingą politiką, sukūrimo priemones. 
Bet paskutiniu laiku remdamasis jūsų laiškais padariau išvadą, kad numatytas 
verbuoti dideles figūras Jūs norite paversti paprastais agentais informatoriais 
<...>. Mano santykiai su jais šiuo metu susiklostė tokie, kad aš, formaliai ne- 
verbuodamas, galiu kalbėtis su jais bet kokiais politiniais klausimais <...>. Iš 
Užsienio reikalų liaudies komisariato pasiuntinybė gavo specialų M. Litvinovo 
nurodymą: „Nevesti jokių pokalbių apie Sovietų Sąjungos-Lietuvos santykius 
<...>. Galbūt šalies interesų labui iš tikrųjų atsisakyti nuo bet kokio aktyvu- 
mo Lietuvoje, bet kam tuomet mums įtakingi žmonės. Orientuokimės į agen- 
tą-vidutinioką. Tik informuosime, bet nedarysime politikos“*š3. Nors Maskva 
ir leido suprasti, kad į klausimus nebus atsakyta, rezidentūra savo darbą tęsė. 
S. Roditelevas parinktus kandidatus vadino slapyvardžiais - Sedoj (Žilius), By- 
všyj (Buvęs), Blondinas, Pionierius, todėl ne visi jie iki šiol išaiškinti. Vienu iš 
jų buvo numatytas tuometinis Kauno burmistras, vėliau - paskutinis Lietuvos 
vyriausybės vadovas Antanas Merkys, rezidento vadintas Žiliumi. Iš agento K-3 
gavęs reikalingą informaciją apie A. Merkį, rezidentas Romanas jam atsiuntė 
kvietimą aplankyti Maskvą. Dar 1936 m. Kaune dirbę sovietiniai diplomatai 


manė, kad Merkį reikia pakviesti į Maskvą kaip Kauno burmistrą „susipažinti 
su Maskvos komunikacijomis'***. A. Merkys išvažiavo į Maskvą (1938 m. liepos 
22-28 d.), bet čia laiku nespėta surengti specialaus sutikimo ir jis nebuvo už- 
verbuotas““. Tokie vizitai nebuvo retenybė ir nebūtinai buvo susiję su menamu 
„verbavimo darbu“. Maskvoje jau buvo lankęsis būsimasis kariuomenės vadas 
gen. V. Vitkauskas (1934), kariuomenės štabo viršininkas ir būsimasis premje- 
ras plk. Jonas Černius kartu su karinės žvalgybos viršininku plk. K. Dulksniu 
(1936) ir kt. Po tokio vizito Vitkauskas apibūdintas, kaip vienas „mums labiau- 
siai atvirų ir prijaučiančių karininkų““*?, o Maskvai vis labiau rūpėjo lietuvių 
generaliteto nusistatymas Sovietų Sąjungos atžvilgiu. 

Ką reiškė toks specialus sutikimas, rodo tolimojo plaukiojimo kapitono Felik- 
so Marcinkaus pavyzdys. 1938 m. rugsėjo 28 d. su Lietuvos kompanijos „Baltijos 
Lloydas“ laivu „Kaunas“ atplaukęs į Leningradą, buvo pakviestas į kontrolinį 
patikrinimo punktą neva dėl netikslumų įgulos dokumentuose. Čia paimtas ir 
išvežtas į konspiracinį butą mieste. Nežinia ką su juo ten darė, bet NKVD gy- 
rėsi, kad į laivą grąžino jau kaip agentą Vilenskį ir tariamai porą metų teikusį 
informaciją apie lankomus Vakarų Europos uostus. Tačiau 1939 m. kapitonas 
Feliksas Marcinkus laivu „Panevėžys“ privalėjęs plaukti į Leningradą paimti 


druskos, atsisakė ten plaukti. Tad NKVD norai ir realybė ko gero itin skyrėsi. 


Feliksas Marcinkus (1905-1961), tolimojo plaukiojimo kapitonas, 1923-1925 m. mokėsi Kauno aukš- 

tesniosios technikos mokyklos Jūreivystės skyriuje. 1925-1927 m. atliko plaukiojimo praktiką G. Erik- 
sono burlaivyje „Olive- 
bank“. 1930 m. baigė Abo 
(Turku) navigacijos institu- 
tą Suomijoje. 1936-1937 m. 
buvo garlaivio „Barfrost“ 
šturmanas ir kapitonas. 
Vadovavo garlaiviams 

„Šiauliai“ (1937-1938 m.), 

„Panevėžys“ (1938-1939 m.), 

„Utena“, „Marijampolė“ 
(1940 m.). Vėliau dešimt- 
metį plaukiojo Australijos 
keleivinio laivo šturmanu. 
Mirė Australijoje. 


Nuotraukoje „Baltijos 
Lloydo“ laivas „Kaunas“. 

Tokie metodai ir verbavimo (sėkmingo ar nesėkmingo) mastai nebuvo atsi- 
tiktiniai. Tokie nurodymai buvo duoti visiems Baltijos šalyse veikusiems sovie- 
tinės žvalgybos rezidentams. Tai liudija ir Estijoje veikusio rezidento iš Maskvos 
1939 m. lapkričio 25 d. gautas laiškas: „Jums būtina visapusiškai plėsti šiose sfe- 
rose [įtakingų politinių veikėjų ir vyriausybės narių - A. A.] pažintis. Tirti šiuos 
žmones ir po to ryžtingai imtis verbavimo siekiant įdiegti agentūrą visuome- 
niniuose ir vyriausybiniuose sluoksniuose. Be to, Jums reikia išspręsti stambių 
figūrų iš visuomeninės, politinės, komercinės bei diplomatinės aplinkos ver- 
bavimo klausimą, numatant permesti mūsų darbui į Prancūziją ir Angliją“**7. 
Kartu su laiškais iš Maskvos „operatyviniam darbui paremti“ buvo atsiųsta 4 


688 Tai buvo sena tradi- 


dėžutės ikros, 10 litrų degtinės ir 35 pakeliai papirosų 
cija, kurios buvo laikomasi visą sovietinės atstovybės egzistavimo Kaune laiką. 
Į priėmimus buvo kviečiami ne tik politikai, bet ir Kremliui simpatizuojantys 
rašytojai, žurnalistai, menininkai. 

Talino rezidentūra. Dėl dažnos rezidentų kaitos 1938-1939 m. prarasta 
daug vertingų agentų. Iki tol Talino rezidentūra turėjo 16 agentų: itin vertin- 
gą agentą nustatytoją Aleksandrą Metą (Mett) (L-23); Vokietijos pilietį Nikola- 
jų Šedlichą — 1932 m. užverbuotą kaip agentas L-29 (mirė 1936 m.); mokytoją 
J. Vichrovą (L-62) - 1932 m. užverbuotą trockistams sekti; Georgijų Dorocho- 
vą (L-32) - 1932 m. užverbuotą „ROVS“ organizacijai sekti; Adolfą Idolį (Idol) 
(L-41) - 1933 m. užverbuotą vokiečių jaunimo organizacijos vadovą, nacionalso- 
cialistą; generolą Borisą Engelgartą (Engelgardt) (L-42) - „ROVS“ organizacijos 
Estijoje vadovą (užverbuotas agento L-29 - tariamo vokiečių žvalgybos reziden- 
to, bet iki 1936 m. teikė dezinformaciją); agentę-verbuotoją Olgą Pumą (Pumm) 
(L-61, TVO-TRIBI); Narvos ROVS vadovą generolą Vasilkovskį (L-60, Diadia) - 
užverbuotą 1933 m.; geležinkelio kuopos vadą Janą Pedeją (Pedej) (1-127); Vo- 
kietijos pasiuntinybės Taline sekretorių Hansą Varlichą (Warlich) (Sekretorius); 
Tartu prokuroro sekretoriaus padėjėją A. Bekerį (Prokuroras) - 1929 m. užver- 
buotą teikti žinias apie perbėgėlius““? ir t. t. Be to, Leningrado NKVD 3-ias 
skyrius savo žinioje turėjo dar 6 vertingus agentus (1935 m. užverbuotą Narvos 
karinių įtvirtinimų statybos vadovą kapitoną slapyvardžiu Oneginas; 1936 m. 
užverbuotą Estijos konsulato Leningrade vicekonsulą, estų žvalgybos rezidentą 
slapyvardžiu Ivanovas ir kt.). Bet reikėtų neužmiršti, kad sovietinės reziden- 
tūros dokumentuose pažymėti kaip agentai, ne visada tokiais buvo iš tikrųjų. 
Kartais tai buvo ir dvigubi, ir trigubi agentai, kurie dirbo vienu metu ne vienos 
šalies žvalgybai. 


Baltijos valstybės buvo ir sovietinės žvalgybos tramplinu šuoliui į Vokietiją. 
Kauno rezidentūros vadovas S. Roditelevas per savo agentą Dainį užverbavo ir 
Rytprūsių gauleiterio Ericho Kocho (Koch) sekretoriato darbuotoją, slapyvar- 
džiu Liuksas“?? 

Sovietinės rezidentūros veiklos metodai buvo standartiniai, bet patikimi. 
Kaip matyti iš dokumentų, rezidentas nuolat papildydavo abėcėlinę agentūros 


NKVD (ežerų Baltijos šalyse vadovai 


Estijoje nait, Plonki ai 1932-1934 M. vadovavo D. Fedičkinas. Su juo kartu 

„dirbo V. Riabovas, kuris vėliau vadovavo mokslinei-techninei žvalgybai. 1935-1936 m. 
rezidentūrai vadovavo Ivanas Čičajevas, 1937-1938 m. - Sergejus Roditelevas (Glebo- 
vas), 1939-1940 m. - S. Jermakovas; Legaliai rezidentūrai Lietuvoje (Kaune) iki 1933 m. 
vadovavo Pavelas Žuravliovas, 1935 m. - Germanas ir Fiodoras (slap.), 1936 m. sausio | 
mėn. - 1938 m. sausio mėn. - Fidgutas-Teras, 1938 m. vasario mėn. - 1939 m. - S. Ro- 
ditelevas (Romanas); Rygoje legaliai rezidentūrai 1935 m. gegužės - 1937 m. rugpjūčio 
mėn. vadovavo S. Roditelevas, 1938-1940 m. - I. Čičajevas. Kartu su juo Rygoje dirbo | 
E. Kravcovas (konsulinio skyriaus Rygoje darbuotojas, vėliau konsulas Liepojoje) i ir 
Nikolajus sea bako (TASS'o korespondentas Rygoje). 


pranešimuose minimų asmenų kartoteką, tačiau pats nelaikydavo jokios gau- 
namos informacinės medžiagos — viską persiųsdavo į Maskvą. 1939 m. spalio 
8 d. rezidentui į Taliną išsiųstoje instrukcijoje nurodoma: „...Telegramas mums 
siųskite šiuo adresu: „Maskva, NKID [Narodnyj komisariat inostrannych del — 
Užsienio reikalų liaudies komisariatas - A. A.]. Mes siunčiame - Talinas, Polpred 
[Įgaliotasis atstovas - A. A.]. Telegramas Jums perduos po to, kai jas peržiūrės 
pasiuntinybės šifruotojas, kuris pagal būdingą gamą nustatys, kad ši telegra- 
ma siunčiama ne Užsienio reikalų liaudies komisariato. Laiškus rašykite dviem 
egzemplioriais. Kiekvienam klausimui - atskiras punktas. Priedus kiekvienam 
punktui įdėkite į atskirus vokus, su nuoroda į laišką ir punktą. <...> Siunčiame 
Jums du raktus nuo mūsų seifo ir dervos antspaudą. Seife turite laikyti visus re- 
zidentūros dokumentus. Svarbius dokumentus būtina atskirai voke užantspau- 
duotus. <...> Su kiekvienu laišku siųskite mums šalies politinės ir ekonominės 
padėties apžvalgas, apie gyventojų nuotaikas, ekonominę būklę, vyriausybinių, 
pramoninių, prekybinių sluoksnių ir inteligentijos nuotaikas. Taip pat siųskite 
mums spaudos apžvalgas, kurias apibendrinkite pagal šiuos skirsnius: šalies vi- 
daus ir užsienio padėties nušvietimas, teigiami straipsniai apie SSRS, neigiami 

straipsniai apie SSRS““?'. Rengiantis Baltijos šalių okupacijai, susirūpinta povei- 
kiu viešajai nuomonei. 1940 m. kovo 19 d. rezidentui Estijoje (galima spėti - ir 
kitose Baltijos šalyse) įsakyta „surinkti visų Estijoje leidžiamų svarbiausių lai- 
kraščių ir žurnalų charakteristikas <...>, įtraukiant žinias apie laikraščio kryptį, 
tiražą, istoriją, reikšmę, kas redaguoja ir t. t. Tuo pačiu metu parašyti redaktorių 
ir žymiausių korespondentų charakteristikas““?*. Senos manipuliavimo spaudos 
darbuotojais tradicijos neturėjo būti pamirštos, nes jų buvo laikomasi ir 3-ame, 
ir 4-ajame dešimtmečiuose. 

1940 m. gegužės mėn. Stalinas išsikvietė iš Rygos rezidentą I. Čičajevą, 
operatyvinius darbuotojus E. Kravcovą ir V. Jakovlevą, o iš Talino - reziden- 
tą S. Jermakovą““3. Pradėta rengtis Lietuvos okupacijai. Jau 1940 m. gegužės 
17 d. rezidentūros darbuotojas Saša susitiko su būsimu „Liaudies vyriausy- 
bės“ ministru Matu Mickiu, kuris teikė politinę informaciją. Susitikimo metu 
M. Mickis užsiminė, kad norėtų padaryti ką nors rimtesnio“?*. Jau po mė- 
nesio jam tokia proga suteikta, o tuo tarpu rezidentūros darbuotojas Ignatas 
turėjo jį tam paruošti. 

| Sovietinių rezidentūrų veikla Baltijos šalyse okupacijos pradžioje suaktyvėjo. 
Būtent rezidentai Jefimas, Petrovas ir Makarovas Sovietų Sąjungos vadovybę in- 
formavo apie numatomus ir surežisuotus įvykius Lietuvoje. Niekas neturėjo su- 
trukdyti Maskvos „režisieriams“. 1940 m. liepos 12 d. rezidentas Makarovas iš 
agento Starik sužinojo apie rašytojo I. Šeiniaus okupantų režisuojamam „Liaudies 
Seimui“ rengiamą alternatyvią rezoliuciją. Ją turėjo pasiūlyti Kauno burmistras 
Garmus. Rezoliucijoje numatyta paskelbti, kad Lietuva savo santykius su Sovietų 
Sąjunga grindžia 1939 m. spalio 10 d. sutartimi ir išlaiko savo nepriklausomybę“. 
Tačiau ir I. Šeinius greitai turėjo bėgti iš Lietuvos. Sovietinių rezidentūrų veikla 
Baltijos šalyse nutraukta 1940 m. rugpjūčio mėn., galutinai aneksavus Lietuvą. 
Kartu baigėsi ir pirmasis Sovietų Sąjungos slaptojo veikimo Lietuvoje etapas. 


DEKANOZOVO KAREIVIAI IR VSD LIKVIDAVIMAS 


19 40 m. birželio 15 d. į Lietuvą įriedėję sovietų tankai užėmė pozi- 
; cijas ir greta Valstybės saugumo departamento. Tą pačią dieną 
dalis VSD darbuotojų ėmė trauktis iš Lietuvos. Pirmasis pasitraukė Prezidento 
apsaugos —- VSD Ypatingojo skyriaus viršininkas A. Čiuoderis. Vėliau NKVD 

tardytojams Marijampolės apygardos viršininko padėjėjas V. Augustaitis aiški- 
no: „<...> SSRS įžengus į Lietuvą, mūsų apygardos viršininkas Kazlauskas buvo 
Alytuje ir man telefonu dar kartą pareiškė, kad niekas iš apygardos nesišalintų 
ir niekas nieko nenaikintų““??. Tuo tarpu per Marijampolę Vokietijos link sku- 
bantys aukščiausi saugumo pareigūnai aiškino, jog būtina nedelsiant išvykti iš 
Lietuvos. Jau 1940 m. birželio 16 d. Vokietijos sieną peržengė 15 departamento 
valdininkų: VSP viršininkas F. Bortkevičius, VSP Kauno apygardos viršininkas 
K. Mačiulis, tos pačios apygardos vyr. valdininkas J. Remys, kvotų valdininkas 
A. Laisvėnas ir kt. Kitu keliu, per Kybartus, į Vokietiją pasitraukė VSP Vilniaus 
apygardos viršininkas S. Čenkus, tos pačios apygardos inspektorius A. Lilei- 
kis, vyr. valdininkas V. Cibavičius ir kt. Liepos 25 d. okupantų paskelbtame 46 
pasitraukusių asmenų sąraše buvo 25 VSD valdininkų pavardės“??. Be minėtų 
valdininkų, nuo represijų pirmiausia bėgo agentūros vedėjai. Net sunaikinus 
agentų bylas, NKVD būtų sugebėjęs (ir tai vėliau įrodė) „ištraukti“ Lietuvos 
saugumo tarnyboms padėjusių žmonių pavardes. Vokietijoje atsidūrė Ypatingo- 
jo skyriaus agentūros vedėjas M. Adomavičius, Agentūros skyriaus viršininkas 
A. Galeckas, Ukmergės apygardos agentūros vedėjas K. Jaras, Šiaulių apygardos 
agentūros vedėjas J. Pakulis, Vilniaus apygardos agentūros vedėjas S. Tareila, 
agentūros vedėjai P. Burba ir V. Kymantas, inspektoriai P. Meškauskas, S. Mil- 
čius ir kt. Dalis pasitraukusių buvo Vokietijoje suimami, ištardomi gestapo, 
siekiant išsiaiškinti jiems dirbusius agentus pačioje Vokietijoje, o kiti sugrįžo 
1941 m. su vokiečių kariuomene ir tapo vokiečiams pavaldaus lietuvių saugumo 
policijos skyriaus bendradarbiais. 

Likusieji Lietuvoje laukė, kur link pakryps įvykiai. Kaip vėliau prisiminė 
Kriminalinės policijos darbuotojas A. Gailius, Kriminalinės policijos viršininko 
pareigas ėjęs P. Vitulskis (P. Pamataitis tuo metu gydėsi namuose) pasakė, jog 
„apie bet kokius bėgimus negali būti jokios kalbos““9?. Taip pat jis laidavo, kad 
Kriminalinės policijos darbuotojai nebus persekiojami (pats „laiduotojas“ spėja- 
ma buvo senas sovietinės rezidentūros agentas „K-3“ arba „Nr. 13'). 

Sniečkaus komanda. 1940 m. birželio 18 d. iš kalėjimo paleistas LKP(b) CK 
sekretorius A. Sniečkus jau kitą dieną buvo paskirtas VSD direktoriumi. Žino- 
ma, toks paskyrimas buvo suderintas su Maskvos emisarais V. Dekanozovu ir 
N. Pozdniakovu. Atvykęs į gerokai ištuštėjusius VSD rūmus, A. Sniečkus įsi- 
kūrė suimto A. Povilaičio kabinete. Laikinaisiais apygardų viršininkais paskirti 
senieji VSD pareigūnai: Vilniuje - kvotų valdininkas Gabrys, Marijampolėje - 
kriminalinės dalies vedėjas Šaulys“? ir t. t. Bet jie apygardų viršininkais tebuvo 

7-10 dienų, kol A. Sniečkus savo partijos draugus išskirstė į aukščiausius VSD 
postus. Buvę nusikaltėliai, aršiai kovoję su nepriklausoma Lietuvos valstybe ir 
aktyviausi okupantų talkininkai, užėmė saugumo darbuotojų kabinetus. 


Antanas Sniečkus (1903-1974) LKP (b) narys nuo 1920 m. Gyveno sovietų Rusi- 
joje 1921-1926 m. LKP CK narys nuo 1927 m. Už antivalstybinę veiklą suimtas ir 
kalintas 1930-1933 ir 1939-1940 m. Atėmus Lietuvos pilietybę buvo išsiųstas į 
Sovietų Sąjungą, bet grįžo prisidengęs fiktyviais Prano Masiulio dokumentais. 
1940 m. birželio 19 d. okupantų paskirtas Valstybės saugumo departamento 
direktoriumi. Atsakingas už masinio teroro akcijas nuo 1940 iki 1953 m. 


Į Šiaulių apygardos viršininko postą atvyko B. Baranauskas, 
į Marijampolės - K. Petrikas, į Kauno - E. Krastinis, į Ukmer- 
gės —- V. Vildžiūnas, į Panevėžio - J. Vildžiūnas, į Vilniaus - 


Mackevičius (vėliau A. Petrauskas). Apygardose dar buvo likę 
daugiau saugumo valdininkų negu Kaune. Pirmasis okupan- 
tų statytinių rūpestis buvo išaiškinti Saugumo policijos slaptuosius agentus 
LKP(b). Tik tuomet komunistai sužinojo, kad Saugumo policijai dirbo Šiaulių 
rajono komiteto sekretorius A. Bervičius-Griška, LKP(b) CK instruktorius Šiau- 
lių apskrityje G. Melamedas-Komendantas, Alytaus rajono komiteto sekretorius 
K. Graževičius ir pan. Išaiškinta ir vertingiausia VSD agentė - Stasė Trakimai- 
tė (Sprindienė). Tai jos informacijas labai vertino A. Povilaitis. S. Trakimaitė, 
būdama LKP(b) CK sekretoriaus K. Sprindžio-Justo žmona, teikė informaciją 
apie vyro konspiracinius butus, perduodavo vertingų dokumentų (fotokopijas), 
nelegalios literatūros pavyzdžius?““ ir kt. Be to, S. Trakimaitės broliai, dirbdami 
LKP(b) nelegalioje spaus- 
tuvėje, padėjo išaiškinti 
visus nelegalios spaudos 
transportuotojus. Visa 
tai paaiškėjo išnaršius iš- 
likusius VSD archyvus ir 
ištardžius 'suimtus Sau- 
gumo policijos pareigū- 
nus. 


Girša Melamedas - LKP(b) 
instruktorius Šiaulių apskrityje, 


VSD agentas „Komendantas“. 

Girša Me- 
lamedas - 
ieškomų 
asmenų 
albume. 


Pirmiems suėmimams vykdyti panaudota P. Vitulskio vadovaujama Krimi- 
nalinė policija. Jau 1940 m. birželio 21 d. laikinuoju Marijampolės apygardos 
viršininku paskirtas kriminalinės dalies vedėjas Šaulys sankcionavo tos pačios 
apygardos viršininko padėjėjo V. Augustaičio areštą?“!. Tai buvo tik pradžia. Per 
mėnesį, iki liepos 19 d., buvo suimti visi Lietuvos slaptųjų tarnybų aukščiausieji 
pareigūnai. Liepos 23 d. pirmieji suimtųjų vagonai pajudėjo į Maskvą. Juose į 
Lubiankos kalėjimą išvežti slaptųjų tarnybų viršininkai - A. Povilaitis, J. Kaz- 
lauskas (Marijampolės apygardos), žvalgybos karininkai - K. Dulksnys, P. Kir- 
lys, J. Matusaitis ir kt. Jiems jau niekas negalėjo padėti. Vis dėlto į A. Sniečkaus 
valdomą departamentą pateko „Kauno komunistų ir darbininkų grupės laiškas“, 
kuriame 26 paprasti įvairių tautybių žmonės (R. Gricevičiūtė, M. Eimontaitė, 
S. Risovas, Š. Jozefovičius, S. Šmitas, beraštė prieglaudos gyventoja A. Kreu- 
navičienė ir kt.) prašė paleisti suimtą plk. ltn. J. Matusaitį, „nes jisai <...> daug 
asmenų išgelbėjo nuo teismo <...>“. A. Sniečkaus rezoliucija buvo trumpa: „<...> 
užkirsti kelią priešams panaudoti darbininkus ir dargi komunistus prašymams 
su areštuotųjų paleidimais'7*?, 

Okupantų užmojams realizuoti okupantams reikėjo patikimų žmonių VSD. 
A. Sniečkus ramino „buvusiuosius“, bet dar nesuimtus departamento darbuoto- 
jus: „<...> aš rūpestingai turėsiu ištirti ir pasilikusių pas mus valstybės saugumo 
policijos tarnautojų veiklą. Jei tik pasirodys, kad jie patys asmeniškai savo inici- 
atyva nepersekiojo komunistų, jiems bus leista laisvai pasirinkti kitas tarnybas 
<...>“. Tačiau pažadai greitai buvo pamiršti. Neslėpė A. Sniečkus ir okupantų 
tikslų: „<...> aš atvykau čia prieš tai pasitaręs su draugu Pozdniakovu. Mums 
teks iš nieko suorganizuoti tokią instituciją, kuri Sovietų Sąjungoje yra žinoma 
Čekos arba GPU vardu. Darbo bus daug <...>793, 

Kas gi turėjo organizuoti vietinį GPU? Į laisvas ir „laisvinamas“ vietas pir- 
miausia buvo skiriami buvę kaliniai ir patikimi komunistai. Saugumo policijos 
viršininku paskiriamas J. Zdanavičius, inspektoriumi - V. Banaitis, sekreto- 
riato viršininku - A. Slavinas, skyrių viršininkais - A. Milvydas, E. Rozaus- 
kas, D. Todesas, A. Gailevičius, agentūros vedėjais - V. Taurinskas, I. Demba, 
G. Blochas, V. Baronas ir kiti, kurie vėliau pagarsėjo trėmimais, kankinimais, 
žudymais ir kitais nusikaltimais žmogiškumui. 

Ieškomų 
asmenų 
albumas. 

Danielius Todesas ieškomų asmenų 
albume, 1940-1947 m. dirbo sovieti- 
niame saugume, aktyvus sovietinio 
teroro vykdytojas. 


Ieškomų asmenų albumas. 

Aleksandras Guzevičius (1908-1969) ieškomų 
asmenų albume, LKP (b) narys nuo 1927 m., 

už antivalstybinę veiklą kalintas 1932-1938 m. 
LTSR NKVD komisaras 1940-1944 m., NKGB 
komisaras 1944-1945 m. Aktyvus teroro 
organizatorius. Rašytojas, apdovanotas Stalino 
premija (1949 m.). 


Nachmanas Dušanskis (1919-2008) ieškomų 
asmenų albume, kalintas Lietuvoje už anti- 
valstybinę veiklą 1936-1940 m. Dirbo NKVD, 
MGB, KGB 1940-1971 m. Aktyvus teroro or- 
ganizatorius ir vykdytojas. Nuo 1989 m. emi- 
gravo į Izraelį. Už nusikaltimus žmoniškumui 
1996 m. jam buvo iškelta baudžiamoji byla. 


Fridis Krastinis (1908-1986) ieškomų asmenų albume Sovietinio teroro organizatorius 1940-1945 m. 


Kartu su jais departamente „instruktoriais“ 
pradėjo dirbti okupantų atsiųsti NKVD spe- 
cialistai. Vien 1940 m. rugpjūčio 1 d. į VSD 
sąrašus įrašytas 61 enkavėdistas??*. Okupan- 
tai ir jų statytiniai nepuolė iš karto likviduoti 
VSD struktūrų, bet mėgino savo tikslams ir 
represijų priedangai jas iki galo panaudoti. 
„Instruktoriai“ pirmiausia ėmėsi kadrų valy- 
mo. Iš 258 VSD centrinių įstaigų darbuotojų 
iki 1940 m. liepos 16 d. buvo pašalinti (suimti) 
arba pasitraukė į Vokietiją (slapstėsi) 83, o į 

Karolis Grosmanas (1894-1958) ieškomų asmenų albume, 
LKP CK narys 1927-1958, „Liaudies Seimo“ atstovas, teroro 
akcijų dalyvis, 1947-1958 m. buvo Lietuvos SSR Aukščiausio 


teismo pirmininkas, teisė rezistencijos dalyvius. 


30/ 


jų vietas priimti 56 komunistai. Apygardose palikta vos po kelis pačius jauniau- 
sius ar eilinius pareigūnus?“. 

Nors 2/3 VSD darbuotojų (Kaune) trumpam liko toliau dirbti departamente 
(tai buvo daugiausia eiliniai policininkai, raštininkai, jaunesnieji valdininkai 
ir pan.), bet ši saugumo įstaiga neatpažįstamai pasikeitė. Departamentą, ku- 
riame iki okupacijos nelietuvių buvo mažiau nei 1 proc. darbuotojų, per mė- 
nesį okupantų desantas visiškai pakeitė. Viską reguliavo NKVD instruktoriai: 
L. Berijos pavaduotojas V. Merkulovas, P. Gladkovas, Žagarovas (?), D. Bykovas, 
A. Kutiakinas ir kt. Širma galutinai nukrito A. Sniečkui išvykus į Maskvą da- 
lyvauti Lietuvos aneksijos iškilmėse. Tuomet, nuo 1940 m. liepos mėn. pabai- 
gos, „instruktorius“ Žagarovas ėjo departamento direktoriaus pareigas. Iš VSD 
vėl pradėjo bėgti ir likusieji departamento valdininkai. Nors NKVD pasienio 
kariuomenei saugant sienas bėgti darėsi vis sunkiau, bet ir ši kliūtis buvo įvei- 
kiama. Liepos 20 d. iš tarnybos pasišalino ir pasislėpė VSD Vilniaus apygardos 
jaun. valdininkas J. Macejauskas, Kriminalinės policijos Kauno apygardos jaun. 
valdininkas B. Jackevičius, VSD vyr. valdininkas V. Skirmuntas?“? ir kt. Atsi- 
sakyti tarnauti okupantams juos paskatino ir pirmosios masinės liepos 11-12 d. 
įvykdytos represijos. Tada, vadovaujantis liepos 7 d. A. Sniečkaus pasirašytu 
„Priešvalstybinių partijų <...> vadovaujančio sąstato likvidacijos <...> planu 77, 
suimta keli šimtai žmonių. Komunistines operatyvines grupes parėmė patyrę 
SSRS NKVD instruktoriai. 

Jau nuo 1940 m. birželio 24 d. departamente atsidūrę komunistai įdėmiai 
sekė gyventojų nuotaikas. Į LKP(b) CK organizuotas demonstracijas siunčiami 
agentai. Iš pirmosios, birželio 24 d. organizuotos demonstracijos A. Macevičius 
(tas pats, kuris po dviejų savaičių sudarinės liaudininkų ir socialdemokratų są- 
rašus „likvidacijai“) VSP Kauno apygardos viršininkui F. Krastiniui pranešė: 
„<...> keletas plakatų buvo žydų ir rusų kalbomis <...>. Politkalinių vardu kalbė- 
jo Vinickas Jankelis <...> gerai nemoka lietuvių kalbos. Jokios kalbos intonaci- 
jos, o tik šūkauta <...>. Per demonstraciją vienur kitur pasireiškė antisemitinio 
pobūdžio incidentai ir vienas tokių virto konfliktu <...>. Reikia pasakyti, kad 
demonstracijoje antisemitizmas mažiau susipratusiuose darbininkuose ir ypa- 
tingai valdininkijoje turėjo gerą dirvą plėstis <...>. Visoje demonstracijoje buvo 
tik viena trispalvė vėliava'“?**, Reikia pasakyti, kad, pradedant šiuo pirmuoju 
žinomu okupuotos Lietuvos „saugumo“ sergėtojo pranešimu, daug į VSD paten- 
kančios informacijos fiksavo antisemitinius išsišokimus?“? ir t. t. Komunistinė 
Saugumo policija tapo tuo įrankiu, kuriuo buvo sprendžiami įvairių tautybių 

žmonių buitiniai konfliktai. Buvo akivaizdu, kad Maskvos emisarai Saugumo 
departamentą naudoja Lietuvos visuomenei skaldyti. 

Veidų iš albumų kerštas. Nauji agentūros vedėjai ir apygardų viršininkai, 
kurių veidai tik prieš kelias savaites puikavosi sekamų ar ieškomų asmenų są- 
rašuose bei albumuose, pareikalavo iš laikinai nenušalintų senųjų valdininkų 
perduoti visą agentūrą. Kai kuriuos agentus (ypač iš lenkų) buvę valdininkai 
perdavė savo noru. Tai paliudijo VSP Vilniaus apygardos darbuotojas J. Dubic- 
kas?'?. Bet agentų, kurie veikė tarp komunistų, nepavyko taip lengvai išgauti. 
Tik NKVD ir NKGB tardytojai vėliau „ištraukė“ tokių agentų pavardes. Buvu- 
siam VSP Raseinių rajono viršininkui J. Daniušiui teko prisiminti 41 agento 
ir informatoriaus pavardę, agentūros vedėjui J. Švobai - 6 agentų pavardes ir 
t. t. Pasibaigus tardymams, šių saugumo valdininkų dažniausiai laukė mirtis. 
1941 m. mirties bausme nuteisti J. Daniušis, P. Ivanauskas (VSP Kupiškio ra- 
jono viršininkas) ir kt. Toks pat likimas ištiko ir jų agentus: 1941 m. sušaudy- 
tas V. Šabrinskas (Saugumo policijos agentas LKP(b) 1937-1940 m.), J. Gaulas 
(agentas nuo 1933 m.)7" ir kt. Neišvengė represijų ir Lietuvos slaptųjų tarnybų 
kūrėjas M. Lipčius. 1940 m. liepos mėn. jis pašalinamas iš Finansų ministerijos 
departamento direktoriaus pareigų?'* ir ištremiamas į Sibirą. Tai nebuvo išimtis. 
NKVD komisaras P. Gladkovas buvo numatęs represuoti 1388 buvusius saugu- 
mo darbuotojus ir 314 seklių...73 


Išsilaisvinę 
politiniai 
kaliniai 


1941 M. 


Masinėms represijoms vykdyti netinkamo Valstybės saugumo departamento 
atsisakyta 1940 m. rugpjūčio 26 d. Saugumo departamentą naikinę komunistai 
toliau tarnybą ėjo NKVD. Į NKVD pateko ir keletas VSD darbuotojų, kurių lau- 
kė nepavydėtinas likimas. Jų darbas NKVD baigdavosi arba nušalinimu (kaip 
P. Vitulskio, kuris milicijos kriminalinio skyriaus viršininku išbuvo tik iki 
1941 m. sausio 31 d.), arba kalėjimu (kaip VSP Vilniaus VII rajono viršininkui 
J. Dubickui, kuris dėl G. Butajevo bylos suimamas 1941 m. gegužės 15 d.)7'4, 

Lietuvos Respublikos katastrofa užbaigė ir Lietuvos saugumo tarnybų EuBe 
dešimtmečių istoriją. 


LIETUVOS ŽVALGYBOS KARININKAI 


p: okupacijos Lietuvos karinės žvalgybos ir kontržvalgybos veikla iš karto 
nutrūko. Sovietų kariškiai išplėšė II skyriaus fotolaboratoriją, išsinešė fotoa- 
paratus, rotatorių, nuotraukas apie Antrojo pasaulinio karo eigą. Likviduojamas 
Vilniaus žinių rinkimo punktas, o punkto darbuotojai - ltn. B. Aušrotas ir K. Ša- 
kys birželio 17 d. išsiunčiami į Palangą „organizuoti žinių teikimą apie Vokieti- 
jos kariuomenę <...>“. Birželio 23 d. B. Aušrotas apskritai pašalintas iš karinės 
žvalgybos. Kadangi jis buvo susijęs su nevykusiu G. Butajevo verbavimu, tai jam 
pirmam teko palikti Lietuvą ir ieškoti prieglobsčio Vokietijoje, kur pabėgėlius 
priiminėjo lietuvių žvalgybininkams gerai pažįstamas Eitkūnų pasienio komi- 
saras H. Tycas?5. Likusiųjų Lietuvoje laukė nepavydėtinas likimas. Prasidėjus II 
skyriaus valymui, birželio 21 d. J. Paleckio aktu Nr. 775 į atsargą paleidžiamas 
plk. Itn. P. Kirlys?“?, o liepos 6 d. iš II skyriaus viršininko pareigų atleidžiamas 
plk. K. Dulksnys. Naujuoju II skyriaus viršininku paskiriamas gen. 
štabo plk. ltn. J. Purelis7'7, o padėjėju - kpt. Jonas Matusonis. Birže- 
lio 22 d. Kariuomenės štabo II skyriaus viršininkui prisistatė naujas 
JAV karo atstovas Baltijos valstybėse mjr. Stensetas, o birželio 27 d. - 
naujas Didžiosios Britanijos karo atstovas plk. E. R. Gryras. 


Juozas Purelis (1901-1989) - gen. štabo pulkininkas leitenantas. 1925 m. baigė Karo 
mokyklą, 0 1934 m. - Vytauto Didžiojo aukštąją karo mokyklą. 1934-1939 m. buvo 
1-0sios pėstininkų divizijos štabo skyriaus viršininku. Nuo 1939 m. liepos 8 d. - 
Kariuomenės štabo I skyriaus mokymo dalies viršininkas. 1940 m. trumpai buvo 
Lietuvos karo atstovu Latvijoje. Apdovanotas Vytauto Didžiojo 4-ojo laipsnio or- 

dinu ir Lietuvos Nepriklausomybės medaliu. 1940 m. liepos-rugpjūčio mėn. - Liaudies kariuomenės 
štabo II skyriaus viršininkas. 1943 m. tarnavo 16-ojoje lietuviškojoje divizijoje 


Okupantų rankose. Bet II skyriaus likimas jau buvo nulemtas - likvidaci- 
ja. Jau suimtas K. Pranckonis 1940 m. liepos 29 d. oficialiai paleistas į atsargą. 
Rugpjūčio 1 d. išėjo į atsargą L. Papartis. Likusieji karininkai pervesti į kitus 
dalinius: V. Šukys - į Kariuomenės štabo IV skyrių (liepos 26 d.), R. Kiaulėnas — 
į 3-iąjį pulką (rugpjūčio 6 d.), L. Urniežius - į 1-osios divizijos štabą (rugpjūčio 
6 d.), P. Nedzinskas - į 4-ąjį pulką (rugpjūčio 6 d.), V. Degutis - į 3-iąjį pulką 
(rugpjūčio 6 d.), J. Gudaitis - į 1-ąjį pulką (rugpjūčio 6 d.), P. Jakutis - į 1-osios 
divizijos štabą (rugpjūčio 7 d.). II skyrius galutinai sunaikintas 1940 m. rugpjū- 
čio 7 d. Laikinai paliekami tik du darbuotojai: Žinių tvarkymo dalies karinin- 
kas kpt. V. Beniušis (1940 m. rugpjūčio 25 d. pervestas į 2-osios divizijos štabą) 
ir šifruotojas ltn. I. Savitis. Naujame skyriuje numatyta turėti 9 etatus (skyriaus 
viršininko, skyriaus viršininko padėjėjo, 5 informacijos karininkų, komendan- 
to ir mašininko), bet naujaisiais informacijų karininkais paskiriami tik jaun. 
Itn. Eugenijus Lelėnas (nuo 1940 m. rugpjūčio 7 d.) ir ltn. Edvardas Brazys (nuo 
1940 m. rugpjūčio 15 d.)7'š, 

Pasikeitusią situaciją greitai pajuto Lietuvos kontržvalgybininkų demaskuoti 
ir įkalinti šnipai. Net šnipas V. Giakas, kuris, tik S. Raštikiui įsikišus, išvengė 
mirties bausmės, parašė malonės prašymą, nes „nusikalto tėvynei neapkęsda- 
mas fašistinio režimo '7*9. Kalėjimuose jau trūko vietos ir paprasti šnipai, kaip ir 
kriminaliniai nusikaltėliai, buvo atleidžiami nuo bausmės. Vietoj jų įkalinami 
nepriklausomos Lietuvos valstybinių įstaigų pareigūnai. Dauguma buvusių ka- 
rinės žvalgybos darbuotojų taip pat neišvengė represijų. Buvęs Žinių rinkimo 
dalies vedėjas plk. ltn. J. Matusaitis prieš suėmimą pasakė, kad „išbuvęs tėvynės 
sargyboje per 20 metų ir kai dabar tėvynė yra klastingai okupuota, jis neturįs 
drąsos likti bailiu. Ir jei komunistai nori jo kraujo, jis pasiryžęs mirti, neprašy- 
damas jų pasigailėjimo 7*9, 

1940 m. liepos 18 d. suimti plk. K. Dulksnys, plk. ltn. P. Kirlys ir plk. ltn. J. Ma- 
tusaitis (tuo pat metu žvalgybininkai buvo suimami Latvijoje ir Estijoje, nors 
Latvijos karinės žvalgybos viršininkas plk. Fricis Celminšas nusišovė liepos 
24 d., o Estijos karinės žvalgybos viršininkas plk. Villeėm Leopold Saarsen pa- 
sitraukė į Vokietiją). Toks pat likimas ištiko gen. štabo plk. ltn. K. Pranckonį 
(suimtas 1940 m. liepos 25 d.), plk. ltn. A. Baniulį (suimtas 1940 m. rugsėjo 11 d.), 
I. Savitį (suimtas 1940 m. spalio 10 d.), gen. štabo mjr. R. Kiaulėną (suimtas 

1941 m. balandžio 1 d.; Ypatingojo pasitarimo 1941 m. rug- 
sėjo 27 d. nuteistas aštuoneriems metams), kpt. L. Papartį 
(suimtas 1941 m. balandžio 2 d.). 


Kazys Pranckonis (Pranckevičius) (1898-1971) gimė JAV, Dunkirko mieste. 
Savanoris kūrėjas, Nepriklausomybės karo dalyvis, Vyčio kryžiaus kavalie- 
rius. 1923-1931 Mm. tarnavo 4-ajame pulke. 1934 m. baigė Generalinio štabo 
kursus. Nuo 1935 m. rugpjūčio 1 d. dirbo Generalinio štabo II skyriaus Žinių 
tvarkymo dalies (III sekcijos) viršininku. 1937 m. jam suteiktas pulkininko 
leitenanto laipsnis. 1940 m. liepos 18 d. suimtas NKVD. Žmona Vanda No- 
valinskaitė sušaudyta prie Červenės. Iš kalėjimo išsivadavęs, 1943 m. buvo 
statybos bataliono vadas, Vietinės rinktinės karininkas. Vėliau gyveno 
Vokietijoje, nuo 1957 - JAV. 


Birželio trėmimų metu, 1941 m. birželio 14 d., buvo su- 
imti dar 4 buvę II skyriaus karininkai: ltn. V. Degutis (Ypatingojo pasitarimo 
1942 m. rugsėjo 5 d. nuteistas aštuoneriems metams; kalėjo Norilske, Krasno- 
jarsko krašte, Kemerovo srityje; iš tremties Kazachijoje paleistas 1955 m.), kpt. 
J. Gudaitis (Ypatingojo pasitarimo 1942 m. gruodžio 9 d. nuteistas dešimčiai 
metų ir kalintas Gorkio kalėjime, Viatlage, Unžlage, Minlage; iš tremties Kras- 
nojarsko krašte paleistas 1956 m..), ltn. P. Jakutis (Ypatingojo pasitarimo 1943 m. 
gegužės 15 d. nuteistas aštuoneriems metams; kalėjo Norilske; mirė lagery- 
je 1944 m. kovo 13 d.) ir gen. štabo kpt. L. Urniežius (kalintas Norilske; mirė 
1942 m. sausio 25 d., bet Ypatingojo pasitarimo tik 1943 m. gegužės 15 d. nuteistas 
dešimčiai metų). Kilus karui iš kalėjimų išsivadavo K. Pranckonis, A. Baniulis, 
I. Savitis ir L. Papartis. Iš viso suimta 11 II skyriaus karininkų (kurie tarnavo 
1940 m. birželio 15 d.): 8 išgabenti į Sovietų Sąjungą (trys sušaudyti ir du žuvo 
lageriuose), o likusieji, kilus karui, išėjo iš kalėjimų gyvi. | 

Taip pat buvo suimti trys buvę II skyriaus karininkai: mjr. A. Impulevičius 
(suimtas 1940 m. rugsėjo 11 d., 1941m. gegužės 24 d. nuteistas aštuoneriems me- 
tams; kilus karui išsilaisvino; 1962 m. spalio 20 d. Lietuvos SSR Aukščiausiojo 
teismo už akių nuteistas mirties bausme), kpt. J. Jonaitis (suimtas 1941 m. bir- 
želio 14 d. ir išvežtas į Norilsko lagerį; Ypatingojo pasitarimo 1941 m. gruodžio 
2 d. nuteistas dešimčiai metų; iš tremties Dudinkoje paleistas 1956 m.) ir mjr. 
H. Kazakaitis (suimtas 1940 m. rugsėjo 10 d.; Ypatingojo pasitarimo 1941 m. 
gegužės 24 d. nuteistas aštuoneriems metams; kitais duomenimis - išvežtas į 
Sevvostlagą Magadano srityje). Suėmimai neaplenkė ir žinių tarnybos karinin- 

kų. Suimti 4 karininkai: ltn. S. Dedonis (išvežtas į Norilską 1941 m. birželio 
14 d. ir 1942 m. lapkričio 10 d. mirė lageryje), ltn. M. Germanavičius (išvežtas į 
Norilską 1941 m. birželio 14 d.; Ypatingojo pasitarimo 1942 m. rugsėjo 5 d. nu- 
teistas dešimčiai metų; iš tremties Krasnojarsko krašte paleistas 1956 m.), kpt. 
A. Verksnys (suimtas 1941 m. ir išvežtas į Gorkio kalėjimą; Ypatingojo pasita- 
rimo 1942 m. gruodžio 9 d. nuteistas dešimčiai metų; iš tremties Krasnojarsko 
krašte paleistas 1956 m.), ltn. V. Pečiūra (suimtas 1941 m. birželio 16 d.; Kalintas 
Gorkio ir Butyrkų kalėjimuose; paleistas 1943 m. sausio 27 d.; vėliau tapo MGB 
provokatoriumi). Po okupacijos į II skyrių paskirti karininkai taip pat neišvengė 
represijų. 1941 m. birželio 14 d. buvo suimtas J. Purelio padėjėjas kpt. J. Matu- 
sonis (kalėjo Norilske ir 1956 m. sugrįžo į Lietuvą) ir jaun. ltn. E. Lelėnas (kalė- 
jo Norilske; Ypatingojo pasitarimo 1942 m. rugsėjo 5 d. nuteistas septyneriems 
metams; 1943 m. grįžo į Lietuvą). Areštų laikinai pavyko išvengti tik vokiečių 
sekcijos Kybartų ir Pagėgių punktų vedėjams Leonui Byčkovskiui-Gentvilai ir 
ats. kpt. Jonas Petruškevičiui. Dėl Rytprūsiuose turimos agentūros, jų gauna- 
ma informacija sovietinis saugumas buvo linkęs toliau naudotis. L. Byčkovskis- 
Gentvila (1910-2003) priimtas į Raudonąją armiją, 1941 m. birželio 14 d. ištremta 
į Kareliją, bet 1943 m. sugrąžintas darbui su vokiečių karo belaisviais. Po karo 
dirbo sovietinės Lietuvos aukštosiose mokyklose, tapo istorijos profesoriumi. 
J. Petruškevičius (1905-1975) prasidėjus karui turėjo slapstytis, naudojosi Petro 
Laumanio dokumentais. 1945 m. buvo suimtas ir pusmetį kalintas. 1951 m. jį, 
„Platono“ slapyvardžiu, MGB „už akių“ naudojo fiktyvaus štabo legendavimo 
operacijoje. Tačiau taip susiklostė tik pavienių žvalgybininkų likimai. Dažniau- 
siai jų laukė tardymai ir mirtis arba ilgi metai Gulago lageriuose. 

Aš tarnavau Lietuvos karininku. 1940 m. liepos 18 d. A. Sniečkaus vado- 
vaujamo sukomunistinto Valstybės saugumo departamento Kauno apygardos 
valdininkas S. Balčiūnas įžengė į P. Kirlio butą Kaune, Aukštaičių g. 27-4. Nors 
suėmimas buvo vykdomas iš Sovietų Sąjungos atvykusių enkavėdistų tiesiogi- 
niu nurodymu ir jiems asmeniškai dalyvaujant, jie nebuvo nė minimi. S. Balčiū- 
nas nelabai raštingai, bet surašė kratos protokolą. „1940 m. liepos 18 d. Kauno 
valstybės saugumo policijos Kauno apygardos valdininkas Balčiūnas Stasys, - 
rašoma ant nepriklausomos Lietuvos saugumo departamento standartinio 
blanko, - atvykęs kartu su kviestiniais (Brazauskas Karalius ir Brazauskienė 
Ona, gyv. Aukštaičių g. 2-9) <...> surasti ir paimti šaunamųjų ginklų, slaptų 
susirašinėjimo raštų bei dokumentų . „Pareiškiau Kirliui Petrui atėjimo tikslą, - 
rašo toliau saugumo valdininkas, - ir pareikalavau išduoti šaunamuosius gin- 

klus, slaptus susirašinėjimo laiškus bei kitus slaptus dokumentus. Petras Kirlys 
pareiškė, kad iš šaunamųjų ginklų turįs tik medžioklinį šautuvą. Jokių slaptų 
susirašinėjimų, kurie būtų nukreipti prieš esamą valstybės santvarką, neturįs. 
Tada aš padariau pas Kirlį Petrą asmens ir jo buto kratą. Radęs pas jį 4220 litų, 
iš kurių paėmiau du šimtus dvidešimt litų. Radau užsienio valiutos 67 vokiečių 
markes, kurias konfiskavau. Paėmiau pas jį medžioklinį šautuvą ir 70 šovinių. 
Paimti pas Kirlį Petrą įvairūs laiškai, kvitai ir kiti dokumentai. Jam pačiam 
matant ir sutinkant sudėti į jo paties portfelį ir užantspauduoti. Kratos metu 
niekas nepražuvo'??!. Kratos protokolas pasirašytas ir P. Kirlio. Visoje byloje tai 
vienintelis tikras jo parašas (visi kiti parašai įrašyti arba rusų kalba, arba rašyti 
lyg ne sava ranka). 

Iš karto, dar prieš išgabenant P. Kirlį į Maskvą, jį tardyti pradėjo kažkoks 
Mitrochinas. Liko ranka rašytas 1940 m. liepos 20 d. tardymo protokolas. Ka- 
dangi Mitrochinas nemokėjo lietuvių kalbos, protokole atsirado įrašas: „suim- 
tasis pareiškė norą savo parodymus duoti jam suprantama rusų kalba 7*, 

1940 m. liepos 26 d. jau Maskvoje buvo padaryta paskutinė P. Kirlio fotogra- 
fija. Oficialiai suėmimas įformintas tik beveik du mėnesius išlaikius Maskvos 
Lefortovo kalėjime: Suėmimo dokumentuose melagingai rašoma, kad „P. Kirlys 
suimtas NKVD kalinių priėmimo punkte“. 

P. Kirlio tardymai nebuvo dažni, bet tardė vienas rimčiausių NKVD tardy- 
mo dalies tardytojų - Borisas Rodosas (Rodos) (1905-1956). Nuo 1939 m. būda- 
mas NKVD tardymo dalies viršininko pavaduotoju, vėliau ypatingai svarbių 
bylų tardytoju, jis tardė suimtus aukštus sovietinius pareigūnus bei karininkus — 
V. Čiubarį, P. Postyševą, A. Kosarevą, Loktionovą, Ryčiagovą, Šterną, J. Smuške- 
vičių ir kt. Apie B. Rodoso tardymo metodus kalbėjo net N. Chruščiovas 1956 m. 
„demaskuodamas“ Stalino asmenybės kultą. 1953 m. spalio 5 d. B. Rodosas už 
savo veiklą buvo suimtas ir 1956 m. balandžio 20 d. sušaudytas. 

Pirmą kartą su B. Rodosu P. Kirlys susitiko 1940 m. rugpjūčio 3 d. Beveik 
šešias valandas lietuvių žvalgybininkas buvo kamantinėjamas apie gimines, gy- 
venimą Rusijoje 1917-1921 m., Vokietijos ir Prancūzijos žvalgybų agentus Lie- 
tuvoje. Rugsėjo 17 d. minėtas NKVD tardytojas parašė nutarimą dėl P. Kirlio 
suėmimo. NKVD komisaro pavaduotojo, valstybės saugumo trečiojo rango ko- 
misaro V. Merkulovo ir Sovietų Sąjungos prokuroro Bočkovo 1940 m. rugsėjo 
17 d. sankcionuotame nutarime sakoma: „P. Kirlys buvo carinės armijos kari- 
ninku, 1917 m. liepos mėn. aktyviai dalyvavo malšinant darbininkų demonstra- 
ciją. Būdamas Lietuvos kariuomenės gen. štabo 2-ojo skyriaus tardytoju, vedė 

aktyvią kovą su komunistiniu ir revoliuciniu judėjimu. <...>. Šnipinėjo SSRS. 
1922-1936 m. P. Kirlys turėjo ryšių su Vokietijos žvalgybos atstovu Lietuvoje 
kpt. Kleinu, kuriam padėjo pervesti vokiečių agentus į Sovietų Sąjungos te- 
ritoriją. Nusikalto pagal Rusijos SFSR Baudžiamojo kodekso 58-4, 16-58-13 ir 
58-6 straipsnius'73. Rusijos SESR Baudžiamojo kodekso 58-4 straipsnis - tai 
pagalbos tarptautinei buržuazijai teikimas, 16-58-13 straipsnis - aktyvi kova su 
darbininkų klase ir revoliuciniu judėjimu, 58-6 straipsnis - šnipinėjimas. Išvada 
pagal tokį kaltinimą viena - „suimti ir iškratyti“. Toliau demagogiškai teigiama, 
kad „Kirlys būdamas laisvėje gali pasislėpti nuo tardymo ir teismo“?*4, todėl 
parenkama kardomoji priemonė - suėmimas. Bet tik 1941 m. birželio 13 d. prieš- 
paskutinio tardymo metu P. Kirlys buvo supažindintas su šiais dokumentais. 

1940 m. spalio 16 d. NKVD kapitonas B. Rodosas teigė, kad suimtasis „dar 
ne viską papasakojo apie savo žvalgybinę veiklą prieš SSRS, neišdavė visų čia 
veikusių agentų. Siekiant kuo pilniau atskleisti Kirlio žvalgybinę veiklą prieš 
SSRS būtina tęsti tardymą <...>73. Toks teiginys kas mėnesį buvo įrašomas į 
atitinkamą nutarimą dėl tardymo laiko pratęsimo, kol NKVD tardytojai mėgi- 
no iš P. Kirlio išpešti visas juos dominusias žinias. 

Kai 1941 m. kovo 21 d. tardytojas Balakirevas pareikalavo sakyti „tiesą“ („Jūs 
žinote, bet nesakote. Sakykite tiesą ), P. Kirlys atsakė, kad į tardymo klausi- 
mus atsakinėja visiškai teisingai???. Tuo metu kalinys P. Kirlys pervestas NKGB 
(Valstybės saugumo liaudies komisariato) žinion. Tuo metu pakeistas bylos 
vedimo būdas. 1941 m. gegužės 13 d. tardydamas P. Kirlį valstybės saugumo 
Itn. Balakirevą pakeitęs tardytojas Ivanovas protokolus rašė jau savo nuožiūra. 
1941 m. gegužės 13 d. tardytojas Ivanovas surašė P. Kirliui trafaretinį nutarimą 
dėl kaltinimo pateikimo: 

„1921-1940 m. būdamas štabo žvalgybos skyriuje atsakingose pareigose, akty- 
viai vedė žvalgybą prieš SSRS. Tuo tikslu verbavo ir nelegaliai į SSRS teritoriją 
permesdavo slaptą lietuvių žvalgybos agentūrą. Būdamas caro armijos karinin- 
ku, 1917 m. prie Laikinosios vyriausybės, aktyviai dalyvavo ginklu slopinant 
darbininkų demonstraciją Petrograde. Be to, nuo 1921 m. kovojo su revoliuciniu 
judėjimu Lietuvoje. Kaltinamas pagal 58 str. 4, 6, 13 skirsnius*777, 

Kadangi byloje nebuvo surinkta žinių apie lietuvių agentūros permetimą į 
Sovietų Sąjungą, todėl melagingi kaltinimai buvo papildyti abstrakčiais teigi- 
niais apie „demonstracijos slopinimą“ ir „kovą su revoliuciniu judėjimu“. 

"Paskutiniai P. Kirlio tardymai vyko 1941 m. birželio 13 ir 18 d. Tardyta naktį, 
prieš vidurnaktį, po pusantros valandos. Buvo klausinėjama apie „dvigubo žaidi- 

mo“ dalyvį gen. štabo kpt. Steponaitį, kuris dirbo Lietuvos konsulate Daugpilyje 
ir tuo pat metu buvo II skyriaus rezidentu??ė. Prasidėjus Vokietijos-Sovietų Są- 
jungos karui, 1941 m. birželio 26 d. ltn. Ivanovas ir vyr. ltn. Rodovanskis surašė 
kaltinamąją išvadą - „P. Kirlį atiduoti SSRS Aukščiausiojo Teismo karo kolegijos 
teismui 723. „Byloje daiktinių įrodymų nėra 3?, konstatavo NKVD tardytojai. 

Kadangi įrodymų nebuvo, 1941 m. liepos 6 d. parengiamajame Aukščiausio- 
jo Teismo Karinės kolegijos posėdyje, pirmininkaujant V. Ulrichui (jis mirties 
bausmę paskyrė šimtams žmonių), nutarta: „bylą svarstyti uždarame posėdyje, 
nedalyvaujant kaltinimo ir gynybos atstovams, neiššaukiant liudininkų“. 

Kitą dieną, 1941 m. liepos 7-ąją, Maskvoje įvyko SSRS Aukščiausiojo Teismo 
karinės kolegijos uždaras posėdis. Pakartojus anksčiau surašytus kaltinimus, teis- 
minis nagrinėjimas paskelbtas baigtu ir suteiktas teisiamajam paskutinis žodis. 
Gen. št. pulkininkas leitenantas P. Kirlys savo paskutiniajame žodyje pasakė: 

„Aš tarnavau Lietuvos kariuomenės karininku ir visada vykdydavau savo 
vyriausybės užduotis. Mūsų žvalgyba vienu metu domėjosi (pastarasis Žodis 
buvo pakeistas, vietoj „pasidomėjo“ įrašyta „domėjosi“) Raudonosios armijos 
daliniais ir juos labai plačiai sekė [sunkiai išverčiami saugumiečių teiginiai 
„B€JIa IIIMpPOKYIO pa3pa6oTKy“ - A. A.], bet atėjus į Lietuvą Raudonajai armijai, ši 
kryptis buvo orientuota į žvalgybą prieš vokiečius'73!. Akivaizdu, kad P. Kirlio 
paskutinis žodis rašant teismo protokolą buvo sutrumpintas ir paredaguotas. 

Paskelbtame nuosprendyje vėl pakartoti melagingi kaltinimai ir įrašyta: 
„nuteisiamas aukščiausia bausme - sušaudymu, konfiskuojant jam asmeniškai 
priklausantį turtą. Nuosprendis galutinis ir neapskundžiamas'73*. Nuosprendis 
įvykdytas 1941 m. liepos 28 d. Šitaip prieš 56 metus Lefortovo kalėjime nužudy- 
tas ilgametis Lietuvos karinės žvalgybos karininkas Petras Kirlys. 

Prabėgus penkiolikai metų, 1956 m. P. Kirlio brolis Matas, gyvendamas 
tremtyje Tomsko srityje, kreipėsi dėl liudijimo apie brolio mirtį. Justicijos pul- 
kininkas V. Borisoglebskis 1956 m. vasario 14 d. pasiūlė M. Kirliui pranešti, kad 
P. Kirlys 1941 m. liepos 17 d. buvo nuteistas karinės kolegijos ir mirė įkalinimo 
vietoje 1943 m. kovo 22 d733 Šis melas turėjo pridengti P. Kirlio nužudymą. 

Paskutinis bylos dokumentas parašytas 1997 m. kovo 27 d. Tai - Vyriau- 
siosios karo prokuratūros reabilitacijos skyriaus pplk. A. Sožigajevo pasirašyta 
„Kasaciniu būdu neapskundžiama ir neužprotestuojama išvada“: 

„Šiuo metu gautas Lietuvos istorijos instituto vyr. mokslinio bendradarbio 
A. Anušausko pareiškimas, kuriame jis iškelia P. Kirlio reabilitavimo klausimą. 
Išnagrinėjus bylos medžiagą nustatyta, kad Kirlio atžvilgiu padarytas nepagrįs- 

tas teisminis sprendimas. <...>. P. Kirlio nekaltumas šnipinėjime prieš SSRS pa- 
tvirtintas K. Dulksnio, J. Matusaičio parodymais <...>. Be to, P. Kirliui dirbant 
Lietuvos kariuomenės gen. štabo II skyriuje, buržuazinė Lietuvos valstybė nej- 
ėjo į SSRS sudėtį. Tuo būdu nustatyta, kad už pateiktus kaltinimus jis nuteistas 
nepagrįstai. P. Kirliui galioja Rusijos Federacijos 1991 m. spalio 18 d. įstatymas 
„Dėl politinių represijų aukų reabilitavimo“. Petras Kirlys reabilituotas'734, 

Taip baigėsi ši liūdna vieno žmogaus likimo istorija. Byla liko Rusijos federa- 
linės saugumo tarnybos Centriniame archyve (buvęs KGB Centrinis archyvas) 
Maskvoje. P. Kirlio, kaip ir tūkstančių to meto aukų, kapas liko nežinomas. 

K. Dulksnys ir J. Matusaitis?5, kaip ir P. Kirlys, 1941 m. liepos 28-30 d. su- 
šaudyti „už glaudžių ryšių palaikymą su vokiečių, prancūzų ir kitomis kapita- 
listinių šalių žvalgybomis“73*. Lietuvos karo žvalgybos du dešimtmečius kaupta 
patirtis ir visos paslaptys nukeliavo į kapus kartu su sovietinio genocido su- 
naikintais paskutiniais nepriklausomos Lietuvos žvalgybi- 
ninkais. 


Kostas Dulksnys (1901-1941) gimė Panevėžio aps. Kupiškio vlsč. Naivių k. 
Lietuvos kariuomenės savanoris nuo 1919 m. birželio 21 d. 1919 m. baigė 
Lietuvos karo mokyklą, 1925 m. - Aukštuosius karininkų kursus, 1931 m. - 
Prahos generalinio štabo akademiją. 1931-1934 m. tarnavo Vyriausiame 
štabe, 9-ajame pėstininkų pulke. Nuo 1934 m. rugsėjo 7 d. iki 1940 m. birže- 
lio buvo II skyriaus viršininkas. Generalinio štabo pulkininkas nuo 1936 m.. 
Apdovanotas Vyčio Kryžiaus 4-ojo ir 5-ojo laipsnių ordinais, Gedimino 4-ojo 
laipsnio, Vytauto Didžiojo 3-iojo laipsnio ordinais, Savanorio kūrėjo meda- 
liu. Taip pat turėjo Latvijos, Prancūzijos, Lenkijos ir Švedijos apdovanojimų. 
1940 m. liepos 19 d. okupantų suimtas ir 1941 m. liepos 30 d. sušaudytas 
Lefortovo kalėjime. Apdovanotas Latvijos, Prancūzijos ir Švedijos ordinais. 
1996 m. Kaune, Aleksote jo vardu pavadinta gatvė. 


Petras Kirlys (1891-1941) 1913-1915 m. studijavo Maskvos 
universitete. Baigė Maskvos karo mokyklą. Pasiuntinio 
J. Baltrušaičio padedamas atvyko į Lietuvą ir 1921 m. 
pradėjo dirbti Žvalgybos skyriuje. 1923 m. vadovavo 
karinei žvalgybai, 1932-1940 m. buvo karinės žvalgybos 
viršininko pavaduotoju. Apdovanotas Vytauto Didžiojo 
4-ojo laipsnio ordinu. 1940 m. liepos 18 d. suimtas, išvež- 
tas į Maskvą ir 1941 m. liepos 28 d. sušaudytas Lefortovo 
kalėjime. 

Juozas Matusaitis (1897-1941) Gimė Kaune, baigė „Saulės“ gimnaziją. Lietuvos 
kariuomenės savanoris nuo 1919 m. vasario 10 d. Dalyvavo kovose su lenkų 
kariuomene ir bermontininkais. 1919 m. baigė Lietuvos karo mokyklos I laidą 

ir 1931 m. Vytauto Didžiojo karininkų kursus. Nuo 1920 m. kovo 22 d. tarnavo 
Generalinio štabo Žvalgybos skyriuje ypatingų reikalų karininku. Nuo 1924 m. 
sausio - Informacijų skyriaus ypatingų reikalų karininkas, nuo 1927 m. kovo - | 
slaptos agentūros vedėjo padėjėjas, nuo 1936 m. birželio - II skyriaus Žvalgybos 
ir kontržvalgybos dalies ypatingų reikalų karininkas. Pulkininkas leitenantas nuo 
1936 m., apdovanotas Lietuvos nepriklausomybės 10 metų jubiliejiniu meda- 

liu, Vytauto Didžiojo 5-ojo laipsnio ordinu, Savanorio kūrėjo medaliu, Latvijos 
nepriklausomybės kovų 10 metų medaliu. 1940 m. liepos 18 d. okupantų suimtas, 
išvežtas į Maskvą ir 1941 m. liepos 29 d. sušaudytas Lefortovo kalėjime. 


P. S. 2011 m. kovo 29 d. Kaune ant pastato (Gedimino g. 38/Nepriklausomy- 
bės a.) atidengta paminklinė lenta: „Čia buvusioje Lietuvos kariuomenės genera- 
linio štabo II skyriaus būstinėje dirbo Lietuvos karinės žvalgybos ir kontržval- 
gybos pulkininkai Kostas Dulksnys, Juozas Matusaitis ir Petras Kirlys. 1940 m. 
vasarą sovietų okupantų jie buvo suimti ir 1941 m. sušaudyti Maskvoje“. 


LIETUVOS SLAPTOSIOS TARNYBOS 
1918-1940 METAIS 


19 18 —10 40 m. Lietuvos nacionalinį saugumą turėjo garantuoti 


bendras, suderintas visų valdžios ir valdymo įstai- 
gų bei karinių pajėgų, veikimas. Svarbią vietą tokioje sistemoje užėmė ir slap- 
tosios tarnybos. Jau pirmaisiais valstybės gyvavimo mėnesiais buvo iškelta slap- 
tosios tarnybos sukūrimo idėja. Nepriklausomos Lietuvos valstybės kūrimosi 
pirmojo etapo (1918-1922 m.) specifika lėmė tai, kad slaptoji tarnyba pirmiausia 
buvo įsteigta kariuomenėje. Būtent karinės pajėgos tuomet buvo Lietuvos na- 
cionalinio saugumo garantas. Kariuomenėje veikusi slaptoji tarnyba išsiplėtė 
nuo nedidelės Žinių dalies iki gerai organizuotos įstaigos - Žvalgybos skyriaus. 
Šis skyrius, suvienijęs žvalgybos, kontržvalgybos ir politinio sekimo funkcijas, 
1918-1923 m. atliko labai reikalingą darbą, gindamas Lietuvos nepriklausomybę. 
Buvo užkirstas kelias kai kurių antivalstybinių organizacijų destabilizuojančiam 
veikimui, demaskuota keliasdešimt valstybės gynybiniam pajėgumui kenkusių 
šnipų. Visas šis darbas buvo atliekamas įveikiant sunkiausias kūrimosi kliūtis, 

klaidas, šmeižtus. Tik 1923 m., kai Lietuvos valstybė įgijo visišką tarptautinį 
pripažinimą, kai stabilizavosi padėtis Rytų Europoje, iškilo objektyvi būtiny- 
bė reorganizuoti Generalinio štabo Žvalgybos skyrių. Ši įstaiga su savo labai 
plačiomis funkcijomis jau ne visai atitiko taikos meto reikalavimus. Žvalgybos 
skyrius buvo reorganizuotas natūraliai paskirstant funkcijas: karinė žvalgyba 
ir kontržvalgyba palikta kariškiams, politinis sekimas (saugumo tarnyba) per- 
duotas Vidaus reikalų ministerijai. Nuo tol abi iš buvusio Žvalgybos skyriaus 
išaugusios tarnybos plėtojosi skirtingais būdais. 

Labiausiai keitėsi, evoliucionavo saugumo tarnyba. Iki 1940 m. ji įveikė ketu- 
ris etapus: Vidaus reikalų ministerijos Kriminalinio skyriaus „B“ (1923 m. rug- 
pjūčio-gruodžio mėn.), Politinės policijos skyriaus (1924-1926 m.), Kriminali- 
nės policijos valdybos „A“, arba I skyriaus (1927-1933 m.), ir Valstybės saugumo 
departamento, Valstybės saugumo policijos (1933-1940 m.). Kiekvienam etapui 
įtakos turėjo ne tik atitinkamo laikotarpio Lietuvos vidaus ir tarptautinės pa- 
dėties specifika, bet ir saugumo tarnybos veiklos metodų įvaldymas, darbuoto- 
jų profesionalumo lygis. Juk vien darbuotojų, turinčių aukštąjį išsimokslinimą, 
padaugėjo nuo 1 proc. (1926 m.) iki 12,4 proc. (1937 m.), o baigusiųjų specialiuo- 
sius policijos kursus ar policijos mokyklas — nuo 3 proc. (1928 m.) iki 57,6 proc. 
(1937 m.). Ketvirtojo dešimtmečio pradžioje saugumo tarnyba iš esmės reorgani- 
zuojama. Tiksliai juridiškai apibrėžiamas jos veikimas. Mat Žvalgybos skyriuje 
į tai buvo žiūrima formaliai - parengtos darbui reikalingos instrukcijos, o sau- 
gumo tarnybos veikimui nuo 1925 m. mėginama suteikti solidų teisinį pagrindą. 
1928 m. patvirtintas pirmasis „Kriminalinės policijos statutas, 0 1934 m. pa- 
skelbtas visapusiškas ir nuoseklus Valstybės saugumo departamento statutas. 

1934 m. valstybės saugumo tarnyba jau buvo pasiekusi Vakarų Europos ana- 
logiškų tarnybų lygį. Turimos kriminalistikos laboratorijos, įvaldyti nusikaltėlių 
(ir politinių, ir kriminalinių) identifikavimo bei sekimo metodai, palyginti platus 
tarptautinis bendradarbiavimas, gerai organizuota saugumo tarnybos įstaigų sis- 
tema užkirto kelią visokiems antivalstybiniams judėjimams ir kai kurioms šnipi- 
nėjimo aferoms. Ketvirtąjį dešimtmetį, kitaip nei ankstesnįjį, saugumo tarnybos 
darbą ypač veikė vyriausybės vidaus politika. Nuo 1934 m. imta labiau pasitikėti 
policinėmis-administracinėmis nusikaltėlių priežiūros priemonėmis (atidavimas 
policijos priežiūrai ar į priverčiamųjų darbų stovyklą...). Retas antivalstybinių ak- 
cijų dalyvis (išskyrus šnipus ir komunistinio judėjimo dalyvius) buvo kalinamas 
ilgiau negu 2-4 metus. Todėl valstybės saugumo tarnyba dažnai turėjo iš naujo 
pradėti savo darbą, sekdama amnestuotų asmenų antivalstybinę veiklą. Žinoma, 

A. Smetonos prezidentavimo laikotarpiu saugumo tarnybai buvo skiriama pa- 
kankamai dėmesio. Bendroje Valstybės saugumo ir kriminalinės policijos įstai- 
goje darbuotojų padaugėjo nuo 210 (1927 m. spalio 1 d.) iki 472 (1940 m. vasario 
1 d.), t. y. 2,3 karto. Vienodai plėtėsi abi departamento tarnybos - ir Saugumo, ir 
Kriminalinė policija. Nuo 1924 m., kai parlamentinėje Lietuvos Respublikoje šios 
tarnybos egzistavo savarankiškai, Saugumo policijoje darbuotojų pagausėjo nuo 
117 iki 270 (2,3 k.), o Kriminalinėje policijoje - nuo 68 iki 200 (3 k.). Toks jų skai- 
čiaus didėjimas tiesiogiai priklausė nuo Lietuvos vidaus padėties arba teritorinių 
pakitimų. Juk jungtinė saugumo ir kriminalinė tarnyba 1927 m. (tautininkų val- 
džios stiprinimo, pučų metais) pagausėjo 45 darbuotojais, 60 darbuotojų - 1933 m. 
(nacių grėsmės augimo metais), 40 - 1935 m. (vidaus nestabilumo metais), 56 — 
1936-1938 m. (kaimyninių valstybių agresyvumo augimo, šnipinėjimo suaktyvėji- 
mo metais), 61 - 1939 m. lapkričio mėn. (prijungus Vilniaus kraštą), 42 - 1940 m. 
vasario mėn. (pertvarkant VSD Kriminalinės policijos adresų biurus). Taip di- 
dėjant darbuotojų skaičiui, reikėjo ir atitinkamų finansinių subsidijų. Išlaidos 
1925-1939 m. padidėjo beveik dvigubai - nuo 1,4 mln. lito (tai bendros Politinės 
policijos, Kriminalinės policijos ir nusikaltėlių sekimo išlaidos) iki 2,6 mln. litų 
(apytikslis skaičius). Ypač padidėjo sekimui skirtos išlaidos - nuo 400 tūkst. iki 
840 tūkst. litų. Matyt, atitinkamai pagausėjo mokamų slaptųjų agentų ir infor- 
matorių. Vien VSD Agentūros skyrius turėjo 101 mokamą agentą (1939 m. sausio 
mėn.), VSP Kauno apygarda - 341 informatorių (1934-1935 m.) ir t. t. Iš viso moka- 
mų (dalis informatorių buvo nemokami) VSD agentų (be Kriminalinės policijos 
agentūros) buvo daugiau kaip 500 žmonių. 

Valstybės saugumo tarnybos veiklos kryptys per du dešimtmečius nedaug 
pakito. Nedetalizuojant galima pažymėti, kad nuolat buvo sekamos komunis- 
tinės organizacijos, Lenkijos ir Vokietijos slaptųjų tarnybų agentai, tautinių 
mažumų organizacijos. Beveik pusė agentų sekė komunistines organizacijas, 
ketvirtadalis - tautinių mažumų organizacijas ir užsienio žvalgybų agentus, o 
visi kiti agentai informavo apie legalių ir pusiau legalių organizacijų veiklą bei 
kariškius. Saugumo tarnyba buvo tas įrankis, kuriuo buvo pristabdoma ar nu- 
traukiama antivalstybinių (komunistinių, nacistinių...) organizacijų veikla, už- 
kertamas kelias įvairiausių organizacijų rengtiems pučams (iki 1940 m. sausio 
1 d. tokių mėginimų buvo 17). 

Kita valstybės saugumo laidavimo funkcija - žvalgyba ir kontržvalgyba - 
buvo patikėta kariškiams. Dar Žvalgybos skyriuje veikusi Žvalgų dalis žengė di- 
delį žingsnį tikrai profesionalios karinės žvalgybos link. Iš pafrontės žvalgybinės 

organizacijos, kuri neturėjo nei patyrusių žvalgybininkų, nei techninių priemo- 
nių, Žvalgų dalis iki 1922 m. virto užsienio žvalgybos tarnyba. Tuomet gerokai 
išsiplėtė užsienio žvalgybos geografija: informacija gaunama ne tik iš Lenkijos, 
bet ir iš Sovietų Rusijos, Vokietijos, Latvijos ir kitų šalių. Susiklostė elementa- 
ri žvalgybinės informacijos gavimo ir analizės sistema. Kai 1923 m. rugpjūčio 
1 d. Žvalgybos skyrius buvo reformuotas į dvi atskiras tarnybas, karo žvalgybos 
tarnyboje liko labiausiai patyrę ir išsilavinę karininkai. Tai padėjo išlaikyti tuo- 
metinę Lietuvos padėtį atitinkančią žvalgybos tarnybą. Nors trečiąjį dešimtmetį 
ši tarnyba tris kartus keitė pavadinimą (Generalinio štabo III skyrius - 1923 m. 
rugpjūčio-gruodžio mėn., Informacijų skyrius - 1924-1929 m., II skyrius - nuo 
1929 m. vidurio), didelių veiklos pakitimų nebuvo. Turėdama tik kelias dešimtis 
darbuotojų, karinės žvalgybos tarnyba naudojosi Šaulių sąjungos, pasienio poli- 
cijos paslaugomis organizuodama pasienio žvalgybą ir kontržvalgybą. Pavyzdžiui, 
jau ketvirtojo dešimtmečio pradžioje Pasienio policija turėjo nuostatus, pagal ku- 
riuos per valstybės sieną buvo pervedami slaptieji agentai, perduodami II skyriaus 
karininkams sulaikyti įtartini asmenys. 1935 m. parengti ir bendradarbiavimo su 
Valstybės saugumo policija nuostatai, ryšių su karo atstovais taisyklės ir pan. 

Iki 1923 m. žvalgybinė informacija pirmiausia buvo renkama apie Lenkijos 
ir Sovietų Rusijos karines pajėgas, o vėliau pagrindiniu žvalgybos objektu liko 
vien Lenkijos kariuomenė. Ketvirtąjį dešimtmetį, pradėjus stiprėti Vokietijos 
revanšizmui, žvalgyba išplėsta ir į Rytprūsius. Tokios žvalgybos veikimo kryp- 
tys išsilaikė iki 1939 m. 

Generalinio štabo II skyrius palaikė draugiškus kontaktus su Latvijos ir Esti- 
jos karinių žvalgybų vadovais, bet sistemingiems dalykiniams ryšiams trukdė šių 
šalių žvalgybų aktyvus bendradarbiavimas su Lenkijos karine žvalgyba. Žval- 
gybine informacija buvo keičiamasi su Vokietijos karine žvalgyba (1922-1926 m. 
apie Lenkiją), su Prancūzijos generalinio štabo II skyriumi (1936-1940 m. apie 
Vokietiją) ir su Čekoslovakijos generalinio štabo II skyriumi (1938 m. apie Vo- 
kietiją). Kilus Antrajam pasauliniam karui, Lietuvos karinė kontržvalgyba, su 
politikų žinia, toleravo ir Prancūzijos žvalgybos veiklą (prieš Vokietiją). Žval- 
gybinė informacija apie Lenkijos karines pajėgas 1920-1926 ir epizodiškai vėles- 
niuoju laikotarpiu buvo perduodama ir Sovietų Sąjungos karo atstovams. 

Sustiprėjus Vokietijai, Lietuvos teritorijoje itin suaktyvėjo Vokietijos ir jos prie- 
šininkų žvalgybinė veikla. Užsienio žvalgybas Lietuva pirmiausia domino kaip 
potencialus karo veiksmų teatras (tai rūpėjo Vokietijai, Lenkijai, SSRS) ir kaip 
galimų karinių-politinių blokų dalyvė (Prancūzijai, Anglijai, SSRS tai buvo itin 

aktualu). Karinei kontržvalgybai buvo labai sunku atsispirti užsienio slaptųjų tar- 
nybų akcijoms. Nors jėgos buvo nelygios, kova su šnipinėjimu niekad nenutrūko. 
Kasmet buvo demaskuojama po kelis Vokietijos ir Lenkijos agentus, jų skaičius 
Lietuvos kalėjimuose 1940 m. padidėjo iki aštuoniasdešimties (20 - Vokietijos, 
60 - Lenkijos), o bendras demaskuotų užsienio agentų skaičius siekė 400. Tai 
buvo II skyriaus ir Valstybės saugumo policijos bendro darbo rezultatas. 

Lietuvos slaptosios tarnybos 1919-1940 m. padarė viską, ką galėjo, kad vals- 
tybė būtų deramai saugoma. Lietuvos vyriausybė buvo gerai informuota apie 
visų kaimyninių valstybių karinį pajėgumą, rengiamas karines akcijas, anti- 
valstybinių organizacijų veiksmus. Valstybės saugumo tarnybos buvo ta kliūtis, 
kurios taip ir neįveikė SSRS išlaikomas komunistinis pogrindis, sukiliminius 
planus puoselėję ir teroristines akcijas organizavę politiniai emigrantai Lenkijo- 
je, Vokietijos remiami Klaipėdos naciai... Kaip reikėtų vertinti Lietuvos slaptųjų 
tarnybų veiklą? Karinės žvalgybos ir kontržvalgybos veikimo nauda niekam 
niekada nekėlė abejonių: kiek sudėtingiau įvertinti valstybės saugumo tarnybų 
veiklą. Neatitrūkstant nuo ano meto realijų, galima pasakyti, jog saugumo tar- 
nybos dažniausiai turėjo veikti ypatingomis sąlygomis. Beveik nuolat buvusios 
karo padėties priemonės buvo panaudojamos ir prieš antivalstybines organiza- 
cijas bei užsienio žvalgybų agentus, ir pries opoziciją ir jos spaudą. Ne paskutinį 
vaidmenį čia atlikdavo saugumo tarnybos. Pradėta kurti plikoje vietoje, netu- 
rinti nė vieno patyrusio darbuotojo, per du dešimtmečius valstybės saugumo 
tarnyba virto to meto Vakarų Europos standartus atitinkančia įstaiga, kuriai 
apibūdinti tiktų J. Audėno žodžiai apie to meto Lietuvos valstybinę santvar- 
ką: „<...> gera ar bloga ji buvo, bet ji buvo mūsų pačių rankomis, mūsų pačių 
jėgomis ir mūsų pačių išmintimi sukurta“. Iš tiesų Lietuvos žvalgybos istorija 
buvo kupina įdomių puslapių, pasižymėjo labai intensyviomis dvikovomis su 
kaimyninių valstybių slaptosiomis tarnybomis, sėkmingomis ir nesėkmingomis 
slaptomis operacijomis. Šioje istorijoje negalima pamiršti ir nevienareikšmiškos 
politinių sąlygų įtakos slaptųjų tarnybų veikimui, ir paskutiniųjų vadovų tra- 
giško likimo. Didžiuliai nuopelnai kuriant ir stiprinant Lietuvos valstybės sau- 
gumo ir žvalgybos tarnybas yra tų žmonių, kurie buvo nepelnytai užmiršti arba 
nužudyti okupantų. Tai J. Žilinskas, M. Lipčius (ištremtas žuvo Sibire), P. Kirlys 
(sušaudytas), K. Dulksnys (sušaudytas), J. Matusaitis (sušaudytas), A. Povilaitis 
(sušaudytas), P. Lašas-Spiridonovas (žuvo kalėjime), J. Statkus (dingo be Žinios), 
J. Budrys, A. Užupis, S. Raštikis, F. Bortkevičius ir daugelis kitų pirmųjų Lietu- 
vos slaptųjų tarnybų darbuotojų. 

PRIEDAI 


Žvalgybos struktūros ir jų vadovai 


I. 


II. 


III. 


IV. 


VL. 


VII. 


Žvalgybos (prie Apsaugos komisijos) vedėjas (nuo 1918 m. spalio 27 d.), 
KAM ypatingųjų reikalų karininkas (žvalgybai) - J. ŽILINSKAS 


KAM štabo Rikiuotės skyriaus ŽINIŲ DALIS 
J. ŽILINSKAS (1919 m. sausio 6 d.-gegužės 12 d.) 
Generalinio štabo ŽVALGYBOS SKYRIUS 


M. LIPČIUS (1919 m. gegužės 12 d.-1923 m. balandžio 9 d.). 
L. GIRA (1919 m. rugpjūčio 23 d.-lapkričio 9 d.) 
mjr. P. KIRLYS (1923 m. balandžio 10 d.-rugpjūčio 1 d.) 


Žvalgybos skyriaus ŽVALGŲ DALIS 

K. REMIŠEVSKIS (1919 m. gegužės 12 d.-birželio 20 d.) 

kpt. DAUGIRDAS (1919 m. birželio 20 d.-1920 m. balandžio 20 d.) 
kpt. A. UŽUPIS (1920 m. balandžio 20 d.-1923 m. sausio 26 d.) 
Generalinio štabo III SKYRIUS 


kpt. P. KIRLYS (1923 m. rugpjūčio 1 d.-1924 m. sausio 24 d.) 


Generalinio štabo INFORMACIJŲ SKYRIUS (arba I skyrius) 


mjr. A. UŽUPIS (1924 m. sausio 24 d.-1926 m. sausio 1 d.) 

plk. ltn. K. ŠKIRPA (1926 m. sausio 1 d.-birželio 22 d.) 

mjr. P. KIRLYS (1926 m. birželio 22 d.-spalio 4 d.) 

pik. S. ZASKEVIČIUS (1926 m. spalio 4 d.-gruodžio 17 d.) 

mjr. S. RAŠTIKIS (1926 m. gruodžio 17 d.-1930 m. balandžio 7 d.) 


Generalinio štabo II SKYRIUS 


plk. Itn. P. KIRLYS (1930 m. balandžio 7 d.-rugsėjo 1 d.) 
plk. J. LANSKORONSKIS (1930 m. rugsėjo 1 d.-1934 m. balandžio 16 d.) 
plk. Itn. L. GUSTAITIS (1934 m. balandžio 16 d.-rugsėjo 7 d.) 


Kariuomenės štabo II SKYRIUS 


plk. K. DULKSNYS (1934 m. rugsėjo 7 d.-1940 m. liepos 8 d.) 

Kontržvalgybos ir valstybės saugumo tarnybų struktūros ir jų vadovai 


I. 


III. 


IV. 


Žvalgybos skyriaus KONTRŽVALGŲ DALIS 


M. LIPČIUS (1919 m. gegužės 12 d.-birželio 18 d.) 

Z. KUBLICKIS (1919 m. birželio 28 d.-1920 m. vasario 23 d.) 

J. BALKUNAS (1920 m. vasario 23 d.-gegužės 28 d.) 

P. BIRŽYS (1920 m. gegužės 28 d.-birželio 20 d.) 

A. VEINGARDAS (1920 m. liepos 1 d.-spalio 1 d.) 

V. ČĖPLA (1921 m. liepos 1-21 d. (?)) 

J. POLOVINSKAS-BUDRYS (1921 m. spalio 10 d.-1923 m. kovo 23 d.) 


VRM KRIMINALINIS SKYRIUS „B“ 


A. RAČYS (1923 m. rugpjūčio 1 d.-1924 m. sausio 1 d.) 


VRM POLITINĖS POLICIJOS SKYRIUS 


A. RAČYS (1924 m. sausio 1 d.-1926 m. liepos 20 d.) 

I. PAŠKEVIČIUS (1926 m. liepos 20 d.-gruodžio 17 d.) 
B. VĖŽYS (1926 m. gruodžio 17-23 d.) 

A. RAČYS (1926 m. gruodžio 23 d.-1927 m. sausio 12 d.) 


VRM KRIMINALINĖ POLICIJA 


J. POLOVINSKAS-BUDRYS (1927 m. sausio 12 d.-1928 m. sausio 1 d.) 
A. SURVILA (1928 m. sausio 1 d.-1929 m. lapkričio 1 d.) 

S. RUSTEIKA (1930 m. vasario 1 d.-1931 m. balandžio 2 d.) 

J. STATKUS (1931 m. balandžio 2 d.-1933 m. gegužės 12 d.) 
Kriminalinės policijos SKYRIUS „A, vėliau I SKYRIUS 


A. SURVILA (1927 m. gegužė-lapkričio mėn.) 

J. STATKUS (1928 m.-1931 m. balandžio 2 d.) 

A. POVILAITIS (1931 m. balandžio 2 d.-1933 m. gegužės 12 d.) 
VRM VALSTYBĖS SAUGUMO DEPARTAMENTAS 


J. STATKUS (1933 m. gegužės 12 d.-1934 m. rugsėjo 1 d.) 
A. POVILAITIS (1934 m. rugsėjo 1 d.-1940 m. birželio 13 d.) 


VSD VALSTYBĖS SAUGUMO POLICIJA 


A. POVILAITIS (1933 m. gegužės 12 d.-1934 m. rugsėjo 1 d.) 
EF. BORTKEVIČIUS (1935 m. rugsėjo mėn.-1940 m. birželio 15 d.) 

VOKIETIJOS AGENTAI 
SULAIKYTI LIETUVOJE 


(1933-1939 m.) 


(pagal areštuotų ir įtariamų 
asmenų daktiloskopines korteles) 


Z 
n 


L BSN A VTESNFR 


Pavardė Vardas 
Armonis Artūras 
Armonis Villy 
Ašmys Jonas 

Babys Fricas 

Babys Martinas 
Baumgarten Valter 
Berčaitis Martynas 
Bergmanas Jonas 
Blekertas Gustavas 
Blizginius Martynas 
Bormanas Leopoldas 
Čerkus Jurgis 
Dambrauskas Alfonsas 
Dambrauskas Juozas 
Danulis Kristupas 
Deckys Jurgis 
Dekterevas Ermolajus 
Dekterevas Kostas 
Doblys Mikas 
Doeringas Villy 
Doering Heinrich 
Dofas Chaimas 
Freimann Gustavas 
Freimanas Jurgis 
Girulaitis Maksas 
Griga Karolis 

Grigas Feliksas 

Gross Fridrichas 
Gudovijus Martynas 
Heideck Franz 

Hinc Fridrich 
Hiršbergas Bernardas 
Hofmanas Fricas 
Huff Albertas Adolfas 
Jaudzims Jurgis 

Jaugelis Jaroslavas 
Joknan Marta 
Jakštas Pranas 
Kaušas Gustavas 
Kaušys Petras 
Kenig Evald 
Kenigsbergaitė Mina 
Kepenis Povilas 
Klausas Mikas 
Klausut Feodorins 
Kochas Erichas 
Krupat Heinrich 
Kumšlys Jonas 
Kurschis Fritz 
Laurus Jurgis 
Lauruška Jonas 
Leitis Mikas 

Lokys Justinas 
Matzeikas Jonas 
Mork Ernst 
Naginionis-Chodokevičius Karolis 
Panncek Herman 
Pansevičius Bronius 
Pamputis Antanas 
Pilibaitis Jonas 
Pilinkus Jonas 
Putčka Jurgis 
Putnynas Martynas 
Putrimas Juozas 
Rugalies Kristupas 
Rumelys Fritz 
Rumpis Jurgis 

Russ Vilhelmas 
Russ Hans 
Sehirmann Eugen 
Siburauskas Mikas 
Skvirblys Martynas 
Spangėlis Jonas 
Šachno-Dovgaitė Viera 
Šmidt Erich 
Teichert Gustov 
Telepnevas Sergejus 
Thiel Karl 

Torel Vilius 


80. Torkel August 26. Bforavičius Antanas 


81. Užtinas Augustas 27. Bialinskis Leo 
82. Vabalas Juozas 28. Bilinskas Vladas 
83. Žilaitis Horstas 29. Bloznelis Leopoldas 
84. Žilaitis Ericas 30. Blažaitis Mikas 
85. Žilaitis Rudolfas 31. Brijauskas Kazys 
86. Žilenis Vladas 32. Cimakauskas Vladas 
87. Žilinskas Juozas 33. Čebelis Jonas 

34. Černiauskas Stepas 

35. Černiaukas Pinchus 
LENKIJOS AGENTAI 36. Černiauskas Nikodimas 
SULAIKYTI LIETUVOJE S e 

38. Cerpickis Kostas 
(1921-1939 m.) 39. Česnavičius Adomas 
(pagal areštuotų ir įtariamų 40. Čiuta Balys 
asmenų daktiloskopines korteles) 41. Čiuvinskis Feliksas 

42. Dabulis Jonas 
Nr. Pavardė Vardas 43. Dailidžionis Boleslovas 
1. Adamavičius Ignas 44: Dainauskienė Sofija 
2. Adameit Povilas 45. Dajonas Saulius 
3. Adamavičius Juozas 46. Daktaravičius Stasys 
jj Ambrasas Jonas 47. Dambrauskas Adomas 
5. Ajauskas Feliksas 48. Dambrauskas Juozas 
6. Aišparas Motiejus 49. Dambrauskas Povilas 
3 Aizenbergas Nochimas 50. Danišauskas Zenonas 
8. Aizinas Ohdijags 51. Dasevičius Mikas 
9. Aisiags Barelis 52. Datkauskas Silvestras 
10. Aliubavičius Jonas 23- Daugėla Vincas 
11. Anušakova Zosė 54. Daugevičius Jonas 
12. Balaika Petras 55. Daugelis Kazys 
13. Baranauskas Vladas 56. Dauge Feodor 
14. Baranauskienė Teresė 27. Daugėla Juozas 
15. Barančikovas Stepas 2E Da D 
16. Bartusevičiūtė Melanija 29. Daunoravičius Feliksas 
17 Bekas Juozas 60. Daunoravičienė Aleksandra 
18. Bekeras-Abiomas 61. Daunoravičius Juozas 
19. Berčinskas Stasys > Daveika Stasys 
0. Berengas Ignas 63. Ditmanas Jokūbas 
21. Bernotas Antanas 64. Dobkevičius Jonas 
32, Berilis Bronis 65, Dvilevičiūtė-Butrimavičienė Genė 
23. Berzakaitė Gila 66. Dvilinskas Viktoras 
24. Bezprozvanas Ausėjus 62 Dvirzdis Povilas 
25, Berrukenovas Jonas 68. Dziuba Vladimiras 

69. Dzidrichas Juozas 


326 


70. Falkauskas Stasys 114. Kardokas Petras 


71. Elaksmanaitė Cilė 115. Kasperavičius Bolius 
72. Gabrys-Gabrevičius Juozas 116. Kazakevičius Jonas 
73. Gadanaitė -Gadinaitė Maša 117. Kazlauskienė Jadvyga 
74. Gedraitis Aleksas 118. Kelteris Jonas 

76. Giakas Vytautas 119. Kilčiauskas Kazys 

76. Grigaitis Baltras 120. Kilčiauskas Benediktas 
27 Gudanavičius Aleksas 121. Kinderis Mykolas 

78. Gudanavičiūtė Tanė 122. Kiškauskas Alfonsas 
79. Chmieliauskas Leonas 123. Kiškionis Jonas 

80. Chocianovičius Eduardas 124. Kiškis Petras 

81. Jablonskis Antanas 125. Kitkauskas Ildeponsas 
82. Jac Leopold 126. Kitovas Paramonas 
83. Jacevičius Leonas 127. Kiuchta Romanas 

84. Jakubauskas Mikas 128. Klimas Vladas 

85. Jančiauskas Leopoldas 129. Klimauskas Jonas 

86. Jančys Jonas 130. Klimauskas Augustas 
87. Janeliūnas Jonas 131. Klimienė Felicija 

88. Jankauskas Balys 132. Kliukas Ignas 

89. Janušauskas Pranas 133. Klivinskas Juozas 

90. Janušauskas Vladas 134. Kondrackienė Genovaitė 
91. Janušienė Ona 135, Konstantinavičius Aleksandras 
92. Januševičaitė Marė 136. Kopinskis Juozas 

93. Januševičius Henrikas 137. Koračovas Nikiforov 
94. Janušis Kazys 138. Krakauskaitė Vanda 
95. Jerulevičius Vandalinas 139. Kranauskas Kostas 
96. Jodka Bolius 140. Krapas Jonas 

97. Judelis Juozas 141. Kučinskas Stasys 

98. Juknevičius Darijus 142. Kučinskas Vladas 

99. Jurijan Ema 143. Kukienė Ona 

100. Jurkevičius-Privalovas Petras 144. Kukurėnas Mykolas 
101. Jurkevičius Zigmas 145. Kuliešius Leopoldas 
102. Ignatavičius Petras 146. Kuselis Abromas 

103. Ignatavičus Mikas 147. Kvaraciejus Vladas 
104. Kačinskienė Ona 148. Lapinskas Albinas 
105. Kalesinksas Stasys 149. Latišov Emelijan 

106. Kalesinskas Juozas 150. Lazdynas Benediktas 
107. Kalvėnas Jurgis 151. Lenganer Mykolas 
108. Kaminskas Šacher 152. Leonavičius Jonas 
109. Kaminskas Juozas 153. Leonavičius Antanas 
110. Kancleris Bronius 154. Levinas Stasys 

111. Kancleris Vladas 155. Levinsonas Meilachas 
112. Kaniauskaitė Benigna 156. Linka Jonas 

113. Kardelis Vincas 157. Lukoševičius Petras 

158. 
159. 


160. 


161. 
162. 
163. 


164. 


165. 


166. 


167. 


168. 
169. 
170. 


171. 
172. 
173. 
174. 
175. 


176. 


177. 
178. 


179. 


180. 


181. 
182. 
183. 
184. 
185. 


186. 


187. 
188. 


189. 
190. 


191. 
192. 


193. 


194. 


195. 


196. 


197. 
198. 


199. 
200. 
201. 


Maciešienė Emilja 
Macijauskas Leonas 
Maciulevičius Pranas 
Mackelienė Marija 
Mackevičius Leonas 
Mackevičius Jonas 
Maicherčik Julius 
Maiminas Šmerelis 
Makauskienė Anelė 
Margevičius Vincas 
Masalskas Aleksas 
Matulionis Bonifacas 
Medekša Adolfas 
Mednis Kapiton 
Meilūnas Kostas 
Mickevičius Antanas 
Miežonis Vladislavas 
Michaelis Herbert 
Mikalajūnas Juozas 
Mikalauskas Mečius 
Mikalauskas Povilas 
Mireckas Juozas 
Mirelevičius Peisach 
Mironas Jonas 
Misevičius Sevilijonas 
Motūkas Petras 
Melerskis Ignas 
Murinas Romanas 
Naruševičius Eduardas 
Narusevičius Balys 
Naruševičius Balys 
Naruškevičius Edvardas 
Navickas Juozas 
Navickas Antanas 
Navickis Pranas 
Noreika (Noreiko) Mikas 
Nurka Mečislovas 
Nusbaum Borisas 
Olšauskas Vladas 
Olševska Janina 
Orlovas Aleksas 
Ossuchas Zigmas 
Ostraševskis Marchelino 
Papišker Icikas 

202. 
203. 
204. 
205. 
206. 


207. 


208. 
209. 


210. 
211. 

212. 
213. 
214. 
215. 

216. 
217. 

218. 
219. 


220. 


221. 
222. 
223. 


224. 


225. 


226. 


227. 


228. 
229. 
230. 


231. 
232. 
233. 


234. 


235, 


236. 


237 
238. 


239. 


240. 


241. 


242. 
243. 
244. 


Paplauskas Jonas 
Paruškevičius Juozas 
Paschargėnas Vladas 
Pašiūnas Vincas 
Paškevičius Jonas 
Pščiolinas Makaras 
Perkovskis Juozas 
Petraševskaitė Kazimira 
Petrikaitė Antonina 
Petrovskienė Ona 
Pilkienė Ona 
Pilovnikas Samuilas 
Potieliūnas Juozas 
Proscevičaitė Barbora 
Pšebytnevksaja Zofija 
Pšijemskaitė Leokadija 
Pumpalavičius Edvardas 
Račys Jonas 
Rakauskas Jonas 
Ramanauskas Antanas 
Ramanauskas Klemas 
Ramanauskas Kazimieras 
Raščiauskas Vladas 
Raugevičienė-Brigadzė Nelė, 
Vrubliauskaitė 
Reimeikis Adolfas 
Reisas Alfredas 
Rekštys Stasys 

Ryliškis Juozas 
Ryliškis Jonas 

Ryliškis Vladas 

Rukšta Karolis 
Rusteiko Jonas 
Sadauskienė Ona 
Semaška Jonas 
Simonaitis Julius 
Simonaitis Augustas 
Sinka Leonas 

Sirutis Vladas 

Sirutis Jonas 
Skovronskis Leonas 
Songailo Mikas 
Stančikas Juozas 
Stankevičius Vincas 


245. 
246. 


247. 


248. 


249. 
250. 


251. 
252. 
253. 


254. 


255, 


256. 


257. 
258. 


259. 
260. 


261. 


262. 
263. 
264. 
265. 
266. 


267. 


268. 
269. 
270. 


271. 


272. 


273. 


274. 


275. 


276. 


277. 


278. 


279. 
280. 


281. 


282. 
283. 
284. 
285. 
286. 


287. 


288. 


Stankevičaitė Katrė 289. Vieraitis Vincas 


Stasiulevičius Juozas 290. Vilkelis Vincas 
Stasiūnas Augustinas 291. Vilkelis Povilas 
Stavčikas Pranas 292. Visockis Kazys 
Streckytė Uršulė 293. Vyšniauskas Jonas 
Stukas Juozas 294. Volungevičius Vladas 
Svorobinovič Stasys 295. Zablauskas Bernardas 
Šavelskis Viktoras 296. Zelenkevičius Petras 
Ščedrokovas Andrius 297. Zimitravičius Albinas 
Šilanskis Mykolas 298. Zulienė Stanislava 
Šimanskaitė Anastazija 299. Žarskis Jonas 
Širmulytė Pranė 200. Žemaitis Adolfas 
Širokovas Mikolojus 301. Žilionis Leonas 
Širvinskas Stasys 302. Markauskaitė Julė 
Širvinskas Antanas 

Škliaras Dovydas 


Škliaras Enochas 
Špederis Hermanas 
Švoinickis Kazimieras 
Tadaravičius Vladas 
Tagan Petras 

Taicaitė Dveira 
Tamošauskas Aleksas 
"Taraila Alfonsas 
Tarakinskas Dovydas 
Tumaitė Karolina 
Urvanas Mykolas 
Usas Kazimieras 
Uscila Jonas 
Uščiauskas Ignas 
Vaitekauskaitė Zofija 
Valiukevičius Vladas 
Valiulis Jonas 
Varžaitis Antanas (g. 1903) 
Varžaitis Antanas (g. 1906) 
Vasiliauskas Antanas 
Vaznaitis Povilas 
Vazmaitis Juozas 
Vaznelis Julius 
Vaznys Stasys 
Važnevičius Jonas 
Vedegys Bronius 
Velyvis Silvestras 
Vieraitis Albinas 

253 

Deglaus 266 

Degutis Vincas 269, 312 

Dekanozovas Vladimiras 300 

Demba Icikas 303 

Denschas Hermanas 248 

Didžiulis A. 102 

Didžiulis I. 126 

Digrys Vladas 290 

Djakonovas Pavelas 141 

Dmitrijevas 56 

Dneprovas 138, 139 

Dobrovolskis 163 

Dolgačius S. 234 

Dombrovskis J. 274 

Dorochovas Georgijus 297 

Drelingas S. 30, 96 

Drimeris Viktoras (Drymmer Wiktor 
Tomir) 141 


Druskis Vytautas Kostas 214, 216 

Druskis V. 163 

Druskius V. 102 

Družilovskis-Rulovas 107 

Dubickas J. 309, 310 

Dubičius Karolis (Dubicz-Penther Karol) 
107 

Dulksnys Konstantinas 14, 162, 165, 171, 
239, 244, 252-254, 260, 261, 263, 267, 
296, 303, 310, 311, 317, 318, 322, 323 

Dunajevas Fiodoras 29, 35, 45, 51, 65, 93, 
94, 247 

Duninas-Vonsovičius 81 

Dušanskis Nachmanas 306 

Dutas 274 

Dzeržinskis Feliksas 86 


Eimontaitė M. 303 

Ekertas 161 

Engelgartas Borisas (Boris Engelgardt) 297 
Eretas Juozas 219 

Eriksonas G. 296 

Ežerskis Vladas 165 


Falkauskas Stasys 236, 237 
Fedičkinas D. 298 

Feduničinas I. 109 

Fidgutas (Teras) 293, 298 
Fiodorovas 235 

Firsovas F. 10 

Fitinas P. 292 

Forneris 161 

Frenkelis A. 35 

Frankas Vilius (Vilhelmas) 260 
Frėjus A. (Frey-Laisvėnas) 179, 300 
Fryčė Hansas (Fritzche) 238 
Fridrichsonas 281 

Friksas (Friks) 160 


Gableris Ernstas (Gaebler) 188 
Gabriukevičius S. 102 
Gabrys 300 


Gailevičius A. 303 

Gailius A. 300 

Gajauskas Antanas 220, 223 

Gajevskis-Ugriumovas P. 96, 123, 124 

Galeckas A. 233, 273, 276, 281, 285, 288, 300 

Galvanauskas Ernestas 66, 286 

Ganivalis 252 

Garmus 299 

Gaulas J. 309 

Gecucevičius J. (Žvirblis) 40 

Gedminas 85, 86 

Germanavičius M. 270 

Germantas-Meškauskas P. 277, 313 

Gerulaitis 137 

Gesė 161 

Giakas Vytautas 258, 259, 311 

Giedraitis B. 163, 164, 244 

Gintautas R. 13, 270 

Ginsburgas 85, 86 

Gira Liudas 13, 16, 17, 18, 19, 20, 24, 30, 31, 
33, 34, 37, 39, 43, 323 

Girnius K. 270 

Gylys K. 234 

Gladkovas Piotras 308, 309 

Golcas (Rudiger von der Goltz) 35 

Golubas 152 

Gordon-Novomirskis 80 

Gošė M. 253 

Graefė H. 195, 275, 277 

Grigaliūnas-Glovackis Vincas 21, 132 

Griganavičius Vincas 43, 44 

Grigorjevas 85 

Grikas 29 

Grinius Kazys 83 

Grinius Kazys 217, 218 

Grišinas G. 105 

Gryras E. R. (Greer) 310 

Grosmanas Karolis 306 

Grudinski Julian (Rudzinskis) 103 

Gruzdas 184 

Gržybovskis (Grzybowski) 106 


Gudaitis Juozas 270, 311, 312 
Gudanavičius Aleksas 74 
Gudelis-Gudelevičius J. 182, 184 
Gudynas Pranas 154 

Gustaitis Leonas 170 

Gustainis Valentinas 168 
Gutauskas K. 24 

Guzevičius Aleksandras 306 
Gžybkovskis 273 


Hagentornas A. 160, 161 

Hasenbeimas V. 282 

Henkelis (Milda) 190 

Hennig Merkel Heinz 197 

Henrikovas 56 

Hertelis T. (Iheodor Hertel) 188, 197 

Hessas Rudolfas (Hess) 189, 191 

Hesse H. 35 

Hikentalis 161 

Hiršas Artūras 161 

Hitleris Adolfas 189, 195 

Hofman Fridrich 192 

Holuwka Tadeušas (Holėwko) 150 

Hrincevičius L. (Ludwik Hrynciewicz) 262, 
269 

Hurinas M. (Morozovskis) 156 


Idolis Adolfas (Idol) 297 

Ikonikovas 85 

Iljinas 55, 244 

Ilkas Bertoldas (Bejer, Maks Vainer) 142 
Impulevičius A. 270, 312 

Ivanauskas A. 74 

Ivanauskas P. 309 

Ivanovas 297, 316 

Ivašauskas B. 270 


Jablonskis Janas 184, 185, 213 
Jackevičius B. 308 

Jacovskis Eusėjus 294 
Jacovskis Aleksandras 240 
Jagielskis F. 49 


Jakovlevas V. 299 

Jakštas Antanas 36, 65, 97, 99, 100, 108 

Jakubavičienė I. 10 

Jakubianecas Alfonsas (Jakubianiec Al- 
fons) 262 

Jakutis P. 163, 270, 311, 312 

Jaloveckis E. 270 

Janickis 262 

Jankauskas Vladimiras A. 235 

Jankelevičius Jankelis 139 

Jankovskis Antonas 105 

Janulaitis A. 35 

Januškevičius J. 285 

Jaras Kazys 232, 300 

Jarašiūnas 289 

Jarocinskis B. (Bohdan Jarocinski) 49, 
90, 91 

Jasinskas 216 

Jasiulevičius A. 74 

Jefimas 299 

Jefroimskis L. 80 

Jekabsonsas E. 10 

Jelaginas L. 79 

Jeneris 161 

Jermakovas S. 298, 299 

Jesutis Jurgis 188, 190 

Ježovas N. 295 

Jokūbaitis 272 

Jomantas Vilius 18, 24, 25, 26 

Jonaitis Juozas 270, 312 

Jonhys (Robenas) 190 

Jonynas J. 102 

Jotkus 52 

Jozefovičius Š. 303 

Judeničius N. 34 

Jurelis J. 310 

Jurgensonas B. 90 

Jurkevičius L. 121 

Jurkevičius-Privalovas Petras 96, 123 

Justas Emilis 261 

Juška Valteris (Juschka Walter) 196 


Kacas Ovsėjus 57, 58 

Kadikas G. 52 

Kairys S. 178 

Kalinovskis S. (Kalinowki) 184 

Kamenmanas D. 232 

Kaminskis Ivanas 142 

Kapelinskis Jonas 156 

Kapsukas Vincas (Mickevičius) 37 

Kapustiakas 162 

Kara S. 164, 184 

Karcevas 56 

Karpenka M. 123, 124 

Karpovas P. 164 

Karskis M. 217, 252 

Kasparavičius A. 10 

Kasperavičius Bolius 236 

Kaspšickis Tadeušas 147, 150 

Kathe M. 161 

Kaušas Gustavas 247 

Kavalcas Rajmundas (Kawalc, Adam 
Južvik) 31, 33 

Kazakaitis Henrikas 270, 312 

Kazakevičius Jonas 236 

Kazlauskas J. 223, 300, 303 

Kedys Juozas 144, 151, 152 

Kelteris Jonas 236 

Kereišis J. 101, 102 

Kerpauskis K. 25 

Kikulis G. (Kikuls) 166, 167 

Kilius (Leopoldas) 190 

Kilna K. 261 

Kinderis Mykolas 182 

Kionigas Evaldas (Konig E.) 244-246 

Kiostringas Ernstas (Kostring) 242 

Kirlys Matas 316 

Kirlys Petras 11, 67, 91, 92, 97, 98, 110, 114, 
158, 165-167, 170, 196, 244, 253-255, 263, 
267, 269, 303, 310-318, 322, 323 

Kirtiklis S. 152, 273 

Kiškis P. 75, 76 

Kymantas Vaclovas 211, 300 

Kleinas D. 55, 159, 160, 236, 246, 315 


Klemas A. 222, 285 

Kleščinskis Konstantinas 53, 128, 135-141, 163, 
292 

Klimaitis Pranas 92, 96, 160, 162 

Klimas Petras 108, 149 

Klimavičius J. 234 

Klincevičius S. 156 

Kločko I. 110 

Klotzas A. (Klotz) 49 

Kniukšta A. 25 

Knopas E. 282 

Kochas Erichas (Koch) 298 

Kochas J. 205 

Kolčiakas Aleksandras 55 

Komaras Petras 268, 277 

Konas 86 

Kondratovičius K. 19 

Konovalecas Jevgenijus (Konovalec Jev- 
gen) 95, 107 

Konradi Morisas 127 

Kondratjevas Kandarakis Vadmė 278, 280 

Korabliovas 126 

Korotkichas J. 261, 263 

Kosarevas A. 314 

Koscialkovskis Marjanas (Marian Kosci- 
alkowski-Zyndram) 54, 81, 82, 152 

Kosmanas Richardas (Ričardas) 281 

Koverda B. 156 

Kozlovas 293 

Krameris F. 246 

Krastinis Fridis (Krastinš) 231, 301, 306, 
308 

Krause R. 207 

Kravcovas E. 298, 299 

Kreunavičienė A. 303 

Krėvė-Mickevičius Vincas 125 

Krikščiūnas 90, 164 

Kriukelis J. 234 

Krupavičius Mykolas 219 

Kubilius A. 28 

Kubilius J. 18, 19 

Kubiliūnas P. 216 


Kubiliūtė Marcelė (Elžbieta Bonevič, Elza) 
18, 32, 33, 105 

Kublickis Zacharijus 24, 26, 30, 35, 65, 181, 
324 

Kučinskas R. 24 

Kučinskis 63 

Kupčenka 162 

Kurschat Willi 197 

Kurbis J. 261 

Kurnatovskis Liudvikas (Kurnatowski 
Ludwik) 111 

Kutepovas A.P. 141 

Kutiakinas A. 308 

Kviecinskis B.J. (Kwiecinski Bohdan Jėo- 
zef) 107 


Labanauskas V. 131 

Ladyga Kazys 110, 132 

Lange Richard (Kėnig) 196 

Langego 165 

Lanskoronskis Juozas 162, 168, 170, 217, 
270, 323 

Lappo 165 

Larošas 106 

Laskovskis 236 

Lašas-Spiridonovas Pavlas 14, 214, 215, 
231-233, 322 

Lucė B. 234 

Laumanis Petras 313 

Laurizas 166 

Lavrentjevas 162 

Lazarevas Semionas 30, 51 

Lebedinskis I.K. (Vorobjovas I.) 129, 130, 
139 

Lechovičius J. 79 

Lelešius Kajetonas 212 

Lelėnas E. 311, 313 

Leninas Vladimiras 45 

Leonas Silvestras 194 

Leorentovskis (Koscir) 236 

Le-Rindas 93 

Levandauskis J. 37 


Levgaudas Jonas 74-76, 79 

Levinas J. 156 

Lėjus Julijonas (fon der Lėjus-Duonelaitis) 
29, 35 

Lėlis Adolfas 156 

Liatukas Pranas 39 

Lichtenšteinas Ernstas 281 

Lileikis A. 300 

Limanas 249 

Linkevičius Petras 97, 108 

Liotovskis 137 

Lipčius Mikalojus 13, 15, 21, 25, 26, 30, 37, 
38, 40, 42, 46, 47, 51, 52, 60-62, 64-69, 
71, 92, 118, 160, 179, 309, 322-324 

Lipinas 55 

Litas A. (Liit) 161 

Litvinovas M. M. 295 

Liubeckis Adomas (Rubinšteinas) 100, 101 

Liukpetris S. 236 

Lykovas A. 267 

Lysenkovas Nikolajus 298 

Lytas A. (Liit) 197 

Loefas (Šimm von der Loef) 162 

Lokys Justinas 244-246 

Loktionovas 314 

Lorencas I. 128 

Lozoraitis Stasys 235 

Lubickas Pranas 97 

Lukoševičius Petras 257 

Lūderman Willi (Antanas) 197 


Macejauskas J. 308 
Macevičius A. 308 
Mackevičius 301 
Mackievičius R. 10 
Mačernis A. 182 
Mačiulis K. 203, 205, 300 
Maidačevskis P. 96, 122 
Maidojevskis 152 
Majevskis 90 

Majus Antanas 144, 145, 150 
Makarovas 299 

Maklėjus D. 158, 159 

Makutanskis V. (Dirgis) 234 

Malmbergas 166 

Malraison 262 

Mankevičius V. 121 

Marcilionis P. 237 

Marcinkevičius J. 44 

Marcinkevičius J. 74, 75 

Marcinkus Feliksas 296 

Margolis Š. 156 

Marinas N. 95 

Markauskas P. 74 

Markovas Kostas 156 

Martensas Karlas Augustas (Martens 
Karl-August) 247 

Maruščikas P. 35 

Mata Hari (Zele M. G.) 18 

Matulis P. 102 

Matusaitis Juozas 32, 39, 97, 105, 109, 165, 
255, 263, 264, 270, 277, 303, 311, 317, 318, 
322 

Matusonis Jonas 310, 313 

Matuševskis Ignacijus (Matuszewski 
Ignacy) 103 

Mazingas (Maazing) 166, 167 

Maželis J. 109 

Meilus P. (Morkūnas) 36 

Mejeris S. (Stefan Mayer) 260 

Mejerovičius Abromas (M. Fišeris) 35 

Mejus (Mey) 161 

Melamedas Girša (Komendantas) 301, 303 

Menėnas 176 

Merkelis Aleksandras 132, 143 

Merkys Antanas 46, 132, 136, 137, 147, 267, 
296 

Merkulovas V. 308 

Meskupas Icikas (Adomas) 230 

Meškauskas P. (Germantas) 285, 300 

Meškauskas P. 270 

Meškis J. 74, 75 

Metas A. (Aleksandr Mett) 297 

Mickevičius 288 


Mickis Matas 299 
Mickūnas P. 237 
Mikelionis K. 249, 250 
Miknevičius 289 
Mikuckis Juozas 63, 96 
Milčius S. 300 
Mikalauskas Mečius 271 
Mikolauskaitė Ona 32 
Mileris Jevgenijus (Miler E.) 141, 278 
Miliukovas P. N. 63 
Milvydas A. 303 
Mirovičius (Mirovič) 86 
Misiukas A. 10 


Mitkievičius L. (Mitkiewicz-ŽotHHtek Leon) 


254, 260, 262 
Mitrochinas 314 
Miuleris Heinrichas 274 
Myškovskis Aleksandras (Aleksander 
Myszkowski) 49, 90 
Molinius Adomas (Ali) 190, 193 
Molotovas Viačeslavas 267 
Monstavičius D. 194 
Moravecas František (Moravec) 253 
Moras (Mor) 91 
Morisas 85, 86 
Mozeris Hansas (Moser) 190, 193 
Mulerskis I. 185 
Murnikas 90, 163 
Musolinis B. 97, 219 
Musteikis Ignas 134, 136, 147, 174, 262, 265 


Nadzeika B. 151 

Nakas Aleksandras 215, 221 
Narutavičius Stanislovas 32 
Nastopka S. 29, 37, 39, 45, 47 
Nasvytis 65 

Navakas J. 176, 181 
Nedzielskis B. 37 
Nedzinskas Pranas 269, 311 
Nekrašas J. 31, 32 

Nemetas (Kemal Paša) 35 
Nikitinas J. 79 


Nikola (Enver Paša) 35 

Nochimson Raja 46 

Noimanas K. (Klauss Neumann) 190, 193, 
194 

Noreika M. 123, 124 

Norkūnas J. 245 

Norvaiša A. 139 

Norvydas E. 35 

Novalinskaitė Vanda 312 


Okinčesas P. 79 

Olchovičius (Olchovič) 85, 86 

Oldenburgas 163 

Olskis J. 43 

Olšauskas K. 51 

Onuškevič-Jacina S. 23, 25, 26 

Opanskis J. 43 

Openotas (Hoppenot) 252 

Orlingis Jonas 214, 215, 220, 232 

Orlovas (Oksas) 184 

Orlovskis 56 

Oržechovskis 30, 72 

Osikovskis M. 273 

Osten-Sackenas H. (von Osten-Sacken) 
246 

Ostertag Rita 240 

Ostrovskis Janušas 213 

Oželis Kazlauskas S. (Hincas E.) 80 


Padovani Gabriel 93 

Pajaujis Juozas 135, 143 

Pakalniškis K. 237 

Pakaltenas P. (Pakalten) 142 

Pakštas Kazys 219 

Pakulis J. 300 

Palčinskaitė E. (Mina) 273 

Paleckis Justas 310 

Pamataitis Petras 181, 187, 285, 288, 300 

Pankratovas Aleksandras 188, 216 

Papartis Liudas 263, 269, 270, 312 

Paplauskas Juozas 144, 145, 147, 150, 153, 
154, 156 


Paprochimas S. (Paprochim Stanislaw) 167 

Pasovas Z. (Passov) 292 

Pastzel Richard 196 

Paškevičius Ignas 131-134, 324 

Paškevičius J. 258 

Paulauskas S. 179 

Pavlenka 56 

Pavlovskis 85 

Pčiolkinas Makaras 182 

Pečiūra V. 270, 313 

Pedeja Janas (Pedej Jan) 297 

Pejeris (Peyer) 162 

Pelčynskis T. (Pelczynski Tadeusz) 167, 253, 
260 

Pentilla Hugo 9 

Peplonskis A. (Peptonski Andrzej) 10, 269 

Perlinas 85 

Permykinas 152 

Petkevičius A. 152 

Petkevičius T. 83 

Petkunigis 264 

Petliūra Simonas 55 

Petraitis 234 

Petrauskas A. 301 

Petrauskas Jonas 290 

Petrikas K. 301 

Petronis 232 

Petrovas 299 

Petrovskis 274 

Petrusevičius V. 267 

Petruškevičius Jonas 255, 313 

Piatnickis J. (Josif Piatnicki) 130 

Picotas Verneris 246 

Pilėnas Kazimieras 42, 43, 53 

Pilsudskis Juzefas 92, 147-149, 150, 286, 294 

Piorunovkis A. (Piorunowski Alfons) 262 

Pichonas Gabrielius (Pichon Gabriel) 261, 
262, 268, 277 

Pivorovičius 30, 71 

Platenas Fritzas (Fritz Platten) 45, 46 

Palten-Zyberk Konstantinas 172, 173 

Plechavičius Povilas 50, 147, 152, 157 

Plečkaitis Jeronimas 144-148, 150-153, 156 

Plevickaja Nadežda 141 

Podgaiskis Ignas 97 

Polekaitis O. 281 

Poletas 138 

Poluninas Arkadijus 127 

Pogorželskis M. (Pogorzelski Mieczystaw) 
107 

Postyševas P. 314 

Povaravičius Andrėjus 65 

Povilaitis Augustinas 11, 14, 171, 175, 187, 
198, 203 

Pozdniakovas Nikolajus 300, 303 

Pozniakovas Povilas 235 

Požela Karolis 50 

Požerskis Z. 75 

Pranckevičius Juozas 21, 26 

Pranckonis Kazimieras (Pranckevičius) 
252, 253, 267, 269, 270, 312 

Preusas Herbertas 238 

Prekeris Bronislovas 37 

Pritickis S. (Arkadijus) 156 

Pronckus Jeronimas 221 

Prostka V. 36 

Prušakevičius Leontijus 23, 25, 30, 63, 65, 
68, 69, 71, 79, 97 

Puišys A. M. 95 

Puma Olga (Pumm) 297 

Pumputis Alfonsas 156 

Purelis Juozas 310, 313 

Purėnienė L. 118 

Pšibila Jozefas (Prczybilla) 190, 197 

Purickis J. 83 

Purvinis K. 264 


Račys Antanas 114-118, 122, 130-132, 134, 175, 
324 

Radkė S. (Radke Stephan) 196 

Radušis J. 207 

Raibikis K. 270 

Raiskis K. 246 

Raišys A. 64 


Rakauskas J. 236 

Ramanauskas A. 258 

Ramanauskas (Dainys) 234 

Ramanauskas 234 

Raštikis Stasys 13, 36, 80, 92, 97, 108, 157- 
160, 162-167, 215, 252, 254, 259, 262, 311, 
322, 323 

Razumavičius Viačeslavas 106 

Razvadovskis M. 92-94 

Rebergas Kurtas (Rehberg) 188 

Reichartas (Reichardt) 281 

Reichertas P. 247 

Reingardas 162 

Reingoldas A. 182 

Reinys J. (Marijona) 232 

Reiss Ignas 278 

Rekki Esko 91 

Rekštys Stasys 96, 120, 121 

Relanderis 166 

Remiševskis Kostas 25, 26, 63, 323 

Remys J. 300 

Reznikas K. 40 

Riabovas V. 298 

Rimkus Z. (Gaurys) 234 

Riomeris Mykolas 54 

Risovas S. 303 

Ryčiagovas 314 

Ryliškis J. 258 2 

Robackis 161 

Rocha 216 

Roditelevas Sergejus (Glebovas) 295, 298 

Rodosas B. (Rodos Boris) 314, 315 

Rodovanskis (Rodovanski) 316 

Rodzejevskis K. V. 235 

Ropas (von Ropp) 190 

Ropas Gertas 198 

Rosas (Ross) 159 

Rosselis (Rossel) 93 

Rozauskas Eusiejus 303 

Rozenbaumas Simonas 128 

Rozenšteinas O. 274 

Rubinšteinas 125 


Rudzevskis 249 

Rusas Edgaras H. (Russ) 251, 252, 268 

Russ Vilhelmas 194 

Rusteika Steponas 156, 175, 177-179, 188, 198, 
216, 217, 222, 252, 286, 295, 324 

Rušmanis A. 49 

Ruzgis K. 79 


Saarsenas (Saarsen Villem Leopold) 266, 
311 

Sabeckis Juozas 148 

Sabrovskis Verneris (Sabrowski W.) 189 

Sadauskas 255 

Sakavičius Petras 156 

Sakavičius Arkadijus 156 

Saksas (Sacks) 282 

Salikas 140 

Saltonas 145 

Sarapinas R. 234 

Sauckenas (von Saucken) 195 

Savickis Jurgis 99, 101 

Savitis Ipolitas 269, 311, 312 

Schuleris E. (Schuller Emil) 107 

Segalis (Senis) 232 

Selmanovičius Feliksas (Selmoniwicz) 
268, 277 

Semionovas 83 

Semionovas N. 165 

Senkus P. 21, 22, 46 

Serafinavičius Richardas 75, 76 

Sereika Tomas 97, 109 

Sergejevas 85, 86 

Servantas Adolfas (Servant) 262 

Siemaška Damininkas 57, 83 

Sieveras A. (Sievers) 207 

Simmat Johan 196 

Simonaitis E. 66 

Sitavičius Eduardas 289 

Sizychas Vladimiras 19, 22, 24-26, 30, 47, 
53, 63, 91 

Skalovas Davidas 125, 126, 130 

Skanauskas (Madjaras) 35 


Skirmuntas V. 308 

Skipitis R. 13 

Skliutas Feliksas 156 

Skliutaitė Gerda 156 

Skoblinas N. V. 141, 278 

Skėra W. 10 

Skorupa Marianas 107 

Skučas Kazimieras 99, 164, 215, 283 

Slavinas Aleksandras 303 

Slavinskas K. 120, 121 

Sleževičius Mykolas 20, 32, 133, 134, 178, 
219 

Sliesoraitis Algirdas 219 

Sluckis A. 292 

Slugockis Aleksandras 78 

Smetona Antanas 125, 126, 130, 138, 140, 
143, 152, 169, 177, 215, 217, 268, 286, 319 

Smuklevičius 176 

Smuškevičius Jakovas 314 

Sniečkus Antanas (Masiulis Pranas) 223, 
227, 228, 230, 284, 300, 301, 303, 308, 313 

Sokolovas I. 136, 139, 140 

Sokolovas V. (Sokolov) 128, 129, 139 

Soloveičikas L. 45 

Solovjovas 286 

Somersas E. (Sommers) 247 

Sosnovskis 29 

Sosnovskis (Ežys) 268 

Sosnovskis K. 274 

Sowa Pawel 107 

Sožigajevas A. 316 

Sprindis Kazys 301 

Stalinas J. 219, 282, 299, 306, 314 

Starčinskis Stanislovas 99, 100 

Staškevičius Jurgis 101 

Staškevičius Jonas 100-102 

Statkus Jonas (Stacevičius) 175, 178, 187, 197, 
198, 203, 216, 285, 322, 324 

Stavčikas Pranas 75, 76 

Steckievičius S. 10 

Stensetas 310 

Steponaitis Vytautas 165, 166, 184, 316 

Stončikas (Stonczyk) 275 

Strabeirus V. 117 

Strauster N. 207 

Streckaitė Uršulė 257 

Strelčiukas J. 156 

Stulginskis Aleksandras 49 

Suchotskis 232 

Sudakovas 159, 165 

Sudman Hans 192 

Sugihara Sempo 269 

Surovas-Sinycinas A. 105 

Survila Aleksandras 114, 155, 174, 175, 239, 
324 

Svachovičius 78 

Svečiulis B. 237 

Svilas Kazys 88-90, 164, 256 

Szymczynskis 145 


Šabrinskas V. 309 

Šachno-Dovgaitė Viera (Schachno-Dow- 
gin) 249, 250, 268 

Šakalys 232 

Šakelis B. 121 

Šakys Kazys (Purvinis) 255, 264, 310 

Šakurskis Juozas 205 

Šalčius Matas 39, 40 

Šalkauskas B. 153 

Šalkauskis 270 

Šapoka Adolfas 219 

Šapovalovas Aleksandras 130 

Šaulys 300, 303 

Šavinis Juozas 145 

Ščesnulevičius J. 44 

Šedlichas Nikolajus 297 

Šeinius Ignas (Jurkūnas) 273, 299 

Šelbergas (Šelberg) 86 

Šepfas T. 23, 25, 63 

Šeptinskis A. 152 

Šerys Petras (Kozlovskis Janas) 154 

Ševileras 106 

Šiaudinis P. 255, 263 

Šilas Povilas 219 


Šilauskis Mykolas 236, 237 

Šimanskis 146 

Šimkus P. 182 

